
EPITOME 

LIBRI XXIX. 


Ex Sicilia C. Laelius in Africam a Scipione missus in- 
gentem praedam reportavit , et mandata Masinissae Sci- 
pioni exposuit , conquerentis , quod nondum exercitum in 
Africam traiecisset. Bellum in Hispania finitum , victore 
Romano , quod Indibilis excitaverat ; ipse in acie occisus , 
Mandonius exposcentibus Romanis a suis deditus est. Ma- 
goni , qui in Gallia et Liguribus erat , ex Africa et mili- 
tum ampla manus missa , et pecuniae , quibus auxilia 
conduceret : praeceptumque , ut se Hannibali iungerct. 
Scipio a Syracusis in Bruttios traiecit , et Locros , pulso 
punico praesidio , fugatoque Hannibale , recepit. Pax cum 
Philippo facta est. Iaaea mater deportata est Romam a 
Pessinunte oppido Phrygiae , carmine in libris sibyllinis 
invento , pelli Italia alienigenam hostem posse , si mater 
Idaea deportata Romam esset. Tradita autem est Romanis 
per Attalum regem Asiae. Lapis erat , quem matrem deum 
incolae dicebant. Excepit P. Scipio Nasica Cn. filius, eius, 
qui in Hispania perierat , vir optimus a senatu iudicatus, 
adolescens nondum quaestorius , quoniam ita responsum 
iubebat : ut numen id ab optimo viro reciperetur conse- 
craretur<jue. Locrenses legatos Romam miserunt, qui de 
impotentia Q. Pleminii legali quererentur , quod pecuniam 
Proserpinae abstulerat , et liberos eorum ac comuges stu- 
praverat. Pleminius, tn catenis Romam perductus , in car- 
cere mortuus est. Quum falsus rumor de P. Scipione pro- 
consule, qui in Sicilia erat , in urbem perlatus esset, tan- 
quam is luxuriaretur ; missis ob hoc legatis a senatu, qui 
explorarent , an ea vera essent , purgatus infamia Scipio 
in Africam traiecit , senatus permissu. Syphax, accepta in 
matrimonium filia Hasdrubalis Gisgonis , amicitiae, quam 
cum Scipione ipse iunxerat , renuntiavit. Masinissa f rex 
Massyliorum , dum pro Carthaginiensibus in Hispania mi- 
litat , amisso patre Gala , de regno exciderat. Quo per 
bellum saepe repetito , aliquot proeliis a Syphace rege 
Numidarum victus , in totum pnvatus est : et cum ducentis 
equilibus exsul Scipioni se iunxit: et cum eo primo statim 
bello Hannonem Hamilcaris filium cum ampla manu in- 
teremit. Scipio , adventu Hasdrubalis et Syphacis, qui pro- 
pe cum centum millibus armatorum venerant, ab obsidione 

Uticae depulsus , hiberna communivit. Sempronius consul 
in agro crotoniensi prospere adversus Hannibalem pugna- 
vit. Lustrum a censoribus conditum est. Censa sunt civium 
capita ducenta quatuordecim millia. Inter censores, M. Li- 
vium et Claudium Neronem , notabilis discordia fuit. Nam 
et Claudius Livio collegae equum ademit, quod a populo 
damnatus actusque in exsilium fuerat ; et Livius Claudio, 
quod falsum in se testimonium dixisset , et quod non bona 
fide secum in gratiam redisset. Idem omnes tribus , extra 
unam , aerarias reliquit , quod et innocentem se damnas- 
sent , et postea consulem censoremque fecissent. 

T. LIVII PATAVINI 

LIBER XXIX. 


Scipio, postquam in Siciliam venit, voluntarios mili- 
tes ordinavit centuriavitque : ex iis trecentos iuvenes , 
florentes aetate et virium robore , inermes circa se ha- 
bebat , ignorantes , quem ad usum , neque centuriati , 
neque armati , servarentur. Tum ex totius Siciliae iu- 
niorurn numero principes genere et fortuna trecentos 
equites , qui secum in Africam traiicerent, legit : diem- 
que iis , qua equis armisque instructi atque ornati ades- 
sent , edixit. Gravis ea militia , procul domo , terra 
marique multos labores , magna pericula allatura vide- 
batur ; neque ipsos modo , sed parentes cognatosque 
eorum ea cura angebat. Ubi dies , quae dicta erat , ad- 
venit , arma equosque ostenderunt. Tum Scipio , renun- 
tiari sibi , dixit , quosdam equites Siculorum , tanquum 
gravem et duram , horrere eam militiam. Si qui ita ani- 
mati essent , malle eos sibi iam tum fateri , quam post- 
modo querentes , segnes atque inutiles milites reipublicae 
esse. Expromerent , quid sentirent : cum bona venia se au- 
diturum. Ubi ex his unus ausus est dicere , se prorsus , 
si sifri , utrum velit , liberum esset , nolle militare ; tum 
Scipio ei , Quoniam igitur , adolescens , quid sentires, non 
dissimulasti , vicarium tibi expediam , cui tu arma equum- 
que et cetera instrumenta militiae tradas, et tecum hinc 
extemplo domum ducas , exerceas , docendum cures e (pio 
armisque. Laeto conditionem accipienti unum ex trecen- 
tis , quos inermes habebat, tradit. Ubi hoc modo exauc- 
toratum equitem cum gratia imperatoris ceteri viderunt , 
se quisque excusare, et vicarium accipere. Ita trecentis 
Siculis romani equites substituti , sine publica impensa. 
Docendorum atque exercendorum curam Siculi habue- 
runt : quia edictum imperatoris erat, ipsum militaturum, 
qui ita non fecisset. Egregiam hanc alam equitum eva- 
sisse ferunt , raultisque proeliis rempublicam adiuvisse. 
Legiones inde quum inspiceret , plurimorum slipendio- 

rum ex iis milites delegit ; maxime qui sub duce Mar- 
cello militaverant: quos quum optima disciplina insti- 
tutos credebat , tum etiam ab longa Syracusarum obsi- 
dione peritissimos esse urbium oppugnandarum. Nihil 
enim parvum , sed Carthaginis iam excidia agitabat ani- 
mo. Inde exercitum per oppida dispertit : frumentum Si- 
culorum civitatibus imperat ; ex Italia advecto parcit : 
veteres naves reficit , et cum iis C. Laelium in Africam 
praedatum mittit: novas Panormi subducit, quia ex vi- 
ridi materia raptim factae erant , ut in sicco hiberna- 
rent. Praeparatis omnibus ad bellum , Syracusas , non- 
dum ex magnis belli motibus satis tranquillas , venit. 
Graeci res a quibusdam italici generis, eadem vi, qua 
per bellum ceperant , retinentibus , concessas sibi ab se- 
natu , repetebant. Omnium primum ratus tueri publi- 
cam fidem , parlim edicto , partim iudiciis etiam in per- 
tinaces ad obtinendam iniuriam redditis , suas res Syra- 
cusanis restituit. Non ipsis tantum ea res , sed omnibus 
Siciliae populis , grata fuit ; eoque enixius ad bellum 
adiuverunt. Eadem aestate in Hispania coortum ingens 
bellum , conciente llergele Indibili , nulla alia de causa, 
quam per admirationem Scipionis contemptu imperato- 
rum aliorum orto. Eum superesse unum ducem Romanis , 
ceteris ab Hannibale interfectis , rebatur. Eo nec in Hispa- 
nia caesis Scipionibus alium , quem mitterent , habuisse : et, 
postquam in Italia gravius bellum urgeret, adversus Han- 
nibalem eum arcessitum. Praeterquam quod nomina tantum 
ducum in Hispania Romani haberent , exercitum quoque 
inde veterem deductum. Trepida omnia, ut inconditam tur- 
bam tironum , esse : nunquam talem occasionem liberandae 
Hispaniae fore. Servitum ad eam diem aut Carthaginien- 
sibus , aut Romanis : nec in vicem his aut illis , sed in- 
terdum utrisque simul. Pulsos ab Romanis Carthaginienses ; 
ab Hispanis , si consentirent , pelli Romanos posse : ut ab 
omni externo imperio soluta in perpetuum Hispania in pa- 
trios rediret mores ritusque. Haec aliaque dicendo non 
populares modo, sed Ausetanos quoque, vicinam gentem, 
concitat, et alios finitimos sibi atque illis populos. Itaque 
intra paucos dies triginta millia peditum , quatuor fer- 
ine equitum in sedetanum agrum , quo edictum erat , 
convenerunt. 

II. Romani quoque imperatores, L. Lentulus et L. Man- 
lius Acidinus , ne glisceret prima negligendo bellum , 
i unctis et ipsi exercitibus , per agrum ausetanum , ho- 
stico , tanquam pacato , clementer ductis militibus , ad 
sedem hostium pervenere. Trium millium spatio procul 
a castris eorum posuerunt castra. Primo per legatos ne- 
quidquam tenlatum , ut discederetur ab armis. Dein , 
quum in pabulatores romanos impetus repente ab equi- 
tibus hispanis factus esset , summisso ab statione romana 
equitatu, proelium equestre fuit , haud sane memorando 
in partem ullam eventu. Sole oriente , postero die ar- 
mati instructique omnes mille ferme passus procul a 
castris romanis aciem ostendere. Medii Ausetani erant : > 
cornua dextrum Ilergetes, laevum ignobiles tenebant 
hispani populi. Inter cornua et mediam aciem intervalla 
patentia satis late fecerant : qua equitatum , ubi tempus 
esset , emitterent. Et Romani, more suo exercitum quum 
instruxissent , id modo hostium imitati sunt , ut inter 
legiones et ipsi patentes equiti relinquerent vias. Cete- 
rum Lentulus , ei parti usum equitis fore ratus , quae 
prior in dehiscentem intervallis hostium aciem equites 
emisisset , Ser. Cornelio tribuno militum imperat, equi- 
tes per patentes in hostium acie vias permittere equos 
iubeat : ipse , coepta parum prospere pedestri pugna , 
tantum moratus , dum cedenti duodecimae legioni, quae 
in laevo cornu adversus Ilergetes locata erat , tertiam 
decimam legionem ex subsidiis in primam aciem firma- 
mentum ducit ; postquam aequata ibi pugna est , ad L. 
Manlium , inter prima signa hortantem , ac subsidia , 
quibus res postulabat locis , inducentem , venit. Indicat 
tuta ab laevo cornu esse : iam missum ab se Cornelium 
Servium procella equestri hostes circumfusurum. Vix haec 
dicta deaerat , quum romani equites , in medios invecti 
hostes , simul pedestres acies turbarunt, simul equitibus 
Hispanorum viam immittendi equos clauserunt. Itaque, 
omissa pugna equestri , ad pedestrem Hispani descende- 
runt. Romani imperatores, ut turbatos hostium ordines, 
et trepidationem pavoremque , et fluctuantia viderunt 
signa , hortantur , orant milites , ut perculsos invadant , 
neu restitui aciem patiantur. Non sustinuissent tam infe- 

stum impetum barbari , ni regulus ipse Indibilis cum 
equilibus ad pedes degressis ante prima signa peditum 
se obiecisset. ibi aliquamdiu atrox pugna stetit. Tandem 
postquam ii , qui circa regem , seminecem restantem , 
deinde pilo terrae aflixum , pugnabant , obruti telis oc- 
cubuerunt , tum fuga passim coepta , pluresque caesi , 
quia equos conscendendi equitibus spatium non fuerat , 
et quia perculsis acriter institerunt nomani : nec ante 
abscessum est , quam castris quoque exuerunt hostem. 
Tredecim millia Hispanorum caesa eo . die , octingenti 
ferme capti. Romanorum sociorumque paullo amplius 
ducenti , maxime in laevo cornu, ceciderunt. Pulsi ca- 
* stris Hispani , aut qui ex proelio effugerant, sparsi pri- 
mo per agros , deinde in suas quisque civitates redie- 
runt. 

III. Tum a Mandonio evocati in concilium , conque- 
stique ibi clades suas, increpitis auctoribus belli , lega- 
tos mittendos ad arma tradenda deditionemque facien- 
dam censuerunt. Quibus , culpam in auctorem belli In- 
dibilem , ceterosque principes , quorum plerique in acie 
cecidissent , conferentibus , tradentibusque arma , et de- 
dentibus sese , responsum est : In deditionem ita accipi 
eos , si Mandonium ceterosque belli concitores tradidissent 
vivos : sin minus , exercitus se in agrum Ilergetum Ause- 
tanorumque , et deinceps aliorum populorum ducturos. Haec 
dicta legatis , renuntiataque in concilium. Ibi Mandonius 
celerique principes comprehensi et traditi ad supplicium. 
Hispaniae populis reddita pax : stipendium eius anni 
duplex et frumentum sex mensium imperatum, sagaque 
et togae exercitui , et obsides ab triginta ferme populis 
accepti. Ita Hispaniae rebellantis tumultu, haud magno 
motu , intra paucos dies concito et compresso, in Afri- 
cam omnis terror versus. C. Laelius nocte ad Hipponem 
Regium quum accessisset , luce prima ad populandum 
agrum sub signis milites sociosque navales duxit. Omni- 
bus , pacis modo incuriose agentibus , magna clades il- 
lata : nuntiique trepidi Carthaginem terrore ingenti com- 
plevere , classem romanam Scipionemque imperatorem 
(et fama fuerat iam in Siciliam transgressum) advenisse. 
Nec quot naves vidissent , nec quanta manus agros 

popularetur , satis gnari , omnia in maius, metu augente, 
accipiebant. Itaque primo terror pavorque , dein moe- 
stitia animos incessit : tantum fortunam mutasse , ut qui 
modo ipsi exercitum ante moenia romana habuissent victo- 
res , stratisque tot hostmm exercitibus , omnes Italiae po- 
pulos aut vi aut voluntate in deditionem accepissent ; ii , 
verso Marte , Africae populationes et obsidionem Cartha- 
ginis visuri forent , nequacniam pari ad patienda ea ro- 
bore ac Romani fuissent. Illis romanam plebem , illis La- 
tium iuventutem praebuisse ; maiorem semper frequentio- 
remque pro tot caesis exercitibus subolescentem. Suam ple- 
bem imbellem in urbe , imbellem in agns esse : mercede 
parari auxilia ex Afris , gente ad omnem auram spei mo- 
bili atque infida. Jam reges, Syphacem post colloquium 
cum Scipione alienatum ; Masinissam aperta defectione in- 
festissimum hostem : nihil usquam spei , nihil auxilii esse. 
Nec Magonem ex Gallia movere tumultus quidquam, nec 
coniungere sese Hannibali: et Hannibalem ipsum iam et 
fama senescere et viribus. 

IV. In haec deflenda prolapsos ab recenti nuntio ani- 
mos rursus terror instans revocavit ad consultandum , 
quonam modo obviam praesentibus periculis iretur. De- 
lectus raptim in urbe agrisque haberi placet, mittere ad 
conducenda Afrorum auxilia , munire urbem , frumen- 
tum convehere , tela , arma parare , instruere naves ac 
mittere ad Hipponem adversus romanam classem. Iam 
haec agentibus nuntius tandem venit , Laelium , non 
Scipionem , copiasque , quantae ad incursiones agrorum 
satis sint, transvectas; summae belli molem adhuc in 
Sicilia esse. Ita respiratum, mittique ad Syphacem lega- 
tiones, aliosque regulos, firmandae societatis causa, coe- 
ptae. Ad Philippum quoque missi, qui ducenta argenti 
talenta pollicerentur , ut in Siciliam aut in Italiam tra- 
jiceret. Missi et ad duos imperatores in Italiam, ut om- 
ni terrore Scipionem retinerent : ad Magonem non le- 
gati modo , sea viginti quinque naves longae , sex mil- 
lia peditum , octingenti equites , septem elephanti , ad 
hoc magna pecunia ad conducenda auxilia , quibus fre- 
tus propius urbem romanam exercitum admoveret, con- 
iungeretque se Hannibali. Haec Carthagine parabant agi- 

fabantque. Ad Laelium praedas ingentes ex agro inermi 
ac nudo praesidiis agentem Masinissa , fama romanae 
classis excitus, cura equitibus paucis venit. Is segniter 
rem agi ab Scipione questus , qimd tum non iam exerci- 
tum in Africam traiecisset , perMlsis Carthaginiensibus , 
Syphace impedito finitimis bellis , quem incertum haerere ; 
si spatium ad sua , ut velit , componenda detur , nihil sin- 
cera fide cum Romanis acturum. Hortaretur ac stimula- 
ret Scipionem , ne cessaret. Se , quamquam regno pulsus 
esset , cum haud contemnendis copiis affuturum peditum 
equitumque. Nec ipsi Laelio morandum in Africa esse. 
Classem credere profectam a Carthagine , cum qua , ab- 
sente Scipione , non satis tutum esse contrahi certamen. 

V. Ab hoc sermone dimisso Masinissa , Laelius po- 
stero die naves praeda onustas ab Hippone solvit , re- 
vectusque in Siciliam mandata Masinissae Scipioni ex- 
posuit. Iisdem ferme diebus naves , quae ab Carthagine 
ad Magonem missae erant , inter Albingaunos Ligures 
(ienuamque accesserunt. In iis locis tum forte Mago te- 
nebat classem : qui , legatorum auditis verbis, iubentiuin 
exercitus quam maximos comparare , extemplo Gallo- 
rum et Ligurum ( namque utriusque gentis ingens ibi 
multitudo erat) concilium habuit. Et missum se ad eas 
vindicandos in libertatem , ait, et, ut ipsi cernant , mitti 
sibi ab domo praesidia : sed , quantis viribus , quanto exet- 
citu id bellum geratur , in eorum potestate esse. Duos exer- 
citus romanos , unum in Gallia , alterum in Etruria esse: 
satis scire , Sp. Lucretium se cum M, Livio iuncturum : 
multa millia ipsis etiam armanda esse , ut duobus ducibus, 
duobus exercitibus romanis resistatur. Galli , summam ad 
id suam voluntatem esse , dicere : sed , quum una castra 
romana intra fines , altera in finitima terra Etmria pro- 
pe in conspectu habeant , si palam fiat , auxiliis adiutum 
ab scse Poenum , extemplo infestos utrimque exercitus in 
agrum suum incursuros. Ea ab Gallis desideraret, quibus 
occulte adiuvari posset. Liguribus , quod procul agro ur- 
bibusque eorum castra romana sint , libera consilia esse : 
illos armare iuventutem , et capessere pro parte bellum , 
aequum esse. Ligures haud abnuere : tempus modo duo- 
rum mensium petere ad delectus habendos. Interim Mago 

milites , Gallis dimissis , clam per agros eorum mercede 
conducere. Commeatus quoque omnis generis occulte ad 
eum a 'gallis populis mittebantur. M. Livius exercitum 
volonum ex Etruria inJGralliam traducit: iunctusque Lu- 
cretio , si se Mago ex Liguribus propius urbem moveat, 
obviam ire parat : si Poenus sub angulo Alpium quietus 
se contineat, et ipse in eadem regione circa Ariminum 
Italiae praesidio futurus. 

VI. Post reditum ex Africa C. Laelii , et Scipione sti- 
mulato Masinissae adhortationibus , et militibus , prae- 
dam ex hostium terra cernentibus tota classe efferri , 
accensis ad traiiciendum quam primum , intervenit ma- 
iori minor cogitatio , Locros urbem recipiendi, quae sub 
defectionem Italiae desciverat et ipsa ad Poenos. Spes 
autem affectandae eius rei ex minima re affulsit. Latro- 
ciniis magis , quam iusto bello , in Bruttiis gerebantur 
res ; principio ab Numidis facto , et Bruttiis , non so- 
cietate magis puuica , quam suopte ingenio , congruen- 
tibus in eum morem. "Postremo Romani quoque , iam 
contagione quadam rapto gaudentes , quantum per duces 
licebat , excursiones in hostium agros facere. Ab iis e- 
gressi quidam urbem Locrenses circumventi , Rhegium- 
que abstracti fuerant. In eo captivorum numero fabri 
quidam fuere , assueti forte apud Poenos mercede opus 
in arce Locrorum facere. Ii , cogniti ab Locrensium 
principibus, qui pulsi ab adversa factione, quae Han- 
nibali Locros tradiderat , Rhegium se contulerant, quum 
cetera percunctantibus , ( ut mos est , qui diu absunt ) 
quae domi agerentur , exposuissent , spem fecerunt , si 
redempti ac remissi forent , arcem se iis tradituros. Ibi 
se habitare , fidemque sibi rerum omnium inter Cartha- 
ginienses esse. Itaque , ut qui simul desiderio patriae 
angerentur, simul cupiditate inimicos ulciscendi arderent, 
redemptis extemplo iis remissisque , quum ordinem a- 
gendae rei composuissent , signaque , quae procul edita 
observarent , ipsi ad Scipionem Syracusas profecti, apud 
quem pars exsulum erat , referentes ibi promissa Capti- 
vorum , quum spem ab effectu haud abhorrentem con- 
suli fecissent ; tribuni militum cum iis M. Sergius et P. 
Matienus missi , iussique ab Rhegio tria millia militum 

Locros ducere : et Q. Pleminio propraetori scriptum, ut 
rei agendae adesset. Profecti ab Rhegio, scalas ad edi- 
tam altitudinem arcis fabricatas portantes , media fer- 
ine nocte ex eo loco , unde coi^enerat , signum dedere 
proditoribus arcis. Qui parati iiWmtique , et ipsi scalas 
ad id ipsum factas quum demisissent , pluribusque si- 
mul locis scandentes accepissent , priusquam clamor ori- 
retur, in vigiles Poenorum, ut in nullo tali metu, so- 
pitos impetus est factus. Quorum gemitus primo morien- 
tium exauditus; deinde subita consternatio ex somno et 
tumultus, quum causa ignoraretur ; postremo certior res, 
aliis excitantibus alios. lamque ad arma pro se quisque 
vocabat : hostes in arce esse , et caedi vigiles : oppressique 
forent Romani nequaquam numero pares, ni clamor , 
ab iis, qui extra arcem erant, sublatus, incertum unde 
accidisset , omnia vana augente nocturno tumultu, fecis- 
set. Itaque velut plena iam hostium arce territi Poeni, 
omisso certamine , in alteram arcem ( duae sunt haud 
multum inter se distantes ) confugiunt. Oppidani urbem 
habebant, victoribus praemium in medio positam. Ex ar- 
cibus duabus proeliis quotidie levibus certabatur. Q. Ple- 
minius romano , Hamilcar punico praesidio praeerat: ar- 
cessentes ex propinquis locis subsidia copias augebant. 
Ipse postremo veniebat Hannibal: nec sustinuissent Ro- 
mani , nisi Locrensium multitudo , exacerbata superbia 
atque avaritia Poenorum , ad Romanos inclinasset. 

VI 1. Scipioni ut nuntiatum est , in maiore discrimine 
Locris rem verti , ipsumque Hannibalem adventare; ne 
praesidium etiam periclitaretur , haud facili inde receptu, 
et ipse a Messana , L. Scipione fratre in praesidio ibi 
relicto , quum primum aestu fretum inclinatum est, na- 
ves mari secundo misit. Et Hannibal , a Rutroto amni 
i. haud procul is ab urbe Locris abest) nuntio praemisso, 
ut sui luce prima summa vi proelium cum Romanis ac 
Locrensibus consererent , dum ipse , aversis omnibus in 
eum tumultum, ab tergo urbem incautam aggrederetur, 
ubi luce coeptam invenit pugnam , ipse nec in arcem se 
includere, turba locum arctum impediturus, voluit; ne- 
que scalas , quibus scanderet muros , attulerat. Sarcinis 
in acervum coniectis , quum haud procul muris ad ter- 

rorem hostium aciem ostendisset, eum equitibus Numi- 
dis circumequitabat urbem, dum scalae, quaeque alia 
ad oppugnandum opus erant, parantur, ad visendum, 
qua maxime parte aggrederetur. Progressus ad mnrum, 
scorpione icto , qui proximus eum forte steterat, territus 
inde tam periculoso casu, receptui canere quum iussis- 
set, castra procul ab ictu teli communiit. Classis romana 
a Messana Locros, aliquot horis die superante, accessit: 
expositi omnes e navibus , et ante occasum solis urbem 
ingressi sunt. Postero die coepta ex arce a Poenis pu- 
gna : et Hannibal , iam scalis aliisque omnibus ad op- 
pugnationem paratis, subibat muros: quum repente in 
eum , nihil minus quam tale quidquam timentem, pate- 
facta porta erumpunt Romani. Ad ducentos, improvidos 
quum invasissent, occidunt: ceteros Hannibal, ut con- 
sulem adesse sensit , in castra recipit ; nuntioque misso 
ad eos , qui in arce erant , ut sibimet ipsi consulerent, 
nocte motis castris abiit. Et qui in arce erant , igni in- 
iecto tectis, quae tenebant, ut is tumultus hostem mo- ’ 
raretur, agmen suorum fugae simili cursu ante noctem 
assecuti sunt. 

VIII. Scipio, ut et arcem relictam ab hostibus et va- 
cua vidit castra, vocatos ad concionem Locrenses gra- 
viter ob defectionem incusavit: de auctoribus supplicium 
sumpsit , bonaque eorum alterius factionis principibus , 
ob egregiam fidem adversus Romanos, concessit. Publice 
nec dare , nec eripere se quidquam [j>crcnsibus , dixit. Ro- 
mam mitterent legatos : quam senatus aequum censuissct , 
eam fortunam habituros. Illud satis scire , etsi male de po- 
pulo romano meriti essent , in meliore statu sub iratis Ro- 
manis futuros , quam sub amicis Carthaginiensibus fuerint. 

Ipse, Q. Pleminio legato praesidioque , quod arcem coe- 
perat , ad tuendam urbem relicto , cum quibus venerat 
copiis , Messanam traiecit. Ita superbe et crudeliter ha- 
biti Locrenses ab Carthaginiensibus post defectionem ab 
Romanis fuerant , ut modicas iniurias non aequo modo 
animo pati , sed prope lubenti possent. Verum enim 
vero tantum Pleminius Hamilcarem praesidii praefectum, 
tantum praesidiarii milites romani Poenos scelere atque 
avaritia superaverunt , ut non armis, sed vitiis videretur 

certari. Nihil omnium , quae inopi invisas opes poten- 
tioris faciunt, praetermissum in oppidanos est ab duce, 
aut a militibus : in corpora ipsorum , in liberos, in con- 
iuges infandae contumeliae editae. Nam avaritia ne sa- 
crorum quidem spoliatione abstinuit: nec alia modo 
templa violata , sed Proserpinae etiam , intacti omni ae- 
tate , thesauri ; praeterquam quod a Pyrrho , qui cum 
magno piaculo sacrilegii sui manubias retulit , spoliati 
dicebantur. Ergo sicut ante regiae naves , laceratae nau- 
fragiis , nihil in terram integri, praeter sacram pecuniam 
deae , quam asportabant , extulerant ; tum quoque alio 
genere cladis eadem illa pecunia omnibus contactis ea 
violatione templi furorem obiecit , atque inter se ducem 
in ducem , militem in militem rabie hostili vertit. 

IX. Summae rei Pleminius praeerat: militum pars sub 
eo , quam ipse ab Rhegio abduxerat , pars sub tribunis 
erat. Rapto poculo argenteo ex oppidani domo Pleminii 
miles fugiens , sequentibus , quorum erat , obvius forte 
Sergio et Matieno tribunis militum fuit. Cui quum iussu 
tribunorum ademptum poculum esset , iurgium inde et 
clamor , pugna postremio orta inter Pleminii milites, tri- 
bunorumque ; ut suis quisque opportunus advenerat , 
multitudine simul ac tumultu crescente. Victi Pleminii 
milites , quum ad Pleminium, cruorem ac vulnera osten- 
tantes , non sine vociferatione atque indignatione con- 
currissent, probra in eum ipsum iactata in iurgiis refe- 
rentes : accensus ira domo sese proripuit , vocatosque 
tribunos nudari , ac virgas expediri iubet. Dum spoliandis 
iis ( repugnabant enim , militemque implorabant ) tem- 
pus teritur, repente milites, feroces recenti victoria, ex 
omnibus locis , velut adversus hostes ad arma concla- 
matum esset , concurrerunt. Et , quum violata iam vir- 
gis corpora tribunorum vidissent , tum vero in multo 
irnpotentiorem subito rabiem accensi ( sine respectu, non 
maiestatis modo , sed etiam humanitatis , in legatum im- 
petum , lictoribus prius indignum in modum mulcatis , 
faciunt : tum ipsum , ab suis interceptum et seclusum , 
hostiliter lacerant , et prope exsanguem , naso auribns- 
que mutilatis , relinquunt. His Messanam nuntiatis, Sci- 
pio , post paucos dies Locros hexeri advectus , quum 

causam Pleminii et tribunorum audisset , Pleminio noxa 
liberato , relictoque in eiusdem loci praesidio , tribunis 
sontibus iudicatis , et in vincula coniectis , ut Romam 
ad senatum mitterentur , Messanam atque inde Syracu- 
sas rediit. Pleminius impotens irae , neglectam ab Sci- 
pione et nimis leviter latam suam iniuriam ratus , nec 
quemquam aestimare alium eam litem posse, nisi qui 
atrocitatem eius patiendo sensisset , tribunos attrahi ad 
se iussit ; laceratosque omnibus , quae pati corpus ul- 
lum potest , suppliciis interfecit : nec satiatus vivorum 
poena , insepultos proiecit. Simili crudelitate et in Lo- 
crensium principes est usus , quos ad conquerendas in- 
iurias ad P. Scipionem profectos audivit : et , quae an- 
tea per libidinem atque avaritiam foeda exempla in so- 
cios ediderat , tunc ab ira multiplicia edere : infamiae 
atque invidiae non sibi modo , sed etiam imperatori , 
esse. 

X. Iam comitiorum appotebat tempus , quum P. Li- 
cinii consulis literae Romam allatae , Se exercitumque 
suum gravi morbo affectari : nec sisti potuisse , ni eadem 
vis mali, aut gravior etiam-, in hostes ingruisset. Itaque, 
quoniam ipse venire ad comitia non posset , si ita patribus 
rideretur , se Q. Caecilium Metellum dictatorem comitio- 
rum causa dicturum : exercitum Q. Caecilii dimitti, e re- 
publica esse. Nam neque usum eius ullum in praesentia 
esse , quum Hannibal iam in hiberna suos receperit ; et 
tanta incesserit in ea castra vis morbi, ut, nisi mature 
dimittantur , nemo omnium superfuturus videatur. Ea con- 
suli a patribus facienda , ut e republica fideque sua du- 
ceret , permissa. Civitatem eo tempore repens religio in- 
vaserat , invento carmine in libris Sibyllinis , propter 
crebrius eo anno de coelo lapidatum inspectis. Quando- 
que hostis alienigena terrae Italiae bellum intulisset , eum 
pelli Italia vinciquc posse , si mater Idaea a Pessinunte 
Romam advecta foret. Id carmen ab decemviris inventum 
eo magis patres movit , quod et legati , qui donum Del- 
phos portaverant , referebant : et sacrificantes ipsos Py- 
thio Apollini litavisse , et responsum oraculo editum , 
maiorem multo victoriam , quam cuius ex spoliis dona 
portarent , adesse populo romano. In eiusdem spei sum- 

niam conferebant P. Scipionis velut praesagientem ani- 
mum de fine belli , quod depoposcisset provinciam Afri- 
cam. Itaque quo maturius latis, ominibus, oraculisque 
portendentis sese victoriae compotes fierent, id cogitare, 
quae ratio transportandae Romam deae esset. 

XI. Nullasdum in Asia civitates socias habebat po- 
pulus romanus. Tamen memores , Aesculapium quoque 
ex Graecia quondam , haud dum ullo foedere sociata , 
valetudinis populi causa arcessitum , et iam cum Attalo 
rege , propter commune adversus Philippum bellum , 
coeptam amicitiam esse , facturum eum , quae possit , 
populi romani causa , legatos ad eum decernunt, M. Va- 
lerium Laevinum, qui bis consul fuerat, acres in Grae- 
cia gesserat, M. Caecilium Metellum praetorium , Ser. 
Sulpicium Galbam aedilicium , duos quaestorios , Cn. 
Tremelium Flaccum , et M. Valerium Faltouem. His 
quinque naves quinqueremes , ut ex dignitate populi ro- 
mani adirent eas terras , ad quas concilianda maiestas 
nomini romano esset , decernunt. Legati Asiani petentes 
protinus Delphos quum escendissent, oraculum adierunt, 
consulentes , ad quod negotium domo missi essent, per* 
liciendi eius quam sibi spem populoque romano porten- 
deret. Responsum esse ferunt , Per Attalum regem com- 
potes eius fore , quod peterent. Quum Romam deam deve- 
xissent , tum curarent , ut eam , qui vir optimus Romae 
esset , hospitio exciperet. Pergamum ad regem venerunt. 
Is legatos comiter acceptos Pessinuntem in Phrygiam 
deduxit : sacrumque iis lapidem , quam matrem deftm 
esse incolae dicebant , tradidit , ac deportare Romam 
iussit. Praemissus ab legatis M. Valerius Falto nuntiavit, 
deam apportari : quaerendum virum optimum in civi- 
tate esse , qui eam rite hospitio exciperet. Q. Caecilius 
Metellus dictator ab consule in Rruttiis comitiorum causa 
dictus , exercilusque eius dimissus : magister equitum 
L. Veturius Philo. Comitia per dictatorem habita. Con- 
sules facti M. Cornelius Celliegus , P. Sempronius Tu- 
ditanus absens , quum provinciam Graeciam haberet. 
Praetores inde creati , Ti. Claudius Nero , M. Marcius 
Ralla , L. Scribonius Libo , M. Pomponius Matho. Co- 
mitiis peractis , dictator sese magistratu abdicavit. Ludi 

romani ter , plebeii septies instaurati. Curules erant ae- 
diles Cn. et L. Cornelii Lentuli. Lucius Hispaniam pro- 
vinciam habebat : absens creatus , absens eum honorem 
gessit. Ti. Claudius Asellus et M. lunius Pennus plebeii 
aediles fuerunt. Aedem Virtutis eo anno ad portam Ca- 
penam M. Marcellus dedicavit , septimo decimo anno 
postquam a patre eius primo consulatu vota in Gallia 
ad Clastidium fuerat. Et flamen marlialis eo anno est 
mortuus M. Aemilius Regillus. 

XII. Neglectae eo biennio res in Graecia erant. Ita- 
que Philippus Aetolos , desertos ab romano , cui uni 
fidebant , auxilio , quibus voluit conditionibus, ad peten- 
dam et paciscendam subegit pacem. Quod nisi omni vi 
perficere maturasset, bellantem eum cum Aetolis P. Sem- 
pronius proconsul , successor imperii missus Sulpicio , 
cum decem millibus peditum , et mille equitibus, et tri- 
ginta quinque rostratis navibus (haud parvum momen- 
tum ad opem ferendam sociis) oppressisset. Vixdum pace 
facta , nuntius regi venit , Romanos Dyrrhachium ve- 
nisse : Parthinosque et propinquas alias gentes motas 
esse ad spem novandi res , Diinailumque oppugnari. Eo 
se verterant Romani ab Aetolorum , quo missi erant , 
auxilio , irati , quod sine auctoritate sua adversus foedus 
cum rege pacem fecissent. Ea quum audisset Philippus, 
ne qui motus maior in finitimis gentibus populisquc ori- 
retur , magnis itineribus Apolloniam contendit ; quo 
Sempronius se receperat , misso Laetorio legato cum 
parte copiarum et quindecim navibus in Aetoliam , ad 
visendas res , pacemque , si posset , turbandam. Philip- 
pus agros Apolloniatium vastavit , et , ad urbem admo- 
tis copiis , potestatem pugnae Romano fecit. Quem post- 
quam quietum muros tantummodo tueri vidit, nec satis 
fidens viribus , ut urbem oppugnaret , et cum Romanis 
quoque, sicut cum Aetolis, cupiens pacem, si posset, 
sin minus, inducias facere , nihil ultra irritatis novo cer- 
tamine odiis , in regnum se recepit. Per idem tempus , 
taedio diutini belli , Epirotae, tentata prius Romanorum 
voluntate , legatos de pace communi ad Philippum mi- 
sere ; satis confidere , conventuram eam, adfirmantes, si 
ad colloquium cum P. Sempronio imperatore romano 

venisset. Facile impetratum , ( neque enim ne ipsius qui- 
dem regis abhorrebat animus) ut in Epirum transiret. 
Phoenice urbs est Epiri : ibi prius collocutus rex cum 
Aeropo et Darda et Philippo, Epirotarum praetoribus ; 
postea cum P. Sempronio congreditur. Afluit colloquio 
et Amynander Athamanum rex, et magistratus alii Epi- 
rotarum et Acarnanum. Primus Philippus praetor verDa 
fecit, et petiit simul ab rege et ab imperatore romano, 
ut finem belli facerent, darentque eam Epirotis veniam. 
P. Sempronius conditiones pacis dixit , ut Parthini et 
Dimallum et fiargulum et Eugenium Romanorum es- 
sent Atintania, si , missis Romam legatis, ab senatu 
impetrasset, Macedoni accederet. In eas conditiones quum 
pax conveniret ; ab rege foederi adscripti, Prusia Bithy- 
niae rex , Achaei , Roeoti , Thessali , Acarnanes , Epi- 
rotae : ab Romanis, Ilienses, Attalus rex, Pleuratus , 
Nabis Lacedaemoniorum tyrannus , Elei , Messenii , 
Athenienses. Haec conscripta consignataque sunt , et in 
duos menses induciae factae , donec Romam mitterentur 
legati , ut populus in has conditiones pacem iuberet. lus- 
seruntque omnes tribus: quia, verso in Africam bello, 
omnibus aliis in praesentia levari volebant bellis. P. Sem- 
pronius , pace facta , ad consulatum Romam decessit. 

XIII. P. Sempronio, M. Cornelio consulibus (quintus 
decimus is annus punici belli erat ) provinciae , Corne- 
lio Etruria cum vetere exercitu , Sempronio Bruttii, ut 
novas scriberet legiones , decretae. Praetoribus, M. Mar- 
cio urbana , L. Scribonio Liboni peregrina , et eidem 
Gallia, M. Pomponio Mathoni Sicilia, Ti. Claudio Ne- 
roni Sardinia evenit. P. Scipioni cum eo exercitu , cum 
ea classe , quam habebat , prorogatum in annum impe- 
rium est : item P. Licinio , ut Bruttios cum duabusle- 
gionibus obtineret , quoad eum in provincia cum impe- 
rio morari consuli e republica visum esset. Et M. Livio, 
et Sp. Lucretio, cum binis legionibus, quibus adversus 
.Magonem Galliae praesidio fuissent, prorogatum impe- 
rium est. Et Cn. Octavio , ut , quum Sardiniam legio- 
nemque Ti. Claudio tradidisset, ipse navibus longis qua- 
draginta maritimam oram, quibus finibus senatus cen- 
suisset, tutaretur. M. Pomponio praetori in Sicilia can- 

nensis exercitus duae legiones decretae. T. Quinctius Ta- 
rentum , C. Hostilius Tubulus Capuam : propraetores , 
sicut priore anno, cum vetere uterque praesidio, obti- 
nerent. De Hispaniae imperio , quos in eam provinciam 
duos proconsules mitti placeret , latum ad populum est 
Omnes tribus eosdem , L. Cornelium Lentulum et L. 
Manlium Acidinum , proconsules , sicut priore anno te- 
nuissent , obtinere eas provincias iusserunt. Consules de- 
lectum habere instituerunt , et ad novas scribendas in 
Bruttios legiones , et in ceterorum ( ita enim iussi ab 
senatu erant ) exercituum supplementum. 

XIV. Quamquam nondum aperte Africa provincia de- 
creta erat, (occultantibus id, credo, patrimis, ne prae- 
sciscerent Carthaginienses ) tamen in eam spem erecta 
civitas erat , in Africa eo anno debellatum iri , fmem- 
que bello punico adesse. Impleverat ea res superstitio- 
num animos . pronique et ad nuntianda, et ad credenda 
prodigia erant: eo plura vulgabantur. Duos soles visos : 
et nocte interluxisse : et ficem*Setiae ab ortu solis ad oc- 
cidentem porrigi visam. Tarracinae portam , Anagniae et 
portam et multis locis murum de coelo tactum. In aede 
Junonis Sospitae Lanuvii cum horrendo fragore strepitum 
editum. Eorum procurandorum causa diem unum suppli- 
catio fuit : et novendiale sacrum, quod de coelo lapida- 
tum esset , factum. Eo accessit consultatio de matre Idaea 
accipienda , quam , praeterquam quod M. Valerius, unus 
ex legatis praegressus, actutum in Italia fore nuntia- 
verat, recens nuntius aderat , Tarracinae iam esse. Haud 
parvae rei iudicium senatum tenebat, qui vir optimus 
m civitate esset. Veram certe victoriam eius rei sibi quis- 
que mallet, quam ulla imperia honoresve , suffragio seu. 
patrum, seu plebis delatos. P. Scipionem, Cn. filium, 
eius qui in Hispania ceciderat , adolescentem nondum 
quaestorium, iudicaverunt in tota civitate virum bono- 
rum optimum esse. Id quibus virtutibus inducti ita iu- 
dicarint , sicut proditum a proximis memoriae temporum 
illorum scriptorinus libens posteris traderem ; ita meas 
opiniones , coniectando rem vetustate obrutam , non in- 
terponam. P. Cornelius cum omnibus matronis Ostiam 
ire iussus obviam deae , isque cam de nave accipere, et 

in terram elatam tradere ferendam matronis. Postquam 
navis ad ostium amnis Tiberini accessit, sicut erat ius- 
sus , in salum nave evectus , ab sacerdotibus deam ac- 
cepit , extulitque in terram. Matronae primores civitatis, 
inter quas unius Claudiae Quintae insigne est nomen , 
accepere: cui dubia , ut traditur , antea lama clariorem 
ad posteros tam religioso ministerio pudicitiam fecit. Eae 
per manus , succedentes deinceps aliae aliis, omni effusa 
civitate obviam , turibulis ante ianuas positis , qua prae- 
ferebatur , atque accenso ture , precanlibus , ut volens 
propitiaque urbem romanam iniret , in aedem Victoriae, 
quae est in Palatio , pertulere deam pridie idus apriles; 
isque dies festus fuit. Populus frequens dona deae in Pa- 
latium tulit : lectisterniumque et ludi fuere , Megalesia 
appellata. 

XV. Quum de supplemento legionum , quae in pro- 
vinciis erant, ageretur; tempus esse, a quibusdam sena- 
toribus subiectum est, quae dubiis in rebus utcumque to- 
lerata essent , ea , dempto dam tandem deum benignitate 
metu , non ultra pati. Erectis exspectatione patribus, sub- 
iecerunt , colonias latinas duodecim , quae Q. Fabio et 
Q. Fulvio consulibus abnuissent milites dare , eas annum 
iam ferme sextum vacationem militiae , quasi honoris et 
beneficii causa , habere : quum interim boni obedientesque 
socii , pro fide atque obsequio in populum romanum, con- 
tinuis omnium annorum delectibus exhausti essent. Sub hanc 
vocem non memoria magis patribus renovata rei prope 
iam obliteratae , quam ira irritata est. Itaque, nihil prius 
referre consules passi , decreverunt , ut consules magi- 
stratus denosque principes Nepete , Sutrio, Ardea, Calibus, 
Alba, Carseolis, Sora, Suessa, Setia, Circe iis, Narnia, 
Interamna , ( eae namque coloniae in ea causa erant ) 
Romam excirent : iis imperarent , quantum quaeque earum 
coloniarum militum plurimum dedisset populo romano, ex 
quo hostes in Italia essent , duplicatum eius summae nu- 
merum peditum daret , et equites centenos vicenos. Si qua 
cum numerum equitum explere non posset , pro equite uno 
tres pedites liceret dare : pedites equitesque quam locuple- 
tissimi legerentur , mitterenturque , ubicumque extra Ita- 
liam supplemento opus esset. Si qui ex iis recusarent, rc- 

tincri eius coloniae magistratus legatosque •placere : neque , 
si postularent, senatum dari , priusquam imperata fecis- 
sent. Stipendium praeterea iis coloniis in millia aeris asses 
singulos imperari exigique quotannis ; censumque in iis co- 
loniis agi ex formula ab romanis censoribus data. Dari au- 
tem placere eandem , quam populo romano : de ferrique Ro- 
mam ab iuratis censoribus coloniarum , priusquam magi- 
stratu abirent. Ex hoc senatusconsulto , accitis Romam 
magistratibus primoribusque earum coloniarum , consu- 
les quum militem stipendiumque imperassent , alii aliis 
magis recusare ac reclamare. Negare tantum militum ef- 
fici posse : vix , si simplum ex formula imperetur , enisu- 
ros. Orare atque obsecrare , ut sibi senatum adire ac de- 
precari liceret. Nihil se , quare perire merito deberent, ad- 
misisse ; sed , si pereundum etiam foret , neque suum delic- 
tum , neque iram populi romani , ut plus militum darent , 
quam hewercnt , posse efficere. Consules obstinati manere 
legatos Romae iubent ; magistratus ire domos ad delectus 
habendos : nisi summa militum , quae imperata esset , 
Romam adducta, neminem iis senatum daturum. Ita prae- 
cisa spe senatum adeundi deprecandique , delectus in iis 
duodecim coloniis , per longam vacationem numero iu- 
niorum aucto, haud difficulter est perfectus. 

XVI. Altera item res , prope aeque longo neglecta 
silentio , relata a M. Valerio Laevino est. Qui , privatis 
collatas pecunias , se ac M. Claudio consulibus , reddi tan- 
dem, aequum esse dixit. Nec mirari quemquam debere, in 
publica obligata fide suam praecipuam curam esse. Nam, 
praeterquam quod aliquid proprie ad consulem eius anni , 
quo collatae pecuniae essent , pertineret , etiam se auctorem 
ita conferendi fuisse , inopi aerario , nec plebe ad tributum 
sufficiente. Grata ea patribus admonitio fuit : iussisque 
referre consulibus, decreverunt , ut tribus pensionibus ea 
pecunia solveretur : primam praesentem ii , qui tum essent, 
duas tertii et quinti consules numerarent. Omnes deinde 
alias curas una occupavit, postquam Locrensium clades, 
quae ignoratae ad eam diem fuerant, legatorum adventu 
vulgatae sunt. Nec tam Q. Pleminii scelus, quam Sci- 
pionis in eo aut ambitio aut negligentia iras hominum 
irritavit. Decem legati Locrensium, obsiti squalore et sor- 

dibus , in comitio sedentibus consulibus velamenta sup- 
plicum, ramos oleae ( ut Graecis mos est ) porrigentes, 
ante tribunal cum flebili vociferatione humi procubuerunt. 
Quaerentibus consulibus , Locrenses se , dixerunt, esse, 
ea passos a Q. Pleminio legato romanisquc militibus, quae 
pati ne Carthaginienses quidem velit populus romanus. Ro- 
gare , uti sibi patres adeundi , deplorandique aerumnas 
suas potestatem facerent. 

XVII. Senatu dato, maximus natu ex iis : Scio, quanti 
aestimentur nostrae apud vos querelae , patres conscripti, 
plurimum in eo momenti esse , si probe sciatis, et quomodo 
proditi Locri Hannibali sint , et quomodo, pulso Hannibalis 
praesidio , restituti in ditionem vestram. Quippe si et culpa 
defectionis procul e publico consilio absit , et reditum in 
vestram ditionem appareat , non voluntate solum , sed ope 
etiam ac virtute nostra ; magis indignemini, bonis ac fidelibus 
sociis tam atroces atque indignas iniurias ab legato vestro 
militibusque fieri. Sed ego causam utriusque defectionis no- 
strae in aliud tempus differendam arbitror esse , duarum 
rerum gratia : unius , ut coram P. Scipione , qui Locros 
recepit , omnium nobis recte perperamque factorum testis , 
agatur ; alterius , quod , qualcscumque sumus, tamen haec, 
quae passi sumus, pati non debuimus. Non possumus dis- 
simulare , patres conscripti , nos , quum praesidium puni- 
cum in arce nostra haberemus, multa foeda et indigna, et 
a praefecto praesidii Hamilcare , et ab Numidis Afrisque 
passos esse. Sed quid illa sunt , collata cum iis , quae ho- 
die patimur ? Cum bona venia , quaeso , audiatis , patres 
conscripti , id , quod invitus dicam. In discrimine est nunc 
humanum omne genus , utrum vos , an Carthaginienses 
principes terrarum videat. Si ex iis , quae Locrenses aut 
ab illis passi sumus , aut a vestro praesidio nunc quum 
maxime patimur , aestimandum romanum ac punicum im- 
perium sit ; nemo non illos sibi , quam vos , dominos prae- 
optet. Et tamen videte , quemadmodum Locrenses in vos 
animati sint. Quum a Carthaginiensibus iniurias tanto mi- 
nores acciperemus , ad vestrum imperatorem confugimus : 
quum a vestro praesidio plus quam hostilia patiamur, nus- 
quam alio , quam ad vos , querelas detulimus. Aut vos res- 
picietis perditas res nostras , patres conscripti , aut ne ab 

diis quidem immortalibus quod preccmur , quidquam super- 
est. Q. Pleminius legatus missus est cum praesidio ad re- 
cipiendos a Carthaginiensibus Locros , et cum eodem ibi re- 
lictus est praesidio. In hoc legato vestro ( dant enim animum 
ad loquendum libere ultimae miseriae ) nec hominis quid- 
quam est , patres conscripti , praeter figuram et speciem ; 
neque romani civis , praeter habitum vestitumque , et sonum 
latinae linguae. Pestis ac bellua immanis , quales fretum 
quondam , quo ab Sicilia dividimur , ad perniciem navi- 
gantium circumsedisse fabulae ferunt. At si scelus, libidi- 
nemque , et avaritiam solus ipse exercere in socios vestros 
satis haberet , unam profundam quidem voraginem tamen 
patientia nostra expleremus. Nunc omnes centuriones mili- 
tesque vestros ( adeo in promiscuo licentiam atque impro- 
bitatem esse voluit ) Pleminios fecit : omnes rapiunt , spo- 
liant , verberant , vulnerant , occidunt : constuprant matro- 
nas , virgines , ingenuos , raptos ex complexu parentum. 
Quotidie capitur urbs nostra , quotidie diripitur : dies noc- 
tesque omnia passim mulierum puerorumque, qui rapiun- 
tur atque asportantur , ploratibus sonant. Miretur, qui sciat, 
quomodo aut nos ad patiendum sufficiamus , aut illos, qui 
faciunt , nondum tantarum iniuriarum satietas ceperit. Ne- 
que ego exsequi possum , nec vobis operae est audire sin- 
gula , quae passi sumus. Communiter omnia amplectar. Nego 
domum ullam Locris ; nego quemquam hominem expertem 
iniuriac esse ; nego ullum genus sceleris, libidinis, avaritiae 
super esse , quod in ullo , qui pati potuerit , praetermissum 
sit. Vix ratio iniri potest , uter casus civitatis sit detesta- 
bilior , quum hostes bello urbem cepere , an quum exitia- 
bilis tyrannus vi atque armis oppressit. Omnia , quae cap- 
tae urbes patiuntur , passi sumus , et quum maxime pa- 
timur , patres conscripti; omnia , quae crudelissimi atque 
importunissimi tyranni scelera in oppressos cives edunt, 
Pleminius in nos , liberosque nostros , et coniuges edidit. 

XVI1L Unum est, de quo nominalim et nos queri re- 
ligio infixa animis cogat, et vos audire, et exsolvere rem- 
publicam vestram religione , si ita vobis videbitur, velimus, 
patres conscripti. Vidimus enim , cum quanta caerimonia 
non vestros solum colatis deos , sed etiam externos accipia- 
tis. Fanum est apud nos Proserpinae , de cuius sanctitate 

templi credo aliquam famam ad vos pervenisse Pyrrhi bello : 
qui quum , ex Sicilia rediens , Locros classe praetervehe- 
retur , inter alia foeda , quae propter fidem erga vos in ci- 
vitatem nostram facinora edidit , thesauros quoque Proser- 
pinae , intactos ad eam diem , spoliavit : atque ita , pecu- 
nia in naves imposita , ipse terra est profectus. Quid ergo 
evenit , patres conscripti ? Classis postero dic foedissima 
tempestate lacerata , omnesque naves , quae sacram pecu- 
niam habuerunt , in litora nostra eiectae sunt. Qua tanta 
clade edoctus tandem deos esse superbissimus rex, pecuniam 
omnem conquisitam in thesauros Proserpinae referri iussit. 
Nec tamen illi unquam postea prosperi quidquam evenit : 
pulsusque Italia , ignobili atque inhonesta morte , temere 
nocte ingressus Argos , occubuit. Haec quum audisset lega- 
tus vester , tribunique militum , et mille alia , quae non 
augendae religionis causa , sed praesentis deae numine sae- 
pe comperta nobis maioribusque nostris , referebantur ; ausi 
sunt nihilo minus sacrilegas admovere manus intactis illis 
thesauris , et nefanda praeda se ipsos ac domos contami- 
nare suas et milites vestros. Quibus , per vos fidemque ve- 
stram , patres conscripti, priusquam eorum scelus expietis, 
neque in Italia , neque in Africa quidquam rei gesseritis 
ne , quod piaculum commiserunt , non suo solum sanguine, 
sed etiam publica clade luant. Quamquam ne nunc quidem, 
patres conscripti , aut in ducibus , aut in militibus vestris 
cessat ira deae. Aliquoties iam inter se signis collatis con- 
cucurrerunt. Dux alterius partis Pleminius , alterius duo 
tribuni militum erant : non acrius cum Carthaginiensibus , 
quam inter se ipsi , ferro dimicaverunt : praebuissentque 
occasionem furore suo Locros recipiendi Hannibali , ni ac- 
citus ab nobis Scipio intervenisset. At, hercule, milites con- 
tactos sacrilegio furor agitat : in ducibus ipsis puniendis 
nullum deae numen apparuit? Imo ibi praesens maxime 
fuit. Virgis caesi tribuni ab legato sunt. Legatus deinde 
insidiis tribunorum interceptus , praeterquam quod toto cor- 
pore laceratus , naso quoque auribusque decisis, exsanguis 
est relictus : recreatus deinde legatus ex vulneribus , tribu- 
nos militum in vincula coniectos , dein verberatos , servili- 
busque omnibus suppliciis cruciatos trucidando occidit ; mor- 
tuos deinde prohibuit sepeliri. Has dea poenas a templi sui 

spoliatoribus habet: nec ante desinet omnibus eos agitare 
f uriis , quam reposita sacra pecunia in thesauris fuerit. 
Maiores quondam nostri , gravi Crotoniensium bello , quia 
extra urbem templum est , transferre in urbem eam pecu- 
niam voluerunt. Noctu audita ex delubro vox est , Absti • 
nerent manus : deam sua templa defensuram. Quia mo~ 
vendi inde thesauros incussa erat religio , muro circumdare 
templum voluerunt. Ad aliquantum tam altitudinis excitata 
erant moenia , quum subito collapsa ruina sunt. Sed et nunc, 
et saepe alias dea suam sedem , suumque templum aut tu- 
tata est , aut a violatoribus gravia piacula exegit. Nostras 
iniurias nec potest , nec possit alius ulcisci, quam vos , pa- 
tres conscripti. Ad vos vestramque fidem supplices confugi- 
mus. Nihil nostra interest , utrum sub illo legato , sub illo 
praesidio Locros esse sinatis , an irato Hannibali et Poenis 
ad supplicium dedatis. Non postulamus , ut extemplo nobis, 
ut de absente, ut indicta causa credatis. Veniat, coram ipse 
audiat , ipse diluat. Si quidquam sceleris , quod homo in 
homines edere potest, in nos praetermisit; non recusamus, 
quin et nos omnia eadem iterum , si pati possumus, patia- 
mur , et ille omni divino humanoque liberetur scelere. 

XIX. Haec quum ab legatis dicta essent, quaesissetque 
ab iis Q. Fabius , detulissentne eas querelas ad P. Sci- 
pionem ; responderunt , missos legatos esse , sed eum belli 
apparatu occupatum esse : et in A fricam aut iam traiecisse, 
aut intra paucos dies traiecturum. Et , legati gratia quanta 
esset apud imperatorem , expertos esse : quum , inter eum 
et tribunos cognita cauta, tribunos in vincula coniecerit ; 
legatum aeque sontem , aut magis etiam , in ea potestate 
reliquerit, lussis excedere e templo legatis , non Plemi- 
nius modo , sed etiam Scipio, principum orationibus lace- 
rari. Ante omnes Q. Fabius , natum eum ad corrum- 
pendam disciplinam militarem , arguere. Sic et in Hi- 
spania plus prope per seditionem militum , quam bello, a- 
missum : externo et regio more et indulgere licentiae mi- 
litum , et saevire in eos. Sententiam deinde aeque trucem 
orationi adiecit. Pleminium legatum vinctum Romam de- 
portari placere , et ex vinculis causam dicere : ac, si vera 
forent , quae Locrenses quererentur , in carcere necari, 
bonaque eius publicari. P. Scipionem , quod de provincia 
Vol. in. 2 

decessisset iniussu senatus , revocari : agique cum tribunis 
plebis , ut de imperio eius abrogando ferrent ad populum. 
Locrensibus coram senatum respondere , quas iniunas sibi 
factas quererentur, eas neque senatum , neque populum ro- 
manum factas velle. Viros bonos , sociosque , et amicos eos 
appellari : liberos , coniuges , quaeque alia erepta essent , 
restitui : pecuniam , quanta ex thesauris Proserpinae sub- 
lata esset , conquiri , duplamque pecuniam in thesauros 
reponi : et sacrum piaculare fieri , ita ut prius ad collegium 
jmntificum referretur , quod sacri thesauri moti , violati 
essent , quae piacula , quibus diis , quibus hostiis , fieri 
placeret. Milites , qui Locris essent, omnes in Siciliam trans- 
portari : quatuor cohortes sociorum latini nominis in prae- 
sidium Locros adduci. Perrogari eo die sententiae , accen- 
sis studiis pro Scipione et adversus Scipionem , non po- 
tuere. Praeter Pieminii facinus Locrensiumque cladem, 
ipsius etiam imperatoris non romanus modo , sed ne mi- 
litaris quidem cultus iaotabatur : cum pallio crepidisque 
inambulare in gymnasio , libellis eum palestraeque operam 
dare : aeque segniter molliterque cohortem totam Syracu- 
sarum amoenitate frui : Carthaginem atque Hannibalem 
excidisse de memoria : exercitum omnem licentia corruptum, 
qualis Sucrone in Hispania fuerit , qualis nunc Locris , 
sociis magis , quam hosti , metuendum. 

XX. Haec quamquam partim vera, partim mixta, eo- 
que similia veris iactabantur , vicit tamen Q. Metelli 
sententia : qui , de ceteris Maximo assensus , de Scipio- 
nis causa dissensit. Qui enim convenire , quem modo civi- 
tas iuvenem admodum recuperandae Hispaniae delegerit 
ducem , quem , recepta ab hostibus Hispania , ad imponen- 
dum punico bello finem creaverit consulem , spe destina- 
verit Hannibalem ex Italia detracturum , Africam subactu- 
rum , eum repente , tamquam Q. Pleminium, indicta causa 
prope damnatum , ex provincia revocari ? quurn ea , quae 
in se nefarie facta Locrenses quererentur , ne praesente qui- 
dem Scipione facta dicerent, neque aliud, quam patientia, 
aut puaor , quod legato pepercisset , insimulari possit? Sibi 
placere , M. Pomponium praetorem , cui Sicilia provincia 
sorte evenisset , triduo proximo in provinciam proficisci : 
consules decem legatos , quos iis videretur, ex senatu legere, 

quos eum praetore mitterent , et duos tribunos plebei, atque 
aedilem. Cum eo consilio praetorem cognoscere. Si ea, quae 
Locrenses facta quererentur, iussu aut voluntate P. Sci- 
pionis facta essent, ut eum de provincia decedere tuberent. 
Si P. Scipio iam in Africam traiecissel, tribuni plebis at- 
que aedilis cum duobus legatis , quos maxime praetor ido- 
neos censuisset , in Africam proficiscerentur : tribuni atque 
aedilis , qui reducerent inde Scipionem : legati , qui exer- 
citui praeessent, donec novus imperator ad eum exercitum 
venisset. Sin M. Pomponius et decem legati comperissent , 
neque iussu , neque voluntate P. Scipionis ea facta esse, ut 
ad exercitum Scipio maneret , bellumque , ut proposuisset, 
gereret. Hoc facto senatusconsulto , cum tribunis plebis 
actum est, ut compararent inter se, aut sorte legerent, 
qui duo cum praetore ac legatis irent. Ad collegium pon- 
tificum relatum de expiandis , quae Locris in templo 
Proserpinae tacta , violata , elataque inde essent. Tri- 
boni plebis cum praetore et decem legatis profecti M. 
Claudius Marcellus et M. Cincius Alimentus: iis aedilis 
plebis datus, quem, si aut in Sicilia praetori dicto au- 
diens non esset Scipio , aut iam in Africam traieeisset, 
prendere tribuni iuberent , ac iure sacrosanctae pote- 
statis reducerent. Prius Locros ire , quam Messanam , 
consilium erat. 

XXI. Ceterum duplex fama est , quod ad Pleminium 
attinet. Alii , auditis , quae Romae acta essent , in ex- 
silium Neapolim euntem forte in Q. Metellum , unam 
ex legatis , incidisse , et ab eo Rhegium vi retractum 
tradunt : alii , ab ipso Scipione legatam cum triginta 
nobilissimis equitum missum, qui Q. Pleminium in ca- 
tenas , et cnm eo seditionis principes , coniicerent. Ii 
omnes , seu ante Scipionis , seu tum praetoris iussu * 
traditi in custodiam Rheginis. Praetor legatique Locros 
profecti primam , sicuti mandatum erat , religionis ca- 
ram habuere. Omnem enim sacram pecuniam , quaeque 
apud Pleminium , quaeque apud milites erat , conqui- 
sitam, cum ea , quam ipsi secum attulerant, in thesau- 
ris reposuerunt , ac piaculare sacrum fecerunt. Tum vo- 
catos ad concionem milites praetor signa extra urbem 
efferre iubet , castraque in campo locat, cum gravi edicto, 

Si quis miles aut in urbe restitisset , aut secum extulisset, 
quod suum non esset ; Locrensibus se permittere, ut, quod 
sui quisque cognosset , prehenderet : si quid non compara- 
ret , repeteret. Ante omnia , libera corpora placere sine mora 
Locrensibus restitui : non levi defuncturum poena, qui non 
restituisset. Locrensium deinde concionem habuit, atque* 
iis libertatem legesque suas populum romanum smatumque 
restituere , dixit. Si qui Pleminium aliumve quem accu- 
sare vellet , Rhegium se sequeretur. Si de P Scipione pu- 
blice queri vellent , ea , quae Locris nefarie in acos homi- 
nesque facta essent , iussu aut voluntate P. Scipionis facta 
esse , legatos mitterent Messanam ; ibi se cum consilio co- 
gniturum. Locrenses praetori legatisque, et senatui ac 
populo romano gratias egere : se ad Pleminium accu- 
sandum ituros. Scipionem , quamquam parum iniuriis civi- 
tatis suae doluerit , eum esse virum , quem amicum sibi , 
quam inimicum , malint esse. Pro certo se habere , neque 
iussu , neque voluntate P. Scipionis tot tam nefanda com- 
missa : aut Pleminio nimium , aut sibi parum creditum. 
Natura insitum quibusdam esse , ut magis peccare nolint , 
quam satis animi ad vindicanda peccata habeant. Et prae- 
tori et consilio aut mediocre onus demptum erat de Sci- 
pione cognoscendi. Pleminium , et ad duo et triginta ho- 
mines cum eo damnaverunt , atque in catenis Romam 
miserunt : ipsi ad Scipionem profecti sunt , ut ea quo- 

3 ue , quae vulgata sermonibus erant de cultu ac desi- 
ia imperatoris solutaque militiae disciplina , comperta 
oculis perferrent Romam. 

XXII. Venientibus iis Syracusas, Scipio res, non verba, 
ad purgandum sese paravit. Exercitum omnem eo con- 
venire , classem expediri iussit , tamquam dimicandum 
eo die terra marique cum Carthaginiensibus esset Quo 
die venerunt, hospitio comiter acceptis ; postero die ter- 
restrem navalemque exercitus , non instructos modo, sed 
hos decuvrentes , classem in portu, simulacrum et ipsam 
edentem navalis pugnae , ostendit : tum circa armamen- 
taria et horrea aliumque belli apparatum visendum prae- 
tor legatique ducti. Tanlaque admiratio singularum uni- 
versarumque rerum incussa , ut satis crederent , aut illo 
duce atque exercitu vinci Carthaginiensem populum, aut 

nullo alio posse : iuberentqne , quod dii bene verterent, 
traiicere , et spei conceptae , quo die illam omnes cen- 
turiae priorem consulem dixissent , primo quoque tem- 
pore compotem populum romanum facere: adeoque lae- 
tis inde animis profecti sunt, tamquam victoriam, non 
belli magnificum apparatum , nuntiaturi Romam essent. 
Pleminius , quique in eadem causa erant , postquam 
Romam est ventum , extemplo in carcerem conditi. Ac 
primo producti ad populum ab tribunis , apud praeoc- 
cupatos Locrensium clade animos , nullum misericordiae 
locum habuerunt. Postea , quum saepius producerentur, 
iam senescente invidia , molliebantur irae: et ipsa defor- 
mitas Pleminii memoriaque absentis Scipionis favorem 
ad vulgum conciliabat. Mortuus tamen prius in vinculis 
est, quam iudicium de eo populi perficeretur. Hunc 
Pleminium Clodius Licinius in libro tertio Rerum roma- 
narum refert , ludis votivis , quos Romae Africanus ite- 
rum consul faciebat , conatum per quosdam , quos pre- 
tio corruperat , aliquot locis urbem incendere, ut fran- 
gendi carceris fugiendique haberet occasionem: pate- 
facto dein scelere , delegatum in Tullianum ex senatus- 
consulto. De Scipione nusquam , nisi in senatu, actum : 
ubi omnes legatique et tribuni classem eam, exercitum, 
ducemque verbis extollentes , effecerunt , ut senatus 
censeret, primo quoque tempore in Africam traiicien- 
dum; Scipionique permitteretur, ut ex iis exercitibus , 
qui in Sicilia essent, ipse legeret, quos in Africam secum 
traiiceret, quos provinciae relinqueret praesidio. 

XXIII. Dum haec apud Romanos geruntur , Cartha- 
ginienses quoque, quum, speculis per promontoria omnia 
positis , percunctantes paventesque au singulos nuntios 
sollicitam hiemem egissent, haud parvum et ipsi tuen- 
dae Africae momentum adiecerunt societatem Syphacis 
regis , cuius maxime fiducia traieclurum in Africam Ro- 
manum crediderunt. Erat Hasdrubali Gisgonis filio non 
hospitium modo cum rege , de quo ante dictum est , 
quum ex Hispania forte in idem tempus Scipio atque 
Hasdrubal convenerunt : sed mentio quoque inchoata 
affinitatis , ut rex duceret filiam Hasdrubalis. Ad eam 
rem consummandam tempusque nuptiis statuendum ( iam 

enim et nubilis erat virgo ) profectus Hasdrubal , ut 
accensum cupiditate ( et sunt ante omnes Numidae bar- 
baros effusi in Venerem) sensit, virginem ab Carthagine 
arcessit , maturatque nuptias : et inter aliam gratulatio- 
nem , ut publicum quoque foedus privato adiiceretur , 
societas inter populum Carthaginiensem regemque, data 
ultro citroque fide, eosdem amicos inimicosque habituros, 
iureiurando affirmatur. Ceterum Hasdrubal , memor et 
cum Scipione initae regi societatis , et quam vana et 
mutabilia barbarorum ingenia essent , veritus , ne , si 
traiiceret in Africam Scipio , parvum vinculum eae nup- 
tiae essent , dum accensum recenti amore Numidam 
habet, perpellit, blanditiis quoque puellae adhibitis, ut 
legatos in Siciliam ad Scipionem mittat , per quos mo- 
neat eum , Ne prioribus suis promissis fretus in Africam 
traiiciat. Se et nuptiis civis Carthaginiensis , filiae Hasdru- 
balis , quem vident apud se in hospitio , et publico etiam 
foedere cum populo Carthaginiensi iunctum. Optare primum, 
ut procul ab Africa , sicut adhuc fecerint, bellum Romani 
cum Carthaginiensibus gerant, ne sibi intcresse certaminibus 
eorum , armaque aut haec , aut illa , abnuentem alteram 
societatem , sequi necesse sit. Si non abstineat Africa Scipio, 
et Carthagini exercitum admoveat , sibi necessarium fore , 
et pro terra africa , in qua et ipse sit genitus, et pro patria 
coniugis suae , proque parente ac penatibus dimicare. 

XXIV. Cum his mandatis ab rege legali ad Scipio- 
nem missi , Syracusis eum convenerunt. Scipio, quam- 
quam magno momento rerum in Africa gerendarum ma- 
gnaque spe destitutus erat , legatis propere , priusquam 
res vulgaretur, remissis in Africam , literas dat ad re- 
gem , quibus etiam atque etiam monet eum , Ne iura 
hospitii secum , neu cum populo romano initae societatis , 
neu fas , fidem , dextras , deos testes atque arbitros conven- 
torum , fallat. Ceterum , quando neque celari adventus 
Numidarum poterat, ( vagati enim in urbe, obversatique 
praetorio erant ) et, si sileretur , quid petentes venissent, 
periculum erat, ne vera eo ipso, quod celarentur, sua 
sponte magis emanarent, timorque in exercitum incideret, 
ne simul cum rege et Carthaginiensibus foret bellandum, 
avertit a vero falsis praeoccupando mentes hominum. Et, 

vocatis ad concionem militibus , Non ultra esse cunctan- 
dum , ait. Instare , ut in Africam quam primum traiiciat, 
socias reges. Masinissam prius ipsum ad Laelium venisse , 
querentem , quod cunctando tempus tereretur. Nunc Sypha- 
cem mittere legatos , idem admirantem , quae tam diuturnae 
morae sit cama : postulantemquc , ut aut traiiciatur tandem 
in Africam exercitm , aut , si mutata consilia sint , certior 
fiat , ut et ipse sibi ac regno suo possit consulere. Itaque , 
paratis iam omnibus instructisque , et re iam noti ultra reci- 
piente cunctationem , in animo sibi esse , Lilybaeum classe 
traducta , eodemque omnibm peditum equitumque copiis con- 
tractis , quae prima dies cursum navibus daret , deis bene 
iuvantibus , in Africam traiicere. Literas ad M. Pompo- 
nium mittit , ut , si ei videretur , Lilybaeum veniret : 
ut communiter consulerent, quas potissimum legiones , 
et quantum militum numerum in Africam traiiceret. Item 
circum oram omnem maritimam misit , ut naves onera- 
riae comprehensae Lilybaeum omnes contraherentur. Quid- 
quid militum naviumque in Sicilia erat, quum Lilybaeum 
convenissent , et riec urbs multitudinem hominum , nec 
portus naves caperet , tantum omnibus ardor erat in 
Africam traiiciendi, ut non ad bellum duci viderentur, 
sed ad certa victoriae praemia. Praecipue , qui supera- 
bant ex cannensi exercitu , milites , illo , non alio duce, 
credebant , navata reipublieae opera , finire se militiam 
ignominiosam posse. Et Scipio minime id genus militum 
aspernabatur : ut qui neque ad Cannas ignavia eorum 
cladem acceptam sciret , neque ullos aeque veteres mi- 
lites in exercitu romano esse , expertosque non variis 
proeliis modo, sed urbibus etiam oppugnandis. Quinta 
et sexta cannenses erant legiones. Eas se traiecturum 
in Africam quum dixisset, singulos milites inspexit: re- 
lictisque, quos non idoneos credebat , in locum eorum 
subiecit , quos secum ex Italia adduxerat ; supplevitque 
ita eas legiones , ut singulae sena millia et ducenos pe- 
dites , trecenos haberent equites, sociorum item latini 
nominis , pedites equitesque de exercitu cannensi legit. 

XXV. Quantum militum in Africam transportatum sit, 
non parvo numero inter auctores discrepat. Alibi decem 
millia peditum , duo millia et ducentos equites , alibi 

sexdecim millia peditum , mille et sexcentos equites ; 
alibi parte plus dimidia rem auctam, quinque et triginta 
millia peditum equitumque in naves imposita invenio. 
Quidam non adiecere numerum : inter quos me ipse in 
re dubia poni malim. Coelius , ut abstinet numero, ita 
ad immensum multitudinis speciem auget. Volucres ad 
terram delapsas clamore militum ait , tantamque multi- 
tudinem conscendisse naves , ut nemo mortalium , aut 
in Italia , aut in Sicilia , relinqui videretur. Milites ut 
in naves ordine ac sine tumultu conscenderent, ipse eam 
sibi curam sumpsit. Nauticos C. Laelius , qui classis 
praefectus erat , in navibus , ante conscendere coactos , 
continuit. Commeatus imponendi M. Pomponio praetori 
cura data : quinque et quadraginta dierum cibaria , e 
quibus quindecim dierum cocta , imposita. Ut omnes iam 
in navibus erant , scaphas circum misit , ut ex navibus 
gubernatoresque et magistri navium et bini milites in 
lorum convenirent ad imperia accipienda. Postquam con- 
venerunt , primum ab iis quaesivit , si aquam homini- 
bus iumentisque in totidem dies , quot frumentum, im- 
posuissent. Ubi responderuut, aquam dierum quinque et 
quadraginta in navibus esse ; tum edixit militibus , ut 
silentium quieti nautis sine certamine ad ministeria ex- 
sequenda bene obedientes praestarent. Cum viginti ro- 
stratis se ac L. Scipionem ab dextro cornu , laevum , 
totidem rostratas , et C. Laelium praefectum classis cum 
M. Porcio Catone ( quaestor is tum erat ) onerariis fu- 
turum praesidio. Lumina in navibus singula rostratae , 
bina onerariae haberent: in praetoria nave insigne noc- 
turnum trium luminum fore. Emporia ut peterent, gu- 
bernatoribus edixit. Fertilissimus ager , eoque abundans 
omnium copia rerum est regio, et imbelles (quod ple- 
rumque in uberi agro evenit ) barbari sunt : priusque , 

? uam Carthagine subveniretur, opprimi videbantur posse, 
is editis imperiis , redire ad naves iussi : et postero die, 
deis bene iuvantibus, signo dato solvere naves. 

XXVI. Multae classes romanae e Sicilia atque ipso 
illo portu profectae erant Ceterum non eo bello solum, 
( nec id mirum ; praedatum enim tantummodo plerae- 
que classes ierant ) sed ne priore quidem , ulla profectio 

tanti spectaculi fuit; quamquam si magnitudine classis 
aestimaretur , et bini consules cum binis exercitibus ante 
traiecerant, et prope totidem rostratae in illis classibus 
fuerant , quot onerariis Scipio tura traiiciebat. Nam , 
praeter quadraginta longas naves , quadringentis ferme 
onerariis exercitum transvexit. Sed et bellum bello, se- 
cundum priore , ut atrocius Romanis videretur , quum 
quod in Italia bellabatur , tum ingentes strages tot exer- 
cituum , simul caesis ducibus, effecerant: et Scipio dux, 
partim factis fortibus , partim suapte fortuna quadam 
ingentis ad incrementa gloriae celebratus , converterat 
animos : simul et mens ipsa traiiciendi , nulli ante eo 
bello duci tentata , quod ad Hannibalem detrahendum 
ex Italia , transferendumque ot finiendum in Africa bel- 
lum , se transire vulgaverat. Concurrerat ad spectaculum 
in portum omnis turba , non habitantium modo Lily- 
baei , sed legationum omnium ex Sicilia : quae et ad 
prosequendum Scipionem officii causa convenerant , et 

[ iraetorem provinciae M. Pomponium secutae fuerant. Ad 
ioc legiones , quae in Sicilia relinquebantur , ad pro- 
sequendos commilitones processerant : nec classis modo 
prospectantibus e terra , sed terra etiam omnis circa re- 
ferta turba spectaculo navigantibus erat. 

XXVII. Ubi illuxit , Scipio e praetoria nave , silen- 
tio per praeconem facto , Divi divaeque , inquit , maria 
terrasque qui colitis , vos precor quaesoque , uti , quae in 
meo imperio gesta sunt , geruntur , postque gerentur , ea 
mihi , populo plebique romanae , sociis nominique latino , 
qui populi romani , quique meam sectam, imperium, auspi- 
ciumque terra , mari , amnibusque sequuntur, bene verrun- 
cent ; eaque vos omnia bene iuvetis : bonis auctibus auxi- 
tis : salvos incolumesque , victis perduellibus victores, spo- 
liis decoratos , praeda onustos triumphantesque , mecum do- 
mos reduces sistatis : inimicorum hostiumque ulciscendorum 
copiam faxitis : quaeque populus Carthaginiensis in civita- 
tem nostram facere molitus est, ea ut mihi populoque romano 
in civitatem Carthaginiensium exempla edendi facultatem 
detis. Secundum eas preces cruda exta victimae, uti mos 
est, in mare porricit, lubaque signum dedit proficiscendi. 
Vento secundo vehementi satis profecti , celeriter e con- 

spectu terrae ablati suut : et a meridie nebula occepit, 
ita ut vix concursus navium inter se vitarent. Lenior 
ventus in alto factus. Noctem insequentem eadem caligo 
obtinuit : sole orto est discussa , et addita vis vento, lam 
terram cernebant. Haud ita multo post gubernator Sci- 
pioni ait, non plus quinque millia passuum Africam abesse: 
Mercurii promontorium se cernere. Si iubeat eo dirigi, iam 
in portu fore omnem classem. Scipio, ut in conspectu terra 
fuit , precatus , uti bono reipublicae suoque Africam vi- 
derit , dare vela , et alium infra navibus accessum pe- 
tere iubet. Vento eodem ferebantur. Ceterum nebula sub 
idem ferme tempus , quo pridie, exorta conspectum ter- 
rae ademit , et ventus premente nebula cecidit. Nox 
deinde incertiora omnia fecit. Itaque ancoras , ne aut 
inter se concurrerent naves , aut terrae inferrentur, ie- 
cere. Ubi illuxit , ventus idem coortus , nebula disiecta, 
aperuit omnia Africae litora. Scipio quod esset proxi- 
mum promontorium, percunctatus , quum Pulchri pro- 
montorium id vocari audisset , Placet omen , inquit; huc 
dirigite naves. Eo classis decurrit : copiaeque omnes in 
terram expositae sunt. Prosperam navigationem sine ter- 
rore ac tumultu fuisse , permultis graecis latinisque 
auctoribus credidi : Coelius unus , praeterquam quod non 
mersas fluctibus naves , ceteros omnes coelestes mariti- 
mosque terrores, postremo abreptam tempestate ab Africa 
classem ad insulam Aegimurum , inde aegre correctum 
cursum , exponit : et , prope obrutis navibus , iniussu 
imperatoris , scaphis, haud secus quam naufragos , mi- 
lites sine armis cum ingenti tumultu in terram evasisse. 

XXV11I. Expositis copiis , Romani castra in proximis 
tumulis metantur, lam non in maritimos modo agros , 
conspectu primum classis , dein tumultu egredientium in 
terram, pavor terrorque pervenerat , sed in ipsas urbes. 
Neque enim hominum modo turba , mulierum puero- 
rumque agminibus immixta , omnes passim compleverat 
vias , sed pecora quoque prae se agrestes agebant ; ut 
relinqui suDito Africam diceres. Urbibus vero ipsis maiorem 
quam quem secum attulerant, terrorem inferebant. Prae- 
cipue Carthaginis prope ut captae tumultus fuit Nam 
post M. Atilium Regulum et L. Manlium consules, annis 

prope quinquaginta , nullum romanum exercitum vide- 
rant , praeter praedatorias classes; quibus exsccnsiones in 
agros maritimos factae erant : raptisque , quae obvia fors 
fecerat, prius recursum semper ad naves, quam clamor 
agrestes conciret , fuerat. Eo maior tum fuga pavorque 
in urbe fuit Et , hercule , neque exercitus domi validus, 
neque dux , quem opponerent, erat. Hasdrubal, Gisgonis 
lilius , genere , fama , divitiis , regia tum etiam affini- 
tate , longe primus civitatis erat : sed eum ab illo ipso 
Scipione aliquot proeliis fusum pulsumque in Hispania 
meminerant : nec magis ducem duci parem , quam tu- 
multuarium exercitum suum romano exercitui esse. Ita- 
que, vclut si urbem extemplo aggressurus Scipio foret, 
ita ad arma est conclamatum: portaeque raptim clausae 
et armati in muris , vigiliaeque et stationes dispositae, 
ac nocte insequenti vigilatum est. Postero die quingenti 
equites , speculatum ad mare turbandosque egredientes 
ex navibus missi , in stationes Romanorum inciderunt, 
lam enim Scipio , classe Uticam missa , ipse haud ita 
multum progressus a mari , tumulos proximos ceperat ; 
equites et in stationibus locis idoneis posuerat , et per 
agros miserat praedatum. 

XXIX. Ii cum Carthaginiensi equitatu proelium quum 
commisissent , paucos in ipso certamine , plerosque fu- 
gientes persecuti ( in quibus praefectum quoque Han- 
nonem , nobilem iuvenem ) occiderunt Scipio non agros 
modo circa vastavit , sed urbem etiam proximam Afro- 
rum satis opulentam cepit : ubi praeter cetera , quae 
extemplo in naves onerarias imposita , missaque in sici- 
liam erant , octo millia liberorum servorumque capitum 
sunt capta. Laetissimus tamen Romanis in principio re- 
rum gerendarum adventus fuit Masinissae : quem quidam 
cum ducentis haud amplius equitibus, plerique cum duum 
millium equitatu tradunt venisse. Ceterum quum longe 
maximus omnium aetatis suae regum hic fuerit , pluri- 
mumque rem romanam iuverit, operae pretium videtor 
excedere paullulum ad enarrandum, quam varia fortuna 
usus sit in amittendo recuperandoque paterno regno. Mi- 
litanti pro Carthaginiensibus in Hispania pater ei mo- 
ritur : Galae nomen erat. Regnum ad fratrem regis Oe- 

salcem , pergrandem natu , ( mos ita apud Numidas est) 
pervenit. Haud multo- post , Oesalco quoque mortuo , 
maior ex duobus filiis eius Capusa , puero admodum al- 
lero , paternum imperium accepit. Ceterum quum magis 
iure gentis , quam auctoritate mter suos aut viribus, ob- 
tineret regnum; exstitit quidam, Mezetulus nomine, non 
alienus sanguine regibus, familiae semper inimicae, ac 
de imperio varia fortuna cum iis , qui tum obtinebant, 
certantis. Is , concitatis popularibus , apud quos, invidia 
regum , magnae auctoritatis erat , castris palam positis , 
descendere regem in aciem , ac dimicare de regno co6- 
git. In eo proelio Capusa cum multis principum cecidit: 
gens Massylorum omnis in ditionem imperiumque Me- 
zetuli concessit. Regio tamen nomine abstinuit: conten- 
lusque nomine modico tutoris, puerum Lacumacen, qui 
stirpis regiae supererat , regem appellat. Carthaginien- 
sem nobilem feminam , sororis filiam Hannibalis, quae 
proxime Oesalci regi nupta fuerat , matrimonio sibi iun- 
git , spe Carthaginiensium societatis ; et cum Syphace 
hospitium vetustum legatis missis renovat , omnia ea 
auxilia praeparans adversus Masinissam. 

XXX. Et Masinissa , audita morte patrui , dein nece 
fratris patruelis , ex Hispania in Mauritaniam (Bocchaf 
ea tempestate rex Maurorum erat ) traiicit Ab eo sup- 
plex intimis precibus auxilium itineri , quoniam bello 
non poterat , quatuor millia Maurorum impetravit. Cum 
iis, praemisso nuntio ad paternos suosque amicos, quum 
ad fines regni pervenisset , quingenti ferme Numidae 
ad eum convenerunt. Igitur Mauris inde , sicut conve- 
nerat , retro ad regem remissis , quamquam aliquanto 
minor spe multitudo, nec cum qua tantam rem aggredi 
satis auderet , conveniret ; ratus agendo ac moliendo 
vires quoque ad agendum aliquid collecturum , profici- 
scenti ad Syphacem Lacumaci regulo ad Thapsum oc- 
currit. Trepidum agmen quum in urbem refugisset, ur- 
bem Masinissa primo impetu capit : ex regiis alios tra- 
dentes se recipit, alios vim parantes occidit. Pars maxima 
cum ipso puero inter tumultum ad Syphacem , quo pri- 
mum intenderant iter , pervenerunt. Fama huius modi- 
cae rei , in principio rerum prospere actae , convertit 

ad Masinissam Numidas : afDuebautque undique ex agris 
vicisque veteres milites Galae , et invitabant iuvenem 
ad recuperandum paternum regnum. Numero militum 
aliquantum Mezetulus superabat. Nam et ipse eum exer- 
citum , quo Capusam vicerat , et ex receptis post cae- 
dem regis aliquot habebat : et puer Lacumaccs ab Sy- 
phace auxilia ingentia adduxerat. Quindecim millia pe- 
ditum Mezetulo, decem millia equitum erant. Quibus- 
cum Masinissa , nequaquam tantum peditum equitumve 
habens , acie conflixit. Vicit tamen et veterum militum 
virtus et prudentia inter romana et punica arma exer- 
citati ducis. Regulus cum tutore et exigua Masaesylorum 
manu in Carthaginiensium agrum perfugit. Ita recuperato 
regno paterno , Masinissa, quia sibi adversus Syphacem 
haud paulio maiorem restare dimicationem cernebat , 
optimum ratus cum fratre patruele gratiam reconciliare, 
missis , qui et puero spera facerent , si in iidem Masi- 
nissae sese permisisset , futurum in eodem honore, quo 
apud Galam Oesalces quondam fuisset ; et qui Mezetulo, 
praeter impunitatem , sua omnia cum fide restitui spon- 
derent ; ambo praeoptantes exsilio modicam domi for- 
tunam , omnia , ne id fieret, Carthaginiensibus de in- 
dustria agentibus , ad sese perduxit. 

XXXI. Hasdrubal tum forte , quum haec gerebantur, 
apud Syphacem erat. Qui Numidae , haud sane multum 
ad se perlinere credenti , utrum penes Lacumacen , an 
Masinissam regnum Massylorum esset, falli eum magjvo- 
pcrc , ait , si Masinissam iisdem contentum fore , quibus 
patrem Galam , aut patruum eius Oesalcen , credat : multo' 
maiorem indolem in eo animi ingeniique esse, quam in ullo 
gentis eius unquam fuisset. Saepe eum in Hispania rarae 
inter homines virtutis specimen dedisse sociis pariter hosti- 
busque : et Syphacem , et Carthaginienses , nisi orientem il- 
lum ignem oppressissent , ingenti mox incendio, quum iam 
nullam opem ferre possent , orsuros. Adhuc teneras et fra- 
giles eius vires esse , vix dum coalescens foventis regnum. 
Instando slimulandoque pervincit, ut exercitum ad fines 
Massylorum admoveat ; atque in agro , de quo saepe 
cum Gala non verbis modo disceptatum , sed etiam ar- 
mis certatum fuerat, tamquam haud dubie iuris sui ca- 


Digitized by Google 



T. LIVII 


38 

stra locet. Si quis arceat, id quod maxime opus sit, acie 
dimicaturum : sin per metum agro cedatur , in medium re- 
gnum eundum. Aut sine certamine concessuros in ditionem 
eius Massylos, aut nequaquam pares futuros armis. His 
vocibus incitatus Syphax Masinissae bellum infert , et 
primo certamine Massylos fundit fugatque. Masinissa cum 
paucis equitibus ex acie in montem ( Balbum incolae 
vocant ) perfugit. Familiae aliquot cum mapalibus peco- 
ribusque suis ( ea pecunia illis est ) persecuti sunt re- 
gem: cetera Massylorum multitudo in ditionem Syphacis 
concessit. Quem ceperant exsules montem, herbidus aquo- 
susque est ; et , quia pecori bonus alendo erat , homi- 
num quoque , carne ac lacte vescentium , abunde suffi- 
ciebat alimentis. Inde nocturnis primo ac furtivis incur* 
sionibus , deinde aperto latrocinio , infesta omnia circa 
esse : maxime uri Carthaginiensis ager , quia et plus 

f raedae, quam inter Numidas, et latrocinium tutius erat, 
amque adeo licenter eludebant , ut ad mare devectam 
praedam venderent mercatoribus , appellentibus naves 
ad id ipsum ; pluresque , quam iusto saepe in bello , 
Carthaginiensium caderent caperenturque. Deplorabant 
ea apua Syphacem Carthaginienses, infensumque et ipsum 
ad reliquias belli persequendas instigabant. Sed vix re- 
gium videbatur, latronem vagum in montibus consectari. 

XXXII. Bocchar , ex praefectis regiis vir acer et im- 
piger , ad id delectus. Ei data quatuor millia peditum, 
duo equitum : praemiorumque ingentium spe oneratus , 
si caput Masinissae retulisset , aut vivum ( id vero inae- 
stimabile gaudium fore) cepisset, palatos incurioseque 
agentes improviso adortus , pecorum hominumque ingenti 
multitudine a praesidio armatorum exclusa , Masinissam 
ipsum cum paucis in verticem montis compellit. Inde , 
prope ut iam debellato , nec praeda modo pecorum ho- 
minumquo captorum missa ad regem, sed copiis etiam, 
ut aliquanto maioribus , quam pro reliquiis belli , re- 
missis , cum haud amplius peditibus mille ducenlisque 
equitibus, degressum iugis Masinissam persecutus, in 
valle arcta , faucibus utrimque obsessis, inclusit. Ibi in- 
gens caedes Massylorum facta. Masinissa cum quinqua- 
ginta haud amplius equitibus per anfractus montis igno- 

tos sequentibus se eripuit. Tenuit tamen vestigia Bocchar : 
adeptusque eum patentibus prope Clupeam urbem cam- 
pis , ita circumvenit , ut , praeter quatuor equites, om- 
nes ad unum interficeret. Cum iis ipsum quoque Ma- 
sinissam saucium prope e manibus inter tumultum ami- 
sit. In conspectu erant fugientes ; ala equitum, dispersa 
toto campo , quibusdam , ut occurrerent , per obliqua 
tendentibus , quinque hostes sequebatur. Amnis ingens 
fugientes accepit , ( neque enim cunctanter, ut quos ma- 
ior metus urgeret , immiserant equos) raplique gurgite, 
et in obliquum praelati. Duobus in conspectu hostium in 
praerapidum gurgitem haustis, ipse periisse creditus. At 
duo reliqui equites cum eo inter virgulta ulterioris ripae 
emerserunt. Is finis Bocchari sequendi fuit , nec ingredi 
flumen auso , nec habere credenti se iam , quem seque- 
retur. Inde vanus auctor absumpti Masinissae ad regem 
rediit ; missique , qui Carthaginem gaudium ingens nun- 
tiarent : totaque Africa fama mortis Masinissae repleta 
varie animos affecit. Masinissa in spelunca occulta, quum 
herbis curaret vulnus , duorum equitum latrocinio per 
dies aliquot vixit. Ubi primum ducta cicatrix , patique 
posse visa iactationem , audacia ingenti pergit ire ad 
regnum repetendum : atque , in ipso itinere haud plus 
quadraginta equitibus collectis , quum in Massylos , pa- 
lam iam quis esset ferens, venisset, tantum motum quum 
favore pristino , tum gaudio insperato, quod , quem pe- 
risse crediderant , incolumem cernebant , fecit , ut intra 
paucos dies sex millia peditum armatorum , quatuor 
equitum , ad eum convenirent : iamque non in posses- 
sione modo paterni regni esset, sed etiam socios Car- 
thaginiensium populos Masaesylorumque fines (id Syphacis 
regnum erat) vastaret Inde , irritato ad bellum Syphace 
inter Cirtam Hipponemque in iugis opportunorum ad 
omnia montium consedit. 

XXXIII. Maiorem igitur eam rem Syphax ratus, quam 
ut per praefectum ageret , cum filio iuveno ( nomen 
Verminae erat ) parte exercitus missa , imperat , ut f 
circumducto agmine , in se intentum hostem ab tergo 
invadat. Nocte profectus Vermina , qui ex occulto ag- 
gressurus erat : Syphax autem intcraiu aperto itinere , 

ut qui , signis collatis , acie dimicaturus esset , movit 
castra. Ubi tempus visum est quo pervenisse iam cir- 
cummissi videri poterant , et ipse leni clivo ferente ad 
hostem , auum multitudine fretus , tum praeparatis ab 
tergo insiaiis , per adversum montem erectam aciem du- 
cit. Masinissa tiducia maxime loci , quo multo aequiore 
pugnaturus erat , et ipse dirigit suos. Atrox proelium et 
diu anceps fuit ; loco et virtute militum Masinissam , 
multitudine , quae nimio maior erat, Syphacem iuvante. 
Ea multitudo divisa , quum pars a fronte urgeret , pars 
a tergo se circumfudisset , victoriam haud dubiam Sy- 
phaci dedit ; et ne effugium quidem patebat hinc a fronte, 
ninc ab tergo inclusis. Itaque ceteri pedites equitesque 
caesi aut capti. Ducentos ferme equites Masinissa circa 
se conglobatos, divisosque turmatim in tres partes, erum- 
pere iubet : loco praedicto , in quem ex dissipata con- 
venirent fuga. Ipse , qua intenderat , inter media tela 
hostium evasit. Duae turmae haesere : altera metu dedita 
hosti ; pertinacior in repugnando telis obruta et confixa 
est. Verminam prope vestigiis instantem , in alia atque 
alia flectendo itinera eludens, taedio et desperatione tan- 
dem fessum , absistere sequendo coegit. Ipse cum sexa- 
ginta equitibus ad minorem Syrtim pervenit. Ibi cum 
conscientia egregia saepe repetiti regni paterni , inter 
punica Emporia genlemque Garamantium omne tempus, 
usque ad C. Laelii classisque romanae srdventum in Afri- 
cam , consumpsit. Haec animum inclinant , ut cum mo- 
dico potius, quam cum magno praesidio equitum, ad Sci- 
pionem quoque postea venisse Masinissam credam:quippe 
illa regnantis multitudo , haec paucitas exsulis fortunae 
conveniens est. 

XXXIV. Carthaginienses, ala equitum cum praefecto 
amissa, alio equitatu per novum delectum comparato , 
Hannonem Hamilcaris filium praeficiunt. Hasdrubalem 
subinde ac Syphacem per li teras nuntiosque , postremo 
etiam per legatos , arcessunt : Hasdrubalem opem ferre 
prope circumsessae patriae iubent : Syphacem orant, ut 
Carthagini , ut universae Africae subveniat. Ad Uticam 
tum castra Scipio , ferme mille passus ab urbe, habebat, 
translata a mari , ubi paucos dies stativa coniuncta classi 

fuerant. Hanno , nequaquam satis valido , non modo ad 
lacessendum hostem , sed ne ad tuendos quidem a popu- 
lationibus agros , equitatu accepto , id omnium primum 
egit , ut per conquisitionem numerum equitum augeret. 
Nec aliarum gentium adspernatus , maxime tamen Nu- 
midas ( id longe primum equitum in Africa est genus) 
conducit. Iam ad quatuor millia equitum habebat, quum 
Salecam nomine urbem occupavit, quindecim ferme millia 
ab romanis castris. Quod ubi Scipioni relatum est, Ae- 
stiva sub tectis equitatus ! inquit. Sitit vel plures ; dum 
talem ducem habeant. Eoque minus sibi cessandum ratus, 
quo illi segnius rem agerent , Masinissam cum equitatu 
praemissum portis obequitare , atque hostem ad pugnam 
elicere , iubet : ubi omnis multitudo se effudisset , gra- 
viorque iam in certamine esset , quam ut facile sustineri 
posset , cederet paullatim ; se in tempore pugnae obven- 
turum. Tantum moratus , quantum satis temporis prae- 
gresso visum ad eliciendos hostes , cum romano equitatu 
secutps , tegentibus tumulis, qui peropportune circa viae 
flexus oppositi erant , occultus processit. Masinissa , ex 
composito, nunc terrentis, nunc timentis modo , aut ipsis 
obequitabat portis , aut cedendo , quum timoris simula- 
tio audaciam hosti faceret , ad insequendum temere eli- 
ciebat. Nondum omnes egressi erant , varieque dux fa- 
tigabatur , alios vino et somno graves arma capere , et 
frenare equos cogendo , aliis , ne sparsi et inconditi sine 
ordine , sine signis omnibus portis excurrerent , obsi- 
stendo. Primo incaute se evehentes Masinissa excipiebat: 
mox plures simul conferti porta effusi aequaverant cer- 
tamen : postremo , iam omnis equitatus proelio quum 
adesset, sustineri ultra nequiere. Non tamen effusa fuga 
Masinissa , sed cedendo sensim , impetus eorum exci- 
piebat : donec ad tumulos tegentes romanum equitatum 
pertraxit Inde exorti equites , et ipsi integris viribus , 
et recentibus equis , Hannoni Afrisque pugnando ac se- 
quendo fessis se circumfudere ; et' Masinissa , flexis su- 
bito equis , in pugnam rediit. Mille ferme , qui primi 
agminis fuerant , ut quibus haud facilis receptus fuit , 
cum ipso duce Hannone interclusi atque interfecti sunt. 
Ceteros , ducis praecipue territos caede , effuse fugientes 

per tria millia passuum victores secuti , ad duo praeterea 
millia equitum aut ceperunt , aut occiderunt. Inter eos 
satis constabat , non minus ducentos Carthaginiensium 
equites fuisse , et divitiis quosdam et genere illustres. 
XXXV. Eodem forte , quo haec gesta sunt, die naves, 

3 uae praedam in Siciliam vexerant , cum commeatu re- 
iere; velut ominatae , ad praedam alteram repetendam 
sese venisse. Duos eodem nomine Carthaginiensium duces 
duobus equestribus proeliis interfectos , non omnes auc- 
tores sunt : veriti , credo , ne falleret bis relata eadem 
res. Coelius quidem et Valerius captura etiam Hannonem 
tradunt. Scipio praefectos equitesque , prout cuiusque o- 
pera fuerat , ante omnes Masinissam , insignibus donis 
donat : et , firmo praesidio Salecae imposito , ipse cum 
cetero exercitu profectus , non agris modo, quacumque 
incedebat , populatis , sed urbibus etiam quibusdam vi- 
cisque expugnatis , late fuso terrore belli , septimo die, 
quam profectus erat , magnam vim hominum et pecoris 
et omnis generis praedae trahens , in castra redit; gra- 
vesque iterum hostilibus spoliis naves dimittit. Inde , 
omissis expeditionibus parvis populationibusque , ad op- 
pugnandam Uticam omnes belli vires convertit : eam 
deinde , si cepisset , sedem ad cetera exsequenda habi- 
turus. Simul et a classe navales socii, qua ex parte urbs 
mari alluitur , simul et terrestris exercitus ab imminente 
prope ipsis moenibus tumulo est admotus. Tormenta 
machinasque et advexerat secum , et ex Sicilia missa cum 
commeatibus erant : et nova in armamentario , multis 
talium operum artificibus de industria inclusis, fiebant 1 
Uticensibus tanta undique mole circumsessis in Cartha- 
giniensi populo, Carthaginiensibus in Hasdrubale ita, si 
is movisset Syphacem , spes omnis erat : sed desiderio 
indigentium auxilii tardius cuncta movebantur. Hasdru- 
bal , intentissima conquisitione quum ad triginta millia 
peditum , tria equitum confecisset , non tamen ante 
adventum Syphacis castra propius hostem movere est au- 
sus. Syphax cum quinquaginta millibus peditum, decem 
equitum advenit : confestimque motis ab Carthagine ca- 
stris , haud procul Utica munitionibusque romaqis con- 
sedit Quorum adventus hoc tamen momenti fecit , ut 

Scipio, quam quadraginta ferae dies nequidquam omnia 
experiens obsedisset Uticam , abscederet inde irrito in- 
cepto. Et ( iam enim hiems instabat) castra hiberna in 
promontorio , quod tenui iugo continenti adhaerens in 
aliquantum maris spatium extenditur , communit : uno 
vallo et navalia castra amplectitur. Iugo medio legionum 
castris impositis , litus ad septentrionem versum subduc- 
tae naves navalesque socii tenebant: meridianam vallem 
ad alterum litus devexam equitatus. Haec in Africa us- 
que ad extremum autumni gesta. 

XXXVI. Praeter convectum undique ex populatis circa 
agris frumentum , commeatusque ex Sicilia atque Italia 
advectos , Cn. Octavius propraetor ex Sardinia ab Ti. 
Claudio praetore , cuius ea provincia erat, ingentem vim 
frumenti advexit: horreaque non solum, quae iam fqc- 
ta erant, repleta , sed nova aedificata. Vestimenta exer- 
citui deerant. Id mandatum Octavio, ut cum praetore 
ageret , si quid ex ea provincia comparari ac mitti posset. 
Ea quoque haud segniter curata res. Mille duceutae 
togae brevi spatio , et duodecim millia tunicarum missa. 
Aestate ea , qua haec in Africa gesta sunt , P. Sem- 
pronius consul , cui Bruttii provincia erat , in agro Cro- 
toniensi cum Hannibale in ipso itinere tumultuario proe- 
lio conflixit. Agminibus magis , quam acie pugnatum 
est. Romani pulsi , et tumultu verius , quam pugna, ad 
mille et ducenti de exercitu consulis interfecti : in ca- 
stra trepide reditum. Neque oppugnare tamen ea hostes 
ausi. Ceterum silentio proximae noctis profectus indo 
consul , praemisso nuntio ad P. Licinium proconsulem, 
ut suas legiones admoveret, copias coniunxit. Ita duo 
duces, duo exercitus ad Hannibalem redierunt. Nec mora 
dimicandi facta est : quum consuli duplicatae vires, Poeno 
recens victoria animo esset. In primam aciem suas le- 
giones Sempronius induxit : in subsidiis locatae P. Li- 
cinii legiones. Consul principio pugnae aedem Fortunae 
Primigeniae vovit , si eo die hostes fudisset : composque 
eius voti fuit. Fusiae fugati Poeni: supra quatuor millia 
armatorum caesa : paullo minus trecenti vivi capti, et 
equi quadraginta , et undecim militaria signa. Perculsus 
adverso proelio Hannibal Crotonem exercitum abduxit. 


, • Digilized by Googk 



T. LIVII 


W 

Eodem tempore M. Cornelius consul in altera parte Ita- 
liae non tam armis , quam iudiciorum terrore, Etruriam 
continet , totam ferme ad Magonem , ac per eum ad 
spem novandi res, versam. Eas quaestiones ex senatus- 
consulto minime ambitiose habuit: multique nobiles Etru- 
sci , qui aut ipsi ierant , aut miserant ad Magonem de 
populorum suorum defectione , primo praesentes erant 
condemnati ; postea , conscientia sibiraet ipsi exsilium 
consciscentes , quum absentes damnati essent , corpori- 
bus subtractis , bona tantum , quae publicari poterant, 
pignoranda poenae praebebant. 

XXXVII. Dura haec consules diversis regionibus agunt, 
censores interim Romae M. Livius et C. Claudius sena- 
tum recitaverunt. Princeps iterum lectus Q. Fabius Ma- 
ximus. Notati septem : nemo tamen , qui sella curuli 
sedisset. Sarta lecta acriler et cum summa fide exegerunt. 
Viam e foro Boario ad Veneris, et circa foros publicos, 
et aedem Matris Magnae in Palatio faciendam locaverunt. 
Vectigal etiam novum ex salaria annona statuerunt. Sex- 
tante sal et Romae et per totam Italiam erat. Romae 
pretio eodem , pluris in foris et conciliabulis , et alio 
alibi pretio praebendum locaverunt. Id vectigal com- 
mentum alterum ex censoribus satis credebant, populo 
iratum, quod iniquo iudicio quondam damnatus esset: 
et in pretio salis maxime oneratas tribus , quarum opera 
damnatus erat , credebant. Inde Salinatori Livio indi- 
tum cognomen. Lustrum conditum serius, quia per pro- 
vincias dimiserunt censores , ut civium romanorum in 
exercitibus, quantus ubique esset, referretur numerus. 
Censa cum iis ducenta decem quatuor millia hominum: 
condidit lustrum C. Claudius Nero. Duodecim deinde co- 
loniarum , t quod numquatn antea factum erat) deferen- 
tibus ipsarum coloniarum censoribus , censum accepe- 
runt : ut, quantum numero militum , quantum pecunia 
valerent, in publicis tabulis monumenta exstarent. Equi- 
tum deinde census agi coeptus est : et ambo forte cen- 
sores equum publicum habebant.Quum ad tribum Polliam 
ventum est, in qua M. Livii nomen erat, et praeco cun- 
ctaretur citare ipsum censorem; Cita , inquit Nero, M. Li- 
vium, : et , sive ex residua et vetere simultate , sive in- 

tempestiva iactatione severitatis inflatus, M. Livium, quia 
populi iudicio esset damnatus , equum vendere iussit. 
Item M. Livius , quum ad tribum Arniensem et nomen 
collegae ventum est, vendere equum C. Claudium iussit, 
duarum rerum causa : unius , quod falsum adversum se 
testimonium dixisset ; alterius , quod non sincera fide 
secum in gratiam redisset. Itaque ibi foedum certamen 
inquinandi famam alterius, cum suae famae damno fac- 
tum est. Exitu censurae quum in leges iurasset C. Clau- 
dius , et in aerarium escendisset, inter nomina eorum, 
quos aerarios relinquebat , dedit collegae nomen. Deinde 
M. Livius in aerarium venit , et , praeter Maeciam tri- 
bum , quae se nec condemnasset , neque condemnatum 
aut consulem aut censorem fecisset , populum romanum 
omnem , quatuor et triginta tribus , aerarios reliquit : 
quod et innocentem se condemnassent, et condemnatum 
consulem et censorem fecissent : neque infitiari possent, 
aut iudicio semel , aut comitiis bis ab se peccatum esse. 
Inter quatuor et triginta tribus et C. Claudium aerarium 
fore. Quod si exemplum haberet bis eundem aerarium 
relinquendi , C. Claudium nominatim se inter aerarios 
fuisse relicturum. Pravum certamen notarum inter cen- 
sores : castigatio inconstantiae populi censoria , et gra- 
vitate temporum illorum digna. In invidia censores quum 
essent , crescendi ex his ratus esse occasionem Cn. Bae- 
bius tribunus plebis diem ad populum utrique dixit. Ea 
res consensu patrum discussa est, ne postea obnoxia po- 
pulari aurae censura esset. 

XXXVIII. Eadem aestate in Bruttiis Clampetia a con- 
sule vi capta , Consentia et Pandosia , et ignobiles aliae 
civitates, voluntate in ditionem venerunt. Et, quum co- 
mitiorum iam appeteret tempus , Cornelium potius ex 
Etruria , ubi nihil belli erat , Bomam acciri placuit. Is 
consules Cn. Servilium Caepionem et C. Servilium Ge- 
minum creavit. Inde praetoria comitia habita. Creati 
P. Cornelius Lentulus , P. Quinctilius Varus, P. Aelius 
Paetus , P. Villius Tappulus. Hi duo, quum aediles plebis 
essent, praetores creati sunt. Consul, comitiis perfectis, ad 
exercitum in Etruriam rediit. Sacerdotes eo anno mortui , 
atque in locum eorum suffecti ; Ti. Veturius Philo fla- 

men marlialis , in locum M. Aemilii Regilli , qui priore 
anno mortuus erat, creatus inauguratusque: et in M. Pom- 
ponii Malhonis auguris et decemviri locum creati , de- 
cemvir M. Aurelius Cotta, augur Ti. Sempronius Grac- 
chus admodum adolescens , quod tunc perrarum in man- 
dandis sacerdotiis erat. Quadrigae aureae eo anno in Ca- 
pitolio positae ab aedilibus curulibus, C. Livio et M. Ser- 
vilio Gemino. Et ludi romani biduum instaurati. Item 
per biduum plebeii ab aedilibus P. Aelio , P. Villio : 
et Iovis epulum fuit ludorum causa. 

In Africa Scipio Carthaginienses et eundem Syphacem 
Numidarum regem Hasdrubalemque pluribus proelns vicit, 
adiuvante Masinissa , binaque hostium castra expugnavit: 
in quibus quadraginta millia hominum ferro ignique con- 
sumpta sunt. Syphacem per C. Laelium et Masinissam ce- 
pit. Masinissa Sophonisbam, uxorem Syphacis , filiam Has- 
drubalis , captam statim adamavit , et , nuptiis factis , 
uxorem habuit. Castigatus a Scipione , venenum ei misit : 
quo hausto illa decessit. Effectumque est multis Scipionis 
victoriis , ut Carthaginienses , in desperationem acti , in 
auxilium publicae salutis Hannibalem ex Italia revocarent. 
Isque , anno sexto decimo Italia decedens , in Africam tra- 
iecit , tentavitque per colloquium pacem cum Scipione com- 
ponere : et , quum de conditionibus pacis non convenisset, 
acie victus est. Pax Carthaginiensibus data est petentibus. 
Hannibal Gisgonem , pacem dissuadentem , manu sua de- 
traxit : excusata deinae temeritate facti, ipse pacem suasit. 
Mago , qui bello in agro Insubrium cum Romanis confli- 
xerat , vulneratus , dum in Africam per legatos revocatus 
revertitur , ex vulnere mortuus est. Masinissae regnum re- 
stitutum est. Reversus in urbem Scipio amplissimum nobi- 
lissimumque egit triumphum , quem Q. Terentius Culleo se- 
nator pileatus secutus est. Scipio Africanus , incertum mi- 
litari prius favore , an populari aura ita cognominatus , 
primus certe hic imperator victae a se nomine gentis no- 
bilitatus est. 

Cn. Servilius Caepio et C. Servilius Geminus consules , 
(sextus decimus is annus belli punici erat) quum de 
republica belloque et provinciis ad senatum retulissent, 
censuerunt patres , ut consules inter se compararent , 
sortirenturve , uter Bruttios adversus Hannibalem, uter 
Etruriam ac Ligures provinciam haberet. Cui Bruttii 
evenissent , exercitum a P. Sempronio acciperet. P. Sem- 
pronius ( ei quoque enim proconsuli imperium in annum 
prorogabatur ) P. Licinio succederet : is Uomam rever- 
teretur , bello quoque bonus habitus ad cetera , quibus 
nemo ea tempestate instructior civis habebatur, congestis 
omnibus humanis a natura fortunaque bonis. Nobilis idem 
ac dives erat : forma viribusque corporis excellebat. Fa- 
cundissimus habebatur , seu causa oranda , seu in se- 
natu , ad populum suadendi ac dissuadendi locus esset : 
iuris pontificii peritissimus. Super haec , bellicae quoque 
laudis consulatus compotem fecerat. Quod in Bruttiis 
provincia, idem in Etruria ac Liguribus decretum. M. Cor- 
nelius novo consuli tradere exercitum iussus : ipse, pro- 
rogato imperio , Galliam provinciam obtinere cum legio- 
nibus iis , quas praetor L. Scribonius priore anno ha- - 
buisset. Sortiti deinde provincias : Caepioni Bruttii, Ser-» 
vilio Gemino Etruria evenit. Tum praetorum provinciae 
in sortem coniectae. lurisdictionem urbanam Paetus Ae- 
lius , Sardiniam P. Lentulus , Siciliam P. Villius, Ari- 
minum cura duabus legionibus ( sub Lucretio Spurio eae 
fuerant ) Quinctilius Varus est sortitus. Et Lucretio pro- 
rogatum imperium, ut Genuam oppidum a Magone poeno 
dirutum exaedificaret. P. Scipioni , non temporis , sed 
rei gerendae fine, donec debellatum in Africa foret, pro- 
rogatum imperium est : decretumque, ut supplicatio fie- 
ret , quod is in Africam provinciam traiecisset , ut ea 
res salutaris populo romano ipsique duci atque exercitui 
esset. 

II. In Siciliam tria millia militum sunt scripta , et 
quia , quod roboris ea provincia habuerat , in Africam 
transvectum fuerat ; et quia , ne qua classis ex Africa 
traiiceret, quadraginta navibus custodiri placuerat Sici- 
liae maritimam oram. Tredecim novas naves Villius se- 
cum in Siciliam duxit ; ceterae in Sicilia veteres refec- 
tae. Huic classi M. Pomponius , prioris anni praetor , 
prorogato imperio praepositus , novos milites ex Italia 
advectos in naves imposuit. Parem navium numerum 
Cn. Octavio , praetori item prioris anni , cum pari iure 
imperii ad tuendam Sardiniae oram patres decreverunt. 
Lentulus praetor duo millia militum dare in naves ius- 
sus. Et Italiae ora , quia incertum erat , quo missuri 
classem Carthaginienses forent , ( videbantur autem , 
quidquid nudatum praesidiis esset , petituri ) M. Marcio, 
praetori prioris anni , cum totidem navibus tuenda data 
est. Tria millia militum in' eam classem ex decreto pa- 
trum consules scripserunt , et duas legiones urbanas ad 
incerta belli. Hispaniae cum exercitibus imperioque ve- 
teribus impe.ratoribus , L. Lentulo et L. Manlio Acidino, 
decretae. Viginli omnino legionibus, et centum sexaginta 
navibus longis res romana eo anno gesta. Praetores 
in provincias ire iussi. Consulibus imperatum, priusquam 
ab urbe proficiscerentur , ludos magnos facerent, quos 
T. Manlius Torquatus dictator in quintum annum vo- 
visset , si eodem statu respublica staret. Et novas reli- 
giones excitabant in animis hominum prodigia , ex plu- 
ribus locis nuntiata. Aurum in Capitolio corvi non lace- 
rasse tantum rostris crediti , sed etiam edisse. Mures 
Antii coronam auream arrosere. Circa Capuam omnem 
agrum locustarum vis ingens, ita ut, unde advenissent, 
parum constaret, complevit. Equuleus Reate cum quinque 
pedibus natus. Anagniae sparsi primum ignes in coelo, 
* dein fax ingens arsit. Frusinone arcus solem tenui linea 
amplexus est ; circulum deinde ipsum maior solis orbis 
extrinsecus inclusit. Arpini terra campestri agro in in- 
geutem sinum consedit. Consulum alteri, primam hostiam 
immolanti , caput iocinoris defuit. Ea prodigia maioribus 
hostiis procurata : editi a collegio pontificum dii, quibus 
sacrificaretur. 

III. lis transactis , consnles praetoresque in provincias 
profecti. Omnibus tamen , velut eam sortitis , Africae 
cura erat ; seu quia ibi summam rerum beliique verti 
cernebant ; seu ut Scipioni gratificarentur, in quem tum 
omnis versa civitas erat. Itaque non ex Sardinia tantum, 
sicut ante dictum est , sed ex Sicilia quoque et Hispa- 
nia vestimenta , frumentumque , et arma etiam ex Si- 
cilia , et omne genus commeatus eo portabantur. Nec 
Scipio ullo tempore hiemis belli opera remiserat, quae 
inulta simul undique eum circumstabant. Uticam oDsi- 
debat : castra in conspectu Hasdrubalis erant Cartha- 
ginienses deduxerant naves: classem paratam instructam- 
que ad commeatus intercipiendos haDebanf Inter haec 
ne Syphacis quidem reconciliandi curam ex animo mi- 
serat"; si forte iam satias amoris in uxore ex multa co- 
pia cepisset. Ab Syphace magis pacis cum Carthaginien- 
sibus conditiones, ut Romani Africa , Poeni Italia exce- 
derent , quam , si bellaretur , spes ulla desciturum affe- 
rebatur. Haec per nuntios magis equidem acta credide- 
rim , (et ita pars maior auctores sunt) quam ipsum Sy- 
phacem , ut Antias Valerius prodit, in castra romana ad 
colloquium venisse. Primo eas conditiones imperator ro- 
manus vix auribus admisit. Postea , ut causa probabilis 
suis commeandi foret in castra hostium , mollius eadem 
illa abnuere , ac spem facere , saepius ultro citroque agi- 
tantibus rem conventuram. Hibernacula Carthaginien- 
sium , congesta temere ex agris materia exaedi ficata , 
lignea ferme tota erant. Numidae praecipue arundine 
textis , storeaque pars maxima tectis , passim nullo or- 
dine , quidam , ut sine imperio occupatis locis , extra 
fossam etiam vallumque habitabant Haec relata Scipioni 
spem fecerant castra hostium per occasionem incendendi. 

IV. Cum legatis , quos mitteret ad Syphacem , calo- 
num loco primos ordines speciatae virtutis atque pru- • 
dentiae servili habitu mittebat : qui dum in colloquio 
legati essent, vagi per castra, alius alia, aditus exitus- 
que omnes , situm formaraque et universorum castrorum, 
et partium , qua Poeni , qua Numidae haberent, quan- 
tum intervalli inter Hasdrubalis ac regia castra esset , 
specularentur : moremque simul noscerent stationum 

vigiliarumque : nocte , an interdiu opportuniores insi- 
dianti essent. Et inter crebra colloquia alii atque alii de 
industria , quo pluribus omnia nota essent, mittebantur. 
Quum saepius agitata res certiorem spem pacis in dies 
et Syphaci et Carthaginiensibus per eum faceret ; legati 
romani vetitos se reverti ad imperatorem aiunt , nisi cer- 
tum responsum detur. Proinde , seu ipsi staret iam sen- 
tentia, seu consulendus Hasdrubal et Carthaginienses essent, 
consuleret. Tempus esse , aut pacem componi , aut bellum 
naviter geri. Dum consulitur Hasdrubal ab Syphace, ab 
Hasdrubale Carthaginienses ; et speculatores omnia vi- 
sendi , et Scipio ad comparanda ea , quae in rem erant, 
tempus habuit. Et ex mentione ac spe pacis negligentia, 
ut fit , apud Poenos Numidamque orta cavendi, ne quid 
hostile interim paterentur. Tandem relatum responsum, 
quibusdam , quia nimis cupere Romanus pacem videba- 
tur , iniquis per occasionem adieetis; quae peropportune 
cupienti tollere inducias Scipioni causam praebuere. Ac 
nuntio regis , quum relaturum se ad consilium dixisset, 
postero die respondit , Se uno frustra tendente , nulli alii 
pacem placuisse. Renuntiaret igitur , nullam aliam spem 
pacis , quam relictis Carthaginiensibus , Syphaci cum Ro- 
manis esse. Ita tollit inducias , ut libera fide incepta ex- 
sequeretur: deductisque navibus (et iam veris principium 
erat ) machinas tormentaque , velut a mari aggressurus 
Uticam , imponit. Et duo millia militum ad capiendum, 
quem antea tenuerat , tumulum super Uticam mittit : 
simul ut ab eo, quod parabat, in alterius rei curam conver- 
teret hostium animos: simul ne qua, quum ipse ad Sypha- 
cem Hasdrubalemque profectus esset, eruptio ex urbe et 
impetus in castra sua, relicta cum levi praesidio, fieret. 

V. His praeparatis , advocatoque consilio , edicere ex- 
ploratoribus iussis , quae comperta afferrent, Masinissa- 
* que , cui omnia hostium nota erant ; postremo ipse , 
quid pararet in proximam noctem , proponit Tribunis 
edicit, ut, ubi, praetorio dimisso, signa concinuissent, 
extemplo educerent castris legiones. Ita , ut imperave- 
rat, signa sub occasum solis efferri sunt coepta. Ad pri- 
mam ferme vigiliam agmen explicaverunt: media nocte 
(septem enim millia itineris erant) modico gradu ad castra 

hostium perventum. Ibi Scipio partem copiarum Laelio, 
Masinissamque ac Numicias, attribuit: et castra Sypha- 
cis invadere , ignesque coniicere iubet. Singulos deinde 
scparatira , Laelium ac Masinissam , seductos obtestatur, 
ut , quantum nox providentiae adimat , tantum diligentia 
expleant curaque. Se Hasdrubalem punicaque castra ag- 
gressurum. Ceterum non ante coepturum , quam ignem in 
regiis castris conspexisset. Neque ea res morata diu est. 
Nam , ut proximis casis iniectus ignis haesit, extemplo 
proxima quaeque , et deinceps continua amplexus, totis 
se passim dissipavit castris. Et trepidatio quidem, quan- 
tam necesse erat , in. nocturno effuso tam late incendio, 
orta est : ceterum , fortuitum , non hostilem ac bellicum, 
ignem rati esse , sine armis ad restinguendum incendium 
effusi , in armatos incidere hostes , maxime Numidas , 
ab Masinissa notitia regiorura'%astrorum ad exitus iti- 
nerum idoneis locis dispositos. Multos in ipsis cubilibus 
semisomnos hausit flamma : multi in praecipiti fuga , 
ruentes super alios alii, in angustiis portarum obtriti sunt. 

VI. Relucentem flammam primo vigiles Carthaginien- 
sium, deinde excitati alii nocturno tumultu quum con- 
spexissent , ab eodem errore credere et ipsi sua sponte 
incendium ortum. Et clamor inter caedem et vulnera 
sublatus , an ex trepidatione nocturna esset , confusus , 
sensum veri adimebat. Igitur pro se quisque inermes , 
ut quibus nihil hostile suspectum esset , omnibus portis, 
qua cuique proximum erat, ea modo, quae restinguendo 
igni forent , portantes , in agmen romanum ruebant. 
Quibus caesis omnibus, praeterquam hostili odio, etiam 
ne quis nuntius effugeret, extemplo Scipio neglectas , ut 
in tali tumultu , portas invadit : ignibusque in proxima 
tecta coniectis , eifusa flamma primo veluti sparsa plu- 
ribus locis reluxit , dein per continua serpens , uno re- 
pente omnia incendio hausit. Ambusti homines iumen- * 
taque foeda primum fuga, dein strage , obruerant itinera 
portarum. Quos non oppresserat ignis , ferro absumpti : 
binaque castra clade una deleta. Duces tamen ambo, et 
ex tot millibus armatorum duo millia peditum et quin- 
genti equites semiermes, magna pars saucii, afllatique 
incendio, effugerunt. Caesa aut nausta flammis quadraginta 

millia hominum sunl , capta supra quinque millia ; 
multi Carthaginiensium nobiles, undecim senatores: signa 
militaria centum septuaginta quatuor , equi numidici 
supra duo millia septingenti , elephanti sex capti ; octo 
flamma ferroque absumpti, magnaque vis armorum capta. 
Ea omnia imperator Vulcano sacrata incendit. 

VII. Hasdrubal ex fuga, cum paucis, Afrorum urbem pro- 
ximam petierat: eoque omnes, qui supererant, vestigia 
ducis sequentes , se contulerant. Metu deinde , ne dede- 
retur Scipioni, urbe excessit. Mox eodem patentibus portis 
Romani accepti : nec quidquam hostile , quia voluntate 
concesserant in ditionem , factum. Duae subinde urbes 
captae direplaeque. Ea praeda , et quae castris ex in- 
censis et igne rapta erat , militi concessa est. Syphax 
octo millium ferme inde spatio loco communito conse- 
dit. Hasdrubal Carthaginem contendit , ne quid per 
metum ex recenti cladd mollius consuleretur. Quo tan- 
tus primo terror est allatus , ut , omissa Utica , Cartha- 
ginem crederent extemplo Scipionem obsessurum. Sena- 
tum itaque suffetes (quod velut consulare imperium apud 
eos erat) vocaverunt. Ibi e tribus (una de pace legatos 
ad Scipionem decernebat : altera Hannibalem ad tuen- 
dam ab exitiabili bello patriam revocabat: tertia romanae 
in adversis rebus constantiae erat; reparandum exerci- 
tum, Svpbacemque hortandum, ne bello absisteret, cen- 
sebat) haec sententia, quia Hasdrubal praesens Barci- 
naeque omnes factionis bellum malebant , vicit. Inde 
delectus in urbe agrisque haberi coeptus, et ad Sypha- 
cem legati missi , summa ope et ipsum reparantem bel- 
lum : quum uxor non iam , ut ante , blanditiis , satis 
potentibus ad animum amantis , sed precibus et mise- 
ricordia valuisset, plena lacrimarum obtestans, ne patrem 
suum patriamque proderet , iisdemque flammis Cartha- 
ginem, quibus castra conflagrassent, absumi sineret. Spem 
quoque opportune oblatam afferebant legali : quatuor 
millia Celtiberorum circa urbem nomine Abbam, ab 
conquisitoribus suis conducta in Hispania , egregiae iu- 
ventutis , sibi occurrisse : et Hasdrubalem propediem af- 
fore cum manu haudquaquam contemnenda. Igitur non 
benigne modo legatis respondit , sed ostendit etiam 

multitudinem agrestium Numidarum, quibus per eosdem 
dies arma equosque dedisset, et omnem iuventutem affir- 
mat exciturum ex regno. Scire, incendio, non proelio, cladem 
acceptam , eum bello inferiorem esse , qui armis vincatur. 
Haec legatis responsa. Et post dies paucos rursus Has- 
drubal et Syphax copias iunxerunt. Is omnis exercitus 
luit triginta ferme millium armatorum. 

VIII. Scipionem , velut iam debellato , quod ad Sy- 
phacem Carlhaginiensesque attineret, Uticae oppugnan- 
dae intentum , iamque machinas admoventem muris , 
avertit fama redintegrati belli : modicisque praesidiis ad 
speciem modo obsidionis terra marique relictis, ipse cum 
robore exercitus ire ad hostes pergit. Primo in tumulo, 
quatuor ferme millia distaute ab castris regiis, consedit: 
postero die cum equitatu in Magnos (ita vocant) campos 
subiectos ei tumulo degressus , succedendo ad stationes 
hostium , lacessendoque levibus proeliis , diem absum- 
psit : et per insequens biduum tumultuosis hinc atque 
illinc excursionibus in Yicem , nihil dictu satis dignum 
fecerunt. Quarto die utrimque in aciem descensum est. 
Romanus principes post hastatorum prima signa, in sub- 
sidiis triarios constituit : equitatum Italicum ab dextro 
cornu , ab laevo Numidas Masinissaraque opposuit. Sy- 
phax Hasdrubalque , Numidicis adversus italicum equi- 
tatum , Carthaginiensibus contra Masinissam locatis, Cel- 
tiberos in mediam aciem in adversa signa legionum ac- 
cepere. Ita instructi concurrunt. Primo impetu simul utra- 
que cornua , et Numidae et Carthaginienses pulsi. Nam 
neque Numidae , maxima pars agrestes , romanum equi- 
tatum , neque Carthaginienses, et ipse novus miles, Masi- 
nissam, recenti super cetera victoria terribilem, sustinuere. 
Nudata utrimque cornibus Celtiberum acies stabat: quod 
nec in fuga salus ulla ostendebatur locis ignotis, neque 
spes veniae ab Scipione erat ; quem , bene meritum de 
se et gente sua, mercenariis armis in Africam oppugna- 
tum venissent. Igitur, circumfusis undique hostibus, alii 
super alios cadentes, obstinati moriebantur: omnibusque 
in eos versis , aliquantum ad fugam temporis Syphax et 
Hasdrubal praeceperunt. Fatigatos caede diutius, quam 
pugna , yictores nox oppressit. 


Digitized by Google 



LIB. XXX. CAP. IX. X. 53 

IX. Postero die Scipio Laelium Masinissamque cum 
omni romano et numidico equitatu expeditisque militum, 
ad persequendos Syphacem atque Hasdrubalem mittit. 
Ijise, cum robore exercitus, urbes circa, quae omnes 
Carthaginiensium ditionis erant, partim spe, partim metu, 
partim vi subegit. Carthagini quidem erat ingens terror, 
et circumferentem arma Scipionem , omnibus finitimis 
raptim perdomitis , ipsam Carthaginem repente aggres- 
surum credebant. Itaque et muri relidebantur , propu- 
gnaculisquc annabantur : et pro sc quisque , quae diu- 
tinae obsidioni tolerandae sunt , ex agris convenit. Rara 
mentio est pacis , frequcntior legatorum ad Hannibalem 
arcessendum mittendorum. Pars maxima classem , quae 
ad commeatus excipiendos parata erat , mittere iubent 
ad opprimendam stationem navium ad Uticam , incaute 
agentem : forsitan etiam navalia castra , relicta cum levi 
praesidio , oppressuros. In hoc consilium maxime incli- 
nant : legatos tamen ad Hannibalem mittendos censent. 
Quippe , classi ut felicissime gerantur res , parte aliqua 
levari Uticae obsidionem. Carthaginem ipsam qui tueatur, 
neque imperatorem alium , quam Hannibalem , neque 
exercitum alium, quam Hannibalis, superesse. Deductae 
ergo postero die naves , simul et legati in Italiam pro- 
fecti , raptimque omnia, stimulante iortuna, agebantur : 
et , in quo quisque cessasset, prodi ab se salutem omnium 
rebatur. Scipio , gravem iam spoliis mullarum urbium 
exercitum trahens , captivis aliaque praeda in vetera ca- 
stra ad Uticam missis , iam in Carthaginem intentus , 
occupat relictum fuga custodum Tuneta. Abest ab Car- 
thagine quindecim millia ferme passuum locus , quum 
operibus, tum suapte natura tutus , qui et ab Cartha-^ 
gine conspici et praebere ipse prospectum, quum ad ur-* 
hem , tum ad circumfusum mare urbi , posset. 

X. Inde , quum maxime vallum Romani iacerent , 
conspecta classis hostium est , Uticam Carthagine petens. 
Igitur , omisso opere , pronuntiatum iter , signaque rap- 
tim ferri sunt coepta : ne naves , in terram et obsidio- 
nem versae , ac minime navali proelio aptae , opprime- 
rentur. Qui enim restitissent agili et nautico instrumento 
aptae et armatae classi naves , tormenta machinasque 

portantes, et aut in onerariarum usum versae, aut ita ap- 
pulsae ad muros , ut pro aggere ac pontibus praebere 
ascensus possent ? Itaque Scipio , contra qnam in navali 
eertamine solet , rostralis , quae praesidio aliis esse po- 
terant, in postremam aciem receptis prope terram, one- 
rariarum quadruplicem ordinem pro muro adversus ho- 
stem opposuit : easque ipsas, ne in tumultu pugnae tur- 
bari ordines possent, malis antennisque dc nave in na- 
vem traiectis, ac validis funibus velut uno inter se vinculo 
illigatis, comprendit: tabulasque superinstravit , ut per- 
vium ordinem faceret : et sub ipsis pontibus intervalla 
fecit , qua procurrere speculatoriae naves in hostem, ac 
tuto recipi possent. His raptim pro tempore instructis , 
mille ferme delecti propugnatores onerariis imponuntur: 
telorum maxime missilium , ut , quamvis longo certa- 
mine , sufficerent , vis ingens congeritur. Ita parati at- 
que intenti hostium adventum opperiebantur. Carthagi- 
nienses , qui , si malurassent , omnia permixta turba 
trepidantium primo impetu oppressissent , perculsi terre- 
stribus cladibus , atque inde ne in mari quidem , ubi 
ipsi pius poterant , satis (identes , die segni navigatione 
absumpto , sub occasum solis in portum (Ruscinona Afri 
vocant ) classe appulere. Postero die sub ortum solis in- 
struxere ab alto naves , velut ad iustum proelium na- 
vale , et tanquam exituris contra Romanis. Quum diu 
stetissent , postquam nihil moveri ab hostibus viderunt, 
tum demum onerarias aggrediuntur. Erat res minime 
certamini navali similis , proxime speciem muros oppu- 
gnantium navium. Altitudine aliquantum onerariae su- 
perabant; ex rostratis Poeni vana pleraque ( utpote su- 
pino iactu ) tela in superiorem locum mittebant: gravior 
ac pondere ipso libratior superae ex onerariis ictus erat. 
Speculatoriae naves ac levia ipsa navigia, quae sub con- 
stratis pontium per intervalla excurrebant , primo ipso 
tantum impetu ac magnitudine rostratarum obruebantur : 
deinde et propugnatoribus quoque incommodae erant , 
quod permixtae cum hostium navibus inhibere saepe tela 
cogebant, metu , ne ambiguo ictu suis inciderent : po- 
stremo asseres ferreo unco praefixi (harpagones vocant) 
ex punicis navibus iniici in Romanos coepti. Quos quum 

neque ipsos, neque catenas, quibus suspensi injicieban- 
tur , incidere possent ; ut quaeque retro inhibita rostrata 
onerariam haerentem unco traheret , scindi videres vin- 
cula , quibus alia aliis innexa erat , seriem aliam simul 
plurium navium trahi. Hoc maxime modo lacerati qui- 
dem omnes pontes , et Yix transiliendi in secundum or- 
dinem navium spatium propugnatoribus datum est. Sox 
ferme onerariae puppibus abstractae Carthaginem sunt : 
maior quam pr» re laetitia, sed eo gratior, quod inter 
assiduas clades ac lacrimas unum quanlumcumque ex 
insperato gaudium affulserat ; cum eo , ut appareret , 
haud procul exitio fuisse romauam classem, ni cessatum 
a praefectis suarum navium foret , et Scipio in tempore 
subvenisset. 

XI. Per eosdem forte dies , quum Laelius et Masi- 
nissa quinto decimo ferme die in Numidiam pervenis- 
sent , Massyli , regnum paternum Masinissae , laeti, ut 
ad regem diu desideratum , concessere. Syphax , pulsis 
inde praefectis praesidiisque suis , velere se continebat 
regno, neutiquam quieturus. Stimulabant aegrum amore 
uxor socerque : et ita viris equisque abundabat, ut sub- 
iectae oculis regni per multos florentis anuos vires etiam 
minus barbaro atque impotenti animo spiritus possent fa- 
cere. Igitur omnibus , qui bello apti erant , in unum 
coactis equos , arma , tela dividit, Equites in turmas , 
pedites in cohortes , sicut quondam ab romanis centu- 
rionibus didicerat, distribuit. Exercitu haud minore, quam 
quem prius habuerat , ceterum omni prope novo atque 
incondito, ire ad hostes pergit. Et castris in propinquo 
positis , primo pauci equites ex tuto speculantes ab sta- 
tionibus progredi; inde iaculis summoti recurrere ad suos: 
inde excursiones in vicem fieri, et, quum pulsos indi- 
gnatio accenderet , plures subire : quod irritamentum 
certaminum equestrium est, quum aut vincentibus spes, 
aut pulsis ira aggregat suos. Ita tum a paucis proelio 
accenso, omnem utrimque postremo equitatum certami- 
nis studium effudit. Ac, dum sincerum equestre proe- 
lium erat , multitudo Masaesylorum , ingentia agmina 
Syphace emittente, sustineri vix poterat: deinde, ut pedes 
romanus repentino per turmas suas viam dantes intercursu 

stabilem aciem fecit , absterruitque effuse invehentem sese 
hostem , primo barbari segnius permittere equos ; deinde 
stare ac prope turbari novo genere pugnae ; postremo, 
non pediti solum cedere , sed ne equitem quiaem susti- 
nere , peditis praesidio audentem. lam signa quoque le- 
gionum appropinquabant. Tum vero Masaesyli non modo 
primum impetum , sed ne conspectum quidem signorum 
atque armorum , tulerunt : tantum seu memoria priorum 
cladium , seu praesens terror valuit. 

XII. Ibi Syphax , dum obequitat hostium turmis , si 
pudore , si periculo suo fugam sistere posset , equo gra- 
viter icto , effusus opprimitur capiturque , et vivus lae- 
tum ante omnes Masinissae praebiturus spectaculum, ad 
Laelium pertrahitur. Cirta caput regni Syphacis erat : eo 
se ingens hominum contulit vis. Caedes in eo proelio 
minor , quam victoria , fuit , quia equestri tantummodo 
proelio certatum fuerat. Non plus quinque millia occisa, 
minus dimidium eius hominum captum est , impetu in 
castra facto , quo perculsa rege amisso multitudo se con- 
tulerat. Masinissa , Sibi quidem , dicere , nihil esse in 
praesentia pulchrius , quam victorem , recuperatum tanto 
post intervallo , patrium invisere regnum: sed tam secundis, 
quam adversis rebus non dari spatium ad cessandum. Si 
se Laelius cum equitatu vincloque Syphace Cirtam prae- 
cedere sinat , trepida omnia metu se oppressurum ; Laelium 
cum peditibus subsequi modicis itineribus posse. Assentiente 
Laelio, praegressus Cirtam, evocari ad colloquium prin- 
cipes Cirtensium iubet. Sed apud ignaros regis casus , 
neque quae acta essent promendo , nec minis, nec sua- 
dendo , ante valuit , quam rex vinctus in conspectum 
datus est. Tum ad spectaculum tam foedum comploratio 
orta : et partim pavore moenia sunt deserta , parlim re- 
pentino consensu gratiam apud victorem quaerentium 
patefactae portae. Et Masinissa , praesidio circa portas 
opportunaque moenium dimisso , ne cui fugae pateret 
exitus , ad regiam occupandam citato vadit equo. Intranti 
vestibulum in ipso limine Sophonisba, uxor Syphacis, 
lilia Hasdrubalis Poeni , occurrit : et , quum in medio 
agmine armatorum Masinissam insignem , quum armis , 
tum cetero habitu , conspexisset, regem esse (id quod 

erat ) rata , genibus advoluta eius : Omnia quidem ut 
posses in nobis , dii dederunt , virtusque et felicitas tua. Sed , 
«i captivae apud dominum vitae necisque suae vocem sup- 
plicem mittere licet , si genua , si victricem attingere dex- 
tram , precor quaesoque per maiestatem regiam , tn qua 
paulo ante nos quoque fuimus, per gentis Numidarum nomen , 
quod tibi cum Syphace commune fuit , per huiusce regiae 
deos , qui te melioribus ominibus accipiant, quam Sypha- 
cem hinc miserunt, hanc veniam supplici des, ut ipse, quod- 
cunquc fert animus , de captiva statuas , neque me in cu- 
iusquam Romani superbum ac crudele arbitrium venire sinas. 
Si nihil aliud , quam Syphacis uxor , fuissem , tamen Nu- 
midae , atque in eadem mecum Africa geniti , quam alie- 
nigenae et externi, fidem experiri mallem. QuuI Cartha- 
giniensi ab Romano , quid filiae Hasdrubalis timendum sit, 
rides. Si nulla alia re potes , morte me ut vindices ab Ro- 
manorum arbitrio , oro obtestorque. Forma erat insignis et 
florentissima aetas. Itaque quum modo, dextram amplec- 
tens , in id , ne cui Romano traderetur , fidem expo- 
sceret , propiusque blanditias oratio esset, quam preces ; 
non in misericordiam modo prolapsus est animus victoris, 
sed ( ut est genus Numidarum in Venerem praeceps ) 
amore captivae victor captus , data dextra in id , quod 
petebatur , obligandae fidei , in regiam concedit, institit 
deinde reputare secum ipse , quemadmodum promissi fi- 
dem praestaret. Quod quum expedire non posset , ab a- 
more temerarium atque impudens mutuatur consilium. 
Nuptias in eum ipsum diem repente parari iubet , ne 
quid relinqueret integri aut Laelio, aut ipsi Scipioni, 
consulendi velut in captivam, quae Masinissae iam nup- 
ta foret. Factis nuptiis supervenit Laelius : et adeo non 
dissimulavit improbare se factum , ut primo etiam cum 
Syphace et ceteris captivis detractam eam toro geniali 
mittere ad Scipionem conatus sit. Victus deinde precibus 
Masinissae orantis , ut arbitrium , utrius regum duorum 
fortunae accessio Sophonisba esset , ad Scipionem reii- 
ceret ; misso Syphace et captivis, ceteras urbes Numi- 
diae , quae praesidiis regiis tenebantur , adiuvante Ma- 
sinissa , recipit. 

XIII. Syphacem in castra adduci, quum esset nuntiatum, 

omnis velut ad spectaculum triumphi multitudo effusa 
est. Praecedebat ipse vinctus ; sequebatur grex nobilium 
Numidarum. Tum, quantum quisque plurimum posset, 
magnitudini Syphacis, famae gentis, victoriam suam au- 
gendo, addebat: illum esse regem , cuius tantum maie- 
stati duo potentissimi in terris tribuerint populi, romanus 
carthaginiensisque , ut Scipio imperator suus ad amicitiam 
eius petendam, relicta provincia Hispania exercituque , dua- 
bus qumqueremibus in Africam navigaverit : Hasdrubal , 
Poenorum imperator , non ipse modo ad eum in regnum 
venerit , sed etiam filiam ei nuptum dederit. Habuisse eum 
uno tempore in potestate duos imperatores , pomum ro- 
manumque. Sicut ab diis immortalibus pars utraque hostiis 
mactandis pacem petisset , ita ab eo utrimque pariter ami- 
citiam petitam. Iam tantas habuisse opes , ut Masinissam 
regno pulsum eo redegerit , ut vita cius fama mortis et la- 
tebris , ferarum modo in silvis rapto viventis, tegeretur. His 
sermonibus circumstantium celebratus rex in praetorium 
ad Scipionem est perductus. Movit et Scipionem quum 
fortuna pristina viri praesenti fortunae collata, tum re- 
cordatio hospitii dextraeque datae , et foederis publice 
ac privatim iuncti. Eadem haec et Syphaci animum de- 
derunt in alloquendo victore. Nam quum Scipio , quid 
sibi voluisset, quaereret , qui non societatem solum abnuis- 
set romanam, sed ultro bellum intulisset; tum ille, pec- 
casse quidem sese atque insanisse , fatebatur ; sed non tum 
demum , quum arma adversus populum romanum cepisset : 
exitum sui furoris fuisse, non principium. Tunc se insa- 
nisse , tunc hospitia privata et publica foedera omnia ex 
animo eiecisse , quum Carthaginiensem matronam domum 
acceperit. Illis nuptialibus facibus regiam conflagrasse suam: 
illam furiam pestemque omnibus delmimentis animum suum 
avertisse atque alienasse : nec conquiesse, donec ipsa ma- 
nibus suis nefaria sibi arma adversus hospitem atque ami- 
cum induerit. Perdito tamen atque afflicto sibi hoc in mi- 
seriis solatii esse , quod in omnium hominum inimicissimi 
sibi domum ac penates eandem pestem ac furiam transisse vi- 
deat. Neque prudentiorem , neque constantior em Masinissam, 
quam Syphacem , esse , etiam iuventa incautiorem. Certe 
stultius illum atque intemperantius eam, quam se, duxisse . 

XIV. Haec non hostili modo odio , sed amoris eliam 
stimulis , amatam apud aemulum cernens , quum dixis- 
set; non mediocri cura Scipionis animum pepulit. Et 
lidem criminibus raptae prope inter arma nuptiae, ne- 
que consulto, neque exspectato Laelio, faciebant; tam- 
que praeceps festinatio , ut , quo die captam hostem vi- 
disset , eodem matrimonio iunctam acciperet , et ad pe- 
nates hostis sui nuptiale sacrum conficeret. Eo foediora 
haec videbantur Scipioni , quod ipsum in Hispania iu- 
venem nullius forma pepulerat captivae. Haec secum vo- 
lutanti Laelius ac Masinissa supervenerunt. Quos quum 
pariter ambo et benigno vultu excepisset , et egregiis 
laudibus frequenti praetorio celebrasset ; abductum in 
secretum Masinissam sic alloquitur : Aliqua te existimo, 
Masinissa, intuentem in me bona, et principio in Hispania 
ud iungendam mccum amicitiam venisse , et postea in Africa 
te ipsum spesque omnes tuas in fidem meam commisisse. 
Atqui nulla earum virtus est , propter quas appetendus tibi 
visus sim , qua ego aeque , atque temperantia et continen- 
tia libidinum , gloriatus fuerim. Hanc te quoque ad ceteras 
tuas eximias virtutes , Masinissa , adiecisse velim. Non est, 
non , mihi crede , tantum ab hostibus armatis aetati nostrae 
periculum , quantum ab circumftisis undique voluptatibus. 
Qui eas sua temperantia frenavit ac domuit , multo maius 
decus maioremque victoriam sibi peperit , quam nos Sy- 
phace victo habemus. Quae , me absente, strenue ac fortiter 
fecisti, libenter et commemoravi et memini : cetera te ipsum 
reputare tecum , quam , me dicente , erubescere malo. Sy- 
phax populi romani auspiciis victus captusque est. Itaque 
ipse , coniux , regnum , ager, oppida , homines , qui inco- 
lunt , quidquid denique Syphacis fuit , praeda populi ro- 
mani est : et regem coniugemque eius , etiamsi non civis 
Carthaginiensis esset, etiamsi non patrem eius imperatorem 
hostium videremus, Romam oporteret mitti, ac setiatus po- 
pulique romani de ea indicium atque arbitrium esse, quae 
regem nobis socium alienasse , atque in arma egisse prae- 
cipitem dicatur. Vince animum. Cave deformes inulta bona 
uno vitio , et tot meritorum gratiam maiore culpa, quam 
causa culpae est, corrumpas. 

XV. Masinissae haec audienti non rubor solum suffusus, 

sed lacrimae etiam obortae: et quum se quidem in pote- 
state futurum imperatoris dixisset , orasselque eum , ut , 
quantum res sineret, fidei suae temere obstrictae consuleret ; 
promisisse enim , sese in nullius potestatem eam traditurum, 
ex praetorio in tabernaculum suum confusus concessit. 
Ibi , arbitris remotis , quum crebro suspiritu et gemitu, 
quod facile ab circumstantibus tabernaculum exaudiri 
posset , aliquantum temporis consumpsisset ; ingenii ad 
postremum edito gemitu, fidum e servis vocat, sub cuius 
custodia regio moro ad incerta fortunae venenum erat , 
et mixtum in poculo ferre ad Sophonisbam iubet , ac 
simul nuntiare : Masinissam libenter primam ei fidem prae- 
staturum fuisse , quam vir uxori debuerit. Quoniam arbi- 
trium eius , qui possint , adimant , secundam fidem prae- 
stare , ne viva in potestatem Romanorum veniat. Memor 
patris imperatoris , patriaeque , et duorum regum , quibus 
nupta fuisset, sibi ipsa consuleret. Hunc nuntium ac simul 
venenum ferens minister quum ad Sophonisbam venisset, 
Accipio , inquit , nuptiale munus ; neque ingratum , si ni- 
hil maius vir uxori praestare potuit. Hoc tamen nuntia , 
melius me morituram fuisse , si non in funere meo nupsis- 
sem. Non locuta est ferocius , quam acceptum poculum, 
nullo trepidationis signo dato , impavide hausit. Quod 
ubi nuntiatum est Scipioni , ne quid aeger animi ferox 
iuvenis gravius consuleret , accitum eum extemplo nunc 
solatur ; nunc , quod temeritatem temeritate alia luerit, 
trislioremque rem , quam necesse fuerit , fecerit, leniter 
castigat Postero die , ut a praesenti motu averteret ani- 
mum eius , in tribunal escendit , et concionem advocari 
iussit. Ibi Masinissam, primum regem appellatum , exi- 
miisque ornatum laudibus , aurea corona , aurea patera, 
sella curuli , et scipione eburneo , toga picta , et pal- 
mata tunica donat. Addit verbis honorem, Neque magnifi- 
centius quidquam triumpho apud Romanos, neque triumphan- 
tibus ampliorem eo ornatu esse ; quo unum omnium exter- 
norum dignum Masinissam populus romanus ducat. Laelium 
deinde, et ipsum collaudatum, aurea corona donat. Et alii 
militares viri, prout a quoque navata opera erat , donati. 
His honoribus mollitus regis animus, erectusque in spem 
propinquam, sublato Syphace, omnis Numidiae potiundae. 

XVI. Scipio, C. Laelio cum Syphace aliisque captivis 
Romam misso , cum quibus et Masinissae legati profecti 
sunt, ipse ad Tuneta rursum castra refert , et , quae 
munimenta inchoaverat , permunit. Carthaginienses, non 
hrevi solum , sed prope vano gaudio , ab satis prospera 
in praesens oppugnatione classis perfusi , post famam 
capti Syphacis, in quo plus prope, quam in Hasdrubale 
atque exercitu suo spei reposuerant , perculsi, iam nullo 
auctore belli ultra audito , oratores au pacem petendam 
mittunt triginta seniorum principes. Id erat sanctius apud 
illos consilium , maximaque ad ipsum senatum regendum 
vis. Qui ubi in castra romana et praetorium pervenerunt, 
more adulantium ( accepto , credo , ritu ex ea regione , 
ex qua oriundi erant) procubuerunt. Conveniens oratio 
tam humili adulationi fuit , non culpam purgantium, sed 
transferentium initium culpae in Hannibalem impoten- 
tiaeque eius fautores. Veniam civitati petebant , civium 
temeritate bis iam eversae , incolumi futurae iterum 
hostium beneficio. Imperium ex victis hostibus populum 
romanum , non perniciem , petere. Paratis obedientcr ser- 
vire , quae vellet , imperaret. Scipio, et venisse ea spe m 
Africam se, ait, et spem suam prospero belli eventu auc- 
tam , victoriam se , non pacem, aomum reportaturum esse. 
Tamen , quum victoriam prope in manibus habeat, pacem 
tum abnuere ; ut omnes gentes sciant, populum romanum 
et suscipere iuste bella , et finire. Leges pacis se has dicere. 
Captivos , et perfugas , et fugitivos restituant : exercitus ex 
Italia et Gallia deducant : Hispania abstineant : insulis 
omnibus , quae inter Italiam et Africam sunt , decedant : 
naves longas , praeter viginti , omnes tradant : tritici quin- 
genta , hordei trecenta millia modium. Pecuniae summam 
quantam imperaverit , parum convenit. Alibi quinque 
millia talentum , alibi quinque millia pondo argenti , 
alibi duplex stipendium militibus imperatum invenio. His 
conditionibus , inquit , placeatne pax , triduum ad consul- 
tandum dabitur. Si placuerit , mecum inducias facite, Romam 
ad senatum mittite legatos. Ita dimissi Carthaginienses , 
nullas recusandas conditiones pacis quum censuissent , 
(quippe qui moram temporis quaererent, dum Hannibal 
in Africam traiiceret ) legatos alios ad Scipionem , ut 

inducias facerent , alios Romam ad pacem petendam 
mittunt , ducentes paucos in speciem captivos , perfu- 
gasque , et fugitivos , quo impetrabilior pax esset. 

XVII. Multis ante diebus Laelius , cum Syphace pri- 
moribusque Numidarum captivis , Romam venit ; quae- 
que in Africa gesta essent , omnia exposuit ordine pa- 
tribus , ingenti omnium et in praesens laetitia, et in fu- 
turum spe. Consulti inde patres regem in custodiam Albam 
mittendum consuerunt : Laelium retinendum , donec le- 
gati Carthaginienses venirent. Supplicatio in quatriduum 
decreta est. P. Aelius praetor, senatu misso, et concione 
inde advocata , cum C. Laelio in rostra escendit. Ibi 
vero audientes, fusos Carthaginiensium exercitus, devic- 
tum et captum ingentis nominis regem, Numidiam omnem 
egregia victoria peragratam , tacitum continere gaudium 
non poterant, quin clamoribus , quibusque aliis multi- 
tudo solet , laetitiam immodicam significarent. Itaque 
praetor extemplo edixit , Uti aeditui aedes sacras omnes 
tota urbe aperirent , circumeundi , salutandique deos, agendi- 
que grates per totum diem populo potestas fieret. Postero 
die iegatos Masinissae in senatum introduxit. Gratulati 
primum senatui sunt, quod P. Scipio prospere res in Africa 
gessisset : deinde gratias egerunt , quod Masinissam non 
appellasset modo regem , sed fecisset, restituendo in pater- 
num regnum: in quo post Syphacem sublatum, si ita pa- 
tribus visum esset , sine metu et certamine esset regnaturus. 
Dein , quod collaudatum pro concione amplissimis decorasset 
donis ; quibus ne indignus esset , et dedisse operam Masi- 
nissam, et porro daturum esse. Petere, ut regium nomen 
eeteraque Scipionis beneficia et munera senatus decreto con- 
firmaret: et, nisi molestum esset, illud quoque petere Masi- 
nissam , ut Numidas captivos , qui Romae in custodia es- 
sent , remitterent. Id sibi amplum apud populares futurum 
esse. Ad ea responsum legalis : Rerum gestarum in Africa 
prospere communem sibi cum rege gratulationem esse. Sci- 
pionem recte atque ordine videri fecisse , quod eum regem 
appellaverit : et , quidquid aliud fecerit , quod cordi foret 
Masinissae , ea patres comprobare atque laudare. Munera, 
quae legati ferrent regi, decreverunt: sagula purpurea 
duo cum fibulis aureis singulis , et lato clavo tunicis, et 

equos duo phaleratos: bina equestria arma cum loricis: 
et tabernacula , militaremque supellectilem , qualem prae- 
beri consuli mos esset. Haec regi praetor mittere iussus. 
Legatis in singulos dona ne minus quinum millium, co- 
mitibus eorum millium aeris : et vestimenta bina legatis, 
singula comitibus Numidisque, qui ex custodia emissi 
redderentur regi. Ad hoc aedes liberae , loca , lautia le- 
gatis decreta. 

XVIII. Eadem aestate , qua haec decreta Romae , et 
in Africa gesta sunt , P. Quinctilius Varus praetor et 
M. Cornelius proconsul in agro Insubrium Gallorum cum 
Magone Poeno signis collatis pugnarunt. Praetoris le- 
giones in prima acie fuerunt : Cornelius suas in subsi- 
diis tenuit, ipse ad prima signa equo advectus: proque 
duobus cornibus praetor ac proconsul milites ad infe- 
renda in hostes signa summa vi hortabantur. Postquam 
nihil commovebant , tum Cornelio Quinctilius : Lentior , 
ut vides , fit pugna : et induratus praeter spem resistendo 
hostium timor ; ac, ne vertat in audaciam, periculum est. 
Equestrem procellam excitemus, oportet, si turbare ac statu 
movere volumus. Itaque vel tu ad prima signa proelium 
sustine , ego inducam in pugnam equites : vel ego hic in 
prima acie rem geram , tu quatuor legionum equites in 
hostem emitte. Utram vellet praetor, muneris partem pro- 
consule accipiente, Quinctilius praetor cum filio, cui Marco 
praenomen erat , impigro iuvene , ad equites pergit : 
lussosque escendere in equos repente in hostem emittit. 
Tumultum equestrem auxit clamor ab legionibus additus: 
nec stetisset hostium acies , ni Mago , ad primum equi- 
tum motum , paratos elephantos extemplo in proelium 
induxisset. Ad quorum stridorem odoremque et aspectum 
territi equi vanum equestre auxilium fecerunt : et ut 
permixtus , ubi cuspide uti et cominus gladio posset , 
roboris maioris romanus eques erat; ita in ablatum pa- 
ventibus procul equis melius ex intervallo Numidae ja- 
culabantur. Simul et peditum legio duodecima , magna 
ex parte caesa , pudore magis , quam viribus , tenebat 
locum. Nec diutius tenuisset , ni ex subsidiis tertia de- 
cima legio, in primam aciem inducta, proelium dubium 
excepisset. Mago quoque ex subsidiis Gallos integrae 

legioni opposuit. Quibus haud magno certamine fusis , 
hastati legionis undecimae conglobant sese , atque ele- 
phantos iam peditum aciem turbantes invadunt. In quos 
quum pila confertos coniecissent , nullo ferme frustra 
emisso, omnes retro in aciem suorum averterunt: quatuor 
gravati vulneribus corruerunt. Tum prima commota ho- 
stium acies , simul omnibus peditibus , ut aversos videre 
elephantos , ad augendum pavorem ac tumultum effusis. 
Sed, donec stetit ante signa Mago , graduin sensim re- 
ferentes ordines, tenorem pugnae servabant; postquam 
femine transfixo cadentem , auferrique ex proelio prope 
exsanguem videre, extemplo in fugam omnes versi. Ad 
quinque millia hostium eo die caesa , et signa militaria 
duo et viginti capta. Nec Romanis incruenta victoria fuit i 
duo millia et trecenti de exercitu praetoris , pars multo 
maxima ex legione duodecima , amissi. Inde et tribuni 
militum duo , M. Cosconius , et M. Maenius : tertiae 
decimae quoque legionis , quae postremo proelio affue- 
rat , Cn. Helvius tribunus militum in restituenda pugna 
cecidit , et duo et viginti ferme equites illustres, obtriti 
ab elephantis , cum centurionibus aliquot perierunt : et 
longius certamen fuisset, ni vulnere ducis concessa vic- 
toria esset. 

XIX. Mago , proximae noctis silentio profectus, quan- 
tum pati viae per vulnus poterat, itineribus extentis, ad 
mare in Ligures Ingaunos pervenit. Ibi eum legati ab 
Carthagine , paucis ante diebus in sinum gallicum ap- 
pulsis navibus , adierunt , iubentes , primo quoque tem- 
pore in Africam traiicere. Idem et fratrem eius Hanni- 
balem ( nam ad cum quoque me legatos eadem iubentes ) 
facturum. Non in eo esse Carthaginiensium res, ut Galliam 
atque Italiam armis obtineant. Mago, non imperio modo 
senatus periculoque patriae motus , sed metuens etiam, 
ne victor hostis moranti instaret, Liguresque ipsi , relin- 
qui Italiam a Poenis cernentes, ad eos , quorum mox 
in potestate futuri essent , deficerent , simul sperans le- 
niorem in navigatione, quam in via, iaclationem vulne- 
ris fore , et curationi omnia commodiora , impositis co- 
piis in naves profectus, vixdum superata Sardinia, ex 
vulnere moritur: naves quoque aliquot Poenorum disiectae 

in alto a classe romana , qnae circa Sardiniam erat, ca- 
piuntur. Haec terra marique in parte Italiae, quae ia- 
cet ad Alpes , gesta. Consul C. Servilius , nulla memo- 
rabili re in provincia Etruria et Gallia ( quoniam eo 
quoque processerat ) gesta , patre C. Servilio et C. Lu- 
tatio ex servitute post sextum decimum annum receptis, 
qui ad vicum Tanetum a Boiis capti fuerant , hinc pa- 
tre , hinc Catulo lateri circumdatis, privato magis, quam 
publico decore insignis , Romam rediit. Latum ad po- 
pulum est , ne C. Servilio fraudi esset , quod patre , qui 
sella curuli sedisset , vivo , quum id ignoraret , tribunus 
plebis atque aedilis plebis fuisset , contra quam sanctum le- 
gibus erat. Hac rogatione perlata , in provinciam rediit. 
Ad Cn. Servilium consulem , qui in Bruttiis erat, Con- 
sentia, Uffugum, Vergae, Besidiae, Hetriculum, Sypheum, 
Argentanum , Ciampetia , multique alii ignobiles populi, 
senescere punicum bellum cernentes , defecere. Idem 
consul cum Hannibale in agro crotoniensi acie conflixit. 
Obscura eius pugnae fama est. Valerius Antias quinque 
millia hostium caesa ait. Quae tanta res est, ut aut im- 
pudenter ficta sit , aut negligeuter praetermissa. Nihil 
certe ultra rei in Italia ab Hannibale gestum. Nam ad 
eum quoque legati ab Carthagine , vocantes in Africam, 
iis forte aiebus , quibus ad Magonem , venerunt. 

XX. Frendens gemensque , ac vix lacrimis temperans 
dicitur legatorum verba audisse. Postquam edita sunt man- 
data , Iam non perplexe , inquit , sed palam revocant, qui 
retando supplementum et pecuniam mitti , iam pridem re- 
trahebant. Vicit ergo Hannibalem non populus romanus 
toties caesus fugatusque, sed senatus Carthaginiensis obtrec- 
tatione atque invidia. Neque hac deformitate reditus mei 
tam P. Scipio exsultabit atque efferet sese, quam Hanno , 
qui domum nostram , quando alia re non potuit , ruina 
Carthaginis oppressit, fam hoc ipsum praesagiens animo, 
praeparaverat ante naves. Itaque, inutili militum turba 
praesidii specie in oppida bruttii agri , quae pauca ma- 
gis metu , quam fide , continebantur, dimissa, quod ro- 
boris in exercitu erat , in Africam transvexit : multis 
italici generis , quia in Africam secuturos abnuentes con- 
cesserant in lunonis Laciniae delubrum , inviolatum ad 

eam diem , in templo ipso foede interfectis. Raro quem- 
quam alium , patriam exsilii causa relinquentem, magis 
moestum abisse ferunt, quam Hannibalem hostium terra 
excedentem: respexisse saepe Italiae litora , et deos ho- 
minesque accusantem , in se quoque ac suum ipsius caput 
exsecratum , quod non cruentum ab cannensi victoria mi- 
litem Romam duxisset. Scipionem ire ad Carthaginem au- 
sum , qui consul hostem in Jtalia poenum non vidisset: se, 
centum millibus armatorum ad Trasimenum et Cannas cae- 
sis , circa Casilinum Cumasque et Nolam consenuisse. Haec 
accusans querensque , ex diutina possessione Italiae est 
detractus. 

XXI. Romam per eosdem dies , et Magonem et Han- 
nibalem profectos, allatum est. Cuius duplicis gratula- 
tiopis minuit laetitiam , et quod parum auces in reti- 
nendis iis , quum id mandatum ab senatu esset , aut 
animi , aut virium habuisse videbantur ; et quod solli- 
citi erant , omni belli mole in unum duceni exercitum- 
que inclinata , quo evasura esset res. Per eosdem dies 
legati Saguntini venerunt , comprehensos cum pecunia 
adducentes Carthaginienses, qui ad conducenda auxilia 
in Hispaniam traiecissent. Ducentum et quinquaginta auri, 
octingentum pondo argenti in vestibulo curiae posue- 
runt. Hominibus acceptis et in carcerem conditis , auro 
argentoque reddito , gratiae legatis actae : atque insuper 
munera data ac naves , quibus in Hispaniam reverte- 
rentur. Mentio deinde ab senioribus facta est , S°gnius 
homines bona , quam mala , sentire. Transitu in Italiam 
Hannibalis , quantum terroris pavorisque , sese meminisse, 
quas deinde clades , quos luctus incidisse ? Visa castra ho- 
stium e muris urbis : quae vota singulorum universorumque 
fuisse? quoties in conciliis voces, manus ad coelum porri- 
gentium auditas : En unquam ille dies futurus esset , quo 
vacuam hostibus Italiam bona pace florentem visuri essent ? 
Dedisse tandem id deos sexto decimo demum anno : nec esse, 
qui diis grates agendas censeant. Adeo ne advenientem qui- 
dem gratiam homines benigne accipere, nedum ut praete- 
ritae satis memores sint. Conclamatum deinde ex omni 
parte curiae est, uti referret P. Aelius praetor : decre- 
tumque , ut quinque dies circa omnia pulvinaria suppli- 

caretur , victimaeque maiores immolarentur centum vi- 
ginti. lam dimisso Laelio legatisque Masinissae , quum 
Carthaginiensium legatos de pace ad senatum venientes 
Puteolis visos , inde terra venturos allatum esset ; revo- 
cari C. Laelium placuit , ut coram eo de pace ageretur. 
Q. Fulvius Gillo , legatus Scipionis, Carthaginienses Ro- 
mam adduxit : quibus , vetitis ingredi urbem, hospitium 
in villa publica , senatus ad aedem Bellonae datus est. 

XXII. Orationem eandem ferme , quam apud Scipio- 
nem , habuerunt ; culpam omnem belli a publico con- 
silio in Hannibalem vertentes. Eum iniussu senatus non 
Alpes modo, sed lberum quoque , transgressum : nec Ro- 
manis solum , sed ante etiam Saguntinis , privato consilio 
bellum intulisse. Senatui ac populo Carthaginiensi , si quis 
vere aestimet , foedus ad eam diem inviolatum esse cum fio- 
manis. Itaque nihil aliud sibi mandatum esse , uti peterent, 
quam ut in ea pace , quae postremo, cum consule Lutatio 

( acta esset , manere liceret. Quum, more tradito, patri- 
ius potestatem interrogandi , si quis quid vellet , lega- 
tos , praetor fecisset , senioresque , qui foederibus inter- 
fuerant , alia alii interrogarent, nec meminisse per aeta- 
tem (etenim omnes ferme iuvenes erant) dicerent legati , 
conclamatum ex omni parte curiae est , Punica fraude 
electos , qui veterem pacem repeterent, cuius ipsi non me- 
minissent. 

XXII l. Emotis deinde curia legatis , sententiae inter- 
rogari coeptae. M. Livius C. Servilium consulem, qui pro- 
pior esset , arcessendum , ut coram eo de pace ageretur , 
censebat. Quum de re maiore, quam quanta ea esset, con- 
sultatio incidere non posset , non videri sibi , absente con- 
sulum altero, ambobusve , eam rem agi, satis ex dignitate 
populi romani esse. Q. Metellus, qui triennio ante consul 
dictatorque fuerat , Quum P. Scipio , caedendo exercitus, 
agros populando , in eam necessitatem compulisset hostes , 
ut supplices pacem peterent ; et nemo omnium verius exi- 
stimare posset , qua mente ea pax peteretur , quam is, qui 
ante portas Carthaginis bellum gereret ; nullius alterius 
consilio , quam Scipionis, accipiendam abnuendamve pacem 
esse. M. Valerius Laevinus , qui bis consul fuerat , Spe- 
culatores , non legatos, venisse, arguebat; iubendosque Italia 

excedere , et custodes cum iis usque ad naves mittendos; 
Scipionique scribendum, ne bellum remitteret. Laelius Ful- 
viusque adiecerunt : Et Scipionem in eo positam habuisse 
spem pacis , si Hannibal et Mago ex Italia non revoca- 
rentur. Omnia simulaturos Carthaginienses, duces eos exer- 
citusque exspectantes : deinde , quamvis recentium foederum 
et deorum omnium oblitos bellum gesturos. Eo magis in 
Laevini sententiam discessum. Legati pace infecta , ac 
prope sine responso , dimissi. 

XXIV. Per eos dies Cn. Servilius consul , haud du- 
bius , quin pacatae Italiae penes se gloria esset , velut 
pulsum ab se Hannibalem persequens , in Siciliam, inde 
m Africam transiturus , traiecit. Quod ubi Romae vul- 
gatum est , primo censuerunt patres , ut praetor scribe- 
ret, consuli , senatum aequum consere , in Italiam re- 
verti eum : deinde , quum praetor , spreturum eum lite- 
ras suas , diceret , dictator ad id ipsum creatus P. Sul- 
picius , pro iure maioris imperii , consulem in Italiam re- 
vocavit : reliquum anni , cum M. Servilio magistro equi- 
tum, circumeundis Italiae urbibus, quae bello alienatae 
fuerant , noscendisque singularum causis consumpsit. Per 
induciarum tempus et ex Sardinia ab Lentulo praetore 
centum onerariae naves , cum commeatu et viginti ro- 
stratarum praesidio , et ab hoste , et ab tempestatibus 
mari tuto, in Africam transmiserunt. Cn. Octavio ducen- 
tis onerariis , triginta longis navibus ex Sicilia traiicienti, 
non eadem fortuna fuit. In conspectum ferme Africae 
prospero cursu vectum primo destituit ventus ; deinde 
versus in Africum turbavit , ac passim naves disiecit. 
Ipse cum rostratis, per adversos fluctus ingenti remigum 
labore enisus, Apollinis promontorium tenuit: onerariae, 
pars maxima ad Aegimurum, (insula ea sinum ab alto 
claudit, in quo sita Carrago est, triginta ferme millia 
ab urbe ) aliae adversus orbem ipsam ad Calidas Aquas 
delatae sunt. Omnia in conspectu Carthaginis erant. Ita- 
que ex tota urbe in forum concursum est. Magistratus 
senatum vocare , populus in curiae vestibulo fremere, ne 
tanta ex oculis manibusgue amitteretur praeda. Quum 
quidam pacis petitae, alii induciarum (necdum enim dies 
exierat ) fidem opponerent , permixto paene senatus po- 

pulique concilio , consensum est , ut classe quinquaginta 
navium Hasdrubal Aegimurum traiiceret: inde per litora 
portusque dispersas romanas naves colligeret. Desertae 
fuga nautarum , primum ab Aegimuro , dein ab Aquis 
onerariae Carthaginem puppibus tractae sunt. 

XXV. Nondum reverterant ab Roma legati , neque 
sciebatur , quae senatus romani de bello aut pace sen- 
tentia esset ; necdum induciarum dies exierat. Eo indi- 
gniorem iniuriam ratus Scipio, ab iis, qui petiissent pacem 
et inducias, et spem pacis et fidem induciarum violatam 
esse , legatos Carthaginem , L. Baebium , L. Sergium , 
L. Fabium extemplo misit Qui, quum multitudinis con- 
cursu prope violati essent , nec reditum tutiorem cer- 
nerent futurum, petierunt a magistratibus, quorum au- 
xilio vis prohibita erat , ut naves mitterent , quae se 
prosequerentur. Datae triremes duae , quum ad Bagra- 
dam flumen pervenissent , unde castra romana conspi- 
ciebantur, Carthaginem rediere. Classis punica ad Uti- 
cam stationem habebat. Ex ea tres quadriremes, seu clam 
misso a Carthagine nuntio, uti fieret, seu Hasdrubale, 
qui classi praeerat , sine publica fraude auso facinus , 
quinqueremem romanam superantem promontorium ex 
alto repente aggressae sunt. Sed neque rostro ferire ce- 
leritate subterlabentem poterant, neque transilire armati 
ex humilioribus in altiorem navem: et defendebatur egre- 
gie , quoad tela suppeditarunt. Quis deficientibus, quum 
iam nulla alia res eam , quam propinquitas terrae, mul- 
titudoque a castris in litus effusa , tueri potuisset; con- 
citatam remis, quanto maximo impetu poterant, in ter- 
ram quum immisissent , navis tantum iactura facta, in- 
columes ipsi evaserunt. Ita alio super aliud scelere quum 
haud dubie induciae ruptae essent , Laelius Fulviusque 
ab Roma cum legatis Carthaginiensibus supervenerunt. 
Quibus Scipio , Etsi non induciarum modo fides a Car- 
thaginiensibus , sed ius etiam gentium in legatis violatum 
esset ; tamen se nihil , nec institutis populi romani , nec 
suis moribus indignum, in iis facturum esse, quum dixis- 
set, legatis dimissis, bellum parabat. Hannibali iam terrae 
appropinquanti iussus e nauticis unus escendere in ma- 
lum', ut specularetur, quam tenerent regionem , quum 

dixisset, sepulcrum dirutum proram spectare, abomina- 
tus, praetervehi iusso gubernatore, ad Leptim appulit 
classem , atque ibi copias exposuit. 

XXVI. Haec eo anno in Africa gesta. Insequenlia 
excedunt in eum annum , quo M. Servilius Geminus , 
qui tum magister equitum erat , et Ti. Claudius Nero 
consules facti sunt. Ceterum exitu superioris anni quum 
legati sociarum urbium ex Graecia questi essent, vasta- 
tos agros ab regiis praesidiis , profectosque in Macedo- 
niam legatos ad res repetendas non admissos ad Phi- 
lippum regem : simul nuntiassent , quatuor millia mili- 
tum cum Sopatro duce traiecta in Africani dici, ut es- 
sent Carthaginiensibus praesidio , et pecuniae aliquantum 
una missum; legatos ad regem, qui haec adversus foe- 
dus facta videri patribus nuntiarent , mittendos censuit 
senatus. Missi C. Terentius Varro , C. Mamilius, M. Au- 
relius. lis tres quinqueremes datae. Annus insignis in- 
cendio ingenti, quo clivus Publicius ad solum exustus 
est , et aquarum magnitudine. Sed annonae vilitas fuit, . 
praeterquam quod pace omnis Italia erat aperta, etiam 
quod magnam vim frumenti , ex Hispania missam , M. 
Valerius Falto et M. Fabius Buteo aediles curules qua- 
ternis aeris vicatim populo descripserunt. Eodem anno 
Q. Fabius Maximus moritur , exactae aetatis; siquidem 
verum est, augurem duos et sexaginta annos fuisse, quod 
quidam auctores sunt. Vir certe luit dignus tanto cogno- 
mine , vel si novum ab eo inciperet. Superavit paternos 
honores, avitos aequavit. Pluribus victoriis et maioribus 

E roeliis avus insignis Rullus ; sed omnia aequare unus 
ostis Hannibal potest. Cautior tamen , quam promptior, 
hic habitus fuit: et , sicut ‘dubites , utrum ingenio cun- 
ctator fuerit , an quia ita bello proprie , quoa tum ge- 
rebatur , aptum erat : sic nihil certius est , quam unum 
hominem nobis cunctando rem restituisse , sicut Ennius 
ait. Augur in locum eius inauguratus Q. Fabius Maxi- 
mus , lilius : in eiusdem locum pontifex ( nam duo sa- 
cerdotia habuit ) Ser. Sulpicius Galba. Ludi romani diem 
unum, plebeii ter toti instaurati ab aedilibus, M. Sex- 
tio Sabino et Cu. Tremellio Flacco. Ii ambo praetores 
facti , et cum iis C. Livius Salinator et C. Aurelius Cotta. 

Comitia eius anni utrum C. Servilius consul habuerit , 
an, quia eum res in Etruria tenuerint, quaestiones ex 
senatusconsulto de conjurationibus principum habentem, 
dictator ab eo dictus P. Sulpicius, incertum ut sit, di- 
versi auctores faciunt. 

XXVII. Principio insequentis anni , M. Servilius et 
Ti. Claudius , senatu in Capitolium vocato , de provin- 
ciis retulerunt. Italiam atque Africam in sortem coniici, 
Africam arabo cupientes , volebant. Ceterum , Q. Me- 
tello maxime admlente , neque data , neque negata est 
Africa. Consules iussi cum tribunis plebis agere , ut, si 
iis videretur , populum rogarent , quem vellet in Africa 
bellum gerere. Omnes tribus P. Scipionem iusserunt. 
Nihilo minus consules provinciam Africam (ita enim se- 
natus decreverat) in sortem coniecerunt.Ti. Claudio Africa 
evenit , ut quinquaginta navium classem , omnes quin- 
queremes , in Africam traiiceret , parique imperio cum 
Scipione imperator esset. M. Servilius Etruriam sortitus. 
In eadem provincia et C. Servilio prorogatum imperium, 
si consulem manere ad urbem senatui placuisset. Prae- 
tores , M. Sextius Galliam est sortitus, ut duas legiones 
provinciamque traderet ei P. Quinctilius Varus ; C. Li-, 
vius Bruttios cum duabus legionibus , quibus P. Sempro- 
nius proconsul priore anno praefuerat; Cn. Tremellius 
Siciliam , ut ab P. Villio Tappulo praetore prioris anni 
provinciam et duas legiones acciperet; Yillius propraetor 
viginti navibus longis , militibus mille, oram Siciliae tu- 
taretur: inde M. Pomponius viginti navibus reliquis mille 
et quingentos milites Uomam deportaret C. Aureiio Cottae 
urbana evenit. Ceteris , ita uti quisque obtinebant pro- 
vincias exercitusque , prorogata imperia. Sexdecim non 
amplius eo' anno legionibus defensum imperium est. Et 
ut placatis diis omnia inciperent agerentque, ludos, quos, 
M. Claudio Marcello, T. Quinctio consulibus, T. Manlius 
dictator , quasque hostias maiores voverat , si per quin- 
quennium illud respublica eodem statu fuisset , ut eos 
ludos consules , priusquam ad bellum proficiscerentur , 
facerent. Ludi in circo per quatriduum lacti : hosliaeque, 
quibus votae erant diis , caesae. 

XXVIII. Inter haec simul spes , simul cura in dies 

crescebat : nec satis certum constare apud animum po- 
terat , utrum gaudio dignum esset , Hannibalem , post 
sextum decimum annum ex Italia decedentem, vacuam 
possessionem eius reliquisse populo roraano , an magis 
metuendum , quod incolumi exercitu in Africam transis- 
set. Locum nimirum , non periculum , mutatum ; cuius 
tantae dimicationis vatem , qui nuper decessisset , Q. Fa- 
bium haud frustra canere solitum , graviorem in sua terra 
futurum hostem Hannibalem , quam in aliena fuisset. Nec 
Scipioni aut cum Syphace , inconditae barbariae rege , cui 
Statorius semilixa ducere exercitus solitus sit , aut cum so- 
cero eius Hasdrubale , fugacissimo duce , rem futuram, aut 
tumultuariis exercitibus , ex agrestium semiermi turba subi- 
to collectis ; sed cum Hannibale , prope nato in praetorio 
patris , fortissimi ducis , alito atque educato inter arma , 
puero quondam milite , vixdum iuvene imperatore : qui se- 
nex vincendo factus , Hispanias , Gallias , Italiam ab Al- 
pibus ad fretum monumentis ingentium rerum complesset. 
Ducere exercitum aequalem stipendiis suis, duratum omnium 
rerum patientia , quas vix fides fiat homines passos ; per- 
fusum millies cruore romano ; exuvias non militum tantum , 
sed etiam imperatorum , portantem. Multos occursuros Sci- 
pioni in acie , qui praetores , qui imperatores , qui consules 
romanos sua manu occidissent, muralibus vallaribusque in- 
signes coronis , pervagatos capta castra , captas urbes ro- 
manas. Non esse hodie tot fasces magistratibus populi 
romani, quot captos ex caede imperatorum praeferre posset 
Hannibal. Has formidines agitando animis, ipsi curas et 
metus augebant etiam, quou, quum assuessentr per ali- 
quot annos bellum ante oculos aliis atque aliis in Italiae 
partibus lenta spe , in nullum propinquum debellandi 
finem gerere , erexerant omnium animos Scipio et Han- 
nibal , velut ad supremum certamen comparati duces. Ii 
quoque , quibus ingens erat in Scipione fiducia et vic- 
toriae spes, quo magis in propinquam eam imminebant 
animis, eo curae intentioris erant. Haud dispar habitus 
animorum Carthaginiensibus erat : quos modo petisse pa- 
cem , intuentes Hannibalem ac rerum gestarum eius 
magnitudinem , poenitebat : modo , quum respicerent , 
bis sese acie victos, Syphacem captum, pulsos se Hispania, 

S ulsos Italia , atque ea omnia unius virtuto et consilio 
cipionis facta, velut fatalem eum ducem in exitium suum 
natum horrebant. 

XXIX. lam Adrumetum venerat Hannibal: unde, ad 
reficiendum ex iactatione maritima militem paucis die- 
bus sumptis , excitus pavidis nuntiis , omnia circa Car- 
thaginem obtineri armis , afferentium , magnis itineribus 
Zamam contendit. Zama quinque dierum iter ab Cartha- 
gine abest. Inde praemissi speculatores quum excepti a 
custodibus romams deducti ad Scipionem essent, tradi- 
tos eos tribunis militum , iussosque omisso metu visere 
omnia, per castra , qua vellent, circumduci iussit: per- 
cunctatusque, satin’ per commodum omnia explorassent, 
datis , qui prosequerentur , retro ad Hannibalem dimi- 
sit. Hannibal nihil quidem eorum , quae nuntiabantur , 

( nam et , Masinissam cum sex millibus peditum, qua- 
luor equitum venisse eo ipso forte die, afferebant) laeto 
animo audiit , maxime hostis fiducia , quae non de ni- 
hilo profecto concepta esset , perculsus. Itaque, quam- 
quam et ipse causa belli erat , et adventu suo turbaverat 
et pactas inducias , et spem foederum, tamen, si inte- 
ger, quam si Victus , peteret pacem , aequiora impe- 
trari posse ratus, nuntium ad Scipionem misit, ut col- 
loquendi secum potestatem faceret. Id utrum sua sponte 
fecerit, an publico consilio, neutrum cur affirmem, habeo. 
Valerius Antias, primo proelio victum eum a Scipione, 
quo duodecim millia armatorum in acie sint caesa, mille 
et septingenti capti , legatum cum aliis decem legalis 
tradit in castra ad Scipionem venisse. Celerum Scipio 
quum colloquium haud abnuisset , ambo ex composito 
duces castra protulerunt , ut coire ex propinquo possent. 
Scipio haud procul Naraggara urbe , tum ad celera loco 
opportuno , tum quod aquatio intra teli coniectum erat, 
consedit. Hannibal tumulum a quatuor millibus inde , 
tutum commodumque aliocpiin , nisi quod longinquae 
aquationis erat , cepit. Ibi in medio locus conspectus un- 
dique , ne quid insidiarum esset , delectus. 

Xxx. Summotis pari spatio armatis , cum singulis 
interpretibus congressi sunt, non suae modo aetatis maxi- 
mi duces, sed omnis ante se memoriae, omnium gentium 

cuilibet regum imperatorumve pares. Paullisper alter al- 
terius conspectu admiratione mutua prope attoniti con- 
ticuere. Tum Hannibal prior , Si hoc ita fato datum erat , 
ut , qui primus bellum intuli populo romano , quique to- 
ties prope in manibus victoriam habui , is ultro ad pacem 
petendam venirem ; laetor te mihi sorte potissimum datum, 
a quo peterem. Tibi quoque inter multa egregia non in ul- 
timis laudum hoc fuerit, Hannibalem , cui tot de romanis 
ducibus victoriam dii dedissent , tibi cessisse ; tcque huic 
bello , vestris prius , quam nostris , cladibus insigni, finem 
imposuisse , Hoc quoque ludibrium casus ediderit fortuna, 
ut , quum patre tuo consule ceperim arma , cum eodem 
primum romano imperatore signa contulerim ; ad filium 
eius inermis ad pacem petendam veniam. Optimum quidem 
fuerat , eam patribus nostris mentem datam ab diis esse , 
ut et vos Italiae , et nos Africae imperio contenti, essemus : 
neque enim ne vobis quidem Sicilia ac Sardinia satis digna 
pretia sunt pro tot classibus , tot exercitibus, tot tam egre- 
giis amissis ducibus. Sed praeterita magis reprehendi pos- 
sunt , quam corrigi. Ita aliena appetivimus , ut de nostris 
dimicaremus ; nec in Italia solum vobis bellum , nobis in 
Africa esset : sed et vos in portis vestris prope ac moenibus 
signa armaque hostium vidistis , et nos ab Carthagine fre- 
mitum castrorum romanorum exaudimus. Quod igitur nos 
maxime abominaremur , vos ante omnia optaretis , in me- 
liore vestra fortuna de pace agitur : agimus ii, quorum et 
maxime interest pacem esse , et qui quodeumque egerimus, 
ratum civitates nostrae habiturae sint. Animo tantum nobis 
opus est non abhoirente a quietis consiliis. Quod ad me 
attinet , iam actas senem in patriam revertentem, unde puer 
profectus sum , iam secundae , iam adversae res, ita eru- 
dierunt , ut rationem sequi , quam fortunam, malim. Tuam 
et adolescentiam et perpetuam felicitatem, ferociora utra- 
que , quam quietis opus est consiliis , metuo. Non temere 
incerta casuum reputat , quem fortuna numquam decepit. 
Quod ego fui ad Trasimenum , ad Cannas, id tu hodie es. 
Vixdum militari aetate imperio accepto , omnia audacis- 
sime incipientem nusquam fefellit fortuna. Patris et patrui 
persecutus mortem , ab calamitate vestrae domus decus in- 
signe virtutis pietatisque eximiae cepisti: amissas Hispaniae 

recuperasti , quatuor inde punicis exercitibus jmlsis: consul 
creatus , quum ceteris ad tutandam Italiam parum animi 
met, transgressus in Africam , duobus hic exercitibus caesis, 
binis eadem hora captis simul incensisque castris, Syphace 
j>otentissimo rege capto , tot urbibus regni eius , tot nostri 
imperii ereptis , me sextum decimum iam annum haeren- 
tem in possessione Italiae detraxisti. Potest victoriam , in- 
quam , malle , quam pacem , animus. Novi spiritus magis 
magnos , quam utiles : et mihi talis aliquando fortuna af- 
fulsit. Quod si in secundis rebus bonam quoque mentem 
darent dii ; non ea solum , quae evenissent , sed etiam ea, 
quae evenire possent, reputaremus. Ut omnium obliviscaris 
aliorum , satis ego documenti in omnes casus sum. Quem 
modo , castris inter Anienem atque urbem vestram positis, 
signa inferentem ad moenia romana ; hic cernis , duobus 
fortissimis viris , fratribus clarissimis imperatoribus, orba- 
tum , ante moenia prope obsessae patriae , quibus terrui 
vestram urbem , ea pro mea deprecantem. Maximae cuique 
fortunae minime credendum est. In bonis tuis rebus, nostris 
dubiis , tibi ampla ac speciosa danti est pax : nobis peten- 
tibus magis necessaria , quam honesta. Melior tutiorque est 
certa pax , quam sperata victoria. Haec in tua , illa in 
deorum manu est. Ne tot annorum felicitatem in unius horae 
dederis discrimen. Quum tuas vires, tum vim fortunae mar- 
temque belli communem, propone animo. Utrimque ferrum , 
corpora humana erunt : nusquam minus , quam in bello , 
eventus respondent. Non tantum ad id, quod data pace iam 
habere potes , si proelio vincas , gloriae adicceris ; quan- 
tum ademeris , si quid adversi eveniat. Simul parta ac spe- 
rata decora unius horae fortuna evertere potest. Omnia in 
pace iungenda tuae potestatis sunt , P. Corneli : tunc ea 
habenda fortuna erit , quam dii dederint. Inter pauca feli- 
citatis virtutisque exempla M. Atilius quondam in hac ea- 
dem terra fuisset , si victor pacem petentibus dedisset pa- 
tribus nostris : non statuendo tandem felicitati modum, nec 
cohibendo efferentem se fortunam , quanto altius elatus erat, 
eo foedius corruit. Est quidem eius , qui dat , non qui petit, 
conditiones dicere pacis: sed forsitan non indigni simus, qui 
nobismet ipsi multam irrogemus. Non recusamus, quin omnia, 
propter quae bellum initum est , vestra sint , Sicilia, Sar- 

(Unia , Hispania , quidquid insidarum toto inter Africam 
Italiamque continetur mari. Carthaginienses , inclusi Afri- 
cae litoribus , vos ( quando ita diis placuit ) externa etiam 
terra marique videamus regentes imperia. Haud negaverim, 
propter non nimis sincere petitam aut exspectatam nuper 
pacem, suspectam esse vobis punicam fidem. Multum, per 
quos petita sit , ad fidem tuendae pacis pertinet , Scipio. 
Vestri quoque , ut audio , patres nonnihil etiam ob hoc , 
quia parum dignitatis in legatione erat, negaverunt pacem. 
Hannibal peto pacem : qui neque peterem, nisi utilem cre- 
derem : et propter eandem utilitatem tuebor eam , propter 
quam petii. Et , quemadmodum , quia a me bellum coep- 
tum est , ne quem eius poeniteret, quoad ipsi invidere dei , 
praestiti ; ita adnitar , ne quem pacis per me partae 
pocnitcat. 

XXXI. Adversus haec imperator romanus in hanc fere 
sententiam respondit : Non me fallebat , Hannibal , ad- 
ventus tui spe Carthaginienses et praesentem induciarum fi- 
dem , et spem pacis turbasse. Neque tu id sane dissimulas, 
qui de conditionibus superioribus paris omnia subtrahas , 
praeter ea , quae iam pridem in nostra potestate sunt. Ce- 
terum , sicut tibi curae est , sentire cives tuos , quanto per 
te onere leventur : sic mihi laborandum est , ne, quae tunc 
pepigerunt , hodie subtracta ex conditionibus pacis, praemia 
perfidiae habeant. Indigni, quibus eadem pateat conditio , 
ut etiam prosit vobis fraus , petitis. Neque patres nostri 
priores de Sicilia , neque nos de Hispania fecimus bellum. 
Et tunc Mamertinorum sociorum periculum , et nunc Sa- 
gunti excidium nobis pia ac i usta huluerunt arma. Vos la- 
cessisse , et tu ipse fateris, et dei testes sunt : qui et illius 
belli exitum secundum ius fasque dederunt , et huius dant 
et dabunt. Quod ad me attinet , et humanae infirmitatis 
memini , et vim fortunae reputo , et omnia , quaecumque 
agimus , subiecta esse mille casibus scio. Ceterum, quemad- 
modum superbe et violenter me faterer facere , si prius , 
quam in Africam lraiecisscm,te tua voluntate cedentem Italia, 
et , imposito in naves exercitu , ipsum venientem ad pacem 
petendam aspernarer ; sic nunc , quum prope manu con- 
serta restitantem ac terqiversantem in Africam attraxerim, 
nulla sum tibi verecundia obstrictus. Proinde si quid ad ea, 

in quae tum pax conventura videbatur , ( quae sint, nosti ) 
multae navium cum commeatu per inducias expugnatarum 
legatorumque violatorum adiicitur , est , quod referam ad 
consilium. Sin illa quoque gravia videntur, bellum parate, 
quoniam pacem pati non potuistis. Ita, infecta pacc , ex 
colloquio ad suos quum se recepissent, frustra verba iac- 
tata renuntiant. Armis decernendum esse , habendam- 
que eam fortunam , quam dii dedissent. 

XXX11. In castra ut est ventum, pronuntiant ambo, 
Armo expedirent milites animosque ad supremum certamen, 
non in unum diem , sed in perpetuum , si felicitas adesset, 
victores. Roma , an Carthago , iura gentibus darent , ante 
crastinam noctem scituros. Neque enim Africam , aut Ita- 
liam , sed orbem terrarum victoriae praemium jore ; par 
periculum praemio , .quibus adversae pugnae fortuna fuisset. 
Nain neque llomanis effugium ullum patebat in aliena 
ignotaque terra: et Carthagini , supremo auxilio effuso, 
adesse videbatur praesens excidium. Ad hoc discrimen 

I irocedunt postero die duorum opulentissimorum popu- 
orum duo longe clarissimi duces , duo fortissimi exer- 
citus , multa ante parta decora aut cumulaturi eo die , 
aut eversuri. Anceps igitur spes et metus miscebant ani- 
mos : contempiantibusque modo suam , modo hostium 
aciem , quum oculis magis, quam ratione , pensarent 
vires, simul laeta , simul tristia obversabantur. Quae 
ipsis sua sponte non succurrebant , ea duces admonendo 
atque hortando subiiciunt. Poenus sexdecim annorum in 
terra Italia res gestas, tot duces romanos , tot exercitus 
occidione occisos , et sua cuique decora, ubi ad insignem 
alicuius pugnae memoria militem venerat , referebat. 
Scipio Hispanias, et recentia in Africa proelia, et con- 
fessionem nostium , quod neque non petere pacem prop- 
ter metum , neque manere in ea prae insita animis 
perfidia potuissent. Ad hoc colloquium Hannibalis in se- . 
creto habitum , ac liberum fingenti , qua velit , flectit. 
Ominatur , quibus quondam auspiciis patres eorum pu- 
gnaverint ad Aegatcs insulas, ea illis exeuntibus in aciem 
portendisse deos. Adesse finem belli ac laboris. In mani- 
bus esse praedam Carthaginis , reditum domum in patriam 
ad parentes , liberos , coniuges , penatesque deos. Celsus 

haec corpore , vnltuque ita laeto, ut vicisse iara crederes, 
dicebat. Instruit deinde primos hastatos, post eos prin- 
cipes : triariis postremam aciem clausit. 

XXXIII. Non confertas autem cohortes ante sua quam- 

3 ue signa instruebat , sed manipulos aliquantum inter se 
istantes , ut esset spatium , quo elephanti hostium ac- 
cepti nihil ordines turbarent Laelium , cuius ante legati 
eo anno quaestoris extra sortem ex senatusconsulto opera 
utebatur, cum italico equitatu ab sinistro cornli , Masi- 
nissam Numidasque ab dextro opposuit. Vias patentes 
inter manipulos antesignanorum velitibus ( ea tunc levis 
armatura erat) complevit; dato praecepto, ut, ad im- 
petum elephantorum , aut post rectos refugerent ordines, 
aut, in dextram laevamque discursu applicantes se an- 
tesignanis , viam , qua irruerent in ancipilia tela, belluis 
darent. Hannibal «ad terrorem primum elephantos ( octo- 
ginta autem erant , quot nulla unquam in acie ante ha- 
buerat ) instruxit ; deinde auxilia Ligurum Gallorumque, 
Baliaribus Maurisque admixtis ; in secunda acie Cartha- 
ginienses Afrosque et Macedonum legionem; modico inde 
intervallo relicto , subsidiariam aciem italicorum militum 
( Bruttii plerique erant , vi ac necessitate plures, quam 
sua voluntate , decedentem ex Italia secuti ) instruxit. 
Equitatum etiam ipsum circumdedit cornibus : dextrum 
'Carthaginienses , sinistrum Numidae tenuerunt. Varia 
adhortatio erat in exercitu inter tot homines, quibus non 
lingua , non mos, non lex, non arma, non vestitus ha- 
bitusque , non causa militandi eadem esset. Auxiliaribus 
et praesens , et multiplicata merces ex praeda ostentatur. 
Galli proprio atque insito in Romanos odio accenduntur. 
Ligurinus campi uberes Italiae , deductis ex asperrimis 
montibus , in spem victoriae ostentantur. Mauros Numi- 
dasque Masinissae impotenti futuro dominatu terret. Aliis 
aliae spes ac metus lactantur. Carthaginiensibus moenia 
patriae, dii penates, sepulcra maiorum, liberi cum pa- 
rentibus , coniuges pavidae , aut excidium servitiumque, 
aut imperium orbis terrarum, nihil aut in melum, aut 
in spem medium ostentatur. Quum maxime haec impe- 
rator apud Carthaginienses , duces suarum gentium inter 
populares , plerique per interpretes inter immixtos alie- 

nigenis , agerent , tubae cornuaque ab Romanis cecine- 
runt : tantusque clamor ortus, ut elephanti in suos, si- 
nistro maxime cornu, verterentur, Mauros ac Numidas. 
Addidit facile Masinissa perculsis terrorem , nudavitque 
ab ea parte aciem equestri auxilio. Paucae tamen be- 
stiarum , intrepidae in hostem actae , inter velitum or- 
dines cum multis suis vulneribus ingentem stragem ede- 
bant. Resilientes enim ad manipulos velites, quum viam 
elephantis , ne obtererentur , fecissent ; in ancipites ad 
ictam utrimque coniiciebant hastas; nec pila ab antesi- 
gnanis cessabant; donec undique incidentibus telis exacti 
ex romana acie , hi quoque in suo dextro cornu ipsos 
Carthaginiensium equites in fuganr verterunt. Laelius, ut 
turbatos vidit hostes , addit perculsis terrorem. 

XXXIV. Utrimque equite nudata erat punica acies , 
quum pedes concurrit , nec spe , nec viribus iam par. 
Ad hoc , dictu parva , sed magni eadem in re gerenda 
momenti res, congruens clamor a Romanis, eoque maior 
et terribilior ; dissonae illis , ut gentium multarum di- 
screpantibus linguis , voces. Pugna romana stabilis , et 
suo et armorum pondere incumbentium in hostem : con- 
cursatio et velocitas illinc maior , quam vis. Igitur pri- 
mo impetu extemplo movere loco hostium aciem Romani. 
Ala deinde et umbonibus pulsantes , in summotos gradu 
illato, aliquantum spatii, velut nullo resistente, inces- 
sere ; urgentibus et novissimis primos , ut semel motam 
aciem sensere; quod ipsum vim magnam ad pellendum 
hostem addebat. Apud hostes , auxiliares ceaentes se- 
cunda acies , Afri et Carthaginienses , adeo non susti- 
nebant , ut contra etiam , ne resistentes pertinaciter pri- 
mos caedendo ad se perveniret hostis , pedem referrent. 
Igitur auxiliares terga dant repente : et, 4n suos versi, 
partim refugere in secundam aciem , partim non reci- 
pientes caedere , uti paullo ante non adiuti , et tunc ex- 
clusi. Et prope duo iam permixta proelia erant , quum 
Carthaginienses simul cum hostibus , simul cum suis co- 
gerentur conserere manus. Non tamen ita perculsos ira- 
tosque in aciem accepere ; sed , densatis ordinibus , in 
cornua vacuumque circa campum extra proelium eie- 
cere , ne pavido fuga vulneribnsque milite sinceram et 

integram aciem miscerent Ceteram tanta strages homi- 
num armorumque locum , in quo steterant paullo ante 
auxiliares, compleverat, ut prope difficilior transitus esset, 
quam per confertos hostes fuerat. Itaque , qui primi 
erant , hastati , per cumulos corporum armorumque et 
tabem sanguinis, qua quisque poterat , sequentes hostem, 
et signa et ordines confuderunt. Principum quoque signa 
fluctuari coeperant, vagam ante se cernendo aciem. Quod 
Scipio ubi vidit , receptui prope canere hastatis iussit : 
et , sauciis in postremam aciem subductis , principes 
triariosque in cornua inducit; quo tutior firmiorque media 
hastatorum acies esset. Ita novum de integro proelium 
ortum est : quippe ad veros hostes perventum erat , et 
armorum genere, et usu militiae, et fama rerum gesta- 
rum , et magnitudine vel spei vel periculi pares. Sed et 
numero romanus superior erat, et animo: quod iam equi- 
tes , iam elephantos fuderat : iam , prima acie pulsa , 
in secundam pugnabat. 

XXXV. In tempore Laelius ac Masinissa, pulsos per 
aliquantum spatii secuti equites , revertentes in aversam 
hostium aciem incurrere. Is demum equitum impetus 
fudit hostem. Multi circumventi in acie caesi: multi per 
patentem circa campum fuga sparsi , tenente omnia equi- 
tatu , passim interierunt Carthaginiensium sociorumque 
caesa eo die supra millia viginti : par ferme numerus 
captus est , cum signis militaribus centum triginta tribus, 
elephantis undecim. Victores ad duo millia cecidere. Han- 
nibal, cum paucis equitibus inter tumultum elapsus, 
Adrumetum perfugit : omnia et ante aciem , et in proe- 
lio , priusquam excederet pugna , expertus ; et confes- 
sione etiam Scipionis , omniumque peritorum militiae , 
illam laudem adeptus , singulari arte aciem eo die in- 
struxisse. Elephantos in prima fronte : quorum fortuitas 
impetus atque intolerabilis vis , signa sequi , et servare 
ordines , in quo plurimum spei ponerent, Romanos pro- 
hiberet Deinde auxiliares ante Carthaginiensium aciem, 
ue homines mixti ex colluvione omnium gentium, quos 
non fides teneret , sed merces , liberum receptum fugae 
haberent : simul primum ardorem atque impetum ho- 
stium excipientes fatigarent ; ac , si nihil aliud , vul- 

ncribus suis ferrum hostile hebetarent. Tum, ubi omnis 
spes esset , milites Carthaginienses afrosque : ut , omni- 
bus rebus aliis pares, eo, quod integri cum fessis ac 
sauciis pugnarent , superiores essent : italicos , inter- 
vallo quoque diremptos , incertos socii an hostes es- 
sent , in postremam aciem summotos. Hoc edito velut 
ultimo virtutis opere , Hannibal , quum Adrumetum re- 
fugisset , accitusque inde Carthaginem sexto ac tri- 
gesimo post anno , quam puer inde profectus erat , re- 
disset , fassus in cuna est , non proelio modo se , sed 
bello victum , nec spem salutis alibi, quam in pace im- 
petranda esse. 

XXXVI. Scipio , confestim a proelio expugnatis ho- 
stium castris direplisque , cura ingenti praeda ad mare 
ac naves rediit ; nuntio allato , P. Lentulum cum quin- 
quaginta rostratis , centum onerariis cum omni genere 
commeatus , ad Uticam accessisse. Admovendum igitur 
undique terrorem perculsae Carthagini ratus , misso Lae- 
lio Romam cum victoriae uuntio , Cn. Octavium terre- 
stri itinere ducere legiones Carthaginem iubet : ipse, ad 
suam veterem nova Lentuli classe adiuncta , profectus ab 
Utica portum Carthaginis petit. Haud procul aberat , 
quum velata infulis ramisque oleae Carthaginiensium oc- 
currit navis. Decem legati erant principes civitatis, auc- 
tore Hannibale missi ad petendam pacem. Qui quum 
ad puppim praetoriae navis accessissent , velamenta sup- 
plicum porrigentes , orantes , implorantesque fidem et 
misericordiam Scipionis ; nullum iis aliud responsum da- 
tum , quam ut Tunetem venirent: eo se moturum castra. 
Ipse aD contemplato situ Carthaginis, non tam noscendi 
in praesentia , quam deprimendi hostis causa , Uticam, 
eodem et Octavio revocato , rediit. Inde procedentibus 
ad Tunetem nuntius allatus, Verminam, Syphacis filium 
cura equitibus pluribus, quam peditibus, venire Cartha- 
giniensibus auxilio. Pars exercitus cum omni equitatu 
Saturnalibus primis agmen aggressa, Numidas levi cer- 
tamine fudit. Exitu quoque fugae intercluso , a parte 
omni circumdatis equitibus, quindecim millia hominum 
caesa , mille et ducenti vivi capti sunt , et equi numi- 
tlici mille et quingenti, signa militaria duo et septuaginta. 

Regulus ipse inter tumultum cum paucis effugit. Tum ad 
Tunetem eodem , quo antea, loco castra posita, legatique 
triginta Carthagine ad Scipionem venerunt. Et illi qui- 
dem multo miserabilius , quam ante , quo magis cogebat 
fortuna , egerunt: sed aliquanto minore cum misericordia 
ab recenti memoria perfidiae auditi sunt. In consilio quam- 
quam iusta ira omnes ad delendam stimulabat Cartha- 
ginem ; tamen , quum , et quanta ros esset , et quam 
longi temporis obsidio tam munitae et tam validae urbis, 
reputarent , et ipsum Scipionem exspectatio successoris , 
venturi ad paratam alterius labore ac periculo finiti belli 
famam, sollicitaret, ad pacem omnium animi versi sunt. 

XXXVI 1. Postero die , revocatis legatis, et cum multa 
castigatione perfidiae monitis , ut , tot cladibus edocti , 
tandem deos et iusiurandum esse crederent; conditiones 
pacis dictae : Ut liberi legibus suis viverent. Quas urbes , 
quosque agros , quibusque finibus ante bellum tenuissent , 
tenerent , populandique finem eo die Romanus faceret. Per- 
fugas , fugitivosque , et captivos omnes redderent Romanis, 
et naves rostratas , praeter decem triremes, traderent, ele- 
phantosque , quos haberent domitos : neque domarent alios. 
Rellum ne ve in Africa , neve extra Africam, iniussu po- 
puli romani gererent. Masinissae res redderent , foedusque 
cum eo fhcerent. Frumentum stipendiumque auxiliis, donec 
• ab Roma legati redissent , praestarent. Decem millia talen- 
tum argenti , descripta pensionibus aequis in annos quin- 
quaginta , solverent. Obsides centum arbitratu Scipionis 
darent : ne minores quatuordecim annis , neu tnginta ma- 
iores. Inducias ita se daturum, si per priores inducias naves 
onerariae captae , quaeque fuissent in navibus , restitue- 
rentur. Aliter nec inducias , nec spem pacis ullum esse. Has 
conditiones legati quum domum referre iussi in concione 
ederent, et Gisgo ad dissuadendam pacem processisset, 
audireturque a multitudine , inquieta eadem et imbelli : 
indignatus Hannibal , dici ea in tali tempore audirique, 
arreptum Gisgonem manu sua ex superiore loco detra- 
xit. Quae insueta liberae civitati species quum fremitum 
populi movisset , perturbatus militaris vir urbana liber- 
tate , Novem , inquit , annorum a vobis profectus , post 
sextum et tricesimum annum redii. Militares artes , quas 

me a puero fortuna nunc privata , nunc publica docuit , 
probe videor scire. Urbis ac fori iura , leges , mores , vos 
me oportet doceatis. Excusata imprudentia de pace inultis 
verbis disseruit , quam nec iniqua , et necessaria esset. 
Id omnium maxime difficile erat , quod ex navibus per 
inducias captis nihil , praeter ipsas comparebat naves: 
neque inquisitio erat facilis , adversantibus paci , qui 
arguerentur. Placuit naves reddi , et homines utique in- 
quiri. Cetera , quae abessent , aestimanda Scipioni per- 
mitti ; atque ita pecunia luere Carthaginienses. Sunt qui 
Hannibalem ex acie ad mare pervenisse , inde praepa- 
rata nave ad regem Antiochum extemplo profectum tra- 
dant : postulantique ante omnia Scipioni , ut Hannibal 
sibi traderetur , responsum esse , Hannibalem in Africa 
non esse. 

XXXVIII. Postquam redierunt ad Scipionem legati , 
quae publica in navibus fuerant , ex publicis descripta 
rationibus quaestores: quae privata, profiteri domini iussi; 
pro ea summa pecuniae viginti quinque millia pondo 
argenti praesentia exacta : induciaeque Carthaginiensibus 
datae in tres menses. Additum, ne per induciarum tem- 
pus alio usquam , quam Romam , mitterent legatos: et 
quicunque legati Carthaginem venissent , ne ante dimit- 
terent eos , quam romanum imperatorem , qui, et quae 
petentes venissent, certiorem facerent. Cum legatis Car- 
thaginiensibus Romam missi L. Veturius Philo , et M. 
Marcius Ralla , et L. Scipio imperatoris frater. Per eos 
dies commeatus ex Sicilia Sardiniaque tantam vilitatem 
annonae effecerunt , ut pro vectura frumentum merca- 
tor nautis relinqueret. Romae ad nuntium primum rebel- 
lionis Carthaginiensium trepidatum fuerat; iussusque erat 
Ti. Claudius mature in Siciliam classem ducere , atque 
inde in Africam traiicere , et alter consul M. Servilius 
ad urbem morari , donec , quo statu res in Africa es- 
sent , sciretur. Segniter omnia in comparanda deducen- 
daque classe ab Ti. Claudio consule facta erant ; quod 
patres de pace Scipionis potius arbitrium esse , quibus 
legibus daretur , quam consulis , censuerant. Prodigia 
quoque , nuntiata sub ipsam famam rebellionis , terro- 
rem attulerant. Cumis solis orbis minui visus, et pluit 

lapideo imbri , et in Veliterno agro terra ingentibus ca- 
vernis consedit , arboresque in profundum haustae. Ari- 
ciae forum , et circa tabernae, Frusinone murus aliquot 
locis , et porta , de coelo tacta : et in palatio lapidibus 
pluit. Id prodigium more natrio novendiali sacro , cetera 
nostiis maioribus expiata, luter quae etiam aquarum in- 
solita magnitudo in religionem versa. Nam ita abundavit 
Tiberis, ut ludi Apollinares , circo inundato, extra por- 
tam Collinam ad aedem Erycinae Veneris parati sint. 
Ceterum ludorum ipso die , subita serenitate orta , pom- 
pa , duci coepta ad portam Collinam , revocata deduc- 
taque in circum est , quum decessisse inde aquam nun- 
tiatum esset : laetitiamque populo et ludis celebritatem 
addidit sedes sua solemni spectaculo reddita. 

XXNIX. Claudium consulem , profectum tandem ab 
nrbe , inter portus Cosanum Lauretanumque atrox vis 
tempestatis adorta in metum ingentem adduxit Populo- 
nios inde quum pervenisset , stelissetque ibi , dum reli- 
quum tempestatis exsaeviret , Ilvam insulam , et ab Ilva 
Corsicam , a Corsica in Sardiniam traiecit Ibi superan- 
tem Insanos montes, multo et saevior et infestioribus 
locis tempestas adorta , disiecit classem. Multae quassa- 
tae armamentisque spoliatae naves : quaedam fractae. Ita 
vexata ac lacerata classis Carales tenuit Ubi dum sub- 
ductae reficiuntur naves, hiems oppressit : circumactum- 
que anni tempus, et, nullo prorogante imperium, pri- 
vatus Ti. Claudius classem Romam reduxit M. Servilius, 
ne comitiorum causa ad urbem revocaretur , dictatore 
dicto C. Servilio Gemino , in provinciam est profectus. 
Dictator magistrum equitum P. Aelium Paetum dixit 
Saepe comitia indicta perfici tempestates prohibuerunt. 
Itaque , quum pridie idus martias veteres magistratus 
abissent , novi suffecti non essent , respublica sine curu- 
libus magistratibus erat. T. Manlius Torquatus pontifex 
eo anno mortuus : in locum eius suffectus C. Sulpicius 
Galba. Ab L. Licinio Lucullo et Q. Fulvio aedilibus cu- 
rulibus ludi romani ter toti instaurati. Pecuniam ex ae- 
rario scribae viatoresque aedilicii clam egessisse per in- 
dicem comperti , damnati sunt, non sine infamia Luculli 
aedilis. P. Aelius Tubero et L. Laetorius aediles plebis 


Digitized by Google 



UB. XXX. CAP. XXXIX. XL. 87 

vitio creati , magistratu se abdicarunt, quum ludos ludo- 
rumque causa epulum lovi fecissent , et signa tria ex 
multaticio argento facta in Capitolio posuissent. Cerealia 
ludos dictator et magister equitum ex senatusconsulto 
fecerunt. 

XL. Legati ex Africa romani simul carthaginiensesque 
quum venissent Romam , senatus ad aedem Bellonae 
habitus est. Ubi quum L. Veturius Philo, pugnatum cum 
Hannibale esse suprema Carthaginiensibus pugna, finem- 
que tandem lugubri bello impositum ingenti laetitia pa- 
trum exposuisset; adiecit , Verminam etiam, Syphacis 
filium , quae parva bene gestae rei accessio erat, devic- 
tum. In concionem inde prodire iussus , gaudiumque id 
populo impartire. Tum patuere, facta gratulatione, omnia 
in urbe templa , supplicat ionescjue in triduum decretae. 
Legatis Carthaginiensium et Philippi re^is ( nam ii quo- 
que venerant) petentibus , ut senatus sibi daretur , re- 
sponsum iussu patrum ab dictatore est, consules novos 
iis senatum daturos esse. Comitia inde habita. Creati con- 
sules Cn. Cornelius Lentulus, P. Aelius Paetus: prae- 
tores , M. Iunius Pennus , cui sors urbana evenit ; M. 
Valerius Falto Bruttios , M. Fabius Buteo Sardiniam , 
P. Aelius Tubero Siciliam est sortitus. De provinciis con- 
sulum nihil ante placebat agi , quam legati Philippi regis 
et Carthaginiensium auditi essent. Belli finem alterius , 
principium alterius prospiciebant animis. Cn. Lentulus 
consul cupiditate flagrabat provinciae Africae ; seu bel- 
lum foret , facilem victoriam , seu iam finiretur , finiti 
tanti belli se consule gloriam petens. Negare itaque prius 
quidquam agi passurum , quam sibi Africa decreta esset, 
concedente collega , moderato viro et prudenti ; qui glo- 
riae eius certamen cum Scipione, praeterquam quod ini- 
quum esset , etiam impar futurum cernebat. Q. Minu- 
cius Thermus et M. Acilius Glabrio , tribuni plebis, rem , 
priore anno necquidquam tentatam ab Ti. Claudio consule 
Cn. Cornelium tentare aiebant Ex auctoritate patrum la- 
tum ad populum esse , cuius vellent imperium in Africa 
esse. Omnes quinque et triginta tribus P. Scipioni id im- 
perium decresse. Multis contentionibus , et in senatu et 
ad populum , acta res postremo eo deducta est , ut se- 

natui permitterent. Patres igitur iurati ( ita enim conve- 
nerat } censuerunt , uti consules provincias inter se com- 
pararent , sortirenturve , uter Italiam , uter classem na- 
vium quinquaginta haberet. Cui classis obvenisset, in 
Siciliam navigaret : si pax cum Carthaginiensibus com- 
poni nequisset , in Africam traiiceret. Consul mari, Scipio 
eodem , quo adhuc , iure imperii terra rem gereret. Si 
conditiones convenirent pacis , tribuni plebis populum 
rogarent , utrum consulem , an P. Scipionem , i uberent 
pacem dare ; et quem , si deportandus exercitus victor 
ex Africa esset, deportare. Si pacem per P. Scipionem 
dari , atque ab eodem exercitum deportari iussissent, ne 
consul ex Sicilia in Africam traiiceret. Alter consul, cui 
Italia evenisset , duas legiones a M. Sextio praetore ac- 
ciperet. 

XLI. P. Scipioni cum exereitibus , quos haberet , in 
provincia Africa prorogatum imperium. Praetori M. Va- 
lerio Faltoni duae legiones in Bruttiis, quibus C. Livius 

K riore anno praefuerat , decretae. P. Aelius praetor duas 
Jgiones in Sicilia ab Cn. Tremeliio acciperet. Legio una 
M. Fabio in Sardiniam , quam P. Lentulus pro praetore 
habuisset , decernitur. M. Servilio prioris anni consuli , 
cum suis duabus item legionibus, in Etruria prorogatum 
imperium est. Quod ad Hispanias attineret, aliquot iam 
annos ibi L. Cornelium Lentulum et L. Manlium Aci- 
dinum esse. Uti consules cum tribunis agerent, si iis va- 
deretur , ut plebem rogarent , cui iuberent in Hispania 
imperium esse. Is ex duobus exercitibus in unam legio- 
nem conscriberet romanos milites , et in quindecim co- 
hortes socios latini nominis , quibus provinciam obtine- 
ret : veteres milites L. Cornelius et L. Manlius in Ita- 
liam deportarent. Cornelio consuli quinquaginta navium 
classis ex duabus classibus Cn. Octavii, quae in Africa 
esset, P. Villii , quae Siciliae oram tuebatur, decreta: 
ut , quas naves vellet , deligeret. P. Scipio quadra- 
ginta longas naves haberet , quas habuisset. Quibus 
si Cn. Octavium , sicut praefuisset , praeesse vellet , 
Octavio pro praetore in cum annum imperium esset: 
si Laelium praeficeret , Octavius Romam decederet : 
reduceretque naves, quibus consuli usus non esset. Et 

M. Fabio in Sardiniam decem longae naves decretae. 
Et consules duas legiones urbanas scribere iussi : ut qua- 
tuordecim legionibus eo anno , centum navibus longis 
respublica administraretur. 

XLIl. Tnm de legatis Philippi et Carthaginiensium 
actum. Priores Macedonas introduci placuit: quorum varia 
oratio fuit ; partim purgantium , quae questi erant missi 
ad regem a Roma legati de populatione sociorum ; par- 
tim ultro accusantium quidem et socios populi romani, 
sed multo infestius M. Aurelium ; ( quem ex tribus ad 
se missis legatis, delectu habito , substitisse , et se bello 
lacessisse contra foedus , et saepe cum praefectis suis 
signis coliatis pugnasse ) partim postulantium , ut Ma- 
cedones duxque eorum Sopater , qui apud Hannibalem 
mercede militassent , captique in vinculis essent , sibi 
restituerentur. Adversus ea M. Furius , missus ad id 
ipsum ab Aurelio ex Macedonia , disseruit , Aurelium 
relictum , ne socii populi romani , fessi populationibus at- 
que iniuria, ad regem dejicerent, finibus sociorum non ex- 
cessisse : dedisse operam , ne impune in agros eorum tran- 
scenderent populatores. Sopatrum ex purpuratis et propin- 
quis regis esse : eum cum quatuor millibus Macedonum et 
pecunia missum nuper in Africam esse, Hannibali Cartha- 
giniensibusque auxilio. De his rebus interrogati Macedones, 
quum perplexe responderent ipsi , ante responsum tule- 
runt , Bellum quaerere regem , et , si pergat , prop-diem 
inventurum. Dupliciter ab eo foedus violatum: et quod sociis 
populi romani iniurias fecerit , bello armisque lacessierit: 
et quod hostes auxiliis et pecunia iuverit. Et P. Scipionem 
recte atque ordine videri fecisse et facere , quod eos , qui 
arma contra populum romunum ferentes capti sunt, hostium 
numero in vinculis habeat : et M. Aurelium e republica 
facere , gratumque id senatui esse , quod socios populi ro- 
mani, quando t ure foederis non posset, armis tueatur. Cum 
hoc tam tristi responso dimissis Macedonibus , legati 
Carthaginienses vocati. Quorum aetatibus dignitatibusque 
conspectis , ( nam longe primi civitatis erant ) tum pro 
se quisque dicere , vero ne pace agi. Insignis tamen in- 
ter ceteros Hasdrubal erat , ( Haedum populares cogno- 
mine appellabant ) pacis semper auctor , adversusque 

factioni Barcinae. Eo tam plus illi auctoritatis fuit, belli 
culpam in paucorum cupiditatem a republica transferenti. 
Qui quum varia oratione usus esset , nunc purgando cri- 
mina , nunc quaedam fatendo , ne impudenter certa ne- 
gantibus difficilior venia esset , nunc monendo etiam 
patres conscriptos , ut rebus secundis modeste ac mode- 
rate uterentur ; Si se atque Hannonem audissent Cartha- 
ginienses , et tempore uti voluissent , daturos fuisse pacis 
conditiones: quas tunc peterent. Raro simul hominibus bo- 
nam fortunam bonamque mentem dari. Populum romanum 
eo invictum esse , quod in secundis rebus sapere et consu- 
lere meminerit : et , hercule , mirandum fuisse , si aliter 
facerent. Ex insolentia , quibus nova bona fortuna sit, im- 
potentes laetitiae insanire. Populo romano usitata ac prope 
iam obsoleta ex victoria gaudia esse , ac plus paene par- 
cendo victis , quam vincendo , imperium auxisse ceterorum 
miserabilior oratio fuit , commemorantium , Ex quantis 
opibus quo recidissent Carthaginiensium res. Nihil iis, qui 
modo orbem prope terrarum obtinuissent armis, superesse , 
praeter Carthaginis moenia, lis inclusos , non terra , non 
mari quidquam sui iuris cernere. Urbem quoque ipsam ac 
penates ita habituros , si non in ea quoque , quo nihil ul- 
terius sit , saevire populus romanus velit. Quum flecti mi- 
sericordia patres appareret , senatorum unum infestum 
perfidiae Carthaginiensium succlamasse ferunt , Per quos 
deos foedus icturi essent , quum eos , per quos ante ictum 
esset , fefellissent ? Per eosdem , inquit Hasdrubal, qui tam 
infesti sunt foedera violantibus. 

XLUI. Inclinatis omnium ad pacem animis, Gn. Len- 
tulus consul , cui classis provincia erat , senatusconsulto 
intercessit. Tum M. Acilius et Q. Minucius tribuni ple- 
bis ad populum tulerunt, Vellent, iuberentnc senatum de- 
cernere, ut cum Carthaginiensibus pax fieret ; et quem eam 
pacem dare , quemque ex Africa exercitus deportare iube - 
rent? De pace, uti rogassent , omnes tribus iusserunt: 

E acem dare P. Scipionem , eundem exercitus deportare. 

Ix hac rogatione senatus decrevit : ut P. Scipio ex de- 
cem legatorum sententia pacem cum populo Carthagi- 
niensi, quibus legibus ei videretur, faceret. Gratias deinde 
patribus egere Carthaginienses , petieruntque , ut sibi in 

urbem introire , et colloqui eum civibus suis liceret, qui 
capti in publica custodia essent : esse in iis partim pro- 
pinquos amicosque suos, nobiles homines; partim ad quos 
mandata a propinquis haberent. Quibus conventis, quum 
rursus peterent , ul sibi , quos vellent, ex iis redimendi 
potestas fieret ; iussi nomina edere : et , quum ducentos 
fcrme ederent , senatusconsultum factum est , Ut legati 
romani ducentos ex captivis , quos Carthaginienses vellent, 
ad P. Cornelium Scipionem in Africam deportarent: nun- 
tiarenlquc ei , ut , si pax convenisset , sine pretio eos Car- 
thaginiensibus redderet. Feciales quum in Africam ad foe- 
dus feriendum ire iuberentur ; ipsis postulantibus, sena- 
tusconsultum in haec verba factum est : Ut privos lapi- 
des silices , privasque verbenas secum ferrent : uti praetor 
romanus liis imperaret , ut foedus ferirent , illi praetorem 
sagmina poscerent. Herbae id genus ex arce sumptum 
dari fecialibus solet. Ita dimissi ab Roma Carthaginienses, 

a uum in Africam venissent ad Scipionem , quibus ante 
ictum est legibus , pacem fecerunt. Naves longas, ele- 
phantos , perfugas , fugitivos , captivorum quatuor millia 
tradiderunt : inter quos Q. Terentius Culleo senator fuit. 
Naves provectas in altum incendi iussit. Quingentas fuisse 
omnis generis , quae remis agerentur , quidam tradunt: 
quarum conspectum repente incendium tam lugubre 
fuisse Poenis , quam si tum ipsa Carthago arderet. De 
perfugis gravius , quam de fugitivis , consultum ; nomi- 
nis latini qui erant , securi percussi , Romani in crucem 
sublati. 

XLIV. Annis ante quadraginta pax cum Carthaginien- 
sibus postremo facta erat , Q. Lutatio , A. Manlio con- 
sulibus. Bellum initum annis post tribus et viginti, P. Cor- 
nelio , Ti Sempronio consulibus. Finitum est septimo de- 
cimo anno , Cn. Cornelio , P. Aelio Paeto consulibus. 
Saepe postea ferunt Scipionem dixisse , Ti. Claudii pri- 
mum cupiditatem , deinde Cn. Cornelii , fuisse in mora, 
quo minus id bellum exitio Carthaginis finiret. Cartha- 
gini quum prima collatio pecuniae diutino bello exhau- 
stis dilhcilis videretur , moestitiaque et fletus in curia 
esset , ridentem Hannibalem ferunt conspectum. Cuius 
quum Hasdrubal Haedus risum increparet in publico 

fletu , quum ipse lacrimarum causa esset; Si, quemad- 
modum oris habitus cernitur oculis , inquit , sic et animus 
intus cerni posset , facile vobis appareret , non laeti , sed 
prope amentis malis cordis hunc , quem increpatis , risum 
esse. Qui tamen nequaquam adeo est intempestivus , quam 
vestrae istac absurdae atque abhorrentes lacrimae sunt. Tunc 
flesse decuit , quum adempta nobis arma , incensae naves, 
interdictum externis bellis. Illo enim vulnere concidimus. 
Nec esse in vos odio vestro consultum ab Romanis credatis. 
Nulla magna civitas diu quiescere potest. Si foris hostem 
non habet , domi invenit : ut praevalida corpora ab exter- 
nis causis tuta videntur , sed suis ipsa viribus onerantur. 
Tantum nimirum ex publicis malis sentimus , quantum ad 
privatas res pertinet : nec in iis quidquam acrius , quam 
pecuniae damnum , stimulat. Itaque , quum spolia victae 
Carthagini detrahebantur , quum inermem iam ac nudam 
destitui inter tot armatas gentes Africae cerneretis , nemo 
ingemuit : nunc , quia tributum ex privato conferendum est, 
tanquam in publico funere , comploratis. Quam vereor , ne 
propediem sentiatis, levissimo in malo vos hodie lacrimasse! 
Haec Hannibal apud Carthaginienses. Scipio , concione 
advocata , Masinissam , ad regnum paternum Cirta op- 
pido et ceteris urbibus agrisque , quae ex regno Sypha- 
cis in populi romani potestatem venissent , adiectis , do- 
navit. Cn. Octavium classem in Siciliam ductam Cn. Cor- 
nelio consuli tradere iussit : legatos Carthaginiensium 
Romam proficisci , ut, quae ab se ex decem legatorum 
sententia acta essent , ea patrum auctoritate populique 
ius.su confirmarentur. 

XLV. Pace terra marique parta , exercitu in naves 
imposito, in Siciliam Lilybaeum traiecit. Inde magna 
parte militum in navibus missa , ipse per laetam pace 
non minus , quam victoria , Italiam , effusis non urbi- 
bus modo ad habendos honores , sed agrestium etiam 
turba obsidente vias , Romam pervenit , triumphoque 
omnium clarissimo urbem est invectus. Argenti tulit in 
aerarium pondo centum millia viginti tria : militibus ex 
praeda quadragenos aeris divisit. Morte subtractus spec- 
taculo magis hominum, quam triumphantis gloriae , Sy- 
phax est , Tibure haud ita multo ante mortuus, quo ab 

Alba traductus fuerat. Conspecta mors tamen eius fuit, 

3 uia publico funere est elatus. Hunc regem in triumpho 
uctum Polybius , haudquaquam spernendus auctor, tra- 
dit. Secutus Scipionem triumphantem est pileo capiti im- 
posito Q. Terentius Culleo : omnique deinde vita, ut di- 
gnum erat , libertatis auctorem coluit. Africanum cogno- 
men militaris prius favor , an popularis aura celebra- 
verit , an ,. sicuti Felicis Sullae Magnique Pompeii pa- 
trum memoria, coeptum ab assentatione familiari sit, 
parum compertum nabeo. Primus certe hic imperator 
nomine victae ab se gentis est nobilitatus. Exemplo deinde 
huius , nequaquam victoria pares , insignes imaginum 
titulos claraque cognomina familiae fecere. 

EPITOME 

LIBAI XXXI. 

Belli adversus Philippum Macedoniae regem , quod inter- 
missum erat , repetiti causae referuntur hae. Tempore ini- 
tiorum duo iuvenes acarnanes , qui non initiati erant , 
Athenas venerunt , et in sacrarium Cereris cum aliis popu- 
laribus suis intraverunt. Ob hoc , tanquam nefas summum 
commisissent , ab Atheniensibus caesi sunt. Acarnanes , 
mortibus suorum commoti , ad vindicandos illos auxilium 
a Philippo petierunt. Paucis mensibus post pacem Cartha- 
giniensibus datam, quingentesimo quinquagesimo anno ab 
urbe condita , quum Atheniensium , qui obsidebantur a 
Philippo , legati auxilium a senatu petissent , et senatus id 
censuisset ferendum , plebe , quod tot bellorum continuus 
labor gravis erat , dissentiente , tenuit auctoritas patrum , 
ut sociae civitati ferri opem populus quoque iuberet. Bel- 
lum id P. Sulpicio consuti mandatum est: qui , exercitu in 
Macedoniam ducto , equestribus proeliis cum Philippo pro- 
spere pugnavit. Abydeni a Phitippo obsessi, ad exemplum 
Saguntinorum, suos seque occiderunt. L. Furius praetor 
Gallos Insubres rebellantes et Hamilcarem poenum, bel- 
lum in ea parte molientem , acie vicit. Hamilcar eo bello 
occisus est , et millia hominum triginta sex. Praeterea 
expeditiones Philippi regis et Sulpicii consulis expugna- 
tionesque urbium ab utroque factas , continet. Sulpicius 
consul, adiuvantibus rege Attalo et Rhodiis, bellum gerebat. 
Triumphavit de Gallis L. Furius praetor. 

T. LIVII PATAVINI 

LIBEB XXXI. 


Me quoque iuvat , velut ipse in parte laboris ac peri- 
culi fuerim , ad finem belli punici pervenisse. Nam etsi 
profiteri ausum , perscripturum res omnes romanas , in 
partibus singulis tanti operis fatigari minime conveniat; 
tamen , quum in mentem venit, tres et sexaginta annos 
( tot enim sunt a primo punico ad secundum bellum fi- 
nitum ) aeque multa volumina occupasse mihi , quam 
occuparint quadringenti octoginta octo anni a condita 
urbe ad Ap. Claudium consulem , qui primus bellum 
Carthaginiensibus intulit ; iam provideo animo, velut qui 
proximis litori vadis inducti mare pedibus ingrediuntur, 
quidquid progredior , in vastiorem me altitudinem , ac 
velut profundum invehi, et crescere paene opus, quod 
prima quaeque perficiendo minui videbatur. Pacem pu- 
nicam bellum macedonicum excepit; periculo haudqua- 
quam comparandum , aut virtute ducis, aut militum ro- 
bore : claritate regum antiquorum , vetustaque fama gen- 
tis , et magnitudine imperii , quo multam quondam Eu- 
ropae , maiorem partem Asiae obtinuerant armis, prope 
nobilius. Ceterum coeptum bellum adversus Philippum 
decem ferme ante annis, triennio prius depositum erat, 
quum Aetoli et belli et pacis fuissent causae. Vacuos 
deinde pace punica iam Romanos et infensos Philippo, 
quum ol) infidam adversus Aetolos aliosque regionis eius- 
dem socios pacem , tum ob auxilia cum pecunia nuper 
in Africam missa Hannibali Poenisque , preces Athenien- 
sium , quos agro pervastato in urbem compulerat , ex- 
citaverunt ad renovandum bellum. 

II. Sub idem fere tempus et ab Attalo rege, et Rho- 
diis legati venerunt , nuntiantes , Asiae quoque civitates 
sollicitari. His legationibus responsum est , curae asia- 
nam rem senatui fore. Consultatio de macedonico bello 
integra ad consules , qui tunc in provinciis erant , re- 
iecla est. Interim ad Ptolemaeum Aegypti regem legati 

tres missi , C. Claudius Nero , M. Aemilius Lepidus , 
P. Sempronius Tuditanus: ut et annuntiarent victum Han- 
nibalem Poenosque , et gratias agerent regi , quod in 
rebus dubiis , quum finitimi etiam socii Romanos dese- 
rerent , in fide mansisset ; et peterent , ut , si coacti 
iniuriis bellum adversus Philippum suscepissent , pri- 
stinam animum erga populum romanum conservaret. Eo- 
dem fere tempore P. Aelius consul in Gallia, quum au- 
disset a Boiis ante suum adventum incursiones in agros 
sociorum factas , duabus legionibus subitariis tumultus 
eius causa scriptis , additisque ad eas quatuor cohortibus 
do exercitu suo , C. Oppium praefectum sociftm hac tu- 
multuaria manu per Umbriam ( quam tribum Sapiniam 
vocant) agrum Boiorum invadere iussit: ipse eodem, aper- 
to itinere , per medios montes duxit. Oppius , ingressus 
hostium fines , primo populationes salis prospere ac tuto 
fecit. Delecto deinde ad castrum Mutilum satis idoneo 
loco , ad demetenda frumenta (iam enim maturae erant 
segetes ) profectus , neque explorato circa , nec statio- 
nibus salis firmis , quae armatae inermes atque operi 
intentos tutarentur , positis , improviso impetu Gallorum 
cum frumentatoribus est circumventus. Inae pavor fuga- 
que etiam armatos cepit. Ad septem millia hominum pa- 
lata per segetes sunt caesa : inter quos ipse C. Oppius 
praefectus. Ceteri in castra metu compulsi , inde sine 
certo duce consensu militari proxima nocte , relicta ma- 
gna parte rerum suarum , ad consulem per saltus prope 
invios pervenere: qui, nisi quod populatus est Boiorum 
fines , et cum Ingaunis Liguribus loedus icit, nihil, quod 
esset memorabile , aliud in provincia quum gessisset , 
Romam rediit. 

111. Quum primum senatum habuit, universis postu- 
lantibus , ne quam prius rem , quam de Philippo so- 
ciorumque querelis , ageret ; relatum extemplo est : de- 
crevitque frequens senatus , ut P. Aelius consul, quem 
videretur ei , cum imperio mitteret, qui, classe accepta, 
quam ex Sicilia Cn. Octavius reduceret , in Macedo- 
niam traiiceret. M. Valerius Laevinus propraetor missus, 
circa Vibonem duodequadraginta navibus ab Cn. Octavio 
acceptis , in Macedoniam transmisit. Ad quem quum 

M. Aurelius legatus venisset, edocuissetque eum, quan- 
tos exercitus , quantum navium numerum comparasset 
rex, et quemadmodum circa omnes non continentis modo 
urbes , sed etiam insulas , partim ipse adeundo, partim 

E r legatos , conciret homines ad arma ; maiore conatu 
imanis id capessendum bellum esse , ne , cunctantibus 
iis , auderet Philippus , quod Pyrrhus prius ausus ex 
aliquanto minore regno esset ; naec eaaem scribere Au- 
relium consulibus et senatui placuit. 

IV. Exitu huius anni quum de agris veterum militum 
relatum esset , qui ductu atque auspicio P. Scipionis in 
Africa bellum perfecissent ; decreverunt patres , ut M. 
lunius praetor urbis , si ei videretur , decemviros agro 
sanmiti appuloque, quod eius publicum populi romani 
esset, metiendo dividendoque crearet. Creati P. Servilius, 
Q. Caecilius Metellus , C. et M. Servilii, (Geminis am- 
bobus cognomen erat ) L. et A. Hostilii Catones , P. Vil- 
lius Tappulus , M. Fulvius Flaccus, P. Aelius Paetus, 
T. Quinctius Flamininus. Per eos dies , P. Aelio con- 
sule comitia habente, creati consules P. Sulpicius Galba, 
C. Aurelius Cotta. Praetores exinde facti , Q- Minucius 
Rufus , L. Furius Purpureo , Q. Fulvius Gillo, Cn. Ser- 
gius Plancus. Ludi romani scenici eo anno magniGce 
apparateque facti ab aedilibus curulibus, L. Valerio Flacco 
et L. Quinctio Flaminino. Biduum instauratum est : fru- 
mentique vim ingentem , quod ex Africa P. Scipio mi- 
serat , quaternis aeris populo cum summa fide et gratia 
diviserunt. Et plebei ludi ter toti instaurati ab aedilibus 
plebis , L. Apustio Fullone et Q. Minucio Rufo, qui ex 
aedilitate praetor creatus erat : et lovis epulum fuit lu- 
dorum causa. 

V. Anno quingentesimo quinquagesimo secundo ab urbe 
condita , P. Sulpicio Galba, C. Aurelio consulibus , bel- 
lum cum rege Philippo initum est , paucis mensibus post 
pacem Carthaginiensibus datam. Omnium primum eam 
rem idibus martiis , quo die tum consulatus inibatur , 
P. Sulpicius consul retulit: senatusque decrevit, uti con- 
sules maioribus hostiis rem divinam facerent , quibus 
diis ipsis vidorelur , cum precatione ea : Quam rem se- 
natus populusque romanus de republica deque ineundo novo 
Vol. m. 5 

bello in animo haberet, ea res uti populo romano , sociisque, 
ac nomini latino , bene ac feliciter eveniret : secandum rem 
divinam precationemque , ut de repnblica deque provin- 
ciis senatum consulerent. Per eos dies opportune irri- 
tandis ad bellum animis , et literae a M. Aurelio le- 
gato , et M. Valerio Laevino propraetore allatae : et 
Atheniensium nova legatio venit , quae regem appro- 

a uare finibus suis nuntiaret : brevique , non agros 
o , sed urbem etiam in ditione eius futuram , nisi 
quid in Romanis auxilii foret. Quum renuntiassent con- 
sules , rem divinam rite perfectam esse , et preca- 
tionem admisisse deos haruspices respondere , laetaque 
exta fuisse , et prolationem finium , victoriamque , et 
triumphum portendi ; tum literae Valerii Aureliique lec- 
tae, et legali Atheniensium auditi. Senatus inde con- 
sultum factum est, ut sociis gratiae agerentur ; quod diu 
sollicitati , ne obsidionis quidem metu fide decessissent. 
De auxilio mittendo tum responderi placere , quum con- 
sules provincias sortiti essent : atque iis consul, cui Ma- 
cedonia provincia evenisset, ad populum tulisset , ut Phi- 
lippo regi Macedonum indiceretur bellum. 

Vl. P. Sulpicio provincia Macedonia sorte evenit, is- 
que rogationem promulgavit , Vellent , iuberent Philippo 
regi Mac edonibusque , qui sub regno eius essent , oh iniu- 
rias armaque illata sociis populi romani , bellum indici. 
Alteri consulum Aurelio Italia provincia obtigit. Prae- 
tores exinde sortiti sunt , Cn. Sergius Plancus urbanam, 
Q. Fulvius Gillo Siciliam , Q. Minucius Rufus Bruttios, 
L. Furius Purpureo Galliam. Rogatio de bello macedo- 
nico primis comitiis ab omnibus ferine centuriis anti- 
quata est. Id quum fessi diuturnitate et gravitate belli 
sua sponte homines taedio laborum periculorumque fe- 
cerant , tum Q. Baebius tribunus plebis, viam antiquam 
criminandi patres ingressus , incusaverat bella ex bellis 
seri , ne pace unquam frui plebs posset. Aegre eam rem 
passi patres , laceratusque probris in seuatu tribunus 
plebis : et consulem pro se quisque hortari, ut de inte- 
gro comitia rogationi ferendae ediceret , castigaretque 
segnitiem populi : atque edoceret , quanto damno dede- 
corique dilatio ea belli futura esset. 

VII. Consul in campo martio comitiis, priusquam cen- 
turias in suffragium mitteret , concione advocata, Igno- 
rare , inquit , videmini mihi , Quirites , non , utrum bel- 
lum an pacem habeatis , vos consuli : ( neque enim liberum 
id vobis permittit Philippus , qui terra marique ingens bel- 
lum molitur ) sed utrum in Macedoniam legiones transpor- 
tetis , an hostem in Italiam accipiatis. Hoc quantum inter- 
sit , si nunquam ante alias , punico certe proximo bello 
experti estis. Quis enim dubitat , quin , si Saguntinis ob- 
sessis fidemque nostram implorantibus impigre tulissemus 
opem , sicut patres nostri Mamertinis tulerant , totum in 
Hispaniam aversuri bellum fuerimus , quod cunctando cum 
summa clade nostra in Italiam accepimus ? Ne illud qui- 
dem dubium est , quin hunc ipsum Philippum , pactum iam 
per legatos lilerasque cum Hannibale in Italiam traiicere , 
misso cum classe Laevino , qui ultro ei bellum inferret , in 
Macedonia continuerimus. Et quod tunc fecimus , quum 
hostem Hannibalem in Italia haberemus , id nunc , pulso 
Italia Hannibale , devictis Carthaginiensibus , cunctamur 
facere ? Patiamur expugnandis Athenis , sicut Sagunto ex- 
pugnando Hannibalem passi sumus , segnitiem nostram ex- 
periri regem : non quinto inde mense , quemadmodum ab 
Sagunto Hannibal , sed quinto inde die , quam ab Corin- 
tho solverit naves , in Italiam perveniet. Ne aequaveritis ’ 
Hannibali Philippum , ne Carthaginiensibus Macedonas ; 
Pyrrho certe aequabitis. Aequabitis , dico ? Quantum vel 
vir viro , vel gens genti praestat ! Minima accessio semper 
Epirus regno Macedoniae fuit , et hodie est. Peloponnesum 
totam in ditione Philippus habet , Argosque ipsos, non ve- 
tere fama magis , quam morte Pyrrhi nobilitatos. Nostra 
nunc compara. Quanto magis florentem Italiam , quanto 
magis integras res , salvis ducibus , salvis tot exercitibus , 
quos punicum postea bellum absumpsit , aggressus Pyrrhus 
tamen concussit, et victor prope ad ipsam urbem romanam 
venit ! Nec Tarentini modo oraque illa Italiae , quam ma- 
iorem Graeciam vocant , ut linguam , ut nomen secutos 
crederes , sed Lucanus , et Bruttius , et Samnis , a nobis 
defecerunt. Haec vos, si Philippus in Italiam transmiserit, 
quietura aut mansura in fide creditis ? Manserunt enim pu- 
nico postea bello. Nunquam isti populi, nisi quum deerit, 

ad quem desciscant , a nobis non deficient. Si piguisset vos 
in Africam traiicere , hodie in Italia Hannibalem et Car- 
thaginienses hostes haberetis. Macedonia potius , quam Ita- 
lia , bellum habeat ; hostium urbes agrique ferro atque igni 
vastentur. Experti iam sumus foris nobis , quam domi , 
feliciora potentioraque arma esse. Ite in suffragium , bene 
iuvantibus diis , et, quae patres censuerunl., vos iubete. 
Iluius vobis sententiae non consul modo auctor est , sed 
etiam dii immortales ; qui mihi sacrificanti precantique, ut 
hoc bellum mihi , senatui , vobisque , et sociis ac nomini 
latino , classibus , exercitibusque nostris bene ac feliciter eve- 
niret , laeta omnia prosperaque portendere. 

VIII. Ab hac oratione in suffragium missi , uti roga- 
rat , bellum iusserunt. Supplicatio inde a consulibus in 
triduum ex senatusconsulto indicta est , obsecratique 
circa omnia pulvinaria dii , ut , quod bellum cum Phi- 
lippo populus iussisset , id bene ac feliciter eveniret : 
consultique feciales ab consule Sulpicio , bellum , quod 
indiceretur regi Philippo , utrum ipsi utique nuntiari 
iuberent , an satis esset , in finibus regni quod proxi- 
mum praesidium esset, eo nuntiari ? Feciales decreve- 
runt , utrum eorum fecisset , recte facturum. Consuli a 
patribus permissum, ut, quem videretur, ex iis, qui 
* extra senatum essent , legatura mitteret ad bellum regi 
indicendum. Tum de exercitibus consulum praetorumque 
actum. Consules binas legiones scribere rnssi ; veteres 
dimittere exercitus. Sulpicio , cui novum ac magni no- 
minis bellum decretum erat , permissum , ut de exercitu, 
quem P. Scipio ex Africa deportasset , voluntarios, quos 
posset , duceret : invitum ne quem militem veterem du- 
cendi ius esset. Praetoribus L. Furio Purpureoni et Q. 
Minucio Rufo quina millia sociftm latini nominis con- 
sules darent : quibus praesidiis alter Galliam, alter Brut- 
tios provinciam obtineret. Q. Fulvius Gillo et ipse iussus 
ex eo exercitu , quem P. Aelius consul habuisset , ut 
quisque minime multa stipendia haberet , legere, donec 
et ipse quinque millia socidm ac nominis latini effecis- 
set : id praesidio Siciliae provinciae esset. M. Valerio 
Faltoni , qui praetor priore anno Campaniam provinciam 
habuerat, prorogatum in annum imperium est, uti pro- 

praetor in Sardiniam traiiceret : is quoque de exercitu, 
qui ibi esset , quinque millia sociftm nominis latini, qui 
eorum minime multa stipendia haberent , legeret. Et 
consules duas urbanas legiones scribere iussi : uuae, si 
quo res posceret , multis in Italia contactis gentibus pu- 
niri belli societate , iraque inde tumentibus, mitterentur. 
Sex legionibus romanis eo anno usura respublica erat. 

IX. In ipso apparatu belli legati ab rege Ptolemaeo 
venerunt , qui nuntiarunt , Athenienses adversus Philip- 
pum petisse ab rege auxilium. Ceterum , etsi communes socii 
sint , tamen , nisi ex auctoritate populi romani , neque clas- 
sem , neque exercitum defendendi aut oppugnandi cuiusquam 
causa regem in Graeciam missurum esse. Vel quieturum 
eum in regno , si populo romano socios defendere liceat ; 
vel Romanos quiescere , si malint , passurum, atque ipsum 
auxilia , quae facile adversus Philippum tueri Athenas pos- 
sent , missurum. Gratiae regi ab senatu actae, responsum- 
que : Tutari socios populo romano in animo esse : si qua 
re ad id bellum opus sit , indicaturos regi : regnique eius 
opes scire subsidia firma ac fidelia suae reipublicae esse. 
Munera deinde legatis in singulos quinum millium aeris 
ex senatusconsulto missa. Quum delectum consules ha- 
berent , pararentque , quae ad bellum opus essent : ci- 
vitas religiosa , in principiis maxime novorum bellorum, 
supplicationibus habitis iam , et obsecratione circa omnia 
pulvinaria facta , ne quid praetermitteretur , quod ali- 
quando factum esset , ludos Iovi donumque vovere con- 
sulem , cui provincia Macedonia evenisset , iussit. Moram 
voto publico Licinius pontifex maximus attulit, qui ne- 
gavit , ex incerta pecunia voveri debere , si ea pecunia non 
posset in bellum usui esse, seponique statim deberet, nec cum 
alia pecunia misceri : quod si factum esset, votum rite solvi 
nm posse. Quanquam et res et auctor movebat , tamen 
ad collegium pontificum referre consul iussus, si posset 
recte votum incertae pecuniae suscipi. Posse, rectiusque 
etiam esse , pontifices decreverunt. Vovit in eadem ver- 
ba consul , praeeunto maximo pontifice , quibus antea 
quinquennalia vota suscipi solita erant ; praeterquam 
quod tanta pecunia , quantam tum , quum solveretur , 
senatus censuisset , lucios donaque facturum vovit. Toties 

ante ludi magni de certa pecunia voti erant : ii primi 
de incerta. 

X. Omnium animis in bellum macedonicum versis, re- 
pente nihil minus eo tempore timentibus , gallici tumul- 
tus fama exorta est. Insubres Cenomanique et Boii , 
excitis Salyis llvalibusque et ceteris ligustinis populis , 
Hamilcare poeno duce , qui in iis locis de Hasdrubalis 
exercitu substiterat , Placentiam invaserant; et, direpla 
urbe , ac per iram magna ex parte incensa , vix duobus 
millibus hominum inter incendia ruinasque relictis, tra- 
iecto Pado ad Cremonam diripiendam pergunt. Vicinae 
urbis audita clades spatium colonis deait ad claudendas 
portas , praesidiaque per muros disponenda ; ut obside- 
rentur tamen prius , quam expugnarentur , nuntiosque 
mitterent ad praetorem romanum. L. Furius Purpureo 
tum provinciae praeerat : celero ex senatusconsulto exer- 
citu dimisso , praeter quinque millia socihm ac latini 
nominis , cum iis copiis in proxima regione provinciae 
circa Ariminum substiterat. Is tum senatui scripsit, quo 
in tumultu provincia esset. Dua rum coloniarum , quae in- 
gentem illam tempestatem punici belli subterfugissent , al- 
teram captam ac direptam ab hostibus , alteram oppugnari. 
Nec in exercitu suo satis praesidii colonis laborantibus fore, 
nisi quinque millia sociUm quadraginta millibtis hostium 
( tot enim in armis esse ) trucidanda obiicere velit , et tanta 
sua clade iam inflatos excidio coloniae romanae augere 
hostium animos. 

XI. His literis recitatis decreverunt , ut C. Aurelius 
consul exercitum , cui in Etruriam ad conveniendum 
diem edixerat , Arimini eadem die adesse iuberet , et 
aut ipse , si per commodum reipublicae posset , ad op- 

f ri mendum gallicum tumultum proficisceretur ; aut L. 

urio praetori scriberet , ut , quum ad eum legiones ex 
Etruria venissent , missis in vicem earum quinque mil- 
libus sociorum, qui interim Etruriae praesidio essent, 
proficisceretur ipse ad coloniam liberandam obsidione. 
Legatos item mittendos in Africam censuerunt , eosdem 
Carthaginem , eosdem in Numidiam ad Masinissam. Car- 
thaginem , ut nuntiarent , civem eorum Hamilcarem re- 
lictum in Gallia , haud satis scire ex Hasdrubalis prius , 

an ex Magonis postea exercitu , bellum contra foedus fa- 
cere. Exercitus Gallorum Ligurumquc excivisse ad arma 
contra populum romanum : eum , si pax placeret , revo- 
candum illis , et dedendum populo romano esse. Simul nun- 
tiare iussi , perfugas sibi noti omnes redditos esse, ac ma- 
gnam partem eorum palam Carthagini obversari dici: quos 
comprehendi conquirique debere , ut sibi ex foedere resti- 
tuantur. Haec ad Carthaginienses mandata. Masinissae 
gratulari iussi , quod non patrium modo recuperassct re- 
gnum , sed , parte florentissima Syphacis finium adiecta , 
etiam auxisset. Nuntiare praeterea iussi , bellum cum rege 
Philippo susceptum , quod Carthaginienses auxiliis iuvisset; 
iniuriasque inferendo sociis populi romani, flagrante bello 
Italia , coegisset classes exercitusque in Graeciam mitti ; et 
distinendo copias , causa in primis fuisset serius in Africam 
traiicicndi : peterentque , ut ad id bellum mitteret auxi- 
lia numidarum equitum. Dona ampla data , quae ferrent 
regi , vasa aurea argenteaque , toga purpurea , et pal- 
mata tunica cnm eburneo scipione , et toga praetexta 
cura curuli sella : iussique polliceri , si quid ei ad fir- 
mandum augendumque regnum opus esse iudicasset , enixe 
id populum romanum merito eius praestaturum. Verminae 
quoque Syphacis filii legati per eos dies senatum adie- 
runt, excusantes errorem adolescenliamque , et culpam 
omnem in fraudem Carthaginiensium avertentes. Et Ma- 
sinissam Romanis ex hoste amicum facium : Verminum 
quoque annisurum , ne officiis in populum romanum aut a 
Masinissa , aut ab ullo alio vincatur. Petere , ut rex, so- 
ciusque et amicus ab senatu appellaretur. Responsum le- 
gatis est : Et patrem eius Syphacem sine causa ex socio 
H amico hostem repente populi romani factum : et cum ipsum 
rudimentum adolescendae bello lacessentem romanos posuisse. 
Itaque pacem illi prius petendam a populo romano esse , 
quam ut rex , sociusque et amicus appelletur. Nominis 
eius honorem pro magnis erga se regum meritis dare popu- 
lum romanum consuesse. Legatos romanos in Africa fore , 
quibus mandaturum senatum , ut Verminae pacis dent le- 
ges , liberum arbitrium eius populo romano permittenti. Si 
quid ad eas addi, demi, mutarive vellet , rursus ab senatu 
ei postulandum fore. Legati cum iis mandatis in Africam 

missi , C. Terenlins Varro, Sp. Locretius , Cn. Octavius: 
quinqueremes singulis datae. 

XII. Literae deinde in senatu recitatae sunt Q. Mi- 
nucii praetoris , cui Bruttii provincia erat : Pecuniam 
Locris ex Proserpinae thesauris nocte clam sublatam : nec, 
ad quos pertineat facinus , vestigia ulla exstare. Indigne 
passus senatus , non cessari an sacrilegiis , et ne Ple- 
minium quidem , tam clarum recensque noxae simul ac 
poenae exemplum , homines deterrere. C. Aurelio con- 
suli negotium datum , ut ad praetorem in Bruttios scri- 
beret : senatui placere , quaestionem de expilatis thesauris 
eodem exemplo haberi , quo M. Pomponius praetor triennio 
ante habuisset. Quae inventa pecunia esset , reponi : si quo 
minus inventum foret, expleri : ac piacularia, si videretur, 
sicut ante pontifices censuissent, fieri causa expiandae viola- 
tionis eius templi. Prodigia etiam sub idem tempus pluribus 
locis nuntiata acciderunt. In Lucanis coelum arsisse af- 
ferebant.. Priverni sereno per diem totum rubrum solem 
fuisse. Lanuvii templo Sospitae lunonis nocte strepitum 
ingentem exortum, lam animalium obsceni foetus plu- 
ribus locis nuntiabantur. In Sabinis incertus infans na- 
tus, masculus an femina esset: alter sexdecim iam an- 
norum item ambiguo sexu inventus. Frusinone agnus cum 
suillo capite , Sinuessae porcus cum capite humano na- 
tus : in Lucanis in agro publico equuleus cum quinque 
pedibus. Foeda omnia et deformia , errantisque in alie- 
nos foetus naturae visa. Ante omnia abominati semima- 
res , iussique in mare extemplo deportari: sicut proxi- 
me , (1 Claudio , M. Livio consulibus, deportatus similis 
prodigii foetus erat. Nihilo minus decemviros adire libros 
de portento eo iusserunt. Decemviri ex libris res divinas 
easuem , quae proxime secundum id prodigium factae 
essent, imperarunt. Carmen praeterea ab ter novenis vir- 
ginibus cani per urbem iusserunt , donumque lunoni 
Reginae ferri. Ea uti fierent , C. Aurelius consul ex de- 
cemvirorum responso curavit. Carmen, sicut patrum me- 
moria Livius, ita tum condidit P. Licinius Tegula. 

XIII. Expiatis omnibus religionibus, ( nam etiam Lo- 
cris sacrilegium pervestigatum a Q. Minucio erat , pe- 
cuniaque ex bonis noxiorum in thesauros reposita ) quum 

consules in provincias proficisci vellent; privati frequentes, 
quibus ex pecunia , quam M. Valerio , M. Claudio con- 
sulibus mutuam dederant , tertia pensio debebatur eo 
anno , adierunt senatum : quia consules , quum ad no- 
vum bellum , quod magna classe magnisque exercitibus 
gerendum esset, vix aerarium sufficeret, negaverant esse, 
unde iis in praesentia solveretur. Senatus querentes eos 
non sustinuit , Si in punicum bellum pecunia data, in ma- 
cedonicum quoque bellum uti respublica vellet ; aliis ex 
aliis orientibus bellis , quid aliud quam publicatam , pro 
beneficio , tanquam ob noxam , suam pecuniam fore? Quum 
et privati aequum postularent , nec tamen solvendo aeri 
alieno respublica esset , quod medium inter aequum et 
utile erat , decreverunt , Ut , quoniam magna pars eorum 
agros vulgo venales esse diceret , et sibimet emptis opus esse; 
agri pubuci , qui intra quinquagesimum lapidem esset, copia 
iis fieret. Consules agrum aestimaturos , et in iugera asses 
vectigales , testandi causa publicum agrum esse, imposituros; 
ut si quis , quum solvere posset populus , pecuniam habere , 
quam agrum , mallet, restitueret agrum populo. Laeti eam 
conditionem privati accepere. Trientius labuliusque is 
ager, quia pro tertia parte pecuniae datus erat , appel- 
latus. 

XIV. Tum P. Sulpicius , secundum vola in Capitolio 
nuncupata , paludatus cum lictoribus profectus ab urbe, 
Brundisium venit , et , veteribus militibus voluntariis ex 
africano exercitu in legiones descriptis , navibusque ex 
classe consulis Cornelii lectis , altera die, quam a Brun- 
disio solvit , in Macedoniam traiecit Ibi ei praesto fuere 
Atheniensium legati , orantes, ut se obsidione eximeret. 
Missus extemplo Athenas est C. Claudius Cenlho , cum 
viginti longis navibus , et mille militum copiis. Neque 
enim ipse rex Athenas obsidebat. Eo maxime tempore 
Abydum oppugnabat , iam cum Rhodiis et Attalo nava- 
libus certaminibus , neutro feliciter proelio , vires ex- 

! tertus. Sed animos ei faciebat , praeter ferociam insitam, 
bedus ictum cum Antiocho Syriae rege , divisaeque iam 
cum eo Aegypti opes; cui , morte audita Ptolemaei re- 
gis, ambo imminebant. Contraxerant autem sibi cum Phi- 
lippo bellum Athenienses haudquaquam digna causa : 

dum ex vetere fortuna nihil praeter animos servant. 
Acarnanes duo iuvenes per Initiorum dies , non initiati, 
templum Cereris , imprudentes religionis , cum cetera 
turba ingressi sunt. Facile eos sermo prodidit , absurdo 
quaedam percunctanles : deductique aa antistites templi, 
quum palam esset, per errorem ingressos , tanqnara ob 
infandum scelus , interfecti sunt. Id tam foede atque 
hostiliter factum gens Acarnanum ad Philippum detulit: 
impetravitc|ue ab eo , ut , datis Macedonum auxiliis , 
bellum se inferre Atheniensibus pateretur. Hic exercitus, 
primo terram alticam ferro ignique depopulatus , cum 
omnis generis praeda in Acarnaniam rediit. Et irritatio 
uuidem animorum ea prima fuit : postea iustum bellum 
decretis civitatis ultro indicendo factum. Attalus enim 
rex Rhodiique , persecuti cedentem in Macedoniam Phi- 
lippum , quum Aeginam venissent ; rex Piraeeum , re- 
novandae flrmandaeque cum Atheniensibus societatis 
causa , traiecit. Civitas omnis obviam effusa cum coniu- 
gibus ac liberis , sacerdotes cum insignibus suis intran- 
tem urbem , ac dii prope ipsi exciti sedibus suis, exce- 
perunt. 

XV. In concionem extemplo populus vocatus , ut rex, 
quae vellet , coram ageret : deinde ex dignitate magis 
visum , scribere eum, de quibus videretur, quam prae- 
sentem aut referendis suis in civitatem beneficiis erube- 
scere, aut significationibus acclamationibusque multitu- 
dinis, assentatione immodica pudorem onerantis. In literis 
autem , quae missae in concionem recitataeque sunt , 
commemoratio erat beneficiorum primum in civitatem 
sociam ; deinde rerum , quas adversus Philippum ges- 
sisset ; ad postremum adhortatio: Capessendum bellum , 
dum sc , dum Rhodios , tum quidem , dum etiam Romanos 
haberent. Nequidquam postea , si tum cessassent , praeter- 
missam occasionem quaesituros. Rhodii deinde legati auditi 
sunt : quorum recens erat beneficium , quod naves lon- 
gas quatuor Atheniensium, captas nuper a Macedonibus 
recupcratasque , remiserant Itaque ingenti consensu bel- 
lum adversus Philippum decretum. Honores regi primum 
Attalo immodici , deinde et Rhodiis habiti : tum primum 
mentio illata de tribu , quam Attalida appellarent , ad 

decem veteres tribus addenda : et Rhodiorum populus 
corona aurea virtutis gratia donatus, civitasque Rhodiis 
data , quemadmodum Rhodii prius Atheniensibus dede- 
rant. Secundum haec rex Attalus Aeginam ad classem se 
recepit. Rhodii Ciam ab Aegina , inde per insulas Rho- 
dum navigarunt: omnibus, praeter Andrum, Parumque, 
et Cythnum , quae praesidiis Macedonum tenebantur , 
in societatem acceptis. Attalum Aeginae , missi in Ae- 
toliam nuntii , exspectatique inde legati , aliquamdiu 
nihil agentem tenuere : et neque illos excire ad arma 
potuit, gaudentes utcumque composita cum Philippo pace, 
et ipse Rhodiique, quum, si institissent tunc Philippo, 
egregium liberatae per se Graeciae titulum habere po- 
tuissent > patiendo rursus eum in Hellespontum traiicere, 
occupantemqne Thraciae opportuna loca vires colligere, 
bellum aluere ; gloriamque eius gesti perfectique Ro- 
manis concesserunt. 

. XVI. Philippus magis regio animo est usus : qui , 
quum Attalum Rhodiosque hostes non sustinuisset , ne 
iomano quidem, quod imminebat, bello territus, Phi- 
locle quodam ex praefectis suis cum duobus millibus 
peditum , equitibus ducentis ad populandos Athenien- 
sium agros misso , classe tradita Heraclidi , ut Maro- 
neam peteret , ipse terra eodem cum expeditis duobus 
millibus peditum , equitibus ducentis pergit. Et Maro- 
neam quidem primo impetu expugnavit: Aenum inde 
xum magno labore, postremo proditione Ganymedis prae- 
fecti Ptolemaei , cepit. Deinceps alia castella , Cypsela, 
et Doriscon , et Serrheum , occupat. Inde progressus ad 
Chersonesum , Elaeunta et Alopeconnesum tradentibus 
ipsis , recepit. Callipolis quoque et Madytos dedita , et 
castella quaedam ignobilia. Abydeni , ne legatis quidem 
admissis , regi portas clauserunt. Ea oppugnatio diu Phi- 
lippum tenuit : eripique ex obsidione , ni cessatum ab 
Attalo et Rhodiis foret , potuerunt. Attalus trecentos 
tantum milites in praesidium, Rhodii quadriremem unam 
ex classe , quum ad Tenedum staret , miserunt. Eodem 
postea , quum iam vix sustinerent obsidionem , et ipse 
Attalus quum traiecisset , spem tantum auxilii ex pro- 
pinquo ostendit , neque terra, neque mari adiutis sociis. 

XVII. Abydeni primo , tormentis per muros dispositis, 
non terra modo adeuntes aditu arcebant , sed navium 
quoque stationem infestam hosti faciebant. Postea, quum 
et muri pars strata ruinis , et ad interiorem raptim op- 
positum murum cuniculis iam perventum esset, legatos 
ad regem de conditionibus tradendae urbis miserunt. 
Paciscebantur autem , ut rhodiam quadriremem cum 
sociis navalibus , Attalique praesidium emitti liceret ; 
atque ipsis urbe excedere cum singulis vestimentis. Qui- 
bus quum Philippus nihil pacali , nisi omnia permit- 
tentibus , respondisset ; adeo renuntiata haec legatio ab 
indignatione simul ac desperatione iram accendit , ut , 
ad saguntinam rabiem versi , matronas omnes in templo 
Dianae , pueros ingenuos , virginesque , infantes etiam 
cum suis nutricibus , in gymnasium includi iuberent : 
aurum et argentum in forum deferri , vestem pretiosam 
in naves rhodiam cyzicenamque , quae in portu erant, 
congeri , sacerdotes victimasque adduci , et altaria in 
medio poni. Ibi delecti primum, qui , ubi caesam aciem 
suorum , pro diruto muro pugnantem , vidissent , ex- 
templo coniuges liberosque interficerent ; aurum , argen- 
tum , vestemque , quae in navibus esset , in mare acii- 
cerent ; tectis publicis privatisque , quam plurimis locis 
possent , ignes subiicerent ; et , id se facinus perpetra- 
turos , praeeuntibus exsecrabile carmen sacerdotibus , 
iureiurando adacti : tum militaris aetas iurare, neminem 
vivum , nisi victorem , acie excessurum. Hi , memores 
deorum , adeo pertinaciter pugnaverunt , ut, qunm nox 
proelium diremptura esset, rex prior , territus rabie eo- 
rum , pugna abstiterit. Principes, quibus atrocior pars 
facinoris delegata erat , quum paucos et confectos vul- 
neribus ac lassitudine superesse proelio cernerent, luce 
prima sacerdotes cum infulis ad urbem dedendam Phi- 
lippo mittunt. 

XVIII. Ante deditionem ex iis legatis romanis , qui 
Alexandriam missi erant , M. Aemilius trium consensa 
minimus natu , audita obsidione Abydenorum , ad Phi- 
lippum venit. Qui, questus Attalo Hhodiisque arma il- 
lata , et quod tum maxime Abydum oppugnaret, quum 
rex ab Attalo et Rhodiis ultro se bello lacessitum dice- 

ret ; Num Abydeni quoque , inquit, ultro tibi intulerunt 
arma ? Insueto vera audire ferocior oratio visa est, quam 
quae habenda apud regem esset. Aetas, inquit, et forma , 
et super omnia romanum nomen te ferociorem facit. Ego 
autem primum velim , vos foederum memores servare mc- 
cum pacem. Si bello lacessieritis , mihi quoque in animo 
est facere , ut regnum Macedonum nomenque , haud mi- 
nus quam romanum , nobile bello sentiatis. Ita dimisso le- 
gato , Philippns, auro argentoque, quae coacervata erant, 
accepto , hominum praedam omnem amisit. Tanta enim 
rabies multitudinem invasit , ut repente proditos rati , 
qui pugnantes mortem occubuissent , periuriumque alius 
alii exprobrantes , et sacerdotibus maxime , qui , quos 
ad mortem devovissent, eorum deditionem vivorum hosti 
fecissent , repente omnes ad caedem coniugum libero- 
rumque discurrerent , seque ipsi per omnes vias leti in- 
terficerent. Obstupefactus eo lurore rex , suppressit im- 
petum militum , et , triduum se ad moriendum Abydenis 
dare , dixit. Quo spatio plura facinora in se victi edi- 
derunt, quam infesti edidissent victores: nec, nisi quem 
vincula aut alia necessitas mori prohibuit , quisquam 
vivus in potestatem venit. Philippus , imposito Abydi 
praesidio , in regnum rediit. Quum , velut Sagunti ex- 
cidium Hannibali , sic Philippo Abydenorum clades ad 
romanum bellum animos fecisset , nuntii occurrerunt , 
consulem iam in Epiro esse, et Apolloniam terrestres 
copias , navales Corcyram in hiberna deduxisse. 

A IX. Inter haec legatis , qui in Africam missi erant 
de Hamilcare gallici exercitus duce , responsum a Car- 
thaginiensibus est, nihil ultra se facere posse, quam ut 
exsilio eum mulctarent, bonaque eius publicarent. Perfu- 
gas et fugitivos , quos inquirendo vestigare potuerint , 
reddidisse ; et de ea re missuros legatos Romam , qui 
senatui satisfacerent. Ducenta millia modium tritici Ro- 
mam , ducenta ad exercitum in Macedoniam miserunt. 
Inde in Numidiam ad regem profecti legati. Dona data 
Masinissae, mandataque edita. Equites mille numidac, 
quum duo millia daret , accepti. Ipse in naves impo- 
nendos curavit , et cum ducentis millibus modium tritici, 
ducentis hordei , in Macedoniam misit. Tertia legatio ad 

Verminam erat. Is , ad primos fines regni legatis ob- 
viam progressus , ut scriberent ipsi , nuas vellent, pacis 
conditiones , permisit. Omnem pacem bonqm iustamque 
Tore sibi cum populo romano. Datae leges pacis, iussus- 
que ad eam confirmandam mittere legatos Hornam. 

XX. Per idem tempus L. Cornelius Lentulus pro con- 
sule ex Hispania rediit. Qui quum in senatu res ab se 
per multos annos fortiter feliciterque gestas exposuisset, 
postulassetque , ut triumphanti sibi invehi liceret in ur- 
bem ; res triumpho dignas esse censebat senatus: sed exem- 
plum a maioribus non accepisse : ut , qui neque dictator , 
neque consul , neque praetor res gessisset , triumpharet. Pro 
consule illum Hispaniam provinciam , non consulem , aut 
praetorem obtinuisse. Decurrebatur tamen eo , ut ovans 
urbem iniret , intercedente Tj. Sempronio Longo tribuno 
plebis ; qui nihilo magis id more maiorum , aut ullo 
exemplo futurum diceret. Postremo victus consensu pa- 
trum tribunus cessit: et ex senatusconsulto L. Lentulus 
ovans urbem est ingressus. Argenti tulit ex praeda qua- 
draginta qualuor millia pondo; auri duo millia quadrin- 
genta quinquaginta. Militibus ex praeda centum viginti 
asses divisit. 

XXI. lam exercitus consularis ab Arretio Ariminum 
traductus erat , et quinque millia sociftm latini nominis 
ex Gallia in Etruriam transierant. Itaque L. Furius , 
magnis itineribus ab Arimino adversus Gallos , Cremo- 
nam tum obsidentes , profectus , castra mille quingen- 
torum passuum intervallo ab hoste posuit. Occasio egre- 
gie rei gerendae fuit , si protinus ae via ad castra op- 
pugnanda duxisset. Palati passim vagabantur per agros, 
nullo satis firmo relicto praesidio. Lassitudini militum 
timuit , quod raptim ductum agmen erat. Galli, clamore 
suorum ex agris revocati , omissa praeda , quae in ma- 
nibus erat , castra repetivere , et postero die in aciem 
progressi. Nec Romanus moram pugnandi fecit. Sed vix 
spatium instruendi fuit : eo cursu hostes in proelium ve- 
nerunt. Dextra ala ( in alas divisum socialem exercitum 
habebat ) in prima acie locata est : in subsidiis duae 
romanae legiones. M. Furius dextrae alae , legionibus 
M. Caecilius, equitibus L. Valerius Flaccus (legati omnes 

erant ) praepositi. Praetor secum duos legatos , C. Lae- 
torium et P. Titinium , habebat : cum quibus circum- 
spicere et obire ad omnes hostium subitos conatus pos- 
set. Primo Galli , omni multitudine in unum locum con- 
nisi , obruere atque obterere sese dextram alam , quae 
prima erat , sperarunt posse. Ubi id parum procedebat, 
circumire a cornibus , et amplecti hostium aciem (quod 
in multitudine adversus paucos facile videbatur ) conati 
sunt. Id ubi vidit praetor , ut et ipse dilataret aciem , 
duas legiones ex subsidiis dextra laevaque alae , quae 
in prima acie pugnabat, circumdat, aedemque deo Iovi 
vovit , si eo die hostes fudisset. L. Valerio imperat , ut 
parte duarum legionum equites , altera sociorum equi- 
tatum in cornua hostium emittat , nec circumire eos 
aciem patiatur. Simul et ipse , ut extenuatam mediam 
diductis cornibus aciem Gallorum vidit , signa inferre 
confertos milites , et perrumpere ordines iubet. Et cor- 
nua ab equitibus, et medii a pedite pulsi: ac repente, 
quum omni parte caede ingenti sternerentur, Galli terga 
vertunt, fugaque effusa repetunt castra. Fugientes per- 
secutus eques , mox et legiones insecutae in castra im- 
petum fecerunt Minus sex millia hominum inde effu- 
gerunt : caesa aut capta supra quinque et triginta millia 
cum signis militaribus septuaginta , carpentis gallicis , 
multa praeda oneratis , plus ducentis. Hamilcar dux poe- 
nus eo proelio cecidit , et tres imperatores nobiles Gal- 
lorum. Placentini captivi ad duo millia liberorum capi- 
tum redditi colonis. 

XXII. Magna victoria laetaque Romae fuit. Literis 
allatis , supplicatio in triduum decreta est. Romanorum 
sociorumque ad duo millia eo proelio ceciderunt : plu- 
rimi dextrae alae , in quam primo impetu vis ingens 
hostium illata est. Quanquam per praetorem prope de- 
bellatum erat , consul quoque C. Aurelius , perfectis , 
quae Romae agenda fuerant , profectus in Galliam, vic- 
torem exercitum a praetore accepit. Consul alter, quum 
autumno ferine exacto in provinciam venisset , circa 
Apolloniam hibernabat. Ab classe , quae Corcyrae sub- 
ducta erat , C. Claudius triremesque romanae, sicut ante 
dictum est, Athenas missae, quum Piraeeum pervenissent, 

despondentibus iam animos sociis spem ingentem attu- 
lerant. Nam et terrestres ab Corintno , quae per Mega- 
ram incursiones in agros fieri solitae erant, non fiebant; 
et praedonum a Chalcide naves , quae non mare solum 
infestum sed etiam omnes maritimos agros Atheniensibus 
fecerant , non modo Sunium superare , sed nec extra 
fretum Euripi committere aperto mari se audebant. Su- 
pervenerunt his tres rhodiae quadriremes , et erant at- 
ticae tres apertae naves , ad tuendos maritimos agros 
comparatae. Hac classe si urbs agrique Atheniensium 
defenderentur , satis in praesentia existimanti Claudio 
esse , maioris etiam rei fortuna oblata est 

XXlII. Exsules ab Chalcide , regiorum iniuriis pulsi, 
attulerunt, occupari Chalcidem sine certamine ullo posse. 
Nam et Macedonas , quia nullus in propinquo sit hostium 
metus , vagari passim , et oppidanos , praesidio Mace- 
donum fretos , custodiam urbis negligere. His auctoribus 
profectus , quanquam Sunium ita mature pervenerat, ut 
inde provehi ad primas angustias Euboeae posset ; ne 
superato promontorio conspiceretur , classem in statione 
usque ad noctem tenuit. Primis tenebris movit : et tran- 
quillo pervectus Chalcidem, paullo ante lucem, qua in- 
frequentissima urbis sunt, paucis militibus turrim pro- 
ximam raurumque circa scalis cepit , alibi sopitis custo- 
dibus, alibi nullo custodiente. Progressi inde ad frequentia 
aedificiis loca , custodibus interfectis , refractaque porta, 
ceteram multitudinem armatorum acceperunt. Inde in 
totam urbem discursum est : aucto etiam tumultu, quod 
circa forum ignis tectis iniectus erat. Conflagrarunt et 
horrea regia , et armamentarium cum ingenti apparatu 
machinarum tormentorumque. Caedes inde passim fugien- 
tium pariter ac repugnantium fieri coepta est : nec ullo 
iam , qui militaris aetatis esset , non aut caeso , aut fu- 
gato , Sopatro etiam Acarnane praefecto praesidii inter- 
fecto , praeda omnis primo in forum collata , deinde in 
naves imposita. Carcer etiam ab Rhodiis refractus, emis- 
sique captivi , quos Philippus tanquam in tutissimam 
custodiam condiderat. Statuis inde regis dciectis trunca- 
tisque , signo receptui dato , conscenderunt naves , et 
Piraeeum, unde profecti erant, redierunt. Quod si tantum 

niilitnm romanorum fuisset , ut et Chalcis teneri, et non 
deseri praesidium Athenarum potuisset ; magna res prin- 
cipio statim belli , Chalcis et Euripus adempta regi fo- 
rent Nam ut terra Thermopylarum angustiae Graeciam, 
ita mari fretum Euripi claudit. 

XXIV. Demetriade tum Philippus erat. Quo quum 
esset nuntiata clades sociae urbis, quanquam serum au- 
xilium perditis erat , tamen, quae proxima auxilio est , 
ultionem petens , cum expeditis quinque millibus pedi- 
tum , et trecentis equitibus extemplo profectus , cursu 
prope Chalcidem contendit , haudquaquam dubius op- 
primi Homanos posse. A qua destitutus spe, nec quid- 
quam aliud , quam ad deforme spectaculum semirutae 
ac fumantis sociae urbis quum venisset , paucis vix, qui 
sepelirent bello absumptos , relictis , aeque raptim ac 
venerat, transgressus ponte Euripum, per Boeotiam Athe- 
nas ducit , pari incepto haud disparem eventum ratus 
responsurum. Et respondisset , ni speculator, ( hemero- 
dromos vocant Graeci , ingens dio uno cursu emetientcs 
spatium ) contemplatus regium agmen e specula quadam, 
praegressus nocte media Athenas pervenisset, laem ibi 
somnus , eademque negligentia erat, quae Chalcidem dies 
ante paucos prodiderat. Excitati nuntio trepido et prae- 
tor Atheniensium , et Dioxippus praefectus cohortis mer- 
cede militantium auxiliorum, convocatis in forum mili- 
tibus , tuba signum ex arce dari iubent, ut hostes adesse 
omnes scirent. Ita undique ad portas , ad muros discur- 
runt Paucas post horas Philippus, aliquanto tamen ante 
lucem, appropinquans urbi, conspectis luminibus crebris, 
et fremitu hominum trepidantium, ut in tali tumultu, exau- 
dito, sustinuit signa : et considere ac conquiescere ag- 
men iussit , vi aperta propalam usurus , quando parum 
dolus profuerat. Ab Dipylo accessit. Porta ea, velut in 
ore urbis posita , maior aliquanto patentiorque , quam 
ceterae , est : et intra eam extraque latae sunt viae , ut 
et oppidani dirigere aciem a foro ad portam possent : 
et extra limes mille ferme passus longus,- in Academiae 
gymnasium ferens , pediti equitique hostium liberum spa- 
tium praeberet. Eo limite Athenienses cum Attali prae- 
sidio et cohorte Dioxippi , acie intra portam instructa , 

signa extulerunt. Quod ubi Philippus vidit , habere se 
hostes in potestate ratus , et diu optata caede ( neque 
enim ulli graecarum civitatium infestior erat ) expletu- 
rum , cohortatus milites , ut , se intuentes , pugnarent , 
siirentque ibi signa , ibi aciem esse debere , ubi rex esset , 
concitat in hostes equum , non ira tantum , sed etiam 
gloria elatus ; quod , ingenti turba completis etiam ad 
spectaculum muris , conspici se pugnantem egregium du- 
cebat. Aliquantum ante aciem cum equitibus paucis evec- 
tus in medios hostes , ingentem quum suis ardorem , 
tum pavorem hostibus , iniecit. Plurimos manu sua co- 
minus eminusque vulneratos compulsosque in portam , 
consecutus et ipse , quum maiorem in angustiis trepi- 
dantium edidisset caedem , in temerario incepto tutum 
tamen receptum habuit: quia, qui in turribus portae erant, 
sustinebant tela , ne in permixtos hostibus suos conii- 
cerent. Intra muros deinde tenentibus milites Athenien- 
sibus , Philippus , signo receptui dato , castra ad Cyno- 
sarges ( templum Herculis , gymnasiumque , et lucus erat 
circumiectus ) posuit. Sed et Cynosarges , et Lyceum, et 
quidquid sancti amoenive circa urbem erat , incensum 
est , dirutaque non tecta solum , sed etiam sepulcra; nec 
divini humanive iuris quidquam prae impotenti ira est 
servatum. 

XXV. Postero die , quum primo clausae fuissent por- 
tae , deinde subito apertae , quia praesidium Attali ab 
Aegina , Romanique ab Piraeeo intraverant urbem, ca- 
stra ab urbe retulit rex tria ferme millia passuum. Inde 
Eleusinem profectus , spe improviso templi castellique , 
quod et imminet et circumdatum est templo , capiendi, 
quum haudquaquam neglectas custodias animadvertisset, 
et classem a Piraeeo subsidio venire , omisso incepto , 
Megaram , ac protinus Corinthum ducit. Et quum Argis 
Achaeorum concilium esse audisset, inopinantibus Achaeis, 
concioni ipsi supervenit. Consultabant de bello adversus 
Nabin tyrannum Lacedaemoniorum : qui , translato im- 
perio a Philopoemene ad Cycliadam , nequaquam parem 
illi ducem , dilapsa cernens Achaeorum auxilia, redin- 
tegraverat bellum , agrosque finitimorum vastabat ; et 
iam urbibus quoque erat terribilis. Adversus hunc hostem, 

quum , quantum ex quaque civitate militum scriberetur, 
consultarent ; Philippus , dempturum se iis curam, quod 
ad Nabin et Lacedaemonios attineret , pollicitus ; nec 
tantum agros sociorum populationibus prohibiturum, sed 
terrorem omnem belli in ipsam Laconicam , ducto eo 
extemplo exercitu , translaturum. Haec oratio quum in- 
genti nominum assensu acciperetur: Ita tamen aequum 
est , inquit , me vestra meis amis tutari , ne mea interim 
nudentur praesidiis. Itaque, si vobis videtur, tantum parat e 
militum , quantum ad Oreum , et Chalcidem, et Corinthum 
tuenda satis sit : ut , meis ab tergo tutis , securus bellum 
Nabidi inferam et Lacedaemoniis. Non fefellit Achaeos, quo 
spectasset tam benigna pollicitatio , auxiliumque oblatum 
adversus Lacedaemonios : id quaeri, ut obsidem Achaeo- 
rum iuventutem educeret ex Peloponneso , ad illigan- 
dam romano bello gentem. Et id quidem coarguero Cy- 
cliadas praetor Achaeorum nihil attinere ratus, id moao 
quum dixisset , non licere legibus Achaeorum de aliis 
rebus referre , quam propter quas convocati essent ; de- 
creto de exercitu parando adversus Nabin facto , conci- 
lium fortiter ac libere habitum dimisit ; inter assenta- 
tores regios ante eam diem habitus. Philippus , magna 
spe depulsus , voluntariis paucis militibus couscriplis , 
Corinthum atque in Atticam terram rediit. 

XXVI. Per eos ipsos dies, quibus Philippus in Achaia 
fuit , Philocles praefectus regius , ex Euboea profectus 
cum duobus millibus Thracum Macedonumque ad de- 
, populandos Atheniensium fines , o regione Eleusinis sal- 
tum Cithaeronis transcendit. Inde dimidia parte militum 
ad praedandum passim per agros dimissa , cum parte 
ipse occultus loco ad insidias opportuno consedit , ut si 
ex castello ab Eleusine in praedantes suos impetus fieret, 
repente hostes effusos ex improviso adoriretur. Non fe- 
fellere insidiae. Itaque revocatis , qui discurrerant ad 
praedandum , militibus, instructisque ; ad oppugnandum 
castellum Eleusinem profectus , cura multis inde vulne- 
ribus recessit , Philippoque se venienti ex Achaia con- 
iunxit. Tentata et ab ipso rege oppugnatio eius castelli 
est : sed naves romanae, a Piraeeo venientes, inlromis- 
sumque praesidium absistere incepto coegerunt. Diviso 

deinde exercitu , rex cum parte Philoclem Athenas mit- 
tit , cum parte ipse Piraeeum pergit : ut , quum Philo- 
cles subeundo muros, et comminanda oppugnatione con- 
tineret urbe Athenienses , ipsi Piraeeum levi cum prae- 
sidio relictum expugnandi facultas esset. Ceterum nihilo 
ei Piraeei , quam Eleusinis , facilior iisdem fere defen- 
dentibus , oppugnatio fuit. A Piraeeo Athenas repente 
duxit. Inde eruptione subita peditum equitumque inter 
angustias semiruti muri , qui brachiis duobus Piraeeum 
Athenis iungit , repulsus ; omissa oppugnatione urbis , 
diviso cum Philocle rursus exercitu , ad vastandos agros 
profectus , quum priorem populationem sepulcris circa 
urbem diruendis exercuisset , ne quid inviolatum relin- 

3 ueret , templa deftm , quae pagatim sacrata habebant, 
irui atque incendi iussit. Exornata eo genere operum 
eximie terra attica , et copia domestici marmoris , et 
ingeniis artificum , praebuit huic furori materiam. Neque 
enim diruere modo ipsa templa , ac simulacra evertere 
satis habuit; sed lapides quoque, ne integri cumularent 
ruinas , frangi iussit: et, postquam non tam ira satiata, 
quam irae exercendae materia haec deerat, agro hostium 
in Boeotiam excessit , nec aliud quidquam dignum me- 
moria in Graecia egit. 

XXVII. Consul Sulpicius eo tempore inter Apolloniam 
ac Dyrrhachium ad Apsum flumen habebat castra; quo 
arcessitum L. Apustium legatum , cum parte copiarum 
ad depopulandos hostium fines mittit. Apustius, extrema 
Macedoniae populatus, Corrago, et Gerrunio , et Or- 
gesso castellis primo impetu captis , ad Antipatriam, in 
faucibus angustis sitam urbem , venit. Ac primo evocatos 
principes ad colloquium , ut fidei Romanorum se com- 
mitterent , pellicere est conatus: deinde, ubi , magni- 
tudine ac moenibus situque urbis freti , dicta asperna- 
bantur , vi atque armis adortus, expugnavit ; puberibus- 
que interfectis, praeda omni militibus concessa , diruit 
muros , atque urbem incendit. Hic metus Codrionem , 
satis validum et munitum oppidum , sine certamine ut 
dederetur Romanis , effecit. Praesidio ibi relicto, Cnidus 
( nomen propter alteram in Asia urbem , quam oppi- 
dum, notius) vi capitur. Revertentem legatum ad consulem 

cum satis magna praeda , Athenagoras quidam regius 
praefectus in transitu fluminis a novissimo agmine aaor> 
tus , postremos turbavit. Ad quorum clamorem et tre- 
pidationem quum revectus equo propere legatus signa 
convertisset , coniectisque in medium sarcinis aciem di- 
rexisset ; non tulere impetum romanorum militum regii. 
Multi ex iis occisi , plures capti. Legatus, incolumi exer- 
citu reducto ad consulem , remittitur inde extemplo ad 
classem. 

XXVIII. Hac satis felici expeditione bello commisso, 
reguli ac principes accolae Macedonum in castra romana 
veniunt , Pleuratus Scerdilaedi filius , et Amynander, 
Athamanum rex , et ex Dardanis Bato , Longari filius 
Bellum suo nomine Longarus cum Demetrio Philippi 

S atre gesserat. Pollicentibus auxilia respondit consul , 
Dardanorum et Pleurati opera , quum exercitum in Ma- 
cedoniam induceret , se usurum. Amynandro Aetolos 
concitandos ad bellum attribuit. Attali legatis ( nam ii 
quoque per id tempus venerant ) mandat , ut Aeginae 
rex , ubi hibernabat , classem romanam opperiretur : 
qua adiuncta , bello maritimo , sicut ante , Philippum 
urgeret. Ad Bhodios quoque missi legali , ut capesserent 
pariem belli. Nec Philippus segnius ( iam enim in Ma- 
cedoniam pervenerat ) apparabat bellum. Filium Persea, 
puerum admodum , datis ex amicorum numero , qui ae- 
tatem eius regerent , cum parte copiarum ad obsidendas 
angustias , quae ad Pelagoniam sunt , mittit. Sciathum 
et Peparethum , haud ignobiles urbes , ne classi hostium 
praedae ac praemio essent, diruit.Ad Aetolos mittit legatos, 
ne gens inquieta adventu Bomanorum fidem mutaret. 

XXIX. Concilium Aetolorum stata die, quod Panaeto- 
lium vocant , futurum erat. Huic ut occurrerent , et 
legati regis iter accelerarunt , et ab consule missus 
L. Furius Purpureo legatus venit. Atheniensium quo- 

3 ue legati ad id concilium occurrerunt. Primi Mace- 
ones , cum quibus recentissimum foedus erat , au- 
diti sunt. Qui , nulla nova re , nihil se novi habere , 
quod afferrent , dixerunt : quibus enim de causis , experta 
inutili societate romana , pacem cum Philippo fecissent , 
compositam semel servare eos debere. An imitari , inquit 

unus ex legatis , Romanorum licentiam , an levitatem di- 
cam , mavultis ? qui , quum legatis vestris Romae respon- 
deri ita iussissent , Qutd ad nos venitis , Aetoli, sine quo • • 
rum auctoritate pacem cum Philippo fecistis ? iidem nunc, 
ut bellum secum adversus Philippum geratis , postulant. Et 
antea propter vos , et pro vobis arma sumpta adversus 
eum simulabant ; nunc vos in pace esse cum Philippo pro- 
hibent. Messanae ut auxilio essent , primo in Siciliam tran- 
scenderunt : iterum , ut Syracusas oppressas ab Carthagi- 
niensibus in libertatem eximerent. Et Messanam , et Syra- 
cusas , et totam Siciliam ipsi habent , vectigalemque pro- 
vinciam securibus et fascibus subiecerunt. Scilicet , sicut vos 
Naupacti legibus vestris per magistratus a vobis creatos 
concilium habetis , socium hostemque libere , quem velitis , 
lecturi , pacem ac bellum arbitrio habituri vestro ; sic Si- 
culorum civitatibus , Syracusas aut Messanam , aut Lily- 
baeum indicitur concilium. Praetor romanus conventus agit : 
eo imperio evocati conveniunt : excelso in suggestu superba 
iura reddentem , stipatum lictoribus vident ; virgae tergo, 
secures cervicibus imminent : et quotannis alium atque alium 
dominum sortiuntur. Nec id mirari debent , aut possunt , 
quum Italiae urbes Rhegium , Tarentum , Capuam, ne fi- 
nitimas nominem , quarum ruinis crevit urbs romana, ei- 
dem subiectas videant imperio. Capua quidem , sepulcrum 
ac monumentum campam populi, elato et extorri ciecto ipso 
populo , superest ; urbs trunca , sine senatu , sine plebe , 
sine magistratibus , prodigium; relicta crudelius habitanda, 
quam si deleta foret. Furor est , si alienigenae homines , 
plus lingua et moribus et legibus , quam maris teirarumque 
spatio , discreti , haec tenuerint , sperare , quidquam eodem 
statu mansurum. Philippi regnum officere aliquid videtur 
libertati vestrae : qui , quum merito vestro vobis infestus 
esset, et nihil a, vobis ultra quam pacem, petiit fidemque hodie 
pacis pactae desiderat ? Assuefacite his tems legiones ex- 
ternas , et iugum accipite : sero ac neqtiidquam , quum do- 
minum romanum habebitis , socium Philippum quaeretis. 
Aetolos, Acarnanas, Macedonas , eiusdem linguae homines, 
leves ad tempus ortae causae disiungunt coniunguntque: cum 
alienigenis , cum barbaris aeternum omnibus Graecis bel- 
lum est , eritque. Natura enim , quae perpetua est , non 

mutabilibus in diem causis , hostes sunt. Sed , unde coepit 
oratio mea , ibi desinet. Hoc eodem loco t 'idem homines de 
eiusdem Philippi pace triennio ante decrevistis , iisdem 
improbantibus eam pacem Romanis , qui nunc pactam et 
compositam turbare volunt. In qua consultatione nihil for- 
tuna mutavit , cur vos mutetis , non video. 

XXX. Secundum Macedonas , ipsis Romanis ita con- 
cedentibus iubentibusque , Athenienses , qui foeda passi 
iustius in crudelitatem saevitiamque regis invehi pote- 
rant, introducti sunt. Deploraverunt vastationem popu- 
lationemque miserabilem agrorum. Neque id se queri , 
quod hostilia ab hoste passi forent : esse enim quaedam 
belli iura ; quae ut facere , ita pati sit fas. Sata exuri , 
dirui tecta , praedas hominum pecorumque agi , misera magis, 
quam indigna , patienti esse. Verum enim vero id se queri, 
quod is , qui Romanos alienigenas et barbaros vocet, adeo 
omnia simul divina humanaque iura polluerit , ut priore 
populatione cum infernis diis , seeunda cum superis bellum 
nefarium gesserit ; omnia sepulcra monumentaque diruta 
esse in finibus suis , omnium nudatos Manes, nullius ossa 
terra tegi : delubra sibi fuisse , quae quondam pagatim ha- 
bitantes in parvis illis castellis vicisque consecrata, ne in 
u nam urbem quidem contributi maiores sui deserta reli- 
querint. Circa ea omnia templa Philippum infestos circum- 
tulisse ignes : semiusta et truncata simulacra dedm inter 
prostratos iacerc postes templorum. Qualem terram atticam 
fecerit , exornatam quondam opulentamque , talem eum, si 
liceat , Aetoliam , Gracciamque omnem facturum. Urbis 
quoque suae similem deformitatem futuram fuisse , nisi Ro- 
mani subvenissent. Eodem enim scelere urbem colentes deos, 
praesidemque arcis Minervam petitam : eodem Eleusine Ce- 
reris templum , eodem Piraeei Iovem Minervamque ; sed 
ab eorum non templis modo , sed etiam moenibus vi atque 
armis repulsum , in ea delubra , quae sola religione tuta 
fuerint , saevisse. Itaque se orare atque obsecrare Aetolos , 
ut miserti Atheniensium, ducibus diis immortalibus, deinde 
Romanis , qui secundum deos plurimum possint , bellum 
susciperent. 

XXXI. Tum romanus legatus: Totam orationis meae 
formam Macedones primum, deinde Athenienses mutarunt. 

Nam et Macedones , quum ad conquerendas Philippi in- 
iurias in tot socias nobis urbes venissem , ultro accusando 
Romanos , defensionem ut accusatione potiorem haberem , 
effecerunt : et Athenienses in deos superos inferosque nefanda 
atque inhumana scelera eius referendo, quid mihi aut cui- 
quam reliquerunt, quod obiicere ultra possim? Eadem 
Cianos , Abydenos , Aeneos , Maronitas , Thasios , Parios, 
Samias, Larisenses, Messenios hinc ex Achaia, existimate 
queri ; graviora etiam acerbioraque eos , quibus nocendi 
maiorem facultatem habuit. Nam quod ad ea attinet, quae 
nobis obiecit ; nisi gloria digna sunt , fateor ea defendi non 
posse. Rhegium , et Capuam , et Syracusas nobis obiecit. 
Rhegium Pyrrhi bello legio a nobis , Rheginis ipsis , ut 
mitteremus , orantibus , in praesidium missa , urbem , ad 
quam defendendam missa erat , per scelus possedit. Com- 

{ trobavimus ergo id facinus? an bello persecuti sceleratam 
eaionem , in potestatem nostram redactam tergo et cervi- 
cibus poenas sociis pendere quum coegissemus , urbem, agros, 
suaque omnia cum libertate legibusque Rheginis reddidimus? 
Syracusanis oppressis ab externis tyrannis , quo indignius 
esset , quum tulissemus opem , ct fatigati prope per trien- 
nium terra marique urbe munitissima oppugnanda essemus, 
quum iam ipsi Syracusani servire tyrannis , quam capi a 
nobis mallent , captam iisdem armis et liberatam urbem 
reddidimus. Neque inficias imus , Siciliam provinciam no- 
stram esse , et civitates , quae in parte Cardiaginiensium 
fuerunt , et uno animo cum illis adversus nos bellum ges- 
serunt , stipendiarias nobis ac vectigales esse : quin contra, 
hoc et vos et omnes gentes scire volumus , pro merito cui- 
que erga nos fortunam esse. An Campanorum poenae , de 
qua neque ipsi quidem queri possunt , nos poeniteal? Hi ho- 
mines , quum pro iis bellum adversus Samnites per annos 
proge septuaginta cum magnis nostris cladibus gessissemus, 
ipsos foedere primum , deinde connubio , atque inde cogna- 
tionibus , postremo civitate nobis cotuunxissemus , tempore 
nostro adverso primi omnium Italiae populorum , praesidio 
nostro foede interfecto , ad Hannibalem defecerunt : deinde 
indignati se obsideri a nobis, Hannibalem ad oppugnandam 
Romam miserunt. Horum si neque urbs ipsa, neque homo 
quisquam superesset , quis id durius , quam pro merito 

ipsorum , statutum indignari posset ? Plures sibimet ipsi 
conscientia scelerum mortem consciverunt , quam a nobis 
supplicio affecti sunt. Ceteris ita oppidum , ita agros ade- 
mimus , ut agrum locumque ad habitandum daremus : ur- 
bem innoxiam stare incolumem pateremur ; ut , qui hodie 
videat eam , nullum oppugnatae captaeve ibi vestigium in- 
veniat. Sed quid ego Capuam dico ? quum Carthagini vic- 
tae pacem ac libertatem dederimus. Magis illud est peri- 
culum , ne, nimis facile victis ignoscendo, plures ob id ipsum 
ad experiendam adversus nos fortunam belli incitemus. Haec 
pro nobis dicta sint , haec adversus Philippum : cuius do- 
mestica parricidia , et cognatorum amicorumque caedes, et 
libidinem inhumaniorem prope , quam crudelitatem , vos , 
quo propiores Macedoniae estis , melius nostis. Quod ad vos 
attinet , Aetoli , nos pro vobis bellum suscepimus adversus 
Philippum : vos sine nobis cum eo pacem fecistis. Et forsi- 
tan dicatis , bello pumco occupatis nobis, coactos metu vos 
leges pacis ab eo , qui tum plus poterat , accepisse. Et nos, 
quum alia maiora urgerent , depositum a vobis bellum et 
ipsi omisimus. Nunc et nos , dedm benignitate punico per- 
fecto bello, totis viribus nostris in Macedoniam incubuimus : 
et vobis restituendi vos in amicitiam societatemque nostram 
fortuna oblata est ; nisi perire cum Philippo , quam vin- 
cere cum Romanis , mavultis. 

XXXII. Haec dicta ab Romano quum essent, incli- 
natis omnium animis ad Romanos , Damocritus praetor 
Aetolorum , pecunia , ut fama est , ab rege accepta , 
nihil aut huic ant illi parti assensus, Rem magni discri- 
minis consiliis nullam esse tam inimicam , quam celerita- 
tem , dixit. Celerem^enim poenitentiam , sed eandem seram 
atque inutilem , sequi; quum praecipitata raptim consilia 
neque revocari, neque in integrum restitui possint. Delibe- 
rationis autem eius , cuius ipse maturitatem exspectandam 
putaret, tempus ita iam nunc statui posse . quum legibus 
cautum esset , nc de pace bellove , nisi in Panaetolico et 
Pylaico concilio , ageretur, decernerent extemplo, ut praetor 
sine fraude, quum de bello aut de pace agere velit , advocet 
concilium : et , quod tum referatur decematurque , ut per- 
inde ius ratumque sit , ac si in Panaetolico aut Pylaico 
concilio actum esset. Dimissis ita suspensa re legatis, 
Vol. iii. 6 

egregie consnltum genti aiebat. Nam , utrius partis me- 
lior fortuna belli esset , ad eius societatem inclinaturos. 
Haec in concilio Aetolorum acta. 

XXX11I. Philippus impigre terra marique parabat 
bellum : navales copias Demetriadem in Thessaliam con- 
trahebat. Attalum romanamque classem principio veris 
ab Aegina ratus moturos , navibus maritimaeque orae 
praefecit Heraclidem , quem et ante praefecerat. Ipse 
terrestres copias comparabat , magna se duo auxilia de- 
traxisse Romanis credens , ex una parte Aetolos , ex 
altera Dardanos, faucibus ad Pelagoniam a filio Perseo 
interclusis. Ab consule non parabatur , sed gerebatur 
iam bellum. Per Dassaretiorum fines exercitum ducebat, 
frumentum , quod ex hibernis extulerat , integrum ve- 
hens, quod in usum militi satis esset , praebentibus agris. 
Oppida vicique partim voluntate , parlim metu se tra- 
debant. Quaedam vi expugnata- , quaedam deserta , in 
montes propinquos refugientibus barbaris , invenieban- 
tur. Ad Lyncum stativa posuit prope flumen Bevnm : 
inde frumentatum circa horrea Dassaretiorum mittebat. 
Philippus consternata quidem omnia circa , pavoremque 
ingentem hominum cernebat : sed parum gnarus, quam 
partem petisset consul , alam equitum ad explorandum, 
quonam hostes iter intendissent, misit Idem error apud 
consulem erat. Movisse ex hibernis regem sciebat, quam 
regionem petisset ignorans. Is quoque speculatum mi- 
serat equites. Hae duae alae ex diverso , quum diu- in- 
certis itineribus vagatae per Dassaretios essent , tandem 
in unum iter convenerunt. Neutros fefellit , ut fremitus 
procul hominum equorumque exauditus est , hostes ap- 
propinquare. Itaque prius , quam in conspectum venirent, 
equos armaque expedierant. Nec mora , ubi primum 
hostem videre , concurrendi facta est, forte et numero 
et virtute , utpote lecti utrimque , haud impares, aequis 
viribus per aliquot horas pugnarunt Fatigatio ipsorum 
equorumque, incerta victoria , diremit proelium. Mace- 
donum quadraginta equites , Romanorum quinque et 
triginta ceciderunt. Neque eo magis explorati quidquam, 
in qua regione castra hostium essent , aut illi ad regem, 
aut hi ad consulem retulerunt. Per transfugas cognitum 

est , quos levitas ingeniorum , ad cognoscendas hostium 
res , in omnibus bellis praebet. 

XXXIV. Philippus, aliquid et ad caritatem suorum, 
et ut promptius pro eo periculum adirent, ratus profec- 
turum se , si equitum , qui ceciderant in expeditione , 
sepeliendorum curam habuisset , afferri eos in castra 
iussit , ut conspiceretur ab omnibus funeris honos. Nihil 
tam incertum nec tam inaestimabile est , quam animi 
multitudinis. Quod promptiores ad subeundam omnem 
dimicationem videbatur facturum , id metum pigritiam- 
que incussit. Nam , qui hastis sagittisque et rara lanceis 
vulnera facta vidissent, cum Graecis Illyriisque pugnare 
assueti , postquam gladio hispaniensi detruncata corpora 
brachiis cum humero abscisis , aut tota cervice desecta 
divisa a corpore capita , patentiaque viscera , et foedi- 
tatem aliam vulnerum vfderunt , adversus quae tela 
quosque viros pugnandum esset, pavidi vulgo cernebant. 
Ipsum quoque regem terror cepit , nondum iusto proe- 
lio cum Romanis congressum. Itaque, revocato filio prae- 
sidioque, quod in Pelagoniae faucibus erat, ut iis copiis 
suas augeret , Pleurato Dardanisque iter in Macedoniam 
patefecit. Ipse , cum viginti millinus peditum, quatuor 
equitum , ducibus transfugis, ad hostem profectus, pauilo 
plus mille passus a castris romanis tumulum propinquum 
Athaco fossa ac vallo communivit: ac, subiecta cernens 
romana castra , admiratus esse dicitur et universam spe- 
ciem castrorum , et descripta suis quaeque partibus, tum 
tendentium ordine , tum itinerum intervallis ; et negasse, 
barbarorum ea castra ulli videri posse. Biduum consul 
et rex , alter alterius conatus exspectantes , continuere 
suos intra vallum ; tertio die Romanus omnes copias in 
aciem eduxit. 

XXXV. Rex vero , tam celerem aleam universi cer- 
taminis timens , quadringentos Tralles ( Illyriorum id , 
sicut alio diximus loco , est genus ) et Cretenses trecentos, 
addito iis peditibus pari numero equitum , cum duce 
Athenagora , uno ex purpuratis , ad lacessendos hostium 
equites misit. Ab Romanis autem ( aberat acies eorum 

f iaullo plus quingentos passus ) velites et equitum duae 
erme alae emissae , ut numero quoque eques pedesque 

hostem aequarent. Credidere regii , genus pugnae, quo 
assuerant , fore , ut equites , in vicem inscquentes refu- 
gientesque , nunc telis uterentur , nunc terga darent ; 
Illyriorum velocitas ad excursiones et impetus subitos 
usui esset , Cretenses in invehentem se effuse hostem 
sagittas coniicerent. Turbavit hunc ordinem pugnandi non 
acrior , quam pertinacior , impetus Romanorum. Nam 
haud secus , quam si tota acie dimicarent , et velites , 
emissis hastis , cominus gladiis rem gerebant , et equi- 
tes , ut semel in hostem evecti sunt , stantibus equis ^ 
partim ex ipsis equis , parlim desilientes immiscentesque 
se peditibus , pugnabant. Ita nec eques regius equiti par 
erat , insuetus ad stabilem pugnam ; nec pedes concur- 
sator et vagus , et prope seminudus genere armorum , 
veliti romano parmam gladiumque habenti , pariterque 
et ad se tuendum, et ad hosfem petendum armato. Non 
tulere itaque dimicationem ; nec alia re , quam veloci- 
tate , tutantes se , in castra refugerunt. 

XXXVI. Uno deinde intermisso die , quum omnibus 
copiis equitum levisque armaturae pugnaturus rex esset, 
nocte caetratos , quos peltastas vocant , loco opportuno 
inter bina castra in insidiis abdiderat ; praeceperatque 
Athenagorae et equitibus , ut , si aperto proelio proce- 
deret res , uterentur fortuna : si minus , cedendo sensim 
ad insidiarum locum hostem pertraherent. Et equitatus 
quidem cessit : duces caetratae cohortis , non satis ex- 
spectato signo , ante tempus excitatis suis , occasionem 
bene gerendae rei amisere. Romanus, et aperto proelio 
victor , et tutus a fraude insidiarum , in castra sese re- 
cepit. Postero die omnibus copiis consul in aciem de- 
scendit , ante prima signa locatis elephantis : quo au- 
xilio tum primum Romani , quia captos aliquot bello 

J unico habebant , usi sunt. Ubi latentem intra vallum 
ostem vidit, in tumulos quoque ac sub ipsum vallum 
exprobrans metum successit. Postquam ne tum quidem 
potestas pugnandi dabatur, quia ex tam propinquis sta- 
tivis parum tuta frumentatio erat , dispersos milites per 
agros equitibus extemplo invasuris ; octo ferme inde millia, 
intervallo tutiorem frumentationem habiturus , castra ad 
Ortholophum (id est loco nomen) movit. Quum in propinquo 

agro frumentarentur Romani , primo rex intra vallum 
suos tenuit ut cresceret simul et negligentia cum au- 
dacia hosti. Ubi effusos vidit, cum omni equitatu et Cre- 
tensium auxiliaribus , quantum equitem velocissimi pe- 
dites cursu aequare poterant , citato profectus agmine , 
inter castra romana et frumentatores constituit signa. 
Inde , copiis divisis , partem ad consectandos vagos fru- 
mentatores emisit , dato signo , ne quem vivum relin- 
querent ; cum parte ipse substitit, itineraque, quibus ad 
castra recursuri videbantur hostes , obsedit, lam passim 
caedes ac fuga erat , necdum quisquam in castra ro- 
mana nuntius cladis pervenerat ; quia refugientes in re- 
giam stationem incidebaut : et plures ab obsidentibns 
vias , quam ab emissis ad caedem, interficiebantur. Tan- 
dem inter medias hostium stationes elapsi quidam tre- 
pidi , tumultum magis , quam certum nuntium , intule- 
rant castris. 

XXXVII. Consul , equitibus iussis , qua quisque pos- 
set , opem ferre laborantibus , ipse legiones e castris 
educit , et agmine quadrato ad hostem ducit Dispersi 
equites per agros quidam aberrarunt , decepti clamo- 
ribus aliis ex alio exsistentibus loco. Pars obvios habue- 
runt hostes : pluribus locis simul pugna coepit. Regia 
statio atrocissimum proelium edebat : nam et ipsa mul- 
titudine equitum peaitumque prope iusta acies erat; et 
Romanorum , quia medium obsederat iter , plurimi in 
eam inferebantur. Eo quoque superiores Macedones erant, 
quod et rex ipse hortator aderat , et Cretensium auxi- 
liares multos ex improviso vulnerabant, conferti prae- 
paratique in dispersos et effusos pugnantes. Quod si mo- 
dum in insequendo habuissent , non in praesentis modo 
certaminis gloriam, sed in summam etiam helli profec- 
tum foret : nunc , aviditate caedis intemperantius se- 
cuti , in praegressas cum tribunis militum cohortes re- 
manas incidere : et fugiens eques , ut primo signa suo- 
rum vidit , convertit in effusum hostem equos : versaque 
momento temporis fortuna pugnae est , terga dantibus, 
qui raodp secuti erant. Multi cominus congressi , multi 
fugientes interfecti. Nec ferro tantum periero , sed in 
paludes quidam coniecti , profundo limo cum ipsis equi» 

hausti sunt. Rex quoque in periculo fuit: nam, ruente 
saucio equo , praeceps ad terram datus , haud multum 
abfuit , quin lacens opprimeretur. Saluti fuit eques, qui 
raptim ipse desiluit , pavidumque regem in equum sub- 
iecit. Ipse quum pedes aequare cursu fugientes non 
posset equites , ab hostibus ad casum regis concitatis 
confossus periit. Rex , circumvectus paludes pervias in- 
viasque trepida fuga, in castra tandem, iam desperan- 
tibus plerisque incolumem evasurum , pervenit Ducenti 
Macedonum equites eo proelio periere , centum ferme 
capti ; octoginta admodum ornati equi , spoliis simul ar- 
morum relatis , abducti. 

XXXVIII. Fuerunt , qui hoc die regem temeritatis, 
consulem segnitiae accusarent. Nam et Philippo quie- 
scendum fuisse , quum paucis diebus hostes , exhausto 
circa omni agro , ad ultimum inopiae venturos sciret : 
et consulem , quum equitatum hostium levemque arma- 
turam fudisset , ac prope regem ipsum cepisset, protinus 
ad castra hostium ducere debuisse. Nec enim mansuros 
ita perculsos hostes fuisse , debellarique momento tem- 
poris potuisse. Id dictu , quam re, ut pleraque , facilius 
erat. Nam , si omnibus peditum quoque copiis rex con- 
gressus fuisset , forsitan inter tumultum , quum omnes 
victi metuque perculsi ex proelio intra vallum , protinus 
inde supervadentem munimenta victorem hostem fuge- 
rent , exui castris potuerit rex. Quum vero integrae co- 
piae peditum in castris mansissent , stationes ante portas, 
praesidiaque disposita essent , quid , nisi ut temeritatem 
regis , efluse paullo ante secuti perculsos equites , imi- 
taretur , profecisset ? neque enim ne regis quidem pri- 
mnm consilium , quo impetum in frumentatores palatos 
per agros fecit , reprehendendum foret , si modum pro- 
sperae pugnae imposuisset. Eo quoque minus est mirum, 
lentasse eum fortunam , quod fama erat , Pleuratum 
Dardanosque , ingentibus copiis profectos domo, iam in 
Macedoniam transcendisse. Quibus si undique circum- 
ventus copiis foret , sedentem Romanum debellaturum , 
credi poterat. Itaque, secundum duas adversas .equestres 
pugnas , multo minus tutam moram in iisdem stativis 
fore Philippus ratus , quum abire inde et fallere abiens 

hostem vellet , caduceatore sub occasum solis ad consu- 
lem misso , qui inducias ad sepeliendos equites peteret, 
frustratus hostem , secunda vigilia , multis ignibus per 
tota castra relictis, silenti agmine abiit. 

XXXIX. Corpus iam curabat consul , quum, venisse 
caduceatorem , et quid venisset , nuntiatum est. Responso 
tantum dato , mane postero die fore copiam conveniendi, 
id quod quaesitum erat, nox dieique insequentis pars ad 
praecipiendum iter Philippo data est. Montes , quam 
viam non ingressurum gravi agmine Romanum sciebat, 
petit. Consul , prima luce caduceatore datis induciis di- 
misso , haud ita multo post abisse hostem quum sensis- 
set , ignarus qua sequeretur, iisdem stativis frumentando 
dies aliquot consumpsit. Stuberam deinde petit , atque ex 
Pelagonia frumentum , quod in agris erat , convexit. 
Inde ad Pluvinam est progressus , nondum comperto , 
quam regionem hostes pelissent Philippus, quum primo 
ad Bryanium stativa habuisset, profectus inde transversis 
limitibus , terrorem praebuit subitum hosti. Movere ita- 
que ex Pluvina Romani , et ad Osphagum flumen po- 
suerunt castra. Rex haud procul inde et ipse , vallo su- 
per ripam amnis ducto , (Erigonum incolae vocant) con- 
sedit. inde satis comperto , Eordaeam petituros Romanos, 
ad occupandas angustias , ne superare hostes arctis fau- 
cibus inclusum aditura possent, praecessit. Ibi alia vallo, 
alia fossa , alia lapidum congerie , ut pro muro essent, 
alia arboribus obiectis , ita ut locus postulabat , aut ma- 
teria suppeditabat , propere permumit ; atque , ut ipse 
rebatur ,. viam suapte natura difficilem , obiectis per 
omnes transitus operibus , inexpugnabilem fecit Erant 
pleraque silvestria circa , incommoda phalangi maxime 
Macedonum : quae , nisi ubi praelongis hastis velut val- 
lum ante clypeos obiecit, (quod ut fiat , libero campo 

S us est ) nullius admodum usus est. Thracas quoque 
omphaeae, ingentis et ipsae longitudinis, inter obiec- 
h>s undique ramos impediebant Cretensium una cohors 
non inutilis erat : sed ea quoque ipsa ut , si quis im- 
petum faceret , in patentem vulneri equum equitemque 
sagittas coniicere poterat , ita adversus scuta romana nec 
ad traiiciendum satis magnam vim habebat , nec aperti 

quidquam erat , quod peteret. Itaque id ut vanum teli 
genus senserunt esse , saxis passim tota valle iacentibus 
incessebant hostem. Ea , maiore cum sonitu , quam vul- 
nere ullo , pulsatio scutorum parumper succedentes Ro- 
manos tenuit. Deinde , iis quoque spretis, parlim, testu- 
dine facta , per adversos vadunt hostes : partim , brevi 
circuitu quum in iugum collis evasissent , trepidos ex 

( >raesidiis stationibusque Macedonas deturbant : et, ut in 
ocis impeditis difficili fuga , plerosque etiam obtruncant. 

XL. Ita angustiae minore certamine , quam quod ani- 
mis proposuerant, superatae, et in Eordaeam perventum; 
ubi pervastatis passim agris, in Elimeam se recepit. Inde 
impetum in Orestidem fecit , et oppidum Celetrum est 
aggressus , in paeninsula situm. Lacus moenia cingit : 
angustis faucibus unum ex continenti iter est. Primo situ 
ipso freti , clausis portis , imperium abnuere : deinde , 
postquam signa ferri , ac testudine succedi ad portam , 
obsessasque fauces agmine hostium viderunt, priusquam 
experirentur certamen , metu in deditionem venerunt. 
Ab Celetro in Dassaretios processit , urbemque Pelium 
vi cepit. Servitia inde cum cetera praeda abduxit , et li- 
bera capita sine pretio dimisit ; oppidumque iis reddidit, 
praesidio valido imposito : nam et sita opportune urbs 
erat ad impetus in Macedoniam faciendos, ita peragratis 
hostium agris , consul in loca iam pacata ad Apolloniam, 
unde orsus bellum erat , copias reduxit. Philippum aver* 
terant Aetoli et Athamanes et Dardani et tot bella 
repente alia ex aliis locis exorta. Adversus Dardanos , 
iam recipientes ex Macedonia sese , Athenagoram cum 
expeditis peditibus ac maiore parte equitatus misit, ius- 
sum instare ab tergo abeuntibus , et, carpendo postre- 
mum agmen, segniores eos ad movendos domo exercitus 
efficere. Aetolos Damocritus praetor , qui morae ad de* 
cernendum 'bellum ad Naupactum auctor fuerat, idem 
proximo concilio ad arma conciverat : post famam eque- 
stris ad Ortholophum pugnae , Dardanorumque et Pleu- 
rati cum Illyriis transitum in Macedoniam , ad haec 
classis romanae adventum in Oreum , et, super circum- 
fusas tot Macedoniae gentes , maritimam quoque instan- 
tem obsidionem. 


Digitized by Google 



LIB. XXXI. CAP. XLf. 129 

XL1. Hae causae Damocritum Aetolosque restituerant 
Romanis : et , Aminandro rege Athamanum adiuncto , 
profecti Cercinium obsedere. Clauserant portas , incertum 
vi, an voluntate: quia regium habebant praesidium. Ce- 
terum intra paucos dies captum est Cercinium , atque 
incensum : qui superfuerant e magna clade , liberi ser- 
vique , inter ceteram praedam abducti. Is timor omnes, 
qui circumcolunt Boeben paludem, relictis urbibus, mon- 
tes coegit petere. Aetoli, inopia praedae inde aversi, in 
Perrhaebiam ire pergunt. Cyretias ibi vi capiunt , foe- 
deaue diripiunt : qui Malloeam incolunt , voluntate in 
deditionem societatemque accepti. Ex Perrhaebia Gom- 
phos petendi Amynandcr auctor erat: et imminet Atha- 
mania huic urbi , videbaturque expugnari stine magno 
certamine posse. Aetoli campos Tnessaliae opimos ad 
praedam petiere : sequente, quamquam non probante , 
Amynandro, nec effusas populationes Aetolorum , nec 
castra , quo fors tulisset loco , sine ullo discrimine ac- 
cura muniendi , posita. Itaque, ne temeritas eorum ne- 
gligentiaque sibi ac suis etiam cladis alicuius causa es- 
set , quum campestribus locis subiicicntes eos castra Phe- 
cado urbi videret , ipse paullo plus quingentos passus 
inde tumulum suis , quamvis levi munimento tutum, ce- 
pit. Quum Aetoli , nisi quod populabantur , vix memi- 
nisse viderentur , se in hostium agro esse ; alii palati 
semiermes vagarentur , alii in castris sine stationibus per 
somnum vinumque dies noctibus aequarent, Philippus 
inopinantibus advenit. Quem quum adesse refugientes ex 
agris quidam pavidi nuntiassent , trepidare Damocritus 
ceterique duces: et erat forte meridianum tempus, quo 
plerique graves cibo sopiti iacebant. Excitare igitur alii 
alios , iubere arma capere, alios dimittere ad revocandos, 
qui palati per agros praedabantur : tantaque trepidatio 
fuit, ut sine gladiis quidam equitum exirent, loricas ple- 
rique non induerent. Ita raptim educti, quum universi sex- 
centorum aegre simul equites peditesque numerum exples- 
sent, incidunt in regium equitatum, numero, animis, ar- 
misque praestantem. Itaque primo impetu fusi, vix ten- 
tato certamine , turpi fuga repetunt castra. Caesi caplique 
quidam, quos equites ab agmine fugientium interclusere. 

XLII. Philippus , suis iam vallo appropinquantibus , 
receptui cani iussit. Fatigatos enim equos virosque non 
Iam proelio, quam itineris simul longitudine, simul prae- 
propera celeritate, habebat. Itaque turmatim equites, 
in vicemque manipulos levis armaturae, aquatum ire et 
prandere iubet : alios in statione armatos retinet, oppo- 
riens agmen peditum tardius ductum propter gravitatem 
armorum. Quod ubi advenit , et ipsis imperatum , ut , 
statutis signis armisque ante se positis , raptim cibum 
caperent , binis lernisve summum ex manipulis aquandi 
causa missis : interim eques cum levi armatura paratus 
instructusque stetit, si quid hostis moveret. Aetoli, (iam 
enim et , quae per agros multitudo sparsa fuerat, rece- 
perat se in castra ) ut defensuri munimenta , circa portas 
vallumque armatos disponunt , dum quietos hostes ipsi 
feroces ex tuto spectabant. Postquam mota signa Mace- 
donum sunt , et succedere ad vallum parati atque in- 
structi coepere , omnes repente , relictis stationibus, per 
aversam partem castrorum ad tumulum , ad castra Atha- 
manum perfugiunt. Multi in hac quoque tam trepida 
fuga capti caesique sunt Aetolorum. Philippus , si satis 
diei superesset , non dubius , quin Athamanes quoque 
exui castris potuissent , die per proelium , deinde per 
direptionem castrorum absumpto, sub tumulo in proxima 
planitie consedit , prima luce insequentis diei hostem ag- 
gressurus. Sed Aetoli eodem pavore , quo sua castra re- 
liquerant , nocte proxima dispersi fugerunt. Maximo usui 
tuit Amynander , quo duce Athamanes, itinerum periti, 
summis montibus per calles ignotos sequentibus eos ho- 
stibus in Aetoliam perduxerunt. Non ita multos in dis- 
persa fuga error intulit in Macedonum equites , quos 
fuce prima Philippus , ut desertum tumulum vidit , ad 
carpendum hostium agmen misij. 

XLII1. Per eos dies et Athenagoras regius praefectus, 
Dardanos recipientes se in fines adeptus , postremum ag- 
men primo turbavit : dein , postquam Dardani conversis 
signis direxere aciem , aequa pugna iusto proelio erat. 
Ubi rursus procedere Dardani coepissent, equite et levi 
armatura regii , nullum talis auxilii genus habentes Dar- 
danos , oneratos immobilibus armis , vexabant : et loca 

ipsa adiuvabant. Occisi perpauci sunt , plures vulnerati, 
captus nemo , quia non excedunt temere ordinibus suis, 
sea confertim et pugnant, et cedunt. Ita damna romano 
accepta bello, duabus per opportunas expeditiones coer- 
citis gentibus , restituerat Philippus , incepto forti , non 
prospero solum eventu. Minuit deinde ei forte oblata res 
nostium Aetolorum numerum. Scopas princeps gentis, ab 
Alexandria magno cum pondere auri ab rege Ptolemaeo 
missus, sex millia peditum et quingentos equites raer- 
cede conductos Aegyptum avexit. Nec ex iuventute Aeto- 
lorum quemquam reliquisset, ni Damocritus, nunc belli, 
quod instaret , nunc futurae solitudinis admonens , ( in- 
eertum cura gentis , an ut adversaretur Scopae, parum 
donis cultus ) partem iuniorum castigando domi conti- 
nuisset. Haec ea aestate ab Romanis Philippoque gesta. 

XLIV. Classis a Corcyra eiusdem principio aestatis cum 
L. Apustio legato profecta , Malea superata , circa Scyl- 
laeum agri hermionici Attalo regi coniuncta est. Tum 
vero Atheniensium civitas, cui odio in Philippum per 
metum iam diu moderata erat , id omne in auxilii prae- 
sentis spem effudit Nec unquam ibi desunt linguae prom- 

£ tae ad plebem concitandam : quod genus, quum in omni- 
us liberis civitatibus , tum praecipue Athenis, ubi ora- 
tio plurimum pollet , favore multitudinis alitur. Roga- 
tionem extemplo tulerunt , plebesque scivit , ut Philippi 
statuae , imagines omnes , nominaque earum , item maiorum 
eius virilis ac muliebris sexus omnium tollerentur deleren- 
turque : dies festi , sacra , sacerdotes , quae ipsius maio - 
rumve eius honoris causa instituta essent , omnia profana- 
rentur. Loca quoque , in quibus positum aliquid insaiptumvc 
honoris eius causa fuisset , detestabilia esse , neque in iis 
quidquam postea poni dedicarique placere eorum, quae in 
loco puro poni dedicarique fas esset. Sacerdotes publicos , 
quotiescumque pro populo atheniensi , sociisque , et exerci- 
tibus , et classibus eorum precarentur , toties detestari atque 
exsecrari Philippum , liberos eius , regnumque , terrestres 
navalesque copias, Macedonum genus omne nomenque. Addi- 
tum decreto , Si quis quid postea , quod ad notam igno- 
miniamque Philippi pertineret , ferret , id omne populum 
alhenienscm iussurum : si quis contra ignominiam , prove 

honore eius dixisset , fecissetve , qui occidisset cum , iure 
caesurum. Postremo inclusum , Ut omnia , quae adversus 
Pisistratidas decreta quondam erant , eadem in Philippo 
servarentur. Athenienses quidem literis verbisque, quibus 
solis valent , bellum adversus Philippum gerebant. 

XLV. Attalus Romanique , quum Piraeeum primo ab 
Hermione petissent , paucos ibi morati dies , oneratique 
aeque immodicis ad honores sociorum , atque in ira ad- 
versus hostem fuerant , Atheniensium decretis, navigant 
a Piraeeo Andrnm. Et quum in portu , quem Gaureleon 
vocant, constitissent, missis, qui lentarent oppidanorum 
animos , si voluntate tradere urbem , quam vim expe- 
riri , mallent ; postquam praesidio regio arcem teneri , 
nec se potestatis suae esse respondebant; expositis copiis, 
omnique apparatu urbium oppugnandarum , diversis par- 
tibus rex et legatus romanus ad urbem subeunt. Plus 
aliquanto Graecos romana signa armaque non ante 
visa animique militum , tam prompte succedentium mu- 
ros, terruere. Itaque fuga extemplo in arcem facta est: 
urbe hostes potiti. Et in arce quum biduum loci se magis, 
quam armorum, fiducia tenuissent, tertio die pacti ipsi 
praesidiuraque , ut cum singulis vestimentis Delium Boeo- 
tiae transveherentur , urbem arcemque tradiderunt. Ea 
ab Romanis regi Attalo concessa : praedam ornamenta- 
que urbis ipsi avexerunt. Attalus , ne desertam haberet 
insulam , et Macedonum fere omnibus , et quibusdam 
Andriorum , ut manerent , persuasit. Postea et ab Delio, 
qui ex pacto transvecti eo fuerant , promissis regis , 
quum desiderium quoque patriae facilius ad credendum 
inclinaret animos , revocati. Ab Andro Cythnum traie- 
cerunt. Ibi dies aliquot oppugnanda urbe nequidquam 
absumpti : et , quia vix operae pretium erat, abscessere. 
Ad Prasias ( continentis Atticae is locus est ) Issaeorum 
viginti lembi classi Romanorum adiuncti sunt. Ii missi 
ad populandos Carystiorum agros : cetera classis Gerae- 
stum , nobilem Euboeae portum, dum a Carysto Issaei 
redirent , tenuit. Inde omnes, velis in altum datis , maris 
medio praeter Scyrum insulam Icum pervenere. Ibi 
paucos aies , saeviente borea , retenti ; ubi prima tran- 
quillitas data est , Sciatum traiecere , vastatam urbem 

direptamque nuper a Philippo. Per agros palati milites 
frumentum , et si qua alia usui esse ad vescendum pote- 
rant , ad naves retulere. Praedae nec erat quidquam , 
nec meruerant Graeci , cur diriperentur. Inde Cassan- 
dream petentes , primo ad Mendin , maritimum civitatis 
eius vicum , tenuere. Inde quum , superato promonto- 
rio , ad ipsa moenia urbis circumagere classem vellent, 
saeva coorta tempestate, prope obruti fluctibus, dispersi, 
magna ex parte amissis armamentis , in terram efluge- 
runt. Omen quoque ea maritima tempestas ad rem terra 
gerendam fuit. Nam , collectis in unum navibus, expo- 
sitisque copiis , aggressi urbem , cum multis vulneribus 
repulsi , ( et erat validum ibi regium praesidium) irrito 
incepto regressi ad Canastraeum Pallenes traiecere : inde, 
superato Toronae promontorio , navigantes Acanthum 
petiere. Ibi primo ager vastatus , deinde ipsa urbs vi 
capta ac direpta. Nec ultra progressi ( iam enim et gra- 
ves praeda naves habebant) retro, unde venerant, Scia- 
thum, et ab Sciatho Euboeam repetunt 
XLVI. ibi relicta classe, decem navibus expeditis siuum 
Maliacum intravere , ad colloquendum cum Aetolis de 
ratione gerendi belli. Sipyrrhicas aetolus princeps lega- 
tionis eius fuit , quae aa communicanda consilia Hera- 
cleam cura rege et cum romano legato venit. Petitum ex 
foedere ab Attalo est , ut mille milites praestaret. Tan- 
tum enim numerum bellum gerentibus adversus Philip- 
pum debebat. Id negatum Aetolis : quod illi quoque gra- 
vati prius essent ad populandam Macedoniam exire, quo 
tempore , Philippo circa Pergamum urente sacra profa- 
naque , abstrahere eum inde respectu rerum suarum po- 
tuissent. Ita Aetoli cum spe ma^is , Romanis omnia pol- 
licentibus , quam cum auxilio dimissi. Apustius cum At- 
talo ad classem rediit. Inde agitari de Oreo oppugnando 
coeptum. Valida ea civitas et moenibus , et , quia ante 
fuerat tentata , firmo erat praesidio. Coniunxerant se iis 
post expugnationem Andri cum praefecto Agesimbroto 
viginti rhodiae naves , tectae omnes. Eam classem in 
stationem ad Zelasium miserunt , ( Isthmiae id super 
Demetriadem promontorium est peropportune obiectum) 
ut, si quid inde moverent Macedonum naves, in praesidio 

essent. Heraclides praefectus regius classem ibi tenebat, 
magis per occasionem , ii quam negligentia hostium de- 
disset , quam aperta vi quidquam ausurus. Oreum di- 
versi Romani et rex Attalus oppugnabant : Romani a 
maritima arce , regii adversus vallem inter duas iacen- 
tem arces , qua et muro intersepta urbs est. Et ut loca 
diversa , sic dispari modo etiam oppugnabant : Romani 
testudinibus, et vineis, et ariete admovendo muris: regii 
ballistis catapultisque , et alio omni genere tormentorum 
tela ingerentes , et pondere ingenti saxa. Faciebant et 
cuniculos , et quidquid aliud priore oppugnatione exper- 
tum profuerat. Ceterum non plures tantum Macedones, 
quam ante, tuebantur urbem arcesque, sed etiam prae- 
sentioribus animis , et , castigationibus regis in admissa 
culpa, simul minarum, simul promissionum in futurum 
memores. Itaque quum praeter spem tempus ibi trahe- 
retur , plusque in obsidione et in operibus , quam in 
oppugnatione celeri spei esset ; interim et aliud agi posse 
ratus legatus , relictis , quot satis videbantur ad opera 

C rficienda , militibus , traiicit in proxima continentis : 
irissamque (non illam in Thessalia nobilem urbem, sed 
alteram, quam Cremasten vocant ) subito adventu, prae- 
ter arcem , cepit. Attalus quoque Aegeleon , nihil minus 
quam tale quidquam in alterius oppugnatione urbis ti- 
mentibus , oppressit. Et iam quum opera in effectu erant 
circa Oreum , tum praesidium , quod intus erat, labore 
assiduo , vigiliis diurnis pariter nocturnisque , et vulne- 
ribus confectum. Muri quoque pars , ariete incusso sub- 
ruta , multis iam locis prociderat : perque apertura ruina 
iter nocte Romani in arcem , quae super portum est , 
perruperunt. Attalus luce prima , signo ex arce dato ab 
Romanis , et ipse urbem invasit , stratis magna ex parte 
muris : praesidium oppidanique in alteram arcem perfu- 
gere , unde biduo post deditio facta. Urbs regi , captiva 
corpora Romanis cessere. 

XLV1I. Iam autumnale aequinoctium instabat: et 
est sinus Euboicus, quem Coela vocant, suspectus nautis. 
Itaque , ante hiemales motus evadere inde cupientes , 
Piraeeum, unde profecti ad bellum erant, repetunt. Apu- 
stius , triginta navibus ibi relictis, super Maleam navigat 

Corcyram. Regem spatium Initiorum Cereris , ut sacris 
interesset, tenuit: secundum Initia et ipse in Asiam se re- 
cepit, Agesimbroto et Rhodiis domum remissis. Haec 
ea aestate terra marique adversus Philippum sociosque 
eius a consule et legato romanis , adjuvantibus rege 
Attalo et Rhodiis , gesta. Consul alter C. Aurelius ad 
confectum bellum quum in provinciam venisset , haud 
clam tulit iram adversus praetorem , quod absente se 
rem gessisset. Misso igitur eo in Etruriaip, ipse in agrum 
hostium legiones induxit : populandoque , cum praeda 
maiore, quam gloria, bellum gessit. L. Furius, simul 
quod in Etruria nihil erat rei , quod gereret, simul gallico 
triumpho imminens , quem, absente consule irato atque 
invidente , facilius impetrari posse ratus, Romam inopi- 
nato quum venisset, senatum in aede Bellonae habuit: 
expositisque rebus gestis , ut triumphanti sibi in urbem 
invehi liceret , petit. 

XLVIII. Apua magnam partem senatus et magnitudine 
rerum gestarum valebat , et gratia. Maiores natu nega- 
bant triumphum , et quod alieno exercitu rem gessisset , 
et quod provinciam reliquisset aviditate rapiendi per occa- 
sionem triumphi ; id vero eum nullo exemplo fecisse. Con- 
sulares praecipue, exspectandum fuisse consulem , dicebant. 
Potuisse enim , castris prope urbem positis , tutanda colo- 
nia , ita ut acie non decerneret , in adventum eius rem ex- 
trahere : et, quod praetor non fecisset , senatui faciendum 
esse. Consulem exspectarent: ubi coram disceptantes con- 
sulem et praetorem audissent , verius de causa existima- 
turos esse. Magna pars senatus nihil praeter res gestas, 
et an in magistratu suisque auspiciis gessisset , censebant 
spectare senatum debere. Ex duabus coloniis, quae velut 
naustra ad cohibendos gallicos tumultus oppositae fuissent, 
quum una direpta et incensa esset , traiecturumque id in- 
cendium , velut ex continentibus tectis , in alteram tam pro- 
pinquam coloniam esset , quid tandem praetori faciendum 
fuisse ? Nam , si sine consule geri nihil oportuerit , aut se- 
natum peccasse , qui exercitum praetori dederit , ( potuisse 
enim , si non cum praetoris , sed consulis , exercitu rem geri 
voluerit , ita finire senatus consultum , ne per praetorem , 
sed per consulem , gereretur ) aut consulem , qui non , 

quum, exercitum ex Etruria transire in Galliam iussisset, 
ipse Arimini occurrerit , ut bello interesset , quod sine eo 
geri fas non esset. Non exspectare belli tempora moras et 
dilationes imperatorum : et pugnandum esse interdum , non 
quia velis , sed qilia hostis cogai. Pugnam ipsam eventum- 
que pugnae spectari oportere. Fusos caesosque hostes : ca- 
stra capta ac direpta : coloniam liberatam obsidione : al- 
terius coloniae captivus recuperatos restitulosque suis: debel- 
latum uno proelio esse. Non homines tantum ea victoria lae- 
tatos, sed aiis quoque immortalibus per triduum supplica- 
tiones habitas , quod bene ac feliciter , non quod male ac 
temere respublica a L. Furio praetore gesta esset. Data 
fato etiam quodam Furiae genti gallica bella. 

XL1X. Huius generis orationibus ipsius amicorumque 
victa est , praesentis gratia praetoris , absentis consulis 
maiestas ; triumphumque frequentes L. Furio decreve- 
runt. Triumphavit de Gallis in magistratu L. Furias prae- 
tor. In aerarium tulit trecenta viginti millia aeris, ar- 
genti centum septuaginta millia pondo : neque captivi 
ulli ante currum ducti , neque spolia praelata , neque 
milites secuti. Omnia , praeter victoriam , penes consu- 
lem esse apparebat. Ludi deinde a P. Cornelio Scipione, 
quos consul in Africa voverat , magno apparatu facti. E» 
de agris militum eius decretum , ut , quot quisque eo- 
rum annos in Hispania aut in Africa militasset, in sin- 
gulos annos bina lugera acciperet: eum agrum decem- 
viri assignarent. Triumviri inde creati ad supplendum 
Venusinis colonorum numerum , quod bello Hannibalis 
attenuatae vires eius coloniae erant , C. Terentius Varro, 
T. Quinctius Flamininus, P. Cornelius , Cn. F. Scipio. 
Hi colonos Venusiam adscripserunt. Eodem anno C. Cor- 
nelius Cethegus , qui proconsul Hispaniam obtinebat , 
magnum hostium exercitum in agro sedetano fudit. Quin- 
decim millia Hispanorum eo proelio dicuntur caesa, signa 
militaria capta octo et septuaginta. C. Aurelius consul , 
quum ex provincia Romam comitiorum causa venisset , 
non id , quod animis praeceperant, questus est, Non ex- 
spectatum se ab senatu , neque disceptandi cum praetore 
consuli potestatem factam : sed ita triumphum decresse se- 
natum , ut nullius , nisi eius , qui triumphaturus esset , 

haud eorum, , qui bello interfuissent , verba audiret. Ma- 
iores ideo instituisse , ut legati , tribuni militum, centurio- 
nes, milites denique triumpho adessent ; ut veritatem rerum 
gestarum cius, cui tantus honos haberetur , populus roma- 
nus videret. Ecquem ex eo exercitu , qui cum Gallis pu- 
gnaverit , si non militem , lixam saltem fuisse , quem per- 
cunctari posset senatus , quid veri praetor vanive referret 1 
Comitiis deinde diem edixit: quibus creati sunt consules 
L. Cornelius Lentulus , P. Villius Tappulus. Praetores 
inde facti L. Quinctius Flamininus, L. Valerius Flaccus, 
L. Villius Tappulus , Cn. Baebius Tamphilus. 

L. Annona quoque eo anno pervilis fuit. Frumenti vim 
magnam ex Africa advectam aediles curules M. Claudius 
Marcellus et Sex. Aelius Paetus binis aeris in modios 
populo diviserunt : et ludos romanos magno apparatu 
fecerunt : diem unum instaurarunt : signa aenea quinque 
ex multaticio argento in acrario*posuerunt. Plebeii ludi 
ab aedilibus L. Terentio Massiliola et Cn. Baebio Tam- 
philo , quem praetorem designaverant , ter toti instau- 
rati. Et ludi funebres eo anno per quatriduum in foro, 
mortis M. Valerii Laevini causa , a P. et M. filiis eius 
facti: et munus gladiatorium datum ab iis: paria quin- 
que et viginti pugnarunt. M. Aurelius Cotta , decemvir 
sacrorum , mortuus : in eius locum M’. Acilius Glabrio 
sulTectus. Comitiis aediles curules creati sunt forte ambo, 
qui statim occipere magistratum non possent. Nam 
L. Cornelius Cethegus absens creatus erat, quum Hispa- 
niam obtineret provinciam; C. Valerius Flaccus, quem 
praesentem creaverant , quia flamen dialis erat , iurare 
in leges non poterat : magistratum autem plus quinque 
dies , nisi qui iurasset in leges , non licebat gerere. 
Petente Flacco , ut legibus solveretur, senatus decrevit, 
ut , si aedilis , qui pro se iuraret , arbitratu consulum 
daret , consules , si iis videretur , cum tribunis plebis 
agerent , uti ad plebem ferrent. Datus , qui iuraret pro 
fratre, L. Valerius Flaccus, praetor designatus. Tribuni 
ad plebem tulerunt, plebesque scivit, ut perinde esset, 
ac si ipse aedilis iurasset. Et de altero aedile scitum 

S lebis est factum , rogantibus tribunis , tjuos duos in 
iispaniam cum imperio ad exercitus ire luberent , ut 

C. Cornelius aedilis curulis ad magistratum gerendum 
veniret , et L. Manlius Acidinus decederet de provincia 
multos post annos. Plebes Cn. Cornelio Lentulo et 
L. Stertinio pro consulibus imperium esse in Hispania 
jussit. 

EPITOME 

LIBRI XXXII. 


Complura prodigia ex diversis regionibus nuntiata refe- 
runtur : inter quae , in Macedonia in puppi longae navis 
lauream esse natam. T. Quinctius Flamininus consul ad- 
versus Philippum feliciter pugnavit in faucibus Epiri , fu- 
gatumque coegit in regnum reverti. Ipse Thessaliam, quae ' 
est ricina Macedoniae , sociis Aetolis et Athamanibus , ve- 
xavit. L. Quinctius Flamininus consulis frater, Attalo rege 
et Rhodiis adiuvantibus , in Euboeam et maritimam oram 
traiectus , Eretriam expugnavit. Achaei in amicitiam re- 
cepti sunt. Coniuratio servorum, facta de solvendis Cartha- 
giniensium obsidibus , oppressa est ; duo millia necati sunt. 
Praetorum numerus ampliatus est, ut seni crearentur. Cor- 
nelius Cethegus consul Gallos Insubres proelio fudit. Cum 
Lacedaemoniis et tyranno eorum Nabide amicitia iuncta est. 
Praeterea expugnationes urbium in Macedonia referuntur. 

Consules praetoresque, quum idibus martiis magistratum 
inissent, provincias sortiti sunt. L. Cornelio Lentulo Italia, 

P. Villio Macedonia ; praetoribus , L. Quinctio urbana, 
Cn. Baebio Ariminum , L. Valerio Sicilia , L. Villio Sar- 
dinia evenit. Lentulus consul novas legiones scribere 
iussus : Villius a P. Sulpicio exercitum accipere. In sup- 
plementum eius, quantum militum videretur, ut scriberet, 
ipsi permissum. Praetori Baebio legiones , quas C. Au- 
relius consul habuisset , ita decretae , ut retineret eas , 
donec consul novo cum exercitu succederet. In Galliam 
ubi is venisset , omnes milites exauctorati domum dimit- 
terentur , praeter quinque millia soci&m : his obtineri 

' circa Ariminum provinciam salis esse. Prorogato im- 
perio praetoribus prioris anni , ( Cn. Sergio , ut mili- 
tibus , qui in Hispania , Sicilia , Sardinia stipendia per 
ranltos annos fecissent , agrum assignandum curaret : 

Q. Minucio, ut in Bruttiis idem de coniurationibus quae- 
stiones , quas praetor cum fide curaque exercuisset, per- 
ficeret ; et eos , quos sacrilegii compertos in vinculis 
Romam misisset , Locros mitteret ad supplicium ; quae- 
que sublata ex delubro Proserpinae essent , reponenda . 
cum piaculis curaret) feriae Latinae pontificum decreto 
instauratae sunt ; quod legati ab Ardea questi in senatu 
erant , sibi in monte Albano Latinis carnem, ut assolet, 
datam non esse. Ab Suessa nuntiatum est , duas portas, 
quodque inter eas muri erat , de coelo tactum : et For- 
miani legati aedem Iovis , item Ostienses aedem lovis, 
et Veliterni Apollinis et Sanci aedes , et in Herculis 
aede capillum enatum : et ex Bruttiis ab Q. Minucio 

S raetore scriptum , equuleum cum quinque pedibus, 

>s gallinaceos tres cum ternis pedibus , natos esse. 
Inde a P. Sulpicio proconsule ex Macedonia literae al- 
latae , in quibus inter cetera scriptum erat , lauream in 
puppi navis longae enatam. Priorum prodigiorum causa 

senatus censuerat , ut consules maioribus hostiis, quibus 
diis videretur , sacrificarent. Ob hoc unum prodigium 
haruspices in senatum vocati , atque ex responso eorum 
supplicatio populo in diem unum edicta , et ad omnia 
pulvinaria res divinae factae. 

II. Carthaginienses eo anno argentum in stipendium 
impositum primum Romam advexerunt. Id quia probupi 
non esse quaestores renuntiaverant , experientibusque 
pars quarta decocta erat , pecunia Romae mutua sum- 
pta, intertrimentum argenti expleverunt. Petentibus dein- 
de , ut , si iam videretur senatui , obsides sibi redde- 
rentur , centum redditi obsides : de ceteris , si in fide 
permanerent , spes facta. Petentibus iisdem , qui non 
reddebantur obsides , ut ab Norba, ubi parum commode 
essent , alio traducerentur , concessum , ut Signiam et 
Ferentinum transirent. Gaditanis item petentibus remis- 
sum , ne praefectus Gades mitteretur , adversus quod 
iis , in fiacm populi romani venientibus , cum L. Marcio 
Septimo convenisset. Et Narniensium legatis , queren- 
tibus ad numerum sibi colonos non esse , et immixtos 
quosdam non sui generis pro colonis se gerere , earum 
rerum causa tresviros creare L. Cornelius consul iussus. 
Creati P. et Sex. Aelii (Paetis fuit ambobus cognomen) 
et C. Cornelius Lentulus. Quod Narniensibus datum erat, 
ut colonorum numerus augeretur , id Cosani petentes 
non impetraverunt. 

III. Reb us , quae Romae agendae erant , perfectis , 
consules in provincias profecti. P. Villium , in Macedo- 
niam quum venisset , atrox seditio militum , iam ante 
irritata , nec satis in principio compressa , excepit. Duo 
millia ea militum fuere , qui ex Africa post devictum 
Hannibalem in Siciliam , inde anno fore post in Mace- 
doniam pro voluntariis transportati erant. Id voluntate 
lactum negabant : Ab tribunis recusantes in naves impo- 
sitos. Sed utcumque , seu iniuncta, seu suscepta foret mili- 
tia , et eam exhaustam , et finem aliquem militandi fieri 
aequum esse. Multis annis sese Italiam non vidisse : con- 
senuisse sub armis in Sicilia , Africa , Macedonia : confec- 
tos iam se labore , opere , exsangues tot acceptis vulneri- 
bus esse. Consul , causam postulandae missionis probabilem, 

si modeste, peteretur , videri , dixit : seditionis nec eam , nec 
ullam aliam satis iustam causam esse. Itaque si manere ad 
signa , et dicto parere velint , se de missione eorum ad 
senatum scripturum. Modestia facilius , quam pertinacia , 
quod velint , impetraturos. 

IV. Thaumacos eo tempore Philippus summa vi oppu- 
gnabat aggeribus vineisque ; et iam arietem muris ad- 
moturus erat. Ceterum incepto absistere eum coegit su- 
bitus Aetolorum adventus , qui , Archidamo duce inter 
custodias Macedonum moenia ingressi , nec die , nec 
nocte finem ullum erumpendi, nunc in stationes, nunc in 
opera Macedonum , faciebant. Et adiuvabat eos natura 
ipsa loci. Namque Thaumaci a Pylis sinuque Maliaco per 
Lamiam eunti loco alto sili sunt , ipsis faucibus immi- 
nentes , quas Coela vocant Thessaliae : quae transeunti 
confragosa loca implicatasque flexibus vallium vias, ubi 
ventum ad hanc urbem est, repente, velut maris vasti, 
sic immensa panditur planities, ut subiectos campos ter- 
minare oculis haud facile queas. Ab eo miraculo Thau- 
maci appellati. Nec altitudine solum tuta urbs, sed quod, 
saxo undique absciso , rupibus imposita est. Hae diffi- 
cultates , et quod haud satis dignum tanti laboris peri- 
culique pretium erat , ut absisteret incepto Philippus , 
effecerunt. Hiems quoque iam instabat , quum inae ab- 
scessit , et in Macedoniam in hiberna copias reduxit. 

V. Ibi ceteri quidem, data quanticumque quiete tem- 
poris , simul animos corporaque remiserant. Philippum, 
quantum ab assiduis laboribus itinerum pugnarumque 
laxaverat annus , tanto magis intentum in universum 
eventum belli curae angunt , non hostes modo timen- 
tem , qui terra marique urgebant ; sed nunc sociorum , 
nunc etiam popularium animos , ne et illi ad spem ami- 
citiae Romanorum deficerent , et Macedonas ipsos cupido 
novandi res caperet. Itaque et in Achaiam legatos misit, 
simul qui iusiurandum ( ita enim pepigerant, quotannis 
iuraturos in verba Philippi ) exigerent : simul qui red- 
derent Achaeis Orchomenon et Heraeam et Triphy- 
liam Eleis Alipheram , contendentibus , nunquam eam 
orbem fuisse ex Triphylia , sed sibi debere restitui , 
quia una esset ex iis , quae ad condendam Megalopolim 

ex concilio Arcadum contributae forent. Et cura Achaei» 
quidem per haec societatem firmabat. Macedonum ani- 
mos sibi conciliavit. Quum Heraclidem amicum maxi- 
mae invidiae sibi esse cerneret, multis criminibus one- 
ratum in vincula coniecit , ingenti popularium gaudio. 
Bellum , si quando unquam ante alias, tum magna cura 
apparavit , exercuitque in armis et Macedonas et mer- 
cenarios milites : principioque veris cum Athenagora 
omnia externa auxilia , quodque levis armaturae erat , 
in Chaoniam per Epirum ad occupandas quae' ad An- 
tigoneam fauces sunt, ( Stena vocant Graeci) misit. Ipse 
post paucis diebus graviore secutus agmine, quum situm 
omnem regionis adspexisset , maxime idoneum ad mu- 
niendum locum credidit esse praeter amnem Aoum. Is 
inter montes , quorum alterum Aeropum , altorum As- 
naum incolae vocant , angusta valle fluit , iter exiguum 
super ripam praebens. Asnaum Athenagoran! cum levi 
armatura tenere ac communire iubet: ipse in Aeropo 
posuit castra. Qua abscisae rupes erant , statio paucorum 
armatorum tenebat; quae minus tuta erant, alia fossis, 
alia vallis , alia turribus muniebat. Magna tormentorum 
etiam vis , ut missilibus procul arcerent hostem , ido- 
neis locis disposita est. Tabernaculum regium pro vallo, 
in conspecto maxime tumulo, ut terrorem hostibus, suisque 
spem ex fiducia faceret , positum. 

VI. Consul , per Charojpum epiroten certior factus , 

2 uos saltus cum exercitu insedisset rex, et ipse, quum 
orcyrae hibernasset , vere primo in continentem trans- 
vectus , ad hostem ducere pergit. Quinque millia ferme 
ab regiis castris quum abesset , beo munito relictis le- 
gionibus , ipse cum expeditis progressus ad speculanda 
loca , postero die consilium habuit, utrum per insessum 
ab hoste saltum , quamquam labor ingens periculumque 
proponeretur, transitum lentaret ; an eodem itinere, quo 
priore anno Sulpicius Macedoniam intraverat , circum- 
duceret copias. Hoc consilium per multos dies agitanti 
nuntius venit, T. Quinctium consulem factum, sortitumque 
provinciam Macedoniam , maturato itinere iam Corcy- 
ram traiecisse. Valerius Antias intrassse saltum Villium 
tradit , quia recto itinere nequierit , omnibus a rege 


Digitized by Google 



T. LIVII 


144 

insessis , secutura vallem , per quam mediam fertur Aous 
amnis ; ponte raptim facto , in ripam , in qua erant 
castra regia , transgressum acie conflixisse : fusum fuga- 
tumque regem, castris exutum : duodecim millia hostium 
eo proelio caesa , capta duo millia et ducentos, et signa 
militaria centum triginta duo, equos ducentos triginta : 
aedem etiam Iovi in eo proelio votam , si res prospere 
gesta esset Ceteri graeci latinique auctores , quorum qui- 
dem ego legi annales, nihil memorabile a Villio actum, 
integrumque bellum insequentem consulem T. Quinctium 
accepisse tradunt. 

VII. Dum haec in Macedonia geruntur , consul alter 
L. Lentulus , qui Romae substiterat , comitia censoribus 
creandis habuit. Multis claris petentibus viris , creati 
censores P. Cornelius Scipio Africanus et P. Aelius Paetus. 
Hi , magna inter se concordia , et senatum sine ullius 
nota legerunt, et portoria venalium Capuae Puteolisque, 
item Castrorum portorium , quo in loco nunc oppidum 
est , fruendum locarunt : colonosque eo trecentos ( is enim 
numerus finitus ab senatu erat) adscripserunt, et sub Tifa- 
tis Capuae agrum vendiderunt. Sub idem tempus L. Man- 
lius Acidinus , ex Hispania decedens , prohibitus a P. 
Porcio Laeca tribuno plebis , ne ovans rediret , quum 
ab senatu impetrasset , privatus urbem ingrediens mille 
ducenta pondo argenti , triginta pondo ferme auri in 
aerarium tulit. Eodem anno Cn. Baebius Tamphilus, qui 
ab C. Aurelio consule anni prioris provinciam Galliam 
acceperat , temere ingressus Gallorum Insubrium, fines, 
prope cum toto exercitu est circumventus: supra sex millia 
et sexcentos milites amisit. Tanta ex eo bello , quod iam 
timeri desierat , clades accepta est. Ea res L. Lentulum 
consulem ab urbe excivit. Qui , ut in provinciam venit 
plenam tumultus, trepido exercitu accepto, praetorem 
multis probris increpitum provincia decedere, atque abire 
Romam iussit. Neque ipse consul memorabile quidquam 
gessit , comitiorum causa Romam revocatus ; quae ipsa 

E er M. Fulvium et M’. Curium tribunos plebis impedie- 
antur , quod T. Quinctium Flamininum consulatum ex 
quaestura petere non patiebantur. Iam aedilitatem prae- 
turamque fastidiri : nec per honorum gradus, documentum 

sui dantes , nobiles homines tendere ad consulatum , sed tran- 
scendendo media, summa imis continuare. Res ex campestri 
certamine in senatum venit Patres censuerunt, Qui ho- 
norem , quem sibi capere per leges liceret , peteret , in eo ' 

r ulo creandi , quem velit , potestatem fieri aequum esse. 

auctoritate patrum fuere tribuni. Creati consules Sex. 
Aelius Paetus et T. Quinctius Flamininus. Inde praeto- 
rum comitia habita. Creati L. Cornelius Merula, M. Clau- 
dius Marcellus , M. Porcius Cato , C. Helvius , qui ae- 
diles plebis fuerant. Ab iis ludi plebeii instaurati : et 
epulum Iovis fuit ludorum causa. Et ab aedilibus curu- 
libus C. Valerio Flacco flamine diali et C. Cornelio Ce- 
thego ludi romani magno apparatu facti. Ser. et C. Sul- 

[ licii Galbae pontifices eo anno mortui sunt. In eorum 
ocum M. Aemilius Lepidus et Cn. Cornelius Scipio pon- 
tifices suffecti sunt. 

VIII. Sex. Aelius Paetus , T. Quinctius Flamininus 
consules , magistratu inito , senatum in Capitolio quum 
habuissent , decreverunt patres , ut provincias Macedo- 
niam atque Italiam consules compararent inter se , sortiren- 
turve. Utri eorum Macedonia evenisset , in supplementum 
legionum tria millia militum romanorum scriberet et tre- 
centos equites : item sociorum latini nominis quinque millia 
peditum , quingentos equites. Alteri consuli novus omnis 
exercitus decretus. L. Lentulo prioris anni consuli pro- 
rogatum imperium est ; vetitusque aut ipse provincia de- 
cedere prius, aut veterem exercitum deducere, quam cum 
legionibus novis consul venisset. Sortiti consules provin- 
cias ; Aelio Italia , Quinctio Macedonia evenit. Praetores, 

L. Cornelius Merula urbanam , M. Claudius Siciliam , 

M. Porcius Sardiniam , C. Helvius Galliam est sortitus. 
Delectus inde haberi est coeptus. Nam , praeter consu- 
lares exercitus , praetores quoque iussi scribere milites 
erant. Marcello in Siciliam quatuor millia peditum so- 
cihm latini nominis, et trecentos equites; Catoni in Sar- 
diniam ex eodem genere militum tria millia peditum , 
ducentos equites: ita ut hi praetores ambo, quum in 
provincias venissent, veteres dimitterent pedites equites- 
que. Attali deinde regis legatos in senatum consules in- 
troduxerunt. Hi , regem classe sua copiisque omnibus 
Vol. iii. 7 

ferra uiarique romanam rem iuvare , quaeque impera- 
rent romani consules , impigre atque obedienter ad eam 
diem fecisse , quum exposuissent , Vereri dixerunt, ne id 
praestare ei per Antiochum regem ultra non liceret: vacuum 
namque praesidiis navalibus terrestribusque regnum Attali 
Antiochum invasisse. Itaque Attalum orare patres conscriptos, 
si sua classe , suaque opera uti ad macedomcum bellum 
vellent , mitterent ipsi praesidium ad regnum eius tutandum : 
si id nollent , ipsum ad sua defendenda cum classe ac reli- 
quis copiis redire paterentur. Senatus legatis ita responderi 
iussit. Quod rex Attalus classe copiisque aliis duces romanos 
iuvisset, id gratum senatui esse. Auxilia nec ipsos missuros 
Attalo adversus Antiochum , socium et amicum populi ro- 
mani : nec Attali auxilia retenturos , ultra quam regi com- 
modum esset. Semper populum romanum alienis rebus, ar- 
bitrio alieno , usum : et principium et finem in potestate 
ipsorum , qui ope sua velint adiutos Romanos, esse. Legatos 
ad Antiochum missuros , qui nuntient , Attali naviumque 
eius et militum opera adversus Philippum communem ho- 
stem uti populum romanum. Gratum eum facturum et se- 
natui , si regno Attali abstineat , belloque absistat. Aequum 
esse , socios et amicos populi romani reges inter se quoque 
ipsos pacem servare. 

IX. Consulem T. Quinctium , ita habito delectu , ut 
eos fere legeret , qui in Hispania aut Africa meruissent 
spectatae virtutis milites , properantem in provinciam 
prodigia nuntiata atque eorum procuratio Romae tenue- 
runt. De coelo tacta erant via publica Veiis , forum et 
aedes lovis Lanuvii , Herculis aedes Ardaeae , Capuae 
murtis et turres et aedes , quae Alba dicitur. Coelum ar- 
dere visum erat Arretii: terra Velitris trium iugerum spatio 
caverna ingenti desederat. Suessae Auruncae nuntiabant 
agnum cum duobus capitibus natum , et Sinuessae por- 
cum cum humano capite. Eorum prodigiorum causa sup- 
plicatio unum diem nabita. Et consules rebus divinis 
operam dederunt ; placatisque diis , profecti in provin- 
cias sunt Aelius cum C. Helvio praetore in Galliam : 
exercitumque ab L. Lentulo acceptum , quem dimittere 
debebat , praetori tradidit ; ipse novis legionibus , quas 
secum adduxerat , bellum gesturus : neque memorabilis 

rei quidquam gessit. Et T. Quinctius alter consul matu- 
rius , quam priores soliti erant consules , a Brundisio 
quum transmisisset, Corcyram tenuit cum octo millibus 
peditum , equitibus octingentis. Ab Corcyra in proxima 
Epiri quinqueremi traiecit : et in castra romana magnis 
itineribus contendit ; inde Villio dimisso , paucos mora- 
tus dies, dum se copiae ab Corcyra assequerentur, consi- 
lium habuit , utrum recto itinere per castra hostium 
vim facere conaretur : an , ne tentala quidem re tanti 
laboris ac periculi , per Dassaretios potius Lycum- 
que tuto circuitu Macedoniam intraret. Vicissetque ea 
sententia , ni timuisset , ne , quum a mari longius reces- 
sisset , misso e manibus hoste, si, quod antea fecerat, 
solitudinibus silvisque se tutari rex voluisset , sine ullo 
effectu aestas extraneretur. Utcunque esset igitur , illo 
ipso tam iniquo loco aggredi hostem placuit Sed magis 
fieri id placebat, quam, quomodo fieret, satis expediebat. 

X. Dies quadraginta sine ullo conatu sedentes in con- 
spectu hostium absumpserant. Inde spes data Philippo 
est , per Epirotarum gentem tentandae pacis : habitoque 
consilio delecti ad eam rem agendam , Pausanias prae- 
tor, et Alexander magister equitum, consulem et regem, 
ubi in arctissimas ripas Aous cogitur amnis, in colloquium 
adduxerunt. Summa postulatorum consulis erat , praesi- 
dia ex civitatibus rex deduceret. Iis , quorum agros ur- 
besque populatus esset , redderet res , quae comparerent : 
ceterorum aequo arbitrio aestimatio fieret. Philippus aliam 
aliarum civitatium conditionem esse respondit. Quas ipse 
cepisset , eas liberaturum. Quae sibi traditae a maioribus 
essent , earum hereditaria ac iusta possessione non exces- 
surum. Si quas quererentur belli clades eae civitates , cum 
quibus bellatum foret ; arbitrio , quo vellent , populorum, 
cum quibus pax utrisque fuisset, se usurum. Consul, Nihil 
ad id quidem arbitro aut tudice opus esse , dicere. Cui enim 
non apparere , ab eo , qui prior arma intulisset, iniuriam 
ortam ? nec Philippum ab ullis bello lacessitum , ipsum 
priorem vim omnibus fecisse. Inde quum ageretur , quae 
civitates liberandae essent , Thessalos primos omnium no- 
minavit consul. Ad id' vero adeo accensus indignatione 
est rex , ut exclamaret , quid victo gravius imperares , 



T. LITU 


148 

T. Quincti ? atque ita se ex colloquio proripuit. Et tem- 
peratum aegre est , quin missilibus , quia dirempti medio 
amni fuerant , pugnam inter se consererent. Postero die 
per excursiones ab stationibus primo in planitie , satis 
ad id patenti , multa levia commissa proelia sunt : deinde 
recipientibus se regiis in arcta et confragosa loca, avidi- 
tate accensi certaminis eo cpioque Romani penetravere. 
Pro his ordo, et militaris disciplina, et genus armorum 
erat , aptum tegendis corporibus : pro hoste loca , et 
catapultae ballistaeque, in omnibus prope rupibus, quasi 
in muris, dispositae. Multis hinc atque illinc vulneribus 
acceptis, quum etiam, ut in proelio iusto, aliquot ceci- 
dissent, nox pugnae finem fecit. 

XI. Quum in hoc statu res esset , pastor quidam a 
Charopo principe Epirotarum missus , deducitur ad con- 
sulem. Is se in eo saltu , qui regiis tunc teneretur castris, 
armentum pascere solitum, ait, omnes montium eorum an- 
fractus callesque nosse. Si secum aliquos consul mittere velit, 
se non iniquo nec perdifficili aditu super caput hostium eos 
deducturum. Haec ubi consul audivit , percunctatum ad 
Charopum mittit , satisnc credendum super tanta re agresti 
censeret ? Charopus renuntiari iubet, ita crederet , ut suae 
potius omnia , quam illius , potestatis essent. Quum magis 
vellet credere, quam auderet, consul, mixtumque gau- 
dio ac metu animum gereret, auctoritate motus Charopi 
experiri spem oblatam statuit : et , ut averteret rem a 
suspicione , biduo insequcnti lacessere hostem, dispositis 
ab omni parte copiis , succedentibusquc integris in locum 
defessorum , non destitit. Quatuor millia inde lecta pe- 
ditum et trecentos equites tribuno militum tradit. Equi- 
tes , quoad loca patiantur , ducere iubet : ubi ad invia 
equiti ventum sit , in planitie aliqua locari equitatum ; 
pedites, qua dux pionstraret viam, ire: ubi, ut polli- 
ceretur, super caput hostium perventum sit , fumo dare 
signum : nec ante clamorem tollere, quam ab se signo ac- 
cepto pugnam coeptam arbitrari posset. Nocte itinera fieri 
iubet, (et pernox forte luna erat ) interdiu cibi quietisque 
sumeret tempus. Ducem promissis ingentibus oneratum, si 
fides exstet, vinctum tamen tribuno'tradit.His copiis ita di- 
missis, eo intentius Romanus undique instat capi stationes. 

XII. Interim die tertio quum verticem , quem petie- 
rant , Romani cepisse ac tenere se fumo significarent ; 
tum vero , trifariam divisis copiis , consul valle media 
cum militum robore succedit : cornua dextra laevaque 
admovet castris. Nec segnius hostes obviam eunt: et, dum, 
aviditate certaminis provecti, extra munitiones pugnant, 
haud paullo superior est romanus miles, et virtute, et 
sciealia , et armorum genere. Postquam , multis vulne- 
ratis interfectisque , recepere se regii in loca , aut mu- 
nimento , aut natura tuta , verterat periculum in Roma- 
nos , temere in loca iniqua , nec faciles ad receptum 
angustias progressos. Neque impunita temeritate inde re- 
cepissent sese, ni clamor primum ab tergo auditus, dein 
pugna etiam coepta , amentes repentino terrore regios 
fecisset. Pars in fugam effusi sunt : pars magis , quia 
locus fugae deerat , quam quod animi salis esset ad pu- 
gnam , quum substitissent , ab hoste , et a fronte et ab 
tergo urgente , circumventi sunt. Deleri totus exercitus 
potuit , si fugientes persecuti victores essent : sed equi- 
tem angustiae locorumque asperitas , peditem armorum 

S ravitas impediit. Rex primo effuse ac sine respectu fugit: 
ein , quinque millium spatium progressus , quum ex 
iniquitate locorum id , quod erat, suspicatus esset, sequi 
non posse hostem , substitit in tumulo quodam , dimi- 
sitque suos per omnia iuga vallesque, qui palatos in unum 
colligerent. Non plus duobus millibus hominum amissis, 
cetera omnis multitudo , velut signum aliquod secuta, in 
unum quum convenisset, frequenti agmine petunt Thes- 
saliam. Romani , quoad tutum fuit insecuti , caedentes, 
spolianlesque caesos , castra regia , etiam sine defenso- 
ribus difficili aditu , diripiunt : atque ea nocte in suis 
castris manserunt. 

XIII. Postero die consul per ipsas angustias , qua se 
inter valles flumen insinuat , hostem sequitur. Rex pri- 
mo die ad castra Pyrrhi pervenit. Locus , quem ita vo- 
cant, est in Triphylia terrae Melotidis. Inde postero die 
( ingens iter agminis , sed metus urgebat ) in montem 
Lingon perrexit. Ipsi ntontes Epiri sunt , interiecti Ma- 
cedoniae Thessaliaeque. Latus , quod vergit in Thessa- 
liam , oriens spectat , septentrio a Macedonia obiicitur. 

Vestiti frequentibus silvis sunt : iuga summa campos pa- 
tentes aquasque perennes habent. Ibi stativis rex per 
aliquot dies nabitis fluctuatus animo est, utrum protinus 
in regnum se reciperet , an reverti in Thessaliam pos- 
set. Inclinavit sententia ? suum in Thessaliam agmen de- 
mittere , Triccamque proximis limitibus petit : inde ob- 
vias urbes raptim peragravit. Homines , qui sequi pos- 
sent , sedibus excibat : oppida incendebat : rerum sua- 
rum , quas possent , ferendarum secum dominis ius fle- 
bat : cetera njilitis praeda erat. Nec , quod ab hoste 
crudelius pati possent, reliqui quidquam fuit, quam quae 
ab sociis patiebantur. Haec etiam facienti Philippo acer- 
ba erant , sed e terra , mox futura hostium , corpora 
saltem eripere sociorum volebat, lia evastata sunt op- 
pida , Phacium , Iresiae , Euhydrium , Eretria , Palae- 

E harsalus. Pheras quum peteret, exclusus, quia res ege- 
at mora , si expugnare vellet , nec tempus erat , omisso 
incepto , in Macedoniam transcendit. Nam etiam Aetolos 
appropinquare fama erat. Qui, audito proelio, quod circa 
amnem Aoum factum erat , proximis prius evastatis circa 
Sperchias et Macran , quam vocant Comen , transgressi 
inde in Thessaliam , Cymines et Angeas primo impetu 
potiti sunt. A Metropoli , dum vastant agros , concursu 

S idaqorum ad tuenda moenia facto, repulsi sunt. Cal- 
era inde aggressi , similem impetum oppidanorum 
pertinacius sustinuerunt : compulsisque intra moenia, qui 
eruperant, contenti ea victoria , quia spes nulla admo- 
dum expugnandi erat, abscesserunt. Iheuma inde et 
Caiathana vicos expugnant diripiuntque. Acharras per 
deditionem receperunt. Xyniae simili metu a cultoribus 
desertae sunt. Hoc sedibus suis extorre agmen in prae- 
sidium incidit , quod ad Thaumacum , quo tutior fru- 
mentatio esset , ducebatur : incondita inermisque multi- 
tudo , mixta imbelli turba, ab armatis caesa est. Xyniae 
desertae diripiuntur. Cyphara inde Aetoli capiunt , oppor- 
tune Dolopiae imminens castellum. Haec raptim intra 
paucos dies ab Aetolis gesta. Nec Amynander atque Atha- 
manes, post famam prosperae pugnae Romanorum, quie- 
verunt 

XIV. Ceterum Amynander , quia suo militi parum 

fidebat , petito ab consule modico praesidio, quum Gom- 
phos peteret , oppidum protinus nomine Pheeam, situm 
inter Gomphos faucesque angustas , quae ab Athamania 
Thessaliam dirimunt , vi cepit. Inde Gomphos adortus , 
et per aliquot dies summa vi urbem tuentes, quum iam 
scalas ad moenia erexisset , eo demum metu perpulit ad 
deditionem. Haec traditio Gomphorum ingentem terrorem 
Thessalis intulit. Dedidere deinceps sese , qui Argenta , 
quique Pherinum , et Thimarum , et Lisinas , et Stimo- 
nem , et Lampsum habent , aliaque castella iuxta igno- 
bilia. Dum Athamanes Aetolique , summoto Macedonum 
metu , in aliena victoria suam praedam faciunt , Thes- 
.saliaque a tribus simul exercitibus , incerta quem ho- 
stem , quemve socium crederet , vastatur ; consul fauci- 
bus , quas fuga hostium aperuerat , in regionem Epiri 
transgressus , etsi probe scit , cui parti , Charopo prin- 
cipe excepto , Epirotae favissent ; tamen , quia ab satis- 
faciendi quoque cura imperata enixe facere videt , ex 

E raesenti eos potius , quam ex praeterito , aestimat ha- 
itu , et ea ipsa facilitate veniae animos eorum in po- 
sterum conciliat. Missis deinde nuntiis Corcyram, ut one- 
rariae naves in sinum venirent Ambracium ; ipse, pro- 
gressus modicis itineribus , quarto die in monte Cercetio 
posuit castra , eodem Amynandro cum suis auxiliis ac- 
cito; non tam virium eius egens, quam ut duces in Thes- 
saliam haberet. Ab eodem consilio et plerique Epirota- 
rum voluntarii inter auxilia accepti. 

XV. Primam urbium Thessaliae Phaloriam est ag- 
gressus. Duo millia Macedonum in praesidio habebat, qui 
primo summa vi restiterunt , quantum arma , quantum 
moenia tueri poterant: sed oppugnatio continua, non die, 
non nocte remissa , quum consul in eo verti crederet 
ceterorum Thessalorum animos , si primi vim romanam 
non sustinuissent , vicit pertinaciam Macedonum. Capta 
Phaloria , legati a Metropoli et a Piera dedentes urbes 
venerunt. Venia iisdem petentibus datur. Phaloria incensa 
ac direpta est. Dide Aeginium petit. Quem locum quum 
vel modico praesidio tutum ac prope inexpugnabilem vi- 
disset , paucis in stationem proximam telis coniectis, ad 
Gomphorum regionem agmen vertit ; degressusque in 

campos Thessaliae , quum iam omnia exercitui deessent, 
quia Epirotarum pepercerat agris, explorato ante, utrum 
Leucadem , an sinum Ambracium onerariae tenuissent, 
frumentatum Ambraciam in vicem cohortes misit. Et est 
iter a Gomphis Ambraciam, sicut impeditum ac difficile, 
ita spatio perbrevi. Intra paucos itaque dies, transvectis 
a mari commeatibus , repleta omni rerum copia sunt 
castra. Inde Atracem est profectus. Decem ferme millia 
ab Larissa abest: ex Perrhaebia oriundi sunt: sita est 
urbs super Peneum amnem. Nihil trepidavere Thessali ad 
primum adventum Romanorum. Et Philippus , sicut in 
Thessaliam ipse progredi non audebat , ita , intra Tempe 
stativis positis , ut quisque locus ab hoste tentabatur , 
praesidia per occasiones submittebat. 

XVI. Sub idem fere tempus , quo consul adversus 
Philippum primum in Epiri faucibus posuit castra , et 
L. Quinctius , frater consulis , cui classis cura mariti- 
maeque orae imperium mandatum ab senatu erat, cum 
duabus quinqueremibus Corcyram transvectus, postquam 
profectam inae classem audivit , nihil morandum ratus , 
quum ad Zamam insulam assecutus esset, dimisso L. Apu- 
stio , cui successerat , tarde inde ad Maleam,* trahendis 
plerumque remulco navibus , quae cum commeatu seque- 
bantur , pervenit. A Malea , iussis ceteris , quantum ma- 
xime possent , maturare sequi , ipse tribus quinquere- 
mibus expeditis Piraeeum praecepit, accepitque naves ibi 
relictas ab L. Apustio legato ad praesidium Athenarum. 
Eodem tempore duae ex Asia classes profectae , una cum 
Attalo rege; (eae quatuor et viginti quinqueremes erant) 
Rhodia altera , viginti navium tectarum : Agesimbrotus 
praeerat. Hae circa Andrum insulam classes coniunctae 
Euboeam , inde exiguo distantem freto, traiecerunt. Ca- 
rystiorum primum agros vastarunt: deinde, ubi Carystus, 
praesidio a Chalcide raptim misso , firma visa est , ad 
Eretriam accesserunt. Eodem et L. Quinctius cum iis 
navibus , quae Piraeei fuerant, Attali regis adventu au- 
dito , venit , iussitque , ut , quae ex sua classe venissent 
naves , Euboeam peterent. Eretria summa vi oppugna- 
batur. Nam et trium iunclarum classium naves omnis 
generis tormenta machinasque. ad urbium excidia secum 

portabant , et agri affatim materiae praebebant ad nova 
molienda opera. Oppidani primo haud impigre tueban- 
tur moenia: deinde fessi vulneratique aliquot, quum et 
muri partem eversam operibus hostium cernerent , ad 
deditionem inclinarunt. Sed praesidium erat Macedonum, 
quos non minus , quam Romanos , metuebant : et Phi- 
locles regius praefectus a Chalcide nuntios mittebat, se 
in tempore aafuturum, si sustinerent obsidionem. Haec 
mixta metu spes ultra, quam vellent, aut quam possent, 
trahere eos tempus cogebat. Deinde, postquam Philoclem 
repulsum trepidantemque refugisse Chalcidem acceperunt, 
oratores extemplo ad Attalum , veniam fidemque eius 
petentes , miserunt. Dum in spem pacis intenti segnius 
munera belli obeunt* et ea modo parte , qua inurus di- 
rutus erat, celeris neglectis, stationes armatas opponunt ; 
Quinctius , noctu ab ea parte , quae minime suspecta 
erat , impetu facto , scalis urbem cepit. Oppidanorum 
omnis multitudo cum coniugibus ac liberis in arcem con- 
fugit : deinde in deditionem venit Pecuniae aurique et 
argenti haud sane multum fuit : signa * tabulae priscae 
artis > ornamentaque eius generis plura, quam pro urbis 
magnitudine aut opibus ceteris , inventa. 

XVII. Carystus inde repetita ; unde, priusquam e na- 
vibus copiae exponerentur , omnis multitudo , urbe de- 
serta , in arcem confugit. Inde ad fidem ab Romano pe- 
tendam oratores mittunt Oppidanis extemplo vita ac 
libertas concessa est : Macedonibus treceni nummi in ca- 
pita statutum est pretium , et ut armis traditis abirent. 
Hac summa redempti, in Boeotiam inermes traiecti. Na- 
vales copiae , duabus claris urbibus Euboeae intra dies 
paucos captis , circumvectae Sunium atticae terrae pro- 
montorium, Cenchreas Corinthiorum emporium petierunt 
Consul inierim omnium spe longiorem atrociorcinquc op- 
pugnationem habuit: et ea, qua minimum credidissel, 
resistebant hostes. Nam omnem laborem in muro diruendo 
crediderat fore: si aditum armatis in urbem patefecisset, 
fugam inde caedemque hostium fore , qualis captis ur- 
bibus fieri solet. Ceterum postquam , parte muri arieti- 
bus decussa , per ipsas ruinas transcenderunt in urbem 
armati , illud principium velut novi atque integri laboris 

fuit. Nam Macedones , qui in praesidio erant et inulti 
et delecti , gloriam etiam egregiam rati , si armis potius 
et virtute, quam moenibus , urbem tuerentur, conferti, 
pluribus introrsus ordinibus acie firmata , quum tran- 
scendere ruinas sensissent Romanos , per impeditum ac 
difficilem ad receptum locum expulerunt. Id consul ae- 
gre passus , nec eam ignominiam ad unius modo expu- 
gnandae moram urbis, sed ad summam universi belli , 
pertinere ratus , quod ex momentis parvarum plerumque 
rerum penderet , purgato loco , qui strage semiruti muri 
cumulatus erat , turrem ingentis altitudinis , magnam vim 
armatorum multiplici tabulato portantem, promovit: et 
cohortes in vicem sub signis , quae cuneum Macedonum, 
( phalangem ipsi vocant ) si possent , vi perrumperent, 
emittebat. Sed ad loci angustias haud late patente in- 
tervallo diruti muri , genus armorum pugnaeque hosti 
aptius erat. Ubi conferti hastas ingentis longitudinis prae 
se Macedones obiecissent , velut in constructam densi- 
tate clypeorum testudinem Romani, pilis nequidquam e- 
missis , quum strinxissent gladios ; neque congredi pro- 
pius , neque praecidere hastas poterant : et si quas in- 
cidissent, aut praefregissent, hastilia fragmento ipso acuto, 
inter spicula integrarum hastarum , velut vallum exple- 
bant. Ad hoc et muri pars adhuc integra utraque tuta 
praestabat latera : nec ex longo spatio aut cedendum , 
aut impetus faciendus erat ; quae res turbare ordines 
solet. Accessit etiam fortuita res ad animos eorum fir- 
mandos. Nam quum turris per aggerem parum densati 
soli ageretur , rota una in altiorem orbitam depressa ita 
turrim inclinavit , ut speciem ruentis hostibus , trepida- 
tionemque insanam superstantibus armatis praebuerit. 

XVIII. Quum parum quidquam succederet , consul 
minime aequo animo comparationem militum generis 
armorumque fieri patiebatur: simul nec maturam expu- 
gnandi spem , nec rationem procul a mari et in evasta- 
tis belli cladibus locis hibernandi ullam cernebat. Itaque 
relicta obsidione , quia nullus in tota Acarnaniae atijue 
Aetoliae ora portus erat, qui simul et omnes onerarias, 
quae commeatum exercitui portabant, caperet, et tecta 
ad hibernandum legionibus praeberet, Anticyra in Phocide, 

in Corinthium versa sinum , ad id' opportunissime sita 
visa : quia nec procul Thessalia hostiumque locis abi- 
bant ; et ex adverso Peloponnesum exiguo maris spatio 
divisam , ab tergo Aetoliam Acarnaniamque , ab lateri- 
bus Locridem ac Boeotiam habebant. Phocidis primo 
impetu Phanoteam sine certamine cepit. Anticyra haud 
multum in oppugnando praebuit morae. Ambrysus inde 
Hyampolisque receptae. Daulis , quia in tumulo excelso 
sita est , nec scalis , nec operibus capi poterat. Laces- 
sendo missilibus eos , qui in praesidio erant , quum ad 
excursiones elicuissent , refugiendo in vicem insequen- 
doque , et levibus sine effectu certaminibus , eo negli- 
gentiae et contemptus adduxerunt , ut cum refugienti- 
bus in portam permixti impetum Romani facerent. Sex 
alia ignobilia castella Phocidis terrore magis, quam ar- 
mis , in potestatem venerunt. Elatia clausit portas: nec, 
nisi vi cogerentur , .recepturi moenibus videbantur aut 
ducem, aut exercitum romanum. 

XIX. Elatiam obsidenti consuli rei maioris spes af- 
fulsit , Achaeorum gentem ab societate regia ad roma- 
nam amicitiam avertendi. Cycliadam , principem factio- 
nis ad Philippum trahentium res, expulerant. Aristaenus, 
qui Romanis gentem iungi volebat , praetor erat. Classis 
romana cum Attalo et Rhodiis Cencnreis stabat , para- 
bantque communi omnes consilio Corinthum oppugnare. 
Optimum igitur ratus est , priusquam eam rem aggre- 
derentur , legatos ad gentem Achaeorum mitti , polli- 
centes , si ab rege ad Romanos defecissent , Corinthum 
iis contributuros in antiquum gentis concilium. Auctore 
consule , legati a fratre eius L. Quinctio , et Attalo, et 
Rhodiis , et Atheniensibus , ad Achaeos missi. Sycioiie 
datum iis est concilium. Erat autem uon admodum sim- 

f )lex habitus animorum inter Achaeos. Terrebat Nabis 
acedaemonius , gravis et assiduus hostis : horrebant 
romana arma : Macedonum beneficiis et veteribus et re- 
centibus obligati erant : regem ipsum suspectum habe- 
bant pro eius crddelitale perfidiaque : neque ex iis, quae 
tum ad tempus faceret, aestimantes, graviorem post 
bellum dominum futurum cernebant. Neque solum, quid 
in senatu quisque civitatis suae , aut in communibus 

conciliis gentis pro sententia dicerent , ignorabant : sed 
ne ipsis quidem secum cogitantibus, quid vellent, aut 
quid optarent , satis constabat. Ad homines ita incertos 
introductis legatis potestas dicendi facta est. Romanus 
primum legatus L. Calpurnius, deinde Attali regis legati, 
post eos Rhodii disseruerunt. Philippi deinde legatis dicendi 
potestas facta est. Postremi Athenienses, ut refellerent Ma- 
cedonum dicta , auditi sunt. Ii fere atrocissime in regem, 
quia nulli nec plura, nec tam acerba passi erant , in- 
vecti sunt. Et illa quidem concio sub occasum solis , tot 
legatorum perpetuis orationibus die absumpto, dimissa est. 

XX. Postero die advocatur concilium : ubi quum per 
praeconem , sicut Graecis mos est , suadendi , si quis 
vellet, potestas a magistratibus facta esset, nec quisquara 

S rodiret , diu silentium aliorum alios intuentium fuit. 

eque mirum , si , quibus sua sponte , volutantibus res 
inter se pugnantes , obtorpuerant quodammodo animi , 
eos orationes quoque insuper turbaverant, utrimque quae 
difficilia essent , promendo admonendoque , per totum 
diem habitae. Tandem Aristacnus praetor Achaeorum , 
ne tacitum concilium dimitteret, Ubi , inquit, illa cer- 
tamina animorum , Achaei , sunt , quibus in conviviis et 
circulis , quum de Philippo et Romanis mentio incidit, vix 
manibus temperabatis? Nunc in concilio, ad eam rem unam 
i ndicto , quum legatorum utrimque verba audieritis , quum 
referant magistratus , quum praeco ad suadendum vocet , 
obmutuistis. Si non cura communis salutis , ne studia qui- 
dem , quae in hanc aut in illam partem animos vestros 
inclinarunt , vocem cuiquam possunt exprimere ? quum prae- 
sertim nemo tam hebes sit, qui ignorare possit , dicendi ac 
suadendi , quod quisque aut velit , aut optimum putet, nunc 
occasionem esse, priusquam quidquam decernamus. Ubi semel 
decretum erit , omnibus id, etiam quibus ante displicuerit, 
pro bono atque utili foedere defendendum. Haec adhortatio 
praetoris non modo quemquam unum elicuit ad suaden- 
dum ; sed ne fremitum quidem aut murmur concionis 
tantae , ex tot populis congregatae , movit. 

XX 1. Tum Aristaenus praetor rursus : Non magis con- 
silium vobis , principes Achaeorum , deest , quam lingua : 
sed suo quisque periculo in commune consultum non vult. 

Forsitan ego quoque tacerem, si privatus essem. Nunc prae- 
tor video , aut non dandum concilium legatis fuisse , aut 
inde sine responso eos dimittendos non esse. Respondere au- 
tem , nisi ex vestro decreto , qui possum? Et quando nemo 
vestrUm , qui in hoc concilium advocati estis , pro senten- 
tia quidquam dicerggvult , aut audet ; orationes legatorum, 
hesterno die dictas , pro sententiis percenseamus ; perinde ac 
non postulaverint , quae e re sua essent , sed suaserint , 
quae nobis censerent utilia esse. Romani Rhodiique et At- 
talus societatem amicitiamque nostram petunt : et in bello, 
quod adversus Philippum gerunt , se a nobis adiuvari ae- • 
quum censent. Philippus societatis secum admonet et iuris- 
iurandi : et modo postulat , ut secum stemus ; modo , ve 
intersimus armis , contentum ait se esse. Nulline venit in 
mentem , cur , qui nondum socii sunt , plus petant , quam 
socius? Non fit hoc neque modestia Philippi , neque impu- 
dentia Romanorum , Achaei. Fortuna et dat fiduciam postu- 
lantibus , et demit. Philippi praeter legatum videmus nihil. 
Romana classis ad Cenchreas stat, urbium Euboeae spolia 
prae se ferens : consulem legionesque eius , exiguo maris spa- 
tio disiunctas , Phocidem ac Locridem pervagantes videmus. 
Miramini, cur diffidenter Cleomedon legatus Philippi, ut 
pro rege arma caperemus adversus Romanos , modo egerit : 
qui , si ex eodem foedere ac iureiurando , cuius nobis reli- 
gionem iniiciebat , rogemus eum , ut nos Philippus et ab 
Nabide ac Lacedaemoniis et ab Romanis defendat, non modo 
praesidium , quo nos tueatur , sed ne quia respondeat qui- 
dem nobis , sit inventurus. Non, hercle , magis , quam ipse 
Philippus priore anno , qui, pollicendo se adversus Nabi- 
dem bellum gesturum , quum tentasset nostram iuventutem 
hinc in Euboeam extrahere , postquam nos neque decer- 
nere id sibi praesidium , neque velle illigari romano bello 
vidit , oblitus societatis eius , quam nunc iactat , vastandos 
depopulandosque Nabidi ac Lacedaemoniis reliquit. Ac mihi 
quidem minime conveniens inter se oratio Cleomedontis visa 
est Elevabat romanum bellum , eventumque eius eundem 
fore , qui prioris belli , quod cum Philippo gesserint , di- 
cebat. Cur igitur nostrum ille auxilium absens petit potius, 
quam praesens nos veteres socios simul ab Nabide ac Ro- 
manis tueatur ? Nos , dico ? quid ita passus est Eretriam 

Carystumque capi? quid ita tot Thessaliae urbes? quid ita 
Locridem Phoctdemque ? quid ita nunc Elatiam oppugnari 
patitur ? Cur excessit faucibus Epiri claustrisque illis inex- 
pugnabilibus super Aoum amnem , aut vi, aut metu , aut 
voluntate , relictoque , quem insidebat , saltu , penitus in 
regnum abiit? Si sua voluntate tot soifjps reliquit hostibus 
diripiendos , quid recusare potest , quin et socii sibi consu- 
lant ? si metu , nobis quoque ignoscat timentibus ; si victus 
armis cessit , Achaei arma romana sustinebimus, Clcomedon, 
quae vos Macedones non sustinuistis ? An tibi potius cre- 
damus , Romanos non maioribus copiis nec viribus nunc 
bellum gerere , quam antea gesserint, potius quam res ipsas 
intueamur ? Aetolos tum classe adiuverunt : nec duce con- 
sulari , nec exercitu bellum gesserunt : sociorum Philippi 
maritimae tum urbes in terrore ac tumultu erant : mediter- 
ranea adeo tuta ab romanis armis fuerunt , ut Philippus 
Aetolos , nequidquam opem Romanorum implorantes, depo- 
pularetur. Nunc autem defuncti bello punico Romani, quod 
per sexaecim annos velut intra viscera Italiae toleraverunt, 
non praesidium Aetolis bellantibus miserunt , sed ipsi duces 
belli arma terra marique simul Macedoniae intulerunt. Ter- 
tius iam consul summa vi qerit bellum. Sulpicius, in ipsa 
Macedonia congressus , fudit fugavitque regem , partem opu- 
lentissimam regni eius depopulatus : nunc Quinctius tenen- 
tem claustra Epiri, natura loci , munimentis , exercituque 
fretum , castris exuit : fugientem in Thessaliam persecutus, 
praesidia regia sociasque eius urbes prope in conspectu regis 
ipsius expugnavit. Ne sint vera , quae athenienses modo 
legati de crudelitate, avaritia, libidine regis dixerunt : nihil 
aa nos pertineant , quae in terra attica scelera in superos 
inferosque deos sunt admissa : multo minus , quae Ciani 
A by denique , qui procul a nobis absunt, passi sunt: nostro- 
rum ipsi vulnerum , si vultis , obliviscamur ; caedes direp- 
tionesque bonorum Messenae in media Peloponneso factas ; 
et hospitem Cyparissiae Garitcnem contra ius omne ac fas 
inter epulas prope ipsas occisum : et Aratum patrem filium- 
que Sicyonios , quum senem infelicem parentem etiam ap- 
pellare solitus esset , interfectos ; filii etiam uxorem libidi- 
nis causa in Macedoniam asportatam: cetera stupra virginum 
matronarumque oblivioni dentur ; ne sint cum Philippo res , 

cuius crudelitatis metu obmutuistis omnes ; ( nam quae alia 
tacendi advocatis in concilium causa est ? ) cum Antigono, 
mitissimo ac iustissimo rege , et de nobis omnibus optime 
merito, existimemus disceptationem esse : num id postularet 
facere nos , quod tum fieri non posset ? Peninsula est Pelo- 
ponnesus , angustis Isthmi faucibus continenti adhaerens , 
nulli apertior neque opportunior , quam navali , bello. Si 
centum tectae naves , et quinquaginta leviores apertae , et 
triginta Issaici lembi maritimam oram vastare, et expositas 
prope in ipsis litoribus urbes coeperint oppugnare , in me- 
diterraneas scilicet nos urbes recipiemus 7 Tanquam non 
intestino et haerente in ipsis visceribus uramur bello 7 Quum 
terra Nabis et Lacedaemonii, mari romana classis urge- 
bunt ; unde regiam societatem et praesidia Macedonum im- 
plorem ? An ipsi nostris armis ab hoste romano tutabimur 
urbes , quae oppugnabuntur 7 egregie enim Dymas priore 
bello sumus tutati. Satis exemplorum nobis alienae clades 
praebent, ne quaeramus , quemadmodum ceteris exemplo 
simus. Nolite , quia ultro Romani petunt amicitiam , id , 
quod optandum vobis ac summa ope petendum erat, fasti- 
dire. Metu enim videlicet compulsi et deprensi in aliena terra, 
quia sub umbra auxilii vestri latere volunt , in societatem 
vestram confugiunt , ut portubus vestris recipiantur, ut com- 
meatibus utantur. Mare in potestate hhbent; terras, quas- 
cunquc adeunt , extemplo ditionis suae faciunt. Quod ro- 
gant , cogere possunt : quia pepercisse volunt, committere 
vos , cur pereatis , non patiuntur. Nam quod Cleomedon 
modo , tanquam mediam et tutissimam vobis viam consilii, 
ut quiesceretis abslinerctisque armis , ostendebat ; ea non 
media, sed nulla via est. Etenim, praeterquam quod aut 
accipienda, aut aspernanda vobis romana societas est, quid 
aliud quam nusquam gratia stabili, velut qui eventum ex- 
spectaverimus , ut fortunae applicaremus nostra consilia , 
praeda victoris erimus ? Nolite , si , quod omnibus votis 
petendum erat , ultro offertur , fastidire. Non , quemadmo- 
dum hodie utrumque i'obis Ucet , sic semper liciturum est. 
Nec saepe , ncc diu eadem occasio erit. Liberare vos a Phi- 
lippo iam diu magis vultis , quam audetis. Sine vestro la- 
bore et periculo qui vos in libertatem vindicarent, cum magnis 
classibus exercitibusque mare traiecerunt. Hos si socios 

aspernamini , vix sanae mentis estis : sed, aut socios , au t 
hostes habeatis , oportet. 

XXII. Secundum orationem praetoris murmur ortum 
aliorum cum assensu , aliorum inclementer assentientes 
increpantium. Et iam non singuli tantum , sed populi 
universi , inter se altercabantur : tum inter magistratus 
geutis ( damiurgos vocant: decem numero creantur) cer- 
tamen nihilo segnius , quam inter multitudinem , esse. 
Quinque relaturos se de societate romana aiebant, suf- 
fragiumque datnros : quinque lege cautum testabantur , 
ne quid , quod adversus Philippi societatem esset , aut 
referre magistralibus , ant decernere concilio ius esset. 
Hic quoque dies iurgiis est consumptus. Supererat unus 
iusti concilii dies : ( tertio enim lex iubebat decretum 
fieri ) in quem adeo exarsere studia, ut vix parentes ab 
liberis temperaverint. Rhisiasus (Pellenensis erat) filium 
damiurgum , nomine Memnonem , habebat , partis eius, 
quae decretum recitari, perrogarique sententias prohibebat. 
Is, diu obtestatus filium , ut consulere Achaeos communi 
saluti pateretur , neu pertinacia sua gentem universam 
perditum iret , postquam parum proficiebant preces, iu- 
ratus se eum sua manu interempturum , nec pro filio , 
sed pro hoste , habiturum , minis pervicit , ut postero 
die coniungeret iis se , qui referebant Qui quum plures 
facti referrent , omnibus fere populis haud d^bie appro- 
bantibus relationem , ac prae se ferentibus, quid decre- 
turi essent,; Dymaei ac Megalopolitani et quidam Ar- 
givorum , priusquam decretum fieret , consurrexerunt , 
ac reliquerunt concilium , neque mirante ullo , neque 
improbante. Nam Megalopolitanos, avorum memoria pul- 
sos ab Lacedaemoniis , restituerat in patriam Antigonus: 
et Dymaeis, captis nuper direptisque ab exercitu romano, 
quum redimi eos , ubicumque servirent , Philippus ius- 
sisset , non libertatem modo, sed etiam patriam, reddi- 
derat. Iam Argivi , praeterquam quod Macedonum reges 
ab se oriundos credunt , privatis etiam hospitiis familia- 
rique amicitia plerique illigati Philippo erant. Ob haec 
concilio , quod inclinaverat ad romanam societatem iu- 
hendam , excesserunt : veniaque iis huius secessionis fuit, 
et magnis et recentibus obligatis beneficiis. 

' XXIII. Ceteri populi Achaeorum , quum sententias 
perrogarentur, societatem cum Attalo ac Rhodiis prae- 
senti decreto confirmarunt : cum Romanis, quia iniussu 
populi non poterat rata esse , in id tempus , quo Romam 
mitti legati possent , dilata est. In praesentia tres legatos 
ad L. Quinclium mitti placuit , et exercitum omnem 
Achaeorum ad Corinthum admoveri ; captis Cenchreis, 
iam urbem ipsam Quinctio oppugnante. Et hi quidem 
e regione portae , quae fert Sicyonem , posuerunt castra. 
Romani ad Cenchreas versam partem urbis , Attalus , 
traducto per Isthmum exercitu , ab Lechaeo , alterius 
maris portu , oppugnabant : primo segnius , sperantes 
seditionem intus fore inter oppidanos ac regium praesi- 
dium. Postquam uno animo omnes , et Macedones tan- 
quam communem patriam tuebantur, et Corinthii ducem 
praesidii Androslhenem , haud secus quam civem et suf- 
fragio creatum suo , imperio in se uti patiebantur; omnis 
inde spes pugnantibus in vi , et armis , et operibus erat 
Undique aggeres haud facili aditu ad moenia admove- 
bantur. Aries ex ea parte, quam Romani oppugnabant, 
aliquantum muri diruerat. In quem locum , quia nuda- 
tus munimento erat , protegendum armis quum Mace- 
dones concurrissent , atrox proelium inter eos ac Roma- 
nos ortum est Ac primo multitudine facile expelleban- 
tur Romani: assumptis deinde Achaeorum Attalique au- 
xiliis , aequabant certamen: nec dubium erat, quin Ma- 
cedonas Graecosque facile loco pulsuri fuerint. Transfu- 
garum italicorum magna multitudo erat ; pars ex Han- 
nibalis exercitu metu poenae a Romanis Philippum se- 
cuta , pars navales socii , relictis nuper classibus, ad spem 
honoratioris militiae transgressi. Hos desperata salus , si 
Romani vicissent , ad rabiem magis, quam audaciam , ac- 
cendebat. Promontorium est adversus Sicyonem Iunonis , 
quam vocant Acraeam, in altura excurrens: traiectus inde 
Corinthum , septem millia ferme passuum. Eo Philocles, 
regius et ipse praefectus , mille et quingentos milites per 
Boeotiam duxit. Praesto fuere ab Corintho lembi , qui 
praesidium id acceptum Lechaeum traiicerent. Auctor erat 
Attalus , incensis operibus , omittendae extemplo oppu- 
gnationis. Pertinacius Quinctius in incepto perstabat. Is 

quoque ut pro omnibus portis disposita Vidit praesidia 
regia , nec facile erumpentium impetus sustineri posse , 
in Attali sententiam concessit. Ita irrito incepto , dimissis 
Achaeis, reditum ad naves est. Attalus Piraeeum, Ro- 
mani Corcyram petierunt. 

XXIV. Dum h aec ab navali exercitu geruntur, con- 
sul , in Phocide ad Elatiam castris positis , primo Cbl- 
loquiis rem per principes Elatiensium tentavit: postquam, 
nihil esse in manu sua , et plures validioresque esse re- 
gios , quam oppidanos , respondebatur , tum simul ab 
omni parte operibus armisque urbem est aggressus. Ariete 
admoto, quum , quantum inter turres muri erat proru- 
tum , cum ingenti fragore ac strepitu nudasset urbem, 
simul et cohors romana per apertum recenti strage iter 
invasit ; et ex omnibus oppidi partibus, relictis suis quis- 
que stationibus, in eum, qui premebatur impetu hostium, 
locum concurrerunt. Eodem tempore Romani et ruinas 
muri supervadebant , et scalas ad stantia moenia infe- 
rebant : et , dum in unam partem oculos animosque ho- 
stium certamen averterat , pluribus locis scalis capitur 
murus, armatique in urbem transcenderunt. Quo tumultu 
audito , territi hostes , relicto , quem conferti tuebantur, 
loco, in arcem omnes metu, inermi quoque insequente 
turba , confugerunt. Ita urbe potitur consul. Qua direp- 
ta , missis in arcem , qui vitam regiis, si abire vellent 
inermes , libertatem Elatiensibus pollicerentur , fideque 
in haec data , post paucos dies arcem recepit. 

XXV. Ceterum adventu in Achaiam Philoclis regii 
praefecti non Corinthus tantum liberata obsidione , sed 
Argivorum quoque civitas per quosdam principes Philocli 
prodita est , tentatis prius animis plebis. Mos erat, co- 
mitiorum die primo velut ominis causa praetores pro- 
nuntiare lovem , Apollinemque , et Herculem. Additum 
legi erat , ut iis Philippus rex adiiceretur. Cuius nomen 
post pactam cum Romanis societatem quia praeco non 
adiecit , fremitus primo multitudinis ortus : deinde cla- 
mor subiicientium Philippi nomen , iubentiumque legi- 
timum honorem usurpare ; donec cum ingenti assensu 
nomen recitatum est. Huius fiducia favoris Philocles ar- 
cessitus nocte occupat collem imminentem urbi, (Larissam 

eam arcem vocant) positoque ibi praesidio, quum lucis 
principio signis infestis ad subiectum arci forum vaderet, 
instructa acies ex adverso occurrit Praesidium erat Achae- 
orum nuper impositum, quingenti fere iuvenes delecti 
omnium civitatium. Aenesidcmus Dymaeus praeerat. Ad 
hos orator a praefecto regio missus, qui excedere urbe 
iuberet , ( neque enim pares eos oppidanis solis , qui 
idem quod Macedones sentirent , nedum adiunctis Ma- 
cedonibus , esse , quos ne ilomani quidem ad Corinthum 
sustinuissent ) primo nihil , nec ducem , nec ipsos movit: 
post paullo, ut Argivos quoque armatos ex parte altera 
venientes magno agmine viderunt, certam perniciem cer- 
nentes, omnem tamen casum, si pertinacior dux fuisset, 
videbantur subituri. Aenesidemus , ne flos Achaeorum 
iuventutis simul cum urbe amitteretur, pactus cum Phi- 
locle, ut abire illis liceret , ipse , quo loco steterat ar- 
matus, cum paucis clientibus non excessit. Missus a Phi- 
locle , qui quaereret , quid sibi vellet ? nihil fatus, tan- 
tummodo , quum proiecto prae se clypeo staret, in prae- 
sidio creditae urbis moriturum se armatum, respondit. Tum 
iussu praefecti a Thracibus coniecta tela , interfectique 
omnes. Et post pactam inter Achaeos et Romanos so- 
cietatem duae nobilissimae civitates , Argi et Corinthus, 
in potestate regis erant. Haec ea aestate ab Romanis in 
Graecia terra marique gesta. 

XXVI. In Gallia nihil sane memorabile ab Sex. Aelio 
consule gestum. Quum duos exercitus in provincia ha- 
buisset , unum retentum , quem dimitti oportebat , cui 
L. Cornelius proconsul praefuerat, (ipse ei C. Helvium 
praetorem praefecit) alterum , quem in provinciam ad- 
duxit; totum prope annum Cremonensibus Placentinisque 
cogendis redire in colonias , unde belli casibus dissipati 
erant , consumpsit. Quemadmodum Gallia praeter spem 
quieta eo anno fuit , ita circa urbem servilis prope tu- 
multus excitatus est. Obsides Carthaginiensium Setiae 
custodiebantur. Cum iis, ut principum liberis, magna vis 
senorum erat. Augebant eorum numerum , ut ab re- 
centi africo bello , et ab ipsis Setinis captiva aliquot 
nationis eius ex praeda empta mancipia. Quum coniu- 
rationem fecissent , missis ex eo numero , qui in setino 

agro , deinde circa Norbam et Circeios , servitia sollici- 
tarent ; satis iam omnibus praeparatis, ludis, qui Setiae 
propediem futuri erant , spectaculo intentum populum 
aggredi statuerant: Setia per caedem et repentinum tu- 
multum capta , Norbam et Circeios occupare. Huius rei 
tam foedae indicium Romam ad L. Cornelium Merulam 
praetorem urbis delatum est. Servi duo ante lucem ad 
eum venerunt , atque ordine omnia , quae acta futura- 
que erant , exposuerunt. Quibus domi custodiri iussis , 
praetor , senatu vocato edoctoque, quae indices afferrent, 
proficisci ad eam coniurationem quaerendam atque op^ 
primendam iussus , cum quinque legatis profectus , ob- 
vios in agris sacramento rogatos arma capere et sequi 
cogebat. Hoc tumultuario delectu duobus millibus ferme 
hominum armatis, Setiam, omnibus, quo pergeret, ignaris, 
venit. Ibi raptim principibus coniurationis comprehensis, 
fuga servorum ex oppido facta est. Dimissi deinde per 
agros , qui vestigarent. Egregia duorum opera servorum 
indicum et unius liberi fuit. Ei centum millia gravis 
aeris dari patres iusserunt : servis vicena quina millia 
aeris , et libertatem. Pretium eorum ex aerario solutum 
est dominis. Haud ita multo post , ex eiusdem coniura- 
tionis reliquiis , nuntiatura est , servitia Praeneste oc- 
cupatura. Eo L. Cornelius praetor profectus , de quin- 
gentis fere hominibus , qui in ea noxa erant, supplicium 
sumpsit. In timore civitas fuit, obsides captivosque Poe- 
norum ea moliri. Itaque et Romae vigiliae per vicos 
servatae ; iussique circumire eas minores magistratus : 
ct triumviri carceris lautumiarum intentiorem custodiam 
habere iussi : et circa nomen latinum a praetore literae 
missae, ut et obsides in privato servarentur, neque in 
publicum prodeundi facultas daretur; et captivi ne minus 
decem pondo compedibus vincti in nulla alia, quam in 
carceris publici , custodia essent. 

XXVII. Eodem anno legati ab rege Attalo coronam 
auream ducentum quadragiuta sex pondo in Capitolio 

f tosuerunt , gratiasque senatui egerunt, quod Antiochus, 
egatorum romanorum auctoritate motus , ftnibus Attali 
exercitum deduxisset. Eadem aestate equites ducenti, et 
elephanti decem , et tritici modium ducenta millia , ab 

rege Masinissa ad exercitum , qui in Graecia erat, per- 
venerunt. Item ex Sicilia Sardiniaquc magni commeatus 
et vestimenta exercitui missa. Siciliam M. Marcellus , 
Sardiniam M. Porcius Cato obtinebat; sanctus et inno- 
cens , asperior tamen in fenore coercendo habitus. Fu- 
gatique ex insula feneratores , et sumptus , quos in cul- 
tum praelorum socii facere soliti erant , circumcisi, aut 
sublati. Sex. Aelius consul ex Gallia comitiorum causa 
Romam quum redisset , creavit consules C. Cornelium 
Cethegum et Q. Minucium Rufum. Riduo post praelorum 
comitia habita. Sex praetores illo anno primum creati , 
crescentibus iam provinciis, et latius patescente imperio. 
Creati autem hi, L. Manlius Vulso, C. Sempronius Tudi- 
tanus , M. Sergius Silus, M. Helvius, M. Minucius Rufus, 
L. Atilius. Sempronius et Helvius ex iis aediles plebis 
erant : curules aediles Q. Minucius Thermus et Ti. Sem- 
pronius Longus. Ludi romani eo anno quater instaurati. 

XXV11I. C. Cornelio et Q. Minucio consulibus, omnium 
primum de provinciis consulum praetorumque actum. 
Prius de praetoribus transacta res , quae transigi sorte 
poterat. Urbana Sergio , peregrina iurisdictio Minucio 
obtigit. Sardiniam Atilius , Siciliam Manlius, Hispaniam 
Sempronius citeriorem , Helvius ulteriorem est sortitus. 
Consulibus Italiam Macedouiamque sortiri parantibus, 
L. Oppius et Q. Fulvius tribuni plebis impedimenlo erant, 
quod longinqua provincia Macedonia esset: neque ulla alia 
res maius bello impedimentum ad eam diem fuisset, quam 
quod , vixdum inchoatis rebus , in ipso conatu gerendi belli 
prior consul revocaretur. Quarttm iam annum esse ab de- 
creto macedonico bello. Quaerendo regem et exercitum eitis 
Sulpicium maiorem partem anni absumpsisse. Villium, con- 
greaientem cum hoste , re infecta revocatum. Qumctium , 
rebus divinis Romae maiorem partem anni retentum , ita 
gessisse tamen res , ut , si aut maturius in provinciam ve- 
nisset , aut hiems magis sera fuisset , potuerit debellare. 
Nunc prope in hiberna profectum , ita comparare dici bel- 
lum , ut, nisi successor impediat , perfecturus aestate pro- 
xima videatur. His orationibus pervicerunt , ut consules 
in senatus auctoritate fore dicerent se, si idem tribuni 
facerent. Permittentibus utrisque liberam consultationem, 

patres consulibus ambobus Italiam provinciam decreve- 
runt : T. Quinctio prorogarunt imperium , donec succes- 
sor ex senatusconsulto venisset Consulibus binae legio- 
nes decretae , et ut bellum cum Gallis Cisalpinis , qui 
defecissent a populo romano, gererent. Quinctio in Ma- 
cedoniam supplementum decretum, peditum quinque mil- 
lia et trecenti equites, et sociorum navalium tria millia. 
Praeesse idem , qui praeerat , classi L. Quinctius Fla- 
mininus iussus. Praetoribus 'in Hispanias octona millia 
peditum sociftm ac latini nominis aata , et quadringeni 
equites , ut dimitterent veterem ex Hispaniis militem : et 
terminare iussi , qua ulterior citeriorve provincia serva- 
retur. Macedoniae legatos P. Sulpicium et P. Villiura , 
qui consules in ea provincia fuerant , adiecerunt. 

XXIX. Priusquam consules praetoresque in provincias 

« roficiscerentur , prodigia procurari placuit: quod aedes 
ulcani Summanique Komae , et quod Fregellis murus 
et porta de coelo tacta erant : et Frusinone inter noctem 
lux orta : et Aesulae agnus biceps cum quinque pedibus 
natus: et Formiis duo lupi , oppidum ingressi, obvios ■* 
aliquot laniaverant : Romae non in urbem solum , sed 
in Capitolium penetraverat lupus. C. Acilius tribunus 
plebis tulit , ut quinque coloniae in oram maritimam 
deducerentur : duae ad ostia fluminum Vulturni Liler- 
nique : una Puteolos : una ad castrum Salerni. His Bu- 
xentum adiectum. Trecenae familiae in singulas colonias 
iubebantur mitti. Triumviri deducendis iis, qui per trien- 
nium magistratum haberent , creati , M. Servilius Ge- 
minus, Q. Minucius Thermus , Ti. Sempronius Longus. 
Delectu rebusque aliis divinis humanisque, quae per ipsos 
agenda erant , perfectis , consules ambo in Galliam pro-; 
fecti. Cornelius recta ad Insubres via, qui tum in armis 
erant , Cenomanis assumptis , Q. Minucius in laeva Ita- 
liae ad inferum mare flexit iter , Genuamque exercitu 
abducto , ab Liguribus orsus est bellum. Oppida Clasti- 
dium et Litubium , utraque Ligurum , et duae gentis 
eiusdem civitates , Celelates Cerdiciatesque , sese dedi- 
derunt Et iam omnia cis Padum , praeter Gallorum 
Boios, 11 vates Ligurum , sub ditione erant Quindecim 
oppida , hominum viginti millia esse dicebantur , quae 

se dediderant. Indo in agrum Boiorum legiones duxit. 

XXX. Boiorum exercitus haud ita multo ante traie- 
cerat Padum , iunxeratque se Insubribus et Cenomanis: 
quod ita acceperant , coniunctis legionibus consules rem 
gesturos , ut et ipsi collalas in unum vires firmarent. 
Postquam fama accidit , alterum consulem Boiorum urere 
agros , seditio extemplo orta est. Postulare Boii, ut la- 
borantibus opem universi ferrent. Insubres negare, se sua 
deserturos. Ita divisae copiae , Boiisque in agrum suum 
tutandum profectis, Insubres cum Cenomanis super amnis 
Mincii ripam consederunt. Infra eum locum quinque mil- 
lia passuum et consul Cornelius eidem flumini castra 
applicuit. Inde mittendo in vicos Cenomanorum Brixiam- 
que , quod caput geniis erat , ut satis comperit, non ex 
auctoritate seniorum iuventutem in armis esse, nec pu- 
blico consilio Insubrium defectioni Cenomanos se ad- 
iunxisse ; excitis ad se principibus, id agere ac moliri 
coepit, ut desciscerent ab Insubribus Cenomani, et, signis 
sublatis , aut domos redirent, aut ad Romanos transirent. 
Et id quidem impetrari nequiit. In id fides data consuli 
est , ut in acie aut quiescerent , aut , si qua etiam oc- 
casio fuisset , adiuvarent Romanos. Haec ita convenisse 
Insubres ignorabant : suberat tamen quaedam suspicio 
animis , labare fidem sociorum. Itaque , quum in aciem 
eduxissent, neutrum iis cornu committere ausi , ne , si 
dolo cessissent, rem totam inclinarent , post signa in sub- 
sidiis eos locaverunt. Consul principio pugnae vovit ae- 
dem Sospitae lunoni , si eo die hostes fusi fugatique 
essent. A militibus clamor sublatus , compotem voti con- 
sulem se facturos, et impetus in hostes est factus. Non 
tulerunt Insubres primum concursum. Quidam et a Ce- 
nomanis , terga repente in ipso certamine aggressis, tu- 
multum aucipitem iniectum auctores sunt , caesaque in 
medio quinque et triginta millia hostium, quinque millia 
et septingentos vivos captos: in iis Hamilcarem Poenorum 
imperatorem , qui belli causa fuisset : signa militaria 
centum triginta , et carpenta supra ducenta. Oppida Gal- 
lorum , quae Insubrium defectionem secuta erant , dedi- 
derunt se Romanis. 

XXXI. Minucius consul primo effusis populationibus 

peragraverat fines Boiorum : deinde , ut , relictis Insu- 
bribus , ad sua tuenda receperant sese, castris se tenuit, 
acie dimicandum cum hoste ratus. Nec Boii detrectassent 

f ugnam , ni fama Insubres victos allata animos fregisset, 
taque , relicto duce castrisque, dissipati per vicos, sua 
quisque ut defenderent , rationem gerendi belli hosti 
mutarunt. Omissa enim spe per unam dimicationem rei 
decernendae , rursus populari agros , et urere tecta vi- 
cosque expugnare coepit. Per eosdem dies Clastidium 
incensum. Inde in Ligustinos Uvates , qui soli non pa- 
rebant , legiones ductae. Ea quoque gens , ut Insubres 
acie victos , Boios , ita ut tentare spem certaminis me- 
tuerent, territos audivit , in ditionem venit. Literae con- 
sulum amborum de rebus in Gallia prospere gestis sub 
idem tempus Romam allatae. M. Sergius praetor urbis 
in senatu eas, deinde ex auctoritate patrum ad populum 
recitavit. Supplicatio in quatriduum decreta. 

XXX11. Hiems iam eo tempore erat , et quum T. 
Quinctius , capta Elatia , in Phocide ac Locride hiberna 
disposita haberet , Opunte seditio orta est. Factio una 
Aetolos, qui propiores erant ; altera Romanos arcessebat. 
Aetoli priores venerunt : sed opulentior factio, exclusis 
Aetolis , missoque ad imperatorem romanum nuntio, us- 
que in adventum eius tenuit urbem. Arcem regium te- 
nebat praesidium : neque , ut descenderent inde , aut 
Opuntiorum minis , aut auctoritate imperantis consulis 
romani , perpelli potuerunt. Mora , cur. non extemplo 
oppugnarentur , ea fuit , quod caduceator ab rege vene- 
rat , locum ac tempus petens colloquio. Id gravate con- 
cessum regi est: non quin cuperet Quinctius persepar- 
tim armis, partim conditionibus confectum videri bellum: 
necdum enim sciebat , utrum successor sibi alter ex no- 
vis consulibus mitteretur ; an , quod , summa vi ut ten- 
derent , amicis et propinquis mandaverat, imperium pro- 
rogaretur : aptum autem fore colloquium credebat , ut 
sibi liberum esset, vel ad bellum manenti , vel ad na- 
cem decedenti rem inclinare. In sinu Maliaco prope Ni- 
caeam litus elegere. Eo rex ab Demetriade cum quin- 
que lembis et una nave rostrata venit. Erant cum eo 
principes Macedonum, et Achaeorum exsul vir insignis 

Cycliadas. Cum imperatore romano rex Amynander erat, 
et Dionysodorus Attali legatus , et Agesimbrotus prae- 
fectus rhodiae classis , et Phaeneas princeps Aetolorum, 
et Achaei duo , Aristaenus et Xenophon. Inter hos Ro- 
manus , ad extremum litus progressus , quum rex in 
proram navis in ancoris stantis processisset, Commodius, 
inquit , si in terram egrediaris , ex propinquo dicamus in 
vicem , audiamusque. Quum rex facturum se id negaret ; 
Quem tandem , inquit Quinctius , times ? Ad hoc ille su- 
perbo et regio animo : Neminem equidem timeo , praeter 
deos immortales : non omnium autem credo fidei , quos 
circa te video, atque omnium minime Aetolis. Istud qui- 
dem , ait Romanas , par omnibus periculum est, qui cum 
hoste ad colloquium congrediuntur , si nulla fides sit. Non 
tamen , inquit rex , T. Quincti , par perfidiae praemium 
est , si frauda agatur , Philippus et Phaeneas : neque enim 
aeque difficulter Aetoli praetorem alium , ac Macedones 
regem in meum locum substituant. Secundum haec silen- 
tium fuit. . • • , 

XXX11I. Quum Romanus eum aequum censeret prio- 
rem dicere , qui petisset colloquium ; rex, eius esse prio- 
rem orationem, qui daret pacis leges, non qui accipe- 
ret ; tum Romanus , Simplicem suam orationem esse: ea 
enim se dicturum , quae ni fiant , nulla sit pacis condi- 
tio. Deducenda ex omnibus Graeciae civitatibus regi prae- 
sidia esse : captivos et transfugas sociis populi romani 
reddendos : restituenda Romanis ea Illyrici loca, quae post 
pacem in Epiro factam occupassct ; Ptolemaeo regi Aegypti 
reddendas urbes , quas post Philopatoris Ptolemaei mor- 
tem occupassel. Suas populique romani conditiones has esse : 
ceterum et sociorum audiri postulata verum esse. Attali regis 
legatus , Naves captivosque , quae ad Chium navali proelio 
capta essent , et Nicephorium , Veneriscfue templum , quae 
spoUasset evastassetquc , pro incorruptis restitui. Rbodii 
Peraeam ( regio est continentis adversus insulam, vetu- 
stae eorum ditionis) repetebant, poslulabantque praesi- 
dia deduci ab Iasso et Bargyliis et Euromensium urbe , 
et in Hellesponto Sesto atque Abydo , et Perinthum By- 
zantiis in antiqui formulam iuris restitui, et liberari omnia 
Asiae emporia portusque. Achaei Corinthum et Argos 
Vol. iii. 8 

repetebant. Praetor Aetolorum Phaeneas quum eadem fere, 
quae llomani , ut Graecia decederetur, postulasset, red- 
derenturque Aetolis urbes, quae quondam iuris ac di- 
tionis eorum fuissent ; excepit orationem eius princeps 
Aetolorum Alexander , vir , ut inter Aetolos , facundus. 
lam dudum se reticere , ait , non quo quidquam agi putet 
eo colloquio , sed ne quem sociorum dicentem interpellet. 
Neque de pace cum fide Philippum agere, neque bella vera 
virtute unquam gessisse. In colloquiis insidiari et captare; 
in bello non congredi aequo campo , neque collatis signis 
dimicare , sed refugientem incendere ac diripere urbes , et 
vincentium praemia victum corrumpere. At non sic anti- 
quos Macedonum reges , sed acie bellare solitos , urbibus 
parcere , quantum possent , quo opulentius imperium habe- 
rent. Nam de quorum 'possessione dimicetur tollentem, nihil 
sibi praeter bellum relinquere, quod consilium esse ? Plures 
priore anno sociorum urbes in Thessalia evastasse Philip- 
pum , quam omnes, qui unquam hostes Thessaliae fuerint: 
ipsis quoque Aetolis eum plura socium , quam hostem, ade- 
misse. Lysimachiam , pulso praetore et praesidio Aetolorum, 
occupasse eum. Cium item suae ditionis urbem funditus ever- 
tisse ac delesse. Eadem fraude habere eum Thebas Phthias, 
Echinum , Larissam et Pharsalum. 

XXXIV. Motus oratione Alexandri Philippus navem , 
ut exaudiretur , propius terram applicuit. Orsum eum 
dicere, in Aetolos maxime, violenter, Phaeneas interfa- 
tus. Non in verbis rem verti , ait : aut bello vincendum , 
aut melioribus parendum esse. Apparet id quidem , inquit 
Philippus, etiam caeco; iocatus in valetudinem oculorum 
Phaeneae. Et erat dicacior natura, quam regem decet, 
et ne inter seria quidem risu satis temperans. Indignari 
inde coepit, Aetolos, tanquam Romanos, decedi Graecia 
iubere ; qui, quibus finibus Graecia sit; dicere non pos- 
sint. Ipsius enim Aetoliae Agraeos , Apodotosque , et Am- 
philochos, quae permagna eorum pars sit , Graeciam non 
esse. An , quod a sociis eorum non abstinuerim , iustam 
querelam habent , quum ipsi pro lege hunc antiquitus morem 
servent, ut adversus socios ipsi suos, publica tantum auc- 
toritate dempta , iuventutem suam militare sinant , et con- 
trariae persaepe acies in utraque parte aetolica auxilia 

habeant ? Neque ego Cium expugnavi , sed Prusiam socium 
et amicum oppugnantem adiuvi : et Lysimachiam ab Thra- 
eibus vindicavi ; sed , quia me necessitas ad hoc bellum a 
custodia eius avertit , Thraces habent. Et Aetolis haec. 
Attalo autem Rhodiisque nihil iure debeo. Non enim a me , 
sed ab illis , principium belli ortum est. Romanorum au- 
tem honoris causa , Peraeam Rhodiis, et naves Attalo cum 
captivis, qui comparebunt , restituam. Nam quod ad Nice- 
phorium Venerisque templi restitutionem attuiet , quid ea 
restitui postulantibus respondeam 1 nisi , quo uno modo luci 
silvaeque caesae restitui possunt , curam impensamque sa- 
tionis me pracstaturum : quoniam haec inter se reges po- 
stulare et respondere placet. Extrema eius oratio adversus 
Achaeos fuit: in qua, orsus ab Antigoni primum, suis 
deinde erga eam gentem meritis, recitari decreta eorum 
iussit , omnes divinos humanosque honores eomplexa : 
atque iis adiecit recens decretum , quo ab se descivis- 
sent , invectusque graviter in perfidiam eorum , Argos 
tamen se redditurum iis , dixit. De Corintho cum imperatore 
romano deliberaturum esse : quaesiturumque simul ab eo, 
utrum iis tantum urbibus decedere se aequum censeat , quas 
a se ipso captas iure belli habeat , an iis etiam , quas a 
maioribus suis accepisset. 

XXXV. Parantibus Achaeis Aelolisque ad ea respon- 
dere-, quum prope occasum sol esset, dilato in posterum 
diem colloquio , Philippus in stationem, ex qua profec- 
tus erat , Romani sociique in castra redierunt. Quin- 
ctius postero die ad Nicaeam ( is enim locus placuerat) 
ad constitutum tempus venit. Philippus nullus usquam, 
nec nuntius ab eo per aliquot horas veniebat : et iam 
desperantibus venturum repente apparuerunt naves. At- 
que ipse quidem , quum tam gravia et indigna impera- 
rentur , inopem consilii diem se consumpsisse deliberando , 
aiebat. Vulgo credebatur , de industria rem in serum 
tractam , ne tempus dari posset Achaeis Aetolisque ad 
respondendum, et eam opinionem ipse affirmavit, petendo, 
ut summotis aliis , ne tempus altercando tereretur , et 
aliquis finis rei imponi posset , cum ipso imperatore ro- 
mano liceret sibi colloqui. Id primo non acceptum , ne 
excludi colloquio viderentur socii : deinde , quum haud 

absisteret petere , ex omnium consilio romanus imperator 
cum Ap. Claudio tribuno militum , ceteris summotis, ad 
extremum litus processit. Rex cum duobus, quos pridie 
adhibuerat , in terram est egressus. Ibi quum aliquam- 
diu secreto locuti essent , quae acta ad suos Philippus 
retulerit , minus compertum est. Quinctius haec retulit 
ad socios : Romanis eum cedere tota Illyrici ora , perfu- 
gas remittere , ac si qui essent captivi. Attalo naves , et 
cum iis captos navales socios ; Rhodiis regionem , quam 
Peraeam vocant , reddere : Iasso et Bargyliis non cessu- 
rum. Aetolis Pharsalum Larissamque reddere , Thebas non 
reddere. Achaeis, non Argis modo , sed etiam Corintho ces- 
surum. Nulli omnium placere , partium , quibus cessurus 
aut non cessurus esset , destinatio. Plus enim amitti in 
iis, quam acquiri : nec unquam, nisi tota deduxisset Grae- 
cia praesidia , causas certaminum defore. 

XXXVI. Quum haec toto ex concilio certatim omnes 
vociferarentur, ad Philippum quoque procul stantem vox 
est perlata. Itaque a Quinctio petit , ut rem totam in 
posterum diem differret : profecto aut persuasurum se , 
aut persuaderi sibi passurum. Litus aa Throniun? col- 
loquio destinatur: eo mature conventum est. Ibi Philip- 
pus primo et Quinctium et omnes, qui aderant, rogare, 
ne spem pacis turbare vellent. Postremo petere tempus, 
quo legatos Romam ad senatum mittere posset. Aut his 
conditionibus se pacem impetraturum , aut , quascumque 
senatus dedisset , leges pacis accepturum. Id celeris haud- 
quaquam placebat : nec enim aliud , quam moram et 
dilationem ad colligendas vires , quaeri. Quinctius , verum 
id faturum fuisse, dicere , si aestas et tempus rerum ge- 
rendarum esset ; nunc , hieme instante , nihil amitti , dato 
spatio ad legatos mittendos. Nam neque sine auctoritate 
senatus quidquam eorum ratum fore , quae cum rege ipsi 
pepigissent : et explorari , dum bello necessariam quietem 
ipsa hiems daret, senatus auctoritatem posse. In hanc sen- 
tentiam et ceteri sociorum principes concesserunt : indu- 
ciisque datis in duos menses , et ipsos mittere singulos 
legatos ad edocendum senatum , ne fraude regis capere- 
tur, placuit Additum induciarum pacto, ut regia praesidia 
Phocide ac Locride extemplo deducerentur. Et ipse Quin» 

clrus cum sociorum legatis Amynandrum Athamanum 
regem , ut speciem legationi adiiceret , et Q. Fabium , 
( uxoris Quinctii sororis filius erat ) et Q. Fulvium , et 
Ap. Claudium misit. 

XXXVll. Ut ventum Romam est, prius sociorum le- 
gati , quam regis , auditi sunt. Cetera eorum oratio con- 
viciis regis consumpta est. Moverunt eo maxime senatum, 
demonstrando maris terrarumque regionis eius situm : ut 
omnibus appareret , si Demetriadem in Thessalia, Chal- 
cidem in Fuboea , Corinlhum in Achaia rex teneret, non 
posse liberam Graeciam esse: et ipsum Philippum, non 
contumeliosius , quam verius , compedes eas Graeciae 
appellare. Legati deinde regis intromissi. Quibus, longio- 
rem exorsis orationem , brevis interrogatio , cessurusne 
iis tribus urbibus esset , sermonem incidit , quum man- 
dati sibi de his nominatim negarent quidquam. Sic in- 
fecta pace , regii dimissi. Quinctio liberum arbitrium pa- 
cis ac belli permissum. Quod ut salis apparuit, non tae- 
dere belli senatum, et ipse, victoriae, quam pacis, avi- 
dior , neque colloquium postea Philippo dedit, neque le- 
gationem aliam , quam quae omni Graecia decedi nun- 
tiaret , admissurum dixit. 

XXXVIII. Philippus, quum acie decernendum vide- 
ret , et undique ad se contrahendas vires , maxime de 
Achaiae urbibus , regionis ab se diversae , et magis ta- 
men de Argis, quam de Corintho, sollicitus, optimum 
ratus Nabidi eam Lacedaemoniorum tyranno velut fiducia- 
riam dare, ut victori sibi restitueret; si quid «adversi acci- 
disset , ipse haberet , Philocli , qui Corintho Argisque 
pmeerat, scribit , ut tyrannum ipse conveniret. Philocles, 
praeterquam quod iam veniebat cum munere, adiicit ad 
pignus futurae regi cum tyranno amicitiae , filias suas 
regem Nabidis filiis matrimonio coniungere velle. Tyran- 
nus primo negare , aliter urbem eam se «accepturum , 
nisi Argivorum ipsorum decreto arcessitus ad auxilium 
urbis esset. Deinde, ut frequenti concione non aspernatos 
modo , sed abominatos etiam nomen tyranni audivit , 
causam se spoliandi eos nactum ratus, tradere, ubi vellet, 
urbem, Philoclem iussit. Nocte, ignaris omnibus, acceptus 
in urbem est tyrannus. Prima luce occupata omnia su- 

periora loca , portaeque clausae. Paucis principum inter 
primum tumultum elapsis , eorum absentium direptae 
fortunae : praesentibus aurum , atque argentum ablatum: 
pecuniae imperatae ingentes. Qui non cunctanter con- 
tulere , sine contumelia et laceratione corporum sunt 
dimissi : quos occulere aut retrahere aliquid suspicio fuit, 
in servilem modum lacerati atque extorti. Concione inde 
advocata , rogationes promulgavit; unam de tabulis novis, 
alteram de agro viritim dividendo ; duas faces novanti-* 
bus res ad plebem in optimates accendendam. 

XXXIX. Postquam in potestate Argivorum civitas 
erat , nihil eius memor tyrannus, a quo eam civitatem, 
et quam in conditionem accepisset , legatos Eialiam ad 
Quinclium , et Attalum Aeginae hibernantem mittit, qui 
nuntiarent , Argos in potestate sua esse : eo si veniret Quin- 
ctius ad colloquium, non diffidere, sibi omnia cum eo con- 
ventura. Quinctius , ut eo quoque praesidio Philippum 
nudaret , quum annuisset se venturum , mittit ad Atta- 
lum , ut ab Aegina Sicyonem sibi occurreret , ipse ab 
Anticyra decem quinqueremibus, quas iis forte ipsis diebus 
L. Quinctius frater eius adduxerat ex hibernis Corcyrae, 
Sicyonem transmisit. Iam ibi Attalus erat ; qui , quum 
tyranno ad romanum imperatorem , non romano ad ty- 
rannum , eundum diceret, in sententiam suam Quinctium 
traduxit, ne in urbem ipsam Argos iret. Haud procul urbe, 
Myccnica vocatur : in eo loco ut congrederentur , con- 
venit. Quinctius cum fratre et tribunis militum paucis, At- 
talus cum regio comitatu, Nicostratus Achaeorum praetor 
cum auxiliaribus paucis venit. Tyrannum ibi cum omnibus 
copiis opperientem invenerunt. Progressus armatus cum 
satellitibus armatis est in medium fere interiacenlis campi: 
inermis Quinctius cum fratre et duobus tribunis mili- 
tum: inermi item regi praetor Achaeorum et unus ex 
purpuratis latus cingebant. Initium sermonis ab excusa- 
tione tyranni ortum , quod armatus ipse armatisque sep- 
tus , quum inermes romanum imperatorem regemque cer- 
neret , in colloquium venisset. Neque enim se illos timere , 
dixit , sed exsules Argivorum. Inde, ubi de conditionibus 
amicitiae coeptum agi est, Romanus duas postulare res : 
unam , ut bellum cum Achaeis liniret : alteram , ut ad- 

versus Philippum milteret secum auxilia. Ea se missu- 
rum dixit: pro pace cum Achaeis , induciae impetratae, 
donec hellum cum Philippo finiretur. 

XL. De Argis quoque disceptatio ab Attalo rege est 
mota : quum fraude Philoclis proditam urbem vi ab eo 
teneri argueret; ille, ab ipsis Argivis, ut se defenderet, 
accitum. Concionem Argivorum rex postulabat , ut id 
sciri posset. Nec tyrannus abnuere : sed , deductis ex 
urbe praesidiis , libe jam concionem , non immixtis La- 
cedaemoniis , declaraturam, quid Argivi vellent, prae- 
beri debere dicebat rex. Tyrannus negavit deducturum. 
Haec disceptatio sine exitu fuit. De colloquio discessum, 
sexcentis Cretensibus ab tyranno datis Koinano, induciis- 
que inter Nicoslratum praetorem Achaeorum et Lace- 
daemoniorum tyrannum in quatuor menses factis. Inde 
Quinctius Corinthum est profectus : et ad portam cum 
Cretensium cohorte accessit , ut Philocli praefecto urbis 
appareret , tyrannum a Philippo descisse. Philocles et 
ipse ad imperatorem romanum in colloquium venit : 
hortantique , ut extemplo transiret , urbemque traderet, 
ita respondit , ut distulisse rem magis , quam negasse , 
videretur. A Corintho Quinctius Anticyram traiecit: inde 
fratrem ad tentandam Acarnanum gentem misit. Attalus 
ab Argis Sicyonem est profectus. Ibi et civitas novis ho- 
noribus veteres regis honores auxit : et rex ad id, quod 
sacrum Apollinis agrum grandi quondam pecunia rede- 
merat iis; tum quoque, ne sine aliqua magnificentia prae- 
teriret civitatem sociam atque amicam decem talenta ar- 
genti dono dedit , et decem millia mcdimndm frumenti. 
Atque ita Cenchreas ad naves rediit. Et Nabis, firmato 
praesidio Argis , Lacedaemonem regressus , quum ipse 
viros spoliasset , ad feminas spoliandas uxorem Argos 
remisit Ea nunc singulas illustres , nunc simul plures 
genere inter se iunctas domum arcessendo , blandien- 
doque ac minando , non aurum modo iis, sed postremo 
vestem quoque mundumque omnem muliebrem ademit. 

T. Quinctius Flamininus proconsul cum Philippo ad Cy- 
noscephalas in Thessalia acie victo debellavit. L. Quinctius 
Flamininus , frater proconsulis , Acarnanes , Leucade urbe, 
quod caput est Acarnanum , expugnata, in deditionem ac- 
cepit. C. Sempronius Tuditanus praetor a Celtiberis cum 
exercitu caesus est. Attalus , a 'Thebis ob subitam valetu- 
dinem Pergamum translatus, decessit. Pax petenti Philippo, 
Graeciae libertas data est. L. Furius Purpureo et Claudius 
Marcellus consules Boios et Insubres Gallos subeqerunt. Mar- 
cellus triumphavit. Hannibal , frustra in Africa bellum 
molitus , et ob hoc Romanis per epistolas adversae factionis 
principum delatus , propter melum Romanorum, qui lega- 
tos aa Carthaginiensium senatum de eo miserant, profugus 
ad Antiochum regem Syriae se contulit , bellum contra 
Romanos parantem. 

Haec per hiemem gesta. Initio autem veris Quinctius, 
Attalo Elatiam excito , Boeotorum gentem , incertis ad 
eam diem animis fluctuantem , ditionis suae facere cu- 

K iens, profectus per Phocidem, quinque millia ab The- 
is , quod caput est Boeotiae, posuit castra. Inde postero 
die cum unius signi militibus , et Attalo, legationibusque, 
quae frequentes undique convenerant , pergit ire ad ur- 
bem , iussis legionariis hastatis ( ea duo millia militum 
erant) sequi se, mille passuum intervallo distantes. Ad 
medium ferme viae Boeotorum praetor Antiphilus obvius 
fuit : cetera multitudo e muris adventum imperatoris 
romani regisque prospeculabatur. Rara arma pauciqne 
milites circa eos apparebant: hastatos, sequentes procul, 
anfractus viarum vallesque interiectae occulebant. Quum 
iam appropinquaret urbi , velut obviam egredientem tur- 
bam salutaret , tardius incedebat. Causa erat morae , ut 
hastati consequerentur. Oppidani, ante lictores turba acta, 
insecutum confestim agmen armatorum non ante, quam 
ad hospitium imperatoris ventum est, conspexere. Tum, 
velut prodita dolo Anliphili praetoris urbe captaque, ob- 
stupuerunt omnes. Et apparebat , nihil liberae consul- 
tationis concilio , quod in diem posterum indictum erat 
Boeotis , relictum esse. Texerunt dolorem , quem et ne- 
quidquam , et non sine periculo ostendissent. 

II. In concilio Attalus primus verba fecit. Orsus a ma- 
iorum suorum suisque, et communibus in omnem Grae- 
ciam, et propriis in Boeotorum gentem, meritis, senior 
iam et inflrmior , quam ut contentionem dicendi su- 
stineret , obmutuit et concidit. Et, dum regem auferunt 
perferuntque parte membrorum captum, paullisper con- 
cio intermissa est. Aristacnus inde, Achaeorum praetor, 
eo cum maiore auctoritate auditus, quod non alia, quam 
quae Achaeis suaserat , Boeotis suadebat. Pauca ab ipso 
Quinctio adiecta , fidem magis romanam , quam arma 

aut opes , extollente verbis. Rogatio inde , a Plataeensi 
Dicaearcho lata recitataque , de societate cum Romanis 
iungenda , nullo contra dicere audente, omnium Boeo- 
tiae civitatium suffragiis accipitur iubeturque. Concilio 
dimisso , Quinctius tantum Thebis moratus , quantum 
Attali repens casus coegit , postquam non vitae praesens 
periculum vis morbi attulisse , sed membrorum debili- 
tatem visa est , relicto eo ad curationem necessariam 
corporis, Elatiam , unde profectus erat, redit; Boeotis 
quoque , sicut prius Achaeis , ad societatem adseilis, et 
quando tuta ea pacataque ab tergo relinquebantur, omni- 
bus iam cogitationibus in Philippum, et quod reliquum 
belli erat , conversis. 

III. Philippus quoque primo vere, postquam legati ab 
Roma nihil pacati retulerant , delectum per omnia op- 
pida regni habere instituit, in magna inopia iuniorum. 
Absumpserant enim per multas iam aetates continua bella 
Macedonas : ipso quoque regnante , et navalibus bellis 
adversus Rhodios Attalumque , et terrestribus adversus 
Romanos ceciderat- magnus numerus. Ita et tirones ab 
sexdecira annis milites scribebat, et emeritis quidam sti- 
pendiis , quibus modo quidquam reliqui roboris erat, ad 
signa revocabantur. Ita suppleto exercitu, secundum ver- 
num aequinoctium omnes copias Dium contraxit; ibique 
stativis positis , exercendo quotidie milite , hostem op- 
periebatur. Et Quinctius per eosdem ferme dies, ab Ela- 
tia profectus , praeter Thronium et Scarpheam ad Ther- 
mopylas pervenit. Ibi concilium Aetolorum, Heracleam 
indictum , tenuit , consultantium , quantis auxiliis ro- 
manum ad bellum sequerentur. Cognitis sociorum decretis, 
tertio die ab Heraclea Xynias praegressus , in confinio 
Aenianum Thessalorumque positis castris , aetolica au- 
xilia opperiebatur. Nihil morati Aetoli sunt Phaenea 
duce sexcenti pedites cum equitibus quadringentis vene- 
runt. Ne dubium esset , quid exspectasset , confestim 
Quinctius movit castra. Transgresso iu phthioticum agrum 
quingenti Gortynii Cretensium, duce Cydante, et trecenti 
Apolloniatae , haud dispari armatu, se coniunxere : nec 
ita multo post Araynanaer cum Athamanum peditum du- 
centis et mille. Philippus, cognita profectione abElatia 

Romanorum, ut cui do summa rerum adessel certamen, 
adhortandos milites ratus, multa iam saepe memorata 
de maiorum virtutibus , simul de militari laude Mace- 
donum , quum disseruisset , ad ea , quae tum maxime 
animos terrebant , quibusque erigi ad aliquam spem po- 
terant , venit. 

IV. Acceptae ad Aoum flumen in angustiis cladi ter 
a Macedonum phalange ad Atracem vi pulsos Romanos 
opponebat : ct illic tamen , ubi insessas fauces Epiri non 
tenuissent , primam culpam fuisse eorum , qui negligenter 
custodias servassent : secundam , in ipso certamine , levis 
armaturae mercenariorumque militum. Macedonum vero 
phalangem et tunc stetisse , et loco aequo iustaque pugna 
semper mansuram invictam. Decem ct sex millia militum 
haec fuere , robur omne virium et regni. Ad hoc duo 
millia caelratorum, quos peltastas appellant, Thracum- 
que et Illyriorum (Trallis est nomen genti) par nu- 
merus bina millia erant , et mixti ex pluribus gentibus 
mercede conducti auxiliares mille ferme ct quingenti, et 
duo millia equitum. Cum iis copiis rex hostem opperie- 
batur. Romanis ferme par numerus erat: equitum copiis 
tantum , quod Aetoli accesserant , superabant. 

V. Quinctius ad Thebas Phthioticas castra quum mo- 
visset , spem nactus per Timonem principem civitatis 
prodi urbem , cum paucis equitum levisque armaturae 
ad muros successit. Ibi adeo frustrata spes est, ut non 
certamen modo cum erumpentibus , sed periculum quo- 
que atrox subiret : ni castris exciti repente pedites equi- 
tesque in tempore subvenissent. Et postquam nihil con- 
ceptae temere spei succedebat , urbis quidem amplius 
tentandae in praesentia conatu absistit : ceterum satis 
gnarus , iam in Thessalia regem esse, nondum comperto, 
quam in regionem venisset , milites per agros dimissos 
vallum caedere et parare iubet. Vallo et Macedones et 
Graeci usi sunt ; sed usum nec ad commoditatem ferendi, 
nec ad ipsius munitionis firmamentum aptaverunt. Nam 
et maiores et magis ramosas arbores caedebant , quam 
quas ferre cum armis miles posset ; et quum castra his 
ante obiectis sepsissent , facilis molitio eorum valli erat. 
Nam et quia rari stipites magnarum arborum eminebant, 


T. LIVII 


180 

multique et validi rami praebebant , quod recte manu 
caperetur , duo , aut summum tres iuvenes connisi ar- 
borem unam evellebant : qua evulsa , portae instar ex- 
templo patebat, nec in promptu erat, quod obmolirentur. 
Romanus leves et bifurcos plerosque , vel trium , aut , 
quum plurimum , quatuor ramorum vallos caedit, ut et 
suspensis ab tergo armis ferat plures simul apte miles; 
et ita densos obfigunt implicantque ramos, ut neque , 
quae cuiusque stipitis palma sit , pervideri possit , et 
adeo acuti , aliusque per alium immissi radii locum ad 
inserendam manum non relinquunt, ut neque prehendi, 
quod trahatur , neque trahi , quum inter se innexi rami 
vinculum in vicem praebeant, possit; et, si evulsus forte 
est unus , nec loci multum aperit , et alium reponere 
perfacile est. 

VI. Quinctius postero die , vallum secum ferente mi- 
lite , ut paratus omni loco castris ponendis esset , pro- 
gressus modicum iter , sex ferme millia a Pheris quum 
•consedisset , speculatum , in qua parte Thessaliae hostis 
esset , quidve pararet , misit Circa Larissam erat rex , 
certior iam factus, Romanum ab Thebis Pheras movisse. 
Defungi quam primum et ipse certamine cupiens , du- 
cere ad hostem pergit , et quatuor millia fere a Pheris 
posuit castra. Inde postero aie quum expediti utrimque 
ad occupandos super urbem tumulos processissent , pari 
ferme intervallo ab iugo, quod capiendum erat, quum 
inter se conspecti essent , constiterunt; nuntios in castra 
remissos , qui , quid sibi , quando praeter spem hostis 
occurrisset , faciendum esset , consulerent , quieti oppe- 
rientes. Et illo quidem die , nullo inito certamine , in 
castra revocati sunt. Postero die circa eosdem tumulos 
equestre proelium fuit : in quo non minimum Aetolorum 
opera regii fugati , atque in castra compulsi sunt. Ma- 
gnum utrisque impedimentum ad rem gerendam fuit ager 
consitus crebris arboribus , hortique , ut in suburbanis 
locis , et coarctata itinera maceriis , et quibusdam locis 
interclusa. Itaque pariter ducibus consilium fuit exce- 
dendi ea regione , et , velut ex praedicto , ambo Sco- 
tussam petierunt ; Philippus, spe frumentandi inde ; Ro- 
manus , ut praegressus corrumperet hosti frumenta. Per 

diem tolum , quia colles perpetuo iugo intererant, nullo 
conspecta inter se loco agmina ierunt. Komani ad Ere- 
triam phthiotici agri , Phlippus super amnem Onches- 
lum posuit castra. Ne postero quidem die , quum Phi- 
lippus ad Melamhium , quod vocant , scolussaei agri , 
Quinctius circa Thelidium Pharsaliae terrae posuisset 
castra , aut hi, aut illi , ubi hostis esset , satis comper- 
tum habuerunt. Tertio die primo nimbus effusus, dein 
caligo noctis simillima Romanos metu insidiarum tenuit. 

VII. Philippus maturandi itineris causa, post imbrem 
nubibus in terram demissis nihil deterritus , signa ferri 
iussit. Sed tam densa caligo obcaecavcrat diem, ut neque 
signiferi viam , nec signa milites cernerent ; agmen ad 
incertos clamores vagum velut errore noctuino turbare- 
tur. Supergressi tumulos, qui Cynoscephalae vocantur, 
relicta ibi statione firma peditum equitumque, posuerunt 
castra. Romanus iisdem ad Thetidium castris quum se 
tenuisset , exploratum tamen , ubi hostis esset , decem 
turmas equitum et mille pedites misit ; monitos , ut ab 
insidiis, quas dies obscurus apertis quoque locis tectu- 
rus esset , praecaverent. Ubi ventum ad insessos tumulos 
est, pavore mutuo iniccto velut torpentes quieverunt: 
dein , nuntiis retro in castra ad duces missis, ubi primus 
terror ab necopinato visu consedit, non diutius certa- 
mine abstinuere. Principio a paucis procurrentibus laces- 
sita pugna est , deinde subsidiis tuentium pulsos aucta : 
in qua quum haudquaquain pares Romaui alios super 
alios nuntios ad ducem mitterent, premi sese ; quingenti 
equites et duo millia peditum , maxime Aetolorum, cum 
duobus tribunis militum propere missa, rem inclinatam 
restituerunt : versaque fortuna , Macedones laborantes 
opem regis per nuntios implorabant. Sed , ut qui nihil 
minus illo die propter offusam caliginem , quarn proe- 
lium , exspectasset , magna parte hominum omnis generis 
pabulatum missa , aliquamdiu inops consilii trepidavit : 
deinde , postquam nuntii instabant , et iam iuga * mon- 
tium detexerat nebula , et in conspectu erant Macedo- 
nes , in tumulum maxime editum inter alios compulsi, 
loco se magis , quam armis , tutantes ; committendam 
rerum summam in discrimen utcunque ratus , ne partis 

indefensae iactura fieret , Athenagoran) ducem mercede 
militantium cum omnibus , praeter Thracas , auxiliis , 
et equitatu Macedonum ac Thessalorum mittit. Eorum 
adventu depulsi ab iugo Romani non ante restiterunt , 
quam in planiorem vallem perventum est. Ne effusa de- 
truderentur fuga, plurimum in aelolis equitibus praesi- 
dii fuit ls longe tum optimus eques in Graecia erat : 
pedite inter finitimos vincebantur. 

VIII. Laetior res , quam pro successu pugnae , nun- 
tiata , quum alii super alios recurrentes ex proelio cla- 
marent , fugere pavidos Romanos , invitum et cuncta- 
bundum , et dicentem temere fieri , non locum sibi pla- 
cere , non tempus , perpulit , ut educeret omnes copias 
in aciem. Idem et Romanus , magis necessitate , quam 
occasione pugnae inductus , fecit. Dextrum cornu , ele- 
phantis ante signa instructis, in subsidiis reliquit : laevo 
cum omni levi armatura in hostem vadit; simul admo- 
nens , cum iisdem Macedonibus pugnaturos , quos ad Epiri 
fauces , montibus fluminibusque septos , victa naturali dif- 
ficultate locorum , expulissent , acieque expugnassent: cum 
iis , quos P. Sulpicii prius ductu obsistentes in Eordaeae 
aditu vicissent Fama stetisse , non viribus , Macedoniae 
regnum. Eam quoque famam tandem evanuisse. lam per- 
ventum ad suos in ima valle stantes erat, qui adventu 
exercitus imperatorisque pugnam renovant, impetuque 
facto rursus avertunt hostem. Philippus cum caetratis et 
cornu dextro peditum, robore macedonici exercitus, quam 
phalangem vocabant , propero cursu ad hostem vadit. Ni- 
canori , ex purpuratis um , ut cum reliquis copiis con- 
festim sequatur , imperat Primo , ut in iugum evasit , 
et , iacentibus ibi paucis armis corporibusque hostium , 
proelium eo loco fuisse , pulsosque inde Romanos , et 
pugnari prope castra hostium vidit , ingenti gaudio est 
elatus : mox , refugientibus suis , et terrore verso, paul- 
lisper , incertus an in castra reciperet copias, trepidavit: 
deinde , ut appropinquabat hostis, et, praeterquam quod 
caedebantur aversi , nec , nisi defenderentur , servari 
poterant, ne ipsi quidem in tuto iam receptus erat ; coac- 
tus , nondum assecuta parte suorum , periculum sum- 
mae rerum facere , equites levemque armaturam , qui 

in proelio fuerant , dextro in cornu locat : caetratos et 
Macedonum phalangem , hastis positis, quarum longitudo 
impedimento erat , gladiis rem gerere iubet : simul , ne 
facile perrumperetur acies , dimidium de fronte demptum 
introrsus porrectis ordinibus duplicat, ut longa potius, 
quam lata , acies esset : simul et densari ordines iussit, 
ut vir viro , arma armis iungerentur. 

IX. Quinctius, his, qui in proelio fuerant, inter signa 
et ordines acceptis , tuba dat signum. IVaro alias tantus 
clamor dicitur in principio pugnae exortus. Nam forte 
utraque acies simul conclamavere : nec solum qui pu- 
gnabant , sed subsidia etiam , quique tum maxime in 
proelium veniebant. Dextro cornu rex , loci plurimum 
auxilio, ex iugis altioribus pugnans , vincebat ; sinistro, 
tum quum maxime appropinquante phalangis parte, quae 
novissimi agminis fuerat , sine ullo ordine trepidabatur. 
Media acies , quae propior dextrum cornu erat , stabat 
spectaculo velut nihil ad se pertinentis pugnae intenta: 
phalanx , quae venerat , agmen magis , quam acies, ap- 
tiorque itineri , quam pugnae , vixdum in iugum eva- 
serat. In hos incompositos Quinctius, quanquam pedem 
referentes in dextro cornu suos cernebat, elephantis prius 
in hostem actis , impetum facit ; ratus partem profliga- 
tam cetera tracturam. Non dubia res fuit. Extemplo terga 
vertere Macedones , terrore primo bestiarum aversi. Et 
ceteri quidem hos pulsos sequebantur : unus e tribunis 
militum , extemplo capto consilio , cum viginti signorum 
militibus, relicta ea parte suorum, quae haud dubie vin- 
cebat , brevi circuitu dextrum cornu hostium aversum 
invadit. Nullam aciem ab tergo adortus non turbasset; 
ceterum ad communem omnium in tali re trepidationem 
accessit, quod phalanx Macedonum, gravis atque immo- 
bilis , nec circumagere se poterat , nec hoc, qui a fronte 

E anllo ante pedem referentes, tunc ultro territis insta- 
ant, patiebantur. Ad hoc loco etiam premebantur, quia 
iugum , ex quo pugnaverant , dum per proclive pulsos 
insequuntur, tradiderant hosti ad terga sua circumducto. 
Paullisper in medio caesi , deinde , omissis plerique ar- 
mis, capessunt fugam. 

X. Philippus cum paucis peditum equitumque primo 

tumulum altiorem inter ceteros cepit , ut specularetur , 
quae in laeva parte suorum fortuna esset : deinde, post- 
quam fugam effusam animadvertit , et omnia circa iuga 
signis atque armis fulgere , tum et ipse acie excessit. 
Quinctius, quum institisset cedentibus , repente quia eri- 
gentes hastas Macedonas conspexerat , quidnam para- 
rent incertus, paullisper per novitatem rei constituit signa: 
deinde , ut accepit nunc morem esse Macedonum tra- 
dentium sese , parcere victis in animum habebat. Cete- 
rum ab ignaris militibus omissam ab hoste pugnam, et 
quid imperator vellet . impetus in eos est factus, et pri- 
mis caesis , ceteri in fugam dissipati sunt. Rex effuso 
cursu Tempe petit. Ibi ad Gonnos diem unum substitit 
ad excipiendos , si qui proelio superessent. Romani vic- 
tores in castra hostium spe praedae irruunt: verum ea 
magna iam ex parte direpta ab Aetolis inveniunt. Caesa 
eo die octo hostium millia , quinque capta. Ex victori- 
bus septingenti ferme ceciderunt. Si Valerio quis credat, 
omnium rerum immodice numerum augenti, quadraginta 
millia hostium eo die sunt caesa ; capta , ubi modestius 
mendacium est , quinque millia septingenti , signa mili- 
taria ducenta novem et quadraginta. Claudius quoque duo 
et triginta millia hostium caesa scribit , capta quatuor 
millia et trecentos. Nos non minimo potissimum numero 
credidimus , sed Polybium secuti sumus , non incertum 
auctorem quum omnium romanarum rerum, tum prae- 
cipue in Graecia gestarum. 

XI. Philippus , collectis ex fuga , qui , variis casibus 
pugnae dissipati, vestigia eius secuti fuerant, missisque 
Larissam ad commentarios regios comburendos , ne in 
hostium venirent potestatem , in Macedoniam concessit. 
Quinctius, captivis praedaque venundatis, partim militi 
concessis, Larissam, est profectus, hauddum satis gnarus, 
quam regionem petisset rex, quidve pararet. Caduceator 
eo regius venit, specie ut induciae essent, donec tolle- 
rentur ad sepulturam , qui in acie cecidissent ; re vera 
ad petendam veniam legalis mittendis. Utrumque ab Ro- 
mano impetratum. Adiecla etiam illa vox , bono animo 
esse regem ut iuberet : quae maxime Aetolos offendit, iam 
tumentes querentesque , mutatum victoria imperatorem. 

Ante pugnam, omnia magna parvaque communicare cum 
sociis solitum : nunc omnium expertes consiliorum esse: suo 
ipsum arbitrio cuncta agere : cum Philippo iam gratiae 
privatae locum quaerere ; ut dura atque aspera belli Ae- 
toli exhauserint , pacis gratiam et fructum Romanus in se 
vertat. Et haud dubie decesserat iis aliquantum honoris; 
sed , cur negligerentur , ignorabant. Donis regis immi- 
nere credebant invicti ab ea cupiditate animi virum: sed 
et succensebat non immerito Aetolis , ob insatiabilem 
aviditatem praedae , et arrogantiam eorum , victoriae 
gloriam in se rapientium , quae vanitate sua omnium 
aures offendebat : et Philippo sublato, fractis opibus ma- 
cedonici regni , Aetolos habendos Graeciae dominos cer- 
nebat. Ob eas causas multa sedulo, ut viliores leviores- 
que apud omnes essent et viderentur , laciebat. 

XII. Induciae quindecim dierum datae hosti erant, et 
cum ipso rege constitutum colloquium : cuius priusquam 
tempus veniret, in consilium advocavit socios. Retulit , 
quas leges pacis placeret dici. Amynander Athamanum 
rex paucis sententiam absolvit , ita componcrulam pacem 
esse , ut Graecia , etiam absentibus Romanis , satis potens 
tuendae simul pacis libertatisque esset. Aetolorum asperior 
oratio fuit , qui pauca praelati , recte atque ordine impe- 
ratorem romanum facere , quod, quos belli socios habuisset , 
cum iis communicant pacis consilia : falli autem eum lota 
re , si aut Romanis pacem , aut Graeciae libertatem salis 
firmam se credat relicturum, 7iisi Philippo aut occiso, aut 
regno pulso : quae utraque proclivia esse , si fortuna uti 
vellet. Ad haec Quinctius negare, Aetolos aut moris Ro- 
manorum memorem, aut sibi ipsis convenientem sententiam 
dixisse ; et illos prioribus omnibus conciliis colloquiisque de 
conditionibus pacis semper, non ut ad internecionem bella- 
retur , disseruisse , et Romanos, praeter vetustissimum mo- 
rem victis parcendi , praecipuum clementiae documentum 
dedisse, pace Hannibali et Carthaginiensibus data. Omittere 
se Carthaginienses. Cum Philippo ipso quoties ventum in 
colloquium ? nec unquam , ut cederet regno , actum esse? 
An , quia victus in proelio foret, inexpiabile bellum factum ? 
Cum armato hoste infestis animis concurri debere : adver- 
sus victos mitissimum quemque animum maximum habere. 

Libertati Graeciae videri graves Macedonum reges: si regnum 
gensque tollatur , Thracas, Illyrios, Gallos deinde , gen- 
tes feras et indomitas , in Macedoniam se et in Graeciam 
effusuras. Ne , proxima quaeque amoliendo , maioribus gra- 
vioribusque aditum ad se facerent. Interfanti deinde Phae- 
neae praetori Aetolorum, testi ficantique , si elapsus eo 
tempore Philippus foret, mox gravius eum rebellaturum, 
Desistite tumultuari , inquit, ubi consultandum est. Non 
iis conditionibus illigabitur rex , ut movere bellum possit. 

XIII. Hoc dimisso concilio, postero die rex ad fauces, 
quae ferunt in Tempe, ( is datus erat locus colloquio ) 
venit : tertio dic datur ei Romanorum ac sociorum fre- 
quens concilium. Ibi Philippus perquam prudenter, iis, 
sine quibus pax impetrari non poterat, sua potius volun- 
tate omissis, quam altercando extorquerentur, quae priore 
colloquio aut imperata a Romanis , aut postulata ab so- 
ciis essent , omnia se concedere , de ceteris senatui permis- 
surum ,' dixit. Quanquam vel inimicissimis omnibus prae- 
clusisse vocem videbatur , Pbaeneas tamen Aetolus, cun- 
ctis tacentibus, Quid ? nobis, inquit, Philippe, rcddisne 
tandem Pharsalum , et Larissam Cremasten , et Echinum, 
et Thebas Phthias ? Quum Philippus nihil morari dice- 
ret , quo minus reciperent ; disceptatio inter imperato- 
rem romanum et Aetolos orta est <j^j Thebis : nam, eas 
populi romani iure belli factas esse , Quinctius dicebat, 
quod , integris rebus , exercitu ab se admoto , vocati in 
amicitiam, quum potestas libera desciscendi ab rege es- 
set , regiam societatem romanae praeposuissent. Phae- 
neas , et pro societate belli , quae ante bellum habuis- 
sent , restitui Aetolis aequum censebat , et ita in foedere 
primo cautum esse, ut belli praeda , rerumque , quae 
ferri agique possent , Romanos ; ager urbesque captae 
Aetolos sequerentur. Fos, inquit, ipsi, Quinctius, socie- 
tatis istius leges rupistis , quo tempore , relictis nobis, cum 
Philippo pacem fecistis , quae si maneret, captarum tamen 
urbium illa lex foret. Thessaliae civitates sua voluntate in 
ditionem nostram venerunt. Haec, cum omnium sociorum 
assensu dicta , Aetolis non in praesentia modo gravia 
auditu , sed mox etiam belli causae , magnarumque ex 
eo cladium , iis fuerunt. Cum Philippo ita convenit, ut 

Demetrium lilium et quosdam ex amicorum numero ob- 
sides , et ducenta talenta daret: de ceteris Romam mit- 
teret legatos : ad eam rem quatuor mensium induciae 
essent. Si pax non impetrata a senatu foret, obsides pe- 
cuniamque reddi Philippo receptum est. Causa romano 
imperatori non alia maior fuisse dicitur pacis maturan- 
dae , quam quod Antiochum bellum transitumque in 
Europam moliri constabat. 

XIV. Eodem tempore , atque ,. ut quidam tradidere , 
eodem die ad Corinthum Achaei ducem regium An- 
drosthenem iusto proelio fuderunt. Eam urbem pro arce 
habiturus Philippus adversus Graeciae civitates, et prin- 
cipes inde evocatos per speciem colloquendi , quantum 
equitum dare Corinthii ad hellum possent , retinuerat 
pro obsidibus , et , praeter quingentos Macedonas mix- 
tosque ex omni genere auxiliorum octingentos, quod iam 
ante ibi fuerat , mille Macedonum eo miserat , et mille 
ac ducentos Illyrios, Th racasque , et Cretenses, qui in 
utraque parte militabant , octingentos. His additi Rocoti, 
Thessalique , et Acarnanes mille , scutati omnes , et ex 
ipsorum Corinthiorum iuventulc , impleta ut essent sex 
millia armatorum , fiduciam Androstheni fecerunt acie 
decernendi. Nicostratus praetor Achaeorum Sycione erat 
cum duobus millibus peditum , centum equitibus. Sed , 
imparem se et numero et genere militum cernens, moe- 
nibus non excedebat. Regiae copiae peditum equitumque 
vagae pellencnsem , elphliasium, et clconaeum agrum, 
depopulabantur. Postremo , exprobrantes metum hosti , 
in lines Sicyoniorum transcendebant : navibus etiam cir- 
cumvecti omnem oram Achaiae vastabant. Quum id ef- 
fusius hostes , et , ut fit ab nimia iiducia , negligentius 
etiam facerent, Nicostratus, spem nactus necopinantes 
eos aggrediendi, circa finitimas civitates nuntium occul- 
tum mittit, quo die, et quot, ex quaque civitate ar- 
mati ad Apelaurum ( Stymphaliae terrae is locus est ) 
convenirent. Omnibus ad diem edictam paratis , profec- 
tus inde extemplo , per Phliasiorum lines nocte Cleo- 
nas , insciis omnibus , quid pararet , pervenit. Erant au- 
tem cum eo quinque millia peditum , (ex quibus * ar- 
maturae leyis ) et trecenti eqoites. Cura iis copiis , 

dimissis , qui specularentur , quam in partem hostes ef- 
funderent sese, opperiebatur. 

XV. Androsthenes , omnium ignarus , Corintho pro- 
fectus , ad Nemeam ( amnis est corintbium et sicyonium 
interfluens agrum ) castra locat Ibi parte dimidia exer- 
citus dimissa , dimidiam ( trifariam divisit ) et omnes 
equites discurrere ad depopulandos simul Pellenensium 
Sicyoniumque agros, et Phliasium , iubet. Haec tria di- 
versa agmina discessere. Quod ubi Cleonas ad Nicostra- 
tum perlatum est , extemplo validam mercenariorum 
manum praemissam ad occupandum saltum , per quem 
transitus in corinthium est agrum, ante signa equitibus, 
ut praegrederentur , locatis , ipse confestim agmine du- 

f ilici sequitur. Parte una mercenarii milites ibant cum 
evi armatura , altera clipeati , dein aliarum gentium 
exercitus robur erat, lam haud procul castris aberant 
pedites equitesque , et Thracum quidam in vagos pala- 
tosque per agros hostes impetum fecerant, quum repens 
terror castris infertur. Trepidare dux , ut qui hostes nus- 
quam , nisi raro in collibus ante Sicyonem , non auden- 
tes agmen demittere in campos , vidisset ; ad Cleonas 
quidem accessuros nunquam credidisset. Revocari tuba 
iubet vagos a castris dilapsos. Ipse, raptim capere arma 
iussis militibus, infrequenti agmine porta egressus, super 
flumen instruit aciem. Ceterae copiae , vix colligi atque 
instrui quum potuissent, primum hostium impetum non 
tulerunt. Macedones et maxime omnium frequentes ad 
signa fuerant, et diu ancipitem victoriae spem fecerunt: 

K ostremo fuga ceterorum nudati , quum duae iam acies 
ostium ex diverso , levis armatura ab latere , clipeati 
caetratique a fronte urgerent; et ipsi, re inclinata, pri- 
mo retulere pedem : deinde impulsi terga vertunt , et 
plerique , abicctis armis , nulla spe castrorum tenendo- 
rum relicta , Corinthum petierunt Nicostratus , merce- 
nariis militibus ad hos persequendos , equitibus Thra- 
cumque auxiliis in populatores agri sicyonii missis, ma- 
gnam utrobique caedem edidit : maiorem prope , quam 
in proelio ipso. Ex iis quoque , qui Pellenen Phliunta- 
que depopulati erant , incompositi partim omniumque 
ignari, ad castra revertehtcs, in hostium stationes, tanquam 

ia suas , illati sunt ; partim ex discursu id, quod erat, 
suspicati , ita se in fugam passim sparserunt , ut ab ipsis 
agrestibus errantes circumvenirentur. Ceciderunt eo die 
mille et quingenti, capti trecenti. Achaia omnis magno 
liberata metu. 

XVI. Priusquam dimicaretur ad Cynoscephalas, L. Quin- 
ctius, Corcyram excitis Acarnanum principibus, quae sola 
Graeciae gentium in societate Macedonum manserat, ini- 
tium ibi quoddam motus fecit. Duae autem maxime causae 
eos tenuerant in amicitia regis ; una fides insita genti, 
altera metus odiumque Aetolorum. Concilium Leucadem 
indictum est. Eo neque cuncti convenere Acarnanum 
populi ; nec iis , qui convenerant , idem placuit. Sed et 
principes et magistratus pervicerunt , ut privatum de- 
cretum romanae societatis fieret. Id omnes , qui abfue- 
rant , aegre passi ; et in hoc fremitu gentis a Philippo 
missi duo principes Acarnanum , Androcjes et Echfde- 
mus , non ad tollendum modo decretum romanae socie- 
tatis valuerunt , sed etiam ut Archelaus et Bianor, prin- 
cipes gentis ambo, quod auctores eius sententiae fuissent, 
proditionis in concilio damnarentur, et Zeuxidae praetori, 
quod de ea re retulisset, imperium abrogaretur. Rem te- 
merariam , sed eventu prosperam , damnati fecerunt. Sua- 
dentibus namque amicis , cederent tempori , et Corcyram 
ad Romanos abirent , statuerunt offerre se multitudini, 
et aut eo ipso lenire iras., aut pati, quod casus tulisset. 
Quum se frequenti concilio intulissent , primo murmur 
ac fremitas admirantium , silentium mox a verecundia 
simul pristinae dignitatis , ac misericordia praesentis 
fortunae ortum est. Potestate quoque dicendi facta, prin- 
cipio suppliciter , procedente autem oratione, nbi ad cri- 
mina diluenda ventum est, cum tanta fiducia, quantam 
innocentia dabat, disseruerunt: postremo , ultro aliquid 
etiam queri , et castigare iniquitatem simul in se cru- 
delitatemque ausi , ita affecerunt animos, ut omnia, quae 
in eos decreta erant, frequentes tollerent: neque eo mi- 
nus redeundum in societatem Philippi , abnuendamque 
Romanorum amicitiam , censerent. 

XVII. Leucade haec sunt decreta. Id caput Acarnaniae 
erat, eoque in concilium omnes populi conveniebant. 

Itaque , quum haec repentina mutatio Corcyram ad lega- 
tum Flamininum perlata esset, extemplo cum classe pro- 
fectus Leucadem , ad Heraeum , quod vocant, naves ap- 
plicuit. Inde cum omni genere tormentorum machina- 
rumque , quibus expugnantur urbes , ad muros accessit, 
ad primum terrorem ratus inclinari animos posse. Post- 
quam pacati nihil ostendebatur, tum vineas turresque eri- 
gere, et arietem admovere muris coepit Acarnania uni- 
versa, inter Aetoliam atque Epirum posita, solem occiden- 
tem et mare Siculum spectat. Leucadia nunc insula, vadoso 
freto , quod perfossum manu est , ab Acarnania divisa, 
tum paeninsula erat , occidentis regione arctis faucibus 
cohaerens Acarnaniae. Quingentos ferme passus longae 
hae fauces erant ; latae haud amplius centum et viginti. 
In his angustiis Leucas posita est , colli applicata verso 
in orientem et Acarnaniam. Ima urbis plana sunt , ia- 
ceq)ia ad mare , quo Leucadia ab Acarnania dividitur. 
Inde terra marique expugnabilis est Nam et vada sunt 
stagno similiora , quam mari : et campus terrenus omnis 
operique facilis. Itaque multis simul locis aut subruti, 
aut ariete decussi ruebant muri. Sed quam urbs ipsa 
opportuna oppugnantibus erat , tam inexpugnabiles ho- 
stium animi. Diem ac noctem intenti reficere quassata 
muri ; obstruere , quae patefacta ruinis erant ; proelia 
impigre inire, et armis magis muros, quam se ipsos 
moenibus , tutari : diuti usque spe Romanorum obsidio- 
nem eam extraxissent, ni exsules quidam italici generis, 
Leucade habitantes , ab arce milites accepissent. Eos ta- 
men , ex superiore loco magno cum tumultu decurren- 
tes, acie in foro instructa, i usto proelio aliquamdiu. Leu- 
cadii sustinuerunt. Interim et scalis capta multis locis 
moenia , et per stragem lapidum ac ruinas transcensum 
in urbem : iamque ipse legatus magno agmine circum- 
venerat pugnantes. 1 um pars in medio caesi , pars , 
armis abieclis , dediderunt sese victori. Et post dies pau- 
cos , audito proelio , quod ad Cynoscephalas pugnatum 
erat , omnes populi Acarnaniae in deditionem legati ve- 
nerunt. 

XVIII. Iisdem diebus , omnia simul inclinante for- 
tuna, Rhodii quoque ad vindicandam a Philippo con- 

tinentis regionem , ( Peraeam vocant ) possessam a ma- 
ioribus suis , Pausistratum praetorem cum octingentis 
achaeis peditibus , mille et nongentis fere armatis , ex 
vario genere auxiliorum collectis , miserunt : Galli , et 
Pisuetae , et Nisuetae , et Tamiani, et Arei, ex Africa, 
et Laodiceni ex Asia erant. Cum his copiis Pausistratus 
Tendeba in Stratonicensi agro locum peropportunum , 
ignaris regiis , qui tenuerant , occupavit. In tempore et 
ad id ipsum excitum auxilium, mille achaei pedites cum 
centum equitibus supervenerunt. Theoxenus iis praeerat. 
Dinocrates, regius praefectus, recuperandi castelli causa, 
primo castra ad ipsa Tendeba movit , inde ad alterum 
castellum, item Stratonicensis agri , ( Astragon vocant) 
omnibusque ex praesidiis, quae multifariam disiecta erant, 
devocatis , et ab ipsa Stratonicea Thessalorum auxilia- 
ribus , ad Alabanda , ubi hostes erant , ducere pergit. 
Nec Rhodii pugnam detrectaverunt. Ita , castris in pro- 
pinquum collatis , extemplo in aciem descensum est. Di- 
nocrates quingentos Macedonas dextro cornu, laevo Agria- 
nas locat : in medium accipit contractos ex castellorum 
( Cares maxime erant ) praesidiis : equites cornibus cir- 
cumdat , et Cretensium auxiliares Thracumque. Rhodii 
Achaeos dextro cornu , sinistro mercenarios milites, lec- 
tam peditum manum , habuere ; medios mixta ex plu- 
ribus gentibus auxilia : equites levisque armaturae quod 
erat , cornibus circumiectum. Eo die steterunt tantum 
acies utraeque super ripam , qui tenui tum aqua inter- 
fluebat, torrentis: paucisque telis emissis, in castra re- 
ceperunt sese. Postero die eodem ordine instructi maius 
aliquanto proelium , quam pro numero , edidere , pu- 
gnantium. Nec enim plus terna millia peditum fuere , 
et centeni ferme equites: ceterum non numero tantum, 
nec armorum genere , sed animis quoque paribus , et 
aequa spe pugnarunt. Achaei primi , torrente superato, 
in Agrianas impetum fecere : deinde tota prope cursu 
transgressa amnem acies est. Diu anceps pugna stetit. 
Numero Achaei mille et ipsi quadringentos loco expu- 
lere. Inclinato deinde laevo cornu , in dextrum omnes 
connisi. Macedones , usque dum ordine et veluti stipata 
phalanx constabat, moveri nequierunt. Postquam, laevo 

latere nudato , circumagere hastas in venientem ex trans- 
verso hostem conati sunt , turbati extemplo tumultum 
primo inter se fecerunt : terga deinde vertunt : postre- 
mo , abiectis armis , in praecipitem fugam effunduntur. 
Bargylias petentes fugerunt. Eodem et Dinocrates per- 
fugit. Rhodii, quantum diei superfuit secuti, receperunt 
sese in castra. Satis constat , si confestim victores Stra- 
toniceam petissent , recipi eam urbem sine certamine po- 
tuisse. Praetermissa eius rei occasio est , dum in castel- 
lis vicisque Peraeae recipiendis tempus teritur. Interim 
animi eorum , qui Stratoniceam praesidio obtinebant , 
confirmati sunt. Mox et Dinocrates cum iis , quae proe- 
lio supererant , copiis intravit muros. Nequidquam inde 
obsessa oppugnataque urbs est : nec recipi, nisi aliquanto 
post, per Antiochum potuit. Haec in Thessalia, haec in 
Achaia, haec in Asia per eosdem dies ferme gesta. 

XIX. Philippus quum audisset, Dardanos, transgres- 
sos lines ab contejnptu concussi tum regni , superiora 
Macedoniae evastare, quamvis toto prope orbe terrarum, 
undique se suosque exigente fortuna , urgebatur, tamen 
morte tristius ratus , Macedoniae etiam possessione pelli, 
delectu raptim per urbes Macedonum habito , cum sex 
millibus peditum et quingentis equitibus circa Stobos 
Paeoniae improviso hostes oppressit. Magna multitudo 
hominum in proelio , maior*praedandi cupidine palata 
per agros caesa est. Quibus fuga expeditior fuit, ne ten- 
lato quidem casu pugnae , in fines suos redierunt. Ea 
una expeditione non pro reliquo statu fortunae facta , 
refectis suorum animis , Thessalonicam sese recepit. Non 
tam in tempore punicum bellum terminatum erat , ne 
simul et cum Philippo foret bellandum ; quam oppor- 
tune , iam Antiocho ex Syria movente bellum, Philippus 
est superatus. Nam , praeterquam quod facilius cum sin- 
gulis , quam si in unum ambo simul contulissent vires, 
bellatum est ; Hispania quoque sub idem tempus magno 
tumultu ad bellum consurrexit. Antiochus quum, priore 
aestate omnibus , quae in Coele Syria sunt , civitatibus 
ex Ptolemaei ditione in suam potestatem redactis, in hi- 
berna Antiochiam concessisset; nihilo quietiora ea ipsis 
aestivis habuit. Omnibus enim regni viribus connisus , 

quum ingentes copias terrestres mantimasquc comparas- 

set , principio veris , praemissis terra cum exercitu filiis 
duobus , Ardye ac Mithridate , iussisque Sardibus se op- 
periri , ipse cum classe centum tectarum navium, ad hoc 
levioribus navigiis cercurisque ac lembis ducentis, pro- 
ficiscitur : simul per omnem oram , Ciliciae, Lyciaeque 
et Cariae tentaturus urbes , quae in ditione Ptolemaei 
essent, simul Philippum (necdum enim debellatum erat) 
exercitu navibusque adiuturus. 

XX. Multa egregia Rhodii pro fide erga populum 
romanum , proque universo nomine Graecorum , terra 
niarique ausi sunt: nihil magnificentius, quam quod ea 
tempestate , non territi tanta mole imminentis belli, le- 
gatos ad regem miserunt, ne Chelidonias (promontorium 
Ciliciae est , inclutum foedere antiquo Atheniensium cum 
regibus Persarum) superaret. Si eo tine non contineret 
classem copiasque suas , se obviam ituros ; non ab odio 
ullo, sed ne coniungi cum Philippo paterentur, et im- 
pedimento esse Romanis liberantibus Graeciam. Corace- 
sium eo tempore Antiochus operibus oppugnabat, Zephy- 
rio , et Solis , et Aphrodisiade, et Coryco, et, superato 
Anemurio, (promontorium id quoque Ciliciae est) Seli- 
nunte recepto , omnibus his aliisque eius orae castellis, 
aut metu , aut voluntate, sine certamine , in deditionem 
acceptis , Coracesium praeter spem clausis portis tenebat 
eum. Ibi legati Rhodiorum auditi. Et quanquam ea le- 
gatio erat , quae accendere regium animum posset, tem- 
peravit irae : et , legatos se Rhodum missurum, respondit, 
iisque mandaturum , ut renovarent vetusta iura cum ea 
civitate , sua maiorumque suorum : et vetarent eos pertime- 
scere adventum regis, nihil aut iis aut sociis eorum noxae 
futurum fraudive. Nam , Romanorum amicitiam se non 
violaturum, argumento et suam recentem ad eos legationem 
esse , et senatus honorifica in se decreta responsaque. Tum 
forte legati redierant ab Roma , comiter auditi dimissi- 
que , ut tempus postulabat, incerto adhuc adversus Phi- 
lippum eventu belli. Ouum haec legati regis in concione 
Rhodiorum agerent , nuntius venit, debellatum ad Cyno- 
scephalas esse. Hoc nuntio accepto., Rhodii , dempto 
metu a Philippo, omiserunt consilium obviam eundi classe 
Vol. iii. 9 

Antiocho. Illam alteram cnram non omiserunt, tuendae 
libertatis civitatium sociarum Ptolemaei , quibus bellum 
ab Antiocho imminebat. Nam alias auxiliis iuverunt, alias 

E rovidendo ac praemonendo conatus hostis: causaque li- 
ertatis fuerunt Cauniis, Myndiis , Halicarnassensibus , 
Samiisque. Non operae est persequi , ut quaeque acta in 
his locis sint , quum ad ea , quae proprie romani belli 
sunt , vix sufficiam. 

XXI. Eodem tempore et Attalus rex, aeger ab The- 
bis Pergamum advectus , moritur altero et septuagesimo 
anno ; quum quatuor et quadraginta annos regnasset. 
Huic viro , praeter divitias , nihil ad spem regni fortu- 
na dederat. His simul prudenter, simul magnifice utendo, 
effecit , primum ut sibi , deinde ut aliis non indignus vi- 
deretur regno. Victis deinde proelio uno Gallis, quae tum 
gens recenti adventu terribilior Asiae erat, regium adsci- 
vit nomen , cuius magnitudini semper animum aequavit. 
Summa iustitia suos rexit : unicam fidem sociis praesti- 
tit : comis uxori ac liberis, quos superstites habuit : mitis 
ac munificus amicis fuit : regnum adeo stabile ac firmum 
reliquit , ut ad tertiam stirpem possessio eius descen- 
derit. Quum hic status rerum in Asia , Graeciaque, et 
Macedonia esset , vixdum terminato cum Philippo bello, 
pace certe nondum perpetrata , ingens in Hispania ulte- 
riore coortum est bellum. M. Helvius eam provinciam 
obtinebat. Is literis senatum certiorem fecit , Colcham 
et Luscinum regulos in armis esse : cum Colcha decem et 
septem oppida, cum Luscino validas urbes, Carmonem et 
Bardnnem : in maritima ora Malacinos, Sexetanosgue, Bae- 
turiam omnem , et quae nondum animos nudaverint , ad fi- 
nitimorum motus consurrectura. His literis a M. Sergio 
praetore , cuius lurisdictio inter cives erat, recitatis, de- 
creverunt patres , ut , comitiis praetorum perfectis , cui 
praetori provincia Hispania obvenisset, is primo quoque 
tempore de bello Hispaniae ad senatum referret. 

XXII. Sub idem tempus consules Romam venerunt. 
Quibus in aede Bellonae senatum habentibus, postulan- 
tibusque triumphum ob res prospere bello gestas, C. Ati- 
nius Labeo et C. Afranius tribuni plebis , ut separatim 
de triumpho agerent consules , postularunt : communem 

se relationem de ea re fieri non passuros , ne par honos 
in dispari merito esset. Quum Q. Minucius utrique pro- 
vinciam Italiam obtigisse diceret , communi animo con- 
silioque se et collegam res gessisse , et C. Cornelius ad- 
iiceret , Boios adversus se transgredientes Padum , ut 
Iusubribus Cenomanisque auxilio essent , depopulante 
vicos eorum atque agros collega, ad sua tuenda aversos 
esse; tribuni res tantas bello gessisse C. Cornelium fateri, 
ut non magis de triumpho eius , quam de honore diis im- 
mortalibus habendo dubitari possit. Non tamen nec illum , 
nec quemquam alium civem tantum gratia atque opibus va- 
luisse , ut , quum sibi meritum triumphum impetrasset, col- 
legae eundem honorem immeritum impudenter petenti daret. 
Q. Minucium in Liguribus levia proelia, vix digna dictu, 
fecisse : in Gallia magnum numemm militum amisisse. No- 
minabant etiam tribunos militum T. luventium, et Cn. 
Ligurium legionis quartae, qui adversa pugna cum mul- 
tis aliis viris fortibus , civibus ac sociis, cecidissent. Op- 
pidorum paucorum ac vicorum falsas, et in tempus simula- 
tas , sine ullo pignore deditiones factas esse. Hae inter con- 
sules tribunosque altercationes biduum tenuerunt, victique 
perseverantia tribunorum consules separatim retulerunt. 

XX11I. C. Cornelio omnium consensu decretus trium- 
phus. Et Placentini Cremonensesque addiderunt favorem 
consuli , gratias agentes commemorantesque , obsidione 
se esse ab eo liberatos : plerosque etiam , quum apud 
hostes essent, servitute exemptos. Q. Minucius , tentata 
tantum relatione , quum adversum omnem senatum vi- 
deret , in monte Albano se triumphaturum , et iure im- 
perii consularis, et multorum clarorum virorum exemplo; 
dixit. C. Cornelius de Insubribus Cenomanisque in ma- 
gistratu triumphavit. Multa signa militaria tulit, multa 
gallica spolia captivis carpentis transvexit : multi nobiles 
Galli ante currum traducti; inter quos, quidam, Hamilca- 
rem ducem Poenorum fuisse, auctores sunt. Ceterum ma- 
gis in se convertit oculos Cremonensium Placcntinorumquc 
colonorum turba pileatorum, currum sequentium. Tulit 
in triumpho ducenta triginta septem millia et quingentos 
aeris, argenti bigati septuaginta noveni millia: septuage- 
nos aeris militibus divisit : duplex equiti ccnlurioniquc. 

Q. Minucius consul de Liguribus Boiisque Gallis in monte 
Albano triumphavit. Is triumphus, ut loco, et fama re- 
rum gestarum , et quod sumptum non erogatum ex ae- 
rario omnes sciebant , inhonoratior fuit : ita signis, car- 
pentisque , et spoliis ferme aequabat. Pecuniae etiam 
prope par summa fuit : aeris translata ducenta et quin- 
quaginta quatuor millia , argenti bigati quinquaginta 
tria millia et ducenti: militibus centurionibusque et equi- 
tibus idem in singulos datum , quod dederat collega. 

XXIV. Secundum triumphum consularia comitia ha- 
bita. Creati consules L. Furius Purpureo et M. Claudius 
Marcellus. Praetores postero die facti, Q. Fabius Buteo, 
Ti. Sempronius Longus , Q. Minucius Thermus, M. Aci- 
lius Glabrio , L. Apustius Fullo , C. Laelius. Exitu eius 
anni literae a T. Quinctio venerunt , se signis collalis 
cum rege Philippo in Thessalia pugnasse : hostium exer- 
citum fusum fugatumque. Hae literae prius in senatu a 
Sergio praetore , deinde ex auctoritate patrum in con- 
cione sunt recitatae. Ob res prospere gestas in dies quin- 
que supplicationes decretae. Brevi post legati et a T. Quin- 
ctio et ab rege Philippo venerunt. Macedones deducti 
extra urbem in villam publicam ; ibique iis locus et lau- 
tia praebita : et ad aedem Bellonae senatus est datus. Ibi 
haud multa verba facta , quum Macedones, quodcumque 
senatus censuisset , id regem facturum esse , dicerent. 
Decem legati more maiorum, quorum ex consilio T. Quin- 
ctius imperator leges pacis Philippo daret, decreti; adiec- 
tumque, ut in eo numero legatorum P. Sulpicius et P. 
Villius essent, qui consules provinciam Macedoniam ob- 
tinuissent. Cosanis eo die postulantibus , ut sibi colono- 
rum numerus augeretur , mille adscribi iussi : dum ne 
auis in eorum numero esset , qui post P. Cornelium et 
Ti. Sempronium consules hostis fuisset. 

XXV. Ludi romani eo anno in circo scenaque ab ae- 
dilibus curulibus , P. Cornelio Scipione et Cn. Manlio 
Vulsone, et magnificentius, quam alias , facti , et laetius 
propter res bello bene gestas spectati , totique ter instau- 
rati : plebeii septies instaurati. M. Acilius Glabrio et C. 
Laelius eos ludos fecerunt : et de argento multaticio tria 
signa aenea , Cereri Liberoque et Liberae , posuerunt. 

L. Furius et M. Claudius Mjjrcellus, consulatu inito, quum 
de provinciis ageretur , et Italiam utrique provinciam 
senatus decerneret , ut Macedoniam cum Italia sortiren- 
tur , tendebant. Marcellus, provinciae cupidior, pacem 
simulatam ac fallacem dicendo , et rebellaturum, si exer- 
citus inde deportatus esset , regem , dubios sententiae. 

S atres fecerat. Et forsitan obtinuissent consules , ni Q. 

larcius Bex et C. Atinius Labeo , tribuni plebis, se in- 
tercessuros dixissent : ni prius ipsi ad plebem tulissent, 
vellent iuberentnc cum rege Philippo pacem esse. Ea 
rogatio in Capitolio ad plebem lata est. Omnes quinque 
et triginta tribus , uti rogatae , iusserunt. Et quo magis 
pacem ratam esse in Macedonia vulgo laetarentur, tristis 
ex Hispania nuntius allatus effecit , vulgataeque literae, 
C. Sempronium, TuJitanum proconsulem in citeriore Hispa- 
nia proelio victum : exercitum cius fusum fugatumquc,el mul- 
tos illustres viros in acie cecidisse. Tuditanum, cum graci 
vulnere relatum ex proelio , haud ita multo post exspirasse. 
Consulibus ambobus Italia provincia cum his legionibus, 
quas superiores consules habuissent , decreta, et ut qua- 
tuor legiones novas scriberent: duas urbanas, duas, quae, 
quo senatus censuisset , mitterentur. Et T. Quinctius 
Flamininus cum duabus legionibus provinciam eodem 
exercitu obtinere iussus: imperium ei prorogatum satis 
iam ante videri esse. 

XXVI. Praetores deinde provincias sortiti , L. Apu- 
stius Fullo urbanam iurisdiciionem, M. Acilius Glabrio 
inter cives et peregrinos, Q. Fabius Buteo Hispaniam 
ulteriorem , Q. Minucius Thermus citeriorem, C. Laelius 
Siciliam , Ti. Sempronius Longus Sardiniam. Q. Fabio 
Buteoni et Q. Minucio, quibus Hispaniae provinciae eve- 
nerant , consules legiones singulas ex quatuor ab se scrip- 
tis , quas videretur, uti darent, decretum est; et so- 
citim ac nerminis latini quaterna millia peditum , trecenos 
equites : iique primo quoque tempore in provincias ire 
iussi. Bellum in Hispania quinto post anno exortum est, 
quam simul cum punico bello fuerat finitum. Priusquam 
hi praetores ad bellum prope novum, quia tum primum 
suo nomine, sine ullo punico exercitu aut duce, ad ar- 
ma ierant , proficiscerentur , aut ipsi consules ab urbe 

moverent , procurare , ut abolet, prodigia, quae nuntia- 
bantur , iussi. P. Villius eques romanus , in Sabinos pro- 
ficiscens , fulmine ipse equusque exanimati fuerant: ae- 
des Feroniae in Capenate de coelo tacta erat : ad Mo- 
netae duarum hastarum spicula arserant: lupus, Esqui- 
lina porta ingressus , frequenlissima parte urbis, quum 
in forum decucurrisset , Tusco vico atque inde Germalo, 
per portam Capenam prope intactus evaserat. Haec pro- 
digia maioribus hostiis sunt procurata. 

XXVII. Iisdem diebus Cn* Cornelius Lentulus , qui 
ante Sempronium Tuditanum citeriorem Hispaniam ob- 
tinuerat , ovans ex senatusconsulto urbem est ingressus. 
Tulit prae se auri mille et quingenta quindecim pondo, 
argenti viginti millia , signati denarium triginta quatuor 
millia , et quingentos. L. Stertinius ex ulteriore Hispa- 
nia , ne tentata quidem triumphi spe, quinquaginta millia 

J iondo argenti in aerarium intulit : et de manubiis duos 
ornices in foro fioario ante Fortunae aedem et matris 
Matutae, unum in maximo circo fecit , et his fornicibus 
signa aurata imposuit. Haec per hiemem ferme acta. Hi- 
bernabat eo tempore Elatiae T. Quinctius , a quo quum 
multa socii peterent , Boeoti petierunt impetraveruntque, 
ut hi, qui suae gentis militassent apud Philippum, sibi 
restituerentur. Id a Quinctio facile impetratum ; non quia 
satis dignos eos credebat , sed quia , Antiocho rege iam 
suspecto, favor conciliandus nomini romano apud civitates 
erat. Restitutis, confestim apparuit, quam nulla inita apud 
Boeotos gratia esset. Nam et ad Philippum legatos gra- 
tias agentes ei pro redditis hominibus, perinde atque ab 
ipso iis et non a Quinctio et Romanis id datum esset, 
miserunt: et comitiis proximis Boeotarchen nullam aliam 
ob causam Brachyllam quendam , quam quod praefectus 
Boeotorum apud regem militantium fuisset , fecerunt ; 
praeteritis Zeuxippo , et Pisistrato, aliisque, qui romanae 
societatis auctores fuerant. Id aegre et in praesentia hi 
passi, et in futurum etiam metum ceperunt, quum ad 
portas prope sedente exercitu romano ea fierent, quid- 
nam se futurum esset , profectis in Italiam Romanis ; 
Philippo ex propinquo socios adiuvante , et infesto his 
qui partis adversae fuissent. 

XX Vlll. Dum romana arma in propinquo habebant, 
tollere Brachyllam , principem fautorum regis , statue- 
runt. Et tempore ad eam rem capto , quum in publico 
epulatus reverteretur domum temulentus, prosequentibus 
mollibus viris , qui ioci causa convivio celebri inter- 
fuerant, ab sex armatis , quorum tres italici , tres ae- 
tolici erant , circumventus occiditur. Fuga comitum et 
quiritatio facta, et tumultus tota urbe discurrentium cum 
luminibus. Percussores proxima porta evaserunt. Luce 
prima concio frequens , velut ex ante indicto , aut voce 
praeconis convocata in theatro erat. Palam ab suo co- 
mitatu et obscenis illis viris fremebant interfectum: 
animis autem Zeuxippum auctorem destinabant caedis. 
In praesentia placuit comprehendi eos , qui simul fuis- 
sent , quaestionemque ex his haberi. Qui dum quaerun- 
tur , Zeuxippus et constanti animo avertendi ab se cri- 
minis causa in concionem progressus, errare ait homi- 
nes , qui tam atrocem caedem perlinere ad illos semi- 
viros crederent ; multaque in eam partem probabiliter 
argumentatur , quibus fidem apud quosdam fecit, nun- 
quam, si sibi conscius esset, oblaturum se multitudini, 
mentionemve eius caedis , nullo lacessente , facturum 
fuisse. Alii non dubitare, impudenter obviam eundo cri- 
mini suspicionem averti. Torti post paullo insontes, quum 
scirent ipsi nihil , opinione omnium pro indicio usi , 
Zeuxippum et Pisistratum nominaverunt : nullo adiecto, 
cur scire quidquam viderentur , argumento. Zeuxippus 
tamen cum Stralonida quodam nocte perfugit Tanagram,, 
suam magis conscientiam , quam indicium hominum nul- 
lius rei consciorum, metuens. Pisistratus , spretis indici- 
bus, Thebis mansit. Servus erat Zeuxippo, totius inter- 
nuntius et minister rei; quem indicem Pisistratus timens, 
eo ipso timore ad indicium protraxit. Litcras ad Zeu- 
xippum mittit , servum conscium tolleret. Non tam ido- 
neum ad celandam rem eum videri sibi , quam ad agen- 
dam fuerit. Has qui tulit literas , iussus Zeuxippo dare 
quam primum. Is , quia non statim conveniendi eius 
copia fuit , ipsi illi servo , quem ex omnibus domino 
fidissimum credebat , tradit : et adiicit , a Pisistrato de 
re magnopere pertinente ad Zeuxippum esse. Conscientia 

ictus , quum extemplo traditurum eas affirmasset, aperit, 
perlectisque literis, pavidus Thebas refugit, et ad ma- 
gistratus indicium defert. Et Zeuxippus quidem , fuga 
servi motus , Anthedouem, tutiorem exsilio locum ratus, 
concessit : de Pisistrato aliisque quaestiones tormentis 
habitae, et sumptum supplicium est. • 

XXIX. Efferavit ea caeaes Thebanos Boeotosque omnes 
ad exsecrabile odium Romanorum , credentes , non sine 
consilio imperatoris romani Zeuxippum principem gen- 
tis id facinus conscisse. Ad rebellandum neque vires , 
neque ducem habebant. Proximum bello quod erat , in 
latrocinium versi , alios in hospitiis , alios vagos per 
hiberna milites , ad varios commeantes usus , excipie- 
bant. Quidam in ipsis itineribus , ad notas latebras 
ab insidiantibus , pars in deserta per fraudem dever- 
soria deducti opprimebantur. Postremo non tantum ab 
odio, sed etiam aviditate praedae , facinora fiebant : 
quia , negotiandi ferme causa argentum in zonis haben- 
tes , in commeatibus erant. Quum primo pauci, deinde 
in dies plures desiderarentur, infamis esse Boeotia omnis 
coepit: et timidius, quam in hostico, egredi castris mi- 
les. Tum Quinctius legatos ad querendum de latrociniis 
per civitates mittit. Plurimae caedes circa Copaidem pa- 
ludem inventae : ibi ex limo eruta extractaque ex stagno 
cadavera , saxis aut amphoris , ut pondere traherentur 
in profundum , annexa. Multa facinora Acraephiae et 
Coroneae facta inveniebantur. Quinctius primo noxios 
tradi sibi iussit, et pro quingentis militibus ( tot enim 
intercepti erant ) quingenta talenta Boeotos conferre. 
Quorum neutrum quum fieret , verbis tantum civitates 
excusarent , nihil publico consilio factum esse ; missis 
Athenas et in Achaiam legatis , qui testarentur socios , 
iusto pioque bello se persecuturnm Boeotos, et cum parte 
copiarum Ap. Claudio Acraephiam ire iusso , ipse cum 
parte Coroneam circumsidit : evastatis prius agris , qua 
ab Elatia duo diversa agmina iere. Hac perculsi clade 
Boeoti , quum omnia terrore ac fuga completa essent , 
legatos mittunt. Qui quum in castra non admitterentur, 
Achaei Alheniensesque supervenerunt. Plus auctoritatis 
Achaei habuerunt , deprecantes : quia , ni impetrassent 

pacem Boeotis , bellum simul gerere decreverant. Per 
Achaeos ct Boeotis copia adeundi alloquendique Roma- 
num facta est , iussisque tradere noxios, et mulctae no- 
mine triginta talenta conferre , pax data , et ab oppu- 
gnatione recessum. 

XXX. Post paucos dies decem legati ab Roma vene- 
runt , quorum ex consilio pax data Philippo in has leges 
est : ut omnes Graecorum civitates , quae in Europa , quae- 
que in Asia essent , libertatem ac suas leges haberent. Quae 
rarum sub ditione Philippi fuissent, praesidia ex his Phi- 
lippus deduceret , vacuasque traderet Romanis ante Isthmio- 
rum tempus. Deduceret et ex his, quae in Asia essent, Eu- 
romo , Pedasisque ct Bargyliis , et Iasso , et Myrina , et 
Abydo , et Thaso, et Perintho : eas quoque enim placere 
liberas esse. De Cianorum libertate , Quinctium Prusiae 
Bithynorum regi scribere, quid senatui et decem legalis pla- 
cuisset. Captivos transfugasque reddere Philippum Romanis , 
et naves omnes tectas tradere , praeter quinque ct regiam 
unam inhabilis prope magnitudinis , quam sexdecim versus 
vernorum agebant. Ne plus quinque millia armatonm ha- 
beret, neve elephantum ullum. Bellum extra Macedoniae 
fines ne iniussu senatus gereret. Mille talentum daret po- 
pulo romano : dimidium praesens , dimidium pensionibus 
decem annorum. Valerius Antias, quaternum millium pondo 
argenti vectigal in decem annos impositum regi tradit: 
Claudius in annos triginta quaterna millia pondo , et 
ducenta , praesens viginli millia pondo. Idem nominatim 
adiectum scribit , ne cum Eumene , Attali fdio ( novus 
is tum rex erat ) bellum gereret. In haec obsides ac- 
cepti , inter quos Demetrius Philippi filius. Adiicit Vale- 
rius Antias , Attalo absenti Aeginam insulam elcphan- 
(osque dono datos, et Rhodiis Stratoniceam , Cariaeque 
alias urbes, quas Philippus tenuisset: Atheniensibus in- 
sulas datas , Parum , Imbrum , Delum , Scyrum. 

XXXI. Omnibus Graeciae civitatibus hanc pacem ap- 
probantibus, soli Aetoli decretum decom legatorum clam 
mussantes carpebant : literas inanes vana specie libertatis 
adumbratas esse. Cur enim alias Romanis tradi urbes, nec 
nominari eas , alias nominari, et sine traditione iuberi li- 
beras esse? nisi quod , quae in Asia sint, Vbcrentur, lon- 

(jinquitale ipsa tutiores : quae in Graecia sint , ne nomina- 
tae quidem intercipiantur , Corinthus , et Chalcis, et Oreum , 
eum Eretria et Demetriade. Nec tola ex vano criminatio 
erat Dubitabatur enim de Corintho , et Chalcide, et De- 
metriade , quia in senatusconsulto , quo missi decem le- 
gati ab urbe erant , ceterae Graeciae atque Asiae urbes 
haud dubie liberabantur: de his tribus urbibus legati, 
quod tempora reipublicae postulassent , id e republica 
iideque sua facere ac statuere iussi erant. Antiochus rex 
erat , quem transgressurum in Europam, quum primum 
ei vires suae satis placuissent , non dubitabant : ei tam 
opportunas ad occupandum patere urbes nolebant. Ab Ela- 
tia profectus Quinctius Anticyram cum decem legatis , 
inde Corinthum traiecit. Ibi consilia de libertate Graeciae 
dies prope totos in concilio decem legatorum tractaban- 
tur. Identidem Quinctius , liberandam omnem Graeciam , 
si Aetolorum linguas retundere , si veram caritatem , ma- 
iestatem , apud omnes nominis romani vellent esse : si fi- 
dem facere , ad liberandam Graeciam , non ad transferen- 
dum a Philippo ad se imperium , sese mare traiecisse. Ni- 
hil contra ea de libertate urbium alii dicebant. Ceterum 
ipsis tutius esse , manere paullisper sub tutela praesidii ro- 
mani , quam pro Philippo Antiochum dominum accipi. Po- 
stremo ita decretum est : Corinthus redderetur Achaeis , 
ut in Acrocorintho tamen praesidium esset : Chalcidem ac 
Demetriadem retineri , donec cura de Antiocho decessisset. 

XXXII. Isthmiorum statum ludicrum aderat: semper 
quidem et alias frequens, quum propter spectaculi stu- 
dium insitum genti , quo certamina omnis generis ar- 
tium, viriumque, et pernicitatis visuntur; tum quia prop- 
ler opportunitatem loci , per duo diversa maria omnium 
rerum usus ministrantis, humano generi concilium, Asiae 
Graeciacquc is mercatus erat. Tum vero non ad solitos 
modo usus undique convenerant , sed exspectatione erec- 
ti , qui deinde status futurus Graeciae , quae sua for- 
tuna esset: alii alia non taciti solum opinabantur, sed 
sermonibus etiam serebant Romanos victores vix cui- 
quam persuadebatur Graecia omni cessuros. Ad specta- 
culum consederant ; et praeco cum tubicine , ut mos est, 
in mediam arenam , unde solemni carmine ludicrum 

indici solei , processit, et, tuba silentio facto, ita pronun- 
tiat : 8ENATV8 ROMANVS ET T. QV1NCTIVS IMPERATOR , PHI- 
LIPPO REGE MACEDONIBVSQVE DEVICTIS , LIBEROS, IMMVNES , 
SVIS LEGIBVS ESSE IVBET CORINTHIOS, PHOCENSES, LOCRE.N- 
SESQVE OMNES, ET 1NSVLAM EVBOEAM , ET MAGNETAS , THES- 
SALOS , Perrhaebos , achaeos phthiotas. Percensuerat 
omnes gentes , quae sub ditione Philippi regis fuerant. 
Audita voce praeconis , maius gaudium fuit , quam quod 
universum homines acciperent. Vix satis credere se quis- 
que audisse : et alii alios intueri , mirabundi velut ad 
somnii vanam speciem : quod ad quemque pertineret , 
suarum aurium fidei minimum credentes s proximos in- 
terrogabant. Revocatus praeco, quum unusquisque non 
audire modo, sed videre libertatis suae nuntium averet , 
iterum pronuntiavit eadem. Tum ab certo iam gaudio 
tantus cum clamore plausus est ortus, totiesque repetitus, 
ut facile appareret , nihil omnium bonorum multitudini 
gratius , quam libertatem esse. Ludicrum deinde ita rap- 
tim peractum est , ut nullius nec animi , nec oculi 
spectaculo intenti essent. Adeo unum gaudium praeoc- 
cupaverat omnium aliarum sensum voluptatum. 

XXXIII. Ludis vero dimissis, cursu prope omnes ten- 
dere ad imperatorem romanum : ut , ruente turba in 
unum , adire , contingere dextram cupientium , coronas 
lemniscosque iacientium , haud procul periculo fuerit. 
Sed erat trium ferme et triginta annorum ; et quum 
robur iuventac , tum gaudium ex tam insigni gloriae 
fructu , vires suppeditabat. Nec praesens omnium modo 
effusa laetitia est; sed per multos dies gratis et cogita- 
tionibus , et sermonibus revocata : Esse aliquam in terris 
gentem , quae sua impensa , suo labore ac periculo bella 
gerat pro libertate aliorum: nec hoc finitimis , aut propin- 
quae vicinitatis hominibus , aut terris continenti iunctis prae- 
stet : maria traiiciat , ne quod toto orbe terrarum inustum 
imperium sit , et ubique ius , fas , lex potentissima sint. Una 
coce praeconis liberatas omnes Graeciae atque Asiae urbes. 
Hoc spe concipere , audacis animi fuisse : ad effectum ad- 
ducere , et virtutis et fortunae ingentis. 

XXXIV. Secundum Isthmia Quinctius et decem legati 
legationes regum, gentium, civitatiumque audivere. Primi 

omnium regis Antiochi vocati legati sunt. His eadem fere, 
quae Romae egerant , verba sine fide rerum iactantibus, 
nihil iam perplexe, ut ante, quum dubiae res incolumi 
Philippo erant , sed aperte denuntiatum , ut excederet 
Asiae urbibus, quae aut Philippi, aut Ptolemaei regum 
fuissent : abstineret liberis civitatibus , nec unquam la- 
cesseret armis ; et in pace et in libertate esse debere 
omnes ubique graecas urbes. Ante omnia denuntiatum , 
ne in Europam aut ipse transiret , aut copias traiiceret. 
Dimissis regis legatis , conventus gentium civitatiumque 
est haberi coeptus : eoque maturius peragebatur , quod 
decreto decem legatorum civitates nominatim pronuntia- 
bantur. Orestis , (Macedonum ea gens est) quod primi 
ab rege defecissent , suae leges redditae. Magnetes , et 
Perrhaebi , et Dolopes quoque liberi pronuntiati. Thes- 
salorum genti , praeter libertatem concessam , Achaei 
Phthiotae dati , Thebis Phthioticis et Pharsalo excepta. 
Aetolos de Pharsalo et Leucade postulantes, ut ex foe- 
dere sibi restituerentur, ad senatum reieeerunt. Phocen- 
ses Locrensesque, sicut ante fuerant, adiecta decreti auc- 
toritate, his contribuerunt. Corinthus, et Triphylia , et 
Heraea ( Peloponnesi et ipsa urbs est ) reddita Achaeis. 
Oreum et Eretriam decem legati Eumeni regi , Attali 
filio , dabant. Dissentiente Quinctio , ea una res in ar- 
bitrium senatus reiccta est : senatus libertatem his civi- * 
fatibus dedit, Carysto adiecta. Plcurato Lychnidus et 
Parthini dati: Illyriorum utraque gens sub ditione Phi- 
lippi fuerat. Amynandrum tenere iusserunt castella, quae 
per belli tempus Philippo capta ademisset. 

XXXV. Dimisso conventu, decem legati, partiti mu- 
nia inter se , ad liberandas suae quisque regionis civi- 
tates discesserunt; P. Lentulus Bargylias. L. Stertinius 
Hephaestiam et Thasum et Thraciae urbes , P. Villius 
et L. Terentius ad regem Antiochum, Cn. Cornelius ad 
Philippum. Qui , de minoribus rebus editis mandatis , 
percunctatus , si consilium non utile solum , sed etiam 
s-alutare , admittere auribus posset , quum rex gratias 
quoque se acturum diceret , si quid , quod in rem suam 
esset , expromeret, magnopere ei suasit, quoniam pacem 
impetrasset , ad societatem amicitiamque petendam mit- 

teret Romam legatos ; ne , si quid Antiochus moveret , 
exspectasse , et temporum opportunitates captasse ad re- 
bellandum , videri posset. Ad Tempe Thessalicd Philip- 
pus est conventus. Qui quum se missurum extemplo le- 
gatos respondisset ; Cornelius Thermopylas, ubi frequens 
Graeciae statis diebus esse solet conventus , ( Pylaicum 
appellant) venit: Aetolos praecipue monuit , ut constan- 
ter et fideliter in amicitia populi romani permanerent. 
Aetolorum principes alii leniter questi sunt , quod non 
idem erga suam gentem Romanorum animus esset post 
victoriam , qui -in bello fuisset : alii ferocius incusarunt, 
exprobraruntque , Non modo vinci sine Aetolis Philippum, 
sed ne transire quidem in Graeciam Romanos potuisse. Ad- 
versus ea respondere , ne in altercationem excederet res, 
quum supersedisset Romanus ; omnia eos aequa impetra- 
turos , si Romam misissent , dixit. Itaaue ex auctoritate 
eius decreti legati sunt. Hunc finem bellum cum Phi- 
lippo habuit. 

XXXVI. Quum haeo in Graecia , Macedoniaque , et 
Asia gererentur , Etruriam infestam prope coniuratio 
servorum fecit. Ad quaerendam opprimendamque eam 
M. Acilius praetor, cui inter cives peregrinosque iuris- 
dictio obtigerat , cum una ex duabus legione urbana est 
missus. Alios iam congregatos pugnando vicit; ex his 
multi occisi , multi capti : alios verberatos crucibus af- 
fixit , qui principes coniurationis fuerant : alios dominis 
restituit. Consules in provincias profecti sunt. Marcellum 
Boiorum ingressum fines , fatigato per diem totum mi- 
lite via facienda , castra in tumulo quodam ponentem , 
Gorolamus quidam, regulus Boiorum, cum magna manu 
adortus , ad tria millia hominum occidit : et illustres viri 
aliquot in illo tumultuario proelio ceciderunt, inter quos 
praefecti sociftm , T. Sempronius Gracchus et M. lunius 
Silanus; et tribuni militum de legione secunda, M. Ogul- 
nius et P. Claudius. Castra tamen ab Romanis impigre 
permunita retentaque , quum hostes prospera pugna elati 
nequidquam oppugnassent. Stativis deinde iisdem per 
dies aliquot sese tenuit, dum et saucios curaret, et ex 
tanto terrore animos militum reficeret. Boii, ut est gens 
minime ad morae taedium ferendum patiens, in castella 

sua vicosque passim dilapsi sunt. Marcellus , Pado con- 
festim traiecto , in agrum comensem , ubi Insubres, Co- 
mensibits ad arma excitis , castra habebant , legiones 
ducit. Galli, feroces Boiorum ante dies paucos pugna, in 
ipso itinere proelium committunt : et primo adeo acriter 
invaserunt , ut antesignanos impulerint. Quod ubi Mar- 
cellus animadvertit , veritus ne moti semel pellerentur, 
cohortem Marsorum gunm opposuisset, equitum Latino- 
rum omnes turmas in hostem emisit. Quorum quum 
primus secundusque impetus retudisset inferentem se 
ferociter hostem , confirmata et reliqua acies romana 
restitit primo, deinde signa acriter intulit Nec ultra susti- 
nuerunt certamen Galli , quin terga verterent , atque 
effuse fugerent. In eo proelio supra quadraginta millia 
hominum caesa , Valerius Antias scribit : et quingenta 
septem signa militaria capta , et carpenta quadringenta 
triginta duo , et aureos torques multos, ex quibus unum 
magni ponderis Claudius in Capitolio lovi donum in ae- 
de positum scribit. Castra eo die Gallorum expugnata 
direptaque : et Comum oppidum intra dies paucos cap- 
tum. Castella inde duodetriginta ad consulem defece- 
runt. Id quoque inter scriptores ambigitur , utrum in 
Boios prius, an Insubres, consul exercitum induxerit, 
adversamque prospera pugna obliteraverit : an victoria, 
ad Comum parta , deformata clade, in Boiis accepta, sit. 

XXXVII. Sub haec tam varia fortuna gesta, L. Furius 
Purpureo alter consul per tribum Sapiniam in Boios venit. 
Iam castro Mutilo appropinquabat , quum , veritus ne 
intercluderetur simul a Boiis Liguribusque , exercitum, 
eadem via, qua adduxerat, reduxit, et magno circuitu 
per aperta , eoque tuta loca , ad collegam pervenit. Dein 
iunctis exercitibus primum Boiorum agrum usque ad 
Felsinam oppidum populantes peragraverunt. Ea urbs , 
ceteraque circa castella , et Boii fere omnes , praeter Ju- 
ventutem , quae praedandi causa in armis erat, (tunc in 
devias silvas recesserat ) in deditionem venerunt. In Li- 
gures deinde traductus exercitus. Boii negligentius coac- 
tum agmen Romanorum , quia ipsi procul abesse vide- 
rentur , improviso aggressuros se rati, per occultos saltus 
secuti sunt. Quos non adepti, Pado repente navibus traiecto, 

Laevos Libuosqae quum pervastassent , redeuntes inde 
per Ligurum extremos fines , cum agresti praeda , in 
agmen incidunt romanum. Celerius proelium acriusque 
commissum , quam si tempore locoque ad certamen de- 
stinato , praeparatis animis concurrissent Ibi , quantam 
vim ad stimulandos animos ira haberet, apparuit. Nam 
ita caedis magis, quam victoriae , avidi pugnarunt Ro- 
mani , ut vix nuntium cladis hosti relinquerent. Ob has 
res gestas , consulum literis Romam allatis, supplicatio 
in triduum decreta est. Rrevi post Marcellus Romam 
venit , triumphusque ei magno consensu patrum est de- 
cretus. Triumphavit in magistratu de Insubribus Comen- 
sibusque. Boiorum triumphi spem collegae reliquit : quia 
ipsi proprie adversa pugna in ea gente evenerat , cum 
collega secunda. Multa spolia hostium captivis carpentis 
transvecta , multa militaria signa lata, aeris trecenta vi- 

f inti millia, argenti bigati ducenta triginla quatuor millia, 
n pedites singulos dati octogeni aeris : triplex equiti 
centurionique. 

XXXVIll. Eodem anno Antiochus rex, quum hiber- 
nasset Ephesi , omnes Asiae civitates in antiquam im- 
perii formulam redigere est conatus. Et ceteras quidem, 
aut quia locis planis positae erant, aut quia parum moe- 
nibus armisque ac iuventuti fidebant , haud difficulter 
videbat iugum accepturas. Smyrna et Lampsacus liber- 
tatem usurpabant : periculumque erat , ne, si concessum 
his foret , quod intenderent , Smyrnam in Aeolide lo- 
niaque, Lampsacum in Hellesponto, aliae urbes seque- 
rentur. Igitur et ipse ab Epheso ad Smyrnam obsiden- 
dam misit: et , quae Abydi copiae erant , praesidio tan- 
tum modico relicto , duci ad Lampsacum oppugnandum 
iussit. Nec vi tantum terrebat : sed , per legatos leniter 
alloquendo castigandoque temeritatem et pertinaciam , 
spem conabatur facere, brevi, quod peterent, habituros; 
sed , quum satis et ipsis , et omnibus aliis appareret , 
ab rege impetratam eos libertatem , non per occasionem 
raptam , habere. Adversus quae respondebant , Nihil 
neque mirari, neque succernere Antiochum debere , si spem 
libertatis differri non satis aequo animo paterentur. Ipse 
initio veris, navibus ab Epheso profectus, Hellespontum 

petit : terrestres copias traiici ab Abydo Chersonesum 
iussit. Quum ad Madytum, Chersonesi urbem, terrestri 
navalem exercitum iunxisset , quia clauserant portas , 
circumdedit moenia armatis , et iam opera admoventi , 
deditio est facta. Idem metus Sestum incolentes aliasque 
Chersonesi urbes in deditionem dedit. Lysimachiam inde 
omnibus simul navalibus terrestribusque copiis venit. 
Quam quum desertam ac stratam prope omnem ruinis 
invenisset , ( ceperant autem , direptamque incenderant 
Thraces paucis ante annis ) cupido eum restituendi no- 
bilem urbem , et loco sitam opportuno , cepit. Itaque 
omni cura simul est aggressus, et tecta murosque resti- 
tuere , et partim redimere servientes Lysimachienses , 
partim fuga sparsos per Hellespontum Chersonesumque 
conquirere et contrahere : partim novos colonos , spe 
commodorum proposita , adscribere, et omni modo fre- 
quentare. Simul ut Thracum summoveretur metus, ipse 
parte dimidia terrestrium copiarum ad depopulandum 
proxima Thraciae est profectus : partem navaiesque so- 
cios omnes reliquit in operibus reGciendae urbis. 

XXXIX. Sub hoc tempus et L. Cornelius, missus ab 
senatu ad dirimenda inter Antiochum Ptolemaeumque 
reges certamina , Selymbriae substitit : et decem lega- 
torum P. Lentulus a Bargyliis , P. Villius et L. Teren- 
tius a Thaso , Lysimachiam petierunt. Eodem et a Se- 
lymbria L. Cornelius, et ex Thracia post paucos dies 
Antiochus convenerunt. Primus congressus cum legatis, 
et deinceps invitatio benigna et hospitalis fuit. Ut de 
mandatis ' statuque praesenti Asiae agi coeptum est , 
animi exasperati sunt. Romani, omnia acta eius , ex 
quo tempore ab Syria classem solvisset , displicere se- 
natui , non dissimulabant , restiluiqite et Ptolemaeo 
civitates ontnes , quae ditionis eius fuissent , aequum 
censebant. Nam quod ad eas civitates attineret , quas 
a Philippo possessas Antiochus per occasionem , averso 
Philippo in romanum bellum , intercepisset , id vero fe- 
icndum non esse , Romanos per tot annos terra marique tanta 
pericula ac labores exhausisse , Antiochum belli praemia 
habere. Sed ut in Asiam adventus eius dissimulari ab Ro- 
manis , tanquam nihil ad eos pertinens , potuerit : quid , 

quod iam etiam in Europam omnibus navalibus terrestribus- 
que copiis transierit , quantum a bello aperte Romanis in- 
dicto abesse? Illum quidem, etiamsi in Italiam traiiciat, nega- 
turum. Romanos autem non exspectaturos, ut id posset facere. 

XL. Adversus ea Antiochus , Mirari se, dixit, Roma- 
nos tam diligenter inquirere , quid regi Antiocho faciendum; 
at , quousque terra marique progrediendum fuerit ipsis, non 
cogitare. Asiam nihil ad populum romanum pertinere : nec 
magis illis inquirendum esse, quid Antiochus in Asia, quam 
Antiocho , quid in Italia populus romanus faciat. Quod ad 
Ptolemaeum attineat , cui ademptas civitates querantur ; 
sibi cum Ptolemaeo et amicitiam esse , et id agere se, ut 
brevi etiam affinitas iungatur. Nec ex Philippi quidem ad- 
versa fortuna spolia ulla se petisse : aut adversus Romanos 
in Europam traiecisse ; sed qua Lysimachi quondam re- 
gnum fuerit , ( quo victo omnia , quae illius fuissent , ture 
belli Seleuci facta sint ) existimare suae ditionis esse. Oc- 
cupatis maioribus suis rerum aliarum cura , primo quae- 
dam ex his Ptolemaeum , deinde et Philippum usurpandae 
alienae possessionis causa tenuisse. Chersonesus quidem et 
proxima Thraciae , quae circa Lysimachiam sint, quem du- 
bitare, quin Lysimachi fuerint? Ad ea recipienda in an- 
tiquum ius venisse : et Lysimachiam , deletam Thracum 
impetu, de integro condere, ut Seleucus filius eam sedem regni 
habeat. 

XLI. His disceptationibus per dies aliquot habitis, ru- 
mor sine ullo satis certo auctore allatus de morte Pto- 
lemaei regis , ut nullus exitus imponeretur sermonibus, 
effecit. Nam et dissimulabat pars ulraque se audisse; et 
L. Cornelius , cui legatio ad duos reges , Antiochum 
Ptolemaeumque , mandata erat, spatium modici temporis 
ad conveniendum Ptolemaeum petebat : ut , priusquam 
moveretur aliquid in nova possessione regni, perveniret 
in Aegyptum ; et Antiochus suam lore Aegyptum, si tum 
occupasset, censebat. Itaque, dimissis Romanis, relictoque 
Seleuco filio cum terrestribus copiis ad restituendam, ut 
instituerat, Lysimachiam, ipse omni classe navigat Ephe- 
sum : legatis ad Quinctium missis , qui ad fidem facien- 
dam , nihil novaturum regem , de societate agerent , oram 
Asiae legens , pervenit in Lyciam : Patarisque cognito , 

vivere Ptolemaeum, navigandi quidem in Aegyptum omis- 
sum consilium est. Cyprum nihilo minus tendens, quum 
Chelidoniarum promontorium superasset , paullisper se- 
ditione remigum est retentus in Pamphylia circa Eury- 
medontem amnem. Inde profectum eum ad capita, quae 
vocant, Sari fluminis foeda tempestas oborta prope cum 
omni classe demersit. Multae fractae , multae eiectae 
naves : multae ita haustae mari , ut nemo in terram ena- 
rit. Magna vis hominum ibi interiit, non remigum modo 
militumque ignotae turbae , sed etiam insignium regis 
amicorum. Collectis reliquiis naufragii , quum res non in 
eo esset , ut Cyprum tentaret , minus opulento agmine, 
quam profectus erat , Seleuciam redit. Ibi subduci na- 
vibus iussis ( iam enim et hiems instabat ) ipse in hiberna 
Antiochiam concessit. In hoc statu regum erant res. 

XLII. Romae eo primum anno triumviri epulones fac- 
ti , C. Licinius Lucullus tribunus plebis , qui legem de 
creandis his tulerat, et P. Manlius , et P. Porcius Laeca. 
His triumviris , item ut pontificibus, lege datum est to- 
gae praetextae habendae ius. Sed magnum certamen cum 
omnibus sacerdotibus eo anno fuit quaestoribus urbanis, 
Q. Fabio Labeoni et L. Aurelio. Pecunia opus erat, quod 
ultimam pensionem pecuniae in bellum collatae persolvi 
placuerat privatis. Quaestores ab auguribus pontificibus- 
que , quod stipendium per bellum non contulissent, pe- 
tebant. Ab sacerdotibus tribuni plebis nequidquam ap- 
pellati , omniumque annorum , per quos non dederant, 
exactum est. Eodem anno duo mortui pontifices, novique 
in eorum locum suffecti , M. Marcellus consul in locum 
C. Sempronii Tuditani , qui praetor in Hispania deces- 
serat : et L. Valerius Flaccus in locum M. Cornelii Ce- 
thegi. Et Q. Fabius Maximus augur mortuus est admo- 
dum adolescens , priusquam ullum magistratum caperet : 
nec eo anno augur in eius locum est suffectus. Comitia 
inde consularia habita a M. Marcello consule. Creati 
consules L. Valerius Flaccus , M, Porcius Cato. Praetores 
inde facti C. Fabricius Luscinus , C. Atinius Labeo , 
Cn. Manlius Vulso , Ap. Claudius Nero , P. Manlius , 
P. Porcius Laeca. Eo annogaediles curules , M. Fulviua 
Nobilior ct C. Flaminius , tritici decies centum millia 

l»inis aeris populo descripserunt : id G. Flaminii honoris 
causa ipsius, patrisque, advexerant Siculi Romam. Fla- 
minius gratiam eius communicaverat cum collega. Ludi 
romani et apparati magnifice sunt , et ter toti instau- 
rati. Aediles plebis, Cn. Domitius Ahenobarbus et C. Scri- 
bonius Curio , multos pecuarios ad populi iudicium ad- 
duxerunt : tres ex his condemnati sunt; ex eorum mul- 
taticia pecunia aedem in insula Fauni fecerunt. Ludi ple- 
beii per biduum instaurati, et epulum fuit ludorum causa. 

XLLII. L. Valerius Flaccus et M. Porcius Cato con- 
sules Idibus Martiis , quo die magistratum inierunt , de 
provinciis quum ad senatum retulissent , patres censue- 
ruut, Quum in Hispania tantum glisceret bellum, ut iam 
consulari et duce et exercitu opus esset, placere, consules 
Hispaniam citeriorem et Italiam provincias aut comparare 
inter sc , aut sortiri. Utri Hispania provincia evenisset, eum 
duas legiones et quindecim millia socitlm latini nominis, et 
octingentos equites secum portare , et naves longas viginti 
ducere. Alter consul duas legiones scriberet. His Galliam 
provinciam obtineri satis esse , fractis proximo anno Insu- 
brium et Boiorum animis. Cato Hispaniam , Valerius Ita- 
liam est sortitus. Praetores deinde provincias sortiti, C. 
Fabricius Luscinus urbanam, C. Atinius Labeo peregri- 
nam , Cn. Manlius Vulso Siciliam , Ap. Claudius Nero 
Hispaniam ulteriorem, P. Porcius Laeca Pisas, ut ab 
tergo Liguribus esset: P. Manlius in Hispaniam citerio- 
rem adiutor consuli datus. T. Quinctio , suspectis non 
solum Antiocho et Aetolis , sed iam etiam Nabide La- 
cedaemoniorum tyranno , prorogatum in annum impe- 
rium est , duas legiones ut haberet : in eas si quid sup- 
plementi opus esset, consules scribere , et mittere in Ma- 
cedoniam iussi. Ap. Claudio praeter legionem , quam (J. 
Fabius habuerat , duo millia peditura et ducentos equi- 
tes novos scriberet , permissum. Par numerus peditum 
equitumque novorum P. Manlio in citeriorem Hispaniam 
decretus : et legio eadem , (piae fuerat sub Q. Minucio 
praetore , data. Et Porcio Laecae ad Etruriam circa Pisas 
duo millia peditum et quingenti equites ex gallico exer- 
citu decreti. In Sardinia prorogatum imperium Sempro- 
nio Longo. 

XL1V. Provinciis ita distributis , consules, priusquam 
ab urbe proficiscerentur, ver sacrum ex decreto ponti- 
ficum iussi fecere, quod A. Cornelius Mammula praetor 
voverat de senatus sententia populique iussu, Cn. Ser- 
vilio , C. Flaminio consulibus. Annis post uno et vi^inti 
lactum est , quam votum. Per eosdem dies C. Claudius , 
Ap. filius , Pulcher augur in Q. Fabii Maximi locum , 
qui priore anno mortuus erat, lectus inauguralusque est. 
Mirantibus iam vulgo hominibus, quod , quum Hispania 
movisset , bellum negligerent , literae a Q. Minucio al- 
latae sunt , Se ad Turbam oppidum cum Budare et Be- 
sasidc , imperatoribus hispanis , signis collatis prospere pu- 
gnasse ; duodecim millia hostium caesa: Budarem impera- 
torem captum : ceteros fusos fugatosque. His literis lectis, 
minus terroris ab Hispauis erat , unde ingens bellum 
exspectatum fuerat. Omnes curae , utique post adventum 
decem legatorum , in Antiochum regem conversae. Hi , 
expositis prius , quae cum Philippo acta essent, et qui- 
bus legibus data pax , non minorem belli molem restare 
ab Antiocho doeuerunt. Ingenti classe , egregio terrestri 
exercitu , in Europam eum traiccisse. Nisi avertisset vana 
spes, ex i'aniore rumore orta, Aegypti invadendae, mox 
bello Graeciam arsuram fuisse. Neque enim ne Aetolos qui- 
dem quieturos , quum ingenio inquietam , tum iratam tio- 
manis gentem. Haerere et aliud m visceribus Graeciae in- 
gens malum, Nabin, nunc Lacedaemoniorum, mox, si liceat, 
universae Graeciae futurum tyrannum : avaritia et crude- 
litate omnes fama celebratos tyrannos aequantem. Cui si 
Argos, velut arcem Peloponneso impositam, tenere liceat, 
deportatis in Italiam romanis exercitibus, nequidquam libe- 
ratam a Philippo Graeciam fore , pro rege, si nihil aliud, 
hmginquo vicinum tyrannum dominum habituram. 

aLV. Haec quum ab tam gravibus auctoribus , tum 
qui omnia per se ipsos explorata referrent, audirentur, 
maior res , quod ad Antiochum attineret , maturanda 
magis , quando rex quacunque de causa in Syriam con- 
cessisset, de tyranno consultatio visa est. Quum diu di- 
sceptatum esset , utrum iam causae satis videretur, cur 
decerneretur bellum , an permitterent T. Quinctio: quod 
ad Nabin Lacedaemonium attineret , faceret , quod e 

republica censeret esse , permiserunt; eam rem esse rati, 
quae maturata dilatave non (am magni momenti ad 
summam rempublicam populi romani esset. Magis id 
animadvertendum esse, quid Hannibal et Carthaginienses, 
si cum Antiocho ortum foret bellum , acturi essent. Ad- 
versae Hannibali factionis homines principibus romanis, 
hospitibus quisque suis , identidem scribebant , Nuntios 
literasque ab Hannibale ad Antiochum missas , et ab rege 
ad eum clam legatos venisse. Ut feras quasdam nulla mi- 
tescere arte , sic immitem et implacabilem eius viri animum 
esse. Marcescere otio situque , queri civitatem , et inertia 
sopiri ; nec sine armorum sonita excitari posse. Haec pro- 
babilia memoria prioris belli, per unum illum non ma- 
gis gesti , quam moti , faciebat, irritaverat etiani recenti 
facto multorum potentium animos. 

XLVI. ludicum ordo Carthagine ea tempestate domi- 
nabatur; eo maxime, quod iidem perpetui iudices erant. 
Ites, fama, vitaque omnium in illorum potestate erat. 
Qui unum eius ordinis offendisset , idem omnes adver- 
sos habebat ; nec accusator apud iudices infensos deerat. 
Horum in tam impotenti regno ( neque enim civiliter 
nimiis opibus utebantur ) praetor factus Hannibal vocari 
ad se quaestorem iussit. Quaestor id pro nihilo habuit. 
Nam et adversae factionis erat : et , quia ex quaestura 
in iudices, polcntissimum ordinem , referebantur , iam 
pro futuris mox opibus animos gerebat. Euimvero indi- 
gnum id ratus Hannibal , viatorem ad prehendendum 
quaestorem misit : subductumquo in concionem, non ipsum 
magis , quam ordinem iudicum , prae quorum superbia 
atque opibus nec leges quidquam essent , nec magistra- 
tus, accusavit. Et , ut secundis auribus accipi orationem 
animadvertit , et infimorum quoque libertati gravem esse 
superbiam eorum , legem extemplo promulgavit , pertu- 
litque , Ut in singulos annos iudices legerentur : ne quis 
biennium continuum iudex esset. Ceterum quantam eo fac- 
to ad plebem inierat gratiam , tantum magnae partis 
principum ofTenderat animos. Adiecit et aliud, quod, bono 

E ublico , sibi proprias simultates irritavit. Vectigalia pu- 
lica partim negligenlia dilabebantur ; partim praedae 
ac divisui principum quibusdam et magistratibus erant: 

quin et pecunia, qnae in stipendium Romanis suo quo- 
que anno penderetur , deerat , tributumque grave pri- 
vatis imminere videbatur. 

XLVII. Hannibal postquam , vectigalia quanta ter- 
restria roaritimaque essent , et in quas res erogarentur, 
animadvertit , et quid eorum ordinarii reipublicae usus 
consumerent , quantum peculatus averteret; omnibus re- 
siduis pecuniis exactis , tributo privatis remisso, satis lo- 
cupletem rempublicam fore ad vectigal praestandum Ro- 
manis , pronuntiavit in concione , et praestitit promissum. 
Tum vero isti , quos paverat per aliquot annos publicus 

E eculatus , velut bonis ereptis , non furto eorum mani- 
us extorto , infensi et irati Romanos in Hannibalem , 
et ipsos causam odii quaerentes , instigabant. Ita , diu 
repugnante P. Scipione Africano , qui parum ex digni- 
tate populi romani esse ducebat, subscribere odiis accu- 
satorum Hannibalis , et factionibus Carthaginiensium in- 
serere publicam auctoritatem , nec salis habere bello vi- 
cisse Hannibalem , nisi velut accusatores calumniam in 
eum iurarent , ac nomen deferrent, tandem pervicerunt, 
ut legati Carthaginem mitterentur , qui ad senatum eo- 
rum arguerent , Hannibalem cum Antiocho rege consi- 
lia belli faciendi inire. Legati tres missi , Cn. Servilius, 
M. Claudius Marcellus , Q. Terentius Culleo. Qui quum 
Carthaginem venissent, ex consilio inimicorum Hanni- 
balis , quaerentibus causam adventus dici iusserunt : ve- 
nisse se ad controversias, quae cum Masinissa rege Nu- 
midarum Carthaginiensibus essent, dirimendas. Id cre- 
ditum vulgo. Unum Hannibalem se peti ab Romanis non 
fallebat; et ita pacem Carthaginiensibus datam esse, ut 
inexpiabile bellum adversus se unum maneret. Itaque 
cedere tempori et fortunae statuit ; et , praeparatis iam 
ante omnibus ad fugam, obversatus eo die in foro aver- 
tendae suspicionis causa , primis tenebris vestitu forensi 
ad portam cum duobus 'comitibus ignaris consilii est 
egressus. 

XLV1II. Quum equi , quo in loco iussi erant, praesto 
fuissent , nocte Byzacium ( ita regionem quandam Afri 
vocant) transgressus, postero die ad mare inter Achol- 
lam et Thapsum ad suam turrem pervenit. Ibi eum parata 

instructaque remigio excepit navis. Ita Africa Hannibal 
excessit , saepius patriae , quam suum eventum misera- 
tus. Eodem aie in Cercinam insulam traiecit. Ubi quum 
in portu naves aliquot Phoenicum onerarias cum mercibus 
invenisset, et ad egressum eum e nave concursus salutan- 
tium esset factus ; percunctantibus legatum se Tyrum 
missum dici iussit. Veritus tamen, ne qua carum navis 
nocte profecta Thapsum aut Adrumetum nuntiaret , se 
Cercinae visum , sacrificio apparari iusso , magistros na- 
vium mercatoresque invitari iussit : et vela cum antennis 
ex navibus corrogari , ut umbra ( etenim media aestas 
forte erat ) coenantibus in litore fieret. Quantum res et 
lempus patiebatur, apparatae celebrataeque cius diei epu- 
lae sunt : multoque vino in serum noctis convivium pro- 
ductum. Hannibal , quum primum fallendi eos , qui in 
portu erant , tempus habuit , navem solvit. Ceteri sopiti 
quum postero die tandem ex somno pleni crapulae sur- 
rexissent, id quod serum erat, aliquot horas referendis 
in naves collocandisque et aptandis armamentis absum- 
pserunt. Carthagine et multitudinis, assuetae domum Han- 
nibalis frequentare , concursus ad vestibulum aedium est 
factus. Ut non comparere eum vulgatum est, in forum turba 
convenit principem civitatis quaerentium , et alii fugam 
conscisse , ( id quod erat ) alii fraude Romanorum in- 
terfectum, idque magis, vulgo fremebant: variosque vul- 
tus cerneres , ut in civitate aliorum alias partes foven- 
tium (actionibus discordi. Visum deinde Cercinae eum, 
tandem allatum est. 

XLIX. Et Romani legati quum in senatu exposuissent, 
Compertum patribus romanis esse, ct Philippum regem ante 
ab Hannibale maxime accensum , bellum populo romano 
fecisse, et nunc lileras nuntiosque ab eo ad Antiochum et 
Aetolos missos , consiliaque inita impellendae ad defectio- 
nem Carthaginis, nec alio eum quam ad Antiochum regem 
profectum ; haud quieturum cum ante , quam bellum toto 
orbe terrarum concisset. Id ei non debere impune esse , si 
satisfacere Carthaginienses populo romano vellent , nihil 
eorum sua voluntate , nec publico consilio factum esse : 
Carthaginienses responderunt, quidquid aequum cen- 
suissent Romani, facturos esse. Hannibal prospero cursu 

Tyrum pervenit: exceptusqne a conditoribus Carthagi- 
nis , ut ab altera patria , vir tam clarus omni genere 
honorum, paucos moratus dies , Antiochiam navigat. Ibi 
profectum iam regem quum audisset, filiumque eius so- 
lemne ludorum ad Daphnen celebrantem convenisset : co- 
miter ab' eo exceptus , nullam moram navigandi fecit. 
Ephesi regem est consecutus , fluctuantem adhuc animo, 
incertumque de romano bello. Sed haud parvum momen- 
tum animo eius ad moliendum adventus Hannibalis fecit. 
Aetolorum quoque eodem tempore alienati ab societate 
romana animi sunt : quorum legatos Pharsalum et Leu- 
cadem , et quasdam alias civitates ex primo foedere pe- 
tentes , senatus ad T. Quinctium reiecjt. 

Lex Oppia , quam C. Oppius tribunus plebis bello punico 
de finiendis matronarum cultibus tulerat , cum magna con- 
tentione abrogata est ; quum M. Porcius Cato auctor fuis- 
set , ne ea lex aboleretur. Is, in Hispaniam profectus, , bello, 
quod Emporiis orsus est, citeriorem Hispaniam pacavit. 
T. Quinctius Flamininus bellum adversus Lacedaemonios 
et tyrannum eorum Nabidem prospere gestum , data iis 
pace , qualem ipse voluit , liberatisque Argis , qui sub di- 
tione tyranni erant , finivit. Senatus tunc primum secretus 
a populo ludos spectavit: ut id fieret , Sex. Aelius Paetus 
et C. Cornelius Cethegus censores intervenerunt , cum in- 
dignatione plebis. Coloniae pleraeque deductae sunt. M. 
Porcius Cato de Hispania triumphavit. Res praeterea in 
Hispania , et adversus Boios et Insubres Gallos feliciter 
gestae referuntur. Q. Quinctius Flamininus , qui Philippum 
Macedonum regem et Nabidem Lacedaemoniorum tyran- 
num vicerat , Graeciamque omnem liberaverat , ob hanc 
rerum gestarum multitudinem triduo triumphavit. Legati 
Carthaginiensium nuntiaverunt , Hannibalem , qui ad An- 
tiochum confugerat , bellum cum eo moliri. Tentaverat au- 
tem Hannibal per Aristonem Tyrium , sine literis Cartha- 
ginem missum , ad rebellandum Poenos concitare.' 

Inter bellorum magnorum , aut vix dum finitorum, aut 
imminentium , curas intercessit res parva dictu, sed quae 
studiis in magnum certamen excesserit. M- Fundanius et 
L. Valerius tribuni plebei ad plebem tulerunt de Oppia 
lege abroganda. Tulerat eam G. Oppius tribunus plebis, 
Q. Fabio , Ti. Sempronio consulibus, in medio ardore 
punici belli, Ne qua mulier plus semunciam auri haberet: 
mu vestimento versicolori uteretur : neu iuncto vehiculo in 
urbe oppidove , aut propius inde mille passus , nisi sacro- 
rum publicorum causa , veheretur. M. et P. Iunii Bruti 
tribuni plebis legem Oppiam tuebantur , nec eam se ab- 
rogari passuros aiebant. Ad suadendum dissuadendumque 
multi nobiles prodibant. Capitolium turba hominum fa- 
ventium adversantiumquo legi complebatur. Matronae 
nulla nec auctoritate, nec verecundia, nec imperio vi- 
rorum contineri limine poterant: omnes vias urbis adi- 
tusque iti forum obsidebant, viros ^escendentes ad forum 
orantes , ut , florente republica, crescente in dies pri- 
„ vata omnium fortuna , matronis quoque pristinum orna- 
tum reddi paterentur. Augebatur haec frequentia mulie- 
rum in dies. Nam etiam ex oppidis conciliabulisque con- 
veniebant. Iam et consules praetoresque et alios magi- 
stratus adire et rogare audenant. Ceterum minime exo- 
rabilem alterum utique consulem M. Porcium Calonem 
habebant, qui pro lege , quae abrogabatur , ita disseruit : 
II. Si in sua quisque nostrum matre familiae , Quirites, 
ius et maiestatem viri retinere instituisset , minus cum uni- 
versis feminis negotii haberemus. Nunc domi victa libertas 
nostra impotentia muliebri , hic quoque in foro obteritur et 
calcatur: et, quia singulas sustinere non potuimus, uni- 
versas horremus. Equidem fabulam et fictam rem ducebam 
esse , virorum omne genus in aliqua insula coniurationc 

muliebri ab stirpe sublatum esse. Ab nullo genere non sum- 
mum periculum est , si coetus , et concilia , et secretas con- 
sultationes esse sinas. Atque ego vix statuere apud animum 
meum possum , utrum peior ipsa res , an peiore exemplo 
agatur. Quorum alterum ad nos consules reliquosque ma- 
gistratus , alterum ad vos , Quirites , magis pertinet. Nam 
utrum c republica sit , necne , id, quod ad ros fertur, vestra 
existimatio est , qui in suffragium ituri estis. Haec conster- 
natio muliebris , sive sua sponte , sive auctoribus vobis , 
M. Fundani et L. Valeri, facta est , haud dubie ad cul- 
pam magistratuum pertinens , nescio vobis , tribuni, an con- 
sulibus , magis su deformis : vobis , si feminas ad conci- 
tandas tribunicias seditiones iam adduxistis : nobis, si , ut. 
plebis quondam , sic nunc mulierum secessione leges acci- 
piendae sunt. Equidem non sine rubore quodam paullo ante 
per medium agmen mulierum in forum perveni. Quod nisi 
me verecundia singularum magis maies fatis et pudoris, quam 
universarum , tenuisset, ne compellatae a consule videren- 
tur , dixissem : Qui hic mos est in publicum procurrendi , 
et obsidendi vias , et viros alienos appellandi? Istud ipsum 
suos quaeque domi rogare non potuistis? An blandiores in 
publico , quam in privato , et alienis , quam vestris, estis? 
quanquam ne domi quidem vos , si sui turis finibus matro- 
nas contineret pudor , quae leges hic rogarentur , abroga- 
renturve , curare decuit. Maiores nostri , nullam , ne pri- 
vatam quidem , rem agere feminas sine auctore, voluerunt ; 
in manu esse parentum , fratrum , virorum. Nos , si diis 
placet , iam etiam rempublicam capessere eas patimur , et 
foro prope , et concionibus , et comitiis immisceri. Quid enim 
nunc aliud per vias et compita faciunt , quam rogationem 
tribunorum plebis suadent , aliae legem abrogandam cen- 
sent ? Date frenos impotenti naturae et indomito animali , 
et sperate , ipsas modum licentiae facturas , nisi vos fece- 
ritis. Minimum hoc eorum est , quae iniquo animo feminae 
sibi aut moribus aut legibus iniuncta patiuntur : omnium 
rerum libertatem, imo licentiam, (si vere dicere volumus) 
desiderant. Quid enim , si hoc expugnaverint, non tentabunt ? 

III. Recensete omnia muliebria iura , quibus licentiam 
carum alligaverint maiores nostri, per quaeque subiccerint 
viris : quibus omnibus constrictas vix tamen continere po- 

festis. Quid 1 si carpere singula , et extorquere , et exae- 
quari ad extremum viris patiemini , tolerabiles vobis eas fore 
creditis ? extemplo , simul pares esse coeperint , superiores 
erunt. At , hercule , ne quid novum in eas rogetur , recu- 
sant : non ius , sed iniuriam deprecantur. Imo ut , quam 
accepistis , iussistis suffragiis vestris legem , quam usu tot 
annorum et experiendo comprobastis , hanc ut abrogetis : 
id est , ut unam tollendo legem celeras infirmetis. Nulla lex 
satis commoda omnibus est : id modo quaeritur , si maiori 
parti et in summam prodest. Si , quod cuiquam privatim 
officiet ius , id destruet ac demolietur , quid attinebit uni- 
versos rogare leges , quas mox abrogare , in quos latae sunt , 
possint ? Volo tamen audire , quiil sit , propter quod ma- 
tronae consternatae procucurrerint in publicum, ac vix foro 
se et concione abstineant. Ut captivi ab Hannibale redi- 
mantur parentes , viri , liberi , fratres earum? Procul abest : 
absitque semper, talis fortuna reipublicae : sed tamen, quum 
fuit , negastis hoc piis precibus earum. At non pietas nec 
sollicitudo pro suis , sed religio , congregavit eas. Matrem 
Idaeam , a Pessinunte ex Phrygia venientem , accepturae 
sunt. Quid honestum dictu saltem seditioni praetenditur mu- 
liebri ? Ut auro et purpura fulgeamus , inquiunt : ut car- 
pentis , festis profestisque diebus , velut triumphantes de lege 
victa et abrogata , et captis et ereptis suffragiis vestris, per 
urbem vectemur : ne ullus modus sumptibus, ne luxuriae sit. 

IV. Saepe me querentem de feminarum, saepe de viro- 
rum , nec de privatorum modo , sed etiam magistratuum , 
sumptibus audistis ; diversisque duobus vitiis , avaritia et 
luxuria , civitatem laborare : quae pestes omnia magna im- 
peria everterunt. Haec ego , quo melior laetiorque in dies 
fortuna reipublicae est , imperiumque crescit , et iam in 
Graeciam Asiamquc transcendimus , omnibus libidinum il- 
lecebris repletas , et regias etiam attrectamus gazas, eo plus 
horreo , ne illae magis res nos ceperint , quam nos illas. 
Infesta , mihi credite , signa ab Syracusis illata sun< huic 
urbi. Iam nimis multos audio Corinthi et Athenarum or- 
namenta laudantes mirantesque , et antefixa fictilia deorum 
romanorum ridentes. Ego hos malo propitios deos; et ita 
spero futuros , si in suis manere sedibus patiemur. Patrum 
nostrorum memoria per legatum Cineam Pyrrhus , non 

virorum modo , sed etiam mulierum animos donis tentavit 
Nondum lex Oppia ad coercendam luxuriam muliebrem 
lata erat : tamen nulla accepit. Quam causam fuisse cen- 
setis ? Eadem fuit , quae maioribus nostris nihil de hae re 
lege sanciendi. Nulla erat luxuria , quae coerceretur. Sicut 
ante morbos necesse est cognitos esse , quam remedia eo- 
rum : sic cupiditates prius natae sunt , quam leges , quae 
iis modum facerent. Quid legem Liciniam excitavit de quin- 
gentis iugeribus, nisi ingens cupido agros continuandi : Quid 
legem Cinciam de donis et muneribus, nisi quia vectigalis 
iam et stipendiaria plebes esse senatui coeperat ? Itaque 
minime mirum est , nec Oppiam , nec aliam ullam tum 
legem desideratam esse , quae modum sumptibus mulierum 
faceret , quum aurum et purpuram data et oblata ultro 
non accipiebant. Si nunc cum illis donis Cineas urbem circum- 
iret , stantes in publico invenisset , quae acciperent. Atque 
ego nonnullarum cupiditatum ne causam quidem aut ra- 
tionem inire possum. Nam ut, quod alii liceat , libi non 
licere , aliquid fortasse naturalis aut pudoris aut iruligna- 
tionis habeat ; sic , aequato omnium cultu , quid unaquae- 
que vestrum veretur , ne in se conspicialur ? Pessimus qui- 
dem pudor est vel parsimoniae , vel paupertatis: sed utrum- 

S jue lex vobis demit , quum id , quod habere non licet, non 
idbelis. Hanc, inquit, ipsam exaequationem non fero, illa 
locuples. Cur non insignis auro et purpura conspicior ? cur 
paupertas aliarum sub hac legis specie latet, ut, quod ha- 
bere non possunt , habiturae , si liceret , fuisse videantur? 
Vultis hoc certamen uxoribus vestris iniicerc , Quirites, ut 
divites id habere velint, quod nulla alia possit; pauperes, 
ne ob hoc ipsum contemnantur, supra vires se extendant? 
Nae , simul pudere , quod non oportet , coeperit ; quod o- 
portet , non pudebit. Quae de suo poterii , parabit : quae 
non poterit , virum rogabit. Miserum illum virum , et qui 
exoratus , et qui non exoratus erit ! quum , quod ipse non 
dederit , datum ab alio videbit. Nunc vulgo alienos viros 
rogant , et , quod maius est , legem et suffragia rogant, et 
a quibusdam impetrant, adversus te, et rem tuam, et li- 
beros tuos inexorabiles. Simul lex modum sumptibus uxo- 
ris tuae facere desierit , tu nunquam facies. Nolite eodem 
loco existimare, Quirites , futuram rem , quo fuit, antequam 

lex de hoc ferretur. Et , hominem improbum non accusari, 
tutius est , quam absolvi : et luxuria non mota tolerabilior 
esset, quam erit nunc , ipsis vinculis , sicut ferae bestiae , 
irritata , deinde emissa. Ego nullo modo abrogandam legem 
Oppiam censeo. Vos quod fascitis , deos omnes fortunare 
velim. ' 

V. Post haec tribuni quoque plebei , qui se interces- 
suros professi erant , quum pauca in eandem sententiam 
adiecissent ; tum L. Valerius pro rogatione ab se pro- 
mulgata ita disseruit : Si privati tantummodo ad suaden- 
dum dissuadendumque id , quod a nobis rogatur , proces- 
sissent , ego quoque , quum satis dictum pro utraque parte 
existimarem , tacitus suffragia vestra exspectassem. Nunc , 
quum vir gravissimus consul M. Porcius , non auctoritate 
solum , quae tacita satis momenti habuisset , sed oratione 
etiam longa et accurata insectatus sit rogationem nostram , 
necessum est paucis respondere : qui tamen plura verba in 
castigandis matronis , quam in rogatione nostra dissuadenda, 
consumpsit : et quidem , ut in dubio poneret , utrum id , 
quod reprehenderet , matronae sua sponte , an nobis auc- 
toribus , fecissent. Rem defendam , non nos ; in quos iecit 
magis hoc consul verbo tenus , quam ut re insimularet. Coe- 
tum , et seditionem , et interdum secessionem muliebrem ap- 
pellavit , quod matronae in publico vos rogassent , ut le- 
gem , in se latam per bellum temporibus duris , in pace et 
florente ac beata republica abrogaretis. Verba magna , quae 
rei augendae causa conquirantur , et haec , et alia esse scio: 
et M. Catonem oratorem non solum gravem , sed interdum 
diam trucem, esse scimus omnes , quum ingenio sit mitis. 
Nam quid tandem novi matronae fecerunt , quod frequen- 
tes in causa ad se pertinente in publicum processerunt ? 
Nunquam ante hoc tempus in publico apparuerunt? Tuas 
adversus te Origines revolvam. Accipe , quoties id fecerint, 
et quidem semper bono publico. Jam a principio, regnante 
Romulo, quum Capitolio ab Sabinis capto, medio m foro 
signis collatis dimicaretur, nonne intercursu matronarum 
inter acies duas proelium sedatum est? Quid? regibus exactis 
quum Coriolano Marcio duce, legiones Volscorum castra ad 
quintum lapidem posuissent , nonne id agmen, quo obruta 
haec urbs esset , matronae averterunt ? Iam , urbe capta 

i Gallis, quo redempta urbs est? nempe aurum matronae 
consensu omnium in publicum contulerunt. Proscimo bello , 
' ne antiqua repetam ) nonne et , quum pecunia opus fuit, 
viduarum pecuniae adiuverunt aerarium , et, quum dii quo- 
que novi ad opem ferendam dubiis rebus arcesserentur , 
matronae universae ad mare profectae sunt ad matrem 
Idaeam accipiendam ? Dissimiles , inquis , causae sunt. Nec 
mihi causas aequare propositum est : nihil novi factum , 
purgare satis est. Ceterum , quod in rebus ad omnes pa- 
riter viros feminasque pertinentibus fecisse eas nemo mira- 
tus est , in causa proprie ad ipsas pertinente miramur fe- 
cisse? Quid autem fecerunt? superbas, me dius fidius, aures 
habemus, si, quum domini servorum non fastidiant preces, 
nos rogari ab honestis feminis indignamur. 

VI. Venio nunc ad id , de quo agitur : in quo duplex 
consulis oratio fuit. Nam et legem ullam omnino abrogari 
est indignatus; et eam p ' 1 \ae luxuriae mu- 


legibus , visa consularis oratio est: et haec adversus luxu- 
riam severissimis moribus conveniebat. Itaque periculum est, 
nisi , quid in utraque re vani sit docuerimus , ne quis er- 
ror vobis offundatur. Ego enim , quemadmodum ex his le- 
gibus , quae non in tempus aliquod, sed perpetuae utilita- 
tis causa in aeternum latae sunt , nullam abrogari debere 
fateor , nisi quam aut usus coarguit , aut status aliquis 
reipublicae inutilem fecit ; sic , quas tempora aliqua desi- 
derarunt leges, mortales, ut ita dicam, et temporibus ipsis 
mutabiles esse video. Quae in pace latae sunt , plerumque 
bellum abrogat; quae in bello, pax : ut in navis admini- 
stratione alia in secundam , alia in adversam tempestatem 
usui sunt. Haec quum ita natura distincta sint, ex utro 
tandem genere ea lex esse videtur , quam abrogamus? A» 
vetus regia lex , simul cum ipsa urbe nata ? An , quod 
secundum est , ab decemviris ad condenda iura creatus in 
duodecim tabulis scripta ; sine qua quum maiores nostri 
non exustimarint decus matronale servari posse , nobis quo - 
q: e veretidum sit , ne cum ea pudorem sanctitatemque fe- 
minarum abrogemus ? Quis igitur nescit , novam istam le- 
gem esse , Q. Fabio et Ti. Sempronio consulibus viginli 
annis ante latam ? sine qua quum per tot annos matronae 

optimis moribus vixerint , quod tandem , ne abrogata ec 
effundantur ad luxuriam , periculum est ? Nam si ista lea 
uleo lata esset , ut finiret libidinem muliebrem , verendum 
foret , ne abrogata incitaret : cur sit autem lata , ipsun. 
indicavit tempus. Hannibal in Italia erat victor ad Cannas : 
iam Tarentum , iam Arpos , iam Capuam habebat : ad 
urbem Romam admoturus exercitum videbatur : defecerant 
socii : non milites in supplementum , non socios navales ad 
classem tuendam , non pecuniam in aerario habebamus r 
servi , quibus arma darentur , ita ut pretium pro iis bello 
perfecto dominis solveretur , emebantur : in eandem dien 
pecuniae , frumentum et cetera , quae belli usus postula- 
bant , praebenda publicani se conducturos professi erant : 
servos ad remum , numero ex censu constituto , cum sti- 
pendio nostro dabamus : aurum et argentum omne, ab se- 
natoribus eius rei initio orto, in publicum conferebamus : 
viduae et pupilli pecunias suas in aerarium deferebant : 
cautum erat , quo ne plus auri et argenti facti , quo ne 
plus signati argenti et aeris domi haberemus. Tali tempore 
in luxuria et ornatu matronae occupatae erant, ut adeam 
coercendam lex Oppia desiderata sit ? quum , quia Cereris 
sacrificium , lugentibus omnibus matronis , intermissum erat, 
senatus finiri luctum triginta diebus iussit. Cui non apparet, 
inopiam et miseriam civitatis , et quia omnium privatorum 
pecuniae in usum publicum vertendae erant , • istam legem 
scripsisse , tam diu mansuram , quam diu causa scriben- 
dae legis mansisset ? Nam si , quae tunc temporis causa 
aut decrevit senatus , aut populus iussit, in perpetuum ser- 
vari oportet , cur pecunias reddimus privatis ? cur publica 
praesenti pecunia locamus ? cur servi , qui militent , non 
emuntur ? cur privati non damus remiges , sicut tunc de- 
dimus ? 

VII. Omnes alii ordines , omnes homines mutationem in 
meliorem statum reipublicae sentient : ad coniuges tantum 
nostras pacis ct tranquillitatis publicae fructus non perve- 
niet ? Purpura viri utemur , praetextati in magistratibus , 
in sacerdotiis ; liberi nostri praetextis purpura togis uten- 
tur ; magistratibus in coloniis municipiisque , hic Romae in- 
fimo generi magistris vicorum togae praetextae habendae 
ims permittemus ; nec id ut vivt solum habeant tantum 

insigne , sed etiam ut cum eo crementur mortui: feminis dun- 
taxat purpurae usum interdicemus ? et, quum tibi viro li- 
ceat purpura in veste stragula uti , matrem familiae tuam 
purpureum amiculum habere non sines , et equus tuus spe- 
ciosius instratus erit , quam uxor vestita ? Sed in purpura, 
quae teritur , absumitur , iniustam quidem , sed aliquam 
tamen , causam tenacitatis video : in auro vero , in quo 
praeter manus pretium nihil intertrimenti fit , quae mali- 
gnitas est ? Praesidium potius in eo est et ad privatos , et 
ad publicos usus , sicut experti estis. Nullam aemulationem 
inter se singularum , quando nulla haberet , esse aiebat. At, 
hercule , universis dolor et indignatio est, quum sociorum 
latini nominis uxoribus vident ea concessa ornamenta, quae 
sibi adempta sint; quum insignes eas esse auro et purpura ; 
quum illas vehi per urbem , se pedibus sequi : tanquam in 
illarum civitatibus , non in sua , imperium sit. Virorum hoc 
animos vulnerare posset: quid muliercularum censetis, quas 
etiam parva movent ? Non magistratus , nec sacerdotia , 
nec triumphi , nec insignia , nec dona , aut spolia bellica 
his contingere possunt. Munditiae, et ornatus, et cultus , 
haec feminarum insignia sunt : his gaudent et gloriantur ; 
hunc mundum muliebrem appellarunt maiores nostri. Quid 
aliud in luctu , quam purpuram atque aurum deponunt ? 
quid , quum eluxerunt , sumunt ? quid in gratulationibus 
supplicalionibusque nisi excellentiorem ornatum , adiiciunt ? 
Scilicet , si legem Oppiam abrogaveritis , non vestri arbi- 
trii erit , si quid eius vetare volueritis, quod nunc lex ve- 
tat. Minus filiae , uxores , sorores etiam quibusdam in manu 
erunt. Nunquam , salvis suis , exuitur servitus muliebris : 
et ipsae libertatem , quam viduitas et orbitas facit , dete- 
stantur. In vestro arbitrio suum ornatum , quam in legis, 
malunt esse. Et vos in manu et tutela , non in servitio , 
debetis habere eas ; et malle patres vos aut viros, quam do- 
minos , dici. Invidiosis nominibus utebatur modo consul , 
seditionem muliebrem et secessionem appellando. Id enim 
periculum est , ne Sacrum montem , sicut quondam irata 
plebs , aut Aventinum capiant. Patiendum huic infirmitati 
est , quodcunque vos consueritis. Quo plus potestis , eo mo- 
deratius imperio uti debetis. 

VI 11. Haec quum contra legem proque lege dicta essent, 

aliquanto maior frequentia mulierum postero die sese in 
publicum effudit , unoque agmine omnes tribunorum ia- 
nuas obsederunt, qui collegarum rogationi intercedebant: 
nec ante abstiterunt , quam remissa intercessio ab tri- 
bunis esset. Nulla deinae dubitatio fuit, quin omnes tri- 
bus legem abrogarent. Viginti annis post abrogata est, 
quam lata. M. Porcius consul , postquam abrogata est 
Oppia lex, extemplo viginti quinque navibus longis, qua- 
rum quinque sociorum erant , ad Lunae portum profec- 
tus , eodem exercitu convenire iusso, et ecliclo per oram 
maritimam misso , navibus omnis generis contractis, ab 
Luna proficiscens edixit , ut ad Portum Pyrenaei seque- 
rentur: inde se frequenti classe ad hostes iturum. Prae- 
tervecti liguslinos montes sinumque gallicum, ad diem , 
quam edixerat, convenerunt. Inde Rhodam ventum, et 
praesidium Hispanorum , quod in castello erat , vi dejec- 
tum. Ab Rhoda secundo vento Emporias perventum. Ibi 
copiae omnes , praeter socios navales , in terram expo- 
sitae. 

IX. lam tunc Emporiae duo oppida erant muro di- 
visa. Unum Graeci habebant, a Phocaea, unde et Mas- 
silienses , oriundi : alterum Hispani. Sed graecum oppi- 
dum in mare expositum, totum orbem muri minus qua- 
dringentos passus patentem habebat: Hispanis retractior 
a mari trium millium passuum in circuitu murus erat. 
Tertium genus , romani coloni ab divo Caesare , post 
devictos Pompeii liberos , adiecti. Nunc in corpus unum 
confusi omnes; Hispanis prius, postremo et Graecis in 
civitatem romanam adseitis. Miraretur, qui tum cerneret, 
aperto mari ab altera parte , ab altera Hispanis , tam 
ferae et bellicosae genti, obiectos, quae res eos tutare- 
tur : disciplina erat custos infirmitatis , quam inter va- 
lidiores optime timor continet. Partem muri versam in 
agros egregio munitam habebant , una tantum in eam 
regionem porta imposita : cuius assiduus custos semper 
aliquis ex. magistratibus erat. Nocte pars tertia civium 
in muris excubatant: neque moris tantum aut legis causa, 
sed , quanta si hostis aa portas esset , et servabant vi- 
gilias, et circumibant, cura. Hispanum neminem in ur- 
bem recipiebant. Ne ipsi quidem temere urbe excedebant: 

ad mare patebat omnibus exitus. Porta ad Hispanorum 
oppidum versa nunquam nisi frequentes, pars tertia fere, 
cuius proxima nocte vigiliae in muris fuerant, egredie- 
bantur. Causa exeundi haec erat. Commercio eorum Hi- 
spani, imprudentes maris , gaudebant : mercarique et ipsi 
ea , quae externa navibus inveherentur , et agrorum exi- 
gere fructus , volebant. Huius mutui usus desiderium , 
ut hispana urbs Graecis pateret, faciebat. Erant etiam eo 
tutiores , quod sub umbra romanae amicitiae latebant : 
quam sicut minoribus viribus , quam Massilienses, pari 
colebant fide. Tunc quoque consulem exercitumque co- 
miter ac benigne acceperunt. Paucos ibi moratus dies 
Cato , dum exploraret , ubi et quantae hostium copiae 
essent ; ut ne mora quidem segnis esset , omne id tem- 
pus exercendis militibus consumpsit. Id erat forte tem- 
pus anni , ut frumentum in areis Hispani haberent. Ita- 
que, redemptoribus vetitis frumentum parare, ac Hornam 
dimissis , Bellum , inquit , sc ipsum alet. Profectus ab 
Emporiis agros hostium urit vastatque : omnia fuga et 
terrore complet. 

X. Eodem tempore M. Helvio , decedenti ex ulteriore 
Hispania cum praesidio sex millium, dato ab Ap. Claudio 
praetore, Celtiberi agmine ingenti ad oppidum Illilurgi 
occurrerunt. Viginti millia armatorum fuisse , Valerius 
scribit; duodecim millia ex iis caesa, opnidum Illiturgi 
receptum, et puberes omnes interfectos. Inde ad castra 
Catonis Helvius pervenit : et, quia tuta iam ab hostibus 
regio erat, praesidio in ulteriorem Hispaniam remisso. 
Hornam est profectus, et ob rem feliciter gestam ovans 
urbem est ingressus. Argenti infecti tulit in aerarium 
quatuordecim millia pondo septingenta triginta duo: et 
signati bigatorum septendecim millia viginta tria : et 
Oscensis argenti centum viginti millia quadringentos 
triginta octo. Causa triumphi negandi senatui fuit, quod 
alieno auspicio et in aliena provincia pugnasset. Ceterum 
biennio post redierat , quum , provincia successori Q. Mi- 
nucio tradita , annum insequentem retentus ibi longo et 
gravi fuisset morbo. Itaque duobus modo mensibus ante 
Helvius ovans urbem est ingressus , quam successor cius 
Q. Minucius triumpharet. Hic quoque tulit argenti pondo 

triginta quatuor millia octingenta, bigatorum septuaginta 
octo millia , et Oscensis argenti ducenta septuaginta octo 
millia. 

XI. In Hispania interim consul haud procul Empo- 
riis castra habebat. Eo legati tres ab Ilergetum regulo 
Bilistage, in quibus unus filius eius erat, venerunt, que- 
rentes , castella sua oppugnari , nec spem ullam esse resi- 
stendi , nisi praesidio romanus miles esset. Tria millia mi- 
litum satis esse: nec hostes , si tanta manus venisset , man- 
suros. Ad ea consul , Moveri quidem se vel periculo eorum, 
vel metu , dicere : sed sibi nequaquam tantum copiarum 
esse , ut , quum magna vis hostium haud procul absit, et, 

3 uam mox signis collatis dimicandum sit , in dies exspectet, 
ividendo exercitum minuere tuto vires posset. Legati , ubi 
haec audierunt , flentes ad genua consulis provolvuntur. 
Orant , ne se in rebus tam trepidis deserat. Quo enim se, 
repulsos ab Romanis , ituros ? Nullos se socios, nihil usquam 
in terris aliud spei habere. Potuisse se extra id periculum 
esse , si decedere fide , si coniurare cum ceteris voluissent : 
nullis minis , nullis terriculis se motos , sperantes satis opis 
et auxilii sibi in Romanis esse. Id si nullum sit , si sibi 
a consule negetur , deos hominesque se testes facere, invitos 
et coactos se, ne eadem , quae Saguntini passi sint, patian- 
tur , defecturos : et cum ceteris potius Hispanis, quam solos, 
perituros esse. 

XII. Et illo quidem die sic sine responso dimissi. Con- 
sulem nocte , quae insecuta est , anceps cura agitare : 
nolle deserere socios , nolle minuere exercitum ; quod 
aut moram sibi ad dimicaudum , aut in dimicando pe- 
riculum afferre posset. Stat sententia , non minuere co- 
pias , ne quid interim hostes inferant ignominiae: sociis 
spem pro re ostentandam censet. Saepe vana pro veris, 
maxime in bello , valuisse : et credeutem se aliquid au- 
xilii habere , perinde atque haberet , ipsa fiducia , et 
sperando atque audendo servatum. Postero die legatis 
respondit , Quanquam vereatur , ne suas vires , aliis eas 
commodando , minuat ; tamen illorum se temporis ac peri- 
culi magis , quam sui, rationem habere. Denuntiari mili- 
tum parti tertiae ex omnibus cohortibus iubet, ut cibum, 
quem in naves imponant, mature coquant: navesque in 

diem tertium expediri iussit. Duos ex legalis Bilistagi 
atque Ilergetibus nuntiare ea iubet ; filium reguli co- 
miter habendo , et muneribus apud se retinet. Legati 
non ante profecti, quam impositos in naves milites vi- 
derunt : id pro haud dubio iam nuntiantes , non suos 
modo , sed etiam hostes, fama romani auxilii adventantis 
impleverunt. 

XIII. Consul , ubi satis , quod in speciem fuit, osten- 
tatum est , revocari ex navibus milites iubet. Ipse, quum 
iam id tempus anni appeteret , quo geri res posseut , 
(•.astra hiberna tria millia passuum ab Emporiis posuit. 
Inde per occasiones , nunc hac parte, nunc illa, modico 
praesidio castris relicto , praedatum milites in hostium 
agros educebat Nocte ferme proficiscebantur, ut et quam 
longissime a castris procederent , et inopinatos opprime- 
rent. Et exercebat ea res novos milites , et hostium 
magna vis excipiebatur: nec iam egredi extra munimenta 
castellorum audebant. Ubi satis admodum et suorum et 
hostium animos est expertus, convocari tribunos, prae- 
fectosque , et equites omnes , et centuriones iussit. Tem- 
pus, inquit, quod saepe optastis, venit, quo vobis potestas 
fieret virtutem vestram ostendendi. Adhuc praedonum magis, 
quam bellantium, militastis more: nunc iusta jmgna hostes 
cum hostibus conseretis manum. Non agros inde populari, 
sed urbium opes exhaurire licebit. Patres nostri, quum Hi- 
spania Carthaginiensium , et imperatores ibi et exercitus es- 
sent, ipsi nullum imperatorem, nullos in ea milites habe- 
rent; tamen addere lioc in foedere voluerunt, ut imperii 
sui Jbems fluvius esset finis. Nunc , quum duo praetores, 
quum consul, quum tres exercitus romani Hispaniam ob- 
tineant , Carthaginiensium iam prope decem annis nemo in 
his provinciis sit , imperium nobis citra lberum amissum 
est. Hoc armis et virtute recuperetis oportet : et nationem, 
rebellantem magis temere, quam constanter bellantem, iu- 
gum , quo se exuit, accipere rursus cogatis. In hunc mo- 
dum maxime adhortatus pronuntiat , se nocte ad castra 
hostium ducturum. Ita ad corpora curanda dimissi. 

XIV. Nocte media , quum auspicio operam dedisset , 
profectus , ut locum, quem vellet, priusquam hostes sen- 
tirent , caperet , praeter castra hostium circumducit, et 


230 T. LIVII 

prima luce , acie instructa , sub ipsum vallum tres co- 
hortes mittit. Mirantes barbari ab tergo apparuisse Ro- 
manum , discurrere ipsi ad arma, lnterim consul apud 
suos , Nusquam , nisi in virtute , spes est, milites, inquit, 
et ego sedulo , ne esset , feci. Inter castra nostra et nos 
medii hostes : ab tergo hostium ager est. Quod pulcherri- 
mum , idem tutissimum est , in virtute spem positam habere. 
Sub haec cohortes recipi iubet, ut barbaros simulatione 
fugae eliceret. Id , quod crediderat, evenit. Pertimuisse 
et cedere rati Romanos , porta erumpunt : et, quantum 
inter castra sua et hostium aciem relictum erat loci, ar- 
matis complent. Dum trepidant acie instruenda , consul, 
iam paratis ordinatisque omnibus , incompositos aggre- 
ditur. Equites primos ab utroque corna in pugnam edu- 
cit : sed in dextro extemplo pulsi , cedentesque trepidi 
etiam pediti terrorem intulere. Quod ubi vidit consui , 
duas cohortes delectas ab dextro latere hostium circum- 
duci iubet, et ab tergo se ostendere, priusquam concur- 
rerent peditum acies. Is terror obieclus hosti rem, metu 
romanorum equitum inclinatam, aequavit. Tamen adeo 
turbati erant dextrae alae equites peditesque , ut quos- 
dam consul manu ipse reprenendent , et aversos in ho- 
stem verterit. Ita , et quam diu missilibus pugnatum est, 
anceps pugna erat : et iam ab dextra parte, unde terror 
et fuga coeperat , aegre Romanus restabat. Ab sinistro 
cornu et ab fronte urgebantur barbari , et cohortes ab 
tergo instantes pavidi respiciebant. Ut , emissis solifer- 
reis falaricisque , gladios strinxerunt , tum velut redin- 
tegrata est pugna. Non caecis ictibus procul ex impro- 
viso vulnerabautur : sed , pede collato , tota in virtute 
ac viribus spes erat. 

XV. Fessos iam suos consul , ex secunda acie subsi- 
diariis cohortibus in pugnam inductis , accendit. Nova 
acies facta. Integri recentibus telis fatigatos adorti ho- 
stes primum acri impetu , velut cuneo , perculerunt : 
deinae dissipatos in fugam averterunt: effusoque per agros 
cursu castra repetebantur. Ubi omnia fuga completa vi- 
dit Cato, ipse ad secundam legionem , quae in subsidio 
posita erat , equo revehitur : et signa prae se ferri, ple- 
noque gradu ad castra hostium oppugnanda succedere 

iubet. Si quis extra ordinem avidius procurrit , et ipse 
interequitans sparo percutit , et tribunos centurionesque 
castigare iubet. Iam castra hostium oppugnabantur: sa- 
xisque, et sudibus , et omni genere telorum summove- 
bantur vallo Romani. Ubi recens admota legio est, tum 
et oppugnantibus animus crevit , et infensius hostes pro 
vallo pugnabant. Consul omnia oculis perlustrat, ut qua 
minima vi resistatur , ea parte irrumpat. Ad sinistram 
portam infrequentes videt : eo secundae legionis prin- 
cipes hastatosque inducit. Non sustinuit impetum eorum 
statio , quae portae apposita erat : et ceteri , postquam 
intra vallum hostes vident, ipsis castris exuti, signa ar- 
maque abiiciunt. Caeduntur in portis , suomet ipsi ag- 
mine in arcto haerentes : secundani terga hostium cae- 
dunt , ceteri castra diripiunt. Valerius Antias supra qua- 
draginta millia hostium caesa eo dic scribit. Cato ipse, 
haud sano detrectator laudum suarum, multos caesos ait ; 
numerum non adseribit. 

XVI. Tria eo die laudabilia fecisse putatur : unum , 
quod , circumducto exercitu, procul navibus suis castris- 
que , ubi spem nisi in virtute haberent , inter medios 
hostes proelium commisit : alterum , quod cohortes ab 
tergo hostibus obiecit : tertium , quod secundam legio- 
nem , ceteris omnibus effusis ad sequendos hostes, pleno 
gradu sub signis compositam instructamque subire ad 
portam castrorum iussil. Nihil deinde a victoria cessa- 
tum. Quum, receptui signo dato, suos spoliis onustos in 
castra reduxisset , paucis horis noctis ad quietem datis, 
ad praedandum in agros duxit. EfTusius , ut sparsis ho- 
stibus fuga, praedati sunt. Quae res non minus, quam 
pugna pridie adversa , Emporitanos Hispanos accolasque 
eorum in deditionem compulit. Multi et aliarum civita- 
tium , qui Emporias perfugerant , dedideruut se. Quos 
omnes , appellatos benigne , vinoque et cibo curatos , 
domos dimisit. Confestim inde castra movit: et, quacum- 
que incedebat agmen , legati dedentium civitates suas 
occurrebant. Et quum Tarraconem venit, iam omnis cis 
Iberum Hispania perdomita erat, captivique et Romani, 
et socitim ac latim nominis , variis casibus in Hispania 
oppressi , donum consuli a barbaris reducebantur. Fama 

deinde vulgatur, consulem in Turdetaniam exercitum 
ducturum , et ad devios montanos , profectum etiam , 
falso perlatum est. Ad hunc vanum et sine auctore ullo 
rumorem , Bergistanorum civitatis septem castella defe- 
cerunt : eos , deducto exercitu , consui sine memorando 
proelio in potestatem redegit Haud ita multo post iidem, 
regresso Tarraconem consule , priusquam inde quoquam 
procederet , defecerunt. Iterum subacti : sed non eadem 
venia victis fuit. Sub corona veniere omnes, ne saepius 
pacem sollicitarent. 

XVII. lnterim P. Manlius praetor , exercitu vetere a 
Q. Minucio, cui successerat, accepto, adiuncto et Ap. 
Claudii Neronis ex ulteriore Hispania vetere itera exer- 
citu , in Turdetaniam proficiscitur. Omnium Hispanorum 
maxime imbelles habentur Turdetani. Freti tamen mul- 
titudine sua obviam ierunt agmini romano. Eques im- 
missus turbavit extemplo aciem eorum : pedestre proe- 
lium nullius ferme certaminis fuit. Milites veteres, periti 
hostium bellique , haud dubiam pugnam fecerunt. Nec 
tamen ea pugna debellatum est. Decem millia Celtiberum 
mercede Turduli conducunt , alienisque armis parabant 
bellum. Consul interim, rebellione Bergistanorum ictus, 
ceteras quoque civitates ratus per occasionem idem fac- 
turas, arma omnibus cis Iberum Hispanis ademit. Quam 
rem adeo aegre passi, ut multi mortem sibimet ipsi con- 
sciscerent : ferox genus , nullam vitam rati sine armis 
esse. Quod ubi consuli renuntiatum est , senatores omnium 
civitatium ad se vocari iussit , atque iis , Non nostra , 
inquit , magis , quam vestra , refert , vos non rebellare : 
siquidem id maiore Hispanorum malo , quam exercitus ro- 
mani labore , semper adhuc factum est. Jd ut ne fiat , uno 
modo arbitror caveri posse , si effectum erit , ne possitis re- 
bellare. Volo id quam mollissima via consequi. Vos quoque 
in ea re consilio me adiuvate : nullum libentius sequar , 
quam quod vosmet ipsi attuleritis. Tacenlibustepatium se 
ad deliberandum dierum paucorum dare dixit. Quum re- 
vocati secundo quoque concilio tacuissent, uno die muris 
omnium dirutis , ad eos , qui nondum parebant , pro- 
fectus , ut in quamque regionem venerat , omnes , qui 
circa incolebant, populos in deditionem accepi (.Segesticam 

tantam , gravem atque opulentam civitatem, vineis et 
pluteis cepit. 

XV1I1. Eo maiorem habebat difficultatem in subigendis 
hostibus , quam qui primi venerunt in Hispaniam; quod 
ad illos taedio imperii Carthaginiensium Hispani deli- 
ciebant ; huic ex usurpata libertate in servitutem velut 
asserendi erant : et ita mota omnia accepit , ut alii iu 
armis essent , alii obsidione ad defectionem cogerentur : 
nec , nisi in tempore subventum foret, ultra sustentaturi 
fuerint. Sed in consule ea vis animi atque ingenii fuit, 
ut omnia maxima minimaque per se adiret atque ageret: 
nec cogitaret modo imperaretque , quae in rem essent, 
sed pleraque ipse per se transigeret ; nec in quemquam 
omnium gravius severiusque, quam in semet ipsum, im- 
perium exerceret ; parsimonia , et vigiliis, et labore cum 
ultimis militum certaret ; nec quidquam in exercitu suo 
praecipui, praeter honorem atque imperium, haberet. 

XIX. Difficilius bellum in Turdetania praetori P. Man- 
lio Celtiberi , mercede exciti ab hostibus, sicut ante dic- 
tum est, faciebant. Itaque eo consul, arcessitus literis 
praetoris, legiones duxit. Ubi eo venit, (castra separa- 
tim Celtiberi et Turdetani habebant) cum Turdetanis 
extemplo levia proelia , incursantes in stationes eorum , 
Romani facere ; semperque victores ex quamvis temere 
coepto certamine abire. Ad Celtiberos in colloquium tri- 
bunos militum ire consul , atque iis trium conditionum 
electionem ferre , iubet : primam , si transire ad Roma- 
nos velint , et duplex stipendium accipere , quam quan- 
tum a Turdetanis pepigissent: alteram , si domos abire, 
publica lide accepta , nihil eam rem noxae futuram, quod 
hostibus se Romanorum iunxissent : tertiam , si utique 
bellum placeat , diem locumque constituant , ubi secum 
armis decernant. A Celtiberis dies ad consultandum pe- 
tita. Concilium immixtis Turdetanis habitum magno cum 
tumultu : eo minus decerni quidquam potuit. Quum in- 
certum, bellum an pax cum Celtiberis esset, commeatus 
tamen), haud secus quam in pace , ex agris castellisque 
hostium Romani portabant : dein saepe munimenta eo- 
rum , velut communi pacto commercio privatis induciis, 
ingredientes. Consul ubi hostes ad pugnam elicere nequit, 

primum praedatum sub signis aliquot expeditas cohortes 
in agrum integrae regionis ducit : deinde audito, Segun- 
tiae Celtiberum omnes sarcinas impedimentaque relicta, 
eo pergit ducere ad oppugnandum. Postquam nulla mo- 
ventur re , persoluto stipendio , non suis modo, sed etiam 
praetoris militibus , relictoque omni exercitu in castris 
praetoriis , ipse cum septem cohortibus ad Iberum est 
regressus 

XX. Ea tam exigua manu oppida aliquot cepit De- 
fecere ad eum Sedetani , Ausetani , Suessetani. Laceta- 
nos , deviam et silvestrem gentem , quum insita feritas 
continebat in armis , tum conscientia , dum consul exer- 
citusqne turdulo bello est occupatus , depopulatorum su- 
bitis incursionibus sociorum. Igitur ad oppidum eorum 
oppugnandum consul ducit, non romanas modo cohortes, 
sed iuventutem etiam merito infensorum iis sociorum. 
Oppidum longum , in latitudinem haudquaquam tantun- 
dem patens , habebant. Quadringentos inde ferme passus 
constituit signa. Ibi delectarum cohortium stationem re- 
linquens., praecepit iis , ne se ex eo loco ante moverent, 
quam ipse ad eos venisset : ceteras copias ad ulteriorem 
partem urbis circumducit. Maximum ex omnibus .auxi- 
liis numerum suessetanae iuventutis habebat ; eos ad 
murum oppugnandum subire iubet. Quorum ubi arma 
signaque Lacetani cognovere ; memores , quam saepe in 
agro eorum impune persoltassent , quoties ipsos signis 
collatis fudissent fugassentque ; patefacta repente porta, 
universi in eos erumpunt Vix clamorem eorum, nedum 
impetum , Suessetani tulere : quod postquam , sicut fu- 
turum ratus erat , consul fieri etiam vidit ; equo citato 
subter murum hostium ad cohortes advehitur : atque eas 
arreptas, effusis omnibus ad sequendos Suessetanos , qua 
silentium ac solitudo erat, in urbem inducit: priusque 
omnia cepit, quam se reciperent Lacetani. Mox ipsos , 
nihil praeter arma habentes , in deditionem accepit. 

XXL Confestim inde victor ad Vergium castrum du- 
cit. Receptaculum id maxime praedonum erat: et inde 
incursiones in agros pacatos provinciae eius fiebant. Trans- 
fugit inde ad consulem princeps Vergeslanus, et purgare 
se ac populares coepit ; non esse in manu ipsis , rempu- 

blicam : praedones receptos totum suae potestatis id castrum 
fecisse. Consul eum domum redire , conficta aliqua pro- 
babili , cur abfuisset, causa, iussit. Quum se muros sub- 
isse cerneret , intentosque praedones ad tuenda moenia esse ; 
tum uti cum suae factionis hominibus meminisset arcem oc- 
• cupare. Id , uti praeceperat , factum. Repente anceps 
terror , hinc muros ascendentibus Romanis , illinc arce 
capta , barbaros circumvasit. Huius potitus loci consul 
eos , qui arcem tenuerant , liberos esse cum cognatis , 
suanue habere iussit : Vergestanos ceteros , quaestori, ut 
venderet, imperavit: de praedonibus supplicium sumpsit. 
Pacata provincia , vectigalia magna instituit ex ferrariis 
argenlariisque ; quibus tum institutis , locupletior in dies 
provincia fuit. Ob has res gestas in Hispania supplica- 
tionem in triduum patres decreverunt. 

XXII. Eadem aestate alter consul L. Valerius Flaccus 
in Galiia cum Boiorum manu propter Litanam silvam, 
signis collatis , secundo proelio conflixit. Octo rnillia Gal- 
lorum caesa traduntur : ceteri , omisso bello , in vicos 
suos atque agros dilapsi. Consul reliquum aestatis circa 
Padum Placentiae et Cremonae exercitum habuit, resti- 
tuitque , quae in iis oppidis bello diruta fuerant. Quum 
hic status rerum in Italia Hispaniaque esset , T. Quin- 
ctio , in Graecia ita hibernis actis, ut, exceptis Aetolis, 
quibus nec pro spe victoriae praemia contigerant, nec 
diu quis placere poterat, universa Graecia, simul pacis 
libertatisque perfruens bonis, egregie statu suo gauderet, 
nec magis in bello virtutem romani ducis, quam in vic- 
toria temperantiam iustiliamque et moderationem mira- 
retur , senatusconsultum , quo bellum adversus Nabin 
Lacedaemonium decretum erat, affertur. Quo lecto, Quin- 
ctius conventum Corinthum omnium sociarum civitatium 
legationibus in diem certam edicit. Ad quam ubi fre- 
quentes undique principes convenerunt , ita ut ne Aetoli 
quidem abessent , tali oratione est usus : Bellum adver- 
sus Philippum non magis communi animo consilioque Ro- 
mani et Graeci gesserunt , quam utrique suas causas belli 
habuerunt. Nam et Romanorum amicitiam , nunc Carth,a- 
ginienses hostes eorum iuvando , nunc hic sociis nostris op- 
pugnandis , violaverat; et in vos talis fuit , ut nobis, etiamsi 

nostrarum oblivisceremur iniuriarum , vestrae iniuriae satis 
digna cama belli fuerint. Hodierna consultatio tota ex vobis 
pendet. Refero enim ad vos, utrum Argos , sicut scitis ipsi, 
ab Nabide occupatos pali velitis sub ditione eius esse : an 
aequum censeatis , nobilissimam vetustissimamque civitatem , 
in media Graecia sitam , repeti in libertatem , et eodem 4 
statu , quo ceteras urbes Peloponnesi et Graeciae esse. Haec 
consultatio , ut videtis , tota de re pertinente ad vos est : 
Romanos nihil contingit, nisi quatenus liberatae Graeciae, 
unius civitatis servitus , non plenam , nec integram gloriam 
esse sinit. Ceterum si vos nec cura eius civitatis , nec exem- 
plum , nec periculum movet, ne serpat latius contagio eius 
mali, nos aequi bonique facimus. De hac re vos consulo, 
staturus eo , quod plures censueritis. 

XXI II. Post orationem romani imperatoris , percen- 
seri aliorum sententiae coeptae sunt Quum legatus Athe- 
niensium, quantum poterat gratiis agendis, Romanorum 
in Graeciam merita extulisset , imploratos auxilium, ad- 
versm Philippum tulisse opem; non rogatos , ultro adversus 
tyrannum Nabin offerre auxilium ; indignatusque esset , 
haec tanta merita sermonibus tamen aliquorum carpi, fu- 
tura calumniantium ; quum fateri potius praeteritorum gra- 
tiam deberent; apparebat incessi Aetolos. Igitur Alexander 
princeps gentis , invectus primum in Athenienses, liber- 
tatis quondam duces et auctores , assentationis propriae 
gratia communem causam prodentes , questus deinde , 
Achaeos , Philippo quondam milites , postremum ab incli- 
nata eius fortuna transfugas, et Corinthum recepisse, et 
id opere , ut Argos habeant : Aetolos , primos hostes Phi- 
lippi , semper socios Romanorum , pactos in foedere suas 
urbes agrosrpic fore devicto Philippo , fraudari Echino et 
Pharsalo; insimulavit fraudis Romanos, quod , vano ti- 
tulo libertatis ostentato , Chalcidem et Demetriadem prae- 
sidiis tenerent ; qui Philippo , cunctanti deducere inde prae- 
sidia , obticere semper soliti sint , nunquam , donec Deme- 
trias, Chalcisque, et Corinthus tenerentur , liberam Grae- 
ciam fore ; postremo , quia remanendi in Graecia retinen- 
dique exercitus Argos et Nabin causam faverent. Deportarent 
legiones in Italiam. Aetolos polliceri , aut conditionibus et 
voluntate sua Nabin praesidium Argis deducturum , aut ri 

atque armis coacturos in potestate consentientis Graeciae 
esse. 

XXIV. Haec vaniloquentia primum Aristaenum prae- 
torem Achaeorum excitavit. Ne istuc , inquit , lupiter 
Optimus Maximus sirit , Iunoque Regina , cuius in tutela 
Argi sunt , ut illa civitas inter tyrannum lacedaemonium, 
et latrones Aetolos praemium sit posita , in eo discrimine , 
ut miserius a vobis recipiatur , quam ab illo capta est. Mare 
interiectum ab istis praedonibus non tuetur nos , T. Quincti. 
Quid , si in media Peloponneso arcem sibi fecerint , futu- 
rum nobis est? Linguam tantum Graecorum habent, sicut 
speciem hominum. Moribus ritibusque efferatioribus , quam 
ulli barbari , imo quam immanes belluac , vivunt. Itaque 
vos rogamus , Romani , ut et ab Nabide Argos recuperetis , 
et ita res Graeciae constituatis , ut ab latrocinio quoque 
Aetolorum satis pacata haec relinquatis. Romanus, cunctis 
undique increpantibus Aetolos , responsurum se fuisse iis, 
dixit , nisi ita infensos omnes in eos videret , ut sedandi 
potius , quam irritandi , essent. Contentum itaque opinione 
ea , quae de Romanis Aelolisque esset , referre se , dixit , 
quid de Nabidis bello placeret , nisi redderet Achaeis Argos? 
Quum omnes bellum decressent ; auxilia ut pro viribus 
suis quaeque civitates mitterent, est hortatus. Ad Aetolos 
legatum etiam misit : magis ut nudaret animos, id quod 
evenit , quam spe impetrari posse. 

XXV. Tribunis militum, ut exercitum ab £latia ar- 
cesserent , imperavit. Per eosdem dies et Antiochi legatis, 
de societate agentibus , respondit , Nihil se , absentibus 
decem legatis , sententiae habere. Romam eundum ad sena- 
tum iis esse. Ipse copias adductas ab Eiatia ducere Ar- 
gos pergit ; atque ei circa Cleonas Aristaenus praetor , 
cum decem millibus Achaeorum , equitibus mille , oc- 
currit : et haud procul inde, iunctis exercitibus, posue- 
runt castra. Postero die in campum Argivorum descen- 
derunt , et quatuor ferme millia ab Argis locum castris 
capiunt. Praefectus praesidio Laconum erat Pythagoras, 
gener idem tyranni , et uxoris eius frater : qui sub ad- 
ventum Romanorum et utrasque arces , ( nam duas ha- 
bent Argi) et loca alia, quae aut opportuna, aut suspec- 
ta erant , validis praesidiis firmavit. Sed inter agenda 


'igitized by Google 



238 t. Lim 

haec pavorem iniectum adventu Romanorum dissimulare 
haudquaquam poterat: et ad externum terrorem intestina 
etiam seditio accessit. Damocles erat Argivus, adolescens 
maioris animi , quam consilii : qui primo , iureiurando 
interposito, de praesidio expellendo cum idoneis collo- 
cutus , dum vires adiicere coniurationi studet, incautior 
fidei aestimator fuit. Colloquentem eum cum suis satelles 
a praefecto missus quum arcesseret, sensit proditum con- 
silium esse; hortatusque coniuratos , qui aderant, ut po- 
tius , quam extorti morerentur , arma secum caperent : 
atque ita cum paucis in forum ire pergit, clamitans, ut, 
qui salvam rempublicam vellent , auctorem et ducem se 
libertatis sequerentur. Haud sane movit quemquam, quia 
nihil usquam spei propinquae , nedum satis firmi prae- 
sidii , cernebant. Haec vociferantem eum Lacedaemonii, 
circumventum cum suis, interfecerunt. Comprehensi dein- 
de quidam et alii. Ex iis occisi plures , pauci in custo- 
diam coniecti. Multi proxima nocte, funibus per murum 
demissi , ad Romanos transfugerunt. 

XXVI. Quinctius , affirmantibus iis , si ad portas ro- 
manus exercitus fuisset , non sine effectu futurum eum 
motum fuisse , et, si propius castra admoverentur, non 
quieturos Argivos , misit expeditos pedites equitesque , 
qui circa Cylarabin ( gymnasium id est minus trecentos 
passus ab urbe ) cum erumpentibus a porta Lacedae- 
moniis proelium commiserunt, atque eos haud magno 
certamine compulerunt in urbem , et castra eo ipso loco, 
ubi pugnatum erat, imperator romanus posuit. Diem inde 
unum in speculis fuit, si quid novi motus oriretur. Post- 

3 uam oppressam metu civitatem vidit, advocat concilium 
e oppugnandis Argis. Omnium principum Graeciae , 
praeter Aristaenum , eadem sententia erat, quum causa 
Delii non alia esset , inde potissimum ordiundi bellum. 
Quinctio id nequaquam placebat, sed Aristaenum , contra 
omnium consensum disserentem , cum haud dubia ap- 
probatione audivit : et ipse adiecit , quum pro Argivis 
adversus tyrannum bellum susceptum sit , quid minus con- 
veniens esse , quam omisso hoste Argos oppugnari ? Se vero 
caput belli Lacedaemonem et tyrannum petiturum. Et, di- 
misso concilio , frumentatum expeditas cohortes misit. 


Digifa 


Google 



LIB. XXXIV. CAP. XXVI. XXVII. 239 

Quod maturi erat circa , demessum et convectum est : 
viride, ne hostes mox haberent, protritum et corruptum. 
Castra deinde movit , et , Parthenio superato monte , 
praeter Tegeam tertio dic ad Caryas posuit castra. Ibi, 
priusquam hostium intraret agrum, sociorum auxilia ex- 
spectavit. Venerunt Macedones a Philippo mille et quin- 
genti , et Thessalorum equites quadringenti. Nec iam au- 
xilia , quorum affatim erat , sed commeatus finitimis ur- 
bibus imperati morabantur Romanum. Navales quoque 
magnae copiae conveniebant. Iam ab Leucade L. Quin- 
ctius quadraginta navibus venerat : iam Rhodiae decem 
et octo tectae naves , iam Eumenes rex circa Cvcladas 
insulas erat cum decem tectis navibus , triginta lembis, 
roixtisquc aliis minoris formae navigiis. Ipsorum quoque 
Lacedaemoniorum exsules permulti , tyrannorum iniuria 
pulsi , spe recuperandae patriae in castra romana con- 
venerunt. Multi autem erant , iam per aliquot aetates , 
ex quo tyranni tenebant Lacedaemonem , alii ab aliis 
pulsi. Princeps erat exsulum Agesipolis , cuius iure gen- 
tis regnum Laccdaemone erat, pulsus infans ab Lycurgo 
tyranno post mortem Cleomenis , qui primus tyrannus 
Lacedaemono fuit. 

XXVII. Quum terra marique tantum belli circumstaret 
lyranuum, et prope nulla spes esset vero suas hostium- 
que aestimanti vires, non tamen omisit bellum: sed et 
a Creta mille delectos iuventulis eorum excivit , quum 
mille iam haberet: et tria millia mercenariorum militum, 
decem millia popularium cum castellanis agrestibus in 
armis habuit : et fossa valloque urbem communivit. Et, 
ne quid intestini motus oriretur , metu et acerbitate poe- 
narum tenebat animos , quoniam , ut salvum vellent ty- 
rannum , speraro non poterat. Quum suspectos quosdam 
civium haberet, eductis in campum omnibus copiis, (Dro- 
mon ipsi vocant ) positis armis , ad concionem vocari 
iubet Lacedaemonios , atque eorum concioni satellites 
armatos circumdedit, et pauca praefatus, Cur sibi omnia 
timenti caventique ignoscendum in tali tempore foret : et 
ipsorum referre , si quos suspectos status praesens rerum fa- 
ceret , prohiberi potius , ne quid moliri possint , quam pu- 
niri molientes. Itaque quosdam se in ctistodia habiturum , 


T. LIVII 


2i0 

donec ea, quae instet, tempestas praetereat. Hostibus re- 
pulsis , ( a quibus , si modo proditio intestina satis cavea- 
tur , minus periculi esse ) extemplo eos emissurum. Sub 
haec citari nomina octoginta ferine principum inventutis 
iussit : atque eos , ut quisque ad nomen responderat, in 
custodiam tradidit : nocte insequenti omnes interfecti. 
Ilotarum deinde quidam, ( hi sunt iam inde antiquitus 
castellani, agreste genus) transfugere voluisse insimulati, 
per omnes vicos sub verberibus acti necantur. Hoc ter- 
rore obstupuerant multitudinis animi ab omni conatu 
novorum consiliorum. Intra munitiones copias continebat, 
nec parem se ratus, si dimicare acie vellet; et urbem 
relinquere , tam suspensis et incertis omnium animis, 
metuens. 

XXVIII. Quinctius , satis iam omnibus paratis, pro- 
fectus ab stativis, die altero ad Sellasiam super Oenunla 
fluvium pervenit : quo in loco Antigonus, Macedonum rex, 
cum Cleomene , Lacedaemoniorum tyranno , signis col- 
latis dimicasse dicebatur. Inde , quum audisset ascensum 
difficilis et arctae viae esse , brevi per montes circuitu 
praemissis, qui munirent viam, lato satis et patenti li- 
mite ad Eurotam amnem, sub ipsis prope fluentem moe- 
nibus , pervenit : ubi castra metantes Romanos Quin- 
ctiumque ipsum , cum equitibus atque expeditis prae- 
gressum , auxiliares tyranni adorti , in terrorem ac tu- 
multum coniecerunt , nihil tale exspectantes, quia nemo 
his obvius toto itinere fuerat, ac veluti pacato agro trans- 
ierant. Aliquamdiu peditibus equites , equitibus pedites 
vocantibus, quum in se cuique minimum fiduciae esset, 
trepidatum est. Tandem signa legionum supervenerunt : 
et , quum primi agminis cohortes inductae in proelium 
essent , qui modo terrori fuerant , trepidantes in urbem 
compulsi sunt. Romani , quum tantum a muro recessis- 
sent , ut extra ictum teli essent , acie directa paullisper 
steterunt. Postquam nemo hostium contra exibat, redie- 
runt in castra. Postero die Quinctius prope flumen praeter 
urbem sub ipsas Menelaii montis radices ducere copias 
instructas pergit. Primae legionariae cohortes ibant: levis 
armatura et equites agmen cogebant. Nabis intra murum 
instructos paratosque sub signis habebat mercenarios 

milites, in quibus orunis fiducia erat, ut ab tergo hostem 
aggrederetur. Postquam extremum agmen praeteriit, tum 
ab oppido, eodem quo pridie eruperant tumultu , plu- 
ribus simul locis erumpunt. Ap. Claudius agmen cogebat: 
qui ad id , quod futurum erat , ne inopinatum accideret, 
praeparatis suorum animis, signa extemplo convertit, 
totumque in hostem agmen circumegit. Itaque , velut 
rectae acies concurrissent , iustum aliquamdiu proelium 
fuit. Tandem Nabidis milites in fugam inclinarunt: quae 
minus infida ac trepida fuisset , ni Achaei locorum pru- 
dentes institissent. Hi et caedem ingentem ediderunt, et 
dispersos passim fuga plcrosquc armis exuerunt. Quin- 
ctius prope Amyclas posuit castra. Inde , quum perpo- 

f iulalus omnia circumiecta urbi frequentis et amoeni agri 
oca esset , nullo iam hostium portam excedente, movit 
castra ad llumcn Eurolam. Inde vallem Taygeto subiec- 
tam agrosque ad mare perlinentes evastat. 

XXIX. Eodem fere tempore L. Quinctius maritimae 
orae oppida , partim voluntate , partim metu aut vi, re- 
cepit. Certior deinde factus , Gylnium oppidum omnium 
maritimarum rerum Lacedaemoniis receptaculum esse , 
nec procul a mari castra romana abesse , omnibus id 
copiis aggredi constituit. Erat eo tempore valida urbs , 
et multitudine civium incolarumquc et omni bellico ap- 

f iaratu instructa. In tempore Quiuctio , rem haud faci- 
em aggredienti , rex Eumenes et classis Rhodiorum su- 

E ervenerunt. Ingens multitudo navalium sociorum, e tri- 
us contracta classibus , intra paucos dies omnia , quae 
ad oppugnationem urbis terra marique munitae facienda 
opera erant , effecit. Iam testudinibus admotis murus sub- 
ruebatur : iam arietibus quatiebatur. Itaque una crebris 
ictibus eversa est turris , quodque circa muri erat , casu 
cius prostratum: et Romani simul a portu, unde aditus 
planior erat, ut distenderent ab apertiore loco hostes , 
simul per patefactum ruina iter irrumpere conabantur. 
Nec multum abfuit , quin , qua intenderant , penetra- 
rent : sed tardavit impetum eorum spes obiecta dedendae 
urbis , mox deinde eadem turbata. Dexagoridas et Gor- 
gopas pari imperio praeerant urbi. Dexagoridas miserat 
ad legatum romanum traditurum se urbem ; et quum 

ad eam reni tempus et ratio convenisset , a Gorgopa 

{ iroditor interficitur : intentiusque ab uno urbs defende- 
ntur , et difficilior facta oppugnatio erat , ni T. Quin- 
ctius cum quatuor millibus delectorum militum super- 
venisset. Is quum supercilio haud procul distantis tumuli 
ab urbe instructam aciem ostendisset , et ex altera parte 
L. Quinctius ab operibus suis terra marique instaret ; 
tum vero desperatio Gorgopam quoque coegit id consilii, 
quod in altero morte vindicaverat , capere : et pactus , 
ut abducere inde milites , quos praesidii causa habebat, 
liceret , tradidit Quinctio urbem. Priusquam Gythiuru 
traderetur, Pythagoras, praefectus Argis relictus, tra- 
dita custodia urbis Timocrati Pellenensi, cum mille mer- 
cenariis militibus , et duobus millibus Argivorum , La- 
cedaemonem ad Nabin venit. 

XXX. Nabis, sicut primo adventu romanae classis et 
traditione oppidorum maritimae orae conterritus erat , 
sic , parva spe quum acquievisset , Gythio ab suis re- 
tento , postquam id quoque traditum Romanis audivit 
esse , quum ab terra , omnibus circa hostibus, nihil spei 
esset , a mari quoque toto se interclusum , cedendum 
fortunae ratus , caduceatorem primum in castra misit ad 
explorandum , si paterentur legatos ad se mitti. Qua im- 
petrata re , Pythagoras ad imperatorem venit, nullis cum 
aliis mandatis, quam ut tyranno colloqui cum imperatore 
liceret. Consilio advocato , quum omnes dandum collo- 
quium censuissent , dies locusque constituitur. In mediae 
regionis tumulos, modicis copiis sequentibus , quum ve- 
nissent , relictis ibi in statione conspecta utrimque co- 
hortibus , Nabis cum delectis custodibus corporis, Quin- 
ctius cum fratre et Eumene rege , et Sosilao Rhodio, et 
Aristaeno Achaeorum praetore, tribunisque militum pau- 
cis descendit. 

XXXI. Ibi permisso , ut , seu dicere prius, seu au- 
dire mallet , ita coepit tyrannus : Si ipse per me, T. Quin- 
cti , vosque , qui adestis , causam excogitare , cur mihi aut 
indixissetis bellum , aut inferretis , possem, tacitus eventum 
fortunae meae exspectassem. Nunc imperare animo nequivi, 
quin , priusquam perirem , cur periturus essem , scirem. 
Et , hercule , si tales essetis , quales esse Carthaginienses 

fama est , apud quos nihil societatis fides sancti haberet , 
in me quoque vobis quid faceretis mimis pensi esse , non 
mirarer. Nunc , quum vos intueor , Romanos esse video , 
qui rerum divinarum foedera , humanarum fidem socialem 
sanctissimam habeatis. Quum me ipse respexi , eum esse 
spero , cui et publice, sicut ceteris Lacedaemoniis, vobiscum 
vetustissimum foedus sit : et meo nomine privatim amicitia 
ac societas , nuper Philippi bello renovata. At enim ego 
eam violavi et everti, quod Argivorum civitatem teneo. Quo- 
modo hoc tuear ? re , an tempore ? Res mihi duplicem de- 
fensionem praebet. Nam et , ipsis vocantibus ac tradentibus, 
urbem eam accepi, non occupavi : et accepi, quum Philippi 
partium , non in vestra soqctate esset. Tempus autem eo 
me liberat , quod , quum iam Argos haberem , societas 
mihi vobiscum convenit: et, ut vobis mitterem ad bellum 
auxilia , non ut Argis praesidium deducerem, pepigistis. At, 
liercle , in ea controversia , quae de Argis est , superior 
sum et aequitate rei , quod non vestram urbem , sed ho- 
stium ; quod volentem , non vi coactam , accepi ; et vestra 
confessione , quod in conditionibus societatis mihi Argos re- 
liquistis. Ceterum nomen tyranni et facta me premunt , 
quod servos ad libertatem voco , quod in agros inopem ple- 
bem deduco. De nomine hoc respondere possum , me, qua- 
liscunque sum , eundem esse , qui fui, quum tu ipse mecum, 
T. Quincti , societatem pepigisti. Tum me regem appellari 
a vobis memini : nunc tyrannum vocari video. Itaque si ego 
nomen imperii mutassem , mihi meae inconstantiae ; quum 
vos mutetis , vobis vestrae reddenda ratio est. Quod ad mul- 
titudinem servis liberandis auctam, et egentibus divisum agrum 
attinet , possum quidem et in hoc me iure temporis tutari. 
Iam feceram haec , qualiacunque sunt , quum societatem 
mecum pepigistis , et auxilia in bello adversus Philippum 
accepistis. Sed si nunc ea fecissem , non dico , quid in eo 
vos laesissem , aut vestram amicitiam violassem ? sed illud, 
me more atque instituto maiorum fecisse. Nolite ad vestras 
leges atque instituta exigere ea , quae Lacedaemone fiunt. 
Nihil comparare singula necesse est. Vos a censu equitem, 
a censu pt ‘‘ ' -•» x 


eorum manu rempublicam esse voluit , quem vos senatum 


subiectam 



appellatis ; nec excellere unum aut alterum ordinem in ci- 
vitate : sed per aequationem fortunae ac dignitatis fore cre- 
didit , ut multi essent , qui arma pro patria ferrent. Plu- 
ribus me peregisse, quam pro patrio sermone , fateor. Et 
breviter peroratum esse potuit : Nihil me , postquam vo- 
biscum amicitiam institui, cur eius vos poeniterct, commisisse. 

XXXII. Ad haec imperator romanus : Amicitia et so- 
cietas nobis nulla tecum , sed cum Pelope , rege Lacedae- 
moniorum iusto ac legitimo , facta est. Cuius ius tyranni 
quoque , qui postea per vim tenuerunt Lacedaemone impe- 
rium , quia nos bella nunc punica, nunc gallica , nunc alia 
ex aliis occupaverant , usurparunt ; sicut tu quoque hoc 
macedonico bello fecisti. Nam quid minus conveniret, quam 
eos , qui pro libertate Graeciae adversus Philippum gere- 
remus bellum , cum tyranno instituere amicitiam? et tyranno 
quam , qui unquam , saevissimo et violentissimo in suos ? 
Nobis vero , etiamsi Argos nec cepisses per fraudem , nec 
teneres , liberantibus omnem Graeciam , Lacedaemon quoque 
vindicanda in antiquam libertatem erat atque in leges suas , 
quarum modo, tanquam aemulus Lycurgi, mentionem fe- 
cisti. An , ut ab lasso et Bargyliis praesidia Philippi de- 
ducantur, curae erit nobis; Argos et Lacedacmonem, duas 
clarissimas urbes , lumina quondam Graeciae , sub pedibus 
tuis reliiuiuemus , quae titulum nobis liberatae Graeciae ser- 
vientes deforment? At enim cum Philippo Argivi senserunt. 
Remittimus hoc tibi , ne nostram vicem irascaris. Satis com- 
pertum habemus , duorum , aut summum trium in ea re , 
non civitatis, culpam esse; tam, herclc, quam in te tuo- 
que praesidio arcessendo accipiendoque in arcem nihil esse 
publico consilio actum. Thessalos, et Phocenses, et Locrenses, 
consensu omnium scimus partium Philippi fuisse ; tamen 
cum cetera liberavimus Graecia. Quid tandem censes in 
Argivis , qui insontes publici consilii sint , facturos ? Ser- 
vorum ad libertatem vocatorum , et egentibus hominibus agri 
divisi crimina tibi obiici dicebas. Non quidem nec ipsa me- 
diocria : sed quid ista sunt prae iis, quae a te tuisque quo- 
tidie alia super alia facinora eduntur ? Exhibe liberam 
concionem vel. Argis, vel Lacedaemone, si audire iuvat vera 
dominationis impotentissimae crimina. Ut omnia alia vetu- 
stiora omittam , quam caedem Argis Pythagoras iste gener 

tuus paene in oculis meis edidit ? quam tu ipse, quum iam 
prope in finibus Lacedaemoniorum essem? Agedum , quos 
in concione comprehensos , omnibus audientibus civibus tuu, 
in custodia te habiturum esse pronuntiasti , tube vinctos 
produci, ut miseri parentes, quos falso lugent, vivere sciant. 
At enim , ut iam ita sint haec , quid ad vos , Romani ? 
Hoc tu dicas liberantibus Graeciam ? hoc iis , qui , ut li- 
berare possent, mare traiecerunt, terra marique gesserunt 
bellum? Vos tamen , inquis, vestramque amicitiam ac so- 
cietatem proprie non violavi. Quoties vis te id arguam fe- 
cisse ? Sed nolo pluribus : summam rem complectar. Qui- 
bus igitur rebus amicitia violatur ? Nempe his maxime 
duabus ; si socios meos pro hostibus habeas; si cum hostibus 
te coniungas. Utrumqtte a te factum est/ Nam et Messenen, 
uno atque eodem iure foederis , quo et Lacedaemonem, in 
amicitiam nostram acceptam , socius ipse sociam nobis ur- 
bem vi atque armis cepisti : et cum Philippo , hoste nostro, 
non societatem solum, sed, si diis placet , affinitatem etiam 
per Philoclem praefectum eius pepigisti: et bellum adversus 
nos gerens mare circa Maleam infestum navibus piraticis 
fecisti : et plures prope cives romanos , quam Philippus , 
cepisti atque occidisti : tutiorque Macedoniae ora , quam 
promontorium Maleae commeatus ad exercitus nostros por- 
tantibus navibus fuit. Proinde parce , sis , fidem ac iura 
societatis iactare ; et , omissa populari oratione , tanquam 
tyrannus et hostis loquere. 

XXXIII. Sub haec Aristaenus nunc monere Nabin , 
nunc etiam orare , ut , dum liceret , dum occasio esset, 
sibi ac fortunis suis consuleret. Referre deinde nomina- 
lim tyrannos civitatium finitimarum coepit , qui , depo- 
sito imperio, restitutaque libertate suis, non tutam modo, 
sed etiam honoratam inter cives senectutem egissent. His 
dictis in vicem auditisque, nox prope diremit colloquium. 
Postero die Nabis , Argis se cedere, ac deducere praesi- 
dium , quando ita Romanis placeret , et captivos et perfugas 
redditurum , dixit. Aliud si quid postularent , scriptum ut 
ederent , petiit , ut deliberare cum amicis posset. Ita et 
tyranno ad consultandum tempus datum est : et Quin- 
ctius , sociorum etiam principibus adhibitis , habuit con- 
silium. Maximae partis sententia erat : Perseverandum 

in bello esse , et tollendum tyrannum : nunquam aliter tu- 
tam libertatem Graeciae fore. Satius multo fuisse , non 
moveri bellum adversus cum , quam omitti motum. Et ipsum 
relui comprobata dominatione firmiorem futurum, auctore 
iniusti imperii assumpto populo romano ; et extemplo multos 
in aliis civitatibus ad insidiandum libertati civium suorum 
incitaturum. Ipsius imperatoris animus ad pacem incli- 
natior erat. ^ idebat enim , compulso intra moenia hoste, 
nihil praeter obsidionem restare. Eam autem fore diu- 
turnam. Non enim Gythium , quod ipsum tamen traditum, 
non expugnatum esset , sed Lacedaemonem , l alidissimam 
urbem viris armisque , oppugnaturos. Unam spem fuisse , 
si qua ajlmo ventibus exercitum dissensio inter ipsos ac se- 
ditio excitari posset. Quum signa portis prope inferri cer- 
nerent, neminem se movisse. Adiiciebat , et cum Antiocho 
infidam pacem , Villium legatum inde redeuntem nuntiare: 
multo maioribus , quam ante , terrestribus navalibusque co- 
piis in Europam eum transisse. Si occupasset obsidio Lace- 
daemonis exercitum , quibus aliis copiis adversus regem 
tam validum ac potentem bellum gesturos ? Haec propalam 
dicebat : illa tacita suberat cura , ne novus consul Grae- 
ciam provinciam sortiretur , et inchoati belli victoria 
successori tradenda esset. 

XXXIV. Quum adversus tendendo nihil moveret so- 
cios, simulando se transire in eorum sententiam, omnes 
iu assensum consilii sui traduxit.- Bene vertat , inquit, 
quando ita placet , obsideamus Lacedaemonem. Illud modo 
ne fallat ceterum , quum res tam lenta , quam ipsi scitis, 
oppugnatio urbium sit , et obsidentibus prius saepe , , quam 
obsessis , taedium afferat , iam nunc hoc ita proponere vos 
animis oportet , hibernandum circa iMcedaemonis moenia 
esse. Quae mora si laborem tantum ac periculum haberet, 
ut et animis , et corporibus ad sustinenda ea parati essetis, 
hortarer vos. Nunc impensa quoque magna eget in opera, 
in machinationes et tormenta , quibus tanta urbs oppu- 
gnanda est; in commeatus cobii nobisque in hiemem expe- 
diendos. Itaque , ne aut repente trepidetis , aut rem inchoa- 
tam turpiter destituatis , scribendum ante vestris civitatibus 
censeo , explorandumque , quid quaeque animi, quid virium 
habeat. Auxiliorum satis superque habeo: sed , quo plttrrs 

sumus , pluribus rebus egebimus. Nihil iam praeter nudum 
solum ager hostium habet. Ad hoc hicms accedit, ad com- 
portandum esc longinquo difficilis. Haec oratio primum 
animos oianium ad respicienda cuique domestica mala 
convertit : segnitiam , invidiam et obtrectationem domi 
manentium adversus militantes, libertatem difficilem ad 
consensum , inopiam publicam , malignitatem conferendi 
ex privato. Versis itaque subito voluntatibus , faceret , 
unod c republica populi romani sociorumque esse cre- 
deret , imperatori permiserunt. 

XXXV. Inde Quinctius , adhibitis legatis tantum tri- 
bunisque militum , conditiones, in quas cum tyranno pax 
fieret , has c.wscripsit. Sex mensium induciae ut essent Na- 
bidi Romanisque , et Eumeni regi, et Rhodiis. Legatos ex- 
templo mitterent Romam T. Quinctius et Nabis , ut pa.r 
ex auctoritate senatus confirmaretur. Ex qua dic scriptae 
conditiones pacis editae Nabidi forent, ea dies ut inducia- 
rum pnncipiun esset : et ut ex ea dic intra decimum diem 
'ab Argis ceterisque oppidis , quae in Argivorum agro es- 
sent , praesidia omnia deducerentur , vacuaque et libera 
traderentur Romanis; et ne quod inde mancipium regium 
publicumvc aut privatum educeretur, et, si qua ante educta 
forent , dominis recte restituerentur. Naves , quas civi- 
tatibus maritimis ademisset , redderet : neve ipse navem ul- 
lam , praeter duos lembos , qui non plus quam sexdecim 
remis agerentur , haberet. Perfugas et captivos omnibus 
sociis populi romani civitatibus redderet, et Messeniis omnia, 
quae comparerent , quaeque domini cognoscerent. Exsulibus 
quoque lacedaemoniis liberos et coniuges restitueret, quae 
carum viros sequi voluissent : invita ne qua exsulis comes 
esset. Mercenariorum militum Nabidis , qui aut in civitates 
suas , aut ad Romanos transissent , iis res suae omnes recte 
redderentur. In Creta insula ne quam urbem haberet: quas 
habuisset , redderet Romanis. Ne quam societatem cum ullo 
Cretensium aut quoquam alio institueret , neu bellum gereret. 
Civitatibus omnibus, quas ipse restituisset, quaeque se sua- 
que in fidem ac ditionem populi romani tradidissent, omnia 
praesidia deduceret : seque ipse suosque ab his abstineret. 
Ne quod oppidum , ne quod castellum in suo alienove agro 
conderet. Obsides , ea ita futura , daret quinque , quos 

imperatori romano placuisset; filium in his suun : et ta- 
lenta centum argenti in praesenti , et quinquaginta talenta 
in singulos' annos per annos octo. 

XXXVI. Haec conseripla , castris propius urbem mo- 
tis, Lacedaemonem mittuntur: nec sane quidquam eorum 
satis placebat tyranno , nisi quod, praeter spem, redu- 
cendorum exsulum mentio nulla facta erat. Maxime au- 
tem omnium ea res offendebat , quod et naves , et ma- 
ritimae civitates ademptae erant. Fuerat autem ei magno 
fructui mare , omnem oram Maleae praedatoriis navibus 
infestam habenti. Juventutem praeterea civitatium earum 
ad supplementum longe optimi generis militum habebat 
Has conditiones , quanquam ipso in secreto volutaverat 
cum amicis , vulgo tamen omnes fama ferebant, vanis, 
ut ad ceteram fidem , sic ad secreta tegenda, satellitum 
regiorum ingeniis. Non tam omnia universi, quam ea, 
quae ad quemque pertinerent , singuli carpebant. Qui 
exsulum coniuges in matrimonio habebant, aut ex bonis 
eorum aliquid possederant , tanquarn amissuri, non red- 
dituri , indignabantur. Servis liberatis a tyranno non 
irrita modo futura libertas, sed multo foedior, quam 
fuisset ante , servitus redeuntibus in iratorum dominorum 
potestatem ante oculos obversabatur. Mercenarii milites 
et pretia militiae casnra in pace aegre ferebant , et re- 
ditum sibi nullum esse in civitates videbant , infensas 
non tyrannis magis , quam satellitibus eorum. 

XXX-V1I. Haec inter se primo in circulis serentes 
fremere : deinde ad arma subito discurrerunt. Quo tu- 
multu quum per se satis irritatam multitudinem cerne- 
ret tyrannus , concionem advocari iussit. Ubi quum ea, 
quae imperarentur a Romanis , exposuisset, et graviora 
atque indigniora quaedam falso allinxisset, et ad singula, 
nunc ab universis , nunc a partibus concionis , accla- 
maretur, interrogavit, Quid se respondere ad ea, aut quid 
facere vellent ? Prope una voce omnes , Nihil respondere, 
bellum geri, iusserunt : et pro se quisque , qualia mul- 
titudo solet , bonum animum habere , et bene sperare 
iubentes , fortes fortunam adiueare, aiebant. His vocibus 
incitatus tyrannus , et Antiochum Aetolosque adiuturos 
pronuntiat ; et sibi ad obsidionem sustinendam copiarum 

allatim esse. Exciderat pacis mentio ex omnium animis, 
et in stationes non ultra quieturi discurrunt. Paucorum 
lacessentium excursio et emissa iacula extemplo et Ko- 
manis dubitationem , quin bellandum esset, exemerunt. 
Levia inde proelia per quatriduum primum sine ullo satis 
certo eventu commissa. Quinto die prope iusla pugna 
adeo paventes in oppidum Lacedaemonii compulsi sunt, 
ut quidam milites romani , terga fugientium caedentes, 
per intermissa , ut tunc erant , moenia urbem intrarint. 

XXXVIII. Et tunc, quidem Quinctius, satis eo terrore 
coercitis excursionibus hostium , nihil praeter ipsius op- 
pugnationem urbis superesse ratus , missis , qui omnes 
navales socios a Gythio arcesserent , ipse interim cum 
tribunis militum ad visendum urbis situm moenia cir- 
cumvehitur. Fuerat quondam sine muro Sparta. Tyranni 
nuper locis patentibus planisquc obiecerant murum : al- 
tiora loca , ct difficiliora aditu , stationibus armatorum 
pro munimento obiectis tutabantur. Ubi satis omnia in- 
spexit, corona oppugnandum ratus, omnibus copiis ( erant 
autem Romanorum sociorumque, simul peditum equitum- 
que , simul terrestrium ac navalium copiarum, ad quin- 
quaginta millia hominum) urbem cinxit. Alii scalas, alii 
ignem , alii alia , quibus non oppugnarent modo , sed 
etiam terrerent , portabant. Iussi clamore sublato subire 
undique omnes , ut , qua primum occurrerent , quave 
opem ferrent , ad omnia simul paventes Lacedaemonii 
ignorarent. Quod roboris in exercitu erat , trifariam di- 
visum. Parte una a Phoebeo , altera a Dictynneo, tertia 
ab eo loco , quem Heptagonias appellant ( omnia autem 
haec aperta sine muro loca sunt ) aggredi iubet. Quum 
tantus undique terror urbem circumvasisset ; primo ty- 
rannus et au clamores repentinos, et ad nuntios trepidos 
motus, ut quisque maxime laboraret locus, aut ipse oc- 
currebat , aut aliquos mittebat. Deinde , circumfuso un- 
dique pavore, ita obtorpuit, ut nec dicere, quod in rem 
esset , nec audire posset ; nec inops modo consilii , sed 
vix mentis compos esset. 

XXXIX. Romanos primo sustinebant in angustiis La- 
cedaemonii: ternaeque acies tempore uno locis diversis 
pugnabant. Deinde, crescente certamine, nequaquam 

erat proelium par. Missilibus enim Lacedaemonii pugna- 
bant , a quibus se et magnitudine scuti perfacile romanus 
tuebatur miles , et quod alii vani , alii leves admodum 
ictus erant. Nam propter angustias loci conferlamque tur- 
bam non modo ad emittenda cum procursu , quo plu- 
rimum concitantur tela , spatium habebant : sed ne ut 
de gradu quidem libero ac stabili conarentur. Itaque ex 
adverso missa tela , nulla in corporibus , rara in scutis 
haerebant. A circumstantibus ex superioribus locis qui- 
dam vulnerati sunt : mox progressos iam etiam ex tectis 
nou tela modo , sed tegulae quoque , inopinantes percu- 
lerunt. Sublatis deinde supra' capita scutis , continuatis- 
que ita inter se , ut non modo ad caecos ictus , sed ne 
ad inserendum quidem ex propinquo telum loci quid- 
quam esset , testudine facta subibant. Et primae angu- 
stiae paullisper , sua hostiumque refertae turba , tenue- 
runt : postquam in palentiorem viam urbis paulialitn ur- 
gentes hostem processere , non ultra vis eorum atque 
impetus sustineri poterant. Quum terga vertissent Lace- 
daemonii , et effusa fuga superiora peterent loca ; Nabis 
quidem , ut capta urbe trepidans, quanam ipse evaderet, 
circumspectabat. Pythagoras quum ad cetera animo of- 
(icioquc ducis fungebatur , tum vero unus , ne caperetur 
urbs , causa fuit. Succendi enim aedificia proxima muro 
iussit. Quae quum momento temporis arsissent , ut adiu- 
vanlibus ignem , qui alias ad exstinguendum opem ferre 
solent , ruere in Romanos tecta : nec tegularum modo 
fragmenta , sed etiam ambusta tigna , ad armatos per- 
venire , et flamma late fundi , fumus terrorem etiam 
maiorem , quam periculum , facere. Itaque et qui extra 
urbem erant Romanorum, tum maxime impetus facientes, 
recessere a muro: et, qui iam intraverant, ne incendio 
ab tergo oriente intercluderentur ab suis, receperunt sese : 
et Quinctius, postquam, quid rei esset, viait, receptui 
canere iussit. Ita iam a capta prope urbe revocati re- 
dierunt in castra. 

XL. Quinctius plus ex timore hostium , quam ex re 
ipsa , spei nactus ,.per triduum insequens territavit eos ; 
nunc proeliis lacessendo , nunc operibus intersepiendo 
quaedam; ne exitus ad fugam esset. His comminationibus 

compulsus tyrannus Pythagoram rursus oratorem misit, 
quem Quinctius primo aspernatum excedere castris iussit, 
deinde suppliciter orantem, advolutumque genibus, tan- 
dem audivit. Prima oratio fuit omnia permittentis arbi- 
trio Romanorum : dein , quum ea velut vana et sine 
effectu nihil proticerent , eo deducta res est, ut bis con- 
ditionibus , quae ex scripto paucis ante diebus editae 
erant , inductae fierent : pecuniaque et. obsides accepti. 
Dum oppugnatur tyrannus , Argivi , nuntiis aliis prope 
super alios afferentibus, tantum non iam captam Lace- 
daemonem esse , erecti et ipsi , simul eo quod Pytha- 
goras cum parte validissima praesidii excesserat , con- 
tempta paucitate eorum , qui in arce erant , duce Ar- 
chippo quodam , praesidium expulerunt. Timocratem 
Pellenensem , quia clementer praefuerat, vivum lide data 
emiserunt. Huic laetitiae Quinctius supervenit, pace data 
tyranno , dimissisque ab Lacedaemone Eumene, et Rho- 
diis, et L. Quinctio fratre ad classem. 

XLI. Laeta civitas celeberrimum festorum dierum ac 
nobile ludicrum Nemeorum, die stata propter belli mala 
praetermissum , in adventum romani exercitus ducisque 
indixerunt , praefecerunlque ludis ipsum imperatorem. 
Multa erant , quae gaudium cumularent. Reducti cives 
ab Lacedaemone erant , quos nuper Pythagoras, quosque 
ante Nabis abduxerant : redierant , qui post compertam 
a Pythagora coniurationem , et caede iam coepta, effu- 
gerant : libertatem ex longo intervallo, liberlatisque auc- 
tores Romanos, quibus causa bellandi cum tyranno ipsi 
fuissent , cernebant. Testata quoque ipso Nemeorum die 
voce praeconis libertas est Argivorum. Achaeis quantum 
restituti Argi in commune Achaiae concilium laetitiae 
afferebant ; tantum serva Lacedaemon relicta , et lateri 
adhaerens tyrannus, non sincerum gaudium praebebant. 
Aetoli vero eam rem omnibus conciliis lacerare. Cum Phi- 
lippo non ante desitum bellari , quam omnibus excederet 
Graeciae urbibus. Tyranno relictam Lacedaemonem : re- 
gem autem legitimum , qui in romani» fuerit castris, ecte- 
rosque nobilissimos cives in exsilio victuros. Nabulis domi- 
nantis satellitem facium populum romanum. Quinctius ab 
Argis Elatiam, unde ad oellum spartanum profectus erat, 

copias reduxit. Sunt, qui nou ex oppido proficiscentem 
bellum gessisse tyrannum tradant , sed castris adversus 
romana castra positis : diuque cunctatum , quum Aeto- 
lorum auxilia exspeclasset , coactum ad extremum acie 
confligere , impetu in pabulatores suos ab Romanis facto : 
eo proelio vicium , castrisque exutum pacem petisse ; 
quum cecidissent quindecim millia militum , capta plus 
quatuor millia essent. 

XLII. Eodem fere tempore et a T. Quinctio de rebus 
ad Lacedaeraonem gestis , et ab M. Porcio consule ex 
Hispania literae allatae. Utriusque nomine in dies ternos 
supplicatio a senatu decreta est. L. Valerius consul, quum 
post fusos circa Litanam silvam Boios quietam provin- 
ciam habuisset , comitiorum causa Romam rediit ; et 
creavit consules P. Cornelium Scipionem Africanum ite- 
rum et Ti. Sempronium Longum. Horum patres primo 
anno secundi punici belli consules fuerant. Praetoria inde 
comitia habita. Creati P. Cornelius Scipio, et duo Cn. 
Cornelii , Merenda et Blasio , et Cn. Domitius Aheno- 
barbus et Sex. Digitius , et T. luventius Thalna. Comi- 
tiis perfectis , consul in provinciam rediit. Novum ius 
eo anno a Ferentinatibus tentatum , ut Latini, qui in 
coloniam romanam nomina dedissent , cives romani es- 
sent. Puteolos , Salemumque , et Buxentum ascripti co- 
loni , qui nomina dederant, quum ob id se pro civibus 
romanis ferrent , senatus iudicavit , non esse eos cives 
romanos. 

XLI11. Principio anni , quo P. Scipio Africanus iterum 
et Ti. Sempronius Longus consules fuerunt, legati Na- 
bidis tyranni Romam .venerunt. Iis extra urbem in aede 
Apollinis senatus datus est. Pax , quae cum T. Quinctio 
convenisset, ut rata esset , petierunt, impetraveruntque. 
De provinciis quum relatum esset, senatus frequens in 
eam sententiam ibat , ut , quoniam in Hispania et Ma- 
cedonia debellatum foret, consulibus ambobus Italia pro- 
vincia esset. Scipio , satis esse Italiae unum consulem, cen- 
sebat : alteri decernendam Macedoniam esse. Bellum grave 
ab Antiocho imminere: iam ipsum sua sponte in Europam 
transgressum. Quid deinde facturum censerent, quum hinc 
Aetoli haud dubie hostes vocarent ad bellum, illinc Han- 


Digitized by GoogI 



«B, XXXIV. CAP. XI. III. xliv. 253 

nibal , romanis cladibus insignis imperator , stimularet ? 
Dum de provinciis consulum disceptatur, praetores sor- 
titi sunt. Cn. Domitio urbana iurisdictio , T. Iuventio 
peregrina evenit. P. Cornelio Hispania ulterior, Sex. Di- 
gitio citerior : duobus Cn. Corneliis , Blasioni Sicilia , 
Merendae Sardinia. In Macedoniam novum exercitum 
transportari non placuit : eum , qui esset ibi , reduci in 
Italiam a Quinctio, ac dimitti : item eum exercitum di- 
mitti , qui cum M. Porcio Catone in Hispania esset. Con- 
sulibus ambobus Italiam provinciam esse , et duas ur- 
banas eos legiones scribere : ut , dimissis , quos senatus 
rensuisset , exercitibus , octo omnino romanae legiones 
essent. 

XLIV. Ver sacrum factum erat priore anno, M. Porcio 
et L. Valerio consulibus. Id quum P. Licinius pontifex 
non esse recte factum collegio primum, deinde ex auc- 
toritate collegii patribus renuntiasset, de integro facien- 
dum arbitratu pontificum censuerunt ; ludosque magnos, 
qui una voti essent , tanta pecunia , quanta assoleret , 
faciendos. Ver sacrum videri pecus , quod natum esset 
inter Calendas Martias , et pridie Calendas Maias , P. 
Cornelio Scipione et Ti. Sempronio Longo consulibus. 
Censdrum inde comitia habita sunt. Creati censores Sex. 
Aelius Paetus et C. Cornelius Cethegus principem sena- 
tus P. Scipionem consulem , quem et priores censores 
legerant , legerunt Tres omnino senatores, neminem cu- 
ruli honore usum , praeterierunt. Gratiam quoque in- 
gentem apud eum ordinem pepererunt , quod, ludis ro- 
manis, aedilibus curulibus imperarunt, ut loca senatoria 
secernerent a populo: nam antea in promiscuo spectabant. 
Equitibus quoque perpaucis adempti equi, nec in ullum 
ordinem saevitum. Atrium Libertatis et Villa publica ab 
iisdem refecta ampliiicataque. Ver sacrum ludique votivi, 
quos voverat P. Sulpicius Galba consul , facti. Quum 
spectaculo eorum occupati animi omnium essent, Q. Ple- 
minius , qui propter multa in deos hominesque scelera, 
Locris admissa , in carcerem coniectus fuerat, compara- 
verat homines , qui pluribus simul locis urbis nocte in- 
cendia facerent ; ut in consternata nocturno tumultu ci- 
vitate refringi carcer posset. Ea res indicio consciorum 

palam facta , delataque ad senatum est. Pieminius in 
inferiorem demissus carcerem est, nccatusque. 

XLV. Coloniae civium romanorum eo anno deductae 
sunt Puteolos , Vulturnum , Liternum ; treceni homines 
in singulas. Item Salernum Buxentumque coloniae civium 
romanorum deductae sunt. Deduxere triumviri, T. Sem- 
pronius Longus , qui. tum consul erat , M. Servilius , 
Q. Minucius Thermus. Ager divisus est , qui Campano- 
rum fuerat. Sipontum item in agrum , qui Arpinorum 
fuerat, coloniam civium romanorum alii triumviri, D. lu- 
nius Brutus, M. Baebius Tamphilus, M. Helvius dedu- 
xerunt. Tempsam item et Crotonem civium romanorum 
coloniae deductae. Tempsanus ager de Bruttiis captus erat: 
Bruttii Graecos expulerant. Crotonem Graeci habebant. 
Triumviri Cn. Octavius , L. Aemilius Paullus, C. Plae- 
torius Crotonem ; Tempsam L. Cornelius Merula , et 
C. Salonius deduxerunt. Prodigia quoque alia visa eo 
anno Romae sunt, alia nuntiata. In foro, et comitio, et 
Capitolio sanguinis guttae visae sunt : et terra aliquoties 
pluit: et caput Vulcani arsit. Nuntiatum est, Nare amni 
lac tluxisse: pueros ingenuos Arimini sine oculis ac naso; 
et in piceno agro non manus , non pedes habentem na- 
tum. Ea prodigia ex pontificum decreto procurate. Et 
sacrificium novendiale factum , quod Hadriani nuntia- 
verant , in agro suo lapidibus pluisse. 

XLYI. In Gallia L. Valorius Flaccus proconsul circa 
Mediolanum cum Gallis Insubribus , et Boiis , qui Do- 
rulaco duce ad concitandos Insubres Padum transgressi 
erant, signis collatis depugnavit. Decem millia hostium 
sunt caesa. Per eos dies collega eius M. Porcius Cato 
ex Hispania triumphavit. Tulit in eo triumpho argenti 
infecti viginti quinque millia pondo , bigati centum vi- 
ginti tria millia , Oscensis quingenta quadraginta : auri 
pondo mille quadringenta. Militibus ex praeda divisit , 
in singulos, ducenos septuagenos aeris, triplex equiti. 
Ti. Sempronius consul , in provinciam profectus, in Bo- 
iorum primum agrum legiones duxit. Boiorix tum regu- 
lus eorum , cum duobus fratribus tota gente concitata 
ad rebellandum , castra locis apertis posuit : ut appa- 
reret dimicaturos , si hostis fines intrasset. Consul uni , 

quantae copiae, quanta fiducia esset hosti, sensit, nun- 
tium ad collegam mittit ,• ut , si rideretur ei, maturaret 
venire : se tergiversando in adventum cius rem extracturum. 
Quae causa consuli cunctandi , eadem Gallis ( praeter- 
quam quod cunctatio hostium animos faciebat ) rei ma- 
turandae erat , ut , priusquam conjungerentur consulum 
copiae , rem transigerent. Per biduum tamen nihil aliud, 
quam steterunt parati ad pugnandum, si quis contra egre- 
deretur: tertio subiere ad vallum, castraque ah omni 
simul parte aggressi sunt. Consul extemplo arma capere 
milites iussil armatos inde paullisper continuit, ut et 
stolidam fiduciam hosti augeret , et disponeret copias , 
quibus quaeque portis erumperent. Duae legiones duabus 
principalibus portis signa eflerre iussae : sed in ipso exitu 
ita conferti obstitere Galli, ut clauderent viam. Diu in 
angustiis pugnatum est : nec dextris magis gladiisque 
gerebatur res , quam scutis corporibusque ipsis obnisi 
urgebant ; Romani , ut signa foras efferrent ; Galli , ut 
aut ipsi in castra penetrarent , aut exire Romanos pro- 
hiberent : nec ante in hanc aut illam partem moveri 
acies potuerunt , quam Q. Victorius primi pili centurio, 
et C. Atinius tribunus militum, quartae hic , ille secun- 
dae legionis, (rem in asperis proeliis saepe tentatam) 
signa adempta signiferis in hostes iniecerunt. Dum re- 
petunt enixe signum , priores secundani se porta eieccre. 

XLVII. Iam hi extra vallum pugnabant , quarta le- 
gione in porta haerente , quum alius tumultus ex aversa 
parte castrorum est exortus. In portam quaestoriam ir- 
ruperant Galli : resistentesque pertinacius occiderant 
L. Postumium quaestorem , cui Tympano fuit cognomen, 
et M. Atinium, et P. Sempronium , praefectos sociflm, et 
ducentos ferme milites. Capta ab ea parte castra erant 
donec cohors extraordinaria , missa a .consule ad tuen- 
dam quaestoriam portam, et cos, qui intra vallum erant 
partim occidit, partim expulit castris, et irrumpentibus 
obstitit. Eodem fere tempore et quarta legio cum duabus 
extraordinariis cohortibus porta erupit. Ita simul tria 
proelia circa castra locis distantibus erant : clamoresque 
dissoni ad incertos suorum eventus a praesenti certamine 
animos pugnantium avertebant. Usque ad meridiem aequis 

viribus , ac prope pari spe, pugnatum est. Labor et aestus 
mollia et fluida corpora Gallorum , et minime patientia 
sitis, quum decedere pugna coegisset, in paucos restan- 
tes impetum Romani iecerunt , fusosque compulerunt in 
castra. Signum inde receptui a consule datum est , ad 

3 uod pars maior receperunt sese ; pars , certaminis stu- 
io et- spe potiundi castris hostium , perstitit ad vallum. 
Eorum paucitate contempta , Galli universi ex castris 
eruperunt : fusi inde Romani , quae imperio consulis 
noluerant , suo pavore ac terrore castra repetunt Ita varia 
hinc atque illinc nunc fuga , nunc victoria fuit. Gallo- 
rum tamen ad undecim millia , Romanorum quinque 
millia , sunt occisa. Galli recepere in intima finium sese. 

XLV1I1. Consul Placentiam legiones duxit. Scipionem 
alii , coniuncto exercitu cum collega, per Eoiorum Li- 
gurumque agros populantem isse , quoad progredi silvae 
paludesque passae sint, scribunt: alii , nulla memorabili 
re gesta , Romam comitiorum causa redisse. Eodem hoc 
anno T. Quinctius Elatiae , quo in hiberna reduxerat 
copias , totum hiemis tempus iure dicundo consumpsit , 
mulandisque iis, quae aut ipsius Philippi,, aut praefec- 
torum eius licentia in civitatibus facta erant , quum , 
suae factionis hominum vires angendo , ius ac libertatem 
aliorum deprimerent. Veris initio Corinthum , conventu 
edicto, venit. Ibi omnium civitatium legationes in con- 
cionis modum circumfusas est allocutus ; orsus ab inita 
primum Romanis amicitia cum Graecorum gente , et 
imperatorum, qui ante se in Macedonia fuissent, suis- 
que rebus gestis. Omnia cum approbatione ingenti sunt 
audita ; praeterquam quum ad mentionem Nabidis ven- 
tum esset , id minime conveniens liberanti Graeciam vi- 
debatur, tyrannum reliquisse , non suae solum patriae 
gravem, sed omnibus circa civitatibus metuendum, hae- 
rentem visceribus nobilissimae civitatis. 

XLIX. Nec ignarus huius habitus animorum Quinctius, 
Si sine excidio Lacedaemonis fieri potuisset , fatebatur , 
pacis cum tyranno mentionem admittendam auribus non 
fuisse. Nunc , quum aliter , quam ruina gravissimae civi- 
tatis , opprimi non posset , satius visum esse , tyrannum 
debilitatum , ac totis prope viribus ad nocendum cuiquam 


Digitized by Googli 



LIB. XXXIV. CAP. XLIX. L. 


257 

ademptis , relinqui ; quam intermori vehementioribus, quam 
quae pati posset , remediis civitatem sinere, in ipsa vindicta 
libertatis perituram. Praeteritorum commemorationi sub- 
iecit, Proficisci sibi in Italiam , atque omnem exercitum 
deportare , in animo esse. Demetriadis Chalcidisque prae- 
sidia intra decimum diem audituros deducta: Acrocorinthum 
ipsis extemplo videntibus vacuam Achaeis traditurum: ut 
omnes scirent, utrum Romanis, an Aetolis , mentiri mos 
esset ; qui male commissam libertatem populo romano ser- 
monibus distulerint , et mutatos pro Macedonibus romanos 
dominos. Sed illis , nec quid dicerent , nec quid facerent , 
quidquam unquam pensi fuisse. Reliquas civitates monere , 
ut ex factis , non ex dictis , amicos pensent : intelligantque, 
quibus credendum , et a quibus cavendum sit. Libertate mo- 
dice utantur. Temperatam eam , salubrem et singulis , et 
civitatibus esse : nimiam et aliis gravem , et ipsis, qui ha- 
beant , effrenatam et praecipitem esse. Concordiae in civi- 
tatibus , principes et ordines inter se ; et in commune omnes 
civitates, consulerent. Adversus consentientes nec regem quem- 
quam satis validum, nec tyrannum fore. Discordiam et se- 
ditionem omnia opportuna insidiantibus facere, quum pars , 
quae domestico certamine inferior sit , externo potius se 
applicet , quam civi cedat. Alienis armis partam, externa 
fide redditam libertatem sua cura custodirent servarentque : 
ut populus romanus dignis datam libertatem , ac munus 
suum bene positum sciret. 

L. Has velut parentis voces quum audirent , manare 
omnibus gaudio lacrimae , adeo ut ipsum quoque con- 
funderent dicentem. Paullisper fremitus approbantium 
dicta fuit , monentiumque aliorum alios , ut eas voces, 
velut oraculo missas , in pectora animosque demitterent. 
Silentio deinde facto , petiit ab iis, ut cives romanos, si 
qui apud eos in servitute essent , conquisitos intra duos 
menses mitterent ad se in Thessaliam. Ne ipsis quidem 
honestum esse , in liberata terra liberatores eius servire. 
Omnes acclamarunt , gratias se inter cetera etiam ob hoc 
agere , quod admoniti essent , ut tam pio , tam necessario 
officio fungerentur. Ingens numerus erat bello punico cap- 
torum , quos Hannibal , quum a suis non redimerentur , 
venunidederat. Multitudinis eorum argumentum sit, quod 

Polybius scribit , centum talentis eam rem Achaeis ste- 
tisse : quum quingenos denarios pretium in capita, quod 
redderetur dominis, statuissent. Mille enim ducentos ea 
ratione Achaia habuit. Adiice nunc pro portione , quot 
verisimile sit totam Graeciam habuisse. Nondum con- 
ventus dimissus erat , quum respiciunt praesidium , ab 
Acrocorintho descendens , protinus ad portam duci atque 
abire. Quorum agmen imperator secutus , prosequenlibus 
cunctis , servatorem liberatoremque acclamantibus , sa- 
lutatis dimissisque iis, eadem , qua venerat , via Elatiam 
rediit. Inde cum omnibus copiis Ap. Claudium legatum 
dimittit. Per Thessaliam atque Epirum ducere Oricum 
iubet , atque ibi se opperiri : inde namque in animo esse, 
exercitum in Italiam traiicere. Et L. Quinctio fratri, le- 
gato et praefecto classis , scribit , ut onerarias ex omni 
Graeciae ora eodem contraheret. 

Ll. Ipse, Chalcidem profectus, deductis non a Chalcide 
solum , sed etiam ab Oreo atque Eretria , praesidiis con- 
ventum ibi Euboicarum civitatium habuit: commonitosque 
in quo statu rerum accepisset eos, et in quo relinqueret, 
dimisit. Demetriadem inde proficiscitur: deductoque prae- 
sidio prosequentibus cunctis , sicut Corinthi et Chalcide, 
pergit ire in Thessaliam : ubi non liberandae modo civi- 
tates erant , sed ex omni colluvione et confusione in ali- 
quam tolerabilem formam redigendae. Nec enim tem- 
porum modo vitiis , ac violentia , et licentia regia turbati 
erant : sed inquieto etiam ingenio gentis , nec comitia , 
nec conventum , nec concilium ullum , non per seditio- 
nem ac tumultum , iam inde a principio ad nostram us- 
que aetatem , traducentis. A censu maxime et senatum 
et iudices legit : potentioremque eam partem civitatium 
fecit , cui salva trauquillaque omnia magis esse cxpe- . 
diebat. 

LII. Ita quum percensuisset Thessaliam , per Epirum 
in Oricum , unde erat traiecturus , venit. Ab Orico co- 

f iiae omnes Brundisium transportatae. Inde per totam 
taliam ad urbem prope triumphantes , non minore ag- 
mine rerum captarum, quam suo, prae se acto, venerunt. 
Postquam Romam ventum est, senatus extra urbem Quin- 
ctio ad res gestas edisserendas datus est, triumphusque 

meritus ab lubeatibus decretus. Triduum triumphavit. Die 
primo arma , tela , signaque aerea et marmorea trans- 
tulit , plura Philippo adempta, quam quae ex civitatibus 
ceperat : secundo die aurum argentumque, facium infec- 
tinnquc et signatum. Infecti argenti fuit decem et octo 
millia pondo, et ducenta septuaginta facti: vasa multa 
omnis generis , caelata pleraque , quaedam eximiae artis : 
et ex aere multa fabrefacta. Ad hoc clipea argentea de- 
cem. Signati argenti octoginta qualuor millia fuere At- 
ticorum : tetradrachma vocant: trium fere denariorum in 
singulis argenti est pondus. Auri pondo fuit tria millia 
septingenta quatuordecim , et clipeum unum ex auro 
totum : et Philippei nummi aurei quatuordecim millia , 
quingenti quatuordecim. Tertio die coronae aureae, dona 
civitatium, translatae centum quatuordecim : et hbstiae 
ductae : et ante currum multi nobiles captivi obsidcsque, 
inter quos Demetrius regis Philippi filius fuit , et Ar- 
menes, Nabidis tyranni filius, Lacedaemonius. Ipse deinde 
Quinctius in urbem est invectus. Secuti currum milites 
frequentes , ut omni ex provincia exercitu deportato. His 
duceni quinquageni aeris in pedites divisi : duplex cen- 
turioni , triplex equili. Praebuerunt speciem triumpho 
capitibus rasis secuti , qui servitute exempti fuerant. 

LI1I. Exitu huius anni Q. Aelius Tunero tribunus 
plebis ex senatusconsulto tulit ad plebem , plebesque sci- 
vit , Ut latinae duae coloniae , una in Bruttios , altera in 
thurmum agrum , deducerentur. His deducendis triumviri 
creati , quibus in triennium imperium esset, in Bruttios 
Q. Naevius, M. Minucius Rufus, M. Furius Crassipcs: 
in thuriuum agrum Cn. Manlius , Q. Aelius , L. Apu- 
stius. Ea bina comitia Cn. Domitius praetor urbanus in 
Capitolio habuit. Aedes eo anno aliquot-dedicalac sunt : 
una lunonis Sospitae in foro olitorio , vota locataque qua- 
driennio ante a C. Cornelio consule gallico bello ; cen- 
sor idem dedicavit : altera Fauni. Aediles eam biennio 
ante ex multaticio argento faciendam locarant, C. Scri- 
bonius et Cn. Domitius , qui praetor urbanus eam dedi- 
cavit. Et aedem Fortunae Primigeniae in colle Quirinali 
dedicavit Q. Marcius Ralla, duumvir ad id ipsum creatus. 
Voyerat eam decem annis ante punico bello P. Sempronius 

Sophus consul : locaverat idem censor. Et in insula Io vis 
aedem C. Servilius duumvir dedicavit. Vota erat sex annis 
ante gallico bello ab L. Furio Purpureone praetore; ab 
eodem postea consule locata. Haec eo anno acta. 

LIV. P. Scipio ex provincia Gallia ad consules subro- 
gandos venit. Comitia consulum fuere, quibus creati sunt 
L. Cornelius Merula et Q. Minucius Thermus. Postero 
die creati sunt praetores L. Cornelius Scipio, M. Fulvius 
Nobilior , C. Scribonius , M. Valerius Messalla, L. Por- 
cius Licinius, et C. Flaminius. Megalesia, ludos scenicos, 
C. Atilius Serranus, L. Scribonius Libo aediles curules 
primi fecerunt. Horum aedilium ludos romanos primum 
senatus a populo secretus spectavit , praebuitque sermo- 
nes, ( sicut omnis novitas solet) aliis, tandem, quod multo 
ante debuerit , tributum, censentibus, amplissimo ordini ; 
aliis , demptum ex dignitate populi , quidquid maiestati 
patrum adiectum esset , interpretantibus : et omnia discri- 
mina talia , quibus ordines discernerentur , et concordiae, et 
libertatis aeque minuendae esse. Ad quingentesimum quin- 
quagesimum octavum annum in promiscuo spectatum esse. 
Quid repente factum, cur immisceri sibi in cavea patres 
plebem nollent ? cur dives pauperem concessorem fastidiret ? 
novam et superbam libidinem , ab nullius ante gentis se- 
natu neque desideratam, neque institutam. Postremo ipsum 
quoque Africanum, quod consul auctor eius rei fuisset, 

1 >oenituisse ferunt. Adeo nihil motum ex antiquo, pro- 
>abile est : veteribus , nisi quae usus evidenter arguit , 
stari malunt. 

LV. Principio anni , quo L. Cornelius , Q. Minucius 
consules fuerunt , terrae motus ita crebri nuntiabantur 
ut non rei tantum ipsius , sed feriarum quoque ob id 
indictarum , homines taederet. Nam neque senatus ha- 
beri , neque respublica administrari poterat, sacriflcando 
expiaudoque occupatis consulibus. Postremo, decemviris 
adire libros iussis, ex responso eorum supplicatio per tri- 
duum fuit. Coronati ad omnia pulvinaria supplicaverunt : 
edictumque est, ut omnes, qui ex una familia essent, 
pariter supplicarent. Item ex auctoritate senatus consules 
edixerunt, ne quis, quo die, terrae motu nuntiato, feriae 
indictae essent , eo die alium terrae motum nuntiaret. 

Provincias deinde consules prius, tnm praetores sortiti. 
Cornelio Gallia, Minucio Ligures evenerunt. Sortiti prae- 
tores , C Scribonius urbanam , M. Valerius peregrinam, 
L. Cornelius Siciliam, L. Porcius Sardiniam, C. Flaminius 
Hispaniam citeriorem, M. Fulvius Hispaniam ulteriorem. 

LVI. Nihil belli eo anno exspectantibus consulibus , 
literae M. Cincii ( praefectus is Pisis erat ) allatae: Li- 
gurum vigmti millia armatorum , coniuratione per omnia 
conciliabula universae gentis facta , lunensem primum agrum 
depopulatos , pisanum deinde finem transgressos , omnem 
oram maris peragrasse. Itaque Minucius consul , cui Li- 
gures provincia evenerat, ex auctoritate patrum in rostra 
ascendit , et edixit , Ut legiones duae urbanae , quae su- 
periorc anno conscriptae essent , post diem decimum Arre- 
tii adessent : in earum locum se duas legiones urbanas scrip- 
turum. Item sociis et latino nomini, magistratibus lega- 
tisque eorum , qui milites dare debebant , edixit, ut in 
Capitolio se adirent, lis qnindecim millia peditum et quin- 
gentos equites , pro numero cuiusque iuniorum, descrip- 
sit : et inde e Capitolio protinus ire ad portam, et , ut 
maturaretur res , proficisci ad delectum iussit. Fulvio 
Flaminioque terna millia romanorum peditum et centeni 
equites in supplementum , et quina millia sociftm iatini 
nominis et duceni equites decreti ; mandatumque prae- 
toribus , ut veteres dimitterent milites , quum in pro- 
vinciam venissent. Quum milites , qui in legionibus 
urbanis erant , frequentes tribunos plebis adissent , uti 
causas cognoscerent eorum , quibus aut emerita stipendia, 
aut morbus causae essent , quo minus militarent ; eam 
rem literae Ti. Sempronii discusserunt, in quibus scrip- 
tum erat , Ligurum decem millia in agrum placcntinum 
venisse ; et eum usque ad ipsa coloniae moenia et Padi ripas 
cum caedibus et incendiis perpopulatos esse. Boiorum quo- 
que gentem ad rebellionem spectare. Ob eas res tumultum 
esse decrevit senatus ; tribunos plebei non placere causas 
militares cognoscere , quo minus ad edictum conveniretur. 
Adiecerunt etiam, ut socii nominis Iatini, qui in exer- 
citu P. Cornelii , Ti. Sempronii fuissent , et dimissi ab 
iis consulibus essent , ut , ad quam diem L. Cornelius 
consul edixisset , et in quem locum edixisset Etruriae , 

convenirent : et uti L. Cornelius consul , in provinciam 
proficiscens , in oppidis agrisque , qua iturus esset , si 
quos ei videretur , milites scriberet , armaretque, et du- 
ceret secum : dimittendique ei , quos eorum, quandoque 
vellet , ius esset. 

LV1I. Postquam consules , delectu habito , profecti 
sunt in provincias, tum T. Quinctius postulavit, ut de 
his, quae cum decem legatis ipse statuisset, senatus audi- 
ret ; eac/ue , si videretur , auctoritate sua confirmaret. Id 
eos facilius facturos, si legatorum verba , qui ex universa 
Graecia et magna parte Asiae , quique ab regibus venis- 
sent , audissent. Hae legationes a C. Scribonio praetore 
urbano in senatum introductae sunt; benigneque omni- 
bus responsum. Cum Antiocho quia longior disceptatio 
erat , decem legatis, quorum pars aut in Asia, aut Lysi- 
machiae apud regem fuerant, delegata est. T. Quinclio 
mandatum , ut , adhibitis iis , legatorum regis verba au- 
diret , responderetque iis , quae ex dignitate atque uti- 
litate populi romani responderi possent. Menippus et 
Hegesianax principes regiae legationis erant. Ex iis Me- 
nippus , Ignorare se, dixit , quidnam perplexi sua legatio 
haberet , quum simpliciter ad amicitiam petendam iungen- 
damque societatem venissent. Esse autem tria genera foe- 
derum , quibus inter se paciscerentur amicitias civitates re- 
gesque. Unum , quum bello viciis dicerentur leges: ubi enim 
omnia ei, qui armis plus posset, dedita essent, quae ex iis 
habere victos , quibus mulctari eos velit , ipsius ius atque 
arbitrium esse. Alterum, quum pares bello aequo foedere in 
pacem atque amicitiam venirent : tunc enim repeti reddique 
per conventionem res , et , si quarum turbata bello possessio 
sit, eas aut ex formula iuris antiqui , aut ex partis utriusque 
commodo componi. Tertium esse genus, quum , qui hostes 
nunquam fuerint , ad amicitiam sociali foedere inter se iun- 
gendam coeant : eos neque dicere , neque accipere leges ; id 
enim victoris et victi esse. Ex eo genere quum Antiochus 
esset , mirari se , quod Romani aequum censeant , ei leges 
dicere , quas Asiae urbium liberas et immunes , quas sti- 
pendiarias esse velint; quas intrare praesidia regia regem- 
que vetent. Cum Philippo enim hoste pacem, non cum An- 
tiocho amico societatis foedus ita sanciendum esse. 

LVIII. Ad ea Quinctius : Quoniam vobis distincte agere 
libet, et genera i ungendarum amicitiarum enumerare , ego 
quoque duas conditiones ponam , extra quas nullam esse 
regi nuntietis amicitiae cum populo romano iungendae : 
unam , si nos nihil , quod ad urbes Asiae attinet , curare 
velit, ut et ipse omni Europa abstineat: alteram , si se ille 
Asiae finibus non contineat, et in Europam transcendat, ut 
et Romanis ius sit, Asiae civitatium amicitias et tueri, quas 
habeant , et novas complecti. Enimvero id auditu etiam , 
dicere , indignum esse , Hegesianax , Thraciae et Cher- 
sonesi urbibus arceri Antiochum ; quae Seleucus proavus 
cius, Lysimacho rege bello victo et in acie caeso, per summum 
decus parta reliquerit : pari cum laude partiin ab Thracibus 
possessa armis receperit Antiochus , partim deserta , sicut 
ipsam Lysimachiam , et revocatis cultoribus frequentaverit , 
et , quae strata ruinis atque incendiis erant, ingentibus im- 
pensis aedificaverit. Quid igitur simile esse, et ea posses- 
sione , ita parta, ita recuperata, deduci Antiochum, et 
Romanos abstinere Asia , quae nunquam eorum fuerit ? 
Amicitiam Romanorum expetere Antiochum: sed quae im- 
petrata gloriae sibi, non pudori, sit. Ad haec Quinctius , 
Quandoquidem, inquit, honesta pensamus, sic ut aut sola, 
aut prima certe , pensari decet principi orbis terrarum po- 
pulo et tanto regi ; utrum tandem videtur honestius , Uberas 
velle omnes , quae ubique sunt , Graeciae urbes, an servas 
et vectigales facere ? Si sibi Antiochus pulchrum esse cen- 
set , quas urbes proavus belli iure habuerit, avus paterque 
nunquam usurpaverint pro suis , eas repetere in servitutem; 
et populus romanus , susceptum patrocinium libertatis Grae- 
corum non deserere , fidei constant ia e que suae ducit esse. 
Sicut a Philippo Graeciam liberavit , ita et ab Antiocho 
Asiae urbes , quae Graii nominis sint , liberare in animo 
habet. Neque enim in Aeolidem Joniamque coloniae in ser- 
vitutem regiam missae sunt : sed stirpis augendae causa , 
gentisque vetustissimae per orbem terrarum propagandae. 

LIX. Quum haesitaret Hegesianax , nec inficiari pos- 
set, honestiorem causam libertatis, quam servitutis, prae- 
texi titulo ; Quin mittimus ambages, inquit P. Sulpicius , 
qui maximus natu ex decem legatis erat. Alteram ex 
duabus conditionibus , quae modo diserte a Quinctio datae 

sunt , legite : aut supersedete de amicitia agere. Nos vero, 
inquit Menippus , nec volumus nec possumus pacisci quid- 
quam , quo regnum Antiochi minuatur. Postero die Quin- 
ctius legatioftes universas Graeciae Asiaeque quum in 
senatum introduxisset , ut scirent , quali animo populus 
romanus , quali Antiochus erga civitates Graeciae essent; 
postulata et sua, et regis exposuit. Renuntiarent civitati- 
bus suis , populum romanum , qua virtute quaque fide liber- 
tatem eorum a Philippo vindicaverit , eadem ab Antiocho, 
nisi decedat Europa, vindicaturum. Tum Menippus depre- 
cari et Quinctium et patres institit, Ne festinarent decer- 
nere , quo decreto turbaturi orbem terrarum essent. Tempus 
et sibi sumerent , et regi ad cogitandum darent. Cogitatu- 
rum , quum renuntiatae conditiones essent: et impetraturum 
aliquid , aut pacis causa concessurum. Ita integra dilata 
res est. Legatos mitti ad regem eosdem , qui Lysimachiae 
apud eum fuerant , placuit , P. Sulpicium , P. Villium, 
P. Aelium. 

LX. Vixdum ii profecti erant , quum a Carthagine 
legati, bellum haud dubie parare Antiochum, Hannibale 
ministro , attulerunt , inieceruntque curam , ne simul et 
punicum bellum excitaretur. Hannibal , patria profugus, 
pervenerat ad Antiochum , sicut ante dictum est : et 
erat apud regem in magno honore , nulla alia arte, nisi 
quod volutanti diu consilia de romano bello nemo aptior 
super tali re particeps sermonis esse poterat. Sententia 
eius una atque eadem semper erat , ut in Italia bellum 
gereretur. Italiam et commeatus et militem praebituram 
externo hosti. Si nihil ibi moveatur , liceatque populo ro- 
mano viribus et copiis Italiae extra Italiam bellum gerere ; 
neque regem , neque gentem ullam parem Romanis esse. 
Sibi centum tectas naves, et decem millia peditum, mille 
equites deposcebat. Ea se classe primum Africam petitu- 
rum. Magnopere confidere , et Carthaginienses ad rebellan- 
dum ab se compelli posse. Si illi cunctentur , se aliqua parte 
Italiae bellum excitaturum Romanis. Regem cum ceteris 
omnibus transire in Europam debere , et in aliqua parte 
Graeciae copias continere , neque traiicientem, et ( quod in 
speciem famamque belli salis sit ) paratum traiiccre. 

LX1. In hanc sententiam quum adduxisset regem , 

aeparandos sibi ad id popularium animos ratus, literas, 
s quo casu interceptae palam facerent conata , scribere 
>n est ausus. Aristonem quendam Tjrrium nactus Ephesi, 
:pertusque sollertiam levioribus ministeriis; partim donis, 
irtim spe praemiorum oneratum , quibus etiam ipse rex 
muerat , Carthaginem cum mandatis mittit ; edit rto- 
lina eorum , quibus conventis opus esset: instruit etiam 
^cretis notis, per quas haud dubie agnoscerent, sua man- 
ata esse. Hunc Aristonem Carthagine obversantem non 
irius amici , quam inimici Hannibalis , qua de causa 
enisset , cognoverunt. Et primo in circulis conviviisque 
iclebrata sermonibus res est: deinde in senatu quidam, 
\ihil actum esse , dicere , exsilio Hannibalis , si absens 
juoque novas moliri res , sollicitandoque animos hominum 
turbare statum civitatis posset. Aristonem quendam , tyrium 
advenam , instructum mandatis ab Hannibale et ab Antiocho 
rege, venisse : certos homines quotidie cum eo secreta col- 
loquia serere ; et in occulto colloqui, quod mox in omnium 
perniciem erupturum esset Conclamare omnes, Vocari Ari- 
stonem debere , et quaeri, quid venisset; et, nisi expromeret, 
cum legatis Romam mitti. Satis pro temeritate unius ho- 
minis suppliciorum pensum esse. Privatos suo periculo pec- 
caturos : rempublicam non extra noxam modo , sed etiam 
extra famam noxae, conservandam esse. Vocatus Aristo 
purgare sese , et firmissimo propugnaculo uti, quodlite- 
rarum nihil ad quemquam attulisset. Ceterum nec oausara 
adventus satis expediebat , et in eo maxime haesitabat, 
quod cum Barcinae solum factionis hominibus collocutum 
eum arguebant. Orta deinde altercatio est, aliis pro spe- 
culatore comprehendi iam et custodiri iubentibus , aliis 
negantibus , tumultuandi causam esse. Mali rem exempli 
esse , de nihilo hospites corripi. Idem Carthaginiensibus, et 
Tyri , et in aliis emporiis, in quae frequenter commeent , 
eventurum. Dilata eo die res est. Aristo , punico ingenio 
inter Poenos usus, tabellas conscriptas celeberrimo loco 
supra sedem quotidianam magistratuum prima vesper* 
suspendit: ipse de tertia vigilia navem conscendit et pro- 
fugit. Postero die , quum suffetes ad ius dicendum con- 
sedissent , conspectae tabellae , demptaeque , et lectae. 
Scriptum erat , Aristonem privatim ad neminem , pvblick 
Vol. hi . 12 

ad semobes ( ita senatum vocabant) mandata habvisse. 
Publicato crimine , minus intenta de paucis quaestio erat. 
Mitti tamen legatos Romam , qui rem ad consules et a<^ 
senatum deferrent , placuit ; simul qui de iniuriis Masi- 
nissae quererentur. 

LX11. Masinissa postquam et infames Carthaginienses, 
et inter se ipsos discordes sensit , principes propter col- 
loquia Aristonis senatui } senatum propter indicium eius- 
dem Aristonis populo suspectum ; locum iniuriae esse 
ratus , agrum maritimum eorum et depopulatus est, et 
quasdam urbes vectigales Carthaginiensium sibi coegit 
stipendium pendere. Emporia vocant eam regionem. Ora 
est minoris Syrtis , et agri uberis; una civitas eius Lep- 
tis : ea singula in dies talenta vectigal Carthaginiensibus 
dedit. Hanc tum regionem et totam infestam Masinissa, 
et ex quadam parte dubiae possessionis , sui regni , an 
Carthaginiensium esset , effecerat : et quia simul ad pur- 
ganda crimina , et questum de se Romam eos ituros 
eomperit ; qui et illa onerareut suspicionibus, et de iure 
vectigalium disceptarent , legatos et ipse Romam mittit. 
Auditi de tyrio advena primum Carthaginienses curam 
iniecere patribus , ne cum Antiocho simul et Poenis bel- 
landum esset. Maxime ea suspicio crimen urgebat, quod, 
quem comprehensum Romam mitti placuisset, nec ipsum, 
nec navem eius custodissent. De agro deinde cum regis 
legatis* disceptari coeptum. Carthaginienses iure Gnium 
causam tutabantur: quod intra eos terminos esset, quibus 
P. Scipio victor agrum, qui iuris esset Carthaginiensium, 
finisset : et confessione regis: qui, quum Aphirem pro- 
fugum es regno suo , cum parte N umidarum vagantem circa 
Cyrenas , persequeretur , precario ab se iter per eum ipsum 
agrum , tanquam haud dubie Carthaginiensium iuris , pe- 
tisset. Numidae et de terminatione Scipionis mentiri eos 
arguebant : et , si quis veram originem iuris exigere vellet, 
quem proprium agrum Carthaginiensium in Africa esse ? 
Advenis , quantum secto bovis tergo amplecti loci potuerint, 
tantum ad urbem communiendam precario datum. Quid- 
quid Byrsam sedem suam excesserint , vi atque iniuria 
partum habere. Neque eum , de quo agatur , probare eo* 
posse , non modo semper , ex quo coeperint , sed ne diu 


Digitized by Googte 


LIB. XXXIV. CAP. LX1I. 267 

quidem eos possedisse. Per opportunitates , nunc illos, nunc 
reges Numiaarum , usurpasse ius : semperque penes eum 
possessionem fuisse , qui plus armis potuisset. Cuius condi- 
tionis res fuerit , priusquam hostes Romanis Carthaginienses, 
socius atque amicus rex Numidarum esset , eius sinerent * 
esse : nec se interponerent , quo minus , qui possent , tene- 
rent. Responderi legatis utriusque partis placuit, missu- 
ros se in Africam , qui inter populum Carthaginiensem 
et regem in re praesenti disceptarent. Missi P. Scipio 
Africanus , et C. Cornelius Cethegus , et M. Minucius 
Rufus ; audita inspectaquc re , suspensa omnia , neutro 
inclinatis sententiis , reliquere. Id utrum sua sponte fe- 
cerint , an quia mandatum ita fuerit, non tam certum 
est, quam videtur tempori aptum fuisse, integro certa- 
mine eos relinqui. Nam, ni ita esset, unus Scipio, vel 
notitia rei , vel auctoritate, ita de utrisque meritus, fi- 
nire nutu disceptationem potuisset. 

P. Scipio Africanus legatus ad Antiochum Ephesi cum 
Hannibale , qui se Antiocho iunxerat , collocutus est ; uf, 
si fieri posset , metum ei , quem ex populo romano conce- 
perat , eximeret. Inter alia quum quaereret , quem fuisse 
maximum imperatorem Hannibal crederet , respondit : Ale- 
xandrum Macedonum regem , quod parva manu innume- 
rabiles exercitus fudisset , quodque ultimas oras , quas 
visere supra spem humanam esset , peragrasset Quaerenti 
deinde , quem secundum poneret , Pyrrhum , inquit { castra 
metari primum docuisse : ad hoc neminem elegantius loca 
cepisse , praesidia disposuisse. Exsequenti , quem tertium 
diceret , seraet ipsum dixit. Ridens Scipio , Quidnam tu di- 
ceres , si me , inquit , vicisses ? Tunc vero , inquit , me et 
ante Alexandrum , et ante Pyrrhum , et ante alios posuis- 
sem. Inter cetera jprodigia , quae plurima fuisse traduntur, 
bovem Cn. Domitii consulis locutum , Roma cave tibi, re- 
fertur. Apparant in Antiochum bellum Romani. Nabis La- 
cedaemoniorum tyrannus , incitatus ab Aetolis , qui et Phi- 
lippum et Antiochum ad inferendum bellum populo romano 
sollicitabant , a populo romano descivit : et , bello adver- 
sus Philopoemenem Achaeorum praetorem gesto, ab Aetolis 
et ab Alexameno duce eorum interfectus est. Aetoli quoque 
ab amicitia populi romani defecerunt. Cum quibus societate 
iuncta , Antiochus Syriae rex , quum bellum Graeciae in- 
tulisset , complures urbes occupavit : inter quas Chalcidem, 
et totam Euboeam. Res praeterea in Liguribus gestas et 
apparatum belli ab Antiocho continet. 

rincipio anni, quo haec gesta sunt, Sex. Digitius prac- 
in Hispania citeriore cum civitatibus iis , quae post 
>fectionem M. Catonis permultae rebellaverant, crebra 
gis , quam digna dictu , proelia fecit , et adeo plera- 
2 adversa, ut vix dimidium militum, quam quod acce- 
dat, successori tradiderit. Nec dubium est, quin omnis 
<pania sublatura animos fuerit , ni alter praetor P. 
nelius Cn. F. Scipio trans lberum multa secunda prae- 
fecisset : quo terrore non minus quinquaginta oppida 
eum defecerunt. Praetor haec gesserat Scipio. Idem 
» praetore, Lusitanos, pervastata ulteriori provincia, 
n indenti praeda domutn redeuntes , in ipso itinere 
jressus , ab hora tertia diei ad octavam incerto eventu 
jnavit , numero militum impar , superior aliis : nam 
acie frequenti armatis adversus longum et impeditum 
ba pecorum agmen, et recenti milite adversus fessos 
go itinere concurrerat. Tertia namque vigilia exierant 
iles. Huic nocturno itineri tres diurnae horae acees- 
ant: nec ulla quiete data, laborem viae proelium ex- 
ierat. Itaque principio pugnae vigoris aliquid in cor- 
ibus animisque fuit, et turbaverant primo Romanos: 
nde aequata paullisper pugna est. In hoc discrimine 
os Iovi , si fudisset cecidissetque hostes, propraetor 
r it. Tandem gradum acrius intulere Romani, cessitque 
sitanus. Deinde prorsus terga dedit: et, quum insti- 
ent fugientibus victores , ad duodecim millia hostium 
it caesa : capti quingenti quadraginta , omnes ferme 
lites: et signa militaria capta centum triginta quatuor. 
exercitu romano septuaginta et tres amissi. Pugnatum 
id procul llipa urbe est. Eo victorem opulentum prae- 
i exercitum P. Cornelius reduxit. Ea omnis ante ur- 
ii exposita est: potestasque dominis suas res cogno- 
ndi facta est. Cetera vendenda quaestori data : quod 
e refectum est , militi divisum. 

II. Nondum ab Roma profectus erat C. Flaminius prae- 
tor , quum haec in Hispania gerebantur. Itaque tam ad- 
versae , quam secundae res per ipsum amicosque eius 
magnis sermonibus celebrabantur: et tentaverat, quoniam 
bellum ingens in provincia exarsisset , et exiguas reli- 
quias exercitus ab Sex. Digitio, atque eas ipsas plenas 

I tavoris ac fugae accepturus esset , ut unam sibi ex ur- 
>anis legionibus decernerent : ad quam quum militem 
ab se ipso scriptum ex senatusconsulto adiecisset , eli- 
geret ex omni numero sex millia et quingentos pedites, 
et equites trecentos. Ea se legione ( nam in Sex. Digitii 
exercitu haud multum spei esse ) rem gesturum. Seniores 
negare , Ad rumores , a privatis temere in gratiam magi- 
stratuum confictos , senatusconsulta facienda esse. Nisi qgod 
aut praetores ex provinciis scriberent, aut legati renuntia- 
rent , nihil ratum haberi debere. Si tumultus in Hispania 
esset , placere , tumultuarios milites extra Italiam scribi a 
praetore. Mens ea senatus fuit , ut in Hispania tumul- 
tuarii milites legerentur. Valerius Antias et in Siciliam 
navigasse delectus causa C. Flaminium scribit : et ex 
Sicilia Hispaniam petentem , tempestate in Africam de- 
latum , vagos milites de exercitu P. Africani sacramento 
rogasse : his duarum provinciarum delectibus tertium in 
Hispania adiecisse. 

lll. Nec in Italia segnius Ligurum bellum crescebat. 
Pisas iam quadraginta millia hominum , afiluento quo- 
tidie multitudine ad famam belli spemque praedae, cir- 
cumsedebant. Minucius consul Arretium die , quam di- 
xerat ad conveniendum militibus , venit. Inde quadrato 
agmine ad Pisas duxit ; et , quum hostes non plus mille 
passuum ab oppido trans fluvium movissent castra, con- 
sul urbem , haud dubie servatam adventu suo, est in- 
gressus. Postero die et ipse trans fluvium quingentos ferme 

{ ussus ab hoste posuit castra. Inde levibus proeliis a popu- 
ationibus agrum sociorum tutabatur. In aciem exire non 
audebat , novo milite , et ex multis generibus hominum 
collecto, necdum noto salis inter se, ut fidere alii aliis 
possent. Ligures multitudine freti et in aciem exibant , 
parati de summa rerum decernere: et abundantes mili- 
tum numero passim multas manus per extrema finium 

praedandam emittebant : et , quum coacta vis magna 
eorum praedaeque esset, paratum erat praesidium, per 
lod in castella eorum vicosque ageretur. 

IV. Quum bellum liguslinum ad Pisas constitisset , 
nsul alter L. Cornelius Merula per extremos Ligurum 
ics exercitum in agrum Boiorum induxit , ubi longo 
ia belli ratio , quam cum Liguribus , erat. Consul in 
iem exibat , hostes pugnam detrectabant : praedatum- 
le , ubi nemo obviam exiret , discurrebant Koinani ; 

>ii diripi sua impune , quam tuendo ea conserere cer- 
men , malebant. Postquam omnia ferro ignique satis 
astata erant , consul agro hostium excessit, et ad Mu- 
laru agmine' incauto , ut inter pacatos, ducebat. Boii, 

>i egressum e finibus suis hostem sensere, sequebantur 
enti agmine , locum insidiis quaerentes. Nocte prae- 
rgressi castra romana saltum , qua transeundum erat 
unanis , insederunt. Id quum parum occulte fecissent, 
nsul, qui multa nocte solitus erat movere castra, ne 
ix terrorem in tumultuario proelio augeret, lucem ex- 
cctavit : et , quum luce moveret, tamen turmam equi- 
ni exploratum misit. Postquam relatum est , quantae 
piae , et in quo loco essent , totius agminis sarcinas 

medium coniici i ussit, et triarios vallum circumiicere : 
tero exercitu instructo ad hostem accessit. Idem et 
illi fecerunt , postquam apertas esse insidias, et recto 
iusto proelio , ubi vera virtus vinceret , dimicandum 
cierunt. 

V. Hora secunda ferme concursum est. Sinistra socio- 
m ala et extraordinarii prima in acie pugnabant. Prae- 
ant duo consulares legati , M. Marcellus et Ti. Sem- 
onius, prioris anni consul. Novus consul nunc ad prima 
(na erat , nunc legiones continebat in subsidiis; ne cer- 
tninis studio prius procurrerent , quam datum signum 
?et. Equites earum extra aciem in locum patentem Q. 

P. Minucios tribunos militum educere iussit ; inde , 
um signum dedisset, impetum ex aperto facerent. Haec 
enti nuntius venit a Ti. Sempronio Longo , non susti- 
re extraordinarios impetum Gallorum , ct caesos permul- 
t esse : et , qui supersint , partim labore , partim metu 
nisisse ardorem pugnae. Legionem alteram cx duabus , si 

videretur , summitteret , priusquam ignominia acciperetur. 
Secunda legio missa est , et extraordinarii recepti. Tum 
redintegrata est pugna. Quum et recens miles , et fre- 
quens ordinibus legio successisset , et sinistra ala ex 
proelio subducta est: dextra in primam aciem subiit Sol 
ingenti ardore torrebat minime patientia aestus corpora 
Gallorum: densis tamen ordinibus nunc alii in alios, nunc 
in scuta incumbentes, sustinebant impetus Uomanorum. 
Quod ubi animadvertit consul, ad perturbandos ordines 
eorum C. Livium Salinatorem, qui praeerat alariis equi- 
tibus , quam concitatissimos equos immittere iubet : et 
legionarios equites in subsidiis esse. Haec procella eque- 
stris jTrimo confudit et turbavit, deinde dissipavit aciem 
Gallorum ; non tamen , ut terga darent Obstabant duces, 
hastilibus caedentes terga •trepidantium , et redire in 
ordines cogentes,: sed interequitantes alarii non patie- 
bantur. Consul obtestabatur milites , Ut paullulum adni- 
terentur : victoriam in manibus esse. Dum perturbatos et 
trepidantes viderent , instarent. Si restitui ordines sissent , 
integro rursus eos proelio et dubio dimicaturos. Inferre ve- 
xillarios iussit signa. Omnes connisi tandem averterunt 
hostem. Postquam terga dabant , et in fugam passim ef- 
fundebantur , tum ad persequendos eos legionarii equi- 
tes immissi. Quatuordecim millia Boiorum eo die caesa 
sunt; vivi capti mille nonaginta duo: equites septingenti 
viginti unus , tres duces eorum , signa militaria ducenta 
duodecim, carpenta sexaginta tria. Nec Romanis incruenta 
victoria fuit Supra quinque millia militum, ipsorum aut 
sociorum , sunt amissa , centuriones tres et viginti, prae- 
fecti sociftm quatuor , et M. Genucius, et Q. et M. Mar- 
cii , tribuni militum secundae legionis. 

VI. Eodem fere tempore duorum consulum literae al- 
latae sunt , L. Cornelii de proelio ad Mutinam cum Boiis 
facto , et Q. Minucii a Pisis. Comitia suae sortis esse : 
ceterum adeo suspensa omnia in Liguribus se habere , ut 
abscedi inde , sine pernicie sociorum et damno reipublicae, 
non possit. Si ita videretur patribus , mitterent ad collegam, 
ut is, qui profligatum bellum haberet, ad comitia Romam 
rediret : si id facere gravaretur , quod non suae sortis id 
negotium esset , se quidem facturum , quodeumque senatus 



LIB. XXXV. CAP. VI. VII. 


273 

nsuisset ; sed etiam atque etiam viderent , ne magis e rc 
ublica esset interregnum iniri , quam ab se in eo statu 
? linqui provinciam. Senatus C. Scribonio negoti,um dedit, 
t duos legatos ex ordine senatorio mitteret ad L. Cor- 
elium consulem , qui literas collegae ad senatum missas 
eferrent ad eum, et nuntiarent, senatum, ni is ad magistra- 
lis subrogandos Romam veniret , potius, quam Q. Minucius 
i bello integro avocaretur , interregnum iniri passurum. 
dissi legati renuutiarunt , L. Cornelium ad magistratus 
abrogandos Romam venturum. De literis L. Cornelii, quas 
cripserat secundum proelium cum Boiis factum, discep- 
atio in senatu fuit : quia privatim plerisque senatoribus 
egatus M. Claudius scripserat , Fortunae populi romani 
t militum virtuti gratiam habendam , quod res bene gesta 
•sset. Consulis opera et militum aliquantum amissum , et 
'tastium exercitum, cuius delendi oblata fortuna fuerit, elop- 
ium. Milites eo plures perisse , quod tardius ex subsidiis , 
pii laborantibus opem ferrent , successissent. Hostes c ma- 
nibus emissos , quod equitibus legionariis et tardius datum 
signum esset , et persequi fugientes non licuisset. 

VII. De ea re nihil temere decerni placuit : ad fre- 
quenliores consultatio dilata est. Instabat enim cura alia, 
quod civitas fenore laborabat : et quod , quum multis 
fenebribus legibus constricta avaritia esset , via fraudis 
inita erat , ut in socios , qui non tenerentur iis legibus, 
nomina transcriberent; ita libero fenore obruebant debi- 
tores. Cuius coercendi quum ratio quaereretur , diem 
liniri placuit Feralia , quae proxime fuissent : ut , qui 
post eam diem socii civibus romanis credidissent pecu- 
nias, profiterentur; et ex ea die pecuniae creditae, quibus 
debitor vellet legibus, ius creditori diceretur. Inde, post- 
quam professionibus detecta est magnitudo aeris alieni, per 
lianc fraudem contracti, M. Sempronius tribunus plebis 
ex auctoritate patrum plebem rogavit , plebesque scivit, 
ut cum sociis ac nomine latino pecuniae creditae ius 
idem, quod cum civibus romanis, esset. Haec in Italia 
domi militiaeque acta. In Hispania nequaquam tantum 
belli fuit , quantum auxerat fama. C. Flaminius in ci- 
teriori Hispania oppidum Iluciam in Oretanis cepit : 
deinde in hiberna milites deduxit. Ef per hiemem proelia 

aliquot , nulla memoria digna, adversus latronum magis, 
quam hostium , excursiones , vario tamen eventu , nec 
sine militum iactura , sunt facta. Maiores res gestae a 
M. Fulvio. Is apud Toledum oppidum cum Vaccaeis 
Vectonibusque et Celtiberis signis collatis dimicavit: exer- 
citum earum gentium fudit fugavitque : regem Hilermum 
vivum cepit. 

VIII. Quum haec in Hispania gerebantur, comitiorum 
iam appetebat dies. Itaque L. Cornelius consul , relicto 
ad exercitum M. Claudio legato , Komam venit ls in 
senatu quum de rebus ab se gestis disseruisset, quoque 
in statu provincia esset ; questus est cum patribus con- 
scriptis , quod , tanto bello una secunda pugna tam fe- 
liciter perfecto, non esset habitus diis immortalibus honos. 
Postulavit deinde, ut supplicationem simul triumphumque 
decernerent. Prius tamen , quam relatio fieret, Q. Me- 
tellus , qui consul dictatorque fuerat, Literas eodem tem- 
pore , dixit , et consulis L. Cornelii ad senatum, et M. Mar- 
celli ad magnam partem senatorum , allatas esse , inter se 
pugnantes : eoque dilatam esse consultationem , ut praesen- 
tibus auctoribus earum literarum disceptaretur. Itaque ex- 
spectasse sese , ut consul , qui sciret ab legato suo adversus 
se scriptum aliquid , quum ipsi veniendum esset, deduceret 
eum secum Romam : quum etiam verius esset , Ti. Sem- 
pronio imperium habenti tradi exercitum , quam legato. 
Sunc videri esse amotum de industria, qui ea, quae scrip- 
sisset , praesens diceret , aut argueret coram : et , si quid 
vam afferret , argui posset , donec ad liquidum veritas ex- 
plorata esset. Itaque nihil eorum , quae postularet consul , 
decernendum in praesentia censere. Quum pergeret nihilo 
segnius referre , ut supplicatio decerneretur, triumphan- 
tique sibi urbem invehi liceret; M. et C. Titinii tribuni 
plebis , se intercessuros , si de ea re fieret senatuscon- 
sultum , dixerunt. 

IX. Censores erant priore anno creati Sex. Aelius Pae- 
tus et C. Cornelius Cethegus. Cornelius lustrum condidit. 
Censa sunt civium capita centum quadraginta tria millia, 
septingenta quatuor. Aquae ingentes eo anno fuerunt , 
et Tiberis loca plana urbis inundavit. Circa portam Flu- 
uientanam etiam collapsa quaedam ruinis sunt: et porta 

Coelimontana fulmine icta est , murusque circa multis 
locis de coelo tactus. Et Ariciae, et Lanuvii, et in Aven- 
tino , lapidibus pluit ; et a Capua nuntiatum est, examen 
vesparum ingens in forum advolasse, et in Martis aede 
consedisse : eas collectas cum cura, et igni crematas esse. 
Horum prodigiorum causa decemviri libros adire iussi , 
et novendiale sacrum factum , et supplicatio indicta est, 
atque urbs lustrata. Iisdem diebus aediculam Victoriae 
Virginis , prope aedem Victoriae , M. Porcius Cato de- 
dicavit biennio post , quam vovit. Eodem anno coloniam 
lalinam in agrum thurinum triumviri deduxerunt Cn. Man- 
lius Vulso, L. Apustius Fullo , Q. Aelius Tubero, cuius 
lege deducebatnr. Tria millia peditum iere, trecenti equi- 
tes : numerus exiguus pro copia agri. Dari potuere tri- 
cena iugera in pedites, sexagena in equites. Apustio auc- 
tore , tertia pars agri dempta est: quo postea,* si vel- 
lent , novos colonos adscribere possent. Vicena iugera 
pedites, quadragena equites acceperunt. 

X. In exitu iam annus erat , et ambitio magis, quam 
unquam alias , exarserat consularibus comitiis. Multi et 
potentes petebant patricii plebeique: P. Cornelius, Cn. fi- 
lius Scipio , qui ex Hispania provincia nuper decesserat 
magnis rebus gestis , et L. Quinctius Flamininus , qui 
classi in Graecia praefuerat , et Cn. Manlius Vulso. Hi 
patricii. Plebeii autem C. Laelius , Cn. Domitius, C. Li- 
vius Salinator, M’. Acilius. Sed omnium oculi in Quin- 
clium Corneliumque coniecti. Nam et in unum locum 
petebant ambo patricii , et rei militaris gloria recens 
utrumque commendabat. Ceterum ante omnia certamen 
accendebant fratres candidatorum, duo clarissimi aetatis 
suae imperatores. Maior gloria in Scipione : et, quo ma- 
ior , eo propior invidiam. Quinctii recentior , ut qui eo 
anno triumphassct. Accedebat , quod alter decimum iam 
prope annum assiduus in oculis nominum fuerat ; quae 
res minus verendos magnos homines ipsa satietate facit: 
consul iterum post devictum Hannibalem , ccnsorque 
fuerat. In Quinctio nova et recentia omnia ad gratiam 
erant, nihil nec petierat a populo post triumphum, nec 
adeptus erat: pro fratre germano, non patruele, se petere , 
aiebat : pro legato et participe administrati belli. Se terra, 

fratrem mari, rem gessisse. His obtinuit, ut praeferretur 
candidato , quem Africanus frater ducebat ; quem Cor- 
nelia gens , Cornelio consule comitia habente; quem tan- 
tum praeiudicium senatus , virum e civitate optimum in- 
dicatum , qui matrem Idaeam Pessinunte venientem in 
urbem acciperet. L. Quinctius et Cn. Domitius Aheno- 
barbus consules facti. Adeo ne in plebeio quidem con- 
sule, quum pro C. Laelio niteretur, Africanus valuit. 
Postero die praetores creati L. Scribonius Libo , M. 
Fulvius Centumalus, A. Atilius Serranus , M. Baebius 
Tamphilus, L. Valerius Tappo, Q. Salonius Sarra. Aedi- 
litas insignis eo anno fuit M. Aemilii Lepidi et L. Aemilii 
Pauli. Multos pecuarios damnarunt : ex ea pecunia cly- 
pea inaurata in fastigio Iovis aedis posuerunt. Porticum 
unam extra portam Trigeminam , emporio ad Tiberim 
adiecto ;* alteram a porta Fontinali ad Martis aram, qua 
in Campum iter esset, perduxerunt. 

XI. Diu nihil in Liguribus dignum memoria gestum 
erat. Extremo eius anni bis in magnum periculum res 
adducta est. Nam et castra consulis oppugnata aegre sunt 
defensa : et non ita multo post per saltum angustum 
quum duceretur agmen romanum , ipsas fauces exerci- 
tus Ligurum insedit. Qua quum exitus non pateret, con- 
verso agmine redire institit consul : et ab tergo fauces 
saltus occupatae a parte hostium erant, caudinaeque cladis 
memoria non animis modo , sed prope oculis, obversa- 
batur. Numidas octingentos ferme equites inter auxilia 
habebat. Eorum praefectus consuli pollicetur, Se parte , 
utra vellet , cum sim erupturum. Tantum uti diceret, utra 
pars frcquenlior vicis esset : in eos se impetum facturum r 
et nihil prius quam flammam tectis iniecturum, ut is pavor 
cogeret Ligures excedere saltu , quem obsiderent, et discur- 
rere ad opem ferendam suis. Collaudatum eum consul spe 
praemiorum onerat. Numidae equos conscendunt, et 
obequitare stationibus hostium , neminem lacessentes, 
coeperunt. NiJ primo aspectu contemptius. Equi homi- 
nesque fiaulluli et graciles: discinctus et inermis eques, 
praeterquam quod iacnla secum portat: equi sine frenis, 
deformis ipse cursus rigida cervice et extento capite cur- 
rentium. Hunc contemptum de industria augentes, labi 

ex equis , et per ludibrium spectaculo esse. Itaque, qui 
primo intenti paratique , si lacesserentur, in stationibus 
fuerant, iam inermes scdenlesque pars maxima specta- 
bant. Numidae adequitare, dein refugere, sed propius 
salium paullalim evehi : velut quos impotentes regendi 
equi invitos efferrent. Postremo subditis calcaribus inter 
medias stationes hostium erupere : et , in agrum latio- 
rem evecti , omnia propinqua viae tecta incendunt. Pro- 
ximo deinde vico inferunt ignem, ferro llammaque omnia 
pervastant. Fumus primo conspectus , deinde clamor tre- 
pidantium in vicis auditus , postremo seniores puerique 
refugientes tumultum in castris fecerunt. Itaque sine 
consilio , sine imperio , pro se quisque currere ad sua 
tutanda : momentoque temporis castra relicta erant , et 
obsidione liberatus consul , quo intenderat , pervenit. 

XII. Sed neque Boii , neque Hispani , cum quibus eo 
anno bellatum erat , tam inimici infestique erant Ro- 
manis, quam Aetolorum gens. Ii post deportatos ex Grae- 
cia exercitus primo in spe fuerant, et Antiochum in va- 
cuam Europae possessionem venturum; nec Philippum, 
aut Nabin quieturos. Ubi nihil usquam moveri viderunt, 
agitandum aliquid miscendumque rati, ne cunctando se- 
nescerent consilia , concilium Naupactum indixerunt. Ibi 
Thoas praetor eorum , conquestus iniurias Romanorum 
statumque Aetoliae , quod amnium Graeciae gentium civi- 
tatiumque inhonoratissimi post eam victoriam essent, cuius 
causa ipsi fuissent, legatos censuit circa reges mittendos, 
qui non solum tentarent animos eorum, sed suis quemque 
stimulis moverent ad romanum bellum. Damocritus ad 
Nabin , Nicander ad Philippum, Dicaearchus frater prae- 
toris ad Antiochum est missus. Tyranno lacedaemonio 
Damocritus , ademptis maritimis civitatibus enervatam ty- 
rannidem , dicere : irnle militem , inde naves navalesque 
socios habuisse : inclusum suis prope muris Achaeos virrerc 
dominantes in Peloponneso : nunquam habiturum recupe- 
randi sua occasionem , si eam , quae tum esset , praeter- 
misisset. Nullum exercitum romanum in Graecia esse : nec 
propter Gythium , aut maritimos alios Laconas , dignam 
causam existimaturos Romanos , cur legiones in Graeciam 
rursus transmittant. Haec ad incitandum animum tyranni 

dicebantur , ut, quum in Graeciam Antiochus traiecisset, 
conscientia violatae per sociorum iniurias romanae ami- 
citiae , coniungeret se cum Antiocho. Et Philippum Ni- 
cander haud dissimili oratione incitabat. Erat etiam maior 
orationi materia , quo ex alliove fastigio rex, quam ty- 
rannus, detractus erat, quoque plures ademptae res. Ad 
hoc vetusta regum Macedoniae fama, peragratusque orbis 
terrarum victoriis eius gentis referebatur. Et tutum vel 
incepto , vel eventu se consilium afferre. Nam neque , ut 
ante se moveat Philippus , quam Antiochus cum exercitu 
transierit in Graeciam ^ suadere ; et , qui sine Antiocho 
adversus Romanos Aetolosque tam diu sustinuerit bellum, 
ei , adiunclo Antiocho , sociis Aetolis , qui tum praviores 
hostes , quam Romani , fuerint , quibus tandem vtribus re- 
sistere Romanos posse? Adiiciebat de duce Hannibale, nato 
adversus Romanos hoste , qui plures et duces et milites 
eorum occidisset , quam quot superessent. Haec Philippo Jr 
Nicander. Alia Dicaearchus Antiocho : et omnium pri- 
mum , praedam de Philippo Romanorum esse dicere, vic- 
toriam Aetolorum , et aditum in Graeciam Romanis nullos 
alios , quam Aetolos , dedisse ; et ad vincendum vires eos- 
dem praebuisse : deinde quantas peditum equitumque 
copias praebituri Antiocho ad bellum essent : quae loca 
terrestribus copiis , quos portus maritimis. Tum de Phi- 
lippo et Nabide libero mendacio abutebatur : paratum 
utrumque ad rebellandum esse : et primam quamque occa- 
sionem recuperandi ea , quae bello amisissent , arrepturos. 

Ita per totum simul orbem terrarum Aetoli Romanis 
concitabant bellum. Reges tamen aut non moti, aut tar- 
dius moti sunt. 

XIII. Nabis extemplo circa omnes vicos maritimos 
dimisit , ad seditiones in iis miscendas : et alios princi- 
pum donis ad suam causam perduxit , alios pertinaciter 
in societate romana manentes occidit. Achaeis omnium 
maritimorum Laconum luendorum a T. Quiuctio cura 
mandata erat. Itaque extemplo et ad tyrannum legatos 
miserunt , qui admonerent foederis romani , denuntia- 
rentque , ne pacem , quam tantopere petisset, turbaret : 
et auxilia ad Gythium , quod iam oppugnabatur a ty- 
ranno , et Romam , qui ea nuntiarent , legatos miserunt. 

Antiochus rex, ea hieme Raphiae in Phoenice Ptolemaeo 
regi Aegypti filia in matrimonium data, quum Antio- 
chiam se recepisset , per Ciliciam , Tauro monte supe- 
rato , extremo iam hiemis Ephesum pervenit: inde prin- 
cipio veris , Antiocho lilio misso in Syriam ad custodiam 
ultimarum partium regni , ne quid, absente se, ab tergo 
moveretur , ipse cum omnibus terrestribus copiis ad Pi- 
sidas , t^ui circa Sidam incolunt, oppugnandos est pro- 
fectus. Eo tempore legati romaui P. Sulpicius et P. Villius, 
qui ad Antiochum , sicut ante dictum est , missi erant, 
iussi prius Eumenem adire, Elaeam venere; inde Per- 
gamum ( ibi regia Kumenis fuit ) escenderunt. Cupidus 
belli adversus Antiochum Eumenes erat , gravem , si 
pax esset , accolam tanto potentiorem regem credens ; 
eundem , si motum bellum esset , non magis parem Ro- 
manis fore, quam Philippus fuisset: et aut funditus sub- 
latum iri : aut , si pax victo daretur, multa illi detracta 
sibi accessura : ut facile deinde se ab eo sine ullo romano 
auxilio tueri posset. Eliam , si quid adversi casurum 
foret , satius esse romanis sociis quamcumque fortunam 
subire , quam solum aut imperium pati Antiochi , aut 
abnuentem vi atque armis cogi. Ob haec, quantum auc- 
toritate , quantum consilio valebat , incitabat Romanos 
ad bellum. 

XIV. Sulpicius aeger Pergami substitit. Villius, quum 
Pisidiae bello occupatum esse regem audisset , Ephesum 
profectus, dum paucos ibi moratur dies, dedit operam, 
ut cum Hannibale, qui tum ibi forte erat, saepe con- 
grederetur ; ut animum eius et tentaret , si qua posset, 
et motum demeret periculi ei quidquam ab Romanis esse. 
His colloquiis aliud quidem actum nihil est : secutum 
tamen sua sponte est, velut consilio petitum esset, ut 
vilior ob ea regi Hannibal et suspectior ad omnia fieret. 
Claudius, secutus graecos Acilianos libros, P. Africanum 
in ea fuisse legatione tradit: eumque Ephesi collocutum 
cum Hannibale. Et sermonem etiam unum refert , quo 
quaerenti Africano , quem fuisse maximum impeiatorem 
Hannibal crederet ? responaisse , Alexandrum Macedonum, 
regem ; quod parva manu innumerabiles exercitus fudisset, 
quodque ultimas oras , quas visere supra spem htimanam 

esset , pcragrasset. Quaerenti deinde , quem secundum po- 
neret ? Pyrrhum , dixisse. Castra metari primum docuisse : 
ad hoc neminem elegantius loca cepisse , praesidia dispo- 
suisse ; artem etiam conciliandi sibi homines eam habuisse, 
ut italicae gentes regis externi, quam populi romani, tam 
diu principis in ea terra , imperium esse mallent. Exse- 

3 nenti quem tertium duceret ? haud dubie semet ipsum 
ixisse. Tura risura obortura Scipioni, et subiecisse : Quid- 
nam tu diceres , si me vicisses ? Tum me vero , inquit , 
et ante Alexandrum , et ante Pyrrhum , et ante omnes 
alios imperatores esse. Et perplexum punico astu respon- 
sura , et improvisum assentationis genus Scipionem mo- 
visse , quod e grege se imperatorum velut inaestimabilem 
secrevisset. 


XV. Villius ab Epheso Apameam processit: eo et An- 
tiochus , audito romanorum legatorum adventu , occurrit, i 
Apameae congressis disceptatio eadem fermefuit, quae' 
Itoniae inter Quinctium et legatos regis fuerat. Mors nun- 


tiata Antiochi , filii regis , quem missum paullo ante 
dixeram in Syriam , diremit colloquia. Magnus luctus in 
regia fuit , maguumque eius iuvenis desiderium. Id enim 
iam specimen sui dederat , ut , si vita longior contigis- 
set , magni iustique regis in eo indolem fuisse appare- 
ret. Quo carior acceptiorque omnibus erat, eo mors eius 
suspectior fuit , gravem successorem eum instare senec- 
tuti suae patrem credentem , per spadones quosdam , 
talium ministeriis facinorum acceptos regibus , veneno 
sustulisse. Eam quoque causam clandestino facinori adii- 


ciebant, quod, quum Seleuco filio Lysimachiam dedisset, 
Antiocho quam similem daret sedem , ut procul ab se 
honore eum quoque ablegaret, non habuisset. Magni tamen 
luctus species per aliquot dies regiam tenuit; legatusque 
romanus , ne alieno tempore incommodus obversaretur, 
Pergamum concessit. Rex Ephesum, omisso, quod in- 
choaverat , bello , rediit. Ibi , per luctum regia clausa, 
cum Minione quodam , qiu princeps amicorum eius erat, 
secreta consilia agitavit. Minio, ignarus omnium exter- 
norum , viresque aestimans regis ex rebus in Syria aut 
Asia gestis, non causa modo superiorem esse Antiochum, 


quod nihil aequi postularent Romani , sed bello quoque 

superaturum credebat. Fugienti regi disceptationem cum 
legatis , seu iam experto eam minus prosperam, seu moe- 
rore recenti confuso , professus Minio , se , quae pro 
causa essent , dicturum , persuasit , ut a Pergamo ar- 
cesserentur legati. 

XVI. Iam convaluerat Sulpicius: itaque ambo Ephesum 
venerunt. Rex a Minione excusatus , et absente eo res 
agi coepta est. Ibi praeparata oratione Minio , Specioso 
titulo , inquit , uti vos , Romani , granearum civitatium 
liberandarum video : sed facta vestra orationi non conve- 
niunt ; et aliud Antiocho iuris statuistis , alio ipsi utimini. 
Qui enim magis Smyrnaei Lampsacenu/ue Graeci sunt , 
quam Neapolitani , et Rliegini , et Tarentini , a quibus sti- 
pendium , a quibus naves ex foedere exigitis ? Cur Syra- 
cusas, atque in alias Siciliae graecas urbes praetorem quot- 
annis, cum imperio et virgis et securibus, mittitis? nihil 
aliud profecto dicatis , quam armis superatis vos iis has 
leges imposuisse. Eandem de Smyrna et Lampsaco civita- 
tibusque , quae Ioniae aut Aeolidis sunt , causam ab An- 
tiocho accipite. Bello superatas a maioribus, et stipendiarias 
ac vectigales factas , in antiquum ius repetit. Itaeiue ad 
haec ei responderi velim , si ex aequo disceptatur , et non 
belli causa quaeritur. Ad ea Sulpicius , Fecit verecunde , 
inquit , Antiochus , qui , si alia pro causa eius non erant, 
quae dicerentur , quemlibet ista , quam se , dicere maluit. 
Quid enim simile habet civitatium earum, quas comparasti, 
causa ? Ab Rheginis , et Neapolitanis , et Tarentinis , ex 
quo in nostram venerunt potestatem , uno et perpetuo te- 
nore iuris , semper usurpato , nunquam intermisso , quae 
cx foedere debent , exigimus. Potesne tandem dicere, ut ii 
populi non per se , non per alium quemquam foedus muta- 
verint , sic Asiae civitates , ut semei venerunt in maiorum 
Antiochi potestatem , in pcipetua possessione regni vestri 
permansisse , et non alias earum in Philippi , alias in Pto- 
lemaei fuisse potestate , alias per multos annos nullo am- 
bigente libertatem usurpasse? Nam si, quod aliquando ser- 
vierunt , temporum iniquitate pressi , ius post tot saecula 
asserendi cos in servitutem faciet ; quid abest, quin actum 
nobis nihil sit, quod a Philippo liberavimus Graeciam, et 
repetant posteri cius Corinthum, Chalcidem, Demetriadem 

et Thessalorum totam gentem? Sed quid ego causam civi- 
tatium ago , quam , ipsis agentibus , et nos et regem ipsum 
cognoscere aequius est ? 

XVII. Vocari deinde civitatium legationes iussjj, prae- 
paratas iam ante et instructas ab Eumene , qui , quan- 
tumcumque virium Antiocho decessisset , suo id acces- 
surum regno ducebat. Admissi plures , dum suas quisque 
nunc querelas , nunc expostulationes inserit , et aequa 
iniquis miscent , e disceptatione altercationem fecerunt. 
Itaque , neque remissa ulla re , neque impetrata, aeque 
ac venerant , omnium incerti legati Romam redierunt. 
Rex , dimissis iis , consilium de bello romano habuit. 
Ibi alius alio ferocius (quia quo quisque asperius adversus 
Romanos locutus esset, eo spes gratiae maior erat) alius 
superbiam postulatorum increpare, tanquam Nabidi victo, 
sic Antiocho , maximo Asiae regum, imponentium leges: 
quanquam Nabidi tamen dominationem in patriam suam , 
et patriam Lacedacmonem , remissam : Antiocho si Smyrna 
et Lampsacus imperata faciant , indignum videri ; alii , 
parvas , et vix dictu dignas belli causas tanto regi eas 
civitates esse ; sed initium semper a parvis iniusta imperandi 
fieri : nisi crederent, Persas , quum aquam terramque ab 
Lacedaemoniis petierunt , gleba terrae et haustu aquae 
eguisse. Per similem tentationem Romanis de duabus civi- 
tatibus agi : et alias civitates , simul duas iugtim exuisse 
vidissent , ad liberatorem populum defecturas. Si non libertas 
servitute potior sit , tamen omni praesenti statu spem cuique 
novandi res suas blandiorem esse. 

XVIII. -Alexander Acarnan in consilio erat, Philippi 
quondam amicus , nuper relicto eo secutus opulentiorem 
regiam Antiochi : et , tanquam peritus Graeciae , nec 
ignarus Romanorum , in eum gradum amicitiae regis, ut 
consiliis quoque arcanis interesset , acceptus erat. Is , 
tanquam non , utrum bellandum esset , nec ne , consu- 
leretur , sed ubi et qua ratione bellum gereretqr, Vic- 
toriam se haud dubiam proponere animo affirmabat, si 
in Europam transisset rex , et in aliqua Graeciae parte 
sedem bello cepisset. Iam primum Aetolos, qui umbilicum 
Graeciae incolerent , in armis eum inventurum , antesigna- 
nos ad asperrima miaeque belli paratos. In duobus velut 
comibus Graeciae, Nabin a Peloponneso concitaturum omnia, 

repetentem Argivorum urbem , repetentem maritimas civi- 
tates ; quibus eum depulsum Romani Lacedaemonis muris 
inclusissent ; a Macedonia Philippum , ubi primum bellicum 
cani audisset , arma capturum. Nosse se spiritus eius, nosse 
animum : scire, ferarum modo , quae claustris aut vinculis 
teneantur , ingentes iam diu iras eum in pectore volvere. 
Meminisse etiam se , quoties in bello precari omnes deos 
solitus sit, ut Antiochum sibi darent adiutorem: 'cuius voti 
si compos nunc fiat , nullam moram rebellandi facturum. 
Tantum non cunctandum , neque cessandum esse : in eo 
enim victoriam verti, si et loca opportuna , et socii praeoc- 
cuparentur. Hannibalem quoque sine mora mittendum in 
Africam esse ad distringendos Romanos. 

XIX. Hannibal non adhibitus in consilium , propter 
colloquia cum Villio suspectus regi , et in nullo postea 
honore habitus , primo eam contumeliam tacitus tulit : 
deinde melius esse ratus , et pcrcunctari causam repen- 
tinae alienationis, et purgare se, tempore apto, quae- 
sita simpliciter iracundiae causa auditaque , Pater Ha- 
milcar , inquit , Antioche , parvum admodum me , quum 
sacrificaret , altaribus admotum iureiurando adegit , nun- 
quam amicum fore populi romani. Sub hoc sacramento sex 
et triginta annos militavi : hoc me in pace patria mea ex- 
pulit : hoc patria extorrem in tuam regiam adduxit : hoc 
duce , si tu spem meam destitueris , ubicumque vires , ubi 
arma esse sciam , huc veniam , toto orbe terrarum quae- 
rens aliquos Romanis hostes. Itaque, si quibus tuorum meis 
criminibus apud te crescere libet, aliam materiam crescendi 
ex me quaerant. Odi , odioque sum Romanis : id me verum 
dicere , pater Hamilcar et dii testes sunt. Proimle , quum 
de bello remano cogitabis , inter primos amicos Hannibalem 
habeto: si qua res te ad pacem compellet, in id consilium 
alium , cum quo deliberes , quaerito. Non movit modo talis 
oratio rogem, sed etiam reconciliavit Hannibali. Ex con- 
silio ita discessum est , ut bellum gereretur. 

XX. Romae destinabant quidem sermonibus hostem 
Antiochum , sed nihildum ad id bellum praeter animos 
parabant. Consulibus ambobus Italia provincia decreta 
est : ita ut inter se compararent, sortirenturve, uter co- 
mitiis eius anui praeesset : ad utrum ea non pertineret 

cura , ut paratus esset , si quo eum extra Italiam opus 
esset ducere legiones. Huic consuli permissum, ut duas 
legiones scriberet novas, et socitim latini nominis viginti 
millia, et equites octingentos. Alteri consuli duae legiones 
decretae , quas L. Cornelius consul superioris anni ha- 
buisset : et sociftm ac latini nominis ox eodem exercitu 
quindecim millia, et equites quingenti. Q. Minucio cum 
exercitu , quem in Liguribus habebat , prorogatum im- 
perium : additum , in supplementum ut quatuor millia 
peditum romanorum scriberentur , et centum quinqua- 
ginta equites ; et sociis eodem quindecim millia peditum 
imperarentur, ducenti quinquaginta equites. Cn. Domitio 
extra Italiam, quo senatus censuisset, provincia evenit: 
L. Quinctio Gallia et comitia habenda. Praetores deinde 
provincias sortiti : M. Fulvius Centumalus urbanam , L. 
Scribonius Libo peregrinam, L. Valerius Tappo Siciliam, 
O- Salonius Sarra Sardiniam , M. Baebius Tamphilus 
Hispaniam citeriorem , A. Atilius Serranns ulteriorem. 
Sed his duobus primum senatusconsulto , deinde plebis 
etiam scito permutatae provinciae sunt. Atilio classis et 
Macedonia , Baebio Bruttii decreti. Flaminio Fulvioque 
in Hispaniis prorogatum imperium. Baebio Tamphilo in 
Bruttios duae legiones decretae , quae priore anno ur- 
banae fuissent : et ut sociis eodem millia peditum quin- 
decim imperarentur, et quingenti equites. Atilius triginta 
, naves quinqueremes facere iussus , et ex navalibus ve- 
teres deducere , si quae utiles essent, et scribere navales 
socios. Et consulibus imperatum , ut ei duo millia soci&m 
ac latini nominis , et mille pedites darent romanos. Hi 
duo praetores et duo exercitus , terrestris navalisque , 
adversus Nabin, aperte iam oppugnantem socios populi 
romani , dicebantur parari. Ceterum legati ad Antiochum 
missi exspectabantur : et , priusquam ii redissent , ve- 
tuerat Cn. Domitium consulem senatus ab urbe discedere. 

XXL Praetoribus Fulvio et Scribonio , quibus, ut ius 
dicerent Romae , provincia erat , negotium datum , ut, 
praeter eam classem, cui Alilius praefuturus erat, centum 
quinqueremes pararent. Priusquam consul praetoresquo 
in provincias proficiscerentur , supplicatio fuit prodigio- 
rum causa. Capram sex haedos uno foetu edidisse , ex 


LIR. XXXV. CAP. XXI. XXII. 


285 

Piceno nuntiatum est : et Arretii puerum natum unima- 
num : Amiterni terra pluisse: Formiis portam murum - 
que de coelo tacta : et (quod maxime terrebat ) consulis 
Cn. Domitii bovem locutum , roma cave tibi. Ceterorum 
prodigiorum causa supplicatum est : bovem cum cura 
servari alique haruspices iusserunt. Tiberis , infestiore 
quam priore impetu illatus urbi, duo pontes, aedificia 
multa , maxime circa portam Flumentanam, evertit. Sa- 
xum ingens , sive imbribus , sive motu terrae leviore, 
quam ut alioqui sentiretur, labefactatum, in vicum Iu- 
garium ex Capitolio procidit , et multos oppressit. In 
agris passim inundatis pecua ablata , villarum strages 
facta est. Priusquam L. Quinctius consul in provinciam 
perveniret , Q. Minucius in agro pisano cum Liguribus 
signis collalis pugnavit : novem millia hostium occidit : 
ceteros fusos fugatosque in castra compulit. Ea usque in 
noctem magno certamine oppugnata defensaque sunt. 
Nocte clam profecti Ligures : prima luce Romanus vacua 
castra invasit. Praedae minus inventum est , quod sub- 
inde spolia agrorum capta domos mittebant. Minucius 
nihil aeinde laxamenti nostibus dedit. Ex agro pisano 
in Ligures profectus , castella vicosque eorum igni fer- 
roque pervastavit : ibi praeda elrusca , quae missa a 
populatoribus fuerat , repletus est miles romanus. 

XXII. Sub idem tempus legati ab regibus Romam 
reverterunt. Qui quum nihil, quod satis maturam causam 
belli haberet , nisi adversus lacedaemonium tyrannum , 
attulissent , quem et achaei legati nuntiabant , contra 
loedus maritimam oram Laconum oppugnare ; Atilius 
praetor cum classe missus est in Graeciam ad socios 
tuendos. Consules, quando nihil ab Antiocho instaret,, 
prolicisci ambo in provincias placuit. Domitius ab Arimino, 
qua proximum fuit , Quinctius per Ligures in Eoios ve- 
nit. Duo consulum agmina diversa late agrum hostium 
pervastarunt. Primo equites eorum pauci cum praefectis, 
deinde universus senatus , postremo in quibus aut for- 
tuna aliqua, aut dignitas erat, ad mille quingenti ad 
consules transfugerunt. Et in utraque Hispania eo anno 
res prospere gestae. Nam et C. Flaminius oppidum Li- 
labrum , munitum opulentumque, vineis expugnavit, et 

nobilem regulum Corribilonem vivum cepit: et M. Fulvius 
proconsul cum duobus exercitibus hostium duo secunda 
proelia fecit : oppida duo Hispanorum, Vescebam, Holo- 
nemque , et castella multa expugnavit : alia voluntate 
ad eum defecerunt. Tum in Oretanos progressus, et ibi 
duobus potitus oppidis , Noliba et Gusibi , ad Tagum 
amnem ire pergit. Toletum ibi parva urbs erat, sed loco 
munito. Eam quum oppugnaret, Vectonum magnus exer- 
citus Toletanis subsidio venit. Cum his signis collatis 
prospere pugnavit : et , fusis Vectonibus , operibus ' To- 
letum cepit. 

XX11I. Ceterum eo tempore minus ea bella , quae gere- 
bantur , curae patribus erant, quam exspectatio nondum 
coepti cum Antiocho belli. Nam etsi per legatos iden- 
tidem omnia explorabantur , tamen rumores , temere 
sine ullis auctoribus orti , multa falsa veris miscebant. 
Inter quae allatum erat, quum in Aetoliam venisset An- 
tiochus , extemplo classem eum in Siciliam missurum. 
Itaque senatus , etsi praetorem Atilium cum classe mi- 
serat in Graeciam, tamen, quia non copiis modo, sed 
etiam auctoritate opus erat ad tuendos sociorum animos, 
T. Quinctium , et Cn. Octavium, et Cn. Servilium , et 
P. Villium legatos in Graeciam misit; et, ut M. Baebius 
ex Bruttiis ad Tarentum et Brundisium promoveret le- 
giones , decrevit ; ut inde , si res posceret , in Macedo- 
niam traiiceret; et ut M. Fulvius praetor classem navium 
viginti mitteret ad tuendam Siciliae oram : et ut cum 
imperio esset, qui classem eam duceret: (duxit L. Op- 
pius Salinator, qui priore anno aedilis plebis fuerat ) et 
ut idem praetor L. Valerio collegae scriberet, Periculum 
esse , ne classis regis Antiochi ex Aetolia in Siciliam traii- 
ceret : itaque •placere senatui , ad eum exercitum , quem 
haberet , tumultuariorum militum ad duodecim millia , et 
quadringentos equites scribere eum, quibus oram maritimam 
provinciae , qua vergeret in Graeciam , tueri posset. Eum 
delectum praetor non ex Sicilia ipsa tantum , sed etiam 
ex circumiacentibus insulis habuit : oppidaque omnia 
maritima , quae in Graeciam versa erant, praesidiis fir- 
mavit. Addidit alimenta rumoribus adventus Attali, Eume- 
nis fratris, qui nuntiavit, Antiochum regem Hellespontum 

cum exercitu transisse ; et Aetolos ita se parare, ut sub 
adventum eins in «armis essent. Et Eumeni absenti , et 

[ jraesenti Attalo gratiae actae: et aedes liberae, locus, 
autia decreta , et munera data , equi duo , bina eque- 
stria arma , et vasa argentea centum pondo , et aurea 
viginti pondo. 

XXIV. Quum alii atque alii nuntii bellum instare 
afferrent , ad rem pertinere visum est , consules primo 
quoque tempore creari. Itaque senatusconsultum lactum 
est, ut M. Fulvius praetor literas extemplo ad consulem 
mitteret , quibus certior fieret , senatui placere, provincia 
exercituque tradito legatis , Itoniam reverti eum , et ex 
itinere praemittere edictum, quo comitia consulibus crean- 
dis ediceret. Paruit his literis consul , et , praemisso 
edicto , Romam venit. Eo quoque anno magna ambitio 
fuit , quod patricii tres in unum locum petierunt, P. Cor- 
nelius Cn. r . Scipio , qui priore anno repulsam tulerat, 
et L. Cornelius Scipio et Cn. Manlius Vulso. P. Scipioni, 
ut dilatum viro tali , non negatum, honorem appareret, 
consulatus datus est. Additur ei de plebe collega, M’. Aci- 
lius Glabrio. Postero die praetores creati , L. Aemilius 
Paullus , M. Aemilius Lepidus , M. Iunius Brutus , A. 
Cornelius Mammula , C. Livius , et L. Oppius ; utrique 
eorum Salinator cognomen erat. Oppius is erat , qui 
classem viginti navium in Siciliam duxerat. Interim dum 
novi magistratus sortirentur provincias , M. Baebius a 
Brundisio cum omnibus copiis transire in Epirum est 
iussus, et circa Apolloniam copias continere : et M. Fulvio 
praetori urbano negotium datum est , ut quinqueremes 
novas quinquaginta faceret. 

XXV. Et populus quidem romanus ita se ad omnes 
conatus Antiochi praeparabat. Nabis iam non differebat 
bellum , sed summa vi Gythium oppugnabat; et, infen- 
sus Achaeis, quod miserant obsessis praesidium, agros 
eorum vastabat. Achaei , non antea ausi capessere bel- 
lum , quam ab Roma revertissent legati , ut, quid se- 
natui placeret , scirent , post reditum legatorum et Si- 
cyonem concilium edixerunt, et legatos ad T. Quinctium 
miserunt, qui consilium ab eo peterent.ln concilio omnium 
ad bellum extemplo capessendum inclinatae sententiae 

erant : literae T. Quinctii cunctationem iniecerunt, qui- 
bus auctor orat praetorem classemque romanam exspec- 
tandi. Quum principum alii in sententia permanerent ; 
alii utendum eius , quem ipsi consuluissent , consilio 
censerent ; multitudo Philopoemenis sententiam exspec- 
tabat. Praetor is tum erat , et omnes eo tempore et 
prudentia et auctoritate anteibat. Is praefatus, Bene com- 
paratum apud Achaeos esse , ne praetor , quum de bello 
consuluisset , ipse sententiam diceret : statuere quam pri- 
mum ipsos, quid vellent, iussit. Praetorem decreta eorum 
eum fide et cura exsecuturum: adnisurumque, ut, quantum 
in consilio humano positum esset , nec pacis eos poeniteret , 
nec belli. Plus ea oratio momenti ad incitandos ad bel- 
lum habuit , quam si aperte suadendo cupiditatem res 
gerendi ostendisset. Itaque ingenti consensu bellum de- 
cretum est : tempus et ratio administrandi eius libera 
praetori permissa sunt. Philopoemen, praeterquam quod 
ita Quinctio placeret, et ipse existimabat classem rqjna- 
nam exspectandam, quae a mari Gythium tueri posset; 
sed metuens , ne dilationem res non pateretur , et non 
Gythium solum, sed praesidium ouoque missum ad tuen- 
dam urbem amitteretur , naves Achaeorum deduxit. 

XXV 7 I. Comparaverat et tyrannus modicam classem 
ad prohibenda , si qua obsessis mari summitterentur , 
praesidia , tres tectas naves , et lembos pristesque, tra- 
dita vetere classe ex foedere Romanis. Harum novarum 
tum navium agilitatem ut experiretur, simul ut omnia 
satis apta ad certamen essent , provectos in altum quo^ 
tidie remigem militemque simulacris navalis pugnae exer- 
cebat , in eo ratus verti spem obsidionis, si praesidia 
maritima interclusisset. Praetor Achaeorum , sicut ter- 
restrium certaminum arte quemvis clarorum imperatorum 
vel usu vel ingenio aequabat, ita rudis in re navali erat; 
Arcas , mediterraneus homo, externorum etiam omnium, 
nisi quod in Creta praofectus auxiliorum militaverat , 
ignarus. Navis erat quadriremis vetus , capta annis octo- 
ginta ante , quum Crateji uxorem Nicaeam a Naupacto 
Corinthum veheret. Huius fama motus ( fuerat enim no- 
bile in classe regia quondam navigium ) deduci ab Aegio 
putrem iam admodum et vetustate dilabentem iussit 

Hac tam praetoria nave praecedente classem, quum in 
ea Patrensis Tiso praefectus classis veheretur, occurre- 
runt a Gythio Laconum naves: et primo statim incursu 
ad novam et firmam navem vetus, quae per se ipsa omni- 
bus compagibus aquam acciperet , divulsa est: captique 
omnes, qui in nave erant. Cetera classis, praetoria nave 
amissa , quantum quaeque remis valuit , fugerunt. Ipse 
Philopoemen in levi speculatoria nave fugit : nec ante 
fugae finem , quam Patras ventum est , fecit. Nihil ea 
res animum militaris viri , et multos experti casus, im- 
minuit : quin contra , si in re navali , cuius esset igna- 
rus , offendisset , eo plus in ea , quorum usu calleret , 
spei nactus , breve ia tyranno gaudium se effecturum 
affirmabat. 

XXVII. Nabis , quum prospera re elatus, tum spem 
etiam haud dubiam nactus , nihil iam a mari periculi 
fore , et terrestres aditus claudere opportune positis prae- 
sidiis voluit. Tertia parte copiarum ab obsidione Gythii 
abducta , ad Pleias posuit castra. Imminet is locus et 
Leucis , et Aeriis , qua videbantur hostes exercitum ad- 
moturi. Quum ibi stativa essent , et pauci tabernacula 
haberent, multitudo alia casas ex arundine textas fronde, 
quae umbram modo praeberet, texissent; priusquam in 
conspectum hosti veniret, Philopoemen necopinantem eum 
improviso genere belli aggredi statuit. Navigia parva in 
stationem occultam agri argivi contraxit: in ea expeditos 
milites , caetratos plerosque , cum fundis et iaculis et 
alio levi genere armaturae, imposuit. Inde litora legens, 
quum ad propinquum castris hostium promontorium ve- 
nisset , egressus callibus notis, nocte Pleias pervenit: et, 
sopitis vigilibus , ut in nullo propinquo metu, ignem casis 
ab omni parte castrorum iniecit. Multi prius incendio 
absumpti sunt , quam hostium adventum sentirent: et, 
qui senserant , nullam opem ferre potuerunt. Ferro fiam- 
raaque omnia absumpta : perpauci tamen ex tara anci- 
piti peste ad Gythium in maiora castra perfugerunt. Ita 

S erculsis hostibus , Philqpoemen protinus ad depopulan- 
am Tripolim laconici agri , qui proximus finem Mega- 
lopofitarum est, duxit: et, magna vi pecorum hominumque 
inde abrepta, priusquam a Gythio tyrannus praesidium 
Vol. ni. 13 

agris mitlerct, discessit. Inde Tegeam exercitu contracto, 
concilioque eodem et Achaeis et sociis indicto , in quo 
et Epirotarum et Acarnanum fuere principes , statuit , 
quoniam satis et suorum a pudore maritimae ignominiae 
restituti animi , et hostium conterriti essent , ad Lace- 
dacmonem ducere : eo modo uno ratus ab obsidione Gy- 
thii hostem abduci posse. Ad Caryas primum in hostium 
terra posuit castra. Eo ipso die Gythium expugnatum 
est. Cuius rei ignarus Philopoemen, castra ad Barbosthe- 
nem ( mons est decem millia passuum ab Lacedaemone ) 
promovit. Et Nabis , recepto Gythio , cum expedito exer- 
citu inde profectus , quum praeter Lacedaemonem rap- 
tim duxisset , Pyrrhi , quae vocant , castra occupavit : 
quem peti locum ab Achaeis, non dubitabat. Inde hosti- 
bus occurrit. Obtinebant autem longo agmine propter 
angustias viae prope quinque millia passuum. Cogebatur 
agmen ab equitibus , et maxime a parte auxiliorum : quod 
existimabat Philopoemen , tyrannum mercenariis militi- 
bus , quibus plurimum fideret , ab tergo suos aggressu- 
rum. Duae res simul inopinatae perculerunt eum: una, 
praeoccupatus , quem petebat , locus : altera , quod pri- 
mo agmini occurrisse hostem cernebat , ubi , quum per 
loca confragosa iter esset , sipe levis armaturae praesidio 
signa ferri non videbat posse. 

XXVIII. Erat autem Philopoemen praecipuae in du- 
cendo agmine locisque capiendis sollertiae atque usus : 
nec belli tantum temporibus , sed etiam in pace , ad id 
maxime animum exercuerat. Ubi iter quopiam faceret , 
et ad diificilem transitu saltum venisset , contemplatus 
ab omni parte loci naturam , quum solus iret , secum 
ipse agitabat animo; quum comites haberet , ab iis quae- 
rebat , Si hostis eo loco apparuisset , quid , si a fronte , 
quid , si ab latere hoc aut illo , quid , si ab tergo adori- 
retur , capiendum consilii foret? Posse instructos recta acie, 
posse inconditum agmen, et tantummodo aptum viae, oc- 
currere. Quem locum ipse capturus esset , cogitando aut 
quaerendo exsequebatur; aut quot armatis, aut quo genere 
armorum ( plurimum enim interesse ) usurus ; quo impedi- 
menta , quo sarcinas , quo turbam inermem reiiceret; quanto 
ea , aut quali praesidio custodiret; et utrum pergere, qua 

coepisset ire via , an eam , qua venisset , repetere melius 
esset ; castris quoque quem locum caperet , quantum mu- 
nimento amplecteretur loci , qua opportuna aquatio , qua 
pabuli lignorumque copia esset: qua postero die castra mo- 
venti tutum maxime iter , quae forma agminis foret. His 
curis cogitationibusque ita ab ineunte aetate animum agi- 
taverat , ut nulla ei nova in tali re cogitatio esset. Et 
tum omnium primum agmen constituit : dein cretcnses 
auxiliares et, quos tarentinos vocabant, equites, biuos 
secum trahentes equos , ad prima signa misit: et, iussis 
equitibus subsequi , super torrentem , unde aquari pos- 
sent , rupem occupavit. Eo impedimenta omnia et ca- 
lonum turbam coniectam armatis circumdedit , et pro 
natura loci castra communivit. Tabernacula statuere in 
aspretis et inaequabili solo difficile qpat. Hostes quin- 
gentos passus aberant. Ex eodem rivo utrimque cum prae- 
sidio levis armaturae aquati sunt : et, priusquam (qualia 
in propinquis castris solent ) contraheretur certamen, nox 
intervenit. Postero die apparebat , pugnandum pro aqua- 
toribus circa rivum esse. Nocte in valle a conspectu ho- 
stium aversa , quantam multitudinem locus occulere po- 
terat , condidit caetratorum. 

XXIX. Luce orta , Cretensium levis armatura et ta- 
rentini equites super torrentem proelium commiserunt. 
Telemnastus cretensis popularibus suis, equitibus Lycor- 
tas megalopolitanus praeerat. Cretenses et hostium auxi- 
liares, equitumque idem genus Tarentini, praesidio aaua- 
toribus erant. Aliquamdiu dubium proelium fuit, ut eodem 
ex parte utraque hominum genere , et armis paribus. 
Procedente certamine , et numero vicere tyranni auxi- 
liares , et quia ita praeceptum a Philopoemene praefectis 
erat , ut , modico edito proelio , in fugam inclinarent , 
hostemque ad insidiarum locum pertraherent. Effuse se- 
cuti fugientes per convallem , plerique et vulnerati , et 
interfecti sunt , priusquam occultum hostem viderent. 
Caetrati ita, quantum latitudo vallis patiebatur, instructi 
sederant, ut facile per intervalla ordinum fugientes suos 
acciperent. Consurgunt deinde ipsi integri , recentes , 
instructi: et in hostes inordinatos, effusos, labore etiam 
et vulneribus fessos, impetum faciunt. Nec dubia victoria 

fuit. Extemplo terga dedit tyranni miles : et haud paullo 
concitatiore cursu, quam secutus erat, fugiens, ad castra 
est compulsus. Multi caesi captique in ea fuga sunt. Et 
in castris quoque foret trepidatum , ni Philopoemen re- 
ceptui cani iussisset ; loca magis confragosa , et , qua- 
cumque temere processisset , iniqua , quam hostem, me- 
tuens. Inde et ex fortuna pugnae , et ex ingenio ducis 
cOniectans , in quo tum is pavore esset , unum de au- 
xiliaribus specie transfugae mittit ad eum , qui pro com- 
perto afferret: Achaeos statuisse postero die ad Eurotam 
amnem , qui prope ipsis affluit moenibus, progredi, ut 
intercluderent iter; ne aut tyrannus, quum vellet, recep- 
tum ad urbem haberet; aut commeatus ab urbe in castra 
portarentur : simul etiam lentaturos , si quorum animi 
sollicitari ad defectionem a tyranno possent. Non tam 
tidem dictis perfuga fecit , quam perculso metu relin- 
quendi castra causam probabilem praebuit. Postero die 
Pythagora m cum auxiliaribus et equitatu stationem agere 
pro vallo iussit : ipse , tanquam in aciem cum robore 
exercitus egressus , signa ocius ferri ad urbem iussit. 

XXX. Philopoemen , postquam citatum agmen per 
angustam et proclivem viam duci raptim vidit, equita- 
tum omnem et Cretensium auxiliares in stationem ho 
stium , quae pro castris erat , emittit. Illi , ubi hostes 
adesse , et a suis se desertos viderunt , primo in castra 
recipere se conati sunt: deinde , postquam instructa acies 
tota Achaeorum admovebatur, metu ne cum ipsis castris 
caperentur , sequi suorum agmen aliquantum praegres- 
sum insistunt. Extemplo caetrati Achaeorum in castra 
impetum faciunt , et diripiunt , ceteri ad persequendos 
hostes ire pergunt. Erat iter tale , per quod vix tran- 
quillum ab hostili metu agmen expediri posset. Ut vero 
ad postremos proelium ortum est , clamorque terribilis 
a tergo paventium ad prima signa est perlatus , pro se 
quisque , armis abiectis , in circumicctas itineri silvas 
diffugiunt , momentoque temporis strage armorum septa 
via est , maxime hastis ; quae , pleracque adversae ca- 
dentes, velut vallo obiecto iter impediebant. Philopoemen, 
utcumque possent , instare et persequi auxiliaribus iussis, 
( utique enim equitibus haud facilem futuram fugam ) 

ipse gravius agmen via patentiore ad Eurotam amnem 
deduxit. Ibi castris sub occasum solis positis, levem ar- 
maturam , quam ad persequendum reliquerat hostem , 
opperiebatur. Qui ubi prima vigilia venerunt, nuntian- 
tes , tyrannum cum paucis ad urbem penetrasse, ceteram 
multitudinem inermem toto sparsam vagari saltu , cor- 
pora curare eos iubet. Ipse ex cetera copia militum, qui, 
quia priores in castra venerant , refecti et cibo sumpto, 
et modica quiete erant , delectos , nihil praeter gladios 
secum ferentes , extemplo educit , et duarum portarum 
itineribus , quae Pheras , quaeque Barbosthenem ferunt, 
eos instruxit ; qua ex fuga recepturos sese hostes cre- 
debat. Nec eum opinio fefellit. Nam Lacedaemonii, quoad 
lucis superfuit quidquam , deviis callibus medio saltu se 
recipiebant. Primo vespere ut lumina in castris hostium 
conspexere , e regione eorum occultis semitis se tenue- 
runt : ubi ea sunt praegressi , iam tutum rati, in paten- 
tes vias descedderunt. Ibi excepti ab insidente hoste pas- 
sim ita multi caesi captique sunt, ut vix quarta pars de 
toto exercitu evaserit. Philopoemen , incluso tyranno in 
urbem , insequentes dies prope triginta vastandis agris 
Laconum absumpsit , debilitatisque ac prope fractis ty- 
ranni viribus , domum rediit , aequantibus eum gloria 
rerum Achaeis imperatori romano , et , quod ad laconi- 
cum bellum attineret , praeferentibus etiam. 

XXXI. Dum inter Achaeos et tyrannum bellum erat, 
legati Romanorum circumire sociorum urbes , solliciti , 
ne Aetoli partis alicuius animos ad Antiochum avertis- 
sent. Minimum operae in Achaeis adeundis consumpse- 
runt ; quos , quia Nabidi infesti erant , ad cetera quo- 
que satis fidos censebant esse. Athenas primum , inde 
Chalcidem , inde in Thessaliam iere: allocutique concilio 
frequenti Thessalos , Demetriadem iter flexere. Eo Ma- 
gnetum concilium indictum est. Accuratior ibi habenda 
oratio fuit , quod pars principum alienati a Romanis , 
totique Antiochi et Aetolorum erant : quia, quum reddi 
lilium obsidem Philippo allatum esset , stipendiumque 
impositum remitti , inter celera vana allatum erat, De- 
metriadem quoque ei reddituros Romanos esse. Id ne fieret, 
Eurylochus princeps Magnetum, factionisque eius quidam. 

omnia novari Aetolorum Antiochique adventu malebant. 
Adversus eos ita disserendum erat, ne, timorem vanum 
iis demendo , spes incisa Philippum abalienaret: in quo 

f lus ad omnia momenti , quam in Magnetibus , esset. 
Ila tantum commemorata , quum totam Graeciam bene- 
ficio libertatis obnoxiam Romanis esse, tum eam civitatem 
praecipue. Ibi enim non praesidium modo Macedonum fuisse, 
sed regiam exaedificatam , ut praesens semper in oculis 
habendus esset dominus. Ceterum ncquidquam ea facta, si 
Aetoli Antiochum in Philippi regiam adducerent , et novus 
et incognitus pro vetere et experto habendus rex esset. Ma- 
gnetarchen summum magistratum vocant. Is tum Eury- 
lochus erat : ac potestate ea fretus , negavit dissimulan- 
dum sibi et Magnetibus esse, quae fama vulgata de red- 
denda Demetriade Philippo foret. Id ne fieret, omnia 
et conanda et audenda Magnetibus esse. Et inter dicendi 
contentionem inconsultius evectus proiecit , Tum quoque 
specie liberam Demetriadem esse: re vera omnia ad nutum 
Romanorum-fieri. Sub hanc vocem fremitus variantis mul- 
titudinis fuit , partim assensum, parlim indignationem , 
dicere id ausum eum. Quinctius quidem adeo exarsit ira, 
ut , manus ad coelum tendens , deos testes ingrati ac 
perfidi animi Magnetum invocaret. Hac voce perterritis 
omnibus, Zeno, ex principibus unus , magnae tum ob 
eleganter actam vitam auctoritatis , tum quod semper 
Romanorum haud dubie partis fuerat, ab Quinctio lega- 
lisque aliis flens petiit , ne unius amentiam civitati assi- 
gnarent. Suo quemque periculo furere. Magnetas non liber- 
tatem modo , sed omnia , quae hominibus sancta caraque 
sint , T. Quinctio et populo romano debere. Nihil quem- 
quam ab diis immortalibus precari posse, quod non Magnetes 
ab illis haberent ; et in corpora sua citius per furorem sae- 
vituros , quam ut romanam amicitiam violarent: 

XXXII. Huius orationem subsecutae multitudinis pre- 
ces sunt. Eurylochus ex concilio itineribus occultis ad 
portam , atque inde protinus in Aetoliam profugit, lam 
enim , et id magis in dies, Aetoli defectionem nudabant: 
eoque ipso forte tempore Thoas , princeps gentis, quem 
miserant ad Antiochum , redierat , indeque Menippum 
secum adduxerat, regis legatum. Qui, priusquam concilium 

iis daretur, impleverant omnium aures terrestres navales- 
que copias commemorando; ingentem vim peditum equitum- 
que venire: ex India elephantos; ante omnia ( quo maxime 
moveri credebant multitudinis animos ) tantum advehi 
auri , ut ipsos emere Romanos possit. Apparebat, quid ea 
oratio in concilio motura esset. Nam et venisse eos, et, 
quae agerent, omnia romanis legatis deferebantur : et, 
quanquam prope abscisa res erat, tamen non ab re esse 
Quinctio visum est , sociorum aliquos legatos interesse 
ei concilio , qui admonerent romanae societatis Aetolos, 
qui vocem liberam mittere adversus regis legatum aude- 
rent. Athenienses maxime in eam rem idonei visi sunt, 
propter et civitatis dignitatem , et vetustam societatem 
cum Aetolis. Ab iis Quinctius petiit, ut legatos ad Panae- 
tolicum concilium mitterent. Thoas primus in eo con- 
cilio renuntiavit legationem. Menippus post eum intro- 
missus , Optimum fume omnibus , qui Graeciam Asiamque 
incolerent * ait , integris rebus Philippi potuisse intervenire 
Antiochum : sua quemque habiturum fuisse , neque omnia 
sub nutum ditionemque romanam perventura. Nunc quoque, 
inquit , si modo vos , quae inchoastis , consilia constanter 
perducitis ad exitum , poterit , diis iuvantibus , et Aetolis 
sociis, Antiochus quamvis inclinatas Graeciae res restituere 
in pristinam dignitatem. Ea autem in libertate posita est, 
quae suis stat viribus , non ex alieno arbitrio pendet. Athe- 
nienses , quibus primis, post regiam legationem, dicendi, 
quae vellent , potestas facta est, mentione omni regis 
praetermissa , romanae societatis Aetolos, meritorumque 
in universam Graeciam T. Quinctii , admonuerunt ne 
temere eam celeritate nimia consiliorum everterent. Consilia 
calida et audacia prima specie laeta, tractatu dura, eventu 
tristia esse. Legatos romanos , et in iis T. Quinctium, haud 
procul inde abesse. Dum integra omnia essent , verbis potius 
de iis , quae ambigerentur , disceptarent, quam Asiam Eu- 
ropamque ad funestum armarent bellum. 

XXXIII. Multitudo avida novandi res, Antiochi tota 
erat : et ne admittendos quidem in concilium Romanos 
censebant. Principum maxime seniores auctoritate obti- 
nuere , ut daretur iis concilium. Hoc decretum Athe- 
nienses quum retulissent , eundum in Aetoliam Quinctio 

visum est. Aut enim moturum aliquid, aut omnes homines 
testes fore , penes Aetolos belli culpam esse : Romanos 
iusta ac prope necessaria sumpturos arma. Postquam 
ventum est eo, Quinctius in concilio, orsus a principio 
societatis Aetolorum cum Romanis, et quoties ab iis fides 
mota foederis esset , pauca de iure civitatium, de quibus 
ambigeretur, disseruit. Si quid tamen aequi se habere arbi- 
trarentur , quanto esse satius Romam mittere legatos , seu 
disceptare , seu rogare senatum mallent , quam populum 
romanum cum Antiocho , lanistis Aetolis , non sine motu 
magno generis humani , et pernicie Graeciae dimicare ? nec 
ullos prius cladem eius belli sensuros , quam qui movis- 
sent. Haec nequidquam velut vaticinatus Romanus. Thoas 
deinde ceterique factionis eiusdem cum assensu omnium 
auditi , pervicerunt , ut , ne dilato quidem concilio , et 
absentibus Romanis , decretum fieret , quo arcesseretur 
Antiochus ad liberandam Graeciam, disceptalumque inter 
Aetolos et Romanos. Huic tam superbo decreto addidit 
propriam contumeliam Damocritus praetor eorum. Nam 
quum id ipsum decretum posceret eum Quinctius, non 
veritus maiestatem viri , aliud in praesentia , quod magis 
instaret, praevertendum sibi esse, dixit: decretum respon- 
sumque brevi in Italia , castris super ripam Tiberis positis, 
daturum. Tantus furor illo tempore gentem Aetolorum , 
tan (usque magistratus eorum cepit. 

XXXIV. Quinctius legatique Corinthum redierunt. 
Inde, ut quaeque de Antiocho, nihil per se ipsi moturi, 
et sedentes exspectare adventum viderentur regis, conci- 
lium quidem universae gentis post dimissos Romanos non 
habuerunt : per apocletos autem (ita vocant sanctius con- 
silium : ex delectis constat viris ) id agitabant , quonam 
modo res in Gtaecia novarentur. Inter omnes constabaf, 
in civitatibus principes , optimum quemque , romanae 
societatis esse, et praesenti statu gaudere : multitudinem, 
et quorum res non ex sententia ipsorum essent, omnia 
novare velle. Aetoli consilium uno die spei quoque non 
audacis modo, sed etiam impudentis, ceperunt, Deme- 
triadem , Chalcidem , et Lacedaemonem occupandi. Sin- 
guli in singulas missi sunt principes: Thoas Chalcidem, 
Alexamenus Lacedaemonem, Diocles Demetriadem. Hunc 

exsul Eurylochus, de cuius fuga causaque fugae ante dic- 
tum est, quia reditus in patriam nulla spes alia erat, 
adiuvit. Literis Eurylochi admoniti propinqui amicique, 
et qui eiusdem factionis erant , liberos et coniugem eius 
cum sordida veste , tenentes velamenta supplicum, con- 
cionem frequentem adire iuhent , singulos universosque 
oblestantes , ne insontem , indemnatum consenescere in 
exsilio sinerent. Et simplices homines misericordia, et im- 
probos seditiososque immiscendi res tumultu aetolico 
spes movit ; pro se quisque revocare iubebant. Ilis prae- 
paratis, Diocles , cum omni equitatu (et erat tunc prae- 
lectus eauitum) specie reducentis exsulem hospitem pro- 
fectus , aie ac nocte ingens iter emensus , quum millia 
sex' ab urbe abesset, luce prima tribus electis turmis, 
celera multitudine equitum subsequi iussa , praecessit. 
Postquam portae appropinquabat, desilire omnes ex equis 
iussit , et loris ducere equos , itineris maxime modo, so- 
lutis ordinibus: ut comitatus magis praefecti videretur, 
quam praesidium. Ibi una ex turmis ad portam relicta, 
ne excludi subsequens equitatus posset , media urbe ac 
per forum, manu Eurylochum tenens, multis occurrenti- 
bus gratulanlibusque, domum deduxit. Mox equitum plena 
urbs erat, et loca opportuna occupabantur. Tum in domos 
missi , qui principes adversae factionis interficerent. Ita 
Demetrias Aetolorum facta est. 

XXXV. Lacedaemone non urbi vis afferenda , sed ty- 
rannus dolo capiendus erat : quem , spoliatum maritimis 
oppidis a Komanis , tunc intra moenia etiam Lacedae- 
monis ab Achaeis compulsum , qui occupasset occidere, 
cum totius gratiam rei apud Lacedaemonios laturum. 
Causam mittendi ad eum habuerunt, quod fatigabat pre- 
cibus, ut auxilia sibi, quum illis auctoribus rehellasset, 
mitterentur. Mille pedites Alcxameno dati sunt , et tri- 
ginta delecti ex iuvcnlute equites, lis a praetore Damo- 
ci ito in consilio arcano geniis , de quo ante dictum est, 
denuntiatum, Ne se ad bellum achaicum aut rem ullam, 
quam sua quisque opinione praecipere posset , crederent 
missos esse. Quidquid Alexamcnum res monuisset subiti con- 
silii capere, ad id, quamvis inopinatum, temerarium , audax, 
obedienter exsequendum parati essent, ac pro eo acciperent, 

tanquam ad id unum agendum missos ab domo se scirent. 
Cum his ita praeparatis Aiexamenus ad tyrannum venit, 
quem adveniens extemplo spei implevit. Antiochum iam 
in Europam transisse, mox tn Graecia fore ; terras, maria, 
armis , viris completurum. Non cum Philippo rem esse cre- 
dituros Romanos. Numerum iniri peditum equitumque ac 
navium non posse : elephantorum aciem conspectu ipso de- 
bellaturam. Aetolos toto suo exercitu paratos esse venire 
Lacedaemonem , quum res poscat : sed frequentes armatos 
ostendere advenienti regi voluisse. Nabiai quoque et ipsi fa- 
ciendum esse , ut , quas haberet copias , non sineret sub 
tectis marcescere otio : sed educeret , et in armis decurrere 
cogeret , simul animos acueret , et corpOra exerceret. Con- 
suetudine leviorem laborem fore : et comitate ac benignitate 
ducis etiam non iniucundum fieri posse. Educi inde fre- 
quenter ante urbem in campum ad Eurotam amnem 
coepere. Satellites tyranni media fere in acie consistebant, 
tyrannus ctim tribus summum equitibus, inter quos ple- 
rumque Aiexamenus erat, ante signa vectabatur, cornua 
extrema, invisens ; in dextro cornu Aetoli erant, et qui 
ante auxiliares tyranni fuerant , et qui venerant mille 
cum Alexameno. Fecerat sibi morem Aiexamenus, nunc 
cum tyranno inter paucos ordines circumeundi, monen- 
dique eum , quae in rem esse videbantur, nunc in dex- 
trum cornu ad suos adequitandi ; mox inde , velut im- 
perato , quod res poposcisset, recipiendi se ad tyrannum. 
Sed , quem diem patrando facinori statuerat , eo paullis- 
per cum tyranno vectatus , quum ad suos concessisset , 
tum equitibus ab domo secum missis, Agenda , inquit, 
res est , iuvenes , audendaque , quam me duce impigre ex- 
sequi iussi estis. Parate animos dextrasque, ne quis in eo, 
quod me viderit facientem, cesset. Qui cunctatus fuerit, et 
suum consilium meo interponet , sciat sibi reditum ad pe- 
nates non esse. Horror cunctos cepit : et meminerant, cum 
quibus mandatis exissent. Tyrannus ab laevo cornu ve- 
niebat. Ponere hastas equites Aiexamenus iubet , et se 
intueri. Colligit et ipse animum confusum tantae cogita- 
tione rei. Postquam appropinquabat , impetum facit, et, 
transfixo equo, tyrannum deturbat, lacentem equites con- 
fodiunt. Multis frustra in loricam ictibus datis , tandem 

in nudum corpus vulnera pervenerunt : et priusquam a 
inedia acie succurreretur , exspiravit. 

XXXVI. Alexamenus cum omnibus Aetolis citato gradu 
ad regiam occupandam pergit. Corporis custodes, quum ' 
res in oculis gereretur, pavor primo cepit: deinde, post- # 
quam abire Aetolorum agmen videre, concurrunt ad re- 
lictum tyranni corpus : et spectatorum turba ex custo- 
dibus vitae mortisque ultoribus est facta. Nec movisset 
se quisquam , si extemplo , positis armis, vocata in con- 
cionem multitudo fuisset , et oratio habita tempori con- 
veniens ; frequentes inde retenti in armis Aetoli sine 
iniuria cuiusquam. Sed , ut oportuit in consilio fraude 
coepto , omnia in maturandam perniciem eorum, qui fe- 
cerant , sunt acta. Dux regia inclusus diem ac noctem 
in scrutandis thesauris tyranni consumpsit : Aetoli, velut 
capta urbe, quam liberasse videri volebant, in praedam 
versi. Simul indignitas rei , simul contemptus , animos 
Lacedaemoniis ad coeundum fecit. Alii dicere , extur- 
bandos Aetolos , et libertatem, quum restitui videretur, 
interceptam repetendam : alii, ut caput agendae rei esset, 
regii generis aliquem in speciem assumendum. Laconicus 
eius stirpis erat puer admodum , eductus cum liberis ty- 
ranni. Eum in equum imponunt , et , armis arreptis , 
Aetolos vagos per urbem caedunt. Tum regiam invadunt. 

Ibi Alexamenum cum paucis resistentem obtruncant. Ae- 
toli circa Chalcioecon ( Minervae est templum aereum ) 
congregati caeduntur. Pauci, armis abieclis, pars Tegeam, 
pars Megalopolim perfugiunt. Ibi , comprehensi a magi - 
stratibus , sub corona venierunt 

XXXVII. Philopoemen , audita caede tyranni , pro- 
fectus Lacedaemonem , quum omnia turbata metu inve- 
nisset , evocatis principibus, et oratione habita, qualis 
habenda ab Alexameno fuerat , societati Achaeorum La- 
cedaemonios adiunxit: eo etiam facilius, quod forte ad 
idem tempus A. Atilius cum quatuor et viginli quinque- 
remibus ad Gythium accessit. Iisdem diebus circa Chal- 
cidem Thoas, per Euthymidam principem , pulsum opibus 
eorum , qui romanae societatis erant , post T. Quinctii 
legatorumaue adventum , et Herodorum Cianum merca- 
torem , sea potentem Chalcide propter divitias, praepa- 

ratis ad proditionem iis, qui Euthymidae factionis erant, 
nequaquam eandem fortunam , qua Demetrias per Eury- 
lochum occupata erat , habuit. Euthymidas ab Athenis 
'(euiu domicilio delegerat locum) Thebas primum, hinc 
Salganca processit ; Herodorus ad Thronium. Inde haud 
procul in Maliaco sinu duo millia peditum Thoas et du- 
centos equites , onerarias leves ad triginta habebat. Eas 
cum sexcentis peditibus Herodorus traiicere in insulam 
Atalantam iussus : ut inde , quum pedestres copias ap- 
propinquare iam Aulidi atque Euripo sensisset, Chalci- 
dem traiiceret. Ipse celeras copias , nocturnis maxime 
itineribus, quanta poterat celeritate, Chalcidem ducebat. 

XXXVI11. Mictio et Xenoclides, penes quos tum sum- 
ma rerum, pulso Euthymida, Chalcide erat, seu ipsi per 
se suspicati, seu indicata re, primo pavidi , nihil usquam 
spei, nisi in fuga, ponebant. Deinde, postquam resedit 
terror , et prodi et deseri non patriam modo, sed etiam 
Komanorum societatem , cernebant , consilio tali ani- 
mum adiecerunt. Sacrum anniversarium eo forte tempore 
Eretriae Amarynthidis Dianae erat: quod non popularium 
modo , sed Carystiorum etiam coetu celebratur. Eo mi- 
serunt , qui orarent Eretrienses Carystiosque, Ut ct sua- 
rum fortunarum in eadem insula geniti misererentur , et 
romanam societatem respicerent : ne sinerent Aetolorum 
Chalcidem fieri. Euboeam habituros, si Chalcidem habuis- 
sent. Graves fuisse Macedonas dominos ; multo minus tole- 
rabiles futuros Aetolos. Romanorum maxime respectus civi- 
tates movit , et virtutem nuper in bello , ct in victoria 
iustiliam benignitatemque expertas. Itaque, quod roboris 
in iuventule erat , ulraque civitas armavit misitque. His 
tuenda moenia Chalcidis oppidani quum tradidissent, 
ipsi omnibus copiis transgressi Euripum, ad Salganca po- 
suerunt castra, inde caduceator primum, deinde legati ad 
Aetolos missi percunctatum , quo suo dicto faclove socii 
atque amici ad se oppugnandos venirent? Respondit Thoas 
dux Aetolorum, Non ad oppugnandos, sed ad liberandos 
ab Romanis, venire sese. Splendidiore nunc eos catena, sed 
inulto graviore, vinctos esse, quam quum praesulium Ma- 
cedonum in arce habuissent. Se vero, negare Chalcidenses, 
uut servire ulli, aut praesidio cuiusquam egere. Ita digressi 

ex colloquio legali ad suos. Thoas et Aetoli , ut qui spem 
omnem in eo, ut improviso opprimereut, habuissent, ad 
iustum bellum oppugnationemque urbis mari ac terra mu- 
nitae haudquaquam pares, domum rediere. Euthymidas, 
postquam castra popularium ad Salganea esse , profec- 
tosque Aetolos audivit, et ipse a Thebis Athenas rediil. 
Et Herodorus, quum per aliquot dies intentus ab Ata- 
lanta signum nequidquam exspectasse!, missa speculatoria 
nave, ut, quid morae esset, sciret, postquam rem omis- 
sam a sociis vidit, Thronium, unde venerat, repetit. 

XXXI X. Quinctius quoque , his auditis ab Corintho 
veniens navibus , in Chalcidis Euripo Eumeni regi oc- 
currit. Placuit, quingentos milites praesidii causa relinqui 
Chalcide ab Eumene rege: ipsum Athenas ire. Quinctius, 
quo profectus erat, Demetriadem contendit; ratus Chal- 
cidem liberatam momenti aliquid apud Magnetas ad re- 
petendam societatem romanam facturam. Et, ut praesidii 
aliquid esset suae partis hominibus , Eunomo praetori 
Thessalorum scripsit , ut armaret iuventutem, et Villium 
ad Demetriadem praemisit ad tentandos animos: non aliter 
nisi pars aliqua inclinaret ad respectum pristinae socie- 
tatis , rem aggressurus. Villius quinqueremi nave ad 
ostium portus est invectus. Eo multitudo Magnetum omnis 
quum se effudisset, quaesivit Villius, utrum ad amicos, 
an ad hostes , sese venisse mallent? Respondit magne- 
tarches Eurylochus, Ad amicos venisse cum : sed abstineret 
portu , et sineret Maejnetas in concordia et libertate esse , 
nec per colloquii speciem multitudinem sollicitaret. Alter- 
catio inde , non sermo, fuit: quum Romanus ut ingratos 
increparet Magnetas, imminentesque praediceret clades : 
multitudo obstreperet, nunc senatum, nunc Quinctium 
accusando. Ita irrito incepto Villius ad Quinctium sese 
recepit. At Quinctius , nuntio ad praetorem misso , ut 
reduceret domum copias, ipse navibus Corinthum rediit. 

XL. Abstulerunt me velut de spatio Graeciae res im- 
mixtae Romanis : non quia ipsas operae pretium esset 
perscribere , sed quia causae fuerunt cum Antiocho belli. 
Consulibus designatis , ( inde namque deverteram ) L. 
Quinctius et Cn. Domitius consules in provincias profecti 
sunt : Quinctius in Ligures , Domitius adversus Boios. 

lioii quieverunt : atque etiam senatus eorum cum liberis, 
et praefecti cum equitatu (summa omnium mille et quin- 
genti) consuli dediderunt se. Ab altero consule ager Ligu- 
rum late est vastatus , castellaque aliquot capta : unde 
non praeda modo omnis generis cum captivis parta, sed 
recepti quoque aliquot cives sociique < qui in hostium 
potestate fuerant Eodem hoc anno Vibonem colonia de- 
ducta est ex senatusconsulto plebeique scito. Tria millia 
et septingenti pedites ierunt, trecenti equites. Triumviri 
deduxerunt eos, Q. Naevius, 'M. Minucius, M. Furius 
Crassipes. Quina dena iugera agri data in singulos pedi- 
tes sunt , duplex equiti. Bruttiorum proxime fuerat ager: 
Bruttii ceperant de Graecis. Romae per idem tempus duo 
maximi fuerunt terrores; diutinus alter, sed segnior. Terra 
dies duodequadraginta movit. Per totidem dies feriae in 
sollicitudine ac metu fuere. In triduum eius rei causa 
supplicatio habita est. Ilte non pavor vanus, sed vera 
inultorum clades fuit. Incendio a foro Boario orto, diem 
noctemque aedificia in Tiberim versa arsere , tabernae- 
que omnes cum magni pretii mercibus conflagraverunt. 

XLI. lam fere in exitu annus erat : et in dies magis 
fama de Antiochi bello, et cura patribus crescebat. Ita- 
que de provinciis magistratuum designatorum , quo in- 
tentiores essent omnes , agitari coeptum est. Decrevere, 
ut consulibus Italia , et quo senatus censuisset , ( iam 
esse bellum adversus Antiochum regem omnes sciebant) 
provinciae essent. Cuius ea sors esset , quatuor millia 
peditum civium romanorum , et trecenti equites , sex 
millia sociAm latini nominis cum quadringentis equitibus 
sunt decreta. Eorum delectum habere L. Quinctius con- 
sul iussus ; ne quid 'moraretur, quo minus consul novus, 
nuo senatus censuisset , extemplo proficisci posset. Item 
de provinciis praetorum decretum est : prima ut sors duae, 
urbanaque et inter cives ac peregrinos iurisdictio esset : 
secunda, Bruttii: tertia, classis, ut navigaret, quo se- 
natus censuisset: quarta, Sicilia: quinta, Sardinia: sexta, 
Hispania ulterior, imperatum praeterea L. Quinctio con- 
suli est , ut duas legiones civium romanorum qovas con- 
scriberet ; et sociAm ac latini nominis viginti millia pe- 
ditum , et octingentos equites. >Eum exercitum praetori, 

cui Bruttii provincia evenisset , decreverunt. Aedes duae 
lovi eo anno in Capitolio dedicatae sunt. Voverat L. Fu- 
rius Purpureo praetor gallico bello unam, alteram consul: 
dedicavit Q. Marcius Ralla duumvir. Iudicia in fenera- 
tores eo anno multa severe sunt facta, accusantibus priva- 
tos aedilibus curulibus, M. Tuccio et P. Iunio Bruto. De 
multa damnatorum quadrigae inauratae in Capitolio po- 
sitae, et in cella lovis , supra fastigium aediculae, duo- 
decim clypea inaurata : et iidcin porticum extra portam 
Trigeminam inter lignarios fecerunt. 

X.L1I. Intentis in apparatum novi belli Romanis, ne 
ab Antiocho quidem cessabatur. Tres eum civitates tene- 
bant , Smyrna , et Alexandria Troas , et Lampsacus ; 
quas neque vi expugnare ad eam diem poterat , neque 
conditionibus in amicitiam pellicere, neque ab tergo re- 
linquere , traiiciens ipse in Europam , volebat. Tenuit 
eum et de Hannibale deliberatio. Et primo naves aper- 
tae , quas cum eo missurus in Africam fuerat, moratae 
sunt : deinde , an omnino mittendus esset , consultatio 
mota est , maxime a Thoante Aetolo , qui , omnibus in 
Graecia tumultu completis , Demetriadem afferebat in 
potestate esse : et , quibus mendaciis de rege, multipli- 
cando verbis copias eius , erexerat multorum in Graecia 
animos , iisdem et regis spem inflabat : omnium votis eum 
arcessi : concursum ad litor a futurum, unde classem regiam 
prospexissent. Hic idem ausus de Hannibale est movere 
sententiam prope iam certam regis. Nani neque dimit- 
tendam partem navium a classe regia censebat : neque, si 
mittendae naves forent , minus quemquam ei classi, quam 
Hannibalem , praeficiendum. Exsulem illum et Poenum esse, 
cui mille in dies nova consilia vel fortuna sua , vel inge- 
nium possit facere. Et ipsam eam gloriam belli, qua velut 
dote Hannibal concilietur , nimiam in praefecto regio esse. 
Regem conspici , regem unum ducem , unum imperatorem 
videri debere. Si classem , si exercitum amittat Hannibal, 
idem damni fore, ac si per alium ducem amittantur: si quid 
prospere eveniat , Hannibalis eam , non Antiochi, gloriam 
fore. Si vero universo bello vincendi Romanos fortuna de- 
tur , quam spem esse , sub rege victurum Hannibalem uni 
subiectum , qui patriam prope non tulerit ? Non ita se a 

iuventa eum gessisse , spe animoque complexum orbis ter- 
rarum imperium , ut in senectute dominum laturus videa- 
tur. Nihil opus esse regi Hannibale duce ; comite et con- 
siliario eodem ad bellum uti posse. Modicum fructum ex 
ingenio tali neque gravem , neque inutilem fore : si summa 
petantur , et dantem , et accipientem praegravatura. 

XLLII. Nulla ingenia tam prona ad invidiam sunt , 
quam eorum, qui genus ac fortunam suam animis non ae- 
quant: quia virtutem et bonum alienum oderunt. Extemplo 
consilium mittendi Hannibalis, quod unum in principio 
belli utiliter cogitatum erat, abiectum est. Demetriadis ma- 
xime defectione ab Romanis ad Aetolos elatus, non ultra 
differre profectionem in Graeciam constituit. Priusquam 
solveret naves, Ilium a mari adscendit, ut Minervae sa- 
crificaret. Inde ad classem regressus , proficiscitur qua- 
draginta tectis navibus , apertis sexaginta : et ducentae 
onerariae cum omnis generis commeatu bellicoque alio 
apparatu sequebantur. Imbrum primo insulam tenuit : 
inde Sciathum traiecit : ubi collectis in alto , quae dis- 
sipatae erant, navibus, ad Pteleum primum continentis 
venit. Ibi Eurylochus ei magnetarches principesque Ma- 
gnetum ab Demetriade occurrerunt. Quorum frequentia 
laetus , die postero in urbis portum navibus est invectus. 
Copias haud procul indo exposuit. Decem millia peditum 
fuere , et quingenti equites, sex elephanti ; vix ad Grae- 
ciam nudam occupandam satis copiarum, nedum ad susti- 
nendum romanum bellum. Aetoli , postquam Demetria- 
dem venisse Autiodium aliatum est , concilio indicto , 
decretum , quo arcesserent eum , fecerunt. lam profectus 
ab Demetriade rex , quia ita decreturos sciebat, Phalara 
in sinum Maliacum processerat. Inde, decreto accepto , 
Lamiam venit , exceptus ingenti favore multitudinis, cum 
plausibus clamoribusque , et quibus aliis laetitia effusa 
vulgi significatur. ' 

XLIV. In concilium ut ventum est , aegre a Phaenea 
praetore principibusque aliis introductus , facto silentio, 
rex dicere orsus. Prima eius oratio fuit excusantis, quod 
tanto minoribus spe atque opinione omnium copiis musset. 
Id suae impensae erga eos voluntatis maximum debere in- 
dicium esse , quod nec paratus satis ulla rc , et tempore 

ad navigandum immaturo , vocantibus legatis eorum , hattd 
gravate obsecutus esset , credidisselque , quum se vidissent 
Aetoli , omnia vel in se uno posita praciidia existimaturos 
esse. Ceterum eorum quoque se , quorum exspectatio desti- 
tuta in praesentia videatur , spem abunde expleturum. Nam 
simul primum anni tempus navigabile praebuisset mare , 
omnem se Graeciam armis , viris , equis , omnem oram 
maritimam classibus completurum. Nec impensae , nec labori, 
nec periculo par. surum , donec , depulso cervicibus eorum 
imperio romano, liberam vere Graeciam, atque in ea princi- 
pes Aetolos fecisset. Cum exercitibus commeatus quoque omnis 
generis ex Asia venturos. In praesentia curae esse Aetolis 
debere , ut copia frumenti suis, et annona tolerabilis rerum 
aliarum suppeditetur. 

XLV. In hanc sententiam rex cum magno omnium 
assensu locutus discessit. Post discessum regis inter duos 
principes Aetolorum , Phaeneam et Thoantem, contentio 
fuit. Phacneas, reconciliatore pacis et disceptatore de iis, 
quae in controversia cum populo romano essent , uten- 
dum potius Antiocho , censebat, quam duce belli. Adven- 
tum eius et maie.slatem ad verecundiam faciendam Romanis 
vim maiorem habituram , quam arma. Multa homines, ne 
bellare necesse sit , voluntate remittere, quae bello et armis 
cogi non possint. Thoas negare , paci studere Phaeneam : 
sed discutere apparatum belli velle , ut taedio et impetus 
relanguescat regis , et Romani tempus ad comparandum 
habeant. Nihil enim aequi ab Romanis impetrari posse , 
toties legationibus missis Romam, toties cu»t ipso Quinctio 
disceptando , satis expertum esse : nec , nisi abscisa omni 
spe , auxilium Antiochi imploraturos fuisse. Quo celerius 
spe omnium oblato , non esse elanguescendum, sed orandum 
potius reqem , ut , quoniam , quod maximum fuerit , ipse 
vindex Graeciae venerit, copias quoque terrestres navalesque 
arcessat. Armatum regem aliquid impetraturum : inermem 
non pro Aetolis modo , sed ne pro se quidem ipso, momenti 
ullius futurum apud Romanos. Haec vicit sententia : im- 
peratoremque regem appellandum censuerunl : et triginta 
principes, cum quibus, si qua vellet, consultaret , dele- 
gerunt. 

XLV1. Ita, dimisso concilio, multitudo omnis in suas 

civitates dilapsa est. Rex postero die cum apocletis eo- 
rum, unde bellum ordiretur, consultabat. Optimum visum 
est , Chalcidem , frustra nuper ab Aetolis tentatam, pri- 
mum aggredi : et celeritate in eam rem magis , quam 
magno conatu et apparatu , opus esse. Itaque cum mille 
peditibus rex, qui aD Demetriade secuti erant, profectus 
per Phocidem est : et alio itinere principes aetoli , iu 
niorum paucis evocatis, ad Chaeroneam occurrerunt, et 
decem constratis navibus secuti sunt. Rex, ad Salganea 
castris positis , navibus ipse cum principibus Aetolorum 
Euripum traiecit , et , quum haud procul portu egressus 
esset, magistratus quoque Chalcidensium et principes ante 
portam processerunt. Pauci utrimque ad colloquium con- 
gressi sunt. Aetoli magnopere suadere, ut, salva Roma- 
norum amicitia , regem quoque assumerent socium atque 
amicum. Neque enim cum inferendi belli , sed liberandae 
Graeciae causa in Europam traiecisse ; et liberandae re , 
non verbis et simulatione , quod fecissent Romani. Nihil 
autem utilius Graeciae civitatibus esse , quam utramque 
complecti amicitiam. Ita enim ab utriusque iniuria tutam 
alterius semper praesidio et fiducia fore. Nam si non rece- 
pissent regem , viderent , quid patiendum iis extemplo foret, 
quum Romanorum procul auxilium , hostis Antiochus, cui 
resistere viribus suis non possent, ante portas esset. Ad haec 
Mictio, unus ex principibus, Mirari se, dixit, ad quos 
liberandos Antiochus , relicto regno suo , in Europam tra- 
iecisset. Nullam enim civitatem se in Graecia nosse , quae 
aut praesidium habeat , aut stipendium Romanis pendat , 
aut foedere iniquo alligata , quas nolit, leges patiatur. Ita- 

2 ue Chalcidenses neque vindice libertatis iulo egere , quum 
iberi sint , neque praesidio , quum pacem eiusdem populi 
romani beneficio et libertatem habeant. Amicitiam regis non 
aspernari , neque ipsorum Aetolorum. Id primum eos pro 
amicis facturos , si insula excedant , atque abeant. Nam ipsis 
certum esse, non modo non recipere moenibus, sed ne societa- 
tem quidem ullam pacisci, nisi ex auctoritate Romanorum. 

XLV11. Haec renuntiata regi ad naves, ubi restiterat, 
quum essent , in praesentia ( neque enim iis venerat 
copiis, ut vi agere quidquam posset ) reverti Demetriadem 
placuit. Ibi , quoniam primum vanum inceptum evasisset, 

consultare cum Aetolis rex , quid deinde fieret. Placuit, 
Achaeos et Amynandrum , regem Athamanum, tentare. 
Boeotorum gentem aversam ab Romanis iara inde a Bra- 
chyllae morte , et quae secula eam fuerant, censebant. 
Achaeorum Philopoemenem principem, aemulatione glo- 
riae in bello Laconum, infestum invisumque esse Quinctio 
credebant. Amynander uxorem Apamam, filiam Alexandri 
cuiusdam megalopolitani , habebat: qui, se oriundum a 
Magno Alexandro ferens , filiis duobus Philippum atque 
Alexandrum , et filiae Apamam nomina imposuerat : 
quam , regiis inclutam nuptiis , maior ex fratribus Phi- 
lippus secutus in Athamaniam fuerat. Hunc , forte inge- 
nio vanum, Aetoli et Antiochus impulerant in spem, quod 
is vere regum stirpis esset , regni Macedoniae, si Amy- 
nandrum Athamanesque Antiocho coniunxisset. Et ea 
vanitas promissorum non apud Philippum modo, sed etiam 
apud Amynandrum , valuit. 

XLVIII. In Achaia legatis Antiochi Aetolorumque , 
coram T. Quinctio , Aegii datum est concilium. Antiochi 
legatus prior , quam Aetoli, est auditus. Is, ut plerique, 
quos opes regiae alunt , vaniloquus , maria terrasque 
inani sonitu verborum complevit. Equitum innumerabilem 
irim traiici Hellesponto in Europam , partim loricatos, quos 
cataphractos vocant ; partim sagittis ex equo utentes, et, a quo 
nihil satis tecti sit , averso refugiente equo certius figentes. 
His equestribus copiis quanquam vel totius Europae exer- 
citus m unum coacti obrui possent , adiiciebat multi- 

{ dices copias peditum, et nominibus quoque gentium vix 
ando auditis terrebat ; Dahas , Medos, Elymaeosque et 
Cadusios appellans. Navalium vero copiarum , quas nulli 
portus capere in Graecia possent , dextrum cornu Sidonios 
et Tyrios , sinistrum Aradios , et ex Pamphylia Sidetas te- 
nere ; quas gentes nullae unquam nec arte , nec virtute 
navali acquassent. Iam pecuniam , iam alios belli apparatus 
referre , supervacaneum esse : scire ipsos, abundasse semper 
auro regna Asiae. Itaque non cum Philippo, nec Hannibale 
rem futuram Romanis, principe altero unius civitatis, altero 
Macedoniae tantum regni finibus incluso ; sed cum magno 
Asiae totius partisque Europae rege. Eum tamen , quan- 
quam ab ultimis orientis terminis ad liberandam Graeciam 

veniat , nihil postulare ab Achaeis , in quo fides eorum 
adversus Romanos , priores socios atque amicos , laedatur. 
Non enim , ut secum adversus eos arma capiant , sed ut 
neutri parti sese coniungant , petere. Pacem utrique parti , 
quod medios deceat amicos , optent : bello se non interpo- 
nant. Idem ferme et Aetolorum legatus Archidamus pe- 
tiit, ut, quae facillima et tutissima esset, quietem prae- 
starent, spectatoresque belli, fortunarum alienarum even- 
tum sine ullo discrimine rerum suarum opperirentur. 
Provectus deinde est intemperantia linguae in maledicta, 
nunc communiter Romanorum, nunc proprie ipsius Qnin- 
ctii : ingratos appellans, et exprobrans non victoriam modo 
de Philippo virtute Aetolorum partam , sed etiam salutem ; 
ipsumque et exercitum sua opera servatos. Quo enim illum 
unquam imperatoris functum officio esse ? Auspicantem , 
immolantemque , et vota nuncupantem sacrificuli vatis modo 
in acie vidisse , quum ipse corpus suum pro eo telis hostium 
obiiceret. 

XLIX. Ad ea Quinctius , Coram quibus magis, quam 
apud quos, verba faceret, dicere, Archidamum rationem 
habuisse. Achaeos enim probe scire, Aetolorum omnem fe- 
rociam in verbis , non in factis , esse : et in conciliis magis 
concionibusque, quam in acie, apparere. Itaque parvi Achae- 
orum existimationem , quibus notos esse se scirent , fecisse : 
legatis regis , et per eos absenti regi eum se iactasse. Quod 
si quis antea ignorassct , quae res Antiochum et Aetolos con- 
iunxisset, ex legatorum sermone potuisse apparere: mentiendo 
in vicem iactandoque vires , quas non haberent , inflasse 
rana spe, atque inflatos esse: dum ii ab se Philippum vic- 
tum , sua virtute protectos Romanos , et quae modo au- 
diebatis , narrant ; vos ecterasque civitates et gentes suam 
sectam esse secuturos : rex contra peditum equitumque nubes 
indat , et consternit maria suis classibus. Est autem res 
simillima coenae Chalcidensis hospitis mei, hominis et boni, 
et sciti convivatoris. Apud quem solstitiali tempore comiter 
accepti quum miraremur , unde illi eo tempore anni tam 
multa et vatia venatio ; homo non , quam isti sunt , glo- 
riosus , renidens , condimentis , ait , varietatem illam et 
speciem ferinae carnis ex mansueto sue factam. Hoc dici 
apte in copias regis , quae paullo ante iactatae sint, posse. 

Varia enim genera armorum , et multa nomina gentium 
inauditarum, Dahas, et Medos, et Cadusios, et Elymae- 
os , Syros omnes esse : haud paullo mancipiorum melius , 
propter serxilia ingenia , quam militum genus. Et utinam 
subiicere oculis vestris , Achaei , possem concursationem regis 
magni ab Demetriade, nunc Lamiam in concilium Aetolorum, 
nunc Chalcidem ! Videretis vix duarum male plenarum 
legiuncularum instar in castris regis: videretis regem, nunc 
mendicantem prope frumentum ab Aetolis , quod militi ad- 
metiatur : nunc mutuas pecunias fenore in stipendium quae- 
rentem : nunc ad portas Chalcidis stantem : et mox inde 
exclusum , nihil aliud quam Aulide atque Euripo spectatis, 
in Aetoliam redeuntem. Male credideiunt et Antiochus Ae- 
tolis , et Aetoli regiae vanitati. Quo minus vos decipi de- 
betis , sed expertae toties spectatacque Romanorum fidei 
a-edere. Nam quod optimum esse dicant , non interponi vos 
bello ; nihil imo tam alienum rebus vestris est. Quippe sine 
gratia , sine dignitate , praemium victoris eritis. 

L. Nec absurde adversus utrosquo respondisse visus 
est, et facile erat orationem apud faventes aequis auribus 
accipi. Nulla enim ncc disceptatio , nec dubitatio fuit , 
quin omnes , eosdem genti Achaeorum hostes et amicos, 
quos populus romanus censuisset, iudicarent, bellumque 
et Antiocho, et Aetolis nuntiari iuberent. Auxilia etiam, 
quo censuit Quinctius, quingentorum militum Chalcidem, 
quingentorum Piraeeum extemplo miserunt. Erat enim 
haud procul seditione Athenis res , trahentibus ad An- 
tiochum quibusdam spe largitionum venalem pretio mul- 
titudinem ; donec ab iis, qui romanac partis erant, Quin- 
ctius est accitus , et , accusante Leonte quodam , Apol- 
lodorus auctor defectionis damnatus , atque in exsilium 
est eiectus. Et ab Achaeis quidem cum tristi responso 
legatio ad regem rediit. Boeoti nihil certi responderunt: 
quum Antiochus in Boeotiam venisset, tum, quid sibi faciun- 
dum esset , se deliberaturos esse. Antiochus, quum ad Chal- 
cidis praesidium, et Achaeos et Eumenem regem misisse 
audisset, maturandum ratus, ut et praevenirent sui , et 
venientes, si possent, exciperent, Menippum cum tribus 
ferme millibus militum, et cum omni classe Polyxenidam 
mittit. Ipse paucos post dies sex millia suorum militum, 

et ex ea copia , quae Lamiae repente colligi potuit , 
non ita multos Aetolos ducit. Achaei quingenti , et ab 
Eumene rege modicum auxilium missum , duce Xeno- 
clide chalcidensi , nondum obsessis itineribus, tuto trans- 
gressi Euripum, Chalcidem pervenerunt. Romani milites, 
quingenti ferme et ipsi, quum iam Menippus castra ante 
Salganea ad Hermaeum, qua transitus ex Boeotia in Eu- 
boeam insulam est , haberet , venerunt. Mictio erat cum 
iis, legatus a Chalcide ad Quinctium , ad id ipsum prae- 
sidium petendum , missus. Qui postquam obsessas ab 
hostibus fauces vidit , omisso ad Aulidem itinere, Delium 
convertit , ut inde in Euboeam transmissurus. 

LI. Templum est Apollinis Delium , imminens mari : 
quinque millia passuum ab Tanagra abest. Minus quatuor 
millium inde in proxima Euboeae est mari traiectus. Ubi 
et in fano lucoque , ea religione et eo iure sancto, quo 
sunt templa, quae asyla Graeci appellant , et nondum aut 
indicto bello , aut ita commisso, ut strictos gladios, aut 
sanguinem usquam factum audisscnt, quum per magnum 
otium milites , alii ad spectaculum templi iucique versi, 
alii in litore inermes vagarentur , magna pars per agros 
lignatum pabulatumque dilapsa esset; repente Menippus, 
palatos passim aggressus , eos cecidit , ad quinquaginta 
vivos cepit. Perpauci effugerunt , in quibus Mictio parva 
oneraria nave exceptus. Ea res Quinctio Romanisque , 
sicut iactura militum molesta , ita ad ius inferendi An- 
tiocho belli adiecisse aliquantum videbatur. Antiochus , 
admoto ad Aulidem exercitu , quum rursus oratores , 
partim ex suis , partim Aetolos, Chalcidem misisset, qui 
eadem illa , quae nuper, cum minis gravioribus agerent, 
nequidquam contra Mictione et Xenoclide tendentibus , 
facile tenuit, ut portae sibi aperirentur. Qui romanae partis 
erant , sub adventum regis urbe excesserunt. Achaeorum 
et Eumenis milites Salganea tenebant. Et in Euripo ca- 
stellum romani milites pauci custodiae causa loci com- 
muniebant. Salganea Menippus, rex ipse castellum Euripi 
oppugnare est adortus. Priores Achaei et Eumenis milites 
pacti, ut sine fraude liceret abire, praesidio excesserunt. 
Pertinacius Romani Euripum tuebantur. Hi quoque tamen, 
quum terra marique obsiderentur , et iam machinas 

torincntaque comportari viderent, non tulere obsidionem. 
Quum id , quod caput erat Euboeae , teneret rex , ne 
ceterae quidem eius insulae urbes imperium abnuerunt : 
magnoque principio sibi orsum bellum videbatur, quod 
tanta insula et tot opportunae urbes in suam ditionem 
venissent. 

EPITOME 

LIBRI XXXVI. 


M\ Acilius Glabrio consul Antiochum , apud Thermo- 
pylas , Philippo rege adiuvante , victum , Graecia expulit, 
idemque Aetolos subegit. P. Cornelius Scipio Nasica consul 
aedem Matris dedm , quam ipse in Palatium intulerat , vir 
optimus a senatu iudicatus, dedicavit; idemque Boios Gallos 
metos in deditionem accepit , et de iis triumphavit. Prae- 
terea navalia certamina prospera adversus praefectos An- 
tiochi regis referuntur. 

T. LIVII PATAVINI 

LIBER XXXVI. 

\ 

P. Cornelium Cn. filium Scipionem et M\ Acilium Gla- 
brionem consules , inito magistratu , patres, priusquam 
de provinciis agerent , res divinas facere maioribus ho- 
stiis iusserunt in omnibus fanis , in quibus lectisternium 
maiorem partem anni fieri solet; precarique, quod senatus 
de novo bello in animo haberet , ut ea res senatui po- 
puloque romano bene atque feliciter eveniret. Ea omnia 
sacrificia laeta fuerunt, primisque hostiis perlitatum est: 
et ita haruspices responderunt, eo bello terminos populi 
romani propagari, victoriam ac triumphum ostendi. Haec 
quum renuntiata essent , solutis religione animis, patres 
rogationem ad populum ferri iusserunt : Vellent iuberentne, 
cum Antiocho rege , quique eius sectam secuti essent, bellum 
iniri? si ea rogatio perlata esset, tum, si ita videretur 
consulibus , rem integram ad senatum referrent. P. Cor- 
nelius eam rogationem pertulit. Tum senatus decrevit, ut 
consules Italiam et Graeciam provincias sortirentur ; cui 
Graecia evenisset , ut praeter eum numerum militum , 
quem L. Quinctius in eam provinciam ex auctoritate se- 
natus scripsisset imperassetve , eum exercitum acciperet, 
quem M. Baebius praetor anno priore ex senatusconsulto 
in Macedoniam traiecisset. Et extra Italiam permissum, 
ut, si res postulasset, auxilia ab sociis , ne supra quinque 
millium numerum , acciperet. L. Quinctium superioris 
anni consulem legari ad id bellum placuit Alter consul,- 
cui Italia provincia evenisset , cum Boiis iussus bellum 
gerere, utro exercitu mallet ex duobus, quos superiores 
consules habuissent; alterum ut mitteret Romam, eaeque 
urbanae legiones essent paratae , quo senatus censuisset. 

II. His ita in senatu aa id , quae cuius provincia foretj 
decretis, tum demum sortiri consules placuit. Acilio Grae- 
cia , Cornelio Italia evenit Certa deinde sorte senatus- 
consultum factum est : quod populus romanus eo tempore 
duellum iussisset esse cum rege Antiocho, quique sub imperio 
eius essent , ut eius rei causa supplicationem imperarent 
Vol. hi . 14 

consules : utique M . Acilius consul ludos magtios lovi vo- 
veret , et dona ad omnia pulvinaria, ]d votum in haec 
verba , praeeunte P. Licinio pontifice maximo , consul 
nuncupavit : Si duellum , quod cum rege Antiocho sumi 
populus iussit , id ex sententia senatus populique romani 
confectum erit ; tum tibi , Iupiter , populus romanus ludos 
magnos dies decem continuos faciet ; donaque ad omnia pul- 
vinaria dabuntur de pecunia , quantam senatus decreverit. 
Quisquis magistratus eos ludos quando ubique faxit, hi ludi 
recte facti, donaque data recte sunto. Supplicatio inde ab 
duobus consulibus edicta per biduum fuit. Consulibus sor- 
titis provincias, extemplo et praetores sortiti sunt. M. lunio 
Bruto iurisdictio utraque evenit , A. Cornelio Mammulae 
Bruttii , M. Aemilio Lepido Sicilia, L. Oppio Salinatori 
Sardinia , C. Livio Salinatori classis , L. Aemilio Paullo 
Hispania ulterior. His ita exercitus decreti. A. Cornelio 
novi milites , conscripti priore anno ex senatusconsulto 
a L. Quinctio consule , dati sunt ; iussusque tueri omnem 
oram circa Tarentum Brundisiumque. L. Aemilio Paullo 
in ulteriorem Hispaniam praeter cum exercitum, quem 
a M. Fulvio propraetore accepturus esset , decretum est, 
ut novorum militum tria millia duceret, et trecentos 
equites ; ita ut iu iis duae partes soci&m latini nominis, 
tertia civium romanorura esset Idem supplementi ad 
C. Flaminium , cui imperium prorogabatur, in Hispaniam 
citeriorem est missum. M. Aemilius Lepidus a L. Valerio, 
cui successurus esset , simul provinciam exercitumque 
accipere iussus : L. Valerium, si ita videretur, pro prae- 
tore in provincia retinere , et provinciam ita dividere , 
ut una an Agrigento ad Pachynum esset, altera a Pachyno 
Tyndarium. Eam maritimam oram L. Valerius viginti 
navibus longis custodiret. Eidem praetori mandatum, ut 
duas decumas frumenti exigeret : id ad mare compor- 
tandum devehendumque in Graeciam curaret. Idem L. 
Oppio de alteris decumis exigendis in Sardinia imperatum. 
Ceterum non in Graeciam , sed Bomam , id frumentum 
portari placere. C. Livius praetor , cui classis evenerat, 
cura triginta navibus paratis traiiccre in Graeciam primo 
quoque tempore iussus, et ab Atilio naves accipere. Veteres 
naves, quae in navalibus erant, ut reficeret et armaret, 

M. lunio praetori negotium datum est, et in eam classem 
socios navales libertinos legeret. 

111. Legati terni in Africam ad Carthaginienses et in 
Numidiam ad frumentum rogandum, quod in Graeciam 
portaretur , missi ; pro quo pretium solveret populus ro- 
manus. Adeoque in apparatum curamque eius belli civitas 
intenta fuit, ut P. Cornelius consul ediceret, Qui sena- 
tores essent , quibusque in senatu sententiam dicere liceret , 
quique -minores magistratus essent, ne quis eorum longius 
ab urbe Roma abiret , quam unde eo die redire posset ; neve 
uno tempore quinque senatores ab urbe romana abessent. 
In comparando impigre classem C. Livium praetorem 
contentio , orta cum colonis maritimis, paullisper tenuit. 
Nam, quum cogerentur in classem, tribunos plebei ap- 
pellarunt : ab iis ad senatum reiecti sunt. Senatus ita , 
ut ad unum omnes consentirent , decrevit , vacationem 
rei navalis bis colonis non esse. Ostia , et Fregenae, et 
Castrum novum , et Pyrgi , et Antium , et Tarracina , 
et Minturnae , et Sinuessa fuerunt , quae cum praetore 
de vacatione certaverunt. Consul deinde M’. Acilius ex 
senatusconsulto ad collegium fecialium retulit: lpsine uti- 
que regi Antiocho indiceretur bellum, an ad praesidium nun- 
tiaretur ? et num Aetolis quoque separatim indici iuberenl 
bellum 1 ct num prius societas iis et amicitia renuntianda 
esset , quam bellum indicendum ? Feciales responderunt : 
lam ante sese , quum de Philippo consulerentur, decresse , 
nihil referre , ipsi coram, an ad praesidium, nuntiaretur. 
Amicitiam renuntiatam rideri , quum legatis , toties repeten- 
tibus res, nec reddi, nec satisfieri aequum censuissent. Aetolos 
ultro sibi bellum indixisse , quum Demetriadem , sociorum 
urbem , per vim occupassent ; Chalcidem terra marique op- 
pugnatum issent ; regem Antiochum in Europam ad bellum 
populo romano inferendum traduxissent. Omnibus iam salis 
comparatis, M’. Acilius consul edixit: Ut, quos L. Quin- 
ctius milites conscripsisset, et quos sociis nominique latino 
imperassct , quos secum in provinciam ire oporteret, et tri- 
buni militum legionis primae et tertiae , uti omnes Brun- 
disium Idibus Maiis convenirent. Ipse ante diem quintum 
Nonas Maias paludatus urbe egressus est. Per eosdem dies 
ct praetores in provincias profecti sunt. 

IV. Sub idem tempus legati ab duobus regibus, Phi- 
lippo Macedoniae et Ptolemaeo Aegypti rege Romam 
venerunt , pollicentes ad bellum auxilia , et pecuniam , 
et frumentum. Ab Ptolemaeo etiam mille pondo auri , 
viginti millia pondo argenti allata. Nihil eius acceptum. 
Gratiae regibus actae : et , quum uterque se cum omni- 
bus copiis in Aetoliam venturum, belloque interfuturum 
polliceretur , Ptolemaeo id remissum : Philippi legatis 
responsum , gratum eum senatui populoque romano fac- 
turum , si M\ Acilio consuli non defuisset. Item ab 
Carthaginiensibus et Masinissa rege legati venerunt. Car- 
thaginienses tritici modium mille, nordei quingenta millia 
ad exercitum , dimidium eius Romam apportaturos pol- 
liciti sunt : id ut ab se munus Romani acciperent, petere 
sese : et classem suorum suo sumptu comparaturos : et 
stipendium , quod pluribus pensionibus in multos annos 
deberent , praesens omne daturos. Masinissae legati quin- 
genta millia modium tritici, trecenta hordei ad exercitam 
in Graeciam ; Romam trecenta millia modium tritici , 
ducenta quinquaginta hordei ; equites quingentos, elephan- 
tos viginti regem ad M’. Acilium consulem missurum. De 
frumento utrisque responsum , ita usurum eo populum 
romanum , si pretium acciperent De classe Carthaginien- 
sibus remissum ; praeterquam si quid navium ex foedere 
deberent. De pecunia item responsum, nullam ante diem 
accepturos. 

V. Quum haec Romae agebantur, Chalcide Antiochus, 
»c cessaret per hibernorum tempus , partira ipse solli- 
citabat civitatium animos mittendis legatis, partim ultro 
ad eum veniebant: sicut Epirotae .communi gentis con- 
sensu , et Elei e Peloponneso venerunt Elei auxilium ad- 
versus Achaeos petebant , quos , post bellum non ex sua 
sententia indictum Antiocho , primum civitati suae arma 
illaturos credebant. Mille iis pedites cum duce cretensi 
Enphane sunt missi. Epirotarum legatio erat minime in 
partem ullam liberi aut simplicis animi. Apud regem 
gratiam initam volebant cum eo , ut caverent , ne quid 
offenderent Romanos. Petebant enim , ne se temere in 
causam deduceret , expositos adversus Italiam pro omni 
Graecia , et primos impetus Romanorum excepturos. Sed , 

si ipse posset terrestribus navalibusque copiis praesidere Epiro, 
cupide eum omnes Epirotas et urbibus et portubus suis ac- 
cepturos : si id Yion posset, deprecari , ne se 7iudos atque 
inermes romano bello obiiccret. Hac legatione id agi ap- 

E arebat , ut, sive (quod magis credebant) abstinuisset 
piro , integra sibi omnia apud exercitus romanos essent, 
conciliata satis apud regem gratia, quod accepturi fuissent 
venientem; sive venisset, sic quoque spes veniae ab Ro- 
manis foret , quod , non exspectato longinquo auxilio ab 
se , praesentis viribus succubuissent. Huic tam perplexae 
legationi , quia non satis in promptu erat, quid respon- 
deret , legatos se missurum ad eos dixit , qui de iis , 
quae ad illos seque communiter perlinerent, loquerentur. 

VI. In Boeotiam ipse profectus est , causas in speciem 
irae adversus Romanos eas, quas ante dixi, habentem; 
Brachyllae necem, et bellum a Quinctio Coroneae, prop- 
ter romanorum militum caedes , illatum ; re vera per 
multa iam saecula publice privatimque labante egregia 

3 uondam disciplina gentis , et multorum eo statu , qui 
iuturnus esse sine mutatione rerum non posset. Ob- 
viam effusis undique Boeotiae principibus, Thebas venit. 
Ibi in concilio gentis , quampiam et ad Delium, impetu 
in praesidium romanum facto , et ad Chalcidem commi- 
serat nec a parvis nec dubiis principiis bellum , tamen 
eandem orationem exorsus , qua in colloquio primo ad 
Chalcidem , quaque per legatos in concilio Achaeorum 
usus erat, ut amicitiam secum institui, non bellum indici 
Romanis postularet. Neminem , quid ageretur , fallebat. 
Decretum tamen sub levi verborum praetextu pro rege 
adversus Romanos factum est. Hac quoque gente adiuncta 
Chalcidem regressus , praemissis inde literis , ut Deme- 
triadem convenirent principes Aetolorum , cum quibus 
de summa rerum deliberaret, navibus eo ad diem indic- 
tam concilio venit. Et Amynandcr accitus ad consul- 
tandum ex Athamania : et Hannibal Poenus , iam diu 
non adhibitus, interfuit ei concilio. Consultatum de Thes- 
salorum gente est, quorum omnibus, qui aderant, vo- 
luntas tentanda videbatur. In eo modo diversae sententiae 
erant , quod alii extemplo agendum; alii ex hieme, quae 
tum ferme media erat, differendum in veris principium; 

et alii legatos tantummodo mittendos ; alii cum omnibus 
copiis eundum censebant , lerrendosque metu , si cun- 
ctarentur. 

VII. Quum circa hanc fere consultationem disceptatio 
omnis verteretur, Hannibal, nominatim interrogatus sen- 
tentiam , in universi belli cogitationem regem atque eos, 
qui aderant , tali oratione avertit : Si , ex quo traiecimus 
in Graeciam , adhibitus essem in consilium , quum de Eu- 
boea , de Achaeis , de Boeotia agebatur ; eandem senten- 
tiam dixissem , quam hodie , quum de Thessalis agitur , 
dicam. Ante omnia Philippum et Macedonas in societatem 
belli quacunque ratione censeo deducendos esse. Nam quod 
ad Euboeam Boeotosquc et Thessalos attinet , cui dubium 
est , quin , ut quibus nullae suae vires sint , praesentibus 
adulando sempei' , quem metum in consilio habeant, eodem 
ad impetrandam veniam utantur? simul ac romanum exer- 
citum in Graecia viderint, ad consuetum imperium se aver- 
tant ? nec iis noxiae futurum sit , quod , quum Romani 
procul abessent , tum tuam praesentis excrcitusquc tui ex- 
periri noluerint ? Quanto igitur prius potiusque est , Phi- 
lippum nobis coniungere, quam hos? cui, si semel in causam 
descenderit, nihil integri futurum sit, quique eas vires afferat, 
quae non accessio tantum ad romanum esse bellum , sed 
per se ipsae nuper sustinere potuerint Romanos. Hoc ego 
adiuncto ( absit verbo invidia ) qui dubitare de eventu pos- 
sim? quum, quibus adversus Philippum valueiint Romani, 
iis nunc fore videam , ut ipsi oppugnentur. Aetoli, qui Phi- 
lippum ( quod inter omnes constat) vicerunt, cum Philippo 
adversus Romanos pugnabunt. Amynander atque Athama- 
num gens , quorum secundum Aetolos plurima fuit opera in 
eo bello , nobiscum stabunt. Philippus tum , te quieto, totam 
molem sustinebat belli: nunc duo maximi reges , Asiae Eu- 
ropaeque viribus, adversus unum populum, ( ut meam utram- 
que fortunam taceam ) patrum certe aetate ne uni quidem 
Epirotarum regi parem , ( quid tandem erit vobiscum com- 
paratus? ) geretis bellum. Quae igitur res mihi fiduciam 
praebet , coniungi nobis Philippum posse? Una, communis 
utilitas , quae societatis maximum vinculum est : altera , 
auctores vos Aetoli. Vester enim legatus hic Thoas inter 
cetera , quae ad exciendum in Graeciam Antiochum dicere 

est solitus , ante omnia hoc scmper affirmavit : fremere Phi- 
lippum , cl aegre pati , sub specie pacis leges servitutis sibi 
impositas. Ille quidem ferae bestiae vinctae aut clausae , et 
refringere claustra cupienti , regis iram verbis aequabat. 
Cuius si talis animus est , solvamus nos eius vincula et 
claustra refringamus , ut erumpere diu coercitam iram in 
hostes communes possit. Quod si nihil eum legatio nostra 
moverit, at nos, quoniam nobis eum adiungere non possumus, 
ne hostibus nostris ille adiungi possit , caveamus. Seleucus 
filius tuus Lysimachiae est : qui si eo exercitu, quem secum 
habet , per Thraciam proxima Macedoniae coeperit depo- 
pulari ; facile ab auxilio ferendo Romanis Philippum ad 
sua potissimum tuenda avertet. De Philippo meam senten- 
tiam habes. De ratione universi belli quid sentirem , iam 
ab initio non ignorasti. Quod si tum auditus forem , non 
in Euboea Chalcidem captam , et castellum Euripi expu- 
gnatum Romani, sed Etruriam Ligurumque et Galliae 
Cisalpinae oram bello ardere , et , qui maximus iis terror 
est , Hannibalem in Italia esse audirent. Nunc quoque ar- 
cessas censeo omnes navales terrestresque copias. Sequantur 
classem onerariae cum commeatibus : nam hic sicut ad belli 
munera pauci sumus, sic nimis multi pro inopia commeatuum. 
Quum omnes tuas contraxeris vires , divisam classem par- 
tim Corcyrae in statione habebis , ne transitus Romanis 
liber ac tutus pateat : partim ad litus Italiae , quod Sar- 
diniam Africamque spectat , traiicies : ipse cum omnibus 
terrestribus copiis in byllinum agrum procedes. Inde Grae- 
ciae praesidebis , et speciem Romanis traiecturum te prae- 
bens , et , si res poposcerit , traiccturus. Haec suadeo, qui, 
ut non omnis peritissimus sim belli , cum Romanis certe 
bellare bonis malisque meis didici. In quae consilium dedi, 
in eadem nec infidelem , nec segnem operam polliceor. Dii 
approbent eam sententiam , quae tibi optima visa fuerit. 

VIII. Haec ferme Hannibalis oratio fuit; quam lau- 
darunt magis in praesentia , qui aderant , quam rebus 
ipsis exsecuti sunt. Nihil enim eorum est facium , nisi 
quod ad classem copiasque arcessendas ex Asia Polyxe- 
nidam misit. Legati Larissam ad concilium Thessalorum 
sunt missi , et Aetolis Amynandroque dies ad convenien- 
dum exercitui Pheras est dictus. Eodem et rex cum suis 

copiis confcstini venit. Ibi dum opperitur Amynandrum 
atque Aetolos , Philippum Megalopolitanum cum duobus 
millibus hominum ad legenda ossa Macedonum circa Cy- 
noscephalas , ubi debellatum erat cum Philippo, misit, 
sive ab ipso, quaerente sibi commendationem ad Mace- 
donum gentem et invidiam regi , quod insepultos mili- 
tes reliquisset, monitus ; sive ab insita regibus vanitate 
ad consilium specie amplum , re inane , animo adiecto. 
Tumulus est, in unum ossibus, quae passim strata erant, 
coacervatis , factus ; qui nullam gratiam ad Macedonas, 
odium ingens ad Philippum movit. Itaque , qui ad id 
tempus fortunam esset in consilio habiturus, is extemplo 
ad M. Baebium propraetorem misit, Antiochum in Thes- 
saliam impetum fecisse. Si videretur ei, moveret ex hibernis : 
se obviam processurum, ut, quid agendum esset, consultarent. 

IX. Antiocho , ad Pheras iam castra habenti, ubi con- 
junxerant ei se Aetoli et Amynander , legati ab Larissa 
venerunt, quaerentes , quod ob factura dictumve Thes- 
salorum bello lacesseret eos? simul orantes , ut, remoto 
exercitu , per legatos , si quid ei videretur , secum di- 
sceptaret. feodem tempore quingentos armatos, duce Hip- 
polocho, Pheras in praesidium miserunt. Hi, exclusi aditu, 
iam omnia itinera obsidentibus regiis , Scotussam se re- 
ceperunt. Legatis Larissaeorum rex clementer respondit, 
Non belli faciendi , sed tuendae et stabiliendae libertatis 
Thessalomm causa , se Thessaliam intrasse. Similia his 
qui cum Pheraeis ageret, missus. Cui nullo dato responso, 
Pheraei ipsi legatum ad regem , principem civitatis Pau- 
saniam , miserunt. Qui quum haud dissimilia his, ut in 
causa pari , quae pro Chalcidensibus in colloquio ad Eu- 
ripi fretum dicta erant, quaedam etiam ferocius, egisset; 
rex etiam atque etiam deliberare eos iussos , ne id con- 
silii caperent, cuius, dum in futurum nimis cauti et 
providi essent, extemplo poenileret, dimisit. Haec renun- 
tiata Pheras legatio quum esset , ne paullum quidem 
dubitarunt , quin pro fide erga Romanos, quidquid fors 
belli tulisset, paterentur. Itaque et hi summa ope para- 
bant se ad urbem defendendam : et rex ab opaiii parte 
simul oppugnare moenia est aggressus ; et , ut qui satis 
intclligeret , ( neque enim dubium erat ) in eventu eius 

urbis positum esse , quam primam aggressus esset, aut 
sperni deinde ab universa gente Thessalorum, aut timeri 
se , omnem undique terrorem obsessis iniecit. Primum 
impetum oppugnationis satis constanter sustinuerunt ; dein 
quum multi propugnantes caderent , aut vulnerarentur, 
labare animi coepere. Revocati deinde castigationibus prin- 
cipum ad perseveraudum in proposito , relicto exteriore, 
circulo muri , delicientibus iam copiis , in interiorem 
partem urbis concesserunt ; cui brevior orbis munitionis 
circumieclus erat. Postremo victi malis , (pium timerent, 
ne vi captis nulla apud victorem venia esset, dediderunt 
sesc. Nihil inde moratus rex, quatuor millia armatorum, 
dum recens terror esset , Scotussam misit. Nec ibi mora 
deditionis est facta, cernentibus Pheraeorum recens exem- 
plum : qui , quod pertinaciter primo abnuerant , malo 
domiti tandem fecissent. Cum ipsa urbe Hippolochus 
Larissaeorumque deditum est praesidium. Dimissi ab rege 
inviolati omnes; quod eam rem magni momenti futuram 
rex ad conciliandos Larissaeorum animos credebat. 

X. Intra decimum diem , quam Pheras venerat , his 
perfectis , Cranonem , profectus cum toto exercitu, primo 
adventu cepit. Inde Cypaeram et Metropolim, et iiscir- 
cumiecla castella recepit; oinniaque iam regionis eius , 
praeter Atracem et Gyrtonem, in potestate erant. Tum 
aggredi Larissam constituit : ratus vel terrore ceterarum 
expugnatarum, vel beneGcio praesidii dimissi, vel exemplo 
tot civitatium dedentium sesc , non ultra in pertinacia 
mansuros. Elephantis agi ante signa terroris causa iussis, 
quadrato agmine ad urbem incessit : ut incerti fluctua- 
rentur animi magnae partis Larissaeorum inter metum 
praesentem hostium et verecundiam absentium sociorum. 
Per eosdem dies Amynander cum Athamanum iuventute 
occupat Pellinaeum : et Menippus, cum tribus millibus 
peditum Aetolorum et ducentis equitibus in Perrhaebiam 
profectus, Malloeam et Cyrclias vi cepit, depopulatusque 
est agrum tripolitanum. His raptim peractis, Larissam 
ad regem redeunt : consultanti , quidnam agendum esset 
de Larissa , supervenerunt. Ibi in diversum sententiae 
tendebant : aliis , vim adhibendam , et non differendum 
censentibus , quin operibus ac machinis simul undique 

moenia aggrederentur urbis silae in plano, apertae cam- 
pestri undique aditu : aliis nunc vires urbis, nequaquam 
Pheris conferendae , memorantibus : nunc hiemem et 
tempus anni nulli bellicae rei , minime obsidioni atque 
oppugnationi urbium , aptum. Incerto regi inter spem 
metumque legali a Pharsalo , qui ad dedendam urbem 
suam forte venerant , animos auxerunt. M. Baebius 
iuterim , cum Philippo in Oassaretiis congressus , Ap. 
Claudium ex communi consilio ad praesidium Larissae 
misit, qui per Macedoniam magnis itineribus in iu<nim 
montium, quod super Gonnos est, pervenit. Oppidum 
Gonni viginti millia ab Larissa abest , in ipsis faucibus 
saltus, quae Tempe appellantur, situm. Ibi castra me- 
tatus latius , quam pro copiis, et plures, quam quot satis 
in usum erant , ignes quum accendisset, speciem, quam 
quaesierat , hosti fecit , omnem ibi romanum exercitum 
cum rege Philippo esse. Itaque hiemem instare apud 
suos causatus rex , unum tantum moratus diem, ab La- 
rissa recessit, et Demetriadem rediit: Aetolique et Atha- 
manes in suos receperunt se fines. Appius , etsi , cuius 
rei causa missus erat, solutam cernebat obsidionem, tamen 
Larissam ad confirmandos in reliquum sociorum animos 
descendit : duplexque laetitia erat , quod et hostes exces- 
serant finibus , et intra moenia praesidium romanum 
cernebant. 

XI. Kex Chalcidem a Demetriade profectus , amore 
captus virginis chalcidensis Cleoptolemi filiae, quum pa- 
trem , primo allegando , deinde coram ipse rogando , 
fatigasset , invitum se gravioris fortunae conditioni illi- 
gantem , tandem impetrata re , tanquam in media pace 
nuptias celebrat: et reliquum hiemis, oblitus quantas simul 
duas res suscepisset, bellum romanum et Graeciam libe- 
randam , omissa omnium rerum cura , in conviviis et 
vinum sequentibus voluptatibus , ac deinde , ex fatiga- 
tione magis , quam satietate carum, in somno traduxit. 
Eadem omnes praefectos regios , qui ubique, ad Boeotiam 
maxime , praepositi hibernis erant , cepit luxuria. In 
eandem et milites effusi sunt : nec quisquam eorum aut 
arma induit , aut stationem , aut vigilias servavit ; aut 
quidquam, quod militaris operis, aut muneris esset, fecit. 

Itaque principio veris, quum per Phocidem Chaeroneam, 
quo convenire omnem undique exercitum iusserat, ve- 
nisset ; facile animadvertit , nihilo severiore disciplina 
milites , quam ducem , hibernasse. Alexandrum inde 
Acarnana et Menippum macedonem Stratum Aetoliae 
copias ducere iussit : ipse , Delphis sacrificio Apollini 
facto , Naupactum processit. Consilio principum Aetoliae 
habito , via , quae praeter Calydonem et Lysimachiam 
fert , ad Stratum suis , qui per Maliacum sinum venie- 
bant , occurrit. Ibi Mnasilochus princeps Acarnanum , 
multis emptus donis , non ipse solum gentem regi con- * 
ciliabat , sed Clyturu etiam praetorem, penes quem tum 
summa potestas erat , in suam sententiam adduxerat. Is 
quum Leucadios , quod Acarnaniae caput est, non facile 
ad defectionem posse cerneret impelli , propter metum 
romanae classis , quae cum Atilio, quaeve circa Cephal- 
leniam erat , arte eos est aggressus. Nam quum in con- 
cilio dixisset, tuenda mediterranea Acarnaniae esse, et 
omnibus , qui arma ferrent , exeundum ad Medionem et 
Thyrium , ne ab Antiocho aut Aetolis occuparentur ; 
fuere , (jui dicerent , nihil attinere omnes tumultuose 
concitari: salis esse quingentorum hominum praesidium. 
Eam iuventutem nactus , trecentis Medione , ducentis 
Thyrii in praesidio positis , id agebat , ut pro obsidibus 
futuri venirent in potestatem regis. 

XII. Per eosdem dies legati regis Medionem venerunt. 
Quibus auditis, quum in concione, quidnam respondendum 
regi esset, consultaretur; et alii manendum in romana 
societate , alii non aspernandam amicitiam regis cense- 
rent ; media visa est Clyti sententia , eoquo accepta, ut 
ad regem mitterent legatos , peterentque ab eo , ut Me- 
dionios super tanta re consultare in concilio Acarnanum 

f «ateretur. In eam legationem Mnasilochus, et qui eius 
actionis erant, de industria comedi, clam missis, qui 
regem admovere copias iuberent , ipsi terebant tempus. 
Itaque vixdum iis egressis legatis, Antiochus in finibus, 
mox ad portas erat, et trepidantibus, qui expertes pro- 
ditionis fuerant , tumulluoseque iuventutem ad arma vo- 
cantibus , ab Clvto et Mnasilocho in urbem est inductus : 
et , aliis sua voluntate aflluentibus, metu coacti etiam , 

qui dissentiebant , ad regem convenerunt. Quos placida 
oratione territos quum permulsisset , ad spem vulgatao 
clementiae aliquot populi Acarnaniae defecerunt. Thyrium 
a Medione profectus est , Mnasiloco eodem et legatis 
praemissis. Ceterum detecta Medione fraus cautiores, non 
timidiores , Thyrienses fecit , dato ei haud perplexo re- 
sponso, nullam se novam societatem , nisi ex auctoritate 
romanorum imperatorum , accepturos , portisque clausis, 
armatos in muris disposuerunt. Et peropportune ad con- 
tirmandos Acarnanum animos Cn. Octavius missus a 
Quinctio , quum praesidium et paucas naves ab A. Po- 
stumio , qui ab Atilio legato Cephalleniae praepositus 
fuerat , accepisset , Leucadem venit , implcvitquc spei 
socios : M’. Acilium consulem iam cum legionibus mare 
traiecisse, et in Thessalia castra romana esse. Hunc ru- 
morem quia similem veri tempus anni maturum iam ad 
navigandum faciebat ; rex , praesidio Medione imposito, 
et in quibusdam aliis Acarnaniae oppidis , Thyrio ab- 
scessit, et per Aetoliae ac Phocidis urbes Chalcidem rediit. 

XIII. sub idem tempus M. Baebius et Philippus rex, 
iam ante per hiemem in Dassaretiis congressi , quum 
Ap. Claudium , ut obsidione Larissam eximeret, in Thes- 
saliam misissent , quia id tempus rebus gerendis imma- 
turum erat, in hiberna regressi, principio veris coniunctis 
copiis in Thessaliam descenderunt. In Acarnania tum 
Antiochus erat. Advenientes , Philippus Malloeam Per- 
rhaebiae, Baebius Phacium est aggressus , quo primo 
prope impetu facto , Phaestum eadem celeritate capit. 
Inde Atracem quum se recepisset, Cyretias hinc et Eri • 
tium occupat : praesidiisque per recepta oppida dispositis, 
Philippo rursus obsidenti Malloeam se coniungit. Sub ad- 
ventum romani exercitus, seu ad metum virium, seu ad 
spem veniae , quum dedidissent sese ; ad ea recipienda 
oppida, quae Atnamanes occupaverant, uno agmine ierunt. 
Erant autem haec , Aeginium , Ericinium, Gomphi, Si- 
lana j Tricca , Meliboea , Phaloria. Inde Pellinaeum , 
ubi Philippus megalopolitanus cum quingentis peditibus 
et equitibus quadraginta in praesidio 'erat , et circum- 
sidunt , et , priusquam oppugnarent , mittunt ad Phi- 
lippum , qui monerent , ne vim ultimam experiri vellet. 



L1B. XXXVI. CAP. XIII. XIV. 


•325 

Quibus ille satis ferociter respondit , vel lloiuanis , vel 
Thessalis se crediturum fuisse: in Philippi se potestatem 
commissurum non esse. Postquam apparuit vi agendum, 
quia videbatur et Limnaeam eodem tempore oppugnari 
posse, regem ad Limnaeam ire placuit: Baebius restitit 
ad Pelliuaeum oppugnandum. 

XIV. Per eos forte dies M’. Acilius consul , cum vi- 
ginti millibus peditum , duobus millibus equitum, quin- 
decim elephantis, mari traiecto, pedestres copias Laris- 
sam ducere delectos militum tribunos iussit : ipse cum 
equitatu Limnaeam ad Philippum venit. Adventu con- 
sulis deditio sine cunctatione est facta : tradilumque 
praesidium regium , et cum iis Athamanes. Ab Limuaea 
Pcilinaeum consul proficiscitur. Ibi primi Athamanes 
tradiderunt sese , deinde et Philippus megalopolitanus. 
Cui , decedenti de praesidio , quum obvius forte fuisset 
Philippus rex , ad ludibrium regem eum consalutari iussit: 
ipse congressus fratrem, haud sane decoro maiestali suae 
ioco , appellavit. Deducius inde ad consulem custodiri 
iussus, et haud ita multo post in vinculis Romam missus. 
Cetera multitudo Athamanum aut militum Antiochi regis, 
quae in praesidiis deditorum per eos dies oppidorum fuerat, 
Philippo tradita regi est. Fuere autem ad tria millia ho- 
minum. Consul Larissam est profectus , ibi de summa 
belli consultaturus. In itinere at) Pieria et Metropoli legati 
tradentes urbes suas occurrerunt. Philippus, Athamanum 
praecipue captivis indulgenter habitis , ut per eos con- 
ciliaret gentem , nactus spem Athamaniae poliundae , 
exercitum eo duxit , praemissis in civitates captivis. Et 
illi magnam auctoritatem apud populares habuerunt , 
clementiam erga so regis munificentiamque commemo- 
rantes : et Amynander, cuius praesentis maiestas aliquos 
in fide continuisset, veritus ne traderetur Philippo iam 
pridem hosti et Romanis merito tunc propter defectionem 
infensis , cum coniuge ac liberis regno excessit, Ambra- 
ciamque se contulit. Ita Athamania omnis in ius ditio- 
nemque Philippi concessit. Consul , ad reficienda maxime 
iumenta , (piae et navigatione, et postea itineribus fati- 
gata erant, paucos Larissae moratus dies, velut renovato 
modica quiete exercitu Cranonem est progressus. Venienti 

Pharsalus, Scotussa, et Pherae, quaeque in iis praesidia 
Antiochi erant, deduntur. Ex iis interrogatis, qui ma- 
nere secum vellent, mille volentes Philippo tradit: ce- 
teros inermes Demetriadem remittit. Proernam inde re- 
cepit , et quae circa eam castella erant. Ducere tum porro 
in sinum Maliacum coopit. Appropinquante faucibus , 
super quas siti Thaumaci sunt , deserta urbe , iuventus 
omnis armata silvas et itinera insedit , et in agmen ro- 
manum ex superioribus locis incursavit. Consul primo 
mittere , qui ex propinquo colloquentes deterrerent eos 
a tali furore : postquam perseverare in incepto vidit , 
tribuno cum duorum signorum militibus circummisso , 
interclusit ad urbem iter armatis, vacuamque eam cepit. 
Tum , clamore ab tergo captae urbis audito , refugien- 
tium undique ex silvis insidiatorum caedes facta est. A 
Thaumacis altero die consul ad Spercheum amnem per- 
venit : inde Hypataeorum agros vastavit. 

XV. Quum haec agebantur, Chalcide erat Antiochus, 
iam tum cernens , nihil se ex Graecia, praeter amoena 
Chalcide hiberna et infames nuptias , petisse. Tunc Ae- 
tolorum vana promissa incusare et Thoantem: Hannibalem 
vero , non ut prudentem tantum virum , sed prope va- 
tem omnium , quae tum evenirent, admirari. Ne tamen 
temere coepta segnitia insuper everteret, nuntios in Ae- 
toliam mittit , ut , omni contracta iuventute, convenirent 
Lamiam; et ipse eo decem millia fere peditum ex iis , 
qui postea venerant ex Asia , expleta , et equites quin- 
gentos duxit. Quo quum aliquanto pauciores, quam un- 
quam antea, convenissent , et principes tantummodo cum 
paucis clientibus essent , atque ii dicerent, omnia sedulo 
ab se facta , ut quam plurimos ex civitatibus suis evo- 
carent ; nec auctoritate , nec gratia , nec imperio ad- 
versus detrectantes militiam valuisse ; destitutus undique 
et ab suis , qui morabantur in Asia, et ab sociis, qui ea, 
in quorum spem vocaverant , non praestabant , intra 
saltum Thermopylarum sese recepit, id iugum, sicut Apen- 
nini dorso Italia dividitur, ita mediam Graeciam dirimit. 
Ante saltum Thermopylarum in septentrionem versa Epi- 
rus , et Perrhaebia , et Magnesia , et Thessalia est , et 
Phthiotae Achaei , et sinus Maliacus. Intra fauces ad 

meridiem vergunt Aetoliae pars maior , et Acarnania, et 
cum Locride Phocis , et Boeotia adiunctaque insula Eu- 
boea , et, excurrente in altum, velul promontorio, Attica 
terra , sita ab tergo , et Peloponnesus. Hoc iugum , ab 
Leucate et mari ad occidentem verso per Aetoliam ad 
alterum mare orienti obiectum tendens , ea aspreta ru- 
pesque interieclas habet , ut non modo exercitus, sed ne 
expediti quidem facile ullos ad transitum calles inve- 
niant. Extremos ad orientem montes Oetam vocant, quo- 
rum quod altissimum est , Callidromon appellatur : in 
cuius valle ad Maliacum sinum vergente iter est non la- 
tius , quam sexaginta passus. Haec una militaris via est, 
qua traduci exercitus, si non prohibeantur , possint. Ideo 
Pylae , et ab aliis , quia calidae aquae in ipsis faucibus 
sunt , Thermopylae locus appellatur , nobilis Lacedae- 
moniorum adversus Persas morte magis memorabili, quam 
pugna. 

XVI. Haudquaquam pari tum animo Antiochus, intra 
portas loci eius castris positis , munitionibus insuper 
saltum impediebat : et , quum duplici vallo fossaque, et 
muro etiam , qua res postulabat , ex multa copia pas- 
si m iacentium lapidum, permunisset omnia, satis fidens, 
nunquam ea vim romanum exercitum facturum, Aetolos 
ex quatuor millibus ( tot enim convenerant ) partim ad 
Heracleam praesidio obtinendam , quae ante ipsas fauces 
posita est , partim Hypatam mittit , et Heracleam hand 
dubius consulem oppugnaturum , et iam multis nuntian- 
tibus , circa Hypatam omnia evastari. Consul, depopulatus 
hypalensem primo , deinde heracleensem agrum , inu- 
tili utrobique auxilio Aetolorum , in ipsis faucibus prope 
fontes calidarum aquarum adversus regem castra posuit. 
Aetolorum utraeque manus Heracleam sese incluserunt. 
Antiochum , cui , priusquam hostem cerneret, satis omnia 
permunita et praesidiis obsepta videbantur, timor deinde 
incessit, ne quos per imminentia iuga calles inveniret 
ad transitum Romanus. Nam et Lacedaemonios quondam 
ita a Persis eircumitos fama erat , et nuper Philippum 
ab iisdem Romanis. Itaque nuntium Heracleam ad Ae- 
tolos mittit, ut hanc saltem sibi operam eo bello praesta- 
rent, ut vertices circa montium occuparent obsiderentque, 

ne qua transire romanus posset. Hoe nuntio audito, dis- 
sensio inter Aetolos orta est. Pars imperio parendum regis 
atque eundum censebant , pars subsistendum Heracleae 
ad utramque fortunam ; ut, sive victus a consule rex esset, 
in expedito haberent integras copias ad opem propinquis 
ferendam civitatibus suis ; sive vinceret, ut dissipatos in 
fugam Romanos persequerentur. Utraque pars non mansit 
modo in sententia sua, sed etiam exsecuta est consilium. 
Duo millia Heracleae substiterunt : duo trifariam divisa 
Callidromum , et Rhoduntiam , et Tichiunta ( haec no- 
mina cacuminibus sunt ) occupavere. 

XVII. Consul postquam insessa superiora loca ab Ae- 
tolis vidit, M. Porcium Catonem et L. Valerium Flaccum, 
consulares legatos , cum binis millibus delectorum pedi- 
tum , ad castella Aetolorum , Flaccum in Rhoduntiam 
et Tichiunta, Calonem in Callidromum mittit. Ipse, prius- 
quam ad hostem copias admoveret, vocatos in concionem 
milites paucis est allocutus : Plerosque omnium, ordinum, 
milites , inter vos esse video , qui in hac eadem provincia 
T. Quinctii ductu auspicioque militaveritis. Macedonico bello 
inexstiperabilis magis saltus ad amnem Aoum fuit , quam 
hic. Quippe portae sunt hae , et unus , inter duo maria 
clausis omnibus , velut naturalis transitus est. Munitiones 
et locis opportunioribus tunc fuerunt , et validiores imposita e : 
exercitus hostium ille et numero maior , et militum genere 
aliquanto melior. Quippe illic Macedones Tliracesque et 
Illyrii erant, ferocissimae omnes gentes: hic Syri et Asiatici 
Graeci sunt , levissima genera hominum et servituti nata. 
Rex ille bellicosissimtis , exercitatus iam inde ab iuventa 
finitimis Thracum atque Illyriorum , et circa omnium ac- 
colarum bellis ; hic , ut aliam omnem vitam omittam , is 
est , qui , quum ad inferendum populo romano bellum ex 
Asia in Europam transisset , nihil memorabilius toto tem- 
pore hibernorum gesserit , quam quod amoris causa ex 
domo privata , et obscuri etiam inter populares generis , 
uxorem duxit , et novus maritus , velut saginatus nuptia- 
libus coenis, ad pugnam processit. Summa virium speique 
cius in Aetolis fuit , gente vanissima et ingratissima , ut vos 
prius experti estis , nunc Antiochus experitur. Nam nec 
convenerunt frequentes, nec contineri in castris potuerunt , 

et in seditione ipsi inter se sunt : et quum Hypatam tuen- 
dam Heracleamque depoposcissent , neutram tutati , refu- 
gerunt in iuga montium , pars Heracleae incluserunt sese. 
Ilex ipse , confessus , nusquam aequo campo non modo con- 
gredi se ad pugnam audere, sed ne castra quidem in aperto 
ponere , relicta omni ante se regione ea , quam se nobis ac 
Philippo ademisse gloriabatur , condidit se intra rupes : ne 
ante fauces quidem saltus , ut quondam Lacedaemonios fama 
est , sed intra penitus retractis castris : quod quantum in- 
terest ad timorem ostendendum , an muris alicuius urbis ob- 
sidendum sese incluserit ? Sed neque Antiochum tuebuntur 
angustiae , nec Aetolos vertices illi , quos ceperunt. Satis 
undique provisum atque praecautum est , ne quid adversus 
vos in pugna praeter hostes esset. Illud proponere animo 
vestro debetis , non vos pro Graeciae libertate tantum di- 
micare , ( quanquam is quoque egregius titulus esset, libe- 
ratam a Philippo ante , nunc ab Aetolis et ab Antiocho 
liberare ) neque ea tantum in praemium vestrum cessura , 
quae nunc in regiis castris sunt : sed illum quoque omnem 
apparatum , qui in dies ab Epheso exspectatur , praedrn 
futurum : Asiam deinde Syriqmque, et omnia usque ad ortus 
solis ditissima regna imperio romano aperturos. Quid deinde 
aberit , quin ab Gadibus ad mare rubrum Occano fines 
terminemus , qui orbem terrarum amplexu finit , et omne 
humanum genus secundum deos nomen romanum veneretur ? 
In haec tanta praemia dignos parate animos , ut crastino 
die , bene iuvantibus diis , acie decernamus. 

XVIII. Ab hac concione dimissi milites, priusquam 
corpora curarent, arma telaque parant. Luce prima, signo 
pugnae proposito , instruit aciem consul , arcta fronte , 
ad naturam et angustias loci. Rex , postquam signa ho- 
stium conspexit , et ipse copias educit. Levis armaturae 
partem ante vallum in primo locavit : tum Macedonum 
robur, quos sarissophoros appellabant, vclut firmamen- 
tum circa ipsas munitiones constituit. His ab sinistro cornu 
iaculatorum sagittariorumque et funditorum manum sub 
ipsis radicibus montis posuit , ut ex altiore loco nuda 
latera hostium incesserent. Ab dextro Macedonibus ad 
ipsum munimentorum finem , qua loca usque ad mare 
invia palustri limo et voraginibus claudunt , elephantos 

cum assueto praesidio posuit ; post eos , equites ; tum , 
modico intervallo relicto , ceteras copias in secunda acie. 
Macedones , pro vallo locali , primo facile sustinebant 
Romanos , lentantes ab omni parte aditus : inultum adiu- 
vantibus , qui ex loco superiore fundis * velut nimbum, 
glandes et sagittas simul ac iacula ingerebant. Deinde , 
ut maior , nec iam toleranda vis hostium inferebat se , 
pulsi loco intra munimenta , subductis ordinibus , con- 
cesserunt : inde ex vallo prone alterum vallum , hastis 
prae se obiectis , fecerunt. Et ita modica altitudo valli 
erat , ut et locum superiorem ad pugnandum suis prae- 
beret , et propter longitudinem hastarum suhieclum ha- 
beret hostem. Multi , temere subeuntes vallum , trans- 
fixi sunt : et aut incepto irrito recessissent , aut plures 
cecidissent , ni M. Porcius ab iugo Callidromi , deieclis 
inde Aetolis , et magna ex parte caesis, (incautos enim 
et plorosque sopitos oppresserat) super imminentem castris 
collem apparuisset. 

XIX. Flacco non eadem fortuna ad Tichiunta et Rho- 
duntiam , nequidquam subire ad ea castella conato , 
fuerat. Macedones , quique alii in castris regiis erant , 
primo , dum procul nihil aliud , quam turba et agmen, 
apparebat, Aetolos credere, visa procul pugna, subsidio 
venire. Ceterum , ut primum signaque et arma ex pro- 
pinquo cognita errorem aperuerunt, tantus repente pavor 
omnes cepit, ut , abiectis armis, fugerent. Et munimenta 
sequentes impedierunt , et angustiae vallis , per quam 
sequendi erant ; et maxime omnium , quod elephanti 
novissimi agminis erant , quos pedes aegro praeterire , 
eques nullo poterat modo, timentibus equis, tumultum- 
que inter se maiorem , quam in proelio, edentibus. Ali- 
quantum temporis et direptio castrorum tenuit. Scarpheam 
tamen eo die consecuti sunt hostem. Mullis in ipso iti- 
nere caesis captisque , non equis virisque tantum , sed 
etiam elephantis, quos capere non potuerant , interfectis, 
in castra reverterunt; quae tcnlata eo die inter ipsum 
pugnae tempus ab Aetolis, Heracleam obtinentibus prae- 
sidio , sine ullo haud parum audacis incepti effectu, 
fuerant. Consul , noctis insequentis tertia vigilia prae- 
misso equitatu ad persequendum hostem, signa legionum 

prima iuce movit. Aliquantum viae praeceperat rex ; ut 
qui non ante, quam Elatiae, ab effuso constiterit cursu: 
ubi primum reliquiis pugnaeque et fugae collectis, cum 
perexigua manu semiermium militum Chalcidem se re- 
cepit. Romanus equitatus ipsum quidem regem Elatiae 
assecutus non est , sed magnam partem agminis , aut 
lassitudine subsistentis , aut errore , ut qui siDC ducibus 
per ignota itinera fugerent , dissipatos oppresserunt. Nec 
praeter quingentos , qui circa regem fuerunt , ex toto 
exercitu quisquam effugit : etiam ex decem millibus mi- 
litum , quos , Polybio auctore , traiecisse secum regem 
in Graeciam scripsimus , exiguus numerus. Quid si An- 
tiati Y f alerio credamus , sexaginta millia militum fuisse 
in regio exercitu scribenti , quadraginta inde millia ce- 
cidisse, supra quinque millia capta cum signis militaribus 
ducentis triginta? Romanorum centum quinquaginta in 
ipso certamine pugnae, ab incursu Aetolorum se tuentes 
non plus quinquaginta interfecti sunt. 

XX. Consule per Phocidem et Boeotiam exercitum 
ducente, consciae defectionis civitates cum velamentis ante 
portas stabant , metu nc hostiliter diriperentur. Ceterum 
per omnes dies haud secus , quam in pacato agro, sine 
vexatione ullius rei agmen processit , donec in agrum 
coronaeum ventum est. Ibi statua regis Antiochi , posita 
in templo Minervae Itoniae, iram accendit: permissumque 
militi est , ut circumieclum templo agrum popularetur. 
Deinde cogitatio animum subiit, quum communi decreto 
Boeotorum posita esset statua , indignum esse, in unum 
coronensem agrum saevire. Revocato extemplo milite , 
finis populandi factus : castigati tantum verbis Boeoti ob 
ingratum in tantis tamque recentibus beneficiis animum 
erga Romanos. Inter ipsum pugnae tempus decem naves 
regiae cum praefecto lsidoro ad Thronium in sinu Ma- 
liaco stabant. Eo gravis vulneribus Alexander Acarnan, 
nuntius adversae pugnae , quum perfugisset , trepidae 
inde recenti terrore naves Cenaeum Euboeae petierunt. 
Ibi mortuus sepultusquc Alexander. Tres , quae ex Asia 
profectae eundem portum tenuerant, naves, audita exer- 
citus clade , Ephesum redierunt. Isidorus ab Cenaeo 
Demetriadem , si forte eo deferret fuga regem , traiecit. 

Per eosdem dies A. Atilius, praefectus romanae classis , 
magnos regios commeatus, iam fretum, quod ad Andrum 
insulam est, praetervectos, excepit: alias mersit, alias 
cepit naves. Quae novissimi agminis erant , cursum in 
Asiam verterunt. Atilius Piraeeum, unde profectus erat, 
cum agmine captivarum navium revectus , magnam vim 
frumenti et Atheniensibus et aliis eiusdem regionis sociis 
divisit. 

XXI. Antiochus , sub adventum consulis a Chalcide 
profectus , Tenum primo tenuit : inde Ephesum trans- 
misit. Consuli Chalcidem venienti portae patuerunt, quum, 
appropinquante eo , Aristoteles .praefectus regis , urbe 
excessisset. Et ceterae urbes in Euboea sine certamine 
traditae , post paucosque dies , omnibus perpacatis, sine 
ullius noxa urbis exercitus Thermopylas reducius, multo 
modestia post victoriam , quam ipsa victoria, laudabilior. 
Inde consul M. Catonem , per quem, quae gesta essent, 
senatus populusque romanus haud dubio auctore sciret, 
Romam misit. Is a Creusa (Thespiensium emporium est, 
in intimo sinu corinthiaco retractum) Patras Achaiae 

1 >etit : a Patris Corcyram usque Aetoliae atque Acarnaniae 
itora legit , atque ita ad Hydruntum Italiae traiecit. 
Quinto die inde pedestri itinere Romam ingenti cursu 
pervenit. Ante lucem ingressus urbem , a porta ad prae- 
torem M. Iunium iter intendit. Is prima luce senatum 
vocavit. Quo L. Cornelius Scipio , aliquot diebus ante a 
consule dimissus quum adveniens audisset, praegressum 
Catonem in senatu esse , supervenit exponenti , quae 
gesta essent. Duo inde legati iussu senatus in concionem 
sunt producti : atque ibi eadem, quae in senatu , de rebus 
in Aetolia gestis exposuerunt. Supplicatio in triduum de- 
creta est ; et ut quadraginta hostiis maioribus praetor , 
quibus diis ei videretur , sacrificaret. Per eosdem dies et 
51. Fulvius Nobilior , qui biennio ante praetor in Hispa- 
niam eam profectus , ovans urbem est ingressus: argenti 
bigati prae se tulit centum triginta millia : et extra nu- 
meratum duodecim millia pondo argenti : auri pondo 
centum viginti septem. 

XXII. M\ Acilius consul ab Thermopylis Heracleam 
ad Aetolos praemisit , ut tunc saltem , experti regiam 

vanitatem , resipiscerent ; traditaquc Heraclea , cogitarent 
de petenda ab senatu seu furoris sui, seu erroris venia. Et 
ceteras Graeciae civitates defecisse eo bello ab optime de si 
meritis Romanis : sed , quia post fugam regis, cuius fiducia 
officio decessissent , non addidissent pertinaciam culpae, in 
fxdem receptas esse. Aetolos quogiie , quanquam non secuti 
sint regem , sed arcessierint , et duces belli , non socii, fue- 
rint , si poenitere possint , posse et incolumes esse. Ad ea 
quum pacati nihil responderetur, appareretque, armis rem 
gerendam , et, rege superato, bellum aetolicum integrum 
restare : castra ab Thermopylis ad Heracleam movit : 
eoque ipso die , ut situm nosceret urbis, ab omni parte 
equo moenia est circumvectus. Sita est Heraclea in ra- 
dicibus Oetae montis : ipsa in campo , arcem imminen- 
tem loco alto et undique praecipiti habet. Contemplatus 
omnia , quae noscenda erant, quatuor simul locis aggredi 
urbem constituit. A flumine Asopo , qua et gymnasium 
est , L. Valerium operibus atque oppugnationi praepo- 
suit : partem extra muros , quae frequentius prope, quam 
urbs , habitabatur , Ti. Sempronio Longo oppugnandam 
dedit : a sinu Maliaco , quae aditum haud lacilem pars 
habebat, M. Baebium , ab altero amniculo, quem Mclana 
vocant , adversus Dianae templum , Ap. Claudium op- 
posuit. Horum magno certamine intra paucos dies turres, 
arietesque , et alius omnis apparatus oppugnandarum 
urbium perficitur. Et quum ager horacleensis, paluster 
omnis frequensque proceris arboribus, benigne ad omne 
genus operum materiam suppeditabat : tum , quia refu- 
gerant intra moenia Aetoli , deserta, quae in vestibulo 
urbis erant, tecta in varios usus non ligna modo et tabulas, 
sed laterem quoque , et caementa , et saxa variae ma- 
gnitudinis , praebebant. 

XXIII. Et Romani quidem operibus magis, quam ar- 
mis, urbem oppugnabant: Aetoli contra armis se tueban- 
tur. Nam , quum arieto quaterentur muri, non laqueis, ut 
solent, exceptos declinabant ictus ; sed armati frequentes, 
quidam ignes etiam , quos aggeribus iniicerent, ferebant. 
Fornices quoque in muro erant apti ad excurrendum : 
et ipsi , quum pro dirutis reficerent muros, crebriores eos, 
ut pluribus erumperetur in hostem locis, faciebant. Hoc 

primis diebus, dum iniegrae vires erant, et frequentes 
et impigre fecerunt: in dies deinde, pauciores et segnius. 
Etenim , quum multis urgerentur rebus , nulla eos res 
aeque , ac vigiliae conficiebant; Romanis in magna copia 
militum succedentibus aliis in stationem aliorum, Aetolos 
propter paucitatem eosdem dies noctesque assiduo laboro 
urente. Per quatuor et viginti dies, ita ut nullum tempus 
vacuum dimicatione esset , adversus quatuor e partibus 
simul oppugnantem hostem nocturnus diurno continuatus 
labor est. Quum fatigatos iam Aetolos sciret consul et ex 
ratione temporis , et quod ita transfugae aflirmabaiit , 
tale consilium iniit. Media nocte receptui signum dedit, 
et ab oppugnatione simul omnes milites deductos usque 
ad tertiam diei horam quietos in castris tenuit. Inde coepta 
oppugnatio ad mediam rursus noctem perducta est : in- 
termissa deinde usque ad tertiam diei horam. Fatiga- 
tionem rati causam esse Aetoli non continuandae oppu- 
gnationis , quae et ipsos affecerat , ubi Romanis datum 
receptui signum esset , velut ipsi quoque hoc revocati , 
'pro se quisque ex stationibus decedebant : nec ante ter- 
tiam diei horam armati in muris apparebant. 

XXIV. Consul , quum nocte media intermisisset oppu- 
gnationem, quarta vigilia rursns ab tribus partibus summa 
vi aggressus , ab una T. Sempronium tenere intentos 
milites signumque exspectantes iussit , ad ea in nocturno 
tumultu, unde clamor exaudiretur, haud dubie ratus hostes 
concursuros. Aetoli pars sopiti affecta labore ac vigiliis 
corpora ex somno moliebantur: pars vigilantes adhuc ad 
strepitum pugnantium in tenebris currunt. Hostes par- 
tim per ruinas iacentis muri transcendere conantur : par- 
tim scalis ascensus tentant. Adversus quos undique ad 
opem ferendam occurrunt Aetoli. Pars una , in qua ae- 
dificia extra urbem erant , neque defenditur, neque op- 
pugnatur : sed , qui oppugnarent, intenti signum exspec- 
tabant ; defensor nemo aderat. Iam dilucescebat , quum 
signum consul dedit: et sine ullo certamine partira per 
semiruta , partim scalis integros muros transcendere. Si- 
mul clamor , index capti oppidi , est exauditos, undique 
Aetoli , desertis stationibus , in arcem fugiunt. Oppidum 
victores permissu consulis diripiunt ; non taro ab ira, nec 

ab odio , quam ut miles , coercitus in tot receptis ex po- 
testate hostium urbibus , aliquo tandem loco fructum 
victoriae sentiret. Revocatos inde a medio ferme die 
milites quum in duas divisisset partes , unam radicibus 
montium circumduci ad rupem iussit, quae, fastigio alti- 
tudinis par , media valle . velut abrupta ab arce erat ; 
sed adeo prope geminata cacumina eorum montium sunt, 
ut ex vertice altero coniici tela in arcem possint : cum 
dimidia parte militum consul , ab urbe ascensurus in 
arcem , signum ab iis, qui ab tergo in rupem evasuri 
erant, exspectabat. Non tulere, qui in arce erant, Aetoli 
primum eorum, qui rupem ceperant, clamorem, deinde 
impetum ab urbe Romanorum , et fractis iam animis , 
et nulla ibi praeparata re ad obsidionem diutius tole- 
randam: ulpote congregatis feminis, puerisque, et imbelli 
alia turba in arcem , quae vix capere , nedum tueri , 
multitudinem tantam posset. Itaque, ad primum impetum 
abiectis armis , dediderunt sese. Traditus inter ceteros 
princeps Aetolorum Damocritus est: qui principio belli 
decretum Aetolorum , quo arcessendum Antiochum cen- 
sucrant , T. Quinctio poscenti responderat: In Italia da- 
turum , quum castra ibi Aetoli posuissent. Ob eam fero- 
ciam maius victoribus gaudium traditus fuit. 

XXV. Eodem tempore, quo Romani Heracleam, Phi- 
lippus Lamiam ex composito oppugnabat , circa Ther- 
mopylas cum consule , redeunto ex Boeotia, ut victoriam 
ipsi populoque romano gratularetur, excusaretque, quod 
morbo impeditus bello non interfuisset, congressus. Indo 
diversi ad duas simul oppugnandas urbes profecti. In- 
tersunt septem millia ferme passuum : et quia Lamia 
quum posita est in tumulo, tum regionem maxime Oetae 
spectat, oppido quam breve intervallum videtur , et omnia 
in conspectu sunt. Quum enixe , velut proposito certa- 
mine , Romani Macedonesque diem ac noctem aut in 
operibus , aut in proeliis essent , hoc maior dillicultas 
Macedonibus erat , quod Romani aggere et vineis , et 
omnibus supra terram operibus , subtus Macedones cu- 
niculis oppugnabant : et in asperis locis silex saepe im- 
penetrabilis ferro occurrebat. Et, quum parum procederet 
inceptum , per colloquia principum oppidanos lentabat 

rex , ut urbem dederent ; haud dubius , quin , si prius 
Heraclea capta foret , Romanis se potius, quam sibi de- 
dituri essent , suamque gratiam consul in obsidione li- 
beranda facturus esset. Nec eum opinio est frustrata : 
confestim enim ab Heraclea capta nuntius venit, ut oppu- 
gnatione absisteret : aequius esse , romanos milites , qui 
acie climicassent cum Aetolis, praemia victoriae habere. I ta 
recessum ab Lamia est, et propinquae clade urbis ipsi, 
ne quid simile paterentur , effugerunt. 

XXVI. Paucis , priusquam Heraclea caperetur, diebus, 
Aetoli , concilio Hypatam coacto , legatos ad Antiochum 
miserunt : inter quos et Thoas idem , qui antea, missus 
est. Mandata erant , ut ab rege peterent , primum , ut 
ipse , coactis rursus terrestribus navalibusque copiis, in 
Graeciam trai iceret : deinde, si qua ipsum teneret res, 
ut pecuniam et auxilia mitteret: id quum ad dignitatem 
eius fidemque pertinere , non prodi socios , tum etiam ad 
incolumitatem regni, non sinere, Romanos, omni cura vacuos, 
quum Aetolorum gentem sustulissent, omnibus copiis in Asiam 
traiicere. Vera erant , quae dicebantur : eo magis regem 
moverunt. Itaque in praesentia pecuniam, quae ad usus 
belli necessaria erat, legatis dedit: auxilia terrestria 
navaliaque affirmavit missurum. Thoantem unum ex le- 
gatis retinuit , et ipsum haud invitum morantem , ut 
exactor praesens promissorum adesset. 

XXVII. Ceterum Heraclea capta fregit tandem animos 
Aetolorum : et post paucos dies , quam ad bellum reno- 
vandum accienduroque regem in Asiam miserant legatos, 
abiectis belli consiliis , pacis petendae oratores ad con- 
sulem miserunt. Quos dicere exorsos consul interfatus, 
quum alia sibi praevertenda esse dixisset, redire Hypa- 
tam eos , datis dierum decem induciis , et L. Valerio 
Flacco cum iis misso, iussit: ei, quae secum acturi fuissent, 
exponere , et si qua vellent alia. Hypatam ut est ventum, 
principes Aetolorum apud Flaccum concilium habuerunt, 
consultantes , quonam agendum modo apud consulem 
foret. His parantibus antiqua foederum ordiri, meritaque 
in populum romanum , absistere iis , Flaccus iussit, quae 
ipsi violassent ac rupissent : confessionem iis culpae magis 
profuturam , et totam in preces orationem versam. Nec enim 

in causa ipsorum , sed in populi romani clementia spem sa- 
lutis positam esse : et se suppliciter agentibus iis affuturum, 
et apud consulem , et Romae in senatu. Eo quoque enim 
mittendos fore legatos. Haec una via omnibus ad salutem 
visa est , ut in fidem se permitterent Romanorum. Ita enim 
et illis violandi supplices verecundiam se imposituros : et 
ipsos nihilo minus suae potestatis fore, si quul melius for- 
tuna ostendisset. 

XXVIII. Postquam ad consulem ventum est, Phaeneas 
legationis princeps longam orationem , et varie ad miti- 
gandam iram victoris compositam , ita ad extremum fi- 
nivit , ut diceret : Aetolos se suarpie omnia fUlei populi 
romani permittere. Id consul ubi audivit : Etiam atque 
etiam videte , inquit , Aetoli , ut ita permittatis. Tum de- 
cretum Phaeneas, in quo id diserte scriptum erat, ostendit. 
Quando ergo , inquit , ita permittitis , postulo , ut mihi 
Dicaearchum civem vestrum, et Menestam epirotam , ('Nau- 
pactum is cum praesidio ingressus ad defectionem com- 
pulerat ) et Amynandrum cum principibus Athamanum , 
quorum consilio ab nobis defecistis, sine mora dedatis. Prope 
dicentem interfatus Romanum Phaeneas , Non in scixi- 
tutem, inquit, sed in fidem tuam nos tradidimus: et cer- 
tum habeo, te imprudentia labi, qui nobis imperes , quae 
moris Graecorum non sint. Ad haec consul , Nec, hrrcle, 
inquit, magnopere nunc curo, quid Aetoli satis ex more 
Graecorum facium esse censeant : dum ego more romano 
imperium inhibeam in deditos modo decreto suo, ante armis 
victos. Itaque , nt propere fit , quod impero, vinciri vos iam 
iubeo : afferrique catenas, et circumsistere lictores iussit. 
Tum fracta Phaeneac ferocia , Aetolisquo aliis est : et 
tandem, cuius conditionis essent, sensere , et, se quidem, 
Phaeneas , et qui adsint Aetolorum , scire facienda esse , 

S ae imperentur , dixit: sed ad decernenda ea concilio Acto- 
rum opus esse. Ad id petere, ut decem dieivm inducias daret 
Petente Flacco pro Aetolis, induciae datae; et Hypatam 
reditum est. Ubi quum in consilio delectorum, quos apoc- 
letos vocant, Phaeneas, et quae imperarentur, et quae ipsis 
prope accidissent, exposuisset; ingemuerunt quidem prin- 
cipes conditioni suae, parendum tamen victori censebant, 
et ex omnibus oppidis convocandos Aetolos ad concilium. 

XXIX. Postquam vero omnis coacta multitudo eadem 
illa audivit, adeo saevitia imperii atque indignitate exaspe- 
rati animi sunt, ut, si in pace fuissent, illo impetu irae 
concitari potuerint ad bellum. Ad iram accedebat et dif- 
ficultas eorum, quae imperarentur: ( quonam modo enim 
utique regem Amynandrum se tradere posse ? ) et spes forte 
oblata , quod Nicander , eo ipso tempore ab rege An- 
tiocho veniens, implevit exspectatione vana multitudinem, 
terra marique ingens parari bellum. Duodecimo is die , 
quam conscenderat navem , in Aetoliam , perfecta lega- 
tione , rediens Phalara in sinu Maliaco tenuit. Inde Lar 
miam pecuniam quum devexisset , ipse cum .expeditis 
vespera prima inter Macedonum romanaque castra medio 
agro , dum Hypatam notis callibus petit , in stationem 
incidit ^lacedonum , deductusque ad regem est, nondum 
convivio dimisso. Quod ubi nuntiatum est, veiut hospitis, 
non hostis , adventu motus Philippus , accumbere eum 
epularique iussura , atque inde , dimissis aliis, solum rer 
tentum , ipsum quidem de se timere quidquam vetuit. 
Aetolorum prava consilia , atque in ipsorum caput semper 
recidentia , accusavit, qui primum Romanos , deinde An- 
tiochum in Graeciam adduxissent. Sed praeteritorum, qua* 
magis reprehendi, quam corrigi , possint, oblitum se, non 
facturum , ut insultet adversis rebus eorum. Aetolos quoque 
finire tandem adversus se odia debere ; et Nicandrum pri- 
vaiim eius diei , quo servatus a se foret , meminisse. Ita 
datis , qui in tutum eum prosequerentur $ Hypatam Ni- 
cander consultantibus de pace romana supervenit. 

XXX. M’. Acilius vendita , aut concessa militi circa 
Heracleam praeda , postquam nec Hypatae pacata esse 
consilia, et Naupactum concurrisse Aetolos, ut inde to- 
tum impetum belli sustinerent , audivit ; praemisso Ap. 
Claudio cum quatuor millibus militum ad occupanda iuga, 

3 u a difficiles transitus montium erant, ipse Oetam ascen- 
it, Hercuiique sacrificium fecit in eo loco , quem Pyram, 

? uod ibi mortale corpus eius dei sit crematum, appellant 
nde toto exercitu profectus reliquum iter satis expedito 
agmine fecit. Ut aa Coracem est ventum, ( mons est 
altissimus inter Callipolin et Naupactum ) ibi et iumenta „ 
multa ex agmine praecipitata cum ipsis oneribus sunt, 

et homines vexati. Et facile apparebat, quam cum inerti 
hoste res esset, qui tam impeditum saltum nullo praesidio, 
ut clauderet transitum , insedisset. Tum quoque vexato 
exercitu ad Naupactum descendit : et , uno castello ad- 
versus arcem posito ; celeras partes urbis , divisis copiis 
pro situ moenium , circumsedit. Nec minus operis labo- 
risque ea oppugnatio , quam Heracleae, habuit. 

XXXI. Eodem tempore et Messene in Peloponneso ab 
Achaeis , quod concilii eorum recusaret esse, oppugnari 
coepta est. Etenim duae civitates, Messene et Elis, extra 
concilium achaicum erant : cum Aetolis sentiebant. Elei 
tamen , post fugatum ex Graecia Antiochum , legatis 
Achaeorum lenius responderant : Dimisso praesidio regio , 
cogitaturos se , quid sibi faciendum esset. Messenii , sine 
responso dimissis legatis , moverant bellum ; trepidique 
rerum suarum , quum iam ager effuso exercitu passim 
ureretur , castraque prope urDcm poni viderent, legatos 
Chalcidem ad T. Qumctium , auctorem libertatis, mise- 
runt, qui nuntiarent, Messenios Romanis, non Achaeis, 
et aperire portas , et dedere urbem paratos esse. Auditis 
legatis , extemplo profectus Quinctius, a Megalopoli ad 
Diophanem praetorem Achaeorum misit, qui extemplo 
reducere eum a Messene exercitum , et venire ad se iu- 
beret. Dicto paruit Diophanes , et , soluta obsidione , 
expeditus ipSe , praegressus agmen , circa Andaniam , 
parvum oppidum , inter Megalopolim Messenenque po- 
situm , Qumctio occurrit; et, quum causas oppugnationis 
exponeret, castigatum leniter, quod tantam rem sine auc- 
toritate sua conatus esset, dimittere exercitura iussit, nec 
pacem omnium bono partam turbare. Messeniis impe- 
ravit , ut exsules reducerent , et Achaeorum concilii es- 
sent : si qua haberent, de quibus aut recusare, aut in 

E osterum caveri sibi vellent , Corinthum ad se venirent. 

dophanem concilium Achaeorum extemplo sibi praebere 
iussit Ibi , de Zacyntho intercepta per fraudem insula 
questus , postulavit , ut restitueretur Romanis. Philippi 
Macedonum regis Zacynthus fuerat : eam mercedem Ami- 
nandro dederat , ut per Athamaniam ducere exercitum 
in superiorem partem Aetoliae liceret. Qua expeditione 
fractis animis , Aetolos compulit ad petendam pacem. 

Amynander Philippum megalopolitanum insulae praefe- 
cit: postea per bellum, quo se Antiocho adversus Romanos 
coniunxit, Philippo ad munera belli revocato, Hieroclem 
agrigentinum successorem misit. 

XXXII. Is , post fugam ab Thermopylis Antiochi , 
Amynandrumque a Philippo Athamania pulsum, missis 
ultro ad Diophanem praetorem Achaeorum nuntiis, pecu- 
niam pactus, insulam Achaeis tradidit. Id praemium belli 
suum esse, aequum censebant Romani: non enim M . Aci- 
lium consulem legionesque romanas Diophani et Achaeis ad 
Thermopylas pugnasse. Diophancs adversus haec purgare 
interdum sese gentemque ; interdum de iure -facti dis- 
serere. Quidam Achaeorum et initio eam se rem asper- 
natos testabantur, et tunc pertinaciam increpitabant prae- 
toris : auctoribusqno iis decretum est , ut T. Quinctio ea 
res permitteretur. Erat Quinctius , sicut adversantibus 
asper ,. ita , si cederes , idem placabilis. Omissa igitur 
contentione vocis vultusque , Si utilem , inquit , posses- 
sionem eius insulae censerem Achaeis esse , auctor essem 
senatui populoque romano , ut eam vos habere sinerent. Ce- 
terum sicut testudinem , ubi collecta in suum tegumen est, 
tutam ad omnes ictus rideo esse; ubi exserit partes aliquas, 
quodeumque nudavit , obnoxium atque infirmum habere ; 
haud dissimiliter vos, Achaei, clausos undique mari, quae 
intra Peloponnesi sint terminos , ea et iungerc vobis , ■ et 
i uncta tueri facile ; simul aviditate plura amplectendi hinc 
e.rcedatis, nuda vobis omnia, quae extra sint , et exposita ad 
omnes ictus esse. Assentieote omni concilio , nec Diophane 
ultra tendere auso , Zacynthus Romanis traditur. 

XXXIII. Per idem tempus Philippus rex, proficiscen- 
tem consulem ad Naupactum percunctatus, si se interim, 
quae defecissent ah societate romana, urbes recipere vellet, 
permittente eo , ad Demetriadem copias admovit, haud 
ignarus , quanta ibi tum perturbatio esset. Destituti enim 
a?) omni spe, quum desertos se ab Antiocho, spem nullam 
in Aetolis esse cernerent , dios noctesque aut Philippi 
hostis adventum, aut infestiorem etiam, quq iustius irati 
erant, Romanorum exspectabant. Turba erat ibi incon- 
dita regiorum : qui , primo pauci in praesidio relicti , 
postea plures , plerique inermes , ex proelio adverso fuga 


un. \xxvi. cap. xxxm. xxxiv. 341 

delati , nec virium , nec animi satis ad obsidionem to- 
lerandam habebant. Itaque praemissis a Philippo , qui 
spem impetrabilis veniae ostendebant , responderunt , 
patere portas regi. Ad primum eius ingressum principum 
quidam urbe excesserunt : Eurylochus mortem sibi con- 
scivit. Antiochi milites (sic enim pacti erant ) per Mace- 
doniam Thraciainque , prosequentibus Macedonibus, ne 
quis eos violaret , Lysimachiam deducti sunt. Erant et 
paucae naves Demetriade , quibus praeerat Isidorus: eae 
quoque cum praefecto suo dimissae sunt. Inde Dolopiam, 
et Aperantiam , et Perrhaebiae quasdam civitates recepit. 

XXXIV. Dum haec a Philippo geruntur, T. Quinctius, 
recepta Zacyntho ab achaico concilio , Naupactum tra- 
iecit ; quae iam per duos menses ( sed prope excidium 
erat ) oppugnabatur , et , si capta vi foret , omne ibi 
nomen Aetolorum ad internecionem videbatur venturum. 
Ceterum , quampiam merito iratus erat Aetolis , quod 
solos obtrectasse gloriae suae , quum liberaret Graeciam, 
meminerat, et nihil auctoritate sua motos esse, quum, 
quae tum maxime acciderant, casura praemonens, a 
furioso incepto eos deterreret; tamen , sui maxime operis 
esse credens , nullam gentem liberatae a se Graeciae 
funditus everti , obambulare muris, ut facile nosceretur 
ab Aetolis, coepit. Confeslim a primis stationibus cognitus 
est , vulgatumque per omnes ordines , Quinctium esse. 
Itaque concursu facto undique in muros , manus pro se 
quisque tendentes , consonante clamore nominatim Quin- 
ctium orare , ut opem ferret ac servaret. Et tum quidem, 
quanquam moveretur his vocibus , manu tamen abnuit, 
quidquam opis in se esse. Ceterum , postquam ad con- 
sulem venit: Utrum fefellit , inquit , te , AT. Acili , quid 
agatur ? un , quum satis pervideas , nihil id magnopere ad 
summam rem pertinere censes ? Erexerat exspectatione con- 
sulem ; cl , Quin expromis, inquit, quid rei sit? Tum 
Quinctius: Ecquid vules, tc, devicto Antiocho , in duabus 
urbibus oppugnandis tempus terere, quum iam prope annus 
circumactus sit imperii tui? Philippum autem, qui non aciem, 
non signa hostium vidit , non solum urbes , sed tot iam 
gentes, Athamaniam, Perrhaebiam, Aperantiam, Dolopiam , 
sibi adiunxisse? Atqui non tantum interest nostra, Aetolorum 

opes ac vires minui, quantum, non supra modum Philippum 
crescere , et victoriae tuae praemium te militesque tuos non- 
dum duas urbes , Philippum tot gentes Graeciae habere. 

XXXV. Assenliebatur his consul : sed pudor, si irrito 
incepto abscederet obsidione, occurrebat: tota inde Quin- 
ctio res permissa est. Is rursus ad eam parteni muri , 
qua paullo ante vociferati Aetoli fuerant, rediit. Ibi quum 
impensius orarent , ut misereretur gentis Aetolorum , 
exire aliquos ad se iussit. Phaencas ipse principesque alii 
extemplo egressi sunt. Quibus provolutis ad pedes, For- 
tuna , inquit , vestra facit , ut et irae meae et orationi 
temperem. Evenerunt , (piae praedixi eventura : et ne hoc 
quidem reliqui vobis est , ut indignis accidisse ea videantur. 
Ego tamen , sorte quadam nutriendae Graeciae datus , ne 
ingratis quidem benefacere absistam. Mittite oratores ad con- 
sulem , qui inducias tanti tetnporis petant, ut mittere legatos 
Romam possitis , per quos senatui de vobis permittatis. Ego 
apud consulem deprecator defensorque vobis adero. Ita, ut 
censuerat Quinctius , fecerunt : nec aspernatus est lega- 
tionem consul : induciisque in diem certam datis , qua 
legatio renuntiari ab Roma posset , soluta obsidio est , 
et exercitus in Phocidem missus. Consul cum T. Quinctio 
ad achaicum concilium Aegium traiecil. Ibi de Eleis et 
de exsulibus Lacedaemoniorum restituendis actum : et 
neutra perfecta res , quia suae gratiae reservari eam 
Achaei , Elei per se ipsi , quam per Romanos , malue- 
runt Achaico contribui concilio. Epirotarum legati ad 
consulem venerunt , quos non sincera fide in amicitia 
fuisse satis constabat : militem tamen nullum Antiocho 
dederant. Pecunia iuvisse eum insimulabantur ; legatos 
ad regem ne ipsi quidem misisse inficiabantur. lis peten- 
tibus, ut in amicitia pristina esse liceret, respondit consul, 
Se , utrum hostium , an pacatorum , cos numero haberet , 
nondum scire. Senatum eius rei iudicem fore. Integram se 
causam eorum Romam rciicere : inducias ad id dierum nona- 
ginta dare. Epirotae Romam missi senatum adierunt. Iis, 
magis, quae non fecissent hostilia, referentibus, quam 
purgantibus ea, de quibus arguebantur, responsum datum 
est , quo veniam impetrasse , non causam probasse , 
videri possent. Et Philippi regis legati sub idem tempus 

in senatum introducti , gralulantes de victoria. Iis peten- 
tibus , ut sibi sacriGcare in Capitolio, donumque ex auro 
liceret ponere in aede lovis Optimi Maximi, permissum 
ab senatu. Centura pondo coronam auream posuerunt. 
Non responsum solum benigne regis legalis est ; sed Phi- 
lippi quoque filius Demetrius , qui obses Romae erat , 
ad patrem reducendus legatis datus est. Bellum , quod 
cum Antiocho rege in Graecia gestum est a M\ Acilio 
consule , hunc finem habuit. 

XXXVI. Alter consul P. Cornelius Scipio , Galliam 

f irovinciam sortitus , priusquam ad bellum , quod cum 
loiis gerendum erat , proficisceretur , postulavit ab se- 
natu, ut pecunia sibi decerneretur ad ludos, quos praetor 
in Hispania inter ipsum discrimen pugnae vovisset. Novum 
atque iniquum postulare est visus. Consuerunt er"o, quos 
ludos inconsulto senatu ex sua unius sententia vovisset, eos 
uti de manubiis , si quam pecuniam ad id reservasset, rcl 
sua ipse impensa faceret. Eos ludos per dies decem P. 
Cornelius fecit. Per idem fere tempus aedes Matris Magnae 
Idaeae dedicata est : quam deam is P. Cornelius , ad- 
vectam ex Asia P. Cornelio Scipione, cui post Africano 
fuit cognomen , P. Licinio consulibus , in Palatium a 
mari detulerat. Locaverant aedem faciendam ex senatus- 
consulto M. Livius, C. Claudius censores, M. Cornelio, 
P. Sempronio consulibus : tredecim annis post , quam 
locata erat , dedicavit eam M. limius Brutus , ludiquu 
nb dedicationem eius facti , quos primos scenicos fuisse, 
Antias Valerius est auctor , Megalesia appellatos. Item 
luventalis aedem in circo maximo C. Licinius Lucullus 
duumvir dedicavit. Voverat eam sexdecim annis ante M. 
Li\ius consul , quo dio Hasdrubalem exercitumque eius 
cecidit: idem censor eam faciendam locavit, M. Cornelio, 
P. Sempronio consulibus. Huius quoque dedicandae causa, 
ludi facti : et eo omnia cum maiore religione facta, quod 
novum cum Antiocho instabat bellum. 

XXXVII. Principio eius anni, quo haec, iam profecto 
ad bellum M’. Acilio , manente adhuc Romae P. Cor- 
nelio consule , agebantur, boves duos domitos in Carinis 
per scalas pervenisse in tegulas aedificii , proditum me- 
moriae est. Eos vivos comburi , cincremque eorum deiici 

in Tiberim, haruspices iusserunt. Tarracinae et Amiterni 
nuntiatum est aliquoties lapidibus pluisse; Minturnis ae- 
dem lovis et tabernas circa forum de coelo tactas esse ; 
Vulturni in ostio fluminis duas naves fulmine ictas con- 
flagrasse. Eorum prodigiorum causa libros sibyllinos ex 
senatusconsulto decemviri quum adissent , renuntiarunt, 
leiunium instituendum Cereri esse, et id quinto quoque anno 
servandum : et ut novendiale sacrum fieret , et unum diem 
supplicatio esset. Coronati supplicarent : et consul P. Cor- 
nelius , quibus diis , quibusque hostiis edidissent decemviri, 
sacrificaret. Placatis diis , nunc votis rite solvendis, nunc 
prodigiis expiandis , in provinciam proficiscitur consul , 
atque inde Cn. Domitium proconsulem, dimisso exercitu. 
Hornam decedere iussit: ipse in agrum Boiorum legiones 
induxit. 

XXXVIII. Sub idem fere tempus Ligures , lege sa- 
crata coacto exercitu , nocte improviso castra Q. Minucii 
proconsulis aggressi sunt. Minucius usque ad lucem intra 
vallum militem instructum tenuit, iutentus, nc qua tran- 
scenderet hostis munimenta. Prima luce duabus simul 
portis eruptionem fecit. Nec primo impetu , quod spera- 
verat , Ligures pulsi sunt : duas amplius horas dubium 
certamen sustinuere. Postremo , quum alia atque alia 
agmina erumperonl , et integri fessis succederent ad 
pugnam , tandem Ligures , inter cetera etiam vigiliis 
confecti, terga dederunt. Caesa supra quatuor millia ho- 
stium ; ex Romanis sociisque minus trecenti perierunt 
Duobus fere post mensibus P. Cornelius consul cum Bo- 
iorum exercitu signis collatis egregie pugnavit. Duode- 
triginta millia hostium occisa , Antias Valerius scribit ; 
capta tria millia et quadringentos ; signa militaria cen- 
tum viginti quatuor ; equos mille ducentos triginta ; car- 
penta ducenta quadraginta septem : ex victoribus mille 
quadringentos octoginta quatuor cecidisse. Ubi ut in nu- 
mero scriptori parum fidei sit, ( quia in augendo eo non 
alius intemperantior est) magnam tamen victoriam fuisse 
apparet , quod et castra capta sunt , et Boii post eam 
pugnam extemplo dediderunt sese , et quod supplicatio 
eius victoriae causa decreta ab senatu, victimaeque ma- 
iores caesae 

XXXIX. Per eosdem dies M. Fulvius Nobilior ex 
ulteriore Hispania ovans urbem est ingressus. Argenti 
transtulit duodecim millia pondo: bigati argenti centum 
triginta : auri centum viginti septem pondo. P. Cornelius 
consul primo , obsidibus a Boiorum gente acceptis, agri 
parte fere dimidia eos multavit: quo, si vellet, populus 
romanus colonias mittere posset. Inde , Romam , ut ad 
triumphum haud dubium , decedens, exercitum dimisit, 
et adesse Romae ad diem triumphi iussit. Ipse, postero 
die , quam venit , senatu in aedem Bellonae vocato , 
quum de rebus ab se gestis disseruisset, postulavit, ut 
sibi triumphanti liceret in urbem invehi. P. Sempronius 
Blaesus tribunus plebis, non negandum Scipioni, sed dif- 
ferendum honorem triumphi , censebat. Bella Ligurum gal- 
licis semper iuncta fuisse: eas inter se gentes mutua ex pro- 
pinquo ferr.e auxilia. Si P. Scipio , devictis acie Boiis, aut 
ipse cum victore exercitu in agrum Ligurum transisset , aut 
partem copiarum Q. Minucio misisset, qui iam tertium ibi 
annum dubio detineretur bello , debellari cum Liguribus 
potuisse. Nunc ad triumphum frequentandum deductos esse 
milites , qui egregiam navare operam reipublicae potuissent : 
possent etiam, si senatus, quod festinatione triumphi prae- 
termissum esset , id restituere differendo triumpho vellet. 
Juberent , consulem cum legionibus redire in provinciam ; 
dare operam , ut Ligures subigantur. Nisi illi cogantur in 
ius iuaiciumquc populi romani, ne Boios quidem quieturos: 
aut pacem , aut bellum utrobique habenda. Devictis Ligu- 
ribus , paucos post menses proconsulem P. Cornelium inul- 
torum exemplo , qui in magistratu non triumphaverunt , 
triumphaturum esse. 

XL. Ad ea consul , Neque se Ligures provinciam so& 
titum esse, ait, neque cum Liguribus bellum gessisse, nc^te 
triumphum de iis postulare. Q. Minucium ronfderc brevi, 
subactis iis , meritum triumphum postulaturum atque impe- 
traturum esse. Se de Gallis Boiis postulare triumphum , 
quos acie vicerit , castris exuerit : quorum gentem biduo 
post pugnam totam acceperit in deditionem : a quibus ob- 
sides abduxerit, pacis futurae pignus. Verum enimvero illud 
multo maius esse , quod tantum numerum Gallorum occi- 
derit in acie , quod cum tot millibus certe Boiorum nemo 

ante te imperator pugnaverit : plus partem dimidiam ex 
quinquaginta millibus hominum caesam , multa millia cap- 
ta : senes puerosque Boiis superesse. Itaque id quemquam 
mirari posse , cur victor exercitus , quum hostem in pro- 
vincia neminem reliquisset , Romam venerit ad celebrandum 
consulis triumphum ? Quorum militum si et in alia pro- 
vincia opera uti senatus velit ; utro tandem modo prom- 
ptiores ad aliud periculum novumque laborem ituros credat , 
si persoluta iis sine detrectatione prioris periculi laborisque 
merces sit , an si spem pro re ferentes dimittant , iam se- 
mel in prima spe deceptos ? Nam , quod ad se attineat , 
sibi gloriae in omnem vitam illo die satis quaesitum esse, 
quo se virum optimum indicatum ad accipietulam Matrem 
Idaeam misisset senatus. Hoc titulo, etsi nec consulatus nec 
triumphus adiicilur , satis honestam honoratamque P. Sci- 
pionis Nasicae imaginem fore. Universus senatus non ipse 
modo ad decernendum triumphum consensit , sed etiam 
tribunum plebis auctoritate sua compulit ad remittendam 
intercessionem. P. Cornelius consul triumphavit de Boiis. 
In eo triumpho gallicis carpentis arma signaque et spolia 
omnis generis transvexit, et vasa aenea gallica: et cum 
captivis nobilibus equorum quoque captorum gregem 
traduxit. Aureos torques transtulit railje quadringentos 
septuaginta unum: ad hoc auri pondo ducenta quadra- 
ginta septem, argenti infecti factique in gallicis vasis, non 
infabre suo more factis, duo millia trecenta quadraginta 

K ondo , bigatorum nummorum ducenta triginta quatuor. 

(ilitibus , qui currum secuti sunt, centenos vicenos quinos 
asses divisit ; duplex centurioni , triplex equiti. Postero 
die , concione advocata , de rebus aD se gestis , et de 
iagu-ia tribuni bello alieno se illigantis, ut suae victoriae 
fwRu se defraudaret , quum disseruisset , milites exauc- 
toratos dimisit. 

XLI. Dum haec in Italia geruntur, Antiochus Ephesi 
securus admodum de bello romano erat , tanquam non 
transituris in Asiam Romanis. Quam securitatem ei magna 

E ars amicorum aut per errorem , aut assentando faciebat 
[annibal unus, cuius eo tempore vel maxima apud regem 
auctoritas erat , Magis mirari se , aiebat , quod non iam 
in Asia essent Romani, quam venturos dubitare. Propius 

esse , in Asiam ex Graecia , quam ex Italia in Graeciam 
Iraiicere : et multo maiorem causam Antiochum , quam Ae- 
tolos , esse. Neque enim mari minus , quam tena, pollere 
romana arma : iam pridem classem circa Maleam esse. 
Audire sese , nuper novas naves novumque imperatorem rei 
gerendae causa ex Italia venisse. Itaque desineret Antiochus 
pacem sibi ipse spe vana facere. In Asia, et de ipsa Asia, 
brevi terra marique dimicandum ei cum Romanis esse : et 
aut imperium adimendum orbem terrarum affectantibus, aut 
ipsi regnum amittendum. Unus vera et providere, et fide- 
liter praedicere visus. Itaque ipse rex navibus , quae pa- 
ratae instructaeque erant , Chersonesum petit ; ut ea 
loca , si forte terra venirent Romani, praesidiis Grmaret : 
ceteram classem Polyxenidam parare et deducere iussit; 
speculatorias naves ad omnia exploranda circa insulas 
dimisit. ,. . . , , *. v . - 

XLII. C. Livius praefectus romanae classis, cum quin- 
quaginta navibus lectis profectus , ab Roma Neapolim , 
quo ab sociis eius orae convenire iusserat apertas naves, 
quae ex foedere debebantur, Siciliam inde petit : freto- 
que Messanam praetervectus , quum sex punicas naves 
ad auxilium missas accepisset , ab Rheginis Locrisque 
et eiusdem iuris sociis debitas exegisset naves, lustrata 
classe ad Lacinium , altum petit. Corcyram, quam pri- 
mam Graeciae civitatium adiit , quum venisset, percun- 
ctatus de statu belli , ( necdum enim omnia in Graecia 
perpacata erant ) et ubi classis romana esset, postquam 
audivit , circa Thermopylarum saltum in statione con- 
sulem ac regem esse, classem Piraeei stare, maturan- 
dum ratus omnium rerum causa , pergit protinus navi- 
gare Peloponnesum. Samen Zacyntnumque , quia partis 
Aetolorum maluerant esse, protinus depopulatus, Maldtm 
petit : et , prospera navigatione usus , paucis diebus Pi- 
raeeum ad veterem classem pervenit. Ad Scyllaeum Eu- 
menes rex cum tribus navibus occurrit; quum Aeginae 
diu incertus consilii fuisset , utrum ad tuendum rediret 
regnum , (audiebat enim Antiochum Ephesi navales ter- 
restresque parare copias ) an nusquam abscederet ab 
Romanis , ex quorum fortuna sua penderet A Piraeeo 
A. Atilius , traditis successori quinque et viginti navibus 

lectis , Romam est profectus. Livius una et octoginta 
constratis navibus , inultis praeterea minoribus, quae aut 
apertae rostratae , aut sine rostris speculatoriae erant , 
Delum traiecit. 

XL111. Eo fere tempore consul Acilius Naupactum 
oppugnabat. Livium Deli per aliquot dies ( et est ven- 
tosissima regio inter Cycladas , fretis alias maioribus , 
alias minoribus divisas ) adversi venti tenuerunt. Poly- 
xenidas , certior per dispositas speculatorias naves factus, 
Deli stare romanam classem , nuntios ad regem misit : 
qOi , omissis , quae in Hellesponto agebat, cum rostratis 
navibus , quantum accelerare potuit , Ephesum rediit , 
et consilium extemplo habuit , faciendumne periculum 
navalis certaminis foret. Polyxenidas negabat cessandum: 
ct utique prius confligendum, quam classis Eumenis et rhodiae 
naves coniungerentur Romanis. Ita numero non ferme im- 
pares futuros se, ceteris omnibus superiores , ct celeritate 
navium , et varietate auxiliorum. Nam romanas naves, quum 
ipsas inscite factas immobiles esse , tum etiam , ut quae in 
terram hostium veniant, oneratas commeatu venire: suas 
autem , ut pacata omnia circa se relinquentes, nihil praeter 
militem atque arma habituras. Multum etiam adiuturam 
notitiam maris terrarumque et ventorum: quae omnia ignaros 
turbatura hostes essent. Movit omnes auctor consilii, qui 
et re consilium exsecuturus erat. Biduum in apparatu 
morati : tertio die centum navibus , quarum septuaginta 
tectae , ceterae apertae , minoris omnes formae , erant, 
profecti, Phocaeam petierunt. Inde , quum audisset, ap- 
propinquare iam romanam classem , rex , quia non in- 
terluturus navali certamini erat , Magnesiam , quae ad 
Sipylum est, concessit, ad terrestres copias comparandas. 
Classis ad Cyssuntem portum Erythraeorum , tanquam 
ibi aptius exspectatura hostem , contendit. Romani , ubi 
primum aquilones ( ii namque per aliquot dies tenue- 
rant ) ceciderunt , ab Delo Phanas, portum Chiorum in 
Aegaeum mare versum , petunt : inde ad urbem circum- 
egere naves , commeatuquo sumpto, Phocaeam traiiciunt. 
Eumenes, Elaeam ad suam classem profectus, paucis post 
inde diebus, cum quatuor et viginti navibus tectis, aper- 
tis pluribus paullo , a Phocaea ad Romanos , parantes 

instruentesque se ad navale certamen , rediit. Inde cen- 
tum quinque tectis navibus, apertis ferme quinquaginta, 
profecti , primo, aquilonibus transversis quum urgerentur 
in terram , cogebantur tenui agmine prope in ordinem 
singulae naves ire : deinde , ut lenita paullum vis venti 
est, ad Corycum portum, qui super Cyssuntem est, conati 
sunt traiicere. 

XLIV. Polyxenidas , ut appropinquare hostes allatum 
est , occasione pugnandi laetus , sinistrum ipse cornu in 
altum extendit , dextrum cornu praefectos navium ad 
terram explicare iubet , et aequa fronte ad pugnam pro- 
cedebat. Quod ubi vidit Romanus, vela contrahit, ma- 
losque inclinat , et , simul armamenta componens , op- 
peritur insequentes naves. Iam ferme triginta in fronte 
erant: quibus ut aequaret laevum cornu, dolonibus erectis 
altum petere intendit : iussis , qui sequebantur, adversus 
dextrum cornu prope terram proras dirigere. Eumenes 
agmen cogebat. Ceterum , ut demendis armamentis tu- 
multuari primum coeptum est , et ipse , quanta maxima 
celeritate potest , concitat naves. Iam omnes in conspectu 
erant : duae punicae naves antecedebant romanam clas- 
sem , quibus obviae tres fuerunt regiae naves : et , ut 
in numero impari, duae regiae unam circumsistunt: et 
primum ab utroque latere remos detergunt; deinde tran- 
scendunt armati, et, deiectis caesisque propugnatoribus, 
navem capiunt. Una , quae compari Marte concurrerat, 

a uam captam alteram navem vidit, priusquam a tribus 
circumveniretur , retro ad classem refugit. Livius, 
indignatione accensus , praetoria nave in hostes tendit. 
Adversus quam eadem spe duae , quae punicam unam 
navem circumvenerant, quum inferrentur , demittere in 
aquam remos ab utroque latere remiges stabiliendae 
navis causa i ussit , et in advenientes hostium naves fer- 
reas manus iniicere , et , ubi pugnam pedestri similem 
fecissent , meminisse roraanae virtutis , nec pro viris du- 
cere regia mancipia. Haud paullo facilius , quam ante 
duae unam, tunc una duas naves expugnavit , cepitque. 
Et iam classes quoquo undique concurrerant, et passim 
permixtis navibus pugnabatur. Eumenes , qui extremus 
commisso certamine advenerat , ut animadvertit laevum 

coma hostium ab Livio turbatum , dextrum ipse , abi 
aeaua pugna erat , invadit. 

XLV. Nec ita multo post primum ab laevo cornu fuga 
coepit. Polyxenidas enim, ut virtute militum haud dubie 
superari se vidit , sublatis dolonibus effuse fugere inten- 
dit: mox idem et, qui prope terram cum Eumene con- 
traxerant certamen, fecerunt. Romani et Eumenes, quoad 
sufficere remiges potuerunt , et in spe erant extremi ag- 
minis vexandi, satis pertinaciter secuti sunt. Postquam 
celeritate navium , utpote levium , suas commeatu onustas 
eludi frustra tendentes viderunt , tandem abstiterunt ; 
tredecim captis navibus cum milite ac remige , decem 
demersis. Romanae classis una punica navis, in primo 
certamine ab duabus circumventa , periit. Polyxenidas 
non prius , quam in portu Ephesi , fugae finem fecit. 
Romani eo die , unde egressa regia classis erat , man- 
serunt : postero die hostem persequi intenderunt. Medio 
fere in cursu obviae fuere iis quinque et viginti tectae 
rhodiae naves , cum Pausistrato praefecto classis, lis ad- 
iunctis , Ephesum hostem persecuti , ante ostium portus 
acie instructa steterunt. Postquam confessionem victis 
satis expresserunt , Rhodii et Eumenes domos dimissi : 
Romani, Chium petentes , Phoenicuntem primum portum 
Erythraeae terrae praetervecti , nocte ancoris iactis po- 
stero die in insulam ad ipsam urbem traiecerunt , ubi 
paucos dies remige maxime reficiendo morali, Phocaeam 
transmittunt Ibi relictis ad praesidium urbis quatuor 
quinqueremibus , ad Canas classis venit : et, quum iara 
hiems appeteret , fossa valloque circumdatis naves sub- 
ductae. Exitu anni comitia Romae habita , quibus creati 
sunt consules L. Cornelius Scipio et C. Laelius, intuen- 
tibus cunctis ad finiendum cum Antiocho bellum. Postero 
die praetores creati, M. Tuccius , L. Aurunculeius, Cn. 
Fulvius , L. Aemilius , P. lunius , C. Atinius Labeo. 

L. Cornelius Scipio consul, legato P. Scipione Africano, 
(qui se legatum fratris futurum dixerat, si ei Graecia 
provincia decerneretur , quum C. Laelio , qui multum in 
senatu poterat , ea provincia dari videretur ) profectus ad 
bellum adversus Antiochum gerendum , in Asiam primus 
omnium romanorum ducum traiecit. Aemilius Regillus ad- 
versus regiam classem Antiochi feliciter pugnavit ad Myon- 
nesum , Rhodiis adiuvantibus. Filius Africani , ab Antiocho 
captus , patri remissus est. M' . Acilius Glabrio de Antiocho, 
quem Graecia expulerat , et de Aetolis triumphavit. Ficto 
deinde Antiocho a L. Cornelio Scipione, adiuvante Eumene 
rege Pergami , Attali filio , pax data est ea conditione , ut 
omnibus provinbiis citra Taurum montem cederet. Eumeni, 
quo iuvante Antiochus victus erat, regnum ampliatum. 
Rhodiis quoque , qui et ipsi iuverant , quaedam civitates 
concessae. Colonia deducta est Bononia. Aemilius Regillus, 
qui praefectos Antiochi navali certamine vicerat, navalem 
triumphum duxit. L. Cornelius Scipio , qui cum Antiocho 
debellaverat , cognomine fratri exaequatus , Asiaticus ap- 
pellatus est. 

L Cornelio Scipione, C. Laelio consulibus nulla prius 
secundum religiones acta in senatu res est , quam de 
Aetolis. Et legati eorum institere, quia brevem induciarum 
diem habebant ; et ab T. Quinclio , qui tum Romam ex • 
Graecia redierat, adiuti sunt. Aetoli, ut quibus plus in 
misericordia senatus , quam in causa , spei esset , sup- 
pliciter egerunt, veteribus benefactis nova pensantes ma- 
leficia. Ceterum et praesentes interrogationibus undique 
senatorum , confessionem magis noxae , quam responsa, 
exprimentium , fatigati sunt , et , excedere curia iussi , 
magnum certamen praebuere. Plus ira , quam miseri- 
cordia , in causa eorum valebat ; quia non ut hostibus 
modo, sed tanquam indomitae et insociabili genti, suc- 
eensebant. Per aliquot dies quum certatum esset, postremo 
neque dari, neque negari pacem placuit. Duae condi- 
tiones iis latae sunt : vel senatui liberum arbitrium de 
se permitterent ; vel mille talentum darent, eosderaque 
amicos atque inimicos haberent. Exprimere cupientibus, 
quarum rerum in se arbitrium senatui permitterent, nihil 
certi responsum est. Ita infecta pace dimissi , urbe eo- 
dem die, Italia intra quindecim dies excedere iussi. Tum 
de consulum provinciis coeptum est agi. Ambo Graeciam 
cupiebant. Multum Laelius in senatu poterat. Is, quum 
senatus aut sortiri , aut comparare inter se provincias 
consules iussisset , elegantius facturos dixit , si iudicio 
patrum , quam si sorti , eam rem permisissent. Scipio , 
responso ad hoc dato , cogitaturum , quid sibi faciendum 
esset, cum fratre uno locutus, iussusque ab eo permittere 
audacter senatui , renuntiat collegae , facturum se, quod 
is censeret. Quum res , aut nova , aut vetustate exem- 
plorum memoriae iam exoletae, relata exspectatione cer- 
taminis senatum erexisset , P. Scipio Africanus dixit , 

Si L. Scipioni fratri suo provinciam Graeciam decrevissent, 

sc legatum iturum. Haec vox , magno assensu audita , 
sustulit certamen. Experiri libebat , utrum plus regi An- 
tiocho in Hannibale victo , an in victore Africano con- 
suli legionibusque romanis, auxilii foret: ac prope omnes 
Scipioni Graeciam , Laelio Italiam decreverunt. 

II. Praetores inde provincias sortiti sunt , L. Aurun- 
culeius urbanam , Cn. Fulvius peregrinam , L. Aemilius 
Regillus classem , P. Junius Brutus Tuscos, M. Tuccius 
Apuliam et Bruttios, C. Atinius Siciliam. Consuli deinde, 
cui Graecia provincia decreta erat , ad eum exercitum, 
quem a M’. Acilio (duae autem legiones erant) accep- 
turus esset , in supplementum addita peditum civium 
romanorum tria millia , equites centum , et socitim la- 
tini nominis quinque millia, equites ducenti: et adiec- 
tum , ut , quum in provinciam venisset , si e republica 
videretur esse , exercitum in Asiam traiiceret. Alteri con- 
suli totus novus exercitus decreti^; duae legiones romanae, 
etsociftm latini nominis quindecim millia peditum, equites 
sexcenti. Exercitum ex Liguribus Q. Minucius (iam enim 
confectam provinciam scripserat, et Ligurum omne nomen 
in deditionem venisse ) traducere in Boios , et P. Cor- 
nelio proconsuli tradere , iussus. Ex agro, quo victos bello 
mulctaverat Boios, deducendae urbanae legiones , quae 
priore anno conscriptae erant, M. Tuccio praetori datae, 
et socifim ac latini nominis peditum quindecim millia , 
equites sexcenti , ad Apuliam Bruttiosque obtinendos. 
A. Cornelio superioris anni praetori , qui Bruttios cum 
exercitu obtinuerat, imperatum, si ita consuli videretur, 
ut legiones in Aetoliam traiectas M’. Acilio traderet, si 
is manere ibi vellet: si Acilius redire Romam mallet, 
ut A. Cornelius cum eo exercitu in Aetolia remaneret. 
C. Atinium Labeonem provinciam Siciliam oxercitumquo 
a M. Aemilio accipere placuit, et in supplementum scri- 
bere ex ipsa provincia , si vellet , peditum duo millia , 
et centum equites. P. limius Brutus in Tuscos exercitum 
novum, legionem unam romanam, et decem millia so- 
citim ac latini nominis scribere, et quadringentos equites; 
L. Aemilius , cui provincia maritima erat, viginti naves 
longas , et socios navaies a M. Junio praetore superioris 
anni accipere iussus, et scribere ipso mille navales socios, 

(luo millia peditum : cum iis navibus miiitibusque in 
Asiam proficisci , et classem a C. Livio accipere. Duas 
Hispanias Sardiniamque obtinentibus prorogatum in an- 
num imperium est , et iidem exercitus decreti. Siciliae 
Sardiniaeque binae eo anno decumae frumenti imperatae: 
siculum omne frumentum in Aetoliam ad exercitum por- 
tari iussum : ex Sardinia pars Romam, pars in Aetoliam, 
eodem quo siculum. 

III. Priusquam consules in provincias proficiscerentur, 
prodigia per pontifices procurare placuit. Romae Iunonis 
Lucinae templum de coelo tactum erat, ita ut fastigium 
valvaeque deformarentur. Puteolis pluribus locis murus 
et porta fulmine icta, et duo homines exanimati. Nursiae 
sereno satis constabat nimbum ortum : ibi quoque duos 
liberos homines exanimatos. Terra apud se pluisse Tuscu- 
lani nuntiabant , et Reatini mulam in agro suo pepe- 
risse. Ea procurata, La^piaeque instauratae; quod Lau-* 
rentibus carnis, quae dari debet, data non fuerat. Sup- 
plicatio quoque earum religionum causa fuit: quibus diis 
decemviri ex libris ut fieret, ediderunt. Decem ingenui, 
decem virgines, patrimi omnes matrimique, ad id sacri- 
ficium adhibiti: et decemviri nocte lactentibus rem divi- 
nam fecerunt. P. Cornelius Scipio Africanus, priusquam 
proficisceretur , fornicem in Capitolio adversus viam, qua 
in Capitolium ascenditur, cum signis septem auratis, et 
duobus equis , et marmorea duo labra ante fornicem po- 
suit. Per eosdem dies principes Aetolorum tres et qua- 
draginta , inter quos Damocrilus et frater eius erant, ab 
duabus cohortibus , missis a M’. Acilio, Romam deducti, 
et in Lautumias coniecti sunt. Cohortes inde ad exercitum 
redire , L. Cornelius consul iussit. Legati a Ptolemaeo et 
Cleopatra , regibus Aegypti, gratulantes quod M’. Acilius 
consul Antiochum regem Graecia expulisset, venerunt: 
adhortantesque, ut in Asiam exercitum traiicerent, omnia 
perculsa metu non in Asia modo, sed etiam in Syria, esse; 
reges Aegypti ad ea , quae censuisset senatus, paratos fore. 
Gratiae regibus actae : legatis munera dari iussa , in 
singulos quaternum millium aeris. 

IV. L. Cornelius consul, peractis, quae Romae agenda 
erant , pro concione edixit , ut milites , quos ipse in 

supplementum scripsisset , quique in Bruttiis cum A. Cor- 
nelio propraetore essent , ut hi omnes Idibus Quintilibus 
Brundisium convenirent. Item tres legatos nominavit , 
Sex. Digitium , L. Apuslium , C. Fabricium Luscinum, 
qui ex ora maritima undique naves Brundisium contra- 
herent : et , omnibus iam paratis , paludatus ab urbe est 
profectus. Ad quinque millia voluntariorum ex Romanis 
sociisque , qui' emerita stipendia sub imperatore P. Afri- 
cano habebant , praesto fuere exeunti consuli, et nomina 
dederunt. Per eos dies , quibus est profectus ad bellum 
consul , ludis apollinarihus , ante diem quintum Idus 
Quintiles , coelo sereno inlcrdiu obscurata lux est, quum 
luna sub orbem solis subisset. Et L. Aemilius Regillus, 
cui navalis provincia evenerat , eodem tempore profectus 
est. L. Aurunculeio negotium ab senatu datum est, ut 
triginta quinqueremes, viginti triremes faceret; quia fama 
erat , Antiochum post proelium navale maiorem classem 
aliquanto reparare. Aetoli , postquam legati ab Roma 
retulerunt , nullam spem pacis esse , quanquam omnis 
ora maritima eorum , quae in Peloponnesum versa est, 
depopulata ab Achaeis erat, periculi magis, quam damni 
memores, ut Romanis intercluderent iter, Coracem mon- 
tem occupaverunt. Neque enim dubitabant, ad oppugna- 
tionem Naupacti eos principio veris redituros esse. Acilio, 
qui id exspectari sciebat , satius visum est , inopinatam 
aggredi rem , et Lamiam oppugnare. Nam et a Philippo 
prope ad excidium adductos esse ; et tunc eo ipso, quod 
nihil tale timerent, opprimi incautos posse. Profectus ab 
Elalia primum in boslium terra circa Spercheum amnem 
posuit castra : inde nocte motis signis, prima luce corona 
moenia est aggressus. 

V. Magnus pavor ac tumultus , ut in re improvisa, 
fuit. Constantius tamen, quam quis facturos crederet, 
in tam subito periculo, quum viri propugnarent, feminae 
tela omnis generis saxaque in muros gererent, iam mul- 
tifariam scalis appositis , urbem eo dic defenderunt. Aci- 
lius , signo receptui dato , suos in castra medio ferme 
die reduxit : et tunc cibo et quiete refectis corporibus , 
priusquam praetorium dimitteret , denuntiavit , ut ante 
lucem armati paratique essent : nisi expugnata urbe , se eos 

in castra non reducturum. Eodem tempore , quo pridie , 
pluribus locis aggressus, quum oppidanos iam vires , iam 
tela , iam ante .omnia animus deficeret , intra paucas 
horas urbem cepit. Ibi, partim divendita, partim divisa 
praeda , consilium habitum , quid deinde faceret. Ne- 
mini ad Naupactum iri placuit, occupato ad Coracem ab 
Aetolis saltu. Ne tameu segnia aestiva essent, et Aetoli 
non impetratam pacem ab senatu nihilo minus per suam 
cunctationem haberent, oppugnare Acilius Amphissam 
statuit. Ab Heraclea per Oetam exercitus eo ductus. 
Quum ad moenia castra posuisset , non corona , sicut 
Lamiam , sed operibus oppugnare urbem est adortus. 
Pluribus simul locis aries admovebatur ; et quum qua- 
terentur muri , nihil adversus tale machinationis genus 
parare , aut comminisci oppidani conabantur. Omnis spes 
in armis et audacia erat. Eruptionibus crebris et statio- 
nes hostium , et eos ipsos , qui circa opera cl machinas 
erant , turbabant. 

VI. Multis tamen locis murus decussus erat , quum 
allatum est , successorem , Apolloniae exposito exercitu, 
per Epirum ac Thessaliam venire. Cum tredecim millibus 
peditum et quingentis equitibus consul veniebat. Iam in 
sinum Maliacum venerat : et praemissis Hypatam , qui 
tradere urbem iuberent , postquam responsum est, nihil, 
nisi ex communi Aetolorum decreto , facturos ; ne te- 
neret se oppugnatio Hypatae, nondum Amphissa recepta, 
praemisso fratre Africano, Amphissam ducit. Sub adven- 
tum eorum oppidani , relicta urbe, ( iam enim magna 
ex parte nudata moenibus erat ) in arcem , quam inex- 
pugnabilem habent , omnes armati atque inermes con- 
cessere. Consul sex millia ferme passuum inde posuit 
castra. Eo legati athenienses primum ad P. Scipionem , 
praegressum agmen , sicut ante dictum est , deinde ad 
consulem venerunt , deprecantes pro Aetolis. Clementius 
responsura ab Africano tulerunt: qui, causam relinquendi 
honeste aetolici belli quaerens, Asiam et regem Antiochum 
spectabat , iusseratque Athenienses, non ilomanis solum, 
ut pacem bello praeferrent , sed etiam Aetolis persua- 
dere. Celeriter , auctoribus Atheniensibus , frequens ab 
Hypata legatio Aetolorum venit: et spem pacis iis sermo 

etiam Africani, quem priorem adierunt, auxit , comme- 
morantis , inultas (jentes populosque in Hispania prius , 
deinde in Africa , in fidem suam venisse : in omnibus se 
maiora clementiae benignitatisque , quam virtutis bellicae , 
monumenta reliquisse. Perfecta- videbatur res , quum 
aditus consul idem illud responsum retulit, quo fugati ab 
senatu fuerant. Eo tanquam novo quum icti Aetoli es- 
sent , ( nihil enim nec legatione Atheniensium , nec pla- 
cido Africani responso profectum videbant ) referre ad 
suos dixerunt velle. 

VII. Reditura inde Hypatam est, nec consilium expe- 
diebatur. Nam neque , unde mille talentum daretur , 
erat; et, permisso libero arbitrio, ne in corpora sua 
saeviretur , metuebant. Redire itaque eosdem legatos ad 
consulem et Africanum iusserunt, et petere, ut, si dare 
vere pacem , non tantum ostendere , frustrantes spem 
miserorum , vellent , aut ex summa pecuniae demerent, 
aut permissionem extra civium corpora litfri iuberent. 
Nihil impetratum , ut mutaret consul : et ea quoque ir- 
rita legatio dimissa est. Secuti et Athenienses sunt : et 
princeps legationis eorum Echcdemus fatigatos tot re- 
pulsis Aetolos , et complorantes inutili lamentatione for- 
tunam gentis , ad spem revocavit : auctor inducias sex 
mensium petendi , ut legatos Romam mittere possent. 
Dilationem nihil ad praesentia mala , quippe quae ultima 
essent , adiecturam : levari per multos casus , tempore in- 
terposito , praesentes clades posse. Auctore Echedenio iidem 
missi , prius P. Scipione convenio , per eum inducias 
temporis eius , quod petebant , a consule impetraverunt : 
et, soluta obsidione Amphissae, M’. Acilius, tradito 
consuli exercitu, provincia decessit: et consul ab Am- 
phissa Thessaliam repetii , ut per Macedoniam Thra- 
ciamque duceret in Asiam. Tum Africanus fratri : Iter, 
quod insistis , L. Scipio , ego quoque approbo : sed totum 
id vertitur in voluntate Philippi. Qui , si imperio nostro 
fidus est , et iter , et commeatus , et omnia , quae in longo 
itinere exercitus alunt iuvantque , nobis suppeditabit: si is 
destituat, nihil per Thraciam satis tutum habebis. Itaque 
prius regis animum explorari placet. Optime explora- 
bitur, si nihil ex praeparato agentem opprimet , qui mittetur. 

Ti. Sempronius Gracchus , longe tum acerrimus iuvenum 
ad id delectus, per dispositos equos prope incredibili ce- 
leritate ab Amphissa ( inde enim est dimissus) die tertio 
Pellam pervenit. In convivio rex erat , et in multum 
vini processerat: ea ipsa.remissio animi suspicionem dem- 
psit , novare eum quidquam velle. Et tum quidem co- 
miter acceptus hospes. Postero die commeatus exercitui 
paratos benigne, pontes in fluminibus factos, vias, ubi 
transitus difficiles erant , munitas vidit. Haec referens 
eadem, qua ierat, celeritate Thaumacis occurrit consuli. 
Inde certiore et maiore spe laetus exercitus ad praeparata 
omnia in Macedoniam pervenit. Venientes regio apparatu 
et accepit , et prosecutus est rex. Multa in eo et dexte- 
ritas, et humanitas visa, quae commendabilia apud Afri- 
canum erant ; virum sicut ad cetera egregium , ita a 
comitate , quae sine luxuria esset , non aversum. Inde 
non per Macedoniam modo , sed etiam Thraciam , pro- 
sequente et' praeparante omnia Philippo , ad Hellespon- 
tum perventum est. 

VIII. Antiochus post navalem ad Corycum pugnam , 
quum totam hiemem liberam in apparatus terrestres mari- 
timosque habuisset, olassi maxime reparandae, ne tota 
maris possessione pelleretur, intentus fuerat. Succurrebat, 
superatum se , quum classis abfuisset Rhodiorum. Quod si 
ea quoque ( nec commissuros Rhodios , ut iterum moraren- 
tur) certamini adesset, magno sibi navium numero opus fore , 
ut viribus et magnitudine classem hostium aequaret. Itaque 
et Hannibalem in Syriam miserat ad Phoenicum arces- 
sendas naves , et Polyxenidam , quo minus prospere gesta 
res erat , eo enixius et eas , quae erant ,' reficere , et 
alias parare naves iussit Ipse in Phrygia hibernavit , 
undique auxilia arcessens : etiam in Gallograeciam mi- 
serat. Bellicosiores ea tempestate erant, gallicos adhuc, 
nondum exsoleta stirpe gentis, servantes animos. Filium 
Seleucum in Aeolide reliquerat cum exercitu ad mari- 
timas continendas urbes: quas illinc a Pergamo Eumenes, 
hinc a Phocaea Erythrisque Romani sollicitabant. Classis 
romana , sicut ante dictum est , ad Canas hibernabat. 
Eo media ferme hieme rex Eumenes cum duobus mil- 
libus peditum, equitibus centum, venit. Is, quum magnam 

praedam agi posse dixisset ex hostium agro , qui circa 
Thyatira esset , hortando perpulit Livium , ut quinque 
millia militum secum mitteret. Missi ingentem praedam 
intra paucos dies averterunt. 

IX. Inter haec Phocaeae seditio orta , quibusdam ad 
Antiochum multitudinis animos avocantibus. Gravia hi- 
berna navium erant ; grave tributum , quod togae quin- 
gentae imperatae erant, cum quingentis tunicis; gravis 
etiam inopia frumenti , propter quam naves quoque et 

{ iracsidium romanum excessit. Tum vero liberata metu 
actio erat , quae plebem in concionibus ad Antiochum 
trahebat. Senatus et optimates in romana societate per- 
standam censebant. Defectionis auctores plus apud mul- 
titudinem valuerunt. Rhodii , quo magis cessatum priore 
aestate erat , eo maturius aequinoctio verno eundem 
Pausistratum classis praefectum cum sex et triginta na- 
vibus miserunt, lam Livius a Canis cum triginta navibus 
et septem quadriremibus , quas secum Eumenes rex ad- 
duxerat , Hellespontum petebat; ut ad transitum exer- 
citus , quem terra venturum opinabatur , praepararet , 
quae opus essent. In portum , quem vocant Achaeorum, 
classem primum advertit. Inde Ilium ascendit , sacrifi- 
cioque Minervae facto , legationes finitimas ab Elaeunte, 
et Dardano , et Rhoeteo , tradentes in fidem civitates 
suas , benigne audivit. Inde ad Hellesponti fauces na- 
vigat ; et , decem navibus in statione contra Abydum 
relictis, cetera classe in Europam ad Sestum oppugnandam 
traiecit. Iam subeuntibus armatis muros fanatici Galli 
primum cum solemni habitu ante portam occurrunt, lussu 
se matris defim famulos deae venire memorant, ad pre- 
candum Romanum , ut parceret moenibus urbique. Nemo 
eorum violatus est : mox universus senatus cum magi- 
stratibus ad dedendam urbem processit. Inde Abydum 
traiecta classis: ubi quum, tentatis per colloquia animis, 
nihil pacati responderetur, ad oppugnationem sese expe- 
diebant. 

X. Dum haec in Hellesponto geruntur , Polyxenidas 
regius praefectus, (erat autem exsul rhodius ) quum au- 
disset, profectam ab domo popularium suorum classem, et 
Pausistratum praefectum superbe quaedam et contemptim 

in se condonantem dixisse , praecipuo certamine animi 
adversus cum sumpto, nihil aliud dies noctesque agi- 
tabat animo , quam ut verba magnifica eius rebus con- 
futaret. Mittit ad cum hominem et illi notum, qui diceret, 
Et se Pausistrato palriaeque suae magno usui , si liceat, 
fore ; et a Pausistrato se restitui in patriam posse. Quum, 
quonam modo ea Ocri possent , mirabundus Pausistratus 
percunctaretur , fidem petenti dedit agendae communiter 
rei , aut silentio tegendae. Tum internuntius , regiam 
classem aut totam , aut maiorem eius partem, Polgxenidam 
traditurum ei : pretium tanti meriti nullum aliud pacisci, 
quam reditum in patriam. Magnitudo rei , nec ut crede- 
ret, nec ut aspernaretur dicta, effecit. Panormum samiae 
terrae petit : ibique ad explorandam rem , quae oblata 
erat , substitit. Lltro citroque nuntii cursare : nec fides 
ante Pausistrato facta est , quam coram nuntio eius Poly- 
xenidas sua manu scripsit , Se ea , quae pollicitus esset, 
facturum, signoque suo impressas tabellas misit. Eo vero 
pignore velut auctoratum sibi proditorem ratus est. Neque 
enim eum , qui sub rege viveret , commissurum fuisse , 
ut adversus semet ipsum indicia manu sua testata daret. 
Inde ratio simulatae proditionis composita , Omnium se 
rerum apparatum omissurum, Polyxenidas dicere; non re- 
migem , non socios navales ad classem frequentes habitu- 
rum: subducturum per simulationem reficiendi quasdam naves, 
alias in propinquos portus dimissu» um : paucas ante por- 
tum Ephesi in salo habiturum; quas, si exire res cogeret, 
nbiecturus certamini foret. Quam negligentiam Polyxenidam 
in classe sua habiturum Pausistratus audivit , eam ipse 
extemplo habuit. Partem navium ad commeatus arces- 
sendos Halicarnassum , partem Samum ad urbem misit : 
ut paratus esset , quum signum aggrediendi a proditore 
accepisset. Polyxenidas augere simulando errorem; sub- 
ducit quasdam naves, alias velut subducturus esset, na- 
valia reficit: remiges ex hibernis non Ephesum arcessit , 
sed Magnesiam occulte cogit. 

XI. Forte quidam Antiochi miles , quum Samum rei 
privatae causa venisset, pro speculatore deprehensus dedu- 
citur Panormum ad praefectum. Is percunctanti , quid 
Ephesi ageretur , incertum metu , an erga suos haud 

sincera fide, omnia aperit: classem instructam paralam- 
que in portu stare : remigium omne Magnesiam ad Si- 
pylum missum : perpaucas naves subductas osse, et navalia 
(egi: nunquam intentius rem navalem administratam esse. 
Haec ne pro veris audirentur, animus errore et spe vana 
praeoccupatus fecit. Polyxenidas , satis omnibus compa- 
ratis , nocte remige a Magnesia arcessito , deductisque 
raptim , quae subductae erant, navibus, quum diem non 
tam in apparatu absumpsisset , quam quod conspici pro- 
ficiscentem classem nolebat ; post solis occasum profec- 
tus septuaginta navibus tectis, vento adverso, ante lucem 
Pygela portum tenuit. Ubi quum interdiu ob eandem 
causam quiesset , nocte in proxima samiae terrae tra- 
iecit. Hinc Nicandro quodam archipirata quinque navibus 
tectis Palinurum iusso petere , atque inde armatos, qua 

[ iroximum per agros iter esset , Panormum ad tergum 
tostium ducere , ipse interim , flasse divisa , ut ex utra- 
que parte fauces portus teneret , Panormum petit. Pau- 
sistratus primo , ut in re necopinata, turbatus parumper, 
deinde vetus miles , celeriter collecto animo, terra melius 
arceri , quam mari , hostes posse ratus , armatos duobus 
agminibus ad promontoria , quae cornibus obiectis ab 
alto portum faciunt , ducit : inde facile telis ancipitibus 
hostem summoturus. Id inceptum eius Nicander a terra 
visus quum turbasset , repente mutato consilio , naves 
conscendere omnes iubet. Tum vero ingens pariter mi- 
litum nautarumque trepidatio orta, et velut fuga in naves 
fieri , quum se mari terraque simul cernerent 'circum- 
ventos. Pausistratus , unam viam salutis esse ratus , si 
vim facere per fauces portus , atque erumpere in mare 
apertum posset , postquam conscendisse suos vidit, sequi 
ceteris iussis , ipse princeps concitata nave remis ad 
ostium portus tendit. Superantem iam fauces navem eius 
Polyxenidas tribus quinqueremibus circumsistit. Navis 
rostris icta supprimitur : telis obruuntur propugnatores : 
inter <juos et Pausistratus impigre pugnans interficitur. 
Navium reliquarum ante portum aliae , aliae in portu 
deprehensae , quaedam a Nicandro , dum moliuntur a 
terra , captae. Quinque tantum rhodiae naves cum duabus 
cois effugerunt , terrore flammae micantis via sibi inter 
Vol iii. . 16 

confertas naves facta. Contis enim binis a prora promi- 
nentibus trullis ferreis multum conceptum ignem prae se 
portabant. Erythraeae triremes , quum haud procul a 
Samo rhodiis navibus , quibus ut essent praesidio , ve- 
niebant, obviae fugientibus fuissent , in Hellespontum ad 
Romanos cursum averterunt. Sub idem tempus Seleucus 
proditam Phocaeam , porta una per custodes aperta, re- 
cepit ; et Cyme aliaeque eiusdem orae urbes ad eum 
metu defecerunt. 

Xll. Dum haec in Aeolide geruntur, Abydus quum 
per aliquot dies obsidionem tolerasset , praesidio regio 
tutante moenia, iam omnibus fessis, Philota quoque prae- 
fecto praesidii permittente , magistratus eorum cum Li- 
vio de conditionibus tradendae urbis agebant. Rem di- 
stinebat, quod, utrum armati, an inermes, emitterentur 
regii , parum conveniebat. Haec agentibus quum inter- 
venisset nuntius Rhodiorum cladis, emissa de manibus 
res est. Metnens enim Livius , ne successu tantae rei e- 
latus Polyxenidas classem , quae ad Canas erat, oppri- 
meret , Abydi obsidione custodiaque Hellesponti extemplo 
relicta, naves, quae subductae Canis erant, deduxit. Et 
Eumenes Elaeam venit. Livius omni classe, cui adiun- 
xerat triremes duas mitylenacas , Phocaeam petit. Quam 
quum teneri valido regio praesidio audisset , nec procul 
Seleuci castra esse ; depopulatus maritimam oram , et 
praeda maxime hominum raptim in naves imposita , tan- 
tum moratus , dum Eumenes cum classe assequeretur , 
Samum petere intendit. Rhodiis primo audita clades simul 
pavorem , simul luctum ingentem fecit. Nam , praeter 
navium mililumque iacturam , quod floris , quod roboris 
in iuventute fuerat, amiserant; multis nobilibus secutis 
inter cetera auctoritatem Pausistrati , quae inter suos 
merito maxima erat. Deinde , quod fraude capti , quod 
a cive potissimum suo forent, in iram luctus vertit. Decem 
extemplo naves , et diebus post paucis decem alias, prae- 
fecto omnium Eudamo, miserunt: quem, aliis virtptibus 
bellicis haudquaquam Pausistrato parem , cautiorem, quo 
minus animi erat , ducem futurum credebant. Romani 
et Eumenes rex in Erythraeam primum classem appli- 
cuerunt. Ibi noctem unam morati , postero die Corycum 

Teiorum promontorium tenuerunt. Inde quum in proxima 
Samiae vellent traiicere , non exspectato solis ortu , ex 
quo statum coeli notare gubernatores possent, in incertam 
tempestatem miserunt. Medio in cursu, aquilone in septen- 
trionem verso, exasperato fluctibus mari iactari coeperunt. 

XIII. Polyxeuidas , Samum petituros ratus hostes, ut 
se rhodiae classi coniungerent , ab Epheso profectus , 
primo ad Myonnesum stetit : inde ad Macrin , quam vo- 
cant, insulam traiecit, ut praetervehcntis classis si quas 
aberrantes ex agmine naves posset , aut postremum ag- 
men opportune adoriretur. Postquam sparsam tempestate 
classem vidit, occasionem primo aggrediendi ratus, paullo 
post increbrescente vento, et maiores iam volvente fluctus, 
quia pervenire se ad eos videbat non posse, ad Aetha- 
liam insulam traiecit , ut inde postero die Samum ex 
alto petentes naves aggrederetur. Romani , pars exigua , 
primis tenebris portum Samiae desertum tenuerunt : 
classis cetera, noctem totam in alto iactala , in eundem 
portum decurrit. Ibi ex agrestibus cognito , hostium naves 
ad Aethaliam stare, consilium habitum, utrum extemplo 
decernerent , an rhodiam exspectarent classem. Dilata 
re, (ita enim placuit) Corycum, unde venerant, tra- 
iecerunt. Polyxeuidas quoque , quum frustra stetisset , 
Ephesum rediit. Tum romanae naves vacuo ab hostibus 
mari Samum traiecerunt. Eodem et rhodia classis post 
dies paucos venit. Quam ut exspectatam esse appareret, 
profecti extemplo sunt Ephesum , ut aut decernerent 
navali certamine , aut , si detrectaret hostis pugnam , 
(quod plurimum intererat ad animos civitatium ) timoris 
confessionem exprimerent. Contra fauces portus instructa 
in frontem navium acie stetere. Postquam nemo adversus 
ibat, classe divisa , pars in salo ad ostium portus in an- 
coris stetit; pars in terram milites exposuit. In eos, iam 
ingentem praedam lato depopulato agro agentes, Andro- 
nicus macedo , qui in praesidio Ephesi erat , iam moe- 
nibus appropinquantes eruptionem fecit, exulosquc magna 
parte praedae ad mare ac naves redegit. Postero die , 
insidiis medio ferme viae positis , ad eliciendum extra 
moenia Macedonem , Romani ad urbem agmine iere : 
inde , quum ea ipsa suspicio, ne quis exiret, deterruisset, 

redierunt ad naves: et, terra marique fugientibus cer- 
tamen hostibus , Samum , unde venerat , classis repetit. 
Inde duas sociorum ex Italia , duas rhodias triremes cum 
praefecto Epicrate rhndio ad fretum Cephalleniae tuen- 
dum praetor misit. Infestum id latrocinio lacedaemonius 
Hybristas cum iuventute Cephallenum faciebat: clausum- 
que iam mare commeatibus italicis erat. 

XIV. Piraeei L. Aemilio Regillo, succedenti ad navale 
imperium , Epicrates occurrit : qui , audita clade Rho- 
diorum, quum ipse duas tantum quinqueremes haberet, 
Epicratem cum quatuor navibus in Asiam secnm re- 
duxit. Prosecutae etiam apertae Atheniensium naves sunt 
Aegaeo mari traiecit Chium. Eodem Timasicrates rhodius 
cum duabus quadriremibus ab Samo nocte intempesta 
venit : deductusque ad Aemilium , praesidii causa se mis- 
sum , ait, quod eam oram maris infestam onerariis regiae 
naves excursionibus crebris ab Hellesponto atque Abydo 
facerent. Traiicienti Aemilio a Chio Samum duae rho- 
diae quadriremes missae obviam ab Livio , et rex Eu- 
menes cum duabus quinqueremibus occurrit. Samum post- 
quam ventum est , accepta ab Livio classe, et sacrificio, 
ut assolet , rite facto , Aemilius consilium advocavit. Ibi 
C. Livius , ( is enim est primus rogatus sententiam ) Ne- 
minem fidelius dare passe consilium , dixit , quam eum, qui 
id alteri suaderet , quod ipse , si in eodem loco esset, factu- 
rus fuerit. Se in animo habuisse , tota classe Ephesum pe- 
tere , et onerarias ducere multa saburra gravatas , atque 
eas in faucibus portus supprimere. Et eo minoris molimenti 
ea claustra esse , quod , in fluminis modum , longum , et 
angustum , et vadosum ostium portus sit. Ita adempturum 
se maris usum hostibus fuisse, inutilemque classem facturum. 

XV. Nulli ea placere sententia. Eumenes rex quaesi- 
vit , Quid tandem? ubi demersis navibus frenassent claustra 
maris , utrum libera sua classe abscessuri inde forent ad 
opem ferendam sociis , terroremque hostibus praebendum ? 
an nihilo minus tota classe portum obsessuri ? Sive enim 
abscedant , cui dubium esse , quin hostes extracturi demersas 
moles sint , et minore molimento aperturi portum , quam 
obstruatur ? Sin autem manendum tbi nihilo minus sit , quid 
attinere , claudi portum? Quin contra, illos , tutissimo portu 

opulentissima urbe fruentes, omnia Asia praebente, quieta 
aestiva acturos : Romanos , aperto in mari fluctibus tem- 
pestatibusque obicctos , omnium inopes, in assidua statione 
futuros : ipsos magis alligatos impeditosque, ne quid eorum, 
quae agenda sint , possint agere , quam ut hostes clausos 
habeant. Eudamus , praefectus rhodiae classis, magis eam 
sibi displicere sententiam ostendit , quam ipse, quid cen- 
seret faciendum , dixit. Epicrates rhodius , Omissa in 
praesentia Epheso , mittendam navium partem in Lyciam, 
censuit , et Patara , caput gentis, in societatem adiungenda. 
In duas res magnas id usui fore: et Rhodios, pacalis contra 
insulam suam terris , totis viribus incumbere in unius belli, 
quod adversus Antiochum sit , curam posse: ct eam classem, 
quae in Lycia compararetur , intercludi , ne Polyxenidae 
coniungatur. Haec maxime movit sentenlia: placuit tamen, 
Regillum tota classe evehi ad portum Ephesi , ad infe- 
rendum hostibus terrorem. 

XVI. C. Livius cum duabus quinqueremibus romanis, 
et quatuor quadriremibus rhodiis , et duabus apertis 
smyrnaeis, in Lyciam est missus, Rhodum prius uissus 
adire, et omnia cum iis communicare consilia. Civitates, 
quas praetervectus est , Miletus , Myndus, Halicarnassus, 
Cous , Cnidus , imperata enixe fecerunt. Rhodum ut est 
ventum , simul et , ad quam rem missus esset , iis ex- 
posuit , et consuluit eos. Approbantibus cunctis , et ad 
eam , quam habebat , classem assumptis tribus quadri- 
remibus, navigat Patara. Primo secundus ventus ad ipsam 
urbem ferebat eos ; sperabantque, subito terrore aliquid 
moturos. Postquam , circumagente se vento , fluctibus 
dubiis volvi coeptum est mare, pervicerunt quidem remis, 
ut tenerent terram : sed neque circa urbem tuta statio 
erat , nec ante ostium portus in salo stare poterant , 
aspero mari , et nocte imminente. Praetervecti moenia, 
portum Phocnicunta, minus duum millium spatio inde 
distantem , petiere, navibus ab maritima vi tutum: sed 
altae insuper imminebant rupes, quas celeriter oppidani, 
assumptis regiis militibus , quos in praesidio habebant , 
ceperunt. Adversus quos Livius, quauquam erant iniqua 
ac difficilia ad exitus loca , Issaeos auxiliares et Smyr- 
naeorum expeditos iuvenes misit. Ii, dum missilibus primo 

et adversus paucos levibus excursionibus lacessebatur 
magis, quam conserebatur, pugna, sustinuerunt certa- 
men : postquam plures ab urbe affluebant, et iam omnis 
multitudo effundebatur , timor incessit Livium, ne et au- 
xiliares circumvenirentur, et navibus etiam ab terra peri- 
culum esset : ita non milites solum , sed etiam navales 
socios, remigum turbam , quibus quisque poterat telis, 
armatos in proelium eduxit. Tum quoque anceps pugna 
1‘uil ; neque milites solum aliquot, sed L. Apuslius tumul- 
tuario proelio cecidit. Postremo tamen lusi fugatique sunt 
Lycii , atque in urbem compulsi: ct Romani cum haud 
incruenta victoria ad naves redierunt. Inde in telmissi- 
cum profecti sinum , qui latere uno Cariam , altero Ly- 
ciam contingit , omisso conatu Patara amplius tentandi, 
Rhodii domum dimissi sunt. Livius , praetervectus Asiam, 
in Graeciam transmisit, ut, conventis Scipionibus, qui 
tum circa Thessaliam erant , in Italiam traiiceret. : 
XVII. Aemilius , postquam omissas in Lycia res, et 
Livium profectum in Italiam cognovit , quum ipse ab 
Kpheso , repulsus tempestate , irrito incepto Samum re- 
vertisset , turpe ratus , tentata frustra Patara esse, pro- 
ficisci eo tota classe, et summa vi aggredi urbem statuit. 
Miletum et ceteram oram sociorum praetervecti, in Bar- 
gylietico sinu exscensioncm ad Iassum fecerunt. Urbem 
regium tenebat praesidium: agrum circa Romani hosti- 
liter depopulati sunt. Missis deinde , qui per colloquia 
principum et magistratuum tenlarent animos , postquam 
nihil in potestate sua responderunt cspe, ad urbem op- 
pugnandam ducit. Erant Iassensium exsules cum Romanis: 
ii frequentes Rhodios orare institerunt , Ne urbem, et 
vicinam sibi , et cognatam , innoxiam perire sinerent ., Sibi 
exsilii nullam aliam causam esse , quam fidem erga Ro- 
manos. Eadem vi regiorum , qua ipsi pulsi sint, teneri eos, 
qui in urbe maneant. Omnium Iassensium unam mentem 
esse , ut servitutem regiam effugerent. Rhodii , moti pre- 
cibus , Eumene etiam rege assumpto , simul suas neces- 
situdines commemorando, simul obsessae regio praesidio 
urbis casum miserando , pervicerunt , ut oppugnatione 
absisteretur. Profecti inde , pacatis ceteris , quum oram 
Asiae legerent , Loryma ( portus adversus Rhodum est ) 

pervenerunt. Ibi in principiis sermo primo inter tribunos 
militum secretus oritur , deinde ad aures ipsius Aemilii 
pervenit , abduci classem ab Epheso , ab suo bello : ut 
ab tergo liber relictus hostis in tot propinquas sociorum 
urbes omnia impune conari posset. Movere ea Aemilium : 
vocatosque Rhodios quum percunctatus esset, utrumnam 
Pataris universa classis in portu stare posset, quum re- 
spondissent , non posse ; causam naclus omittendae rei, 
Samum reduxit naves. 

XVIII. Per idem tempus Seleucus , Antiochi iilius , 
quum per omne hibernorum tempus exercitum in Aeolide 
continuisset, partim sociis ferendo opem, partim, quos 
in societatem pellicere non poterat , depopulandis, trans- 
ire in fines regni Eumenis, dum is procul ab domo cum 
Romanis et Rhodiis Lyciae maritima oppugnaret, statuit. 
Ad Elaeam primo infestis signis accessit: deinde, omissa 
oppugnatione urbis, agros hostiliter depopulatus, ad caput 
arcemque regni Pergamum ducit oppugnandum. Attalus 
primo, stationibus ante urbem positis, et excursionibus 
equitum levisque armaturae, magis lacessebat, quam susti- 
nebat , hostem. Postremo , quum , per levia certamina 
expertus, nulla parte virium se parem esse, intra moe- 
nia se recepisset , obsideri urbs coepta est. Eodem ferine 
tempore et Antiochus , ab Apamea profectus, Sardibus 
primum, deinde, haud procul Seleuci castris, ad caput 
Caici amnis stativa habuit , cum magno exercitu mixto 
variis ex gentibus. Plurimum terroris in Gallorum mer- 
cede conductis qualuor millibus erat. Hos , paucis ad- 
mixtis , ad pervastaiidum passim pergamenum agrum 
misit. Quae postquam Samum sunt nuntiata , primo Eu- 
menes , avocatus domestico bello , cum classe Elaeam 
petit: inde , quum praesto fuissent equites pedilumque 
expediti , praesidio eorum tutus , priusquam hostes sen- 
tirent , aut moverentur, Pergamum contendit. Ibi rursus 
levia per excursiones proelia lieri coepta , Eumene sum- 
mae rei discrimen haud dubie detrectante. Paucos post 
dies romana rhodiaque classis , ut regi opem ferrent , 
Elaeam ab Samo venerunt. Quos ubi exposuisse copias 
Elaeae , et tot classes in unum convenisse portum, An- 
tiocho allatum est ; et sub idem tempus audivit, consulem 

cum exercitu iam in Macedonia esse , pararique , quae 
ad transitum Hellesponti opus essent ; tempus venisse 
ratus, prius, quam terra marique simul urgeretur, agendi 
de pace , tumulum quemdam adversus Elaeam castris 
cepit. Ibi peditum omnibus copiis relictis, cum equitatu 
( erant autem sex millia equitum ) in campos sub ipsa 
Elaeae moenia descendit, misso caduceatore ad Aemilium, 
velle se de pace agere. 

XIX. Aemilius , Eumene a Pergamo accito, adhibitis 
et Rhodiis, consilium habuit. Rhodii haud aspernari pacem : 
Eumenes, nec honestum esse, dicere, eo tempore de pace 
agi ; nec exitum rei imponi posse. Qui enim, inquit, aut 
honeste , inclusi moenibus et obsessi velut , leges pacis ac- 
cipiemus ? aut cui rata ista pax erit, quam sine consule , 
non ex auctoritate senatus , non i ussu populi romani pepi- 
gerimus ? Quaero enim, pace per te facta, rediturusne ex- 
templo in Italiam sis , classem exercitumque deducturus ? 
an exspectaturus , quid de ea re consuli placeat , quid se- 
natus censeat , aut populus iubeat? Restat ergo, ut maneas 
in Asia , et rursus in hiberna copiae reductae , omisso bello, 
exhauriant commeatibus praebendis socios , deinde ( si ita 
visum sit iis , penes quos potestas fuerit ) instauremus novum 
de integro bellum : quod possumus , si ex hoc impetu re- 
rum nihil prolatando remittitur , ante hiemem, diis volen- 
tibus , perfecisse. Haec sententia vicit, responsumque An- 
tiocho est, ante consulis adventum de pace agi non posse. 
Antiochus, pace nequidquam tentata, evastatis Elaeen- 
sium primum , deinde Pergamenorum agris , relicto ibi 
Seleuco filio , Adramytteum hostiliter itinere facto, petit 
agrum opulentum , quem vocant Thebes campum, car- 
mine Homeri nobilitatae. Neque alio ullo loco Asiae maior 
regiis militibus parta est praeda. Eodem Adramytteum, 
ut urbi praesidio essent , navibus circumvecti, Aemilius 
et Eumenes venerunt. 

XX. Per eosdem forte dies Elaeam ex Achaia mille 
pedites cum centum equitibus , Diophane omnibus his 
copiis praeposito , accesserunt : qnos egressos navibus 
obviam missi ab Attalo nocte Pergamum deduxerunt. 
Veterani omnes et periti belli erant , et ipse dux Philo- 
poemenis , summi tum omnium Graecorum imperatoris, 

discipulus. Qui biduum simul ad quietem hominum equo- 
rumque , el ad visendas hostium stationes, quibus locis 
lemporibusque accederent reciperentque sese, sumpserunt. 
Ad radices fere collis , in quo posita est urbs, regii suc- 
cedebant. Ita libera ab tergo populatio erat, nullo ab 
urbe , ne in stationes quidem qui procul iacularetur ,- 
excurrente. Postquam scuiel compulsi metu se moenibus 
incluserunt , contemptus eorum, et inde negligontia, apud 
regios oritur; non stratos, non infrenatos magna pars 
habebant equos. Paucis ad arma et ordines relictis, di- 
lapsi ceteri sparserant se toto passim campo , pars in 
iuvenalcs lusus lasciviamque versi , pars vescentes sub 
umbra , quidam somno etiam strati. Haec Diophancs ex 
alta urbe Pergamo contemplatus, arma suos capere, et 
ad iussa praesto esse iubet ; ipse Attalum adiit , et in 
animo sibi esse dixit , hostium stationem tentare. Aegre 
id permittente Attalo , quippe qui ceutum equitibus ad- 
versus sexcentos , mille peditibus cum qualuor millibus 
pugnaturum cerneret , porta egressus , haud procul sta- 
tione hostium , occasionem opperiens , couseait. Et qui 
Pergami erant , amentiam magis , quam audaciam, cre- 
dere esse : et hostes , paullisper in eos versi , ut nihil 
moveri viderunt, nec ipsi quiuquam ox solita negligentia, 
insuper etiam eludentes paucitatem, mutarunt. Diophancs 
quietos aliquamdia suos, velul ad spectaculum modo educ- 
tos , continuit : postquam dilapsos ab ordinibus hostes 
vidit, peditibus, quantum accelerare possent, sequi iussis, 
ipso princeps inter equites cum turma sua, quam posset 
effusissimis habenis, clamore ab omni simul pedite atque 
equite sublato, stationem hostium improviso invadit. I\on 
homines solum , sed equi etiam territi , quum vincula 
abrupissent , trepidationem et tumultum inter suos fece- 
runt. Pauci stabant impavidi equi : eos ipsos non ster- 
nere , non infrenare, aut ascendere facile poterant, multo 
maiorem , quam pro numero equitum , terrorem Achaeis 
inferentibus. Pedites vero ordinali et praeparati sparsos 
per negligentiam, et semisomnos prope adorti sunt: caedes 
passim fugaque per campos facta est. Diophanes, secutus 
effusos, quoad tutum fuit, magno Achaeorum genti decore 
parto , ( spectaverant enim e moenibus Pergami non viri 

modo , sed feminae etiam ) in praesidium urbis rediit. 

XXI. Postero die regiae , magis compositae et ordi- 
natae , stationes quingentis passibus longius ab urbe po- 
suerunt castra : et Achaei eodem ferme tempore, atque 
in eundem locum processerunt. Per multas horas intenti 
utrimque velut iam futurum impetum exspectavere: post- 
quam haud procul occasu solis redeundi in castra tempus 
erat , regii signis collatis abire agmine , ad iter magis, 
quam ad pugnam, composito, coepere. Quievit Diophanes, 
dum in conspectu erant. Deinde eodem, quo pridie^ im- 
petu in postremum agmen incurrit ; tantumque rursus 
pavoris ac tumultus incussit, ut, quum terga caederentur, 
nemo pugnandi causa restiterit : trepidaotesque , et vix 
ordinem agminis servantes, in castra compulsi sunt. Haec 
Achaeorum audacia Seleucum ex agro pergameno movere 
castra coggit. Antiochus, postquam Romanos et Eumenem 
ad tuendum Adramytteum venisse audivit, ea quideraurbe 
abstinuit , depopulatus agros. Peraeam inde , coloniam 
Mitylenaeorum , expugnavit. Colton , et Corylenus , et 
Apfirodisias , et Crene , primo impetu captae sunt. Inde 
per Thyatira Sardes rediit. Seleucus , in maritima ora 
permanens ^ aliis terrori , aliis praesidio erat. Classis ro- 
mana cum Eumene Rhodiisque Mitylenen primo , inde 
retro , unde profecta erat, Elaeam rediit. Inde Phocaeam 
petentes ad insulam, quam Bacchium 'vocant, (imminet 
urbi Phocaeensium) appulerunt, et, quibus ante absti- 
nuerant templis signisque ( egregie autem exornata in- 
sola erat ) quum hostiliter diripuissent, ad ipsam urbem 
transmiserunt. Eam divisis inter se partibus quum op- 
pugnarent , et viderent , sine operibus , armis scalisque 
capi non posse ; missum ab Antiocho praesidium trium 
millium armatorum quum intrasset urbem ; extemplo , 
oppugnatione omissa , classis ad insulam se recepit, nihil 
aliud quam depopulato circa urbem hostium agro. 

XXII. Inde placuit Eumenem domum dimitti et prae- 
parare consuli atque exercitui , quae ad transitum Helle- 
sponti opus essent : romanam rhodiamque classem redire 
Samum, atque ibi in statione esse, ne Poiyxcnidas ab 
Epheso moveret. Rex Elaeam, Romani et Rhodii Samum 
redierunt. Ibi M. Aemilius , frater praetoris , decessit. 


Digitized by Google 



^ LIB. XXXVII. CAP. XXII. XXIII. 371 

Rhodii celebratis exsequiis, adversus classem, quam fama 
erat ex Syria venire , tredecim suis navibus, et una coa 
quinqueremi , altera cnidia , IUiodum, ut ibi in statione 
essent , profecti sunt. Biduo ante , quam Eudamus cum 
classe ab Samo veniret , tredecim ab Rhodo naves cum 
Pamphilida praefecto adversus eandem syriacam classem 
missae, assumptis navibus quatuor , quae Cariae prae- 
sidio erant , oppugnantibus regiis , Daedala et quaedam 
alia Peraeae castella obsidione exemerunt. Eudamum 
confestim exire placuit. Additae huic quoque sunt ad eam 
classem , quam habebat , sex apertae naves. Profectus 
quum , quantum accelerare poterat , malurasset, ad por- 
tum, quem Megisten vocant, praegressos consequitur, 
inde uno agmine Phaselidem quum venissent, optimum 
visum est , ibi hostem opperiri. 

XX111. In confinio Lyciae et Pamphyliae Phaselis est: 
prominet penitus in altum, conspiciturque prima terrarum 
Khodum a Cilicia petentibus , et procul navium praebet 
prospectum. Eo maxime , ut in obvio classi bostium es- 
sent , electus locus est. Celerum , quod non providerunt, 
et loco gravi , et tempore anni , ( medium enim aestatis 
erat ) ad hoc insolito odore ingruere morbi vulgo, ma- 
xime in remiges, coeperunt. Cuius pestilentiae metu pro- 
fecti , quum praeterveherentur pamphylium sinum , ad 
Eurymedontem amnem appulsa classe , audiunt ab As- 
pendiis, ad Sidam hostes esse. Tardius navigaverant regii, 
adverso tempore Etesiarum, quod velut statum Favoniis 
ventis est. Rhodiorum duae et triginta quadriremes, et 
quatuor triremes fuere. Regia classis septem et triginta 
maioris formae navium erat, in quibus tres hepteres et 
quatuor hexeres habebat. Praeter has decem triremes 
erant. Et hi adesse hostes ex specula quadam cognovere. 
Ulraquc classis postero die luce prima , tanquam eo die 
pugnatura, e portu movit: et, postquam superavere Rhodii 
promontorium, quod ab Sida prominet in altum, extem- 
plo et conspecti ab hostibus sunt , et ipsi eos viderunt. 
Ab regiis sinistro cornu , quod ab alto obiectum erat , 
Hannibal , dextro Apollonius, purpuratorum unus, prae- 
erat : et iam' in frontem directas habebant naves. Rhodii 
longo agmine veniebant. Prima praetoria navis Eudami 

erat ; cogebat agmen Chariclitus ; Pamphilidas mediae 
classi praeerat. Eudamus , postquam hostium aciem in- 
structam et paratam ad concurrendum vidit , et ipse in 
alium evehitur , et deinceps , quae sequebantur , ser- 
vantes ordinem in frontem dirigere iubet. Ea res primo 
tumultum praebuit. Nam nec sic in altum evectus erat, 
ut ordo omnium navium ad terram explicari posset: et 
festinans ipse praepropere cum quinque solis navibus 
Hannibali occurrit. Ceteri , quia in frontem dirigere iussi 
erant , non sequebantur. Extremo agmini loci nihil ad 
terram relicti erat ; trepidantibusque iis inter se, iam in 
dextro cornu adversus Hannibalem pugnabatur. 

XXIV. Sed momento temporis et navium virtus , et 
usus rei maritimae terrorem omnem Rhodiis dempsit. 
Nam et in altum celeriter evectae naves locum post se 
quaeque venienti ad terram dedere ; et , si qua concur- 
rerat rostro cum hostium navi , aut proram lacerabat , 
aut reraos detergebat , aut , libero inter ordines discursu 
praetervecta , in puppim impetum dabat. Maxime exter- 
ruit hepteris regia , a multo minore rhodia nave uno ictu 
demersa. Itaque iam haud dubie dextrum cornu hostium 
in fugam inclinabat. Eudamum in alto, multitudine na- 
vium maxime Hannibal , ceteris omnibus longe praestan- 
tem , urgebat : et circumvenisset , ni , signo sublato ex 
praetoria nave , ( quo dispersam classem in unum col- 
ligi mos erat ) omnes , quae in dextro cornu vicerant , 
naves ad opem ferendam suis concurrissent. Tum et Han- 
nibal , quaeque circa eum erant naves , capessunt fugam : 
nec insequi Rhodii , ex magna parte aegris , et ob id 
celerius fessis remigibus , potuerunt. Quum in alto, ubi 
subsliterapt, cibo reficerent vires , contemplatus Eudamus 
hostes , claudas mutilatasque naves apertis navibus re- 
mulco trahentes, viginti paullo amplius integras absce- 
dentes , e turri praetoriae navis, silentio facto, Exsurgite, 
inquit, et egregium spectaculum capessite oculis! Consur- 
rexere omnes , contemplatique trepidationem fugamque 
hostium , prope una voce exclamavere omnes, ut seque- 
rentur. Ipsius Eudami multis ictibus vulnerata navis erat. 
Pamphiiiaam et Chariclitum insequi , quoad putarent 
tutum ,«*iussit. Aliquamdiu secuti sunt : postquam terrae 

appropinquabat Hannibal, veriti ne includerentur vento 
in hostium ora , ad Eudamum revecti, hepterem captam, 
quae primo concursu icta erat , aegre Phaselidem per- 
traxerunt. Inde Rhodum , non tam victoria laeti, quam 
alius alium accusantes, quodfquum potuisset, non omnis 
submersa aut captsa classis hostium foret, redierunt. Han- 
nibal , ictus uno proelio adverso, ne tum quidem prae- 
tervehi Lyciam audebat-, quum coniungi veteri regiae 
classi quam primum cuperet. Et, id ne ei facero liberum 
esset , Rhodii Chariclitum cum viginti navibus rostratis 
ad Patara et Megisten portum miserunt. Eudamum cum 
septem navibus maximis ex ea classe , cui praefuerat , 
Samum redire ad Romanos iusserunt ; ut , quantum con- 
silio , quantum auctoritate valeret , compelleret Romanos 
ad Patara oppugnanda. 

XXV. Magnam laetitiam Romanis iam prius nuntius 
victoriae , deinde adventus attulit Rhodiorum : et appa- 
rebat , si ea cura Rhodiis dempta esset, vacuos eos tuta 
eius regionis maria praestaturos. Sed profectio Antiochi 
ab Sardibus , ne opprimerentur urbes maritimae, absce- 
dere custodia Ioniae atque Aeolidis prohibuit. Pamphi- 
lidam cum quatuor navibus tectis ad eam classem, quae 
circa Patara erat , miserunt. Antiochus non civitatium 
modo, quae circa se erant, contrahebat praesidia; sed 
ad Prusiam, Bithyniae regem : miserant legatos literasque, 
quibus transitum in Asiam Romanorum increpabat : Ve- 
nire eos ad omnia regna tollenda , ut nullum usquam orbis 
terrarum , nisi romanum , imperium esset. Philippum et 
Nabin expugnatos ; se tertium peti Ut quisque proximus 
ab oppresso sit , per omnes velut continens incendium per- 
vasurum. Ab se gradum in Bithyniam fore, quando Eume- 
nes in voluntariam servitutem concessisset. His motum Pru- 
siam literae Scipionis consulis , sed magis eius fratris 
Africani , ab suspicione tali averterunt : qui , praeter 
consuetudinem perpetuam populi romani augendi omni 
honore regum sociorum maiestatem, domesticis ipse exem- 
plis Prusiam ad promerendam amicitiam suam compulit. 
Regulos se acceptos in fidem in Hispania reges reliquisse. 
Masinissam non in patrio modo locasse regno , sed tn Sy- 
phacis , o quo ante expulsus fuisset , regnum imposuisse : 

et esse eum non Africae modo regum longe opulentissimum , 
sed toto in orbe terrarum cuivis regum vel maiestate , vel 
viribus parem. Philippum et Nabin , hostes bello superatos 
ab T. Quinctio , tamen in regno relictos. Philippo quidem 
anno priore etiam stipendiato remissum , et filium obsidem 
redditum : et quasdam civitates extra Macedoniam, patien- 
tibus romanis imperatoribus , recepisse eum. Jn eadem di- 
gnitate et Nabin futurum fuisse , nisi eum suus primum 
furor , deinde fraus Aetolorum absumpsisset. Maxime con- 
firmatus est animus regis , postquam ad eum C. Livius, 
qui pfaetor ante classi praefuerat, legatus ab Roma venit, 
et edocuit, quanto et spes victoriae certior Romanis , 
quam Antiocho , et amicitia sanctior firmiorque apud 
Romanos futura esset. 

XXVI. Antiochus , postquam a spe societatis Prusiae 
decidit , Ephesum ab Sardihus est profectos ad classem, 
quae per aliquot menses instructa ac parata fuerat, vi- 
sendam ; magis quia terrestribus copiis exercitum roma- 
aum et duos Scipiones imperatores videbat sustineri non 
posse , quam quod res navatis ipsa per se aut tentata 
sibi unquam feliciter , aut tunc magnae et certae Gduciae 
esset. Erat tamen momentum in praesentia spei , quod 
et magnam partem rhodiae classis circa Patara esse, et 
Eumenem regem cum omnibus navibus suis consuli obviam 
in Hellespontum profectum audierat. Aliquid etiam in- 
flabat animos classis rhodia , ad Samum per occasionem 
fraude praeparatam absumpta. His fretus , Polyxenida 
cum classe ad lentandam omni modo certaminis fortunam 
misso, ipse copias ad Notium ducit: id oppidum Colo- 

S dioni&m , mari imminens, abest a vetere Colophone duo 
erme millia passuum : et ipsam urbem suae esse pote- 
statis volebat, adeo propinquam Epheso, ut nihil terra 
marive ageret, quod non subiectum oculis Colophoniorum, 
ac per eos notum extemplo Romanis esset: quos, audita 
obsidione , non dubitabat ad opem ferendam sociae urbi 
classem a Samo moturos : eam occasionem Polyxenidae 
ad rem gerendam fore. Igitur , operibus oppugnare urbem 
aggressus, et ad mare partibus duabus pariter munitio • 
mbus deductis , utrimque vineas et aggerem muro in- 
iunxit, et testudinibus arietes admovit. Quibus territi 

malis Colophonii oratores Samum ad L. Aemilium, fidem 

f iraetoris populique romani implorantes, miserunt. Aemi- 
ium et Sami segnis diu mora offendebat , nihil minus 
opinantem , quam Polyxenidam , bis nequidquam ab se 
provocatum , potestatem pugnae facturum esse : et turpe 
existimabat , Eumenis classem adiuvare consulem ad 
traiicicndas in Asiam legiones ; se Colophonis obsessae 
auxilio , incertam finem habituro , alligari. Eudamus 
rhodius , qui et tenuerat eum Sami , cupientem pro- 
ficisci in Hellespontum, cunctique instare et dicere, Quanto 
satius esse , vel socios obsidione eximere , vel victam iam 
semel classem iterum vincere , totamque maris possessionem 
hosti eripere , quam , desertis sociis , tradita Antiocho Asia 
trrra marique , in Hellespontum , ubi salis esset Eumenis 
classis , ab sua parte belli discedere? 

XXVII. Prolecti ab Samo ad petendos commeatus , 
consumptis iam omnibus , Chium parabant traiicere. Id 
erat horreum Romanis ; eoque omnes ex Italia missae 
onerariae, dirigebant cursum. Circumvecti ab urbe ad 
aversa insulae ( obiecta aquiloni ad Chium et Erythras 
sunt ) quum pararent traiicere, literis certior fit praetor, 
frumenti vim magnam Chium ex Italia venisse ; vinum 
portantes naves tempestatibus retentas esse. Simul alla- 
tum est , Teios' regiae classi benigne commeatus prae- 
buisse; quinque millia vasorum vini esse pollicitos. Teum 
ex medio cursu classem repente avertit , aut volentibus 
iis usurus commeatu parato hostibus, aut ipsos pro hosti- 
bus habiturus. Quum direxissent ad terram proras, quin- 
decim ferme iis naves circa Myonnesum apparuerunt , 
quas primo ex classe regia praetor esse ratus , institit 
sequi. Apparuit inde , piraticas celoces et lembos osse. 
Chiorum maritimam oram depopulati , cum omnis ge- 
neris praeda revertentes , postquam videre ex alto clas- 
sem , in fugam verterunt. Et celeritate superabant , le- 
vioribus et ad id fabrefactis navigiis, et propiores terrae 
erant. Itaque , priusquam appropinquaret classis, Myon- 
nesum perfugerunt. Unde se e portu ratus abstracturum 
naves , ignarus loci sequebatur praetor. Myonnesus pro- 
montorium inter Teum Samumque est. Ipse collis est in 
modum metae in acutum cacumen a fundo satis lato 

fastigatus : a continenti arctae semitae aditdih habet : a' 
mari exesae (luctibus rupes claudunt; ita ut quibusdam 
locis superpendentia saxa plus in altum , quam , quae 
in statione sunt , naves , promineant. Circa ea appro-f 
pinquare non ausae naves , ne sub ictu superstantium 
rupibus piratarum essent , diem trivere. Tandem , sub 
noctem vano incepto , quum abstitissent , Teum postero 
die accessere : et , in portu , qui ab tergo urbis est , 
(Geraesticum ipsi appellant) navibus constitutis, praetor 
ad depopulandum circa urbem agrum milites emisit. 

XXVIII. Teii , quum in oculis populatio esset , ora- 
tores cum infulis et velamentis ad Romanum miserunt. 
Quibus purgantibus civitatem omnis facti dictique hostilis 
adversus Romanos , et iuvisse eos commeatu classem ho- 
stium arguit, et quantum vini Polyxenidae promisissent : , 
quae si eadem classi romanae darent , revocaturum se a 
populatione militem ; sin minus , pro hostibus eos habiturum. 
Hoc tam triste responsum quum retulissent legati, vocatur 
in concionem a magistratibus populus, ut, quid agerent, 
consultarent. Eo forte die Polyxenidas cum regia classe 
a Colophone profectus , postquam movisse a Samo Ro,- 
manos audivit , et , ad Myonnesum piratas persecutos , 
Teiorum agrum depopulari , naves in Geraestico portu 
stare , ipse adversus Myonnesum in insulii ( Macrin nau- 
tici vocant ) ancoras portu occulto iecit. Inde ex pro- 
pinquo explorans , quid hostes agerent, primo in magna, 
spe fuit , quemadmodum rhodiam classem ad Samum 
circumsessis ad exitum faucibus portus , expugnasset , 
sic et romanam expugnaturum. Nec est dissimilis natura 
loci. Promontoriis coeuntibus inter se ita clauditur por- 
tus , ut vix duae simul inde naves possint exire. Nocte 
occupare fauces Polyxenidas in animo habebat, et, denis 
navibus ad promontoria stantibus, quae ab* utroque cornu 
in latera exeuntium navium pugnarent , ex cetera classe, 
sicut ad Panormum fecerat , armatis in litora expositis, 
terra marique simul hostes opprimere. Quod non vanum 
ei consilium fuisset, ni , quum Teii facturos se impe- 
rata promisissent, ad accipiendos commeatus aptius visum 
esset Romanis , in eum portum , qui ante urbem est , 
classem transire. Dicitur et Eudamus rhodius vitium 


Digitized by Google 



LIB. XXXVII. CAP. XXVIII. XXIX. 377 

alterius portus ostendisse, quum forte duae naves in arcto 
ostio implicitos remos fregissent: et inter alia id quoque „ 
movit praetorem , ut traduceret classem , quod ab terra 

E ericulum erat , haud procul inde Antiocho stativa ha- 
ente. 

XXIX. Traducta classe ad urbem, ignaris omnibus, 
egressi milites nautaeque sunt ad commeatus et vinum 
maxime dividendum in naves ; quum medio forte diei 
agrestis quidam, ad praetorem adductus, nuntiat, alterum 
iam diem classem stare ad insulam Macrin, ctpaullo ante 
risas quasdam mSveri , tanquam ad profectionem , naves. 

Re subita perculsus praetor tubicines canere iubet, ut, 
si qui per agros palati essent , redirent : tribunos in ur- 
bem mittit ad cogendos milites nautasque in naves. Haud 
secus, quam in repentino incendio aut capta urbe, tre- 
pidatur , aliis in urbem currentibus ad suos revocandos, 
aliis ex urbe naves cursu repetentibus : incertisque cla- ' 
moribus , quibus ipsis tubae obstreperent , turbatis im- 
periis, tandem concursura ad naves est. V ix suam quisque 
noscere aut adire prae tumultu poterat : trepidatumque 
cum periculo et in mari , et in terra foret, ni, partibus 
divisis , Aemilius, cum praetoria nave primus e portu 
in altura evectus , excipiens insequentes , suo quamque 
ordine in frontem instruxisset; Eudamus rhodiaque classis 
substitissent ad terram , ut et sine trepidatione conscen- 
derent , et , ut uuaeque parata esset , exiret navis. Ita 
et explicuere orainem primae in conspectu praetoris, et 
coactum agmen ab Rhodiis est: instruclaque acies, velut 
cerneret regies , in altum processit. Inter Myonnesum et 
Corycum promontorium erant, quum hostem conspexere. 

Et regia classis , binis in ordinem navibus longo agmine * 
veniens, et ipsa aciem adversam explicuit; tantum laevo 
evecta cornu , ut amplecti et circumire dextrum cornu 
Romanorum posset. Quod ubi Eudamus, qui cogebat ag- 
men , vidit , non posse aequare ordinem Romanos , et 
tantum non iam circumiri a dextro cornu, concitat naves; 

( et erant rhodiae longe omnium celerrimae tota classe ) 
aequatoque cornu , praetoriae navi , in qua Polyxenidas 
erat , suam obiecit. 

XXX. Iam totis classibus simul ab onmi parte pugna 

conserta erat. Ab Romanis octoginta naves pugnabant , 
ex quibus rhodiae duae et viginti erant. Hostium classis 
undenonaginta navium fuit , et maximae formae naves 
tres hexeres habebat, duas hepteres. Robore navium et 
virtute militum Romani longe regios praestabant: rhodiae 
naves agilitate , et arte gubernatorum , et scientia re- 
migum. Maximo tamen hostibus terrori fuere, quae ignes 
prae se portabant: et, quod unum iis ad Panormum 
circumventis saluti fuerat , id tum maximum momentum 
ad victoriam fuit. Nam metu ignis adorsi regiae naves, 
ne prora concurrerent , quum dcclinasSent , neque ipsae 
ferire rostro hostem poterant , et obliquas se ipsae ad 
ictus praebebant: et, si qua concurrerat, obruebatur 
infuso igni ; magisque ad incendium, quam ad proelium, 
trepidabant. Plurimum tamen , quae solet, militum vir- 
tus in bello valuit. Mediam namque aciem hostium Ro- 
mani quum rupissent , circumvecti ab tergo pugnantibus 
adversus Rhodios regiis sese obiecere : momentoque tenv 
poris et media acies Antiochi , et laevo in cornu circum- 
tentae naves mergebantur. Dextra pars integra, sociorum 
magis clade , quam suo periculo , terrebatur. Ceterum , 
postquam alias circumventas , praetoriam navem Poly- 
xenidae , relictis sociis , vela dantem videre , sublatis 


raptim dolonibus ( et erat secundus petentibus Ephesum 
ventus ) capessunt fugam , quadraginta duabus navibus 
in ea pugna amissis ; quarum decem et tres captae in 
potestatem hostium venerunt , ceterae incensae aut de- 
mersae. Romanorum duae naves fractae sunt, vulneratae 
aliquot. Rhodia una capta memorabili casu. Nam, quum 
rostro percussisset sidoniam navem , ancora , ictu ipso 
excussa e nave sua , unco dente , velut manu ferrea in- 
iecta , alligavit alterius proram : inde tumultu iniecto , 

a uum , divellere se ab hoste cupientes, inhiberent Rho- 
ii , tractum ancorale et implicitum remis, latus alterum 
detersit : debilitatam ea ipsa, quae icta cohaeserat, navim 
cepit. Hoc maxime modo ad Myonnesum navali proelio 
pugnatum est. 

XXXI. Quo territus Antiochus, quia, possessione maris 
pulsus , longinqua tueri diffidebat se posse, praesidium 
ab Lysimachia , ne opprimeretur ibi al) Romanis, deduci 

pravo, ut res ipsa postea docuit, consilio iussit. Non 
enim tueri solum Lysimachiam a primo impetu Roma- 
norum facile erat : sed obsidionem etiam per lotam hie- 
mem tolerare , et obsidentes quoque ad ultimam inopiam 
adducere extrahendo tempus , et interim spem pacis per 
occasiones tentare. Nec Lysimachiam tantum hostibus 
tradidit post adversam navalem pugnam , sed etiam Colo- 
phonis obsidione abscessit , et Sardes recepit se : atque 
inde in Cappadociam ad Ariarathen , qui auxilia arces- 
serent , et quocunque alio poterat ad copias contrahendas 
in unum iam consilium, ut acie dimicaret, intentus, 
misit. Regillus Aemilius , post victoriam navalem pro- 
fectus Ephesum , directis ante portum navibus , quum 
confessionem concessi maris ultimam hosti expressisset , 
Chium , quo ante navale proelium cursum a Samo in- 
tenderat , navigat. Ibi naves in proelio quassatas quum 
refecisset , L. Aemilium Scaurum cum triginta navibus 
Hellespontum ad exercitum traiiciendum misit : Rhodias, 
parte praedae et spoliis navalibus decoratas , domum re- 
dire iubet. Rhodii impigre praevertere , ad traiiciendas- 
que copias consulis iere: atque, eo quoque functi officio, 
tum demum Rhudum rediere. Classis romana ab Chio 
Phocaeam traiecit. In sinu maris intimo posita haec urbs 
est , oblonga forma: duum millium et quingentorum pas- 
suum spatium murus amplectitur: coit deinde ex utraque 

( >arte in arctiorem velut cuneum , Lamptera ipsi appel- 
ant : mille et ducentos passus ibi latitudo patet : inde 
in altum lingua mille passuum excurrens medium fere 
sinum velut noltf distinguit ; ubi cohaeret faucibus an- 
. gustis, duos in utramque regionem versos portus tutis- 
simos habet. Qui in meridiem vergit , ab re appellant * 
Naustathmon , quia ingentem vim navium capit : alter 
prope ipsum Lamptera est. 

A.XX11. Hos portus tutissimos quum occupasset ro- 
mana classis ; priusquam aut scalis, aut operibus, moenia 
aggrederetur , mittendos censuit praetor, qui principum 
magistratuumque animos tenlareut. Postquam obstinatos 
vidit , duobus simul locis oppugnare est adortus. Altera 
pars infrequens aedificiis erat; templa dehm aliquantum 
tenebant loci : ea prius ariete admoto , quatere muros 

turresque coepit. Deinde, quum eo multitudo occurreret 
ad defendendum , altera quoque parte admotus aries : 
et iam utrimque sternebantur muri. Ad quorum casum 
quum impetum romani milites per ipsam stragem rui- 
narum facerent , alii scalis etiam ascensum in muros 
tcntarent ; adeo obstinate restiterunt oppidani, ut facile 
appareret , plus in armis et virtute, quam in moenibus, 
auxilii esse. Coactus ergo periculo militum praetor recep- 
tui cani iussit , ne obiiceret incautos furentibus despe- 
ratione ac rabie. Dirempto proelio , ne tum quidem ad 
(juietem versi ; sed undique omnes ad munienda et ob- 
molienda , quae ruinis strata erant , concurrerunt. Huic 
operi intentis supervenit Q. Antonius, a praetore missus : 
qui, castigata pertinacia eorum, Maiorem curam Romanis, 
quam illis , ostenderet , esse , ne in perniciem urbis pugna- 
retur : si absistere furore vellent , potestatem iis dare ea- 
dem conditione, qua prius C. Livii in fidem venissent, se 
tradendi. Haec quum audissent , quinque dierum spatio 
ad deliberandum sumpto, lentata interim spe auxilii ab 
Antiocho , postquam legati missi ad regem , nihil in eo 
esse praesidii , retulerant : tum portas aperuerunt, pacti 
ne quid hostile paterentur. Quum signa in urbem infer- 
rentur , et pronuntiasset praetor , parci se deditis vella, 
clamor undique est sublatus , indignum facinus esse, Pho- 
caeenses , nunquam fidos socios , semper infestos hostes, im- 
pune eludere. Ab hac voce , velut signo a praetore dato, 
ad diripiendam urbem passim discurrerunt. Aemilius primo 
resistere et revocare , dicendo , captas, non deditas, diripi 
urbes : et in his tamen imperatoris , non militum, arbitrium 
esse. Postquam ira et avaritia imperio potentiora erant, ^ 
praeconibus per urbem missis , liberos omnes in forum 
ad se convenire iubet, ne violarentur: et in omnibus, 

J uae ipsius potestatis fuerunt , lides constitit praetoris. 

rbem , agrosque, et suas leges iis restituit : et, quia iam 
hiems appetebat , Phocaeae portus ad hibernandum classi> 
delegit. 

XXXIII. Per idem fere tempus consuli , transgresso 
Aeniorum Maromtarumquc fines , nuntiatur, victam re- 
giam classem ad Myonnesum , relictamque a praesidio 
Lysimachiam esse. Id multo , quam de navali victoria , 

laetius fuit : utique postquam eo venerunt , refertaque 
urbs omnium rerum commeatibus , velut in adventum 
exercitus praeparatis , eos excepit; ubi inopiam ultimam 
laboremque in obsidenda urbe sibi proposuerant. Ibi 
paucos dies stativa habuere , ut impedimenta aegrique 
consequerentur , qui passim per omnia Thraciae castella, 
fessi morbis ac longitudine viae , relicti erant. Receptis 
omnibus , ingressi rursus iter per Chersonesum, Helles- 
pontum perveniunt : ubi , omnibus cura regis Eumenis 
ad traiicicndum praeparatis, velut in pacata litora, nullo 
prohibente , aliis alio delatis navibus , sine tumultu tra- 
jecere. Ea vero res Romanis auxit animos , concessum 
sibi transire cernentibus in Asiam ; quam rem magni 
certaminis futuram crediderant. Stativa deinde ad Helles- 
pontum aliquamdiu habuerunt , quia dies forte , quibus 
ancilia moventur , religiosi ad iter inciderant, lidem dies 
P. Scipionem propiore etiam religione, quia Salius erat, 
disiunxerant ab exercitu : causaque et is ipse morae erat, 
dum consequeretur. 

XXXIV. Per eos forte dies legatus ab Antiocho in 
castra venerat byzantius Heraclides , de pace afferens 
mandata : quam impetrabilem fore , magnam ei spem 
attulit mora et cunctatio Romanorum ; quos, simul Asiam 
attigissent , effuso agmine ad castra regia ituros credi- 
derat. Statuit tamen non prius adire consulem , quam 
P. Scipionem : et ita mandatum ab rege erat. In eo ma- 
ximam spem habebat , praeterquam quod et magnitudo 
animi et satietas gloriae placabilem eum maxime facie- 
bat , notumque erat gentibus, qui victor ille in Hispania, 
qui deinde in Africa fuisset: etiam quod filius eius captus 
in potestate regis erat. Is ubi , et quando , et quo casu 
captus sit , sicut pleraque alia , parum inter auctores 
constat. Alii principio belli, a Chalcide Oreum petentem, 
circumventum ab regiis navibus tradunt : alii, postquam 
transitum in Asiam est , cum turma fregellana missum 
exploratum ad regia castra , effuso obviam equitatu , 
quum reciperet sese , in eo tumultu delapsum ex eauo, 
cum duobus equitibus oppressum, ita ad regem deduc- 
tum esse. Illud satis constat , si pax cum populo romano 
maneret , hospitiumque privatim regi cum Scipionibus 

esset , neque liberalius , neque benignius haberi colique 
adolescentem , quam cultus est, potuisse. Ob haec quum 
adventum P. Scipionis legatus exspectasset, ubi is venit, 
consulem adit , petitque , ut mandata audiret. 

XXXV. Advocato frequenti consilio, legali verba sunt 
audiia. Is , Multis ante legationibus nequidquam ultro ci- 
troque de pace missis , eam ipsam fiduciam impetrandi sibi 
esse , dixit , quod priores legati nihil impetrassent. Smyr- 
nam enim, et Lampsacum, et Alexandriani Troadem, et 
Lysimachiam in Europa , iactatas in illis disceptationibus 
esse. Quarum Lysimachia iam cessisse regem , ne quid in 
Europa liabere eum dicerent: eas, quae in Asia sint, civi- 
tates tradere , paratum esse , et si quas alias Romani, quod 
suarum partium fuerint , vindicare ab imperio regio velint. 
Impensae quoque, in bellum factae, partem dimidiam regem 
praestaturum populo romano. Hae conditiones erant pacis. 
Reliqua oratio fuit , Ut memores rerum humanarum , et 
suae fortunae moderarentur , et alienam ne urgerent. Fini- 
rent Europa imperium. Jd quoque immensum esse. Et pa- 
rari singula acquirendo facilius potuisse , quam universa 
teneri posse. Quod si Asiae quoque partem aliquam abstra- 
here velint , dummodo non ilubiis regionibus finiant, vinci 
suam temperantiam romana cupiditate , pacis et concordias 
causa , regem passurum. Ea, quae legato magna ad pacem 
impetrandam videbantur, parva Romanis visa. Nam, et 
impensam , quae in bellum facta esset , ■ omnem praestare 
regem , aequum censebant , cuius culpa bellum excitatum 
esset ; et , non Ionia modo atque Aeolide deduci debers 
praesidia regia : sed , sicut Graecia omnis liberata esset , 
ita , quae in Asia sint, omnes liberari urbes. Id aliter fieri 
non posse, quam ut cis Taurum montem possessione Asias 
Antiochus 'cedat. 

XXXVI. Legatus , postquam nihil aequi in consilio 
impetrare se censebat , privatim ( sic enim imperatum 
erat ) P. Scipionis tentare animum est conatus. Omnium 
primum , filium ei sine pretio redditurum regem , dixit : 
deinde , ignarus et animi Scipionis , et moris romani , 
auri pondus ingens est pollicitus , et , nomine tantum 
regio excepto , societatem omnis regni , si per eum pa- 
cem irapetrasset. Ad ea Scipio : Quod Romanos omnes , 

quod me , ad quem missus es, ignoras , minus miror ; quum 
te fortunam eius , a quo venis, ignorare cernam. Lysimachia 
tenenda erat , ne Chersonesum intraremus ; aut ad Helles- 
pontum obsistendum , ne in Asiam traiicerem us ; si pacem 
tanquam ab sollicitis de belli eventu petituri eratis. Concesso 
vero in Asiam transitu , et non solum frenis, sed etiam iugo 
accepto , quae disceptatio ex aequo , quum imperium pa- 
tiendum sit, relicta est? Ego ex munificentia regia maximum 
donum filium habebo: aliis, deos precor, ne unquam for- 
tuna egeat mea ; animus certe non egebit. Pro tanto in me 
munere gi atum me esse in se sentiet , si privatam gratiam 
pro piivato beneficio desiderabit. Publice nec habebo quid- 
quam ab illo , nec dabo. Quod in praesentia dare possim, 
fidele consilium est. Abi , nuntia meis verbis, bello absistat, 
pacis conditionem nullam recuset. Nihil ea moverunt re- 
gem , tutam fore belli aleam ratum , quando perinde ac 
victo iam sibi leges dicerentur. Omissa igitur in praesentia 
mentione pacis, totam curam in belli apparatum intendit. 

XXXVII. Consul , omnibus praeparatis ad proposita 
exsequenda, quum ex stativis movisset, Dardanum pri- 
mum , deinde Rhoeteum , utraque civitate obviam effusa, 
venit. Inde Ilium processit , castrisque in campo , qui 
est subiectus moenibus, positis, in urbem arcemquc quum 
ascendisset, sacrificavit Minervae praesidi arcis; et Ilien- 
sibus in omni rerum verborumque honore ab sc oriundos 
Romanos praeferentibus , ct Romanis laetis origine sua. 
Inde profecti sextis castris ad caput Caici amnis perve- 
nerunt. Eo et Eumenes rex , conatus primo ab Helles- 
ponto reducere classem in hiberna Elaeam , adversis 
deinde ventis quum aliquot diebus superare Lecton pro- 
montorium non potuisset, in terram egressus, ne deesset 
principiis rerum , qua proximum fuit , in castra romaua 
cum parva manu contendit. Ex castris Pergamum re- 
missus ad commeatus expediendos , tradito frumento , 
quibus iusseral consul , in eadem stativa rediit. Inde , 
plurium dierum praeparatis cibariis , consilium erat ire 
ad hostem , priusquam hiems opprimeret. Regia castra 
circa Thyatira erant : ibi quum audisset Antiochus , 
P. Scipionem aegrum Elaeam delatum , legatos, qui fi- 
lium ad eum reducerent , misit. Non solum animo patrio 

gratum munus, sed corpori quoque salubre gaudium fuit: 
satiatusque tandem complexu filii , Renuntiate , inquit , 
gratias regi me agere : referre gratiam aliam nunc non 
posse, quam ut suadeam, ne ante in aciem descendat, quam 
in castra me redisse audierit. Quanquam 6exaginta duo 
millia peditum, plus duodecim millia equitum animos in* 
terdum ad spem certaminis faciebant j motus tamen An* 
liochus tanti auctoritate viri , in quo' ad incertos belli 
eventus omnis fortunae posuerat subsidia, recepit se, et 
transgressus Phrygium amnem , circa Magnesiam , quae 
ad Sipylum est, posuit castra: et, ne, si extrahere tempus 
vellet , munimenta Romani lentarent , fossam sex cubita 
altam , duodecim latam quum duxisset , extra duplex 
vallum fossae circumdedit : interiore labro murum cum 
turribus crebris obiecit ; unde facile arceri transitu fossae 
hostis posset. 

XXX.V1II. Consul , circa Thyatira regem esse ratus, 
continuis itineribus quinto die ad hvrcanum campum 
descendit. Inde quum profectum audisset, secutus vestigia 
citra Phrygium amnem , quatuor millia ab hoste , posuit 
castra. Eo mille ferme equites, (maxima pars Gallograeci 
erant , et Dahae quidam aliarumque gentium sagittarii 
equites intermixti) tumultuose amne traiecto, in stationes 
impetum fecerunt. Primo turbaveruut incompositos: dein- 
de , quum longius certamen fieret , Romanorum , ex 
propinquis castris facili subsidio, cresceret numerus, regii, 
fessi iam et plures non sustinentes , recipere se conati, 
circa ripam amnis , priusquam flumen ingrederentur, ab 
instantibus tergo aliquot interfecti sunt. Biduum deinde 
silentium fuit , neutris transgredientibus amnem. Tertio 
post die Romani simul omnes transgressi sunt , et duo 
millia fere et quingentos passus ab hoste posuerunt castra. 
Metantibus et muniendo occupatis ,' tria millia delecta 
equitum peditumque regiorum magno terrore ac tumultu 
advenere. Aliquanto pauciores , qui in statione erant , 
duo tamen millia, per se, nullo a munimento castrorum 
milite avocato, et primo aequum proelium sustinuere, 
et, crescente certamine, pepulerunt hostes, centum ex 
his occisis , centum ferme captis. Per quatriduum inse* 
quens instructae utrimque acies pro vallo stetere. Quinto 

die Romani processere in medium campi. Antiochus ni- 
hil promovit signa , ita ut extremi minus mille pedes a 
vallo abessent. 

XXXIX. Consul , postquam detrectari certamen vidit, 
postero die in consilium advocavit, Quid sibi faciendum 
esset , si Antiochus pugnandi copiam non faceret ? Instare 
hiemem. Aut sub pellibus habendos milites fore , aut , si 
concedere in hiberna vellent , differendum esse in aestatem 
bellum. Nullum unquam hostem Romani aeque contem- 
pserunt. Conclamatum undique est , duceret extemplo, et 
uteretur ardore militum : qui , tanquam non pugnandum 
cum tot millibus hostium , sed par numerus pecorum 
trucidandus esset, perfossas, per vallum castra invadere 
parati erant , si in proelium hostis non exiret. Cn. Do- 
mitius , ad explorandum iter , et qua parte adiri vallum 
hostium posset , missus , postquam omnia certa retulit , 
postero die propius castra admoveri placuit. Tertio signa 
in medium campi prolata , et instrui acies coepta est. 
Nec Antiochus ultra tergiversandum ratus, ne et suorum 
animos minueret detrectando certamen, et hostium spem 
augeret, et ipse copias eduxit; tantum progressus a castris, 
ut dimicaturum appareret. Romana acies unius prope 
formae fuit , et hominum et armorum genere. Duae le- 
giones romanae , duae sociftm ac latini nominis erant : 
quina millia et quadringenos singulae habebant. Romani 
mediam aciem , cornua Latini tenuerunt : hastatorum 
prima signa, deinde principum erant : triarii postremos 
claudebant. Extra hanc veluti iustam aciem , a parte 
dextra consul Achaeorum caetratis immixtos auxiliares 
Eumenis , tria millia ferme peditum , aequata fronte in- 
struxit : ultra eos equitum minus tria millia opposuit; ex 
quibus Eumenis octingenti , reliquus omnis equitatus 
romanus erat: extremos Tralles et Cretenses (quingen- 
torum utrique numerum explebant) statuit. Laevum cornu 
non videbatur egere talibus auxiliis , quia (lumen ab ea 
parte ripaeque deruptae claudebant Quatuor tamen indo 
turmae eqyilum oppositae. Haec summa copiarum erat 
Romanis , et duo millia mixtorum Macedonum Thracum- 
que , qui voluntate secuti erant. Hi praesidio relicti sunt 
castris. Sexdecim elephantos post triarios in subsidio 
Vol. ni. 17 

locaverunt. Nam , praeterquam quod multitudinem re- 
giorum elephantorum ( erant autem quatuor et quinqua- 
ginta ) sustinere non videbantur posse, ne pari quidem 
numero indicis africi resistunt ; sive quia magnitudine, 
( longe enim illi praestant ) sive robore animorum vin- 
cuntur. 

XL. Regia acies varia magis multis gentibus , dissi- 
militudine armorum auxiliorumque erat. Decem et sex 
millia peditum more Macedonum armati fuere, qui pha- 
langitae appellabantur. Haec media acies fuit, in fronte 
in decem partes divisa. Partes eas interpositis binis ele- 
phantis distinguebat : a fronte introrsus in duos et tri- 
ginta ordines armatorum acies patebat. Hoc et roboris 
in regiis copiis erat , et , perinde quum alia specie, tum 
eminentibus tantum inter armatos elephantis , magnum 
terrorem praebebat. Ingentes ipsi erant : addebant spe- 
ciem frontalia , et cristae , et tergo impositae turres , 
turribusque superstantes , praeter rectorem , quaterni 
armati. Ad latus dextrum phalangitarum mille et quin- 
gentos equites Gallograecorum opposuit. His tria millia 
equitum loricatorum (cataphractos ipsi appellant ) adi un- 
xit. Addita his ala mille ferme equitum : agema eam 
vocabant. Medi erant lecti viri, et eiusdem regionis mixti 
multarum gentium equites. Continens his grex sexdecim 
elephantorum est oppositus in subsidiis: ab eadem parte, 
paullulum producto cornu , regia cohors erat : argyra- 
spides a genere armorum appellabantur. Dahae deinde , 
equites sagittarii , mille et ducenti : tum levis armatura 
trium millium , pari ferme numero pars Cretenses, pars 
Tralles. Duo millia et quingenti Mysi sagittarii his adiuncti 
erant. Extremum cornu claudebant quatuor millia mixti 
Cyrtaei funditores , et Elymaei sagittarii. Ab laevo cornu 
phalangitis adiuncti erant Gallograeci equites mille et 
quingenti: et similiter his armati duo millia Cappadocum: 
( ab Ariarathe missi erant regi ). Inde auxiliares mixti 
omnium generum duo millia et septingenti, et tria millia 
cataphractorum equitum , et mille alii equites, regia ala 
levioribus tegumentis suis cquorumque, alio haud dissi- 
mili habitu : Syri plerique erant Phrygibus et Lydis im- 
mixti. Ante hunc equitatum falcatae quadrigae et cameli, 

quos appellant dromadas. His insidebant arabes sagittarii, 
gladios habeutes tenues , longos quaterna cubita , ut ex 
tanta altitudine contingere hostem possent. Inde alia mul- 
titudo , par ei , quae in dextro cornu erat ; primi Ta- 
rentini , deinde Gallograecorum equitum duo millia et 
quingenti, inde Neocretes mille, et eodem armatu Cares 
et Cilices mille et quingenti , et totidem Tralles, et tria 
millia caetratorum ; (Pisidae hi erant, et Pamphylii, et 
Lycii ) tum Cyrtaeorum et Elymaeorum paria in dextro 
cornu locatis auxilia, et sexdecim elephanti modico in- 
tervallo distantes. 

XLI. Rex ipse in dextro cornu erat: Seleucum filium 
et Antipatrum fratris filium in laevo praeposuit : media 
acies tribus permissa, Minioni , et Zeuxiai, et Philippo 
magistro elephantorum. Nebula matutina , crescente dic 
levata in nubes, caliginem dedit: humor inde, ab austro 
velut , perfudit omnia. Quae nihil admodum Romanis, 
eadem perincommodajegiis erant. Nam et obscuritas lucis 
* in acie modica Romanis non adimebat in omnes partes 
conspectum ; et humor , toto fere gravi armatu , nihil 
gladios aut pila hebetabat. Regii , tam lata acie , ne ex 
medio quidem cornua sua circumspicere poterant , nedum 
extremi inter se conspicerentur : et humor arcus fundasque 
et iaculorum amenta emollierat. Falcatae quoque qua- 
drigae , anibus se perturbaturum hostium aciem Antio- 
chus crediderat , in suos terrorem verterunt. Armatae 
autem in hunc maxime modum erant. Cuspides circa 
temonem ab iugo decem cubita exstantes, velut cornua, 
habebant ; quibus , quidquid obvium daretur , transfi- 
gerent: et in extremis iugis binae circa eminebant falces; 
altera aequata iugo , altera inferior in terram devexa : 
illa , ut , quidquid ab latere obiiceretur , abscinderet : 
haec , ut prolapsos subeuntesque contingeret. Item ab 
axibus rotarum utrimque binae eodem modo diversae 
deligabantur falces. Sic armatas quadrigas , quia , si in 
extremo, aut in medio locatae forent, per suos agendae 
erant , in prima acie , nt ante dictum est, locaverat rex. 
Quod ubi Eumenes vidit, hand ignarus pugnae, et c|uam 
anceps esset auxilii genus, si quis pavorem magis equis in- 
i iceret, quam iusta adoriretur pugna, cretenses sagittarios, 

funditoresque , et iaculatores equitum , non confertos , 
sed , quam maxime possent , dispersos, excurrere iubet ; 
simul omnibus partibus tela ingerere. Haec velut pro- 
cella , partim vulneribus missilium undique coniectorum, 
partim clamoribus dissonis , ita consternavit equos , ut 
repente , velut effrenati , passim incerto cursu ferrentur: 
quorum impetus et levis armatura, et expediti funditores, 
et velox Cretensis momento declinabant : et eques inse- 
quendo tumultum ac pavorem equis camelisque, et ipsis 
simul consternatis , augebat , clamore et ab alia circum- 
stantium turba multiplici adiecto. Ita medio inter duas 
acies campo exiguntur quadrigae; amotoque inani ludi- 
brio , tum demum ad iustum proelium , signo utrimque 
dato, concursum est. 

XLII. Ceterum vana illa res verae mox cladis causa 
fuit. Auxilia enim subsidiaria , quae proxima locata erant, 
pavore et consternatione quadrigarum territa , et ipsa 
in fugam versa , nudarunt omnia usque ad cataphractos 
equites. Ad quos quum , dissipatis subsidiis, pervenisset 
equitatus romanus , ne primum quidem impetum pars 
eorum sustinuerunt. Alii fusi sunt ; alii propter gravita- 
tem tegumentorum armorumque oppressi sunt. Totum 
deinde laevum cornu inclinavit; et, turbatis auxiliaribus, 
qui inter equites , et quos appellant phalangitas, erant, 
usque ad mediam aciem terror pervenit. Ibi simul per- 
turbati ordines , et impeditus intercursu suorum usus 
praelongarum hastarum , ( sarissas Macedones vocant ) 
intulere signa romanae legiones , et pila in perturbatos 
coniecere. Ne interpositi quidem elephanti militem ro- 
manum deterrebant , assuetum iam ab africis bellis et 
vitare impetum belluae , et ex transverso aut pilis inces- 
sere , aut, si propius subire posset , gladio nervos inci- 
dere. Iam media acies fere omnis a fronte prostrata erat , 
et subsidia circumitaa tergo caedebantur: quum in parte 
alia fugam suorum , et prope iam ad ipsa castra clamo- 
rem paventium accepere. Namque Antiochus a dextro 
cornu , quum ibi fiducia fluminis nulla subsidia cerneret, 
praeter quatuor turmas equitum , et eas , dum applicant 
se suis , ripam nudantes, impetum in eam partem cum 
auxiliis et cataphracto equitatu fecit : nec a fronte tantum 

instabat, sed, circumito a flumine cornu, iam ab latere 
urgebat ; donec fugati equites primum , deinde proximi 
peditum eiTuso cursu ad castra compulsi sunt. 

XL11I. Praeerat castris M. Aemilius tribunus militum, 
M. Lepidi tilius, qui post paucos annos pontifex maximus 
factus est. Is , qua fugam cernebat suorum, cum prae- 
sidio omni occurrit ; et stare primo , deinde redire in 
pugnam , iubebat , pavorem et turpem fugam increpans. 
Alinae exinde erant, in perniciem suam caecos ruere, 
ni dicto parerent. Postremo dat signum suis, ut primos 
fugientium caedant , turbam insequentium ferro et vul- 
neribus in hostes redigant. Hic maior timor minorem 
vicit. Ancipiti coacti metu primo constiterunt, deinde et 
ipsi redierunt in pugnam , et Aemilius cum suo prae- 
sidio *( erant autem duo millia virorum fortium ) effuse 
sequenti regi acriter restitit. Et Attalus , Eumenis frater, 
n dextro cornu , a quo laevum hostium primo impetu 
fugatum fuerat , ut ab sinistro fugam suorum et tumul- 
tum circa castra vidit , in tempore cum ducentis equi- 
tibus advenit. Antiochus, postquam et eos, quorum terga 
modo viderat , repetentes pugnam , et aliam et a castris 
et ex acie affluentem turbam conspexit , in fugam vertit 
equum. Ita utroque cornu victores Romani per acervos 
corporum ( quos in media maxime acie cumulaverant , 
ubi et robur fortissimorum virorum , et arma gravitate 
fugam impedierant ) pergunt ad castra diripienda. Equi- 
tes primi omnium Eumenis , deinde et alius equitatus 
toto passim campo sequuntur hostem , et postremos, ut 
quosque adepti sunt , caedunt. Ceterum fugientibus maior 
pestis, intermixtis quadrigis, elephantisque, et camelis 
erat, et sua ipsorum turba: quum, solutis ordinibus, 
velut caeci super alios alii ruentes, incursu belluarum 
obtererentur. In castris quoque ingens, et maior prope 
quam in acie , caedes est eaita. Nam et primorum fuga 
in castra maxime inclinavit ; et huius fiducia multitudinis, 
qui in praesidio erant , pertinacius pro vallo pugnarunt. 
Retenti in portis valloque , quae se impetu ipso capturos 
crediderant , Romani , postquam tandem perruperunt, ab 
ira graviorem ediderunt caedem. 

XLIV. Ad quinquaginta millia peditum caesa eo die 

dicuntur , equitum tria millia ; mille et quadringenti 
eapti, et quindecim cum rectoribus elephanti. Romanorum 
aliquot vulnerati sunt ; ceciderunt non plus trecenti pe- 
dites , quatuor et vi^inti equites ; et de Eumenis exercitu 
quinque et viginti. Et illo quidem die victores , direptis 
hostium castris, cura magna praeda in sua reverterunt; 
postero die spoliabant caesorum corpora, et captivos con- 
trahebant. Legati ab Thyatira et a Magnesia ad Sipylum 
ad dedendas urbes venerunt. Antiochus , cum paucis fu- 
giens, in ipso itinere pluribus congregantibus se, modica 
manu armatorum media ferme nocte Sardes contendit, 
inde , quum audissel , Seleucum filium et quosdam ami- 
corum Apameam praegressos , et ipse quarta vigilia cum 
coniuge ac filia petit Apameam, Zenoni tradita custodia 
urbis , Timone Lydiae praeposito : quibus spretis , con- 
sensu oppidanorum et militum , qui in arce erant, legati 
ad consulem missi sunt. 

XLV. Sub idem fere tempus et ab Trallibus , et a 
Magnesia , quae super Maeandrum est , et ab Epheso 
legati ad dedendas urbes venerunt. Reliquerat Ephesum 
Polyxenidas , audita pugna , et , classe usque ad Patara 
Lyciae pervectus, metu stationis rhodiarum navium , quae 
au Megislen erat, in terram egressus , cum paucis itinere 
pedestri Syriam petiit. Asiae civitates in fidem consulis 
ditionemque populi romani sese tradebant. Sardibus iam 
consul erat. Eo et P. Scipio ab Elaea , quum primum 
pati laborem viae potuit , venit. Sub idem fere tempus 
caduceator ab Antiocho per P. Scipionem a consule petiit, 
impetravitque , ut oratores mittere liceret regi. Paucos 
post dies Zeuxis, qui praefectus Lydiae fuerat, et Anti- 
pater fratris filius venerunt. Hi , prius Eumene convento, 
quem propter vetera certamina aversum maxime a pace 
credebant esse , et placatiore eo et sua et regis spe in- 
vento, tum P. Scipionem, et per eum consulent , adie- 
runt : praebitoque iis petentibus frequenti consilio ad 
mandata edenda., Non tam , quid ipsi dicamus , habemus, 
inquit Zeuxis , quam ut a vobis quaeramus , Romani, quo 
piaculo expiare errorem regis , pacem veniamque impetrare 
a victoribus possimus. Maximo semper animo victis regibus 
populisque ignovistis. Quanto id maiore et placatiore animo 

decet vos facere in hac victoria , quae vos dominos orbis 
terrarum fecit 1 Positis iam adversus omnes mortales cer- 
taminibus , haud secus quam deos , consulere et parcere vos 
generi humano oportet. Iam ante , quam legati venirent, 
'decretum erat, quid responderetur; respondere Africanum 
placuit Is in hunc modum locutus fertur : Romani ex 
iis, quae in deum immortalium potestate erant , ea habemus, 
quae dii dederunt. Animos, qui nostrae mentis sunt, eosdem 
in omni fortuna gessimus , gerimusque : neque cos secundae 
res extulerunt , nec adversae minuerunt. Eius rei , ut alios 
omittam , Hannibalem vestrum vobis darem testem, nisi vos 
ipsos dare possem. Postquam Hellespontum traiccimus, prius- 
quam castra regia , priusquam aciem videremus, quum com- 
munis Mars et incertus belli eventus esset , de pace vobis 
agentibus , quas pares paribus ferebamus conditiones, eas- 
dem nunc victores victis feiimus. Europa abstinete, Asiaque 
omni , quae cis Taumm montem est , decedite. Pro im- 
pensis deinde in bellum factis quindecim millia talentum 
Euboicorum dabitis : quingenta praesentia ; duo millia et 
quingenta , quum senatus populusque romanus pacem com- 
probaverint ; millia deinde talentum per duodecim annos. 
Eumeni quoque reddi quadringenta talenta , et quod fru- 
menti reliquum ex eo , quod patri debitum est , placet. 
Haec quum pepigerimus, facturos vos ut pro certo habea- 
mus , erit quidem aliquod pignus , si obsides viginti nostro 
arbitratu dabitis : sed nunquam satis liquebit nobis , ibi 
pacem esse populo romano , ubi Hannibal erit. Eum ante 
omnia deposcimus. Thoantem quoque actolum , concitorem 
aetolici belli, qui et illorum fiducia vos, et vestra illos in 
nos armavit , dedetis , et cum eo Mnasilochum acamana , 
et chalcidenscs Philonem et Eubulidam. In deteriore sua 
fortuna pacem faciet rex , quia serius facit, quam facere 
potuit.- Si nunc moratus fuerit, sciat, regum maiestatem 
difficilius ab summo fastigio ad medium detrahi , quam a 
mediis ad ima praecipitari. Cum his mandatis ab rege missi 
erant legati , ut omnem pacis conditionem acciperent. 
Itaque Romam mitti legatos placuit. Consul in hiberna 
exercitum Magnesiam ad Maeandrum et Tralles Ephe- 
sumque divisit. Ephesum ad consulem paucos post dies 
obsides ab rege adducti sunt : et legati, qui Romam irent, 

venerunt. Eumenes quoque eodem tempore profectus est 
Romam , quo legali regis. Secutae eos sunt legationes 
omnium Asiae populorum. 

XLVI. Dum naec in Asia geruntur, duo fere sub idem 
tempus cum triumphi spe proconsules de provinciis Romam 
redierunt; Q. Minucius ex Liguribus, M’. Acilius ex 
Aetolia. Auditis utriusque rebus gestis , Minucio negatus 
triumphus, Acilio magno consensu decretus: isque trium- 

g hans de rege Antiocho et Aetolis urbem est invectus. 

raelata sunt in eo triumpho signa militaria ducenta 
triginta: et argenti infecti tria millia pondo; signati tetra- 
drachmum atticum centum tredecim millia, cistophorum 
ducenta quadraginta octo : vasa argentea caelata multa, 
magnique ponderis. Tulit et supellectilem regiam argen- 
team , ac vestem magnificam ; coronas aureas , dona so- 
ciarum civitatium , quadraginta quinque ; spolia omnis 
generis : captivos nobiles , aetolos et regios duces , sex 
et triginta auxit. Damocritus Aetolorum dux paucos ante 
dies , quum e carcere nocte effugisset , in ripa Tiberis 
consecutis custodibus, priusquam comprehenderetur, gla> 
dio se transfixit. Milites tantum , qui sequerentur cur- 
rum , defuerunt: alioqui magnificus et spectaculo et fama 
rerum triumphus fuit. Huius triumphi minuit laetitiam 
nuntius ex Hispania tristis , adversa pugna in Bastetanis, 
ductu L. Aemilii proconsulis, apud oppidum Lyconera 
cum Lusitanis sex millia de exercitu romano cecidisse : 
ceteros, paventes intra vallum compulsos, aegre castra 
defendisse , et in modum fugientium magnis itineribus 
in agrum pacatum reductos. Haec ex Hispania nuntiata. 
Ex Gallia legatos Placentinorum et Cremonensium L. Au- 
runculeius praetor in senatum introduxit, lis querentibus 
inopiam colonorum , aliis belli casibus , aliis morbo ab- 
sumptis , quosdam taedio accolarum Gallorum reliquisse 
colonias , decrevit senatus , Uti C. Laelius consul , si ei 
videretur , sex millia familiarum conscriberet , quae in eas 
colonias dividerentur : et ut L. Aurunculeius praetor trium- 
viros crearet ad eos colonos deducendos. Creati M. Atilius 
Serranus , L. Valerius P. F. Flaccus , L. Valerius C. F. 
Tappo. 

XLV1I. Haud ita multo post , quum iam consularium 

comitiorum appeteret tempus, C. Laelius consul ex Gallia 
llomam rediit. Is non solum, ex facto absente se sena- 
tusconsulto , in supplementum Cremonae et Placentiae 
colonos scripsit ; sed , ut novae coloniae duae in agrum, 
qui Boiorum fuisset , deducerentur, et retulit , et auc- 
tore eo patres censuerunt. Eodem tempore L. Aemilii 

! >raetoris literae allatae de navali pugna ad Myonnesum 
acta , et L. Scipionem consulem exercitum in Asiam tra- 
iecisse. Victoriae navalis ergo in unum diem supplicatio 
decreta est : in alterum diem , quod exercitus romanus 
tum primum in Asia posuisset castra , ut ea res prospera 
et laeta eveniret. Vicenis maioribus hostiis in singulas 
supplicationes sacrificare consul est.iussus. Inde consu- 
laria comitia magna contentione habita. M. Aemilius 
Lepidus petebat adversa omnium fama , quod provinciam 
Siciliam petendi causa, non consulto senatu, ut sibi id 
facere liceret , reliquisset. Petebant cum eo M. Fulvius 
Nobilior , Cn. Manlius Vulso , M. Valerius Messalla. 
Fulvius consul unus creatur, quum ceteri centurias non 
explessent : isque postero die Cu. Manlium, Lepido de- 
iecto , ( nam Messalla tacuit ) collegam dixit. Praetores 
exinde facti, duo Q. Fabii, Labeo et Pictor, (flamen 
quirinalis eo anno inauguratus fuerat ) M. Sempronius 
Tuditanus, Sp. Postumius Albinus, L. Plautius Hvpsaeus, 
L. Baebius Dives. 

XLVIII. M. Fulvio Nobiliore et Cn. Manlio Vulsone 
consulibus, Valerius Antias 'auctor est, rumorem celebrem 
Romae fuisse , et paene pro certo habitum , recipiendi 
Scipionis adolescentis causa, consulem L. Scipionem, et 
cum eo P. Africanum, in colloquium evocatos regis, et 
ipsos comprehensos esse; et, ducibus captis, confestim 
ad castra romana exercitum ductum, eaque expugnata, 
et deletas omnes copias Romanorum esse. Ob haec Ae- 
tolos sustulisse animos , et abnuisse imperata facere , 
principesque eorum in Macedoniam, et in Dardanos, et 
in Thraciam, ad conducenda mercede auxilia profectos. 
Haec qui nuntiarent Romam, A. Terentium \ arronem 
et M. Claudium Lepidum ab A. Cornelio propraetore ex 
Aetolia missos esse. Subtexit deinde fabulae huic, legatos 
Aetolos in senatu inter cetera hoc quoque interrogatos 

esse , unde and issent, imperatores romanos in Asia captos 
ab Antiocho rege , et exercitum deletum esse ; Aetolos 
respondisse , ab suis legalis se, qui cum consule fuerint, 
certiores factos. Rumoris huius quia neminem alium auc- 
torem habeo , neque adirmata res mea opinione sit , 
nec pro vana praetermissa. 

XLIX. Aetoli legati in senatum introducti , quum et 
causa eos sua et fortuna hortaretur , ut confitendo seu 
suae culpae seu errori veniam peterent supplices ; orsi 
a beneficiis in populum romanum, et prope exprobrantes 
virtutem suam in Philippi bello , et offenderunt aures 
insolentia sermonis ; et eo , vetera et obliterata repetendo, 
rem adduxerunt , ut haud paullo plurium maleficiorum 
gentis , quam beneficiorum , memoria subiret animos 
patrum , et , quibus misericordia opus erat , iram et 
odium irritarent. Interrogati ab uno senatore , permiti e- 
rentne arbitrium de se populo romano ? deinde ab altero, 
habiturine eosdem , quos populus romanus , socios et hostes 
essent ? nihil ad ea respondentes , egredi templo iussi 
sunt. Conclamatum deinde prope ab universo senatu est, 
Totos adhuc Antiochi Aetolos esse, et ex unica ea spe pen- 
dere animos eorum. Itaque bellum cum haud dubiis hosti- 
bus gerendum , perdomandosque feroces animos esse. Etiam 
illa res accendit , quod eo ipso tempore , quo pacem ab 
Romanis petebant , Dolopiae atque Athamaniae bellum 
inferebant. Senatusconsultum in M\ Acilii sententiam , 
qui Antiochum Actolcsque devicerat, factum est, Ut 
Aetoli eo die iubcrenlur proficisci ab urbe, et intra quin- 
tum decimum diem Italia excedere. A. Terentius Varro 
ad custodiendum iter eorum missus , denuntialumque , 
Si qua deinde legatio ex Aetolis, nisi 'permissu imperatoris, 
qui eam provinciam obtineret , et cum legato romano , ve- 
nisset Romam , pro hostibus omnes futuros. Ita dimissi 
Aetoli. 

L. Do provinciis deinde consules retulerunt : sortiri 
eos Aetoliam et Asiam placuit. Qui Asiam sortitus esset, 
exercitus ei , quem L. Scipio haberet , est decretus , et 
in eum supplementum quatuor millia peditum romano- 
rura , ducenti equites, et sociorum ac latini nominis octo 
millia peditum , et quadringenti equites : his copiis ut 

bellum cum Antiocho gereret. Alteri consuli exercitus , 
qui erat in Aetolia , est decretus ; et , ut supplementum 
scriberet , permissum , civium sociorumque eundem nu- 
merum , quem collega. Naves quoque idem consul, quae 
priore anno paratae erant , ornare iussus , ac ducere 
secum : nec cum Aetolis solum bellum gerere, sed etiam 
in Cephalleniam insulam traiicere. Mandatum eidem , ut 
si per commodum reipublicae facere posset , ut ad co- 
mitia Romam rediret. Nam , praeterquam quod magi- 
stratus annui subrogandi essent, censores quoque placere 
creari. Si qua res eum teneret , senatum certiorem fa- 
ceret , se ad comitiorum tempus occurrere non posse. 
Aetolia M. Fulvio , Asia Cn. Manlio sorte evenit. Prae- 
tores deinde sortiti sunt, Sp. Postumius Albinus urbanam 
et inter peregrinos , M. Sempronius Tuditanus Siciliam, 
Q. Fabius Pictor flamen quirinalis Sardiniam , Q. Fabius 
Labeo classem , L. Plautius Hypsaeus Hispaniam cite- 
riorem , L. Baebius Dives Hispaniam ulteriorem. Siciliae 
legio una et classis, quae in ea provincia erat, decreta; 
et ut duas decumas frumenti novus praetor imperaret 
Siculis: earum alteram in Asiam, alteram in Aetoliam 
mitteret. Idem ab Sardis exigi , atque ad eosdem exer- 
citus id frumentum , ad quos Siculum , deportari iussum. 
L. Baebio supplementum iu Hispaniam datum mille ro- 
mani pedites , equites quinquaginta, et sex millia peditum 
latini nominis, ducenti equites. Plautio Hypsaeo ih Hi- 
spaniam citeriorem mille romani dati sunt pedites, duo 
millia socidm latini nominis , et ducenti equites : cum 
his supplementis ut singulas legiones duae Hispaniae 
haberent. Prioris anni magistratibus , C. Laelio cum suo 
exercitu prorogatum in annum imperium est. Prorogatum 
et P. Iunio propraetori in Etruria cum eo exercitu, qui 
in provincia esset ; et M. Tuccio propraetori in Bruttiis 
et Apulia. 

Ll. Priusquam in provincias praetores irent, certamen 
inter P. Licinium pontificem maximum fuit et Q. Fabium 
Pictorem flaminem quirinalem , quale patrum memoria 
inter L. Metellum et Postumium Albinum fuerat. Con- 
sulem illum, cum C. Lutatio collega in Siciliam ad classem 
proficiscentem , ad sacra retinuerat Metellus pontifex 

maximus ; praetorem hunc, ne in Sardiniam proficisce- 
retur , P. Licinius tenuit. Et in senatu , et ad populum 
magnis contentionibus certatum est; et imperia inhibita 
ultro citroque, et pignora capta, et mulctae dictae, et 
tribuni appellati , et provocatum ad populum est. Religio 
ad postremum vicit , ut dicto audiens esset flamen pon- 
tifici; et mulctae ex iussu populi remissae. Ira provinciae 
ereptae praetorem magistratu abdicare se conantem patres 
auctoritate sua deterruerunt : et, ut ius inter peregrinos 
diceret decreverunt. Delectibus deinde intra paucos dies 
( neque enim multi milites legendi erant) perfectis, con- 
sules praetoresque in provincias proficiscuntur. Fama 
deinde de rebus in Asia gestis temere vulgata sine auc- 
tore : et post dies paucos nuntii certi literaeque impe- 
ratoris Romam allatae ; quae non tantum gaudium ab 
recenti metu attulerunt, ( desierant enim victum in Ae- 
tolia metuere) quam a vetere fama: quod ineuntibus id 
bellum gravis hostis et suis viribus, et quod Hannibalem 
rectorem militiae haberet , visus fuerat. Nihil tamen aut 
de consule mittendo in Asiam mutandum, aut minuendas 
eius copias , consuerunt ; metu , ne cum Gallis foret 
bellandum. 

L1I. Haud multo post M. Aurelius Cotta , legatus 
L. Scipionis , cum Antiochi regis legatis , et Eumenes 
rex Rhodiique Romam venerunt. Cotta in senatu primum, 
deinde in concione iussu patrtim , quae acta in Asia es- 
sent , exposuit. Supplicatio inde in triduum decreta est, 
et quadraginta maiores hostiae immolari iussae. Tum 
omnium primum Eumeni senatus datus est. Is quum bre- 
viter et egisset gratias patribus, quod obsidione se ac fra- 
trem exemissent , regnumque ab iniuriis Antiochi vindteas- 
sent : et gratulatus esset , quod mari terraque prospere res 
gessissent; quodque regem Antiochum , fusum fugatumque 
et exutum castris , prius Europa , post et Asia , quae as 
Taurum montem est , expulissent: sua deinde merita malle 
eos ex imperatoribus suis legatisque, quam se commemo- 
rante , cognoscere , dixit. Haec approbantibus cunctis, iu- 
beritibusque dicere ipsum , omissa in id verecundia , quid 
sibi a senatu populoque romano tribui aequum censeret : 
propensius cumulatiusque , si quo possit , prout eius merita 

sint , senatum facturum ; ad ea rex : Si ab aliis sibi prae- 
miorum optio deferretur , libenter , data modo facultate 
consulendi senatum romanum , consilio amplissimi ordinis 
usurum fuisse , ne quid aut immoderate cupisse, aut petisse 
parum modeste videri posset : verum enimvero , quum ipsi 
daturi sint, multo magis munificentiam eorum in se fratresque 
suos ipsorum arbitrii debere esse. Nihil hac oratione eius 
patres conscripti deterriti sunt, quo minus dicere ipsum 
iuberent : et quum aliquamdiu , hinc indulgentia, hinc 
modestia, inter permittentes in vicem , non magis mutua, 
quam inexplicabili facilitate , certatum esset , Eumenes 
templo excessit. Senatus iu eadem perstare sententia, ut 
absurdum esse diceret , ignorare regem, quid sperans, aut 
petens venerit. Quae accommodata regno suo sint , ipsum 
optime scire : Asiam longe melius , quam senatum , nosse. 
Revocandum igitur et cogendum , quae vellet, tpiaeque sen- 
tiret , expromere. 

L1I1. Reductus a praetore in templum rex, et dicere 
iussus : Perseverassem , inquit , tacere , patres conscripti, 
nisi Rhodiorum legationem mox vocaturos vos scirem : et, 
illis auditis , mihi necessitatem fore dicendi. Quae quidem 
eo difficilior oratio erit , quod ea postulata eorum futura 
sint , ut non solum nihil , quod contra me sit, sed ne quod 
ad ipsos quidem proprie pertineat, petere videantur. Agent 
enim causam civitatium graccarum , et liberari eas dicent 
debere. Quo impetrato , cui dubium est , quin et a nobis 
aversuri sint non eas modo civitates , quae liberabuntur , 
sed etiam veteres stipendiarias nostras ; ipsi autem tanto 
obligatos beneficio verbo socios , re vera subiecto imperio et 
obnoxios habituri sint ? Et , si diis placet , quum has tantm 
opes affectabunt , dissimulabunt , ulla parte id ad se perti- 
nere : vos modo id decere , et conveniens esse ante factis , 
dicent. Haec vos ne decipiat oratio, providendum vobis erit ; 
neve non solum inaequaliter alios nimium deprimatis ex 
sociis vestris , alios praeter modum extollatis ; sed etiam , 
ne , qui adversus vos arma tulerint , in meliore statu sint, 
quam socii et amici vestri. Quod ad me attinet , in aliis 
rebus cessisse intra finem turis mei cuilibet videri malim , 
< piam nimis pertinaciter in obtinendo eo tetendisse; in cer- 
tamine autem amicitiae nostrae , benevolentiae erga vos , 

honoris , qui a vobis habebitur , minime a quoquam aequo 
animo vinci possum. Hanc ego maximam hereditatem a patre 
accepi , qui primus omnium Asiam Graeciamque incolentium 
in amicitiam vestram venit , eamque perpetua et constanti 
fide ad extremum finem vitae perduxit : nec dumtaxat ani- 
mum vobis bonum ac fidelem praestitit , sed omnibus inter- 
fuit bellis, quae in Graecia gessistis, terrestribus, navalibus; 
omni genere commeatum ita , ut nemo sociorum vestrorum 
aequari ulla parte posset, vos adiuvit'. Postremo quum Boeotos 
ad societatem vestram hortaretur , in ipsa concione inter- 
mortuus , haud multo post exspiravit. Huius ego vestigia 
ingressus , voluntati quidem et studio in colendis vobis adii- 
cere ( etenim inexsuperabilia haec erant ) nihil potui : rebus 
ipsis meritisque et impensis officiorum ut superare possem, 
fortuna , tempora , Antiochus , et bellum in Asia gestum 
praebuerunt materiam. Rx Asiae et partis Europae An- 
tiochus filiam suam in matrimonium mihi dabat ; restituebat 
extemplo civitates , quae defecerant a nobis; spem magnam 
in posterum amplificandi regni faciebat , si secum adversus 
vos bellum gessissem. Non gloriabor eo , quod nihil in vos 
deliquerim : illa potius , quae vetustissima domus nostrae 
vobiscum amicitia digna sunt , referam. Pedestribus nava- 
libusque copiis , ut nemo vestrorum sociorum me aequiparare 
posset, imperatores vestros adiuvi ; commeatus teira marique 
suppeditavi ; navalibus proeliis, quae multis locis facta sunt , 
amnibus adfui; nec labori meo nec periculo usquam peperci. 
Quod miserrimum est in bello , obsidionem passus sum , 
Pergami inclusus cum discrimine ultimo simul vitae regnique. 
Liberatus deinde obsidione , quum alia parte Antiochus , 
aUa Seleucus circa arcem regni mei castra haberent , re- 
lictis rebus meis, tota classe ad Hellespontum L. Scipioni 
consuli vestro occuni , ut eum in traiiciendo exercitu adiu- 
varem. Postquam in Asiam exercitus vester est transgressus, 
nunquam a consule abscessi : nemo miles romanus magis 
assiduus in castris vestris fuit , quam ego fratresque mei. 
Nulla expeditio , nullum equestre proelium sine me factum 
est. In acie ibi steti , eam partem sum tutatus , in qua me 
consul esse voluit. Non sum hoc dicturus, patres conscripti, 
Quis hoc bello meritis erga vos mecum comparari potest ? 
Ego nulli omnium neque populorum , neque regum , quos 

in magno honore habetis , non ausim me comparare. Hostis 
Masinissa ante vobis, quam socius, fuit : nec incolumi regno 
cum auxiliis suis , sed extorris , expulsus , amissis omnibus 
copiis , cum turma equitum in castra confugit vestra : tamen 
eum , quia in Africa adversus Syphacem et Carthaginienses 
fideliter atque impigre vobiscum stetit, non in patrium solum 
regnum restituistis , sed, adiecta opulentissima parte Syphacis 
regni , praepotentem inter A fricae reges fecistis. Quo tandem 
igitur nos praemio atque honore digni apud vos sumiis , 
qui nunquam hostes , semper socii fuimus ? Pater , ego , 
fratresque mei non in Asia tantum , sed etiam procul ab 
domo in Peloponneso , in Boeotia , tn Aetolia , Philippi , 
Antiochi, aclolico bello, terra marique pro vobis arma tu- 
limus. Quid ergo postulas? dicat aliquis. Ego, patres con- 
scripti , quoniam dicere utique volentibus vobis parendum 
est, si vos ea mente ultra Tauri iuga emostis Antiochum, 
ut ipsi teneretis eas terras , nullos accolas , nec finitimos 
habere , quam vos , malo ; nec ulla alia re tutius stabi- 
liusque regnum meum futurum spero. Sed si vobis decedere 
inde , atque exercitus deducere in animo est ; neminem di- 
gniorem esse ex sociis vestris, qui bello a vobis parta pos- 
sideat , quam me , dicere ausim. At enim magnificum est 
liberare civitates servas. Ita opinor, si nihil hostile adversus 
vos fecerunt : sin autem Antiochi partis fuerunt ; quanto 
est vestra prudentia et aequitate dignius , sociis bene meritis 
quam hostibus , vos consulere ? 

LIV. Grata oratio regis patribus fuit : et facile appa- 
rebat , munifice omnia et propenso animo facturos. In- 
terposita Smyrnaeorum brevis legatio est, quia non aderat 
quidam Rhodiorum. Collaudatis egregie Smyrnaeis, quod 
omnia ultima pati, quam se regi tradere, maluissent, 
introducti Rhodii sunt. Quorum princeps legationis, ex- 

S tositis initiis amicitiae cum populo romano , meritisque 
Ihodiorum Philippi prius , deinde Antiochi bello: Nihil, 
inquit, nobis lota nostra actione , patres conscripti, neque 
difficilius , neque molestius est , quam quod cum Eumene 
nobis disceptatio est , cum quo uno maxime regum et pri- 
vatum singulis, et, quod magis nos movet , publicum civi- 
tati nostrae hospitium est. Ceterum non animi nostri, patres 
conscripti , nos , sed rerum natura , quae ])otcntissima est, 

disiungit ; ut nos liberi etiam aliorum libertatis causam aga- 
mus ; reges serva omnia et subiecta imperio suo esse velint. 
Utcunque tamen res se habet , magis verecundia nostra ad- 
versus regem nobis obstat , quam ipsa disceptatio aut nobis 
impedita est , aut vobis perplexam deliberationem praebitura 
videtur. Nam , si aliter socio atque amico regi , et bene 
merito hoc ipso in bello , de cuius praemiis agitur, honos 
haberi nullus posset , nisi liberas civitates ei in servitutem 
traderetis , esset deliberatio anceps ; ne aut regem amicum 
inhonoratum dimitteretis , aut decederetis instituto vestro, et 
gloriam , Philippi bello partam , nunc servitute tot civita- 
tium deformaretis. Sed ab hac necessitate , aut gratiae in 
amicum minuendae , aut gloriae vestrae , egregie vos for- 
tuna vindicat. Est enim deum benignitate non gloriosa magis , 
quam dives , victoria vestra : quae vos facile isto velut aere 
alieno exsolvat. Nam et Lycaonia , et Phrygia utraque, et 
Pisidia omnis , et Chersonesus , quaeque circumiacent Eu- 
ropae , in vestra sunt potestate. Quarum una quaelibet regi 
aaiecla multiplicare regnum Eumenis potest : omnes vero 
datae maximis eum regibus aequare. Licet ergo vobis , et 
praemiis belli ditare socios , et non decedere instituto vestro, 
et meminisse , quem titulum praetenderitis prius adversus 
Philippum , nunc adversus Antiochum , belli : quid feceritis, 
Philippo victo ; quid nunc a vobis , non magis quia fecistis, 
quam quia id vos facere decet, desideretur atque exspectetur. 
Alia enim aliis et honesta est et probabilis causa armorum. 
Illi agrum , hi vicos , hi oppida , hi jiortus, oramque ali- 
quam maris ut possideant. Vos nec cupistis haec, antequam 
haberetis : nec nunc , quum orbis terrarum in ditione vestra 
sit , cupere potestis. Pro dignitate et gloria apud omne genus 
humanum , quod vestrum nomen impenumque iuxta ac deos 
immortales iam pridem intuetur , pugnastis. Quae parare et 
quaerere arduum fuit , nescio an tueri difficilius sit. Gentis 
vetustissimae nobilissimaeque , vel fama rerum gestarum , 
vel omni commendatione humanitatis doctrinarumque, tuen- 
dam ab servitio regio libertatem suscepistis. Hoc patrocinium 
receptae in fidem et in clientelam vestram universae gentis 
perpetuum vos praestare decet. Non , quae in solo modo 
antiquo sunt , graccae magis urbes sunt , quam coloniae 
earum, illinc quondam profectae in Asiam. Nec terra mutata 

mutavit genus aut mores. Certare pio certamine cuiuslibet 
bonae artis ac virtutis ausi sumus cum parentibus quaeque 
civitas et conditoribus suis. Adistis Graeciae , adistis Asiae 
urbes plerique : nisi quod longius a vobis absumus , nulla 
vincimur aiia re. Massilienses , quos , si natura insita velut 
ingenio terrae vinci posset , iam pridem efferassent tot indo- 
mitae circumfusae gentes , in eo honore , in ea merito di- 
gnitate audimus apud vos esse , ac si medium umbilicum , 
Graeciae incolerent. Non enim sonum modo linguae vesti- 
tumque et habitum , sed ante omnia mores , et leges , et 
ingenium sincerum integrumque a contagione accolarum , 
servarunt. Terminus est nunc imperii vestri mons Taurus. 
Quidquid intra eum cardinem est , nihil longinquum vobis 
viden debet. Quo arma vestra pervenerunt , eouem ius hinc 
profectum perveniat. Barbari , quibus pro legibus semper 
dominorum imperia fuerunt , quo gaudent, reges habeant: 
Graeci suam fortunam , vestros animos gerunt. Domesticis 
quondam viribus etiam imperium amplectebantur , nunc , 
imperium ubi est, ibi ut sit perpetuum, optant. Ubertatem 
vestris tueri armis satis habent , quoniam suis non possunt. 
At enim quaedam civitates cum Antiocho senserunt. Et aliae 
prius cum Philippo , et cum Pyrrho Tarentini. Ne alios 
populos enumerem , Carthago libera cum suis legibus est. 
Huic vestro exemplo quantum debeatis , videte, patres con- 
scripti. Inducetis in animum negare Eumenis cupiditati , 
quod iustissimae irae vestrae negastis. Rhodii et in hoc, et 
in omnibus bellis , quae in illa ora gessistis , quam forti 
fidelique opera vos adiuverimus , vestro iudicio relinquunus. 
Nunc in pace id consilium afferimus ; quod si comproba- 
veritis , magnificentius vos victoria usos esse , qupm vicisse, 
omnes existimaturi sint. Apia magnitudini romanae oratio 
visa est. 

LV. Post Ilhodios Antiochi legati vocati sunt. Ii, vul- 
gato petentium veniam more , errorem fassi regis , ob- 
testati sunt patres conscriptos, Ut suae potius clementiae 
quam regis culpae , qui satis superque poenarum dedisset, 
memores consulerent. Postremo pacem datam a L. Scipione 
imperatore , quibus legibus dedisset , confirmarent aucto- 
ritate sua. Et senatus eam pacem servandam censuit, et 
paucos post dies populus iussit. Foedus in Capitolio cum 

Antipatro principe legationis , et eodem fratris filio regis 
Antiochi , est ictum. Auditae deinde et aliae legationes 
ex Asia sunt. Quibus omnibus datum est responsum, Decem 
legatos more maiorum senatum missurum ad res Asiae di- 
sceptandas componendasque. Summam tamen hanc fore: ut 
cis Taunim montem , quae intra regni Antiochi fines fuis- 
sent , Eumeni attribuerentur , praeter Lyciam Cariamque 
usque ad Maeandrum amnem: ea civitatis Rhodiorum essent. 
Ceterae civitates Asiae , quae Attali stipendiariae fuissent , 
eaedem Eumeni vectigal penderent: quae vectigales Antiochi 
fuissent , eae liberae atque immunes essent. Decem legatos 
hos decreverunt , Q. Minucium Rufum, L. Furium Pur- 
pureonem , Q. Minucium Thermum , Ap. Claudium Ne- 
ronem , Cn. Cornelium Merulam , M. lunium Brutum , 
L. Aununculeium , L. Aemilium Paullum, P. Cornelium 
Lentulum , P. Aelium Tuberonem. 

LY1. His , quae presentis disceptationis essent, libera 
mandata: de summa rerum senatus constituit : Lycaoniam 
omnem, et Phrygiam utramque, et Mysiam, regias silvas, 
et Lydiae loniaeque , extra ea oppida, quae libera fuissent, 
quo die cum rege Antiocho pugnatum est , et nominatim 
Magnesiam ad Sipylum , et Cariam , quae Hydrela appel- 
latur , agrumque hydrelatanum ad Phrygiam vergentem, 
et castella vicosque trans Maeandrum amnem , et oppida , 
nisi quae libera ante bellum fuissent ; Telmissum item no- 
minatim , et castra Telmissium , praeter agrum , qui Pto- 
lemaei Telmissii fuisset: haec omnia , quae supra scripta 
sun ^ regi Eumeni iussa dari. Rhodiis Lycia data , extra 
eunMm Telmissum , et castra Telmissium , et agrum, qui 
Ptolemaei Telmissii fuisset : haec et ab Eumene , et ab 
Rhodiis excepta. Ea quoque his pars data Cariae , quae 
propior Rhodum insulam trans Maeandrum amnem est ; 
oppida , vici , castella , agri , qui ad Pisidiam vergunt : 
nisi quae eorum oppida in libertate fuissent , pridie quam 
cum Antiocho rege in Asia pugnatum est. Pro his quum 
gratias egissent Rhodii , de Solis urbe , quae in Cilicia 
est, egerunt: Argis et illos, sicut sese, oriundos esse: ab 
ea germanitate fraternam sibi cum iis caritatem esse. Petere 
hoc extraordinarium munus , ut eam civitatem ex servitute 
regia eximerent. Yoeati sunt regis Antiochi legali, actumque 

cum iis est : nec quidquam impetratum , testante foe- 
dera Antipatro , adversus quae ab Rhodiis non Solos, sed 
Ciliciam peti , et iuga Tauri transcendi. Revocatis in 
senatum Rhodiis , quum , quantopere tenderet legatus 
regius , exposuissent patres , adiecerunt : Si utique eam 
reto ad civitatis suae dignitatem pertinere censerent Rhodii, 
senatum omni modo expugnaturum pertinaciam legatorum. 
Tum vero impensius, quam ante, Rhodii gratias ege- 
runt, ccssurosquc se potius arrogantiae Antipatri , quam 
causam turbandae pacis praebituros , dixerunt. Ita nihil 
de Solis mutatum est. 

LV1I. Per eos dies , quibus haec gesta sunt , legati 
Massiliensium nuntiarunt , L. Baebium praetorem , in 
provinciam Hispaniam proficiscentem, ab Liguribus circum- 
ventum ; magna parte comitum caesa , vulneratum ipsum , 
cum paucis , sine lictoribus , Massiliam perfugisse, et intra 
triduum exspirasse. Senatus , ea re audita, decrevit, uti 
P. Iunius Brutus, qui propraetor in Etruria esset, provincia 
exercituque traditis uni, cui videretur , ex legatis, ipse in 
ulteriorem Hispaniam proficisceretur , eaque ei provincia 
esset. Hoc senatusconsultum literaeque a Sp. Postumio 
praetore in Etruriam missae sunt: profectusque in Hi- 
spaniam est P. Iunius propraetor. In qua provincia prius 
aliquanto , quam successor veniret, L. Aemilius Paullus, 
qui postea regem Persea magna gloria vicit, quum priore 
anno haud prospere rem gessisset , tumultuario exercitu 
collecto, signis collatis cum Lusitanis pugnavit. Fusi fu- 
gatique sunt hostes : caesa decem et octo millia arma- 
torum ; tria millia trecenti capti , et castra expugnata. 
Huius victoriae fama tranquilliores in Hispania res fecit. 
Eodem anno ante diem tertium Calendas Ianuarias Bo- 
noniam latinam coloniam ex senatusconsulto L. Valerius 
Flaccus , M. Atilius Serranus , L. Valerius Tappo trium- 
viri deduxerunt. Tria millia- hominum sunt deducta : 
equitibus septuagena iugera , ceteVis colonis quinquagena 
sunt data. Ager captus de Gallis Boiis fuerat: Galli Tuscos 
expulerant. Eodem anno censuram multi et clari viri 
petierunt. Quae ros , tanquam in se parum magni certa- 
minis causam haberet, aliam contentionem multo maiorem 
excitavit. Petebant T. Quinctius Flamininus, P. Cornelius 

Cn. F. Scipio, L. Valerius Flaccus , M. Porcius Cato , 
M. Claudius Marcellus, M’. Acilius Glabrio, qui Antio- 
chum ad Thermopylas Aelolosque devicerat. In hunc 
maxime, quod multa congiaria habuerat, quibus magnam 

{ artem hominum obligaverat, favor populi se inclinabat, 
d quum aegre paterentur tot nobiles , novum sibi ho- 
minem tantum praeferri ; P. Sempronius Gracchus et 
C. Sempronius Rutilus , tribuni plebis, ei diem dixerunt, 
quod pecuniae regiae praedaeque aliquantum , captae in 
Antiochi castris , neque in triumpho tulisset , neque in 
aerarium retulisset. Varia testimonia legatorum tribuno- 
rumque militum erant. M. Cato ante alios testes conspi- 
ciebatur: cuius auctoritatem, perpetuo tenore vitae partam, 
toga candida elevabat. Is testis , quae vasa aurea atque 
argentea, captis castris, inter aliam praedam regiam vi- 
disset , ea se in triumpho negabat vidisse. Postremo in 
huius maxime invidiam desistere se petitione Glabrio 
dixit ; quando, quod taciti indignarentur nobiles homines, 
id aeque novus competitor intestabili periurio incesseret 
LVlII. Centum millium multa irrogata erat. Bis de ea 
re certatum est. t Tertio , quum de petitione destitisset 
reus, nec populus de multa suffragium ferre voluit , et 
tribuni eo negotio destiterunt. Censores T. Quinctius Fla- 
mininus , M. Claudius Marcellus creati. Per eosdem dies 
L. Aemilio Regillo, qui classe praefectum Antiochi regis 
devicerat , extra urbem in aede Apollinis quum senatus 
datus esset , auditis rebus gestis eius , quantis cum clas- 
sibus hostium dimicasset , quot inde naves demersisset 
aut cepisset , magno consensu patrum triumphus navalis 
est decretus. Triumphavit Calendis Februariis. In eo 
triumpho undequinquaginta coronae aureae translatae 
sunt: pecunia nequaquam tanta, pro specie regii triumphi: 
tetradrachma altica triginta quatuor millia septingenta, 
cistophori centum triginta duo millia trecenti. Supplica- 
tiones deinde fuerunt fex senatusconsulto , quod L. Ae- 
milius in Hispania prospere rempublicam gessisset. Haud 
ita multo post L. Scipio ad urbem venit: qui, ne cogno- 
mini fratris cederet , Asiaticum se appellari voluit. Et 
in senatu, et in concione de rebus ab se gestis disseruit. 
Erant , qui fama id maius bellum, quam difficultate rei, 

fuisse interpretarentur ; uno memorabili proelio debel- 
latum , gloriamque eius victoriae praefloratam ad Ther- 
mopylas esse. Ceterum vere aestimanti aetolicum magis 
ad Thermopylas bellum , quam regium fuit. Quota enim 
parte virium suarum ibi dimicavit Antiochus ? in Asia 
totius Asiae steterunt vires , ab ultimis orientis partibus 
omnium gentium contractis auxiliis. 

LIX. Merito ergo et diis immortalibus , quantus ma- 
ximus poterat , habitus est honos , quod ingentem victo- 
riam fqcilem etiam fecissent , et imperatori triumphus 
est decretus. Triumphavit mense intercalario pridie Calen- 
das Martias: Qui triumphus spectaculo oculorum maior, 
quam Africani fratris eius , fuit : recordatione rerum et 
aestimatione periculi certaminisque non magis compa- 
randus , quam si imperatorem imperatori, aut Antiochum 
ducem Hannibali conferres. Tulit in triumpho signa mi- 
litaria ducenta triginta quatuor ; oppidorum simulacra 
ceutum triginta quatuor ; eburneos dentes mille ducentos 
triginta unum; aureas coronas ducentas triginta quatuor ; 
argenti pondo centum triginta septem millia et quadrin- 
genta viginti ; telradrachmum Atticorum ducenta viginti 
quatuor millia; cistophorum trecenta triginta unum millia 
et septuaginta ; nummos aureos philippeos centum qua- 
draginta millia ; vasorum argenteorum ( omnia caelata 
erant) mille pondo et quadringenta viginti quatuor, au- 
reorum mille pondo viginti quatuor : et duces regii , 

S raefecti , et purpurati duo et triginta ante currum ducti. 

lilitibus quini viceni denarii dati , duplex centurioni , 
triplex equiti : et stipendium militare et frumentum du- 
plex post triumphum datum. Proelio in Asia facto, duplex 
dederat. Triumphavit anno fere post , quam consulatu 
abiit. 

LX. Eodem fere tempore et Cn. Manlius consul in 
Asiam , et Q. Fabius Labeo praetor ad classem venit. 
Ceterum consuli non deerat cum Gallis belli materia. 
Mare pacatum erat, devicto Antiocho. Cogitanti Q. Fabio, 
cui rei potissimum insisteret, ne otiosam provinciam ha- 
buisse videri posset, optimum visum est, in Cretam in- 
sulam traiicero. Cydoniatae bellum adversus Gortynios 
Gnossiosque gerebant, et captivorum romanorum atque 

ilalici generis magnus numerus in servitute esse per to- 
tam insulam dicebatur. Classe ab Epheso profectus, quum 
primum Cretae litus attigit, nuntios circa civitates misit, 
ut armis absisterent , captivosque in suis quaeque urbi- 
bus agrisque conquisitos reducerent, et legatos mitterent 
ad se, cum quibus de rebus ad Cretenses pariter Roma- 
nosque pertinentibus ageret. Nihil ‘magnopere ea Cre- 
tenses moverunt: captivos, praeter gortynios, nulli red- 
diderunt. Valerius Antias aa quatuor millia captivorum, 
quia belli minas timuerunt, ex tota insula reddita spripsit : 
eamque causam Fabio, quum rem nullam aliam gessisset, 
navalis triumphi impetrandi ab senatu fuisse. A Creta 
Ephesum Fabius reaiit : inde tribus navibus in Thraciae 
oram missis , ab Aeno et Maronea praesidia Antiochi 
deduci iussit , ut in libertate cae civitates essent. 

M. Fulvius consul in Epiro Ambracienses obsessos in de- 
ditionem occepit , Cephalleniam subeait, Aetolis perdomitis 
pacem dedit. Cn. Manlius consul, collega eius, Gallograecos 
Tolistoboios , et Tectosagos , et Trocmos , qui Brenno duce 
in Asiam transierant , quum soli citra Taurum montem 
non parerent, vicit. Eorum origo , et quemadmodum ea loca, 
quae tenent , occupaverint , refertur. Exemplum quoque vir- 
tutis et pudicitiae in femina traditur. Nam quum Ortia- 
gontis , regis Gallograecorum , uxor captiva esset , centu- 
rionem custodem , qui ei vim intulerat , occidit. Lustrum 
a censoribus conditum est. Censa sunt civium capita ducenta 
quinquaginta octo millia et trecenta viginti octo. Cum Aria- 
rathe , rege Cappadociae , amicitia iuncta est. Cn. Manlius, 
contradicentibus decem legatis, ex quorum consilio foedus 
cum Antiocho conscripserat , de Gallograecis , acta pro se 
causa in senatu , triumphavit. Scipio Africanus, die ei dicta, 
ut quidam aiunt , a Q. Petillio tribuno plebis, ut quidam, 
a Naevio , quod praeda ex Antiocho capta aerarium frau- 
dasset , postquam is dies venit, evocatus in rostra, Hac die, 
inquit, Quirites, Carthaginem vici: et , prosequente populo, 
Capitolium ascendit. Inde , ne amplius tribuniciis i muriis 
vexaretur, in voluntarium exsilium Liternum concessit: 
incertum ibi , an Romae, defunctus. Nam eius monumentum 
utrobique fuit. L. Scipio Asiaticus , frater Africani, eodem 
peculatus crimine accusatus damnatusque, quum in vincula 
et carcerem duceretur , Ti. Sempronius Gracchus , tribunus 
plebis } qui antea Scipionibus inimicus fuerat , intercessit ; 
et ob id beneficium Africani filiam duxit. Quum quaestores 
in bona eius publice possidenda missi essent , non modo in 
iis ullum vestigium pecuniae regiae apparuit , sed nequa- 
quam tantum redactum , quantae summae erat damnatus. 
Collatam a cognatis et amicis innumerabilem pecuniam ac- 
cipere noluit: quae necessaria ei erant ad cultum, redempta. 

Dum in Asia bellum geritur , ne in Aetolis quidem 
quietae res fuerant, principio a gente Athamanum orto. 
Athamania ea tempestate , pulso Amynandro, sub prae- 
fectis Philippi regio tenebatur praesidio : qui superbo 
atque immodico imperio desiderium Amynandri fecerant. 
Exsulanti tum Amynandro in Aetolia literis suorum , 
indicantium statum Athamaniae, spes recuperandi regni 
facta est : remissique nuntii ab eo ad principes Argi- 
theam , ( id enim caput Athamaniae erat) si popularium 
animos satis perspectos haberet, impetrato ab Aetolis au- 
xilio , in Athamaniam se venturum cum delectis Aeto- 
lorum /quod consilium esset gentis, et Nicandro praetore. 
Quos , ubi ad omnia paratos esse vidit, certiores subinde 
facit, quo die cum exercitu Athamaniam ingressurus esset. 
Quatuor primo fuere coniurati adversus Macedonum prae- 
sidium. Hi senos sibi adiutores ad rem gerendam assum- 
pserunt : deinde , paucitate parum freti , quae celandae 
rei , quam agendae , aptior erat, parem priori numerum 
adiecerunb Ita duo et quinquaginta facti , quadrifariam 
se diviserunt : pars una Heracleam, altera Tetraphyliam 
petit , ubi custodia regiae pecuniae esse solita erat, tertia 
Theudoriam, quarta Argitheam. Ita inter omnes convenit, 
ut primo quieti, velut ad privatam rem agendam venis- 
sent, in foro obversarentur: aie certa multitudinem omnem 
convocarent ad praesidia Macedonum arcibus expellenda. 
Ubi ea dies advenit , et Amynander cum mille Aetolis 
in.Gnibus erat; ex composito quatuor simul locis prae- 
sidia Macedonum expulsa, literaeque in alias urbes pas- 
sim dimissae, ut vindicarent sese ab impotenti domina- 
tione Philippi et restituerent in patrium ac legitimum 
regnum. Undique Macedones expelluntur. Theium oppi- 
dum, literis a Zenone praefecto praesidii interceptis, et 
arce ab regiis occupata , paucos dies obsidentibus restitit : 

deinde id quoque traditum Amynandro est , et omnis 
Athamania in potestate erat, praeter Athenaeum castel- 
lum , finibus Macedoniae subiectum. 

II. Philippus, audita defectione Athamaniae, cum sex 
millibus armatorum profectus, ingenti celeritate Gomphos 
pervenit. Ibi relicta maiore parte exercitus, ( neque enim 
ad tanta itinera suffecissent) cum duobus millibus Athe- 
naeum , quod unum a praesidio suo retentum fuerat, 
pervenit, inde, proximis tentatis, quum facile animad- 
vertisset, cetera hostilia esse, Gomphos regressus, omni- 
bus copiis simul in Athamaniam rediit. Zenonem inde, 
cum mille peditibus praemissum , Ethopiam occupare 
iubet, opportune Argitheae imminentem: quem ubi te- 
neri a suis locum vidit, ipse circa templum Iovis Acraei 
posuit castra. Ibi unum diem foeda tempestate retentus, 
postero die ducere ad Argitheam intendit Euntibus ex- 
templo apparuere Athamanes, in tumulos imminentes 
viae discurrentes. Ad quorum conspectum constitere prima 
signa , totoque agmine pavor et trepidatio erat : et pro 
se quisque , quidnam futurum esset, cogitare, si in valles 
subiectas rupibus agmen foret demissum. Haec tumul- 
tuatio regem, cupientem, si se sequerentur, raptim eva- 
dere angustias , revocare primos, et eadem, qua venerat, 
via referre coegit signa. Athamanes primo ex intervallo 
quieti sequebantur : postquam Aetoli se coniunxerunt , 
hos , ut ab tergo agmini instarent, reliquerunt : ipsi a 
lateribus se circumfuderunt. Quidam , per notos calles 
breviore via praegressi , transitus inseaere: tanlumque 
tumultus Macedonibus est iniectum , ut fugae magis ef- 
fusae , quam itineris ordinati modo , multis armis viris- 

?ue relictis , flumen traiecerint. Hic finis sequendi fuit, 
nde tuto Macedones Gomphos , et a Gomphis in Mace- 
doniam redierunt. Athamanes Aetolique Ethopiam , ad 
Zenonem ac mille Macedonas opprimendos, unaique con- 
currerunt. Macedones, parum loco freti, ab Ethopia in ^ 
altiorem deruptioremquo undique tumulum concessere. 
Quo pluribus locis aditu invento, expulere eos Athamanes : 
dispersosque , et per invias atque ignotas rupes iter fugae 
non expedientes, partim ceperunt, partim interfecerunt : 
multi pavore in derupta praecipitati, perpauci cum Zenone 
Vol. ni. 18 

ad regem evaserunt. Postea per inducias sepeliendi caesos 
potestas facta est. 

III. Amynander , recuperato regno, legatos et Romam 
ad senatum, et ad Scipiones in Asiam, Ephesi post magnum 
cum Antiocho proelium morantes , misit. Pacem petebat, 
excusabatque sese, quod per . Aetolos recuperasset pater- 
num regnum. Philippum incusabat. Aetoli ex Athamania 
in Amphilochos profecti sunt , et maioris partis volun- 
tate in ius ditionemque totam redegerunt gentem. Am- 
philochia recepta , ( nam fuerat quondam Aetolorum ) 
eadem spe in Aperantiam transcenderunt. Ea quoque 
magna ex parte sine certamine in deditionem venit. Do- 
lopes nunquam Aetolorum fuerant : Philippi erant. Hi 
primum ad arma concurrerunt: ceterum, postquam Am- 
philochos cum Aetolis esse , fugamque ex Athamania 
Philippi , et caedem praesidii eius accepere , 'et ipsi a 
Philippo ad Aetolos deficiunt. Quibus circumiectis gen- 
tibus tam undique se a Macedonibus tutos credentibus 
esse , Aetolis fama affertur , Antiochum in Asia victum 
ab Romanis. Nec ita multo post legati ab Roma rediere 
sine spe pacis, Fulviumque consulem nuntiantes iam cum 
exercitu traiecisse. His territi , prius ab Rhodo et Athenis 
legationibus excitis, ut per auctoritatem civitatium earum 
suae preces nuper repudiatae faciliorem aditum ad se- 
natum haberent , principes gentis ad tentandum ultimam 
spem Romam miserunt : nihil , ne bellum haberent , 

f rius , quam paene in conspectu hostis erat, praemeditati, 
am M. Fulvius, Apolloniam exercitu traiecto, cum Epi- 
rotarum principibus consultabat , unde bellum inciperet. 
Epirotis Ambraciam placebat aggredi, quae tum contri- 
buerat se Aetolis. Sive ad tuendam eam venirent Aetoli, 
apertos circa campos ad dimicandum esse: sive detrectarent 
certamen , oppugnationem fore haud difficilem. Nam et co- 
piam in propinquo materiae ad aggeres excitandos et cetera 
opera esse : et Arachthum , navigabilem amnem , opportu- 
num ad comportanda , quae usui sint , praeter ipsa moe- 
nia fluere ; et aestatem aptam rei gerendae adesse. His per- 
suaserunt , ut per Epirum duceret. 

IV. Consuli, ad Ambraciam advenienti, magni operis 
oppugnatio visa est. Ambracia tumulo aspero subiecta 

est ; Perranthem incolae vocant. Urbs, qua murus vergit 
in campos et flumen , occidentem ; arx , quae imposita 
est tumulo , orientem spectat. Amnis Arachthus, ex Atha- 
mania fluens, cadit in sinum maris, ab nomine propin- 
quae urbis Ambracium appellatum. Praeterquam quod 
hinc amnis munit , hinc tumuli ; muro quoque firmo 
septa erat, patente in circuitu paullo amplius tria millia 
passuum. Fulvius bina a campo castra , modico inter se 
distantia intervallo , unum castellum loco edito contra 
arcem obiecit. Ea omnia vallo ac fossa ita iungere parat, 
ne exitus inclusis ab urbe , neve aditus foris ad auxilia 
intromittenda esset. Ad famam oppugnationis Ambraciae 
Stratum iara edicto Nicandri praetoris convenerant Ae- 
toli. Inde primo copiis omnibus ad prohibendam obsi- 
dionem venire in animo fuerat. Deinde, postquam urbem 
iam magna ex parte operibus septam viderunt , Epi- 
rotarum trans flumen loco plano castra posita esse, di- 
videre copias placuit. Cum mille expeditis Eupolemus 
Ambraciam profectus , per nondum commissa inter se 
munimenta urbem intravit. Nicandro cum cetera manu 

E rimo Epirotarum castra nocte aggredi consilium fuerat, 
aud facili ab Romanis auxilio, quia flumen intererat: 
deinde , periculosum inceptum ratus , ne qua sentirent 
Romani , et regressus inde in tutum non esset, deterritus 
ab hoc consilio, ad depopulandam Acarnaniam iter con- 
vertit. 

V. Consul , iam munimentis , quibus sepienda urbs 
erat , iam operibus , quae admovere muris parabat, per- 
fectis , quinque simul locis moenia est aggressus. Tria 
paribus intervallis faciliore aditu a campo adversus Pyr- 
rheum , quod vocant, admovit; unum e regione Aescu- 
lapii ; unum adversus arcem. Arietibus muros quatiebat, 
asseribus falcatis detergebat pinnas. Oppidanos primo et 
ad speciem et ad ictus moenium , cum terribili sonitu 
editos , pavor ac trepidatio cepit. Deinde , ut praeter 
spem stare muros viderunt , collectis rursus animis , in 
arietes tollenonibus libramenta plumbi aut saxorum 
stipitesve robustos incutiebant ; falces , ancoris ferreis 
iniectis in interiorem partem muri trahentes asserem , 
praefringebant : ad hoc eruptionibus , et nocturnis in 

custodias operum , et diurnis in stationes, nitro terrorem 
inferebant. In hoc statu res ad Ambraciam quum essent, 
iam Aetoli a populatione Acarnaniae Stratum redierant. 
Inde Nicander praetor , spem nactus solvendae incepto 
forti obsidionis, Nicodamum quendam cum Aetolis quin- 
gentis Ambraciam intromittit : noctem certam tempusque 
etiam noctis constituit, quo et illi ab urbe opera hostium, 
quae adversus Pyrrheum erant , aggrederentur , et ipse 
ad castra romana terrorem faceret ; posse ratus, ancipiti 
tumultu et nocte audente pavorem , memorabilem rem 
geri. Et Nicodamus intempesta nocte , quum alias custo- 
dias fefellisset , per alias impetu constanti erupisset, su- 
perato brachio in urbem penetrat; animicjue aliquantum 
ad omnia audenda et spei obsessis adiecit ; et , simul 
constituta nox venit , ex composito repente opera est 
aggressus. Id inceptum conatu , quam effectu , gravius 
fuit , quia nulla ab exteriore parte vis admota est ; seu 
metu deterrito praetore Aetolorum, seu quia potius visum 
est , Amphilochis opem ferre nuper receptis ; tjuos Per- 
seus Philippi filius, missus ad Dolopiam Amphilocosque 
recipiendos, summa vi oppugnabat. 

VI. Tribus locis , sicut ante dictum est, ad Pyrrheum 
opera romana erant : quae omnia simul , sed nec appa- 
ratu, nec vi simili, Aetoli aggressi sunt. Alii cum ardentibus 
facibus , alii stuppam picemque et malleolos ferentes , 
tota collucente flammis acie, advenere. Multos primo im- 
petu custodes oppresserunt Deinde , postquam clamor 
tumultusque in castra est perlatus , datumque a consule 
signum , arma capiunt, et omnibus portis ad opem feren- 
dam effunduntur. Uno in loco ferro ignique gesta res 
est : a duobus irrito incepto , quum tentassent magis , 
quam inissent , certamen , Aetoli abscesserunt. Atrox 
pugna in unum inclinaverat locum. Ibi diversis partibus 
duo duces Eupolemus et Nicodamus pugnantes hortaban- 
tur , et prope certa fovebant spe , iam Nicandrum ex 
composito adfore , et terga hostium invasurum. Haec res 
aliquamdiu animos pugnantium sustinuit. Ceterum, post- 
quam nullum ex composito signum a suis accipiebant , 
et crescere numerum hostium cernebant, destituti segnius 
instare : postremo , re omissa , iam vix tuto receptu , 


Digitized by Google 



LIB. XIXVIII. CAP. VI. VII. 413 

fugientes in urbem compelluntur, parte operum incensa, 
et pluribus aliquanto , quam ipsi ceciderant, interfectis. 
Quod si ex composito acta res fuisset, haud dubium erat, 
expugnari una utique parte opera cum magna caedo 
hostium potuisse. Ambracienses, quique intus erant Ae- 
toli , non ab eius solum noctis incepto recessere, sed in 
reliquum quoque tempus , velut proditi a suis, segniores 
ad pericula erant, lam nemo eruptionibus, ut ante, in 
stationes hostium, sed, dispositi per muros et turres, ex 
tuto pugnabant. 

VII. Perseus , ubi adesse Aetolos audivit, omissa ob- 
sidione urbis , quam oppugnabat , depopulatus tantum 
agros , Amphilochiam excessit , atque in Macedoniam 
rediit. Et Aetolos inde avocavit populatio maritimae orae. 
Pleuratus , Illyriorum rex , cum sexaginta lembis Corin- 
thium sinum invectus , adiunctis Achaeorum, quae patris 
erant , navibus , maritima Aetoliae vastabat. Adversus 
quos mille Aetoli missi , quacumque se classis circum- 
egerat per litorum anfractus, brevioribus semitis occur- 
rebant. Et Romani ad Ambraciam , pluribus locis qua- 
tiendo arietibus muros , aliquantum urbis nudaverant : 
nec tamen penetrare in urbem poterant. Nam et pari 
celeritate novus pro diruto murus obiiciebatur, et armati, 
ruinis superstantes, instar munimenti erant. Itaque, quum 
aperta vi parum procederet consuli res, cuniculum oc- 
cultum , vineis ante contecto loco, agere instituit. Et ali- 
quamdiu , quum dies noctcsquc in opere essent , non 
solum sub terra fodientes, sed egerentes etiam humum, 
fefellere hostem. Cumulus repente terrae eminens in- 
dex operis oppidanis fuit: pavidique , ne iam, subrutis 
muris , facta in urbem via esset , fossam intra murum 
e regione eius operis, quod vineis contectum erat, ducere 
instituunt. Cuius ubi ad tantam altitudinem, quantae esse 
solum infimum cuniculi poterat, pervenerunt , silentio 
facto , pluribus locis aure admota , sonitum fodientium 
captabant. Quem ubi acceperunt, aperiunt rectam in cu- 
niculum viam. Nec fuit magni operis. Momento enim ad 
inane, suspenso furculis ab hostibus muro, pervenerunt. 
Ibi commissis operibus , quum e fossa in cuniculum pa- 
teret iter, primo ipsis ferramentis, quibus in opere usi 

erant , dein celeriter armati etiam subeuntes occultam 
sub terra ediderunt pugnam. Segnior deinde ea facta est ; 
intersepientibus cuniculum , ubi vellent , nunc ciliciis 
praetentis, nunc foribus raptim obiectis. Nova etiam haud 
magni operis adversus eos , qui in cuniculo erant, exco- 
gitata res est. Dolium a fundo pertusum, qua fistula mo- 
dica inseri posset , et fistulam ferream operculumque 
dolii ferreum, et ipsum pluribus locis perforatum , fece- 
runt. Hoc tenui pluma completum dolium ore in cuni- 
culum verso posuerunt. Per operculi foramina praelongae 
hastae , quas sarissas vocant, ad summovendos hostes emi- 
nebant. Scintillam levem ignis inditam plumae , folle 
fabrili ad caput fistulae imposito , flando accenderunt 
Inde non solum magna vis fumi , sed acrior etiam foedo 
quodam nidore ex adusta pluma, quum totum cuniculum 
complesset , vix durare quisquam intus poterat. 

VIII. Quum in hoc statu res ad Ambraciam esset , 
legati ab Aetolis Phaeneas et Damoteles , cum liberis 
mandatis, decreto gentis, ad consulem venerunt. Nara 
praetor eorum, quum alia parte Ambraciam oppugnari 
cerneret , alia infestam oram navibus hostium esse, alia 
Amphilochos Dolopiamque a Macedonibus vastari , nec 
Aetolos simul ad tria diversa bella occursantes suflicere, 
convocato concilio, aetolos principes, quid agendum esset, 
consuluit. Omnium eo sententiae decurrerunt , ut pax , 
si posset , aequis ; si minus , tolerandis conditionibus pe- 
teretur. Antiochi fiducia bellum susceptum. Antiocho terra 
marique superato , et prope extra orbem terrae ultra iuga 
Tauri exacto , quam spem esse sustinendi belli? Phaeneas 
et Damoteles , quod e re Aetolorum, ut in tali casu, fideque 
sua esse censerent , agerent. Quod enim sibi consilium, aut 
cuius rei electionem a fortuna relictam ? Cum his man- 
datis legali missi orare consulem , ut parceret urbi, mi- 
sereretur gentis quondam sociae, nolle dicere iniuriis , mi- 
seriis certe coactae insanire. Non plus mali meritos Aetolos 
Antiochi bello , quam boni ante, quum adversus Philippum 
bellatum sit , fecisse. Nec tum large gratiam relatam sibi, 
nec nunc immodice poenam iniungi debere. Ad ea consul 
respondit : Magis saepe, quam vere unquam, Aetolos pacem 
petere. Imitarentur Antiochum in petenda pace , quem in 

bellum traxissent. Non paucis urbibus eum ; de quarum li- 
bertate certatum sit , sed omni Asia cis Taurum montem, 
opimo regno , excessisse. Aetolos , nisi inermes , de pace 
agentes non auditurum se. Arma illis prius equosque omnes 
tradendos esse, deinde mille talentum argenti populo romann 
dandum : cuius summae dimidium praesens numeraretur , 
si pacem habere vellent. Ad ea adiccturum etiam in foedus 
esse , ut eosdem , quos populus romanus , amicas atque hostes 
habeant. 

IX. Adversus quae legati, et quia gravia erant, et quia 
suorum animos indomitos ac mutabiles noverant , nullo 
reddito responso , domum regressi sunt , ut etiam atque 
etiam , quid agendum esset , re integra , praetorem et 
principes consulerent. Clamore et iurgio excepti , quam 
diu rem traherent , qualemcumque pacern referre iussi ? quum 
redirent Ambraciam, Acarnanum insidiis prope viam po- 
sitis , quibuscum bellum erat, circumventi, Thyrium 
custodiendi deducuntur. Haec mora iniecta est paci. Quum 
iam Atheniensium Rhodiorumque legati , qui ad depre- 
candum pro his venerant, apud consulem essent ; Amy- 
nander quoque , Athamanum rex , fide accepta, venerat 
in castra romana , magis pro Ambracia urbe , ubi ma- 
iorem partem temporis exsulaverat , quam pro Aetolis , 
sollicitus. Per hos certior factus consul de casu legatorum, 
adduci eos a Thyrio iussit. Quorum post adventum agi 
coeptum est de pace. Amynander, quod sui maximo operis 
erat , impigre agebat , ut Ambracienses compelleret ad 
deditionem. Id quum per colloquia principum, succedens 
murum, parum proficeret: postremo, consulis permissu 
ingressus urbem, partim consilio, parlim precibus, evicit, 
ut permitterent se Romanis. Et Aetolos C. Valerius Lae- 
vini filius, qui cum ea gente primum ariBcitiam pepigerat, 
consulis frater, matre genitus eadem, egregie adiuvit. 
Ambracienses , prius pacti , ut Aetolorum auxiliares sine 
fraude emitterent , aperuerunt portas. Dein Aetoli , ut 
quingenta Euboica darent talenta ; ex quibus ducenta prae- 
sentia , trecenta per annos sex pensionibus aequis: captivos 
perfugasque redderent Romanis : urbem ne quam formulae 
sui iuris facerent , quae post id tempus , quo T. Quinctius 
traiecissrt in Graeciam , aut fi capta ab Romanis esset , 

aut voluntate in amicitiam venisset : Cephallenia insula ut 
extra ius foederis esset. Haec quanquam spe ipsorum ali- 
quanto leviora erant , petentibus Aetolis, ut ad concilium 
referrent , permissum est Parva disceptatio de urbibus 
tenuit. Quae quum sui iuris aliquando fuissent , avelli 
velut a corpore suo aegro patiebantur. Ad unum tamen 
omnes accipi pacem iusserunt. Ambracienses coronam 
auream consuli- centum et quinquaginta pondo dederunt : 
signa aenea marmoreaque et tabulae pictae , quibus or- 
natior Ambracia , quia regia ibi Pyrrhi fuerat , quam 
ceterae regionis eius urbes erant, sublata omnia avectaque. 
Nihil praeterea tactum violalumve. 

X. Profectus ab Ambracia consul in mediterranea Ae- 
toliae , ad Argos Amphilochium ( viginti duo millia ab 
Ambracia abest) castra posuit. Eo tandem legati aetoli, 
mirante consule , quod morarentur , venerunt. Inde , 
postquam approbasse pacem concilium Aetolorum acce- 
pit , iussis proficisci Romam ad senatum , permissoque, 
ut et Rhodii, et Athenienses deprecatores irent, dato, 
qui simul cum iis proficisceretur, C. Valerio fratre, ipse 
in Cephalleniam traiecit. Praeoccupatas aures animosque 
principum Romae criminibus Philippi invenerunt ; qui, 
per legatos , per literas , Dolopas , Amphilochosque , et 
Athamaniam ereptas sibi querens , praesidiaque sua, 
postremo etiam Glium Persea ex Amphiiochis pulsum , 
averterat senatum ab audiendis precibus eorum. Rhodii 
tamen et Athenienses cum silentio auditi sunt. Atheniensis 
legatus Leon , ' Icesiae filius, eloquentia etiam dicitur 
movisse , qui vulgata similitudine, mari tranquillo, quod 
ventis concitaretur , aequiparando multitudinem Aetolo- 
rum , usus , quum in fide romanae societatis mansissent , 
insita gentis tranquillitate quiessc eos aiebat: postquam flare 
ab Asia Thoas et Dicaearchus , ab Europa Menestas et 
Damocritus coepissent ; tum illam tempestatem coortam , . 
quae ad Antiochum eos , sicuti in scopulum , intulisset. 

XI. Diu iactati Aetoli , tandem ut conditiones pacis 
convenirent , effecerunt. Fuerunt autem hae : Imperium 
maieslatemque populi romani gens Aetolorum conservato 
sine dolo malo. Ne quem exercitum , qui adversus socios 
amicosquc eorum ducetur , per fines suos transire sinito ; 


Digitized by Google 



UB. XXXVIII. CAP. XI. XII. 


417 

neve ulla ope iuvato. Hostes eosdem habeto, quos populus 
romanus , armaque in eps ferto , bellumque pariter gerito. 
Perfugas , fugitivos , captivosque reddito Romanis sociisque ; 
praeterquam si qui capti , quum domos redissent , iterum 
capti sunt ; aut si qui eo tempore ex iis capti sunt, qui tum 
hostes erant Romanis , quum intra praesidia romana Aetoli 
essent. Aliorum qui comparebunt , intra dies centum Corcy- 
raeorum magistratibus sine dolo malo tradantur: qui non 
comparebunt , quando quisque eorum primum inventus fuerit, 
reddantur. Obsides quadraginta arbitratu consulis romani 
dato , ne minores duodecim annorum , neu maiores qua- 
draginta. Obses ne esto praetor, praefectus equitum, scriba 
publicus : neu quis , qui ante obses fuerit apud Romanos. 
Cephallenia extra pacis leges esto. l)e pecuniae summa , 
quam penderent, pensionibusque eius, nihii ex eo, quod 
cum consule convenerat, mutatum. Pro argento si aurum 
dare mallent, darent , convenit ; dum pro argenteis decem 
aureus unus valeret. Quae urbes, qui agri, qui homines 
Aetolorum iuris aliquando fuerunt, qui eorum T. Quinctio, 
Cn. Domitio consulibus, postve eos consules, aut armis sub- 
acti , aut voluntate , in ditionem populi romani venerunt, 
ne quem eorum Aetoli recepisse velint. Oeniadae cum urbe 

a ue Acarnanum sunto. His legibus foedus ictum cum 
is est. 

XII. Eadem non aestate solum, sed etiam iisdem prope 
diebus , quibus haec a M. Fulvio consule in Aetolia gesta 
sunt , consul alter Cn. Manlius in Gallograecia bellum 
gessit , quod nunc ordiri pergam. Vere primo Ephesum 
consul venit, acceptisque copiis a L. Scipione, et exercitu 
lustrato, concionem apud milites habuit : qua, collau- 
data virtute eorum , quod cum Antioq^o uno proelio de- 
bellassent , adhortatus eos ad novum cum Gallis susci- 
piendum bellum , qui et auxiliis Antiochum iuvissent , 
et adeo indomita haberent ingenia, ut nequidquam An- 
tiochus emotus ultra iuga Tauri montis esset, nisi fran- 
gerentur opes Gallorum, de se quoque pauca, nec falsa, 
nec immoaica , adiecit. Laeti milites cum frequenti as- 
sensu consulem audiverunt, pariem virium Antiochi fuisse 
Gallos credentes; rege superato, nullum momentum in solis 
per se Gallorum copiis fore. Eumenem haud in tempore 

abesse (Romae tunc erat) credere consul, gnarunt locorum 
hominumque , et cuius interesseb frangi Gallorum opes. 
Attalum igitur fratrem eius arcessit a Pergamo, horta- 
tusquo ad capessendum secum bellum, pollicentem suam 
suorumque operam domum ad comparandum dimittit. 
Paucos post dies profecto ab Epheso consuli ad Magnesiam 
occurrit Attalus cum mille peditibus, equitibus ducentis, 
Athenaeo fratre uisso cum celeris copiis subsequi, com- 
mendata iis custodia Pergami , quos fratri regnoque (idos 
credebat. Consul, collaudato iuvene, cum omnibus copiis 
ad Maeandrum progressus, castra posuit, quia vado supe- 
rari amnis non poterat, et contrahendae naves erant ad 
exercitum traiiciendum. Transgressi Maeandrum ad Hie- 
ra n Comen pervenerunt. 

Xiil. Fanum ibi augustum Apollinis et oraculum : sortes 
versibus haud inconditis dare vates dicuntur. Hinc alteris 
castris ad Harpasum flumen ventum est: quo legati ab 
Alabandis venerunt , ut castellum , quod ab ipsis nuper 
descisset, aut auctoritate, aut armis, cogeret iura antiqua 
pati. Eodem et Athenaeus, Eumenis et Attali frater, cum 
cretensi Leuso et Corrago macedone venit. Mille pedites 
mixtarum gentium et trecentos equites secum adduxerunt. 
Consul , tribuno militum misso cum modica manu, castel- 
lum vi captum Alabadensibus reddit. Ipse, nihil via di- 
gressus, ad Antiochiam super Maeandrum amnem posuit 
castra. Huius amnis fontes Celaenis oriuntur. Celaenae 
urbs caput quondam Phrygiae fuit. Migratum inde haud 
procul veteribus Celaenis, novaeque urbi Apameae nomen 
inditum ab Apama , sorore Seleuci regis. Et Marsyas 
amnis, haud procul a Maeandri fontibus oriens, in Mae- 
andrum cadit: fayaque ita tenet, Celaenis Marsvara cum 
Apolline tibiarum cantu certasse. Maeander , ex arce 
summa* Celaenarum ortus , media urbe decurrens , per 
Caras primum , deinde ionas , in sinum maris editur , 
qui inter Prienen et Miletum est. Ad Antiochiam in 
castra consulis Seleucus , Antiochi filius , ex foedere icto 
cum Scipione ; ad frumentum exercitui dandum venit 
Parva disceptatio de Attali auxiliaribus orta est; quod, 
romano tantum militi , pactum Antiochum , ut daretur 
frumentum , Seleucus dicebat Discussa ea quoque est 

constantia consulis, qui dimisso tribuno edixit, ne romani 
milites acciperent, priusquam Attali auxilia accepissent. 
Inde ad Gordiutichos , quod vocant, processum est. Ex 
eo loco ad Tabas tertiis castris perventum. In finibus 
Pisidarum posita est urbs, in ea parte, quae vergit ad 
Pamphylium mare. Integris viribus regionis eius, feroces 
ad bellandum habebat viros. Tum quoque equites , in 
agmen romanum eruptione facta , haud modice primo 
impetu turbavere : deinde, ut apparuit, nec numero se, 
nec virtute pares esse , in urbem compulsi , veniam er- 
roris petebant , dedere urbem parati. Quinque et viginti 
talenta argenti, et decem millia medimnum tritici im- 
perata. Ita in deditionem accepti. 

XIV. Tertio inde die ad Qhaum amnem perventum: 
inde profecti Erizam urbem primo impetu ceperunt. Ad 
Thabusion castellum , imminens flumini Indo , ventum 
est ; cui fecerat nomen Indus , ab elephanto dciectus. 
Haud procul a Cibyra aberant : nec legatio ulla a Moa- 
geto, tyranno civitatis eius, homine ad omnia infido atque 
importuno, veniebat. Ad tentandum eius animum C. Hel- 
vium , cum quatuor millibus peditum et quingentis equi- 
tibus , consul praemittit. Huic agmini , iam lines ingre- 
dienti , legali occurrerunt , nuntiantes , paratum esse 
tyrannum imperata facere. Orabant , ut pacatus fines 
iniret, cohiberelque a populatione agri militem: et coro- 
nam auream quindecim talentum afferebant. Helvius , 
integros a populatione agros servaturum pollicitus, ire ad 
consulem legatos iussit. Quibus eadem referentibus, consul, 
Neque Romani, inquit, bonae voluntatis ullum signum erga 
nos tyranni habemus ; et ipsum talem esse inter omnes constat, 
ut de poena cius magis , quam de amicitia , nobis cogitan- 
dum sit. Perturbati hac voce legati nihil aliud petere , 
quam ut coronam acciperet ; veniendique ad eum pote- 
statem tyranno, et copiam loquendi ac purgandi se, faceret. 
Permissu consulis postero die in castra tyrannus venit ; 
vestitus comitatusque vix ad privati modice locupletis 
habitum : et oratio fuit summissa et infracta , extenuantis 
opes suas , urbiumque suae ditionis egestatem querentis. 
brant autem sub eo , praeter Cibyram , et Syleum , et 
Alimne quae appellatur. Ex his, ut se suosque spoliaret, 

quinque et viginti talenta se contecturum , prope ut dif- 
fidens, pollicebatur. Enimvero , inquit consul, ferri iam 
ludificatio ista non potest. Parum est , non erubuisse ab- 
sentem, quum per legatos frustrareris nos: praesens quoque 
in eadem impudentia perstas. Quinque et viginti talenta 
tyrannidem tuam exhaurirent ? Quingenta ergo talenta nisi 
triduo numeras , populationem in agris, obsidionem in urbe 
exspecta. Hac denuntiatione conterritus , perstare tamen 
in pertinaci simulatione inopiae : et paullatim illiberali 
adiectione , nunc per cavillationem , nunc precibus et 
simulatis lacrymis, ad centum talenta est perductus. Ad- 
iecta decem millia medimnum frumenti. Haec omnia intra 
sex dies exacta. 

XV. A Cibyra per agros Sindensium exercitus ductus, 
transgressusque Caularem amnem, posuit castra. Postero 
die est praeter Caraiitin paludem agmen ductum. Ad 
Mandropolim manserunt. Inde progredientibus ad Lagon, 
proximam urbem , metu incolae fugerunt. Vacuum ho- 
minibus , et refertum rerum omnium copia , oppidum 
diripuerunt, inde ad Lysis llumiuis fontes , postero die 
ad Cobulatum amnem progressi. Termessenses eo tempore 
isiondensium arcem , urbe capta, oppugnabant : inclusi, 
quum alia spes anxilii nulla esset, legatos ad consulem, 
orantes opem , miserunt : Cum coniugibus ac liberis in 
arce inclusos se mortem in dies , aut ferro aut fame patien- 
dam , exspectare. Volenti consuli causa in Pamphyliam 
devertendi oblata est. Adveniens obsidione Isionaenses 
exemit. Termesso pacem dedit, quinquaginta talentis 
argenti acceptis : item Aspendiis ceterisque Pamphyliae 
populis. Ex Pamphylia rediens ad fluvium Taurum primo 
die , postero ad Xylinen , quam vocant , Comen posuit 
castra. Profectus inde continentibus itineribus ad Cormasa 
urbem pervenit. Darsa proxima urbs erat : eam , metu 
incolarum desertam , plenam omnium rerum copia in- 
venit. Progredienti praeter paludes legati ab Lysinoc , 
dedentes civitatem, venerunt. Inde in agrum Sagalassenum, 
uberem lertilemque omni genere frugum , ventum est. 
Colunt Pisidae , longe optimi bello regionis eius. Quum 
ea res animos facit , tum agri fecunditas , et multitudo 
hominum , et situs inter paucas munitae urbis. Consul, 

quia nulia legatio ad finem praesto fuerat , praedatum 
in agros misit. Tum demum fracta pertinacia est, ut ferri 
agique res suas viderunt. Legatis missis , pacti quinqua- 
ginta talentis, et viginti millibus medimnum tritici, vi- 
ginti hordei , pacem impetraverunt. Progressus inde ad 
Obrimae fontes , ad vicum, quem Acaridos Comen vo- 
cant, posuit castra. Eo Seleucus ab Apamea postero die 
venit. Aegros inde et inutilia impedimenta quum Apa- 
meam dimisisset , ducibus itinerum ab Seleuco acceptis, 
profectus eo dio in metropolitanum campum, postero die 
Dinias Phrygiae processit. Inde Synnada venit , metu 
omnibus circa oppidis desertis. Quorum iam praeda grave 
agmen trahens , vix quinque millium die loto itinere 
perfecto, ad Beudos, quod vetus appellant, pervenit Ad 
Anabura inde , et altero dic ad Alandri fontes , tertio 
ad Abbassuin posuit castra. Ibi plures dies stativa habuit, 
quia perventum erat ad Tolistoboiorum fines. 

XVI. Calli , magna hominum vis , seu inopia agri , 
seu praedae spe , nullam gentem , per quam ituri essent, 
parem armis rati , Brenno duce in Dardanos pervenerunt, 
ibi seditio orta, et ad viginti millia hominum, cum Lco- 
norio ac Lutario regulis , secessione facta a Brenno, in 
Thraciam iter averterunt. Ubi cum resistentibus pugnando, 
paoem petentibus stipendium imponendo , Byzantium 
quum pervenissent , aliquamdiu oram Propontidis vecti- 
galem habendo, regionis eius urbes obtinuerunt. Cupido 
inde eos in Asiam transeundi , audientes ex propinquo, 
quanta ubertas terrae eius esset, cepit: et, Lysimachia 
Iraude capta , Chersonesoque omni armis possessa , ad 
Hellespontum descenderunt. Ibi vero exiguo divisam freto 
cernentibus Asiam mullo magis animi ad transeundum 
accensi; nunliosquo ad Antipatrum, praefectum eius orae, 
do transitu mittebant. Quae res quum lentius spe ipsorum 
traheretur, alia rursus nova inter regulos orta seditio 
est. Leonorius retro , unde venerat , cum maiore parte 
hominum repetit Byzantium: Lutarius Macedonibus, per 
speciem legationis ab Antipatro ad speculandum missis, 
duas tectas naves et tres lembos adimit. His, alios atque 
alios dies noctesquc transvehendo , intra paucos dies 
omnes copius traiecit. Haud ita multo post Leonorius , 

adiuvantc Nicomede Bithyniae rege , a Byzantio trans- 
misit. Coeunt deinde in unum rursus Galli , et auxilia 
Nicomedi dant , adversus Ziboetam , pariem tenentem 
Bithyniae , gerenti bellum. Atque eorum maxime opera 
devictus Ziboeta est , Bithyniaque omnis in ditionem 
Nicomedis concessit. Profecti ex Bithynia in Asiam pro- 
cesserunt. Non plus ex viginti millibus hominum, quam 
decem armata erant. Tamen tantum terroris omnibus, 
quae cis Taurum incolunt, gentibus iniecerunt, ut, quas 
adissent, quasque non adissent, pariter ultimae propinquis, 
imperio parerent. Postremo , quum tres essent gentes , 
Tolistoboii , Trocmi, Tectosagi, in tres partes, qua cuique 
populorum suorum vectigalis Asia esset, diviserunt. Trocmis 
Hellesponti ora data ; Tolistoboii Aeolida atque Ioniam, 
Tectosagi mediterranea Asiae sortiti sunt. Et stipendium 
tota cis Taurum Asia exigebant. Sedem autem ipsi sibi 
circa Halyn flumen ceperunt : tanl usque terror eorum 
nominis erat, multitudine etiam magna sobole aucta, ut 
Svriae quoque ad postremum reges stipendium dare non 
abnuerent. Primus Asiam incolentium abnuit Attalus, 
pater regis Eumenis: audacique incepto, praeter omnium 
opinionem , adfuit fortuna , et signis collatis superior 
fuit. Non tamen ita infregit animos eorum, ut absisterent 
imperio. Eaedem opes usque ad bellum Antiochi cum 
Komanis manserunt. Tum quoque, pulso Antiocho, ma- 
gnam spem habuerunt , quia procul mari incolerent , 
romanura exercitum ad se non perventurum. 

XVII. Cum hoc hoste , tam terribili omnibus regionis 
eius, quia bellum gerendum erat , pro concione milites 
rnaxime in hunc modum allocutus est consul : Non me 
praeterit , milites , omnium , quae Asiam colunt , gentium 
Gallos fama belli praestare, inter mitissimum genus homi- 
num ferox natio , pervagata bello prope orbem terrarum, 
sedem cepit. Procera corpora, promissae et rutilatae comae, 
casta scuta , praelongi gladii : ad hoc cantus ineuntium 
proelium , et ululatus , et tripudia , et quatientium scuta in 
patrium quendam modum horrendus armorum crepitus : 
omnia, de industria composita ad terrorem. Sed haec, quibus 
insolita atque insueta sunt , Graeci , et Phryges , et Cares 
timeant : Romanis , g (illici tumultus assuetis, etiam vanitates 

nolae sunt. Semel primo congressu ad Alliam eos olim fu- 
derunt maiores nostri: ex eo tempore per ducentos iam annos 
pecorum in modum consternatos caedunt fugantque ; et plures 
prope de Gallis triumphi , quam de toto orbe terrarum , 
acti sunt. Iam usu hoc cognitum est, si primum impetum, 
quem fervido ingenio et caeca ira effundunt , sustinueris , 
/ luunt sudore et lassitudine membra , labant arma : mollia 
corpora , molles , ubi ira consedit, animos sol , pulsis, sitis, 
ut ferrum non admoveas , prosternunt. Non legionibus le- 
giones eorum solum experti sumus , sed vir unus cum viro 
congrediendo , T. Manlius , M. Valerius, quantum gallicam 
rabiem vinceret romana virtus, docuerunt. Iam M. Manlius 
unus agmine scandentes in Capitolium Gallos detrusit. Et 
illis maioribus nostris cum liaud dubiis Gallis in terra sua 
genitis res erat. Hi iam degeneres sunt ; mixti , et Gallo- 
graeci vere, quod appellantur : sicut in frugibus pecudibusque, 
non tantum semina ad servandam indolem valent, quantum 
terrae proprietas coelique , sub quo aluntur, mutat. Mace- 
dones , qui Alexandriam in Aegypto , qui Seleuciam ac 
Babyloniam , quique alias sparsas per orbem terrarum co- 
lonias habent , in Syros , Parthos , Aegyptios degenerarunt. 
Massilia , inter Gallos sita , traxit aliquantum ab accolis 
animorum. Tarentinis quid ex spartana, dura illa et hor- 
rida , disciplina mansit ? Generosius in sua quidquid sede 
gignitur ; insitum alienae terrae , in id, quo alitur, natura 
vertente se, degenerat. Phrygas igitur gallicis oneratos armis, 
sicut in acie Antiochi cecidistis, victos victores caedetis. Magis 
id vereor , ne parum inde gloriae , quam ne nimium belli 
sil. Attalus eos rex saepe fudit fugavitque. Nolite existimare, 
belluas tantum recens captas feritatem illam silvestrem primo 
servare , deinde , quum diu manibus Immanis alantur , mi- 
tescere ; in hominum feritate mulcenda non eandem naturam 
esse. Eosdemne hos creditis esse , qui patres eorum avique 
fuerunt ? extorres inopia agrorum profecti domo per asper- 
rimam Illyrici oram; Paconiam inde et Thraciam, pugtiando 
rum ferocissimis gentibus , emensi, has terras ceperunt. Du- 
ratos eos tot malis exasperatosque accepit terra, quae copia 
rerum omnium saginaret. Uberrimo agro , mitissimo coelo, 
clementibus accolarum ingeniis, omnis illa, cum qua venerant , 
mansuefacta est feritas. Vobis , mchrrrule , Martis viris , 

cavenda ac fugienda quam primum amoenitas est Asiae. 
Tantum hae peregrinae voluptates ad exstinguendum rigorem 
animorum jwssunt ; tantum contagio disciplinae morisque 
accolarum valet. Hoc tamen feliciter evenit , quod , sicut 
vim adversus vos nequaquam , ita famam apud Graecos 
parem illi antiquae obtinent , cum qua venerunt ; bellique 
gloriam victores eandem inter socios habebitis, quam si ser- 
vantes antiqiium specimen animorum Gallos vicissetis. 

XVI II. C oncione dimissa , missisque ad Eposognatum 
legatis , qui unus ex regulis et in Eumenis amicitia man- 
serat, et negaverat Antiocho adversus Romanos auxilia, 
castra movit. Primo die ad Alandrum flumen , postero 
ad vicum , quem vocant Tyscon , ventum. Eo legati 
Oroandensium quum venissent , amicitiam petentes, du- 
centa talenta iis sunt imperata; precantibusque, ut domum 
renuntiarent, potestas facta. Ducero inde exercitum consul 
ad Plitendum: deinde ad Alyattos castra posita. Eo missi 
ad Eposognatum redierunt, et legati reguli orantes, ne 
Tectosagis bellum inferret : ipsum in eam gentem iturum 
Eposognatum , persuasurumque , ut imperata faciant. Data 
venia regulo , duci inde exercitus per Axylon , quam 
vocant, terram coeptus. Ab re nomen habet: non ligni 
modo quidquam , sed ne spinas quidem , aut ullum aliud 
alimentum fert ignis. Fimo bubulo pro lignis utuntur. 
AJ Cuballuin, Gallograeciae castellum, castra habentibus 
Romanis apparuere cum magno tumultu hostium equites. 
Nec turbarunt tantum stationes romanas, repente invecti; 
sed quosdam etiam occiderunt. Qui tumultus quum in 
castra perlatus esset, effusus repente omnibus portis equi- 
tatus ronianus fudit fugavitque Gallos, et aliquot fugientes 
occidit. Indo consul , ut qui iam ad hostes perventum 
cerneret , explorato deinde et cum cura coacto agmine 
procedebat : et continentibus itineribus quum ad San- 
garium flumen pervenisset, pontem, quia vado nusquam 
transitus erat , facere instituit. Sangarius , ex Adoreo 
monte per Phrygiam fluens, miscetur ad Bithyniam Tym- 
breti fluvio. Inde maior iam geminatis aquis per Bithy- 
niam fertur, et in Propontidem sese effundit; non tamen 
tam magnitudine memorabilis, quam quod piscium ac- 
colis ingentem vim praebet. Transgressis ponto perfecto 

flumen , praeter ripam euntibus Galli Matris Magnae a 
Pessinunte occurrere cum insignibus suis , vaticinantes 
fanatico carmine , deam Romanis viam belli et victoriam 
dare , imperiumque eius regionis. Accipere se omen quum 
dixisset consul , castra eo ipso loco posuit. Postero die 
ad Gordium pervenit. Id baud magnum quidem oppidum 
est, sed plus, quam mediterraneum , celebre et frequens 
emporium. Tria maria pari ferme distantia intervallo 
habet, Hellespontum, ad Sinopen, et alterius orae litora, 
qua Cilices maritimi colunt. Multarum magnarumque 
praeterea gentium fines contingit , quarum commercium 
in eum maxime locum mutui usus contraxere. Id tum 
desertum fuga incolarum oppidum , refertum idem copia 
rerum omnium, invenerunt. Ibi stativa habentibus legati 
ab Eposognato venerunt , nuntiantes , Profectum eum ad 
regulos Gallorum nihil aequi impetrasse. Ex campestribus 
vicis agrisque frequentes demigrare , et cum coniugibus ac 
liberis , quae ferre atque agere possint , prae se agentes 
portanlesque Olympum montem petere , ut inde armis lo- 
corumque situ sese tueantur. 

XIX. Certiora postea Oroandensium legati attulerunt: 
Tolistoboiorum civitatem Olympum montem cepisse; diversos 
Tectosagos alium montem , qui Magaba dicatur , petisse. 
Trocmos, coniugibus ac liberis apua Tectosagos depositis, 
armatorum agmine Tolistoboiis statuisse auxilium ferre. Erant 
autem tunc trium populorum reguli Ortiagon , et Com- 
bolomarus , et Gaulotus. lis haec maxime belli ratio su- 
mendi fuerat , quod , quum montes editissimos eius re- 
gionis tenerent, convectis omnibus, quae ad usum quamvis 
longi temporis sufficerent , taedio se fatigaturos hostem 
censebant. Nam neque ausuros per tam ardua atque iniqua 
loca subire cos : et , si conarentur , vel parva manu pro- 
hiberi ac deturbari posse : nec quietos , in radicibus geli- 
dorum montium sedentes , frigus aut inopiam laturos. Et 
quum ipsa altitudo locorum eos tutaretur, fossam quoque 
et alia munimenta verticibus iis , quos insederant, circum- 
jecere. Minima apparatus missilium telorum cura fuit , 
quod saxa affatim praebituram asperitatem ipsam locorum 
credebant. 

XX. Consul , quia non cominus pugnam , sed procul 

locis oppugnandis, futuram praeceperat animo , ingenter 
vim pilorum , velitarium hastarum , sagittarum , glan 
disque et modicorum, qui funda mitti possent, lapidui 
paraverat : instructusque missilium apparatu ad Olympui 
montem ducit , et a quinque ferme millibus locat castr; 
Postero die cum quadringentis, equitibus et Attalo pri 
gressum eum , ad naturam montis situmque gallicorui 
castrorum visendum , equites hostium, duplex numeru 
effusi e castris in fugam averterunt. Occisi quoque pau 
fugientium , vulnerati plures. Tertio die cum omnibus ? 
loca exploranda profectus , quia nemo hostium exti 
munimenta processit , luto circumvectus montem , an 
madvertit , meridiana regione terrenos et placide acclivi 
ad quendam finem colles esse , ad septentrionem ardu 
et rectas prope rupes; atque, omnibus ferme aliis invii 
itinera tria esse : unum medio monte, qua terrena erat 
duo difficilia ab hiberno solis ortu , et ab aestivo occas 
Haec contemplatus , eo die sub ipsis radicibus post 
castra. Postero die, sacrificio facto, quum primis host 
litasset , trifariam exercitum divisum ducere ad hoste 
pergit. Ipse cum maxima parte copiarum , qua aequ 
simum aditum praebebat mons , ascendit. L. Manlii; 
fratrem ab hiberno ortu , quoad loca patiantur , et ti 
possit , subire iubet : si qua periculosa et praerupta c 
currant , non pugnare cum iniquitate locorum , neq 
inexsuperabilibus vim afferre ; sed obliquo monte ad 
declinare , et suo agmini coniungi. C. Helvium cum ter 
parte circumire sensim per iniima montis , deinde 
aestivo occasu erigere agmen. Et Attali auxilia trifarii 
aequo numero divisit : secum esse ipsum iuvenem iuss 
equitatum cum elephantis in proxima tumulis plan 
reliquit. Edictura praefectis , ut intenti , quid ubii 
geratur , animadvertant ; opomque ferre , quo postul 
res , properent. 

XXI. Galli , ab duobus lateribus satis fidentes in 
esse , ab ea parte , quae in meridiem vergeret , ut ar 
clauderent viam , quatuor ferme millia armatorum 
tumulum, imminentem viae minus mille passuum a casi 
occupandum mittunt ; eo se ratj velut castello iter 
pedituros. Quod ubi Uoraani viderunt, expediunt sesi 

pugnam. Ante signa modico intervallo velites eunt , et 
ab Attalo Cretenses sagittarii , et funditores , et Tralli , 
et Thraces: signa peditum, ut per arduum, leni gradu 
ducuntur, ita prae se habentium scuta, ut missilia tantum 
vitarent , pede collato non viderentur pugnaturi. Missi- 
Iibns ex intervallo loci proelium commissum esi, primo 
par , Gallos loco adiuvante , Romanos varietate et copia 
telorum. Procedente certamine , nihil iam aequi erat. 
Scuta longa , ceterum ad amplitudinem corporum parum 
lata , et ea ipsa plana , male tegebant Gallos. Nec iam 
tela alia habebant, praeter gladios: quorum, quum manum 
hostis non consereret , nullus usus erat. Saxis, nec mo- 
dicis, ut quae non praeparassent, sed quod cuique temere 
trepidanti ad manum venisset , ut insueti, nec arte nec 
viribus adiuvantes ictum , utebantur. Sagittis , glande , 
iaculis incauti ab omni parte configebantur : nec , quid 
agerent, ira et pavore obcaecatis animis, cernebant: et 
erant deprehensi genere pugnae , in quod minime apti 
sunt. Nam quemadmodum cominus , ubi in vicem pati 
et inferre vulnera licet , accendit ira animos eorum; ita, 
ubi ex occulto et procul levibus telis vulnerantur, nec, 
quo ruant caeco impetu , habent, velut ferae transfixae 
in suos temere incurrunt. Detegebat vulnera eorum, quod 
nudi pugnant, et sunt fusa et candida corpora, ut quae 
nunquam, nisi in pugna, nudentur: ita et plus sanguinis 
e multa carne fundebatur, et foediores patebant plagae, 
et candor corporum magis sanguine atro maculabatur. 
Sed non tam patentibus plagis moventur: interdum in- 
secta cute , ubi latior , quam altior , plaga est , etiam 
gloriosius se pugnare putant, lidem, quum aculeus sagittae 
aut glandis , abditae introrsus , tenui vulnere in speciem 
urit , et scrutantes , qua evellant , telum non sequitur; 
tum , in rabiem et pudorem tam parvae perimentis pestis 
versi , prosternunt corpora humi , sicut passim procum- 
berent. Alii , ruentes in hostem, undique configebantur : 
et , quum cominus venerant , gladiis a velitibus truci- 
dabantur. Hic miles tripedalem parmam habet , et in 
dextra hastas , quibus eminus utitur. Gladio hispaniensi 
est cinctus : quod si pede collato pugnandum est, trans- 
latis in laevam hastis, stringit gladium. Pauci supererant 

iam Gallorum. Qui, postquam ab levi armatura supera' 
se viderunt, et instare legionum signa, effusa fuga casi 
repetunt, pavoris et tumultus iam plena: ut ubi femin: 
puerique, et alia imbellis turba permixta esset. Romae 
victores deserti fuga hostium acceperunt tumuli. 

XXII. Sub idem tempus L. Manlius et C. Helvius, quu 
quoad viam colles obliqui dederunt , ascendissent, po 
quam ad invia ventum est, flexere iter in partem mont 
quae una habebat iter; et sequi consulis agmen, modi 
uterque intervallo, vclut ex composito, coeperunt: qu 
primo optimum factu fuisset, in id necessitate ipsa co 
pulsi. Subsidia enim in talibus iniquitatibus locort 
maximo saepe usui fuerunt : ut , primis forte deturba' 
secundi et tegant pulsos , et integri puguam excipia 
Consul , postquam ad tumulos, ab levi armatura capt 
prima signa legionum pervenerunt, respirare et conqu 
scere paullispcr militem iubel ; simul strata per tumu 
corpora Gallorum ostentat: et, quum levis armatura t 
proelium ediderit , quid ab legionibus, quid ab iustis arn 
quid ab animis fortissimorum militum exspectari? Cos 
illis capienda esse , tn quae compulsus ab levi armati 
hostis trepidet. Praeccderetlamen iubet levem armatura 
quae , quum staret agmen, colligendis per tumulos te 
ut missilia sufficerent , haud segne id ipsum tempus e 
sumpserat. Iam castris appropinquabant : et Galli , 
parum se munimenta sua tegerent, armali pro v; 
constiterant. Obruti deinde omni genere telorum, qut 
quo plures ac densiores erant, eo minus vani quidqu 
intercideret teli , intra vallum momento temporis co 
pelluntur , stationibus tantum firmis ad ipsos aditus p 
tarum relictis. In multitudinem , compulsam in cast 
vis ingens missilium telorum coniiciebatur: et, vulnei 
multos , clamor , permixtus mulierum atque puerot 
ploratibus , significabat. In eos , qui portas' stationi 
suis clauserant , legionum antesignani pila coniecer 
Hi vero non vulnerabantur, sed, transverberatis sci 
pleriquc inter se conserti haerebant: nec diutius impe 
Romanorum sustinuerunt. 

XXIII. Patentibus iam portis, priusquam irrumpe 
victores , fuga c castris Gallorum in omnes partes 1 

est. Ruunt caeci per vias , per invia : nulla praecipitia 
saxa, nullae rupes obstant: nihil praeter hostem metuunt. 
Itaque plerique praecipites per vastam altitudinem pro- 
lapsi aut debilitati exanimantur. Consul, castris captis, 
direptione praedaque abstinet militem : sequi pro se quem- 
que, et instare, et perculsis pavorem addere iubet. Super- 
venit et alterum cum L. Manlio agmen ; nec eos castra 
intrare sinit. Protinus ad persequendos hostes mittit: et 
ipse paullo post , tradita captivorum custodia tribunis 
militum , sequitur ; debellatum ratus , si in illo pavore 
quam plurimi caesi forent , aut capti. Egresso consule, 
C. Helvius cum tertio agmine advenit : nec continere 
suos a direptione castrorum valuit : praedaque eorum , 
iniquissima sorte , qui pugnae non interfuerant , facta 
est. Equites diu , ignari et pugnae et victoriae suorum, 
steterunt. Deinde et ipsi , quantum equis subire poterant, 
sparsos fuga Gallos circa radices montis consectati ceci- 
dere , aut cepere. Numerus interfectorum haud facile 
iniri potuit , quia late per omnes anfractus montium fu- 
gaque et caedes fuit : et magna pars rupibus inviis in 
profundae altitudinis convalles delapsa est; pars in silvis 
vepribusque occisa. Claudius, qui bis pugnatum in Olympo 
monte scribit , ad quadraginta millia hominum caesa , 
auctor est : Valerius Antias , qui magis immodicus in 
numero augendo esse solet , non plus decem millia. Nu- 
merus captivorum haud dubie millia quadraginta explevit, 

3 uia omnis generis aetatisque turbam secum traxerant , 
emigrantium magis , quam in bellum euntium , modo. 
Consul, armis hostium in uno concrematis cumulo, ce- 
teram praedam conferre omnes iussit : et aut vendidit, 
quod eius in publicum redigendum erat : aut cum cura, 
ut quam aequissima esset, per milites divisit. Laudati 
quoque pro concione omnes sunt , donatique pro merito 
quisque : ante omnes Attalus, summo ceterorum assensu. 
Nam singularis eius iuvenis quum virtus et industria in 
omnibus laboribus periculisque , tum modestia etiam 
fuerat. 

XXIV. Supererat bellum integrum cum Tectosagis. 
Ad eos profectus consul, tertiis castris Ancyram, nobilem 
in illis locis urbem , pervenit , unde hostes paullo plus 

decem millia aberant. Ubi quum stativa essent, facin 
memorabile a captiva factum est. Ortiagontis reguli us 
forma eximia custodiebatur inter plures captivos , < 
custodiae centurio praeerat, et libidinis et avaritiae mi 
taris. Is primo eius animum tentavit. Quem quum abhc 
rentem a voluntario videret stupro, corpori, quod servu 
fortuna erat, vim fecit. Deinde, ad leniendam indigi 
tatem iniuriae , spem reditus ad suos mulieri facit ; 
ne eam quidem, ut amans, gratuitam. Certo auri ponde 
pactus, ne quem conscium suorum haberet, ipsi permitt 
ut , quem vellet , unum ex captivis nuntium ad suos m 
teret. Locum prope flumen constituit; quo duo, ne pb 
necessarii captivae cum auro venirent nocte insequei 
ad eam accipiendam. Forte ipsius mulieris servus int 
captivos eiusdem custodiae erat. Hunc nuntium priir 
tenebris extra stationes centurio educit. Nocte insequer 
et duo necessarii 'mulieris ad constitutum locum, et ce 
turio cum captiva venit. Ubi quum aurum ostenderer 
quod summam talenti attici ( tanti enim pepigerat) e: 
pleret; mulier lingua sua, stringerent ferrum, et centurione 
pensantem aurum occiderent, imperavit. Iugulati praecisu 
caput ipsa involutum veste ferens, ad virum Ortiagonter 
qui ab Olympo domum refugerat, pervenit. Quem priu 
quam complecteretur, caput centurionis ante pedes eii 
abiecil: mirantique, cuiusnam id caput hominis, aut qu( 
id facinus haudquaquam muliebre esset, et iniuriam co 
poris, et ultionem violatae per vim pudicitiae confes: 
viro est : aliaque, ut traditur, sanctitate et gravitate vit; 
huius matronalis facinoris decus ad ultimum conservav 
XXV. Ad Ancyram in stativa Tectosagum oratores i 
consulem venerunt , petentes , ne ante ab Ancyra cast 
moveret , quam collocutus cum suis regibus esset : null 
conditiones pacis iis non bello fore potiores. Tempus 
posterum diem constituitur, iocusque qui maxime medi 
inter castra Gallorum et Ancyram est visus. Quo quu 
consul ad tempus cum praesidio quingentorum equitu 
venisset , nec ullo Gallorum ibi viso , regressus in cast 
esset , oratores iidem redeunt , excusantes, religione o 
iecta venire reges non posse: principes gentis, per qu 
aeque res transigi posset , venturos. Consul se quoq 

Attalum missurum dixit. Ad hoc colloquium utrimque 
ventum est. Trecentos equites Attalus praesidii causa 
quum adduxisset , iactae sunt pacis conditiones. Finis rei 
quia absentibus ducibus imponi non poterat, convenit, 
uti consul regesque eo loco postero die congrederentur. 
Frustratio Gallorum eo spectabat , primum ut tererent 
tempus , donec res suas, quibus periclitari nolebant, cum 
coniugibus ac liberis trans Halyn flumen traiicerent : 
deinde quod ipsi consuli, parum cauto adversus colloquii 
fraudem , insidiabantur. Mille ad eam rem ex omni nu- 
mero audaciae expertae delegerunt equites. Et successisset 
fraudi , ni pro iure gentium , cuius violandi consilium 
initum erat , stetisset fortuna. Pabulatores lignatoresque 
romani in eam partem , in qua colloquium futurum erat, 
ducti sunt ; tutius id futurum tribunis ratis , quia con- 
sulis praesidium et ipsum pro statione habituri erant , 
hosti oppositum. Suam tamen alteram stationem propius 
castra sexcentorum equitum posuerunt. Consul, affirmante 
Attalo , venturos reges , et transigi rem posse, profectus 
e castris , quum eodem , quo antea , praesidio equitum 
quinque millia fere processisset , nec multum a constituto 
loco abesset , repente concitatis equis cum impetu hostili 
videt Gallos venientes. Constituit agmen , et expedire tela 
animosque equitibus iussis primo constanter initium pu- 
gnae accepit, nec cessit: dein, quum praegravaret mul- 
titudo, ceaere sensim, nihil confusis turmarum ordinibus, 
coepit : postremo, quum iam plus in mora periculi, quam 
in ordinibus conservandis praesidii esset, omnes passim 
in fugam effusi sunt. Tum vero instare dissipatis Galli, 
et caedere: magnaque pars oppressa foret , ni statio pabu- 
latorum , sexcenti equites , occurrissent. Ii , procul cla- 
more pavido suorum exaudito , quum tela equosque ex- 
pedissent , integri profligatam pugnam acceperunt. Itaque 
versa extemplo fortuna est , versus in victores a victis 
terror : et primo impetu fusi Galli sunt , et ex agris 
concurrebant pabulatores, et undique obvius hostis Gallis 
erat : ut ne fugam quidem facilem aut tutam haberent, 
quia recentibus equis llomani fessos sequebantur. Pauci 
ergo effugerunt: captus est nemo: maior multo pars per 
fidem violati colloquii poenas morte luerunt. Romani , 

ardentibus ira animis , postero die omnibus copiis i 
hostem perveniunt. 

XXVI. Biduum natura montis per se ipsum explorand 
ne quid ignoti esset , absumpsit consul. Tertio die, quu 
auspicio operam dedisset, deinde immolasset, in quatu> 
partes divisas copias educit: duas ut medio monte ducere 
duas ab lateribus ut adversus cornua Gallorum erigert 
Hostium quod roboris erat, Tectosagi et Trocmi media 
tenebant aciem, millia hominum quinquaginta: equitatui 
quia equorum nullus inter inaequales rupes usus eral 
ad pedes deductum , decem millia hominum, ab dext 
locaverunt cornu. Ariarathis Cappadoces et Morzi aux 
liares in laevo quatuor ferme millium numerum explebar 
Consul , sicut in Olympo monte , prima in acie loca 
levi armatura , telorum omnis generis ut aeque magi 
vis ad manum esset, curavit. Ubi appropinquarunt, omn 
eadem utrimque, quae fuerant in priore proelio, era 
praeter animos , et victoribus ab re secunda auctos , 
hostibus fractos : quia , etsi non ipsi victi erant , su 
gentis hominum cladem pro sua ducebant. Itaque a parib 
initiis coepta res eundem exitum habuit. Velut nub 
levium telorum coniecta obruit aciem Gallorum: nec a 
procurrere quisquam ab ordinibus suis , ne nudare 
undique corpus ad ictus, audebant: et stantes, quo de 
siores erant , hoc plura , velut destinatum petentibus 
vulnera accipiebant. Consul , iam per se turbatis si 1 
gionum signa ostendisset , versuros extemplo in fuga 
omnes ratus , receptis inter ordines velitibus et alia tur) 
auxiliorum , aciem promovit. 

XXVII. Galli, et memoria Tolistoboiorum cladis terri 
et inhaerentia corporibus gerentes tela, fessique et stan 
et vulneribus , ne primum quidem impetum et clamore 
Romanorum tulerunt. Fuga ad castra inclinavit; sed pai 
intra munimenta sese recepere : pars maior, dextra la 
vaque praelati , qua quemque impetus tulit , fugerui 
Victores, usque ad castra secuti, ceciderunt terga: dein 
in castris cupiditate praedae haeserunt , nec sequebat 
quisquam. In cornibus Galli diutius steterunt, quia seri 
ad eos pferventum est. Ceterum ne primum quidem co 
iectum telorum tulerunt. Consul , qui ingressos in casi 

ab direptione abstrahere non poterat, eos, qui in cornibus 
fuerant , protinus ad sequendos hostes misit. Per ali- 
quantum spatium secuti , non plus tamen octo millia 
nominum in fuga ( nam pugna nulla fuit ) ceciderunt : 
reliqui flumen Halyn traiecerunt. Romanorum magna 
pars ea nocte in hostium castris mansit; ceteros in sua 
castra consul reduxit. Postero die captivos praedamque 
recensuit: quae tanta fuit, quantam avidissima rapiendi 
gens , quum cis montem Taurum omnia armis per multos 
tenuisset annos , coacervare potuit. Galli , ex dissipata 
passim fuga in unum locum congregati, magna pars saucii 
aut inermes , nudati omnibus rebus , oratores ae pace ad 
consulem miserunt. Eos Manlius Ephesum venire iussit. 
Ipse , ( iam enim medium autumni erat ) locis gelidis 
propinquitate Tauri montis excedere properans, victorem 
exercitum in hiberna maritimae orae reduxit. 

XXVIII. Dum haec in Asia geruntur , in ceteris pro- 
vinciis tranquillae res fuerunt. Censores Romae T. Quin- 
ctius Flamininus et M. Claudius Marcellus senatum 
perlegerunt. Princeps in senatu tertium lectus P. Scipio 
Africanus : quatuor soli praeteriti sunt, nemo curuli usus 
honore. Et in equitatu recensendo mitis admodum cen- 
sura fuit. Substructionem super Aequimaelium in Capitolio, 
et viam silice sternendam a porta Capena ad Martis 
locaverunt. Campani , ubi censerentur , senatum consu- 
luerunt: decretum, uti Romae censerentur. Aquae ingentes 
eo anno fuerunt. Tiberis duodecies campum Martium 
planaque urbis inundavit. Ab Cn. Manlio consule bello 
in Asia cum Gallis perfecto , alter consul M. Fulvius , 
perdomitis Aetolis , quum traiecisset in Cephalleniam , 
circa civitates insulae misit percunctatum, utrum se dedere 
Romanis , an belli fortunam experiri , mallent ? Metus 
ad omnes valuit , ne deditionem recusarent. Obsides inde 
imperatos pro viribus inopis populi , vicenos Nesiotae , 
Cranii , Palenses et Samaei dederunt. Insperata pax Ce- 
phalleniae affulserat; quum repente una civitas, incertum 
quam ob causam, Samaei desciverunt. Quia opportuno 
loco urbs posita esset, timuisse se aiebant, ne demigrare 
cogerentur ab Romanis. Ceterum ipsine sibi eum linxerint 
metum , et timore vano quietem exuerint , an iactata 
Vol. m. 19 

sermonibus res apud Romanos perlata ad eos sit, ni 
comperti est : nisi quod , datis iam obsidibus , repei 
portas clauserunt ; et ne suorum quidem precibus (n 
serat enim sub muros consul ad tentandam misericordia 
parentum popularinmque ) desistere ab incepto volueru 
Oppugnari deinde , postquam nihil pacati respondebati 
coepta urbs est. Apparatum omnem tormentorum macl 
narumque transvectum ab Ambraciae oppugnatione h 
bebat : et opera , quae facienda erant , impigre milit 
perfecerunt. Duobus igitur locis admoti arietes quatieba 
muros. 

XXIX. Nec ab Samaeis quidquam , quo aut operi 
aut hostis arceri posset, praetermissum est. Duabus tami 
maxime resistebant rebus: una, interiorem semper iux 
validum pro diruto novum obstruentes murum; alter 
eruptionibus subitis , nunc in opera hostium , nunc 
stationes : et plerumque iis proeliis superiores erant. Ui 
ad coercendos inventa haud magna memoratu res e; 
(lentum funditores ab Aegio et Patris et Dymis acci 
A pueris ii, more quodam gentis, saxis globosis, quibi 
ferme arenae immixtis strata litora sunt , funda mai 
apertum incessentes , exercebantur. Itaque longius ce 
tiusque et validiore ictu, quam Baliaris funditor , eo te 
usi sunt. Et est non simplicis habenae , ut Baliarica ali. 
rumque gentium funda: sed triplex scutale, crebris sutur 
duratum, ne fluxa habena volutetur in iactu glans ; se 
librata quum sederit , velut nervo missa excutiatur. C< 
ronas modici circuli magno ex intervallo loci assueti trai 
cere , non capita solum hostium vulnerabant, sed quei 
locum destinassent oris. Eae fundae Samaeos cohibue 
runt , ne tam crebro, neve tam audacter erumperent 
adeo ut precarentur ex muris Achaeos, ut parumper al 
scederent ,• et se , cum romanis stationibus pugnantes 
quiete spectarent. Quatuor menses obsidionem Same su 
tinuit. Quum ex paucis quotidie aliqui eorum caderen 
aut vulnerarentur , et , qui superarent , fessi et corpe 
ribus et animis essent ; Romani nocte per arcem, quai 
Cyatidem vocant, (nam urbs, in mare devexa, in occidei 
tem vergit) muro superato, in forum pervenerunt. Samae 
postquam captam urbis partem ab hostibus senserunt 


Digitized by Google 



LIB. XXXVIII. CAP XXX. XXXI. 


435 

cum coniugibus ac liberis in maiorem refugerunt arcem. 
Inde poslero die dediti, direpta urbe, sub corona omnes 
venierunt. 

XXX. Consul, compositis rebus Cephalleniae, praesidio 
Samae imposito, in Peloponnesum, iam diu arcessentibus 
Aegiensibus maxime ac Lacedaemoniis , traiecit. Aegium, 
a principio achaici concilii , semper conventus gentis in- 
dicti sunt; seu dignitati urbis id, seu loci opportunitati 
datum est. Hunc morem Philopoemen eo primum anno 
labefactare conatus, legem parabat ferre, ut in omnibus 
civitatibus , quae achaici concilii essent , in vicem con- 
ventus agerentur. Et sub adventum consulis, damiurgis 
civitatium , <jui summus est magistratus , Aegium evo- 
cantibus, Philopoemen (praetor tum erat ) Argos conven- 
tum edixit. Quo quum appareret omnes fere conventuros, 
consul quoque , quanquam Aegiensium favebat causae , 
Argos venit: ubi quum disceptatio fuisset, et rem in- 
clinatam cerneret , incepto destitit. Lacedaemonii deinde 
eum in sua certamina averterunt. Sollicitam eam civi- 
tatem exsules maxime habebant : quorum magna pars 
in maritimis laconicae orae castellis, quae omnis adempta 
erat, habitabant. Id aegre patientes Lacedaemonii, ut 
aliqua liberum ad mare haberent aditum , si quando 
Hornam aliove quo mitterent legatos , simulque ut em- 
porium et receptaculum peregrinis mercibus ad neces- 
sarios usus esset , nocte adorti vicum maritimum, nomine 
Lan , improviso occupavere. Vicani , quique ibi exsules 
habitabant , primo inopinata re territi sunt: deinde, sub 
lucem congregati , levi certamine expulerunt Lacedae- 
monios. Terror tamen omnem maritimam oram pervasit : 
iegatosque communiter , et castella omnia vicique , et 
exsules , quibus ibi domicilia erant, ad Achaeos miserunt. 

XXXI. Philopoemen praetor , iam inde ab initio ex- 
sulum causae et amicus, et auctor semper Achaeis minuendi 
opes et auctoritatem Lacedaemoniorum, concilium que- 
rentibus dedit : decretumque , eo referente, factum est, 
Quum in fidem Achaeorum tutelamque T. Quinctius et Ro- 
mani laconicae orae castella et vicos tradidissent, et, quum 
abstinere his ex foedere Lacedaemonii deberent, Las vicus 
oppugnatio esset , caedesque ibi facta ; qui eius rei auctores 

affinesque essent , nisi dederentur Achaeis , violatum vidt 
foedus. Ad exposcendos eos legati extemplo Lacedai 
monem missi sunt. Id imperium adeo superbum et ind 
gnum Lacedaemoniis visum est , ut , si antiqua civitat 
fortuna esset, haud dubie arma extemplo capturi fuerir 
Maxime autem consternavit eos metus , si semel prim 
imperiis obediendo iugum accepissent, ne, id quod ia 
diu moliretur , Philopoemen exsulibus Lacedaemone 
traderet. Furentes igitur ira, triginta hominibus ex fai 
tione,cum qua consiliorum aliqua societas Philopoemei 
atque exsulibus erat , interfectis , decreverunt , renui 
tiandam societatem Achaeis, legatosque extemplo Cepha 
leniam mittendos, qui consuli M. Fulvio, quique Roman 
Lacedaemonem dederent ; orarentque eum , ut veniri 
in Peloponnesum ad urbem Lacedaemonem in fidem diti< 
nemque populi romani accipiendam. 

XXXII. Id ubi legati ad Achaeos retulerunt, omniui 
civitatium , quae eius concilii erant , consensu bellui 
Lacedaemoniis indictura est. Ne extemplo gereretur, hien 
impediit. Incursionibus tamen parvis , latrocinii mag 
quam belli modo, non terra tantum, sed etiam navibi 
a mari fines eorum vastati. Hic tumultus consulem i 
Peloponnesum adduxit ; iussuque eius Elin concilio ir 
dicto , Lacedaemonii ad disceptandum acciti. Magna i! 
non disceptatio modo, sed etiam altercatio fuit. Cui consu 
quum alia , satis ambitiose partem utramque fovende 
incerta respondisset , una denuntiatione , ut bello abst 
nerent , donec Romam legatos ad senatum misissent 
finem imposuit. Utrimque legatio missa Romam est. Ej 
sules quoque Lacedaemoniorum suam causam legationen 
que Achaeis iniunxerunt. Diophanes et Lycortas, meg: 
lopolitani ambo, principes legationis Achaeorum fuerun 
qui, dissidentes in republica, tum quoque minime int< 
se convenientes orationes habuerunt. Diophanes senat 
disceptationem omnium rerum permittebat : eos optin 
controversias inter Achaeos ac Lacedaemonios finitur 
esse. Lycortas ex praeceptis Philopoemenis postulaba 
ut Achaeis ex foeaere ac legibus suis , quae decresser 
agere liceret : libertatemque sibi illibatam , cuius ij 
auctores essent , praestarent. Magnae auctoritatis api 

Romanos tum gens Achaeorum erat: novari tamen nihil 
de Lacedaemoniis placebat. Ceterum responsum ita per- 
plexum fuit, ut et Achaei sibi de Lacedaemone permissum 
acciperent, et Lacedaemonii non omnia concessa iis in- 
terpretarentur. Hac potestate immodice Achaei ac superbe 
usi sunt. v. 

XXXIII. Philopoemeni continuatur magistratus ; qui 
veris initio, exercita indicto, castra in tinibus Lacedae- 
moniorum posuit. Legatos deinde misit ad deposcendos 
auctores defectionis , et civitatem in pace futuram, si id 
fecissent , pollicens , et illos nihil indicta causa passuros. 
Silentium prae metu ceterorum fuit. Quos nominatim 
depoposcerat , ipsi se ituros professi sunt ; fide accepta 
ab legatis, vim abfuturam, donec causam dixissent. Ierunt 
alii etiam illustres viri , et advocati privatis , et quia 
pertinere causam eorum ad rempublicam censebant. Nun- 
quam alias exsules Lacedaemoniorum Achaei secum ad- 
auxerant in fines, quia nihil aeque alienaturum animos 
civitatis videbatur. Tunc exercitus totius prope antesignani 
exsules erant. Ii venientibus Lacedaemoniis ad portam 
castrorum agmine facto occurrerunt; et primo lacessere 
* iurgiis : deinde altercatione orta , quum accenderentur 
irae , ferocissimi exsulum impetum in Lacedaemonios 
fecerunt. Quum illi deos et fidem legatorum testarentur, 
et legati et praetor summoveret turbas , et protegeret 
Lacedaemonios , vinculaque iam quosdam iniicientes ar- 
ceret , crescebat tumultu concitato turba. Et Achaei ad 
spectaculum primo concurrebant : deinde vociferantibus 
exsulibus , quae passi forent , et orantibus opem , aflir- 
mantibusque simul, Nunquam talem occasionem habituros , 
si eam praetermisissent : foedus , quod in Capitolio , quod 
Olympiae , quod in arce Athenis sacratum fuisset, irritum 
per illos esse : priusquam alio de integro foedere obligarentur, 
noxios puniendos esse ; accensa his vocibus multitudo ad 
vocem unius, qui, ut ferirent, inclamavit, saxa coniecit : 
atque ita septendecim , quibus vincula per tumultum 
iniecta erant , interfecti sunt : sexaginta tres postero die 
comprehensi , a quibus praetor vim arcuerat, non quia 
salvos vellet , sed quia perire causa indicta nolebat , 
obiecti multitudini iratae , quum aversis auribus pauca 

loculi essent , damnati omnes , et tradili sunt ad sup- 
plicium. 

XXXIV. Hoc metu iniecto, Lacedaemoniis imperatum 
primum, ut muros diruerent: deinde, ut omnes externi 
auxiliares , qui mercede apud tyrannos militasseut, terra 
laconica excederent : tum , uti , quae servilia tyranni 
liberassent, (ea magna multitudo erat) ante diem certam 
abirent; qui ibi mansissent, eos prehendendi, vendendi 
abducendi Achaeis ius esset. Lycurgi leges moresque ab- 
rogarent: Achaeorum assuescerent legibus iustitutis(jue 
ita unius eos corporis fore , et de omnibus rebus facilia: 
consensuros. Nihil obedientius fecerunt, quam ut muro: 
diruerent : nec aegrius passi sunt , quam exsules reduci 
Decretum Tegeae in concilio communi Achaeorum d< 
restituendis iis factum est: et, mentione illata , externo 
auxiliares dimissos, et Lacedaemoniis adseriptos (ita enin 
vocabant, qui a tyrannis liberati erant) urbe excessisse 
in agros dilapsos-; priusquam dimitteretur exercitus, ir 

C raetorem cum expeditis , et comprehendere id genu 
ominum , et vendere iure praedae placuit. Multi conr 
prehensi venierunt. Porticus ex ea pecunia Megalopo 
permissu Achaeorum refecta est , quam Lacedaemon 
diruerant Et ager belbinates , quem iniuria tyrani 
Lacedaemoniorum possederant, restitutus eidem civitat 
ex decreto vetere Achaeorum , quod factum erat , Ph 
lippo Amyntae filio regnante. Per haec velut enerva 1 
civitas Lacedaemoniorum diu Achaeis obnoxia fuit. Null 
tamen res tanto erat damno, quam disciplina Lycurgi 
cui per septingentos annos assueverant , sublata. 

XXXV. A concilio , ubi apud consulem inter Achaei 
Lacedaemoniosque disceptatum est, M. Fulvius, quia ia 
in exitu annus erat , comitiorum causa profectus Romai 
creavit consules M. Valerium Messallam et C. Liviu 
Salinatorem , quum M. Aemilium Lepidum inimicum , 
quoque anno petentem , deiecisset. Praetores inde ere: 
Q. Marcius Philippus , M. Claudius Marcellus, C. Stc 
tinius , C. Atinius , P. Claudius Pulcher , L. Manli 
Acidinus. Comitiis perfectis, consulem M. Fulvium 

[ irovinciam ad exercitum redire placuit ; eique et ci 
egae Cn. Manlio imperium in annum prorogatum e 

Eo anno in aedem Herculis signum dei ipsius ex decem- 
virorum responso, et seiuges in Capitolio aurati a P. Cor- 
nelio positi. Consulem dedisse inscriptum est. Et duodecim 
clypea aurata ab aedilibus curulibus, P. Claudio Pulchro 
et Ser. Sulpicio Galba , sunt posita ex pecunia , qua 
frumentarios ob annonam compressam damnarunt. Et ae- 
dilis plebis Q. Fulvius Flaccus duo signa aurata , uno 
reo damnato , ( nam separatim accusaverant) posuit. Col- 
lega eius A. Caecilius neminem condemnavit. Ludi ro- 
mani ter , plebeii quinquies toti instaurati. M. Valerius 
Messalla inde et C. Livius Salinator consulatum Idibus 
Martiis quum inissent , de republica deque provinciis et 
exercitibus senatum consuluerunt. De Aetolia et Asia nihil 
mutatum est. Consulibus , alteri Pisae cum Liguribus , 
alteri Gallia provincia decreta est. Comparare inter se, 
aut sortiri iussi, et novos exercitus, binas legiones scribere, 
et ut sociis latini nominis quina dena millia peditum 
imperarent, et mille et ducentos equites. Messallae Li- 
gures, Salinatori obtigit Gallia. Praetores inde sortiti sunt. 
M. Claudio urbana , P. Claudio peregrina iurisdiclio 
evenit. Q. Marcius Siciliam , C. Stertinius Sardiniam , 

L. Manlius Hispaniam citeriorem , C. Atinius ulteriorem 
est sortitus. 

XXXVl. De exercitibus ita placuit: e Gallia legiones, 
quae sub C. Laelio fuerant, ad M. Tuccium propraetorem 
in Bruttios traduci: et, qui in Sicilia esset, dimitti exer- 
citum : et classem , quae ibi esset , Romam reducere 

M. Sempronium propraetorem. Hispaniis legiones singulae, 
quae tum in iis provinciis erant , decretae: et ut terna 
millia peditum , ducenos equites ambo praetores in sup- 

f lementum sociis imperarent , secumque transportarent. 

riusquam in provincias novi magistratus proficiscerentur, 
supplicatio in triduum pro collegio decemvirorum impe- 
rata fuit in omnibus compitis , quod luce inter horam 
tertiam ferme et quartam tenebrae obortae fuerant. Et 
novendiale sacrificium indictum est, quod in Aventino 
lapidibus pluisset. Campani, quum eos ex senatusconsulto, 
quod factum erat priore anno , censores Romae censeri 
coegissent, (nam antea incertum fuerat, ubi censerentur) 
petierunt , ut sibi cives romanas ducere uxores liceret ; 

et , si qui prius duxissent , ut habere eas, et ante eam 
diem nati , uti iusti sibi liberi beredesque essent. Utraque 
res impelrata. De Formianis Fundanisque municipibus 
et Arpinatibus C. Valerius Tappo tribunus plebis pro- 
mulgavit , uti iis suffragii latio ( nam ante sine suffragio 
habuerant civitatem ) esset Huic rogationi quatuor tri- 
buni plebis, quia non ex auctoritate senatus ferretur, 
quum intercederent, edocti, populi esse, non senatus ius, 
suffragium , quibus velit, impartiri, destiterunt incepto. 
Rogatio perlata- est , ut in Aemilia tribu Formiani et 
Fundani , in Cornelia Arpinates ferrent. Atque in his 
tribubus tum primum ex Valerio plebiscito censi sunt. 
M. Claudius Marcellus censor, sorte superato T. Quinctio, 
lustrum condidit. Censa sunt civium capita ducenta quin- 
quaginta octo millia trecenta decem et octo. Lustro per- 
fecto , consules in provincias profecti sunt. 

XXXV11. Hieme ea , qua naec Romae gesta sunt, ad 
Cn. Manlium, consulem primum, deinde pro consule, 
hibernantem in Asia, legationes undique ex omnibus 
civitatibus gentibusque, quae cis Taurum montem in- 
colunt , conveniebant : et ut clarior nobiliorque victoria 
Romanis de rege Antiocho fuit , quam de Gallis ; ita 
laetior sociis erat de Gallis , quam de Antiocho. Tole- 
rabilior regia servitus fuerat , quam feritas immanium 
barbarorum , incertusque in dies terror , quo velut tem- 
pestas eos populantes inferret, itaque , ut quibus libertas, 
Antiocho pulso , pax , Gallis domitis , data esset , non 
gratulatum modo venerant , sed coronas etiam aureas , 

1 >ro suis quaeque facultatibus, attulerant. Et ab Antiocho 
egati , et ab ipsis Gallis, ut pacis leges dicerentur, et 
ab Ariarathe rege Cappadocum venerunt , ad veniam 
petendam , luendamque pecunia noxam , quod auxiliis 
Antiochum iuvisset. Huic sexcenta talenta argenti sunt 
imperata. Gallis responsum, quum Eumenes rex venisset, 
tum daturum iis leges. Civitatium legationes cum benignis 
responsis, laetiores etiam quam venerant, dimissae. An- 
tiochi legati pecuniam in Pamphyliam , frumentumque 
ex pacto cum L. Scipione foedere iussi advehere ; eo 
se cum exercitu venturum. Principio deinde veris , lu- 
strato exercitu, profectus; die octavo Apameam venit. Ibi 

triduum stativis habilis , tertiis rursus ab Apamea castris 
in Pamphyliam , quo pecuniam frumentumque regios 
convehere iusserat , pervenit. Duo millia et quingenta 
talenta argenti accepta Apameam deportantur: frumen- 
tum exercitui dividitur. Inde ad Pergam ducit: quae una 
in iis locis regio tenebatur praesidio. Appropinquanti 
praefectus praesidii obvius fuit , triginta dierum tempus 

E etens, ut regem Antiochum de urbe tradenda consuleret. 

•alo tempore , ad eam diem praesidio decessum est. A 
Perga , L. Manlio fratre cum quatuor millibus militum 
Oroanda , ad reliquum pecuniae ex eo, quod pepigerant, 
exigendum , misso, ipse, quia Eumenem regem et decem 
legatos ab Iloma Ephesum venisse audierat, iussis sequi 
Antiochi legatis , Apameam exercitum reduxit. 

XXXVIII. Ibi ex decem legatorum sententia foedus 
in haec verba fere cum Antiocho conscriptum est: Ami- 
citia regi Antiocho cum populo romano his legibus et con- 
ditionibus esto: Ne quem exercitum, qui cum populo romano 
sociisve bellum gesturus erit, rex per fines regni sui, eorumve, 
t[ui sub ditione eius erunt, tramirc sinito : neu commeatu, 
neu qua alia ope iuvato. Idem Romani sociiquc Antiocho, 
et iis , qui sub imperio eius erunt , praestent. Belli gerendi 
ius Antiocho ne esto cum iis , qui imulas colunt , neve in 
Europam transeundi. Excedito urbibus , agris , ricis, ca- 
stellis cis Taurum montem usque ad Halin amnem , ct a 
ralle Tauri usque ad iuga, qua in Lycaoniam vergit. Ne 
qua arma efferto ex iis oppidis, agris, castcllisque, quibus 
excedat : si qua extulit , quae quoque oportebit, recte resti- 
tuito. Ne militem, neu quem alium ex regno Eumenis recipito. 
Si qui earum urbium cives , quae regno abscedunt , cum 
rege Antiocho t ntraque fines eius regni sunt , Apameam 
omnes ante diem certam redeunto. Qui ex regno Antiochi 
apud Romanos sociosquc sunt, iis ius abeundi manendique 
esto. Servos seu fugitivos, seu bello captos, seu qui liber captus 
aut transfuga erit , reddito Romanis sociisque. Elephantos 
tradito omnes , neque alios parato. Tradito ct naves longas 
armamentaque carum : neve plures, quam decem naves actua- 
rias, quarum nulla plus quam triginta remis agatur, habeto : 
neve monerem ex belli causa, quod ipse illaturus erit. Neve 
navigato citra Calycadnum, neve Sarpedonium, promontoria : 

extra quam, si qua navis pecuniam, stipendium, aut legatos, 
aut obsides portabit. Milites mercede conducendi ex iis gen- 
tibus , quae sub ditione populi romani sunt, Antiocho regi 
ius ne esto : ne voluntarios quidem recipiendi. Rhodiorum 
sociorumve quae aedes aedificiaque intra fines regni Antiochi 
sunt , quo ture ante bellum fuerunt , eo Rhodiorum socio- 
rumve sunto. Si quae pecuniae debentur , carum exactio 
esto. Si quid ablatum est , id conquirendi , cognoscendi , 
repetendique ius item esto. Si quas urbes, quas tradi opor- 
tet , ii tenent , quibus Antiochus dedit , et ex iis praesidia 
deducito ; utique recte tradantur , curato. Argenti probi 
duodecim millia attica talenta dato intra duodecim annos 
pensionibus aequis , ( talentum ne minus pondo octoginta 
romani» ponderibus pendat ) et tritici quingenta quadraginta 
millia modium. Eumeni regi talenta trecenta quinquaginta 
intra quinquennium dato : et pro frumento , quod aestima- 
tione fiat , talenta centum viginti septem. Obsides Romanis 
viginti dato , et triennio mutato ; ne minores odonum denum 
annorum , neu maiores quinum quadragenum. Si qui so- 
ciorum populi romani ultro bellum inferent Antiocho, vim 
vi arcendi ius esto , dum ne quam urbem aut belli itire 
teneat , aut in amicitiam accipiat. Controversias inter se iure 
ac iudicio disceptanto , aut , si utrisque placebit, bello. De 
Hannibale poeno , et aetolo Thoante , et Mnasilocho 
acarnane , et Chalcidensibus Eubulida et Philone , de- 
dendis , in hoc quoque foedere ascriptum est: et ut, si 
quid postea addi , demi , mutarive placuisset, ut id salvo 
foedere fieret. 

XXXIX. Consul iuravit in hoc foedus. Ab rege qui 
exigerent iusiurandum, profecti Q. Minucius Thermus et 
* L. Manlius, <jui tum forte ab Oroandis rediit. Et Q. Fabio 
Labeoni , qui classi praeerat, scripsit, ut Patara extemplo 
proficisceretur ; quaeque ibi naves regiae essent , con- 
cideret cremarelque. Profectus ab Epheso, quinquaginta 
tectas naves aut concidit, aut incendit. Telmissum eadem 
expeditione , territis subito adventu classis oppidanis , 
recepit. Ex Lycia protinus , iussis ab Epheso sequi, qui 
ibi relicti erant, per insulas in Graeciam traiecit. Athenis 
paucos moratus dies, dum Piraeeum ab Epheso naves ve- 
nirent, totam inde classem in Italiam reduxit. Cn. Manlius 

quum inter cetera , quae accipienda ab Antiocho erant, 
elephantos quoque accepisset , donoque Eumeni omnes 
dedisset ; deinde causas civitatium, mullis inter novas res 
turbatis , cognovit. Et Ariarathes rex , parte dimidia pe- 
cuniae imperatae , Eumenis beneficio , cui desponderat 
per eos dies filiam , remissa , in amicitiam est acceptus. 
Civitatium autem cognitis causis , decem legati aliam alia- 
rum fecerunt conditionem. Quae stipendiariae regi An- 
tiocho fuerant , et cum populo romano senserant , iis 
immunitatem dederunt : quae partium Antiochi fuerant, 
aut stipendiariae Attali regis , eas omnes vectigal pendere 
Eumeni iusserunt. Nominatim praeterea Colophoniis, qui 
in Notio habitant , et Cymaeis , et Mylasenis immuni- 
tatem concesserunt. Clazomeniis , super immunitatem, et 
Drymussam insulam dono dederunt : et Milesiis , quem 
sacrum appellant, agrum restituerunt: et Iliensibus Rhoe- 
teum et Gergithum addiderunt, non tam ob recentia ulla 
merita, quam originum memoria. Eadem et Dardanum 
liberandi causa fuit. Chios quoque , et Smyrnaeos , et 
Erythraeos , pro singulari fide , quam eo bello praesti- 
terunt , et agro donarunt , et in omni praecipuo honore 
habuerunt. Phocaeensibus et ager , quem ante bellum 
habuerant, redditus; et, ut legibus antiquis uterentur, 
permissum. Rhodiis afiirmata, quae data priore decreto 
erant; Lycia et Caria datae usque ad Maeandrum amnem, 
praeter ld missum. Regi Eumeni Chersonesum in Eu- 
ropa et Lysimachiam, castella, vicos, agros, quibus finibus 
tenuerat Antiochus, adiecerunt: in Asia Phrygiam utram- 
que, (alteram ad Hellespontum, maiorem alteram vocaut) 
et Mysiam , quam Prusias rex ademerat, ei restituerunt : 
et Lycaoniam , et Milvada , et Lydiam , et nominatim 
urbes Tralles , atque Ephesum , et Telmissum. De Pam- 
phylia disceptatum inter Eumenem et Antiochi legatos 
quum esset , quia pars eius citra, pars ultra Taurum est ; 
integra res ad senatum reficitur. 

XL. His foederibus decretisque datis, Manlius, cum 
decem legatis omnique exercitu ad Hellespontum pro- 
fectus, evocatis eo regulis Gallorum, leges, quibus pacem 
cum Eumene servarent, dixit; denuntiavitque, ut morem 

vagandi cum armis finirent, agrorumque suorum terminis 
se continerent. Contractis deinde ex omni ora navibus, 
et Eumenis etiam classe per Athenaeum fratrem regis ab 
Elaea adducta , copias omnes in Europam traiecit. Inde , >> 
per Chersonesum modicis itineribus grave praeda omnis 
generis agmen trahens , Lysimachiae stativa habuit ; ut 
quam maxime recentibus et integris iumentis Thraciam , 
per quam iter vulgo horrebant , ingrederetur. Quo pro- 
tectus est ab Lysimachia die, ad amnem, Melana quem 
vocant , inde postero dic Cypsela pervenit. A Cypselis 
via decem millium fere silvestris , angusta , confragosa 
excipiebat. Propter cuius difficultatem itineris in duas 
partes divisus exercitus : et praecedere una iussa, altera 
magno intervallo cogere agmen , media impedimenta in- 
terposuit : plaustra cum pecunia publica erant , pretio- 
saque alia praeda. Itaque, quum per saltum iret, Thracum 
decem haud amplius millia ex quatuor populis, Astii, et 
Caeni , et Maduateni , et Corel! , ad ipsas angustias viam 
circumsederunt. Opinio erat , non sine Philippi regis Ma- 
cedonum fraude id factum : eum scisse , non alia, quam 
per Thraciam , redituros Romanos, et quantam pecuniam 
secum portarent. In primo agmine imperator erat, solli- 
citus propter iniquitatem locorum. Thraces nihil se move- 
runt, donec armati transirent. Postquam primos superasse 
angustias viderunt, postremos nondum appropinquantes, 
impedimenta et sarcinas invadunt : caesisque custodibus, 
partim ea, quae in plaustris erant, diripere; partim sub 
oneribus iumenta abstrahere. Unde postquam clamor pri- 
mum ad eos , qui , iam ingressi saltum , sequebantur , 
deinde etiam ad primum agmen est perlatus, utrimque 
in medium concurritur , et inordinatum simul pluribus 
locis proelium conseritur. Thracas praeda ipsa impeditos 
oneriDus , et plerosque , ut ad rapiendum manus vacuas 
haberent , inermes , ad caedem praebet ; Romanos ini- 
quitas locorum , barbaris per calles notos occursantibus, 
et latentibus interdum per cavas valles , prodebat. Ipsa 
etiam onera plaustraque , ut fors tulit , his aut illis in- 
commode obiecta , pugnantibus impedimento sunt: alibi 
praedo , alibi praedae vindex cadit. Prout locus iniquus 
aequusve his aut illis , prout animus pugnantium est , 

prout numerus, ( alii enim pluribus , quam ipsi erant, 
alii paucioribus , occurrerant) varia pugnae fortuna est. 
Multi utrimque cadunt, lam nox appetebat, quum proelio 
excedunt Thraces , non fuga vulnerum aut mortis , sed 
quia satis praedae habebant. 

XLI. Romanorum primum agmen extra saltum circa 
templum Bendidium castra loco aperto posuit: pars altera 
ad custodiam impedimentorum medio in saltu , duplici 
circumdata vallo, mansit. Postero die , prius explorato 
saltu, quam moverent, primis se coniungunt. In eo proelio 
(juum et impedimentorum pars et calonum , et milites 
aliquot , quum passim toto prope saltu pugnaretur, ceci- 
dissent , plurimum Q. Minucii Thermi morte damni est 
acceptum, fortis ac strenui viri. Eo die ad Hebrum (lumen 
perventum est. Inde Aeniorum fines praeter Apollinis , 
Zerynthium quem vocant incolae , templum superant. 
Aliae angustiae circa Tempyra excipiunt (hoc loco nomen 
est ) nec minus confragosae , quam priores : sed , quia 
nihil silvestre circa est, ne latebras quidem ad insidiandum 
praebent. Huc ad eandem spem praedae Thrausi (gens 
et ipsa Thracum ) convenere : sed , quia nudae valles , 
procul ut conspicerentur angustias obsidentes, efficiebant, 
minus terroris tumultusque fuit apud Romanos: quippe 
etsi iniquo loco , proelio tamen iusto , acie aperta , col- 
latis signis dimicandum erat. Conferti subeuntes cum 
clamore , impetu facto , primum expulere loco hostes ; 
deinde avertere. Fuga inde caedesque , suis ipsos impe- 
dientibus angustiis , fieri coepta est. Romani victores ad 
vicum Maronilaruni (Saren appellant ) posuerunt castra. 
Postero die patenti itinere priaticus campus eos excepit ; 
triduumque ibi , frumentum accipientes, manserunt, par- 
tim ex agris Maronitarum , conferentibus ipsis , partim 
ex navibus suis , quae cum omnis generis commeatu se- 
, quebantur. Ab stativis diei via Apolloniam fuit. Hinc per 
Abderitarum agrum Neapolim perventum est. Hoc omne 
per Graecorum colonias pacatum iter fuit. Reliquum inde 
per medios Thracas, dies noctesque, etsi non infestum, 
suspectum tamen , donec in Macedoniam pervenerunt. 
Mitiores Thracas idem exercitus, quum a Scipione eadem 
via duceretur, habuerat, nullam ob aliam causam, quam 

quod praedae minus, quod peteretur , fuerat. Quanquam 
lum quoque Claudius auctor est , ad quindecim millia 
Thracum, praecedenti ad exploranda loca agmen Mutini 
Numidae occurrisse : quadringentos equites fuisse Numi- 
das , paucos elephantos. Mutinis filium per medios hostes 
cum centum quinquaginta delectis equitibus perrupisse : 
* eundem mox, quum iam Mutines , in medio elephantis 
collocatis , in cornua equitibus dispositis , manum cum 
hoste conseruisset , terrorem ab tergo praebuisse : atque 
inde turbatos equestri velut procella hostes ad peditum 
agmen non accessisse. Cn. Manlius per Macedoniam in 
Thessaliam exercitum traduxit. Inde per Epirum Apol- 
loniam quum pcrvBnisset , nondum adeo hiberno con- 
tempto mari, ut traiicere auderet, Apolloniae hibernavit. 

ALII. Exitu prope anni M. Valerius consul ex Ligu- 
ribus ad magistratus subrogandos Romam venit , nulla 
memorabili in provincia re gesta, ut ea probabilis morae 
causa esset , quod solito serius ad comitia venisset. Co- 
mitia consulibus rogandis fuerunt ante diem duodecimum 
Calendas Martias. Creati M. Aemilius Lepidus, C. Fla- 
minius. Postero die praetores facti Ap. Claudius Pulcher, 
Ser. Sulpicius Galba , Q. Terentius Culleo, L. Terentius 
Massiliota , Q. Fulvius Flaccus, M. Furius Crassipes. 
Comitiis perfectis, quas provincias praetoribus esse pla- 
ceret, retulit ad senatum consul. Decreverant duas Romae, 
iuris dicundi causa ; duas extra Italiam, Siciliam et Sar- 
diniam ; duas in Italia , Tarentum et Galliam : et ex- 
templo , priusquam inirent magistratum , sortiri iussi. 
Ser. Sulpicius urbanam , Q. Terentius peregrinam est 
sortitus: L. Terentius Siciliam , Q. Fulvius Sardiniam, 
Ap. Claudius Tarentum, M. Furius Galliam. Eo anno 
L. Minucius Myrtilus et L. Manlius , quod legatos Car- 
thaginienses pulsasse dicebantur, iussu M. Claudii prae- 
toris urbis per feciales traditi sunt legatis, et Carthaginem 
avecti. In Liguribus magni belli , et gliscentis in dies 
magis, fama erat. Itaque consulibus novis, quo die de 
uroviuciis et do republica retulerunt, senatus utrisque 
Ligures provinciam decrevit. Huic senatusconsulto Le- 
pidus consul intercedebat , Indignum esse , praedicans , 
consules ambo in valles Ligurum includi. M. Fulvium et 

Cti. Manlium biennium iam , alterum in Europa , alterum 
in Asia , vclut pro Philippo atque Antiocho substitutos , 
regnare. Si exercitus in his terris esse placeat , consules iis 
potius , quam privatos , praccsse oportere. Vagari eos cum 
belli terrore per nationes quibus bellum indu tum non sit, 
pacem pretio venditantes. Si eas provincias exercitibus ob- 
tinere opus esset ; sicut M . Acilio L. Scipio consul, L. Sci- 
pioni M. Fulvius et Cn. Manlius successissent consules; ita 
Fulvio Manlioque C. Livium et M. Valerium consules de- 
buisse succedere. Nunc certe, peifecto aetolico bello, recepta 
ab Antiocho Asia , devictis Gallis , aut consules ad exer- 
citus consulares mitti , aut reportari legiones inde, reddique 
tandem reipublicae debere. Senatus , his auditis , in sen- 
tentia perseveravit , ut consulibus ambobus Ligures pro- 
\incia esset: Manlium Fulviumque decedere de provinciis, 
et exercitus inde deducere , ac redire Romam , placuit. 

XL111. Inimicitiae inter M. Fulvium et M. Aemilium 
consulem erant : et super celera Aemilius , serius biennio 
se consulem factum M. Fulvii opera , ducebat. Itaque 
ad invidiam ei faciendam legatos anibracienses in se- 
natum, subornatos criminibus, introduxit. Qui sibi, quum 
in pace essent, imperataque a prioribus consulibus fecissent, 
H eadem praestare obedienter M. Fulvio parati essent, bellum 
illatum questi , agros primum depopulatos, terrorem direp- 
tionis et caedis urbi iniectum , ut eo metu claudere coge- 
rentur jiortas. Obsessos inde et oppugnatos se , et omnia 
exempla belli edita in se, caedibus, incendiis, ruinis, direp- 
tione urbis: coniuges, liberos in servitium abstractos : bona 
adempta , et , quod se ante omnia moveat , templa tota urbe 
spoliata ornamentis : simulacra dedm , deos imo ipsos, con- 
vulsos ex sedibus suis , ablatos esse ; parietes postesque nu- 
datos , quos adorent, ad quos precentur et supplicent , Am- 
braciensibus supercssc. Haec qucrenles, interrogando cri- 
minose ex composito , consul ad plura , velut non sua 
sponte dicenda , eliciebat. Motis patribus , alter consul 
C. Flaminius M. Fulvii causam excepit : qui , veterem 
et obsoletum viam ingressos Ambracienses, dixit. Sic M. Mar- 
cellum a Syracusanis, sic Q. Fulvium a Campanis accusatos: 
quin eadem opera T. Quinctium a Philippo rege, M’ Aci- 
lium et L. Scipionem ab Antiocho, Cn. Manlium a Gulis, 


V48 T. LIVII 

ipsum M. Fulvium ab Aetolis et Cephalleniae populis ac- 
cusari paterentur. Ambraciam oppugnatam et captam , et 
signa inde omamentaque ablata, et cetera facta, quae captis 
urbibus soleant , negaturum aut me pro M. Fulvio , aut 
ipsum M. Fulvium cernetis , patres conscripti 1 qui ob has 
res gestas triumphum a vobis postulaturus sit ; Ambraciam 
captam , signaque, quae ablata criminantur, et cetera spolia 
eius urbis ante currum laturus, et fixurus in postibus suis. 
Nihil est , quod se ab Aetolis separent : eadem Ambra- 
ciensium et Aetolorum causa est. Itaque collega meus vel 
in alia causa inimicitias exerceat , vel , si in hac utique 
mavult , retineat Ambracienses suos in adventum M. Fulvii. 
Ego nec de Ambraciensibus , nec de Aetolis decerni quid- 
quam , absente M. Fulvio , patiar. 

XLLV. Quum Aemilius callidam malitiam inimici , 
velut omnibus notam , insimularet , et tempus eum mo- 
rando extracturum diceret , ne consule inimico Romam 
veniret ; certamine consulum biduum absumptum est. 
Nec praesente Flaminio decerni quidquam videbatur 
posse. Captata occasio est , quum aeger forte Flaminius 
abesset; et, referente Aemilio, senatusconsultum factum 
est , Ut Ambraciensibus omnes suae res redderentur : in 
libertate essent , ac legibus suis uterentur: portoria, quae 
vellent , terra marique caperent , dum eorum immunes Ro- 
mani ac socii latini nominis essent. Signa aliaque ornamenta , 
quae quererentur ex aedibus sacris sublata esse, de iis, quum 
M. Fulvius Romam revertisset , placere ad collegium pon- 
tificum referri , et , quod ii censuisscnt , fieri. Neque his 
contentus consul fuit, sed postea per infrequentiam adiecit 
senatusconsultum , Ambraciam non videri vi captam esse. 
Supplicatio inde , ex decemvirorum decreto , pro valetu- 
dine populi fuit per triduum, quia gravis pestilentia urbem 
atque agros vastabat. Latinae inde fuerunt. Quibus reli- 
gionibus liberati consules, et delectu perfecto, (novis enim 
uterque maluit uti militibus ) in provinciam profecti sunt : 
veteresque omnes dimiserunt. Post consulum profectionem 
Cn. Manlius proconsul Romam venit. Cui quum ab Ser. 
Sulpicio praetore senatus ad aedem Bellonae datus esset, 
et ipse , commemoratis rebus ab se gestis , postulasset , 
ut ob eas diis immortalibus honos haberetur , sibique 

triumphanti urbem invehi liceret ; contradixerunt j>ars 
maior decem lena torum , qui cum eo fuerant , et ante 
alios L. Furius Purpureo , et L. Aemilius Paullus. 

XLV. Legatos sese Cn. Manlio datos pacis cum Antiocho 
faciendae causa , foederisque et legum , *quae cum L. Sci- 
pione inchoatae fuissent , perficiendarum. Cn. Manlium 
summa ope tetendisse, ut eam pacem turbaret, et Antiochum, 
si sui potestatem fecisset , insidiis exciperet : sed illum , 
cognita fraude consulis , quum saepe colloquiis petitis cap- 
tatus esset , non congressum modo , sed conspectum etiam 
eius vitasse. Cupientem transire Taurum aegre omnium lega- 
torum precibus , ne carminibus Sibyllae praedictam supe- 
rantibus terminos fatales cladem experiri vellet, retentum: 
admovisse tamen exercitum, et prope ipsis iugis ad divortia 
aquarum castra posuisse. Quum nullam ibi causam belli 
inveniret , quiescentibus regiis , circumegisse exercitum ad 
Gallograecos : cui nationi non ex senatus auctoritate , non 
populi iussu, bellum illatum. Quod quem unquam de sua 
sententia facere ausum ? Antiochi , Philippi, Hannibalis et 
Poenorum recenlissima bella esse : de omnibus his consultum 
senatum , populum iussisse : saepe legatos ante missos, res 
repetitas : postremo , qui bellum indicerent , missos. Quid 
eorum , Cn. Manli , factum est , ut istud publicum populi 
romani bellum, et non tuum privatum latrocinium ducamus? 
At eo ipso contentus fuisti ; recto itinere duxisti exercitum 
ad eos , quos tibi hostes desumpseras : an et per omnes 
anfractus viarum , quum ad bivia consisteres, ut, quo fle- 
xisset agmen Attalus Eumenis frater , eo consul mercena- 
rius cum exercitu romano sequereris , Pisidiae, Lycaoniaeque, 
et Phrygiae recessus omnes atque angulos peragrasti, stipem 
a tyrannis castellanisque deviis colligens ? Quid enim tibi 
cum Oroandis ? quid cum aliis aeque innoxiis populis? Bel- 
lum autem ipsum, cuius nomine triumphum petis , quo modo 
gessisti ? foco aequo , tempore tuo pugnasti? Tu vero recte, 
ut diis immortalibus honos habeatur , postulas : primum , 
quod pro temeritate imperatoris, nullo iure gentium bellum 
inferentis , poenas luere exercitum noluerunt : deinde, quod 
belluas , non hostes , nobis obiecerunt. 

XLVI. Nolite nomen tantum existimare mixtum esse Gal- 
lograecorum: mullo ante et corpora et animi mixti ac vitiati 

sunt. An , si illi Galli essent , cum quibus millies vario 
eventu in Italia pugnatum est, quantum in imperatore nostro 
fuit , nuntius illinc redisset ? Bis cum iis pugnatum est , 
bis loco iniquo subiit, in valle inferiore pedibus paene hostium 
aciem subiecit : ut* non tela ex superiore loco mitterent, sed 
corpora sua nuda iniicerent , obruere nos potuerunt. Quid 
igitur incidit? Magna fortuna populi romani est, magnum 
et terribile nomen. Recenti ruina Hannibalis , Philippi, An- 
tiochi , prope attoniti erant. Tantae corporum moles fundis 
sagittisque in fugam consternati sunt : gladius in acie cruen- 
tatus non est gallico bello : velut avium examina, ad cre- 
pitum primum missilium avolavere. At, hercule , nos Udem, 
( admonente fortuna , quid, si hostem habuissemus , casurum 
fuisset) quum redeuntes in latrunculos thracas incidissemus, 
caesi , fugati , exuti impedimentis sumus. Q. Minucius Ther- 
mus , in quo haud paullo plus damni factum est, quam si 
Cn. Manlius , cuius temeritate ea clades inciderat, perisset, 
cum multis viris fortibus cecidit : exercitus , spolia regis An- 
tiochi referens , trifariam dissipatus , alibi primum , alibi 
postremum agmen , alibi impedimenta , inter vepres in la- 
tebris ferarum noctem unam delituit. Pro his triumphus 
petitur ? Si nihil in Thracia cladis ignominiaeque foret ac- 
ceptum , de quibus hostibus triumphum peteres ? de iis, ut 
opinor , quos tibi hostes senatus aut populus romanus de- 
disset. Sic huic L. Scipioni , sic illi M. Acilio de rege An- 
tiocho , sic paullo ante T. Quinctio de rege Philippo , sic 
P. Africano de Hannibale , et Poenis , et Syphace, trium- 
phus datus. Et minima illa , quum iam senatus censuisset 
bellum , quaesita tamen sunt , quibus nuntiandum esset : 
ipsis utique regibus nuntiaretur ; an satis esset , ad prae- 
sidium aliquod nuntiari ? Vultis ergo haec omnia pollui et 
confundi? tolli fecialia iura? nullos esse feciales ? fiat ( pace 
dedm dixerim ) iactura religionis : oblivio deorum capiat 
pectora vestra. Num senatum quoque de bello consuli non 
placet ? non ad populum ferri, velint, iubeantne cum Gallis 
bellum geri ? Modo certe consules Graeciam atque Asiam 
volebant : tamen perseverantibus vobis , Ligures provinciam 
decernere , dicto audientes fuerunt. Merito ergo a vobis , 
prospere bello gesto , triumphum petent, quibus auctoribus 
gesserunt. 

XLVII. Talis oratio Furii et Aemilii fuit. Manlium in 
hunc maxime modum respondisse accepimus. Tribuni 
] plebis antea solebant triumphum postulantibus adversari , 
patres conscripti. Quibus ego gratiam habeo , quod seu mihi, 
seu magnitudini rerum gestarum , hoc dederunt , ut non 
solum silentio comprobarent honorem meum , sed referre 
etiam , si opus esset, viderentur parati esse. Ex decem le- 
gatis , si dtis placet , quod consilium dispensandae coho- 
nestandaeque victoriae imperatoribus maiores dederunt nostri, 
adversarios habeo. L. Furius et L. Aemilius currum trium- 
phalem me conscendere prohibent , coronam insignem capiti 
detrahunt ; quos ego, si tribuni me triumphare prohiberent, 
testes citaturus fui rerum a me gestarum. Nullius equidem 
invideo honori, patres conscripti. Vos tribunos plebcii nuper, 
viros fortes ac strenuos , impedientes Q. Fabii Labeonis 
triumphum , auctoritate vestra deterruistis. Triumphavit , 
quem non bellum iniuslum gessisse, sed hostem omnino non 
vidisse , inimici iactabant. Ego , qui cum centum millibus 
ferocissimorum hostium signis collatis toties pugnavi , qui 
plus quadraginta millia hominum cepi aut occidi, qui bina 
castra eorum expugnavi , qui citra iuga Tauri omnia pa- 
catiora , quam terra Italia est , reliqui , non triumpho modo 
fraudor ; sed causam apud vos , patres conscripti , accu- 
santibus meis ipse legatis , dico. Duplex eorum , ut ani- 
madvertistis , patres conscripti , accusatio fuit. Nam , nec 
gerendum mihi fuisse bellum cum Gallis , et gestum temere 
atque imprudenter , dixerunt : non erant Galli hostes, sed 
tu eos pacatos imperata facientes violasti. Non sum postu- 
laturus a vobis , patres conscripti , ut , quae communiter 
de immanitate gentis Gallorum, de infestissimo odio in nomen 
romanum scitis , ea de illis quoque , qui Asiam incolunt , 
existimetis Gallis. Remota universae gentis infamia atque 
invidia, per se ipsos aestimate. Utinam rex Eumenes, utinam 
Asiae civitates omnes adessent , et illos potius querentes , 
quam me accusantem, audiretis ! Mittite, agedum, legatos 
circa omnes Asiae urbes , et quaerite, utra graviori servitute, 
Antiocho ultra Tauri iuga emoto , an Gallis subactis , 
liberati sint ? quoties agri eorum vastati sint, quoties praedae 
abactae , referant : quum vix redimendi cajitivos copia esset , 
et mactatas humanas hostias immolatosque liberos suos 

audirent. Stipendium, scitote, pependisse socios vestros Gallis: 
et nunc , Uberatos per vos regio imperio , fuisse pensuros , 
si a me foret cessatum. 

XLVIII. Quo longius Antiochus emotus esset, hoc impo- 
tentius in Asia Galli dominarentur : et , quidquid est ter- 
rarum citra Tauri iuga , Gallorum imperio , non vestro , 
adiecissetis. At enim sunt haec ita : verum etiam Delphos 
quondam, commune humani generis oraculum , umbilicum 
orbis terrarum, Galli spoliaverunt ; nec ideo populus romanus 
his bellum indixit , aut intulit. Equidem aliquid interesse 
rebar inter id tempus , quo nondum in iure ac ditione 
vestra Graecia atque Asia erat, ad curandum animadver- 
tendumque , quid in his terris fieret ; et hoc , quo finem 
imperii romani Taurum montem statuistis , quo libertatem 
immunitatemve civitatibus datis , quo aliis fines adiicitis , 
alias agro mulclatis, aliis vectigal imponitis: regna augetis, 
minuitis , donatis , adimitis ; curae vestrae censetis esse, ut 
pacem terra marique habeant. An, nisi praesidia deduxisset 
Antiochus, quae quieta in suis arcibus erant , non putaretis 
liberatam Asiam ? si Gallorum exercitus effusi vagarentur , 
rata dona vestra, quae dedistis, regi Eumeni, rata libertas 
civitatibus esset? Sed quid ego haec ita argumentor, tanquam 
non acceperim, sed fecerim hostes Gallos? Te, L. Scipio, 
appello , cuius ego mihi , succedens in vicem imperii tui , 
virtutem felicitatemque pariter non frustra ab diis immor- 
talibus precatus sum ; te , P. Scipio, qui legati ius, collegae 
maiestatem , et apud fratrem consulem , et apud exercitum 
habuisti ; sciatisne , in exercitu Antiochi Gallorum legiones 
fuisse ? videritis in acie eos , in cornu utroque ( id enim 
roboris esse videbatur ) locatos? pugnaveritis, ut cum hostibus 
iustis ? cecideritis ? spolia eorum retuleritis ? Atqui cum 
Antiocho , non cum Gallis , bellum et senatus decreverat , 
et populus iusserat. Sed simul , ut opinor , cum his decre- 
verant iusserantque , qui intra eius praesidia fuissent ; ex 
quibus , praeter Antiochum , cum quo pacem pepigerat Scipio, 
et cum quo nominatim foedus ut fieret, mandaveratis, omnes 
hostes erant , qui pro Antiocho arma adversus nos tulerunt. 
In qua causa quum Galli ante omnes fuissent , et reguli 
quidam , et tyranni ; ego tamen et cum aliis , pro digrutate 
imperii vestii coactis luere peccata sua: pacem pepigi : et 

Gallorum animos , si possent mitigari a feritate insita , 
lentavi : et, postquam indomitos atque implacabiles cernebam, 
tum demum vi atque armis coercendos ratus sum. Nunc , 
quoniam suscepti belli purgatum est crimen , gesti reddenda 
est ratio. In quo confiderem equidem causae meae, etiamsi 
non apud romanum , sed apua Carthaginiensem senatum 
agerem; ubi in crucem tolli imperatores dicuntur, si prospero 
eventu , pravo consilio rem gesserunt. Sed ego in ea civitate , 
quae ideo omnibus rebus incipiendis gerendisque deos adhibet, 
quia nullius calumniae subiicit ea, quae dii comprobaverunt , 
et in solemnibus verbis habet , quum supplicationem aut 
triumphutn decernit : Quod bene ac feliciter rempublicam 
administrant; si nollem, si grave ac superbum existimarem 
virtute gloriari ; pro felicitate mea exercitusque mei, quod 
tantam nationem sine ulla militum iactura devicimus, postu- 
larem , ut diis immortalibus honos haberetur, et ipse trium- 
phans in Capitolium ascenderem, unde, votis rite nuncupatis, 
profectus sum; negaretis hoc mihi cum diis immortalibus? 

XL1X. Iniquo enim loco dimicavi. Dic igitur , quo ae- 
quiore potuerim dimicare ? Quum montem hostes cepissent, 
loco munito se tenerent , nempe eundum ad hostes erat, si 
vincere vellem? Quid? si urbem eo loco haberent, et moe- 
nibus se tenerent ? nempe oppugnandi erant. Quid ad Ther- 
mopylas aequone loco M'. Acilius cum rege Antiocho pu- 
gnavit ? Quid ? Philippum non eodem modo super Aoum 
amnem iuga tenentem montium T. Quinctius deiecit ? Equi- 
dem adhuc , .qualem aut sibi fingant, aut vobis videri velint, 
hostem fuisse , non invenio. Si degenerem et emollitum amoe- 
nitate Asiae , quid periculi vel iniquo loco subeuntibus fuit ? 
si timendum et feritate animorum , et robore corporum , 
huiccine tantae victoriae triumphum negatis? Caeca invidia 
est , patres conscripti , nec quidquam aliud scit, quam de- 
trectare virtutes , corrumpere honores ac praemia carum. 
Mihi , quaeso , ita ignoscatis , patres conscripti , si longiorem 
orationem non cupiditas qlonandi de me , sed necessaria 
criminum defensio fecit. An etiam per Thraciam saltus pa- 
tentes , qui angusti erant , et plana ex arduis, et culta ex 
silvestribus facere potui , et praestare , necubi notis sibi la- 
tebris delitescerent latrones thraces , ne quid sarcinarum 
raperetur, ne quod iumentum ex tanto agmine abstraheretur, 

ne quis vulneraretur, ne ex vulnere vir fortis ac strenuus 
Q. Minucius moreretur ? In hoc casu, quo infeliciter incidit, 
ut talem civem amitteremus , haerent. Quod saltu iniquo , 
loco alieno , quum adortus hostis nos esset , duae simul 
acies primi et novissimi agminis haerentem ad impedimenta 
nostra exercitum barbarorum circumvenerunt; quod multa 
millia ipso die , plura multo post dies paucos ceciderunt et 
ceperunt ; hoc si ipsi tacuerint , vos scituros , quum testis 
orationis meae totus exercitus sit , non credunt ? Si gladium 
in Asia non strinxissem , si hostem non vidissem ; tamen 
proconsul triumphum in Thracia duobus proeliis merueram. 
Sed iam dictum satis est. Quin pro eo , quod pluribus verbis 
vos , quam volui , fatigavi, veniam a vobis petitam impe- 
tratamque velim , patres conscripti. 

L. Plus crimina eo die , quam defensio , valuissent , 
ni altercationem in serum perduxissent. Dimittitur senatus 
in ea opinione, ut negaturus triumphum fuisse videretur. 
Postero die et cognati amicique Gn. Manlii summis opi- 
bus annisi sunt , et auctoritas seniorum valuit , negan- 
tium , exemplum proditum memoriae esse, ut imperator, 
qui , perduellibus devictis , confecta provincia, exercitum 
reportasset , sine curru et laurea, privatus inhonoratusque, 
urbem iniret. Hic pudor malignitatem vicit, triumphumque 
frequentes decreverunt. Oppressit deinde mentionem me- 
moriamque omnem contentionis huius maius et cum ma- 
iore et clariore viro certamen ortum. P. Scipioni Africano, 
ut Y r alerius Antias auctor est , duo Q. Petilii diem di- 
xerunt. Id , prout cuiusque ingenium erat , interpreta- 
bantur. Alii non tribunos plebis, sed universam civitatem, 
quae id pati posset , incusabant Duas maximas orbis ter- 
rarum urbes ingratas uno prope tempore in principes in- 
ventas : Romam ingratiorem ; si quidem victa Carthago 
victum Hannibalem in exsilium expulisset ; Roma victrix 
victorem Africanum expellat. Alii , Neminem unum civem 
tantum eminere debere , ut legibus interrogari non possit ; 
nihil tam aequandae libertatis esse , quam potentissimum 
quemque posse dicere causam. Quid autem tuto cuiquam , 
nedum summam rempublicam , permitti , si ratio non sit 
reddenda ? qui ius aequum pati non possit , m eum vim 
haud iniustam esse. Haec agitata sermonibus, donec dies 

dicendae causae venit: nec alius antea quisquani, nec ille 
ipse Scipio consul censorve maiore omnis generis hominum 
frequentia , quam reus illo die , in forum est deductus. 
Iussus dicere causam , sine ulla criminum mentione ora- 
tionem adeo magnificam de rebus ab se gestis est exorsus, 
ut satis constaret, neminem unquam neque melius, neque 
verius laudatum esse. Dicebantur enim ab eodem animo 
ingenioque , a quo gesta erant : et aurium fastidium 
aberat, quia pro periculo, non in gloriam, referebantur. 

LI. Tribuni plebis vetera luxuriae crimina Syracusa- 
norum hibernorum , et Locris Pleminianum tumultum , 
quum ad fidem praesentium criminum retulissent ; suspi- 
cionibus magis, quam argumentis , pecuniae captae reum 
accusarunt. Filium, captum sine pretio redditum , omnibusque 
aliis rebus Scipionem, tanquam in eius unius manu pax 
romana bellumque esset , ab Antiocho cultum. Dictatorem 
eum consuli, non legatum, in provincia fuisse ; nec ad aliam 
rem eo profectum, quam ut id , quod Ilispaniae , Galliae, 
Siciliae , Africae iam pridem persuasum esset, hoc Graeciae 
Asiaeque et omnibus ad orientem versis regibus gentibusque 
appareret; unum hominem caput columenque imperii romani 
esse ; sub umbra Scipionis civitatem dominam orbis terrarum 
latere , nutum eius pro decretis patrum , pro populi iussis 
esse. Infamia intactum invidia , qua possunt , urgent. 
Orationibus in noctem perductis, prodicta dies est. Ubi 
ea venit, tribuni in rostris prima luce consederunt. Citatus 
reus magno agmine amicorum clientiumque per mediam 
concionem ad rostra subiit: silentioque facto. Hoc, inquit, 
die , tribuni plebis , vosque Quirites , cum Hannibale et 
Carthaginiensibus signis collatis in Africa bene ac feliciter 
pugnavi. Itaque , quum hodie litibus et iurgiis supersederi 
aequum sit , ego hinc extemplo in Capitolium ad Iovem 
Optimum Maximum Junonemque et Minervam cetcrosque 
deos , qui Capitolio atque arci praesident, salutandos ibo : 
hisque gratias agam , quod mihi et hoc ipso die , et saepe 
alias , egregie reipublicae gerendae mentem facultatemque 
dederunt. VestrAm quoque quibus commodum est, ite mecum, 
Quirites , et orate deos , ut mei similes principes habeatis. 
Ita , si ab annis septendecim ad senectutem semper vos ae- 
tatem meam honoribus vestris anteistis , ego vestros honores 

rebus gerendis praecessi. Ab rostris in Capitolium ascendit. 
Simul se universa concio avertit , et secuta Scipionem 
est : adeo , ut postremo scribae viatoresque tribunos re- 
linquerent, nec cum iis, praeter servilem comitatum et 
praeconem, qui reum ex rostris citabat, quisquam esset. 
Scipio non in Capitolio modo, sed per totam urbem omnia 
templa deftm cum populo romano circumiit. Celebratior 
is prope dies favore hominum et aestimatione verae ma- 
gnitudinis eius fuit , quam quo triumphans de Syphace 
rege et Carthaginiensibus urbem est invectus. 

LU. Hic speciosus ultimus dies P. Scipioni illuxit. 
Post quem quum invidiam et certamina cum tribunis 
prospiceret , die longiore prodicta , in Literninum con- 
cessit; certo consilio , ne ad causam dicendam adesset. 
Maior animus et natura erat, ac maiori fortunae assuetus, 
quam ut reus esse sciret , et summiltere se in humili- 
tatem causam dicentium. Ubi dies venit, citarique absens 
est coeptus , L. Scipio morbum causae esse, cur abesset, 
excusabat. Quam excusationem quum tribuni, qui diem 
dixerant , non acciperent , et ab eadem superbia non 
venire ad causam dicendam arguerent, qua iudicium et 
tribunos plebis et concionem reliquisset; et, quibus ius 
de se dicendae sententiae et libertatem ademisset , his 
comitatus , velut captos trahens , triumphum de populo 
romano egisset , secessionemque eo die in Capitolium a 
tribunis plebis fecisset: Habetis ergo temeritatis illius mer- 
cedem. Quo duce et auctore nos reliquistis, ab eo ipsi re- 
licti estis : et tantum animorum in dies nobis decrescit, ut, 
ad quem ante annos septendecim , exercitum et classem 
habentem , tribunos plebis aedilemque mittere in Siciliam 
ausi sumus, qui prehenderent eum, et Romam reducerent , 
ad eum privatum ex villa sua extrahendum , ad causam 
dicendam , mittere non audeamus : tribuni plebis, appellati 
ab L. Scipione , ita decreverunt , Si morbi causa excu- 
saretur , sibi placere , accipi eam causam , diemque a col- 
legis prodici. Tribunus plebis eo temporo Ti. Sempronius 
Gracchus erat , cui inimicitiae cum P. Scipione interce- 
debant Is , quum vetuisset nomen suum decreto colle- 
garum adseribi, tristioremque omnes sententiam exspec- 
tarent , ita decrevit: Quum L. Scipio excuset morbum esse 

causae fratri, satis id sibi videri. Se P. Scipionem, priusquam 
Romam redisset , accusari non passurum: tum quoque , si 
se appellet, auxilio ei futurum , ne causam dicat. Ad id 
fastigium rebus gestis , honoribus populi romani, P. Sci- 
pionem deorum hominumque consensu pervenisse , ut sub 
rostris reum stare , et praebere aures adolescentium convi- 
ciis , populo romano magis deforme , quam ipsi, sit. 

LUI. Adiecit decreto indignationem : Sub pedibus vestris 
stabit , tribuni , domitor ille Africae , Scipio. Ideo quatuor 
nobilissimos duces Poenorum in Hispania , quatuor exercitus 
fudit fugavitque : ideo Syphacem cepit, Hannibalem devicit , 
Carthaginem vectigalem nobis fecit, Antiochum ( recepit enim 
fratrem consortem huius gloriae L. Scipio ) ultra Tauri 
tuga emovit, ut duobus Petilliis succumberet , vos de P. Afri- 
cano palmam peteretis ? Nullisne meritis suis, nullis vestris 
honoribus unquam m arcem tutam et velut sanctam clari 
viri pervenient : ubi , si non venerabilis , inviolata saltem 
senectus eorum considat ? Movit et decretum , et adiecta 
oratio non ceteros modo , sed ipsos etiam accusatores : 
et , deliberaturos se , quid sui iuris et officii esset, dixe- 
runt. Senatus- deinde, concilio plebis dimisso, haberi est 
coeptus. Ibi gratiae ingentes ab universo ordine, prae- 
cipue a consularibus senioribusque , Ti. Graccho actae 
sunt , quod rempublicam privatis simultatibus potioreiu 
habuisset: et Petillii vexati sunt probris, quod splendere 
aliena invidia voluissent, et spolia ex Africani triumpho 
peterent. Silentium deinde de Africano fuit. Vitam Literni 
egit sine desiderio urbis. Morientem ruro eo ipso loco 
sepeliri se i ussisse ferunt, monumentumque ibi aedificari, 
no funus sibi in ingrata patria fieret. Vir memorabilis : 
bellicis tamen , quam pacis, artibus memorabilior prima 
pars vitae , quam postrema , fuit : quia in iuventa bella 
assidue gesta ; cum senecta res quoque defloruere, nec 
praebita est materia ingenio. Quid ad primum consulatum 
secundus, etiamsi censuram adiicias? quid asiatica legatio, 
et valetudine adversa inutilis , et filii casu deformata , 
et post reditum necessitate aut subeundi iudicii, aut simul, 
cum patria deserendi ? Punici tamen belli perpetrati , 
quo nullum neque maius neque periculosius Romani 
gessere , unus praecipuam gloriam tulit. 

Vul. III. 

LIV. Morte Africani crevere inimicorum animi: quorum 
princeps fuit M. Porcius Cato , qui vivo quoque eo alla- 
trare eius magnitudinem solitus erat. Hoc auctore existi- 
mantur Petillii et, vivo Africano, rem ingressi, et, mortuo, 
rogationem promulgasse. Fuit autem rogatio talis: Velitis , 
rubeatis , quaeratur , quae pecunia capta , ablata , coacta 
ab rege Antiocho est , quique sub eius imperio fuerunt; quod 
rius in publicum relatum non est , uti de ea re Ser. Sul- 
picius praetor urbanus ad senatum referat? quem eam rem 
velit senatus quaerere de iis, qui praetores nunc sunt? Huic 
rogationi primo Q. et L. Mummii intercedebant : sena- 
tum quaerere de pecunia non relata in publicum, ita ut 
antea semper factum esset , aequum censebant. Petillii 
nobilitatem et regnum in senatu Scipionum accusabant. 
L. Furius Purpureo consularis, qui in decem legatis in 
Asia fuerat , latius rogandum censebat : non quae ab 
Antiocho modo pecuniae cantae forent, sed quae ab aliis 
regibus gentibusque , Cn. Manlium inimicum incessens. 
Et L. Scipio , quem magis pro se, quam adversus legem, 
dicturum apparebat , dissuasor processit. Is post mortem 
P. Africani fratris, viri omnium fortissimi clarissimique, 
eam exortam rogationem est conquestus. Parum enim 
fuisse , non laudari pro rostris P. Africanum post mortem, 
nisi etiam accusaretur. Et Carthaginienses exsilio Hanni- 
balis contentos esse ; populum romanum ne morte quidem 
P. Scipionis exsatiari , nisi et ipsius fama sepulti laceretur, 
et frater insuper, accessio invidiae, mactetur. M. Cato suasit 
rogationem, (exstat oratio eius de pecunia regis Antiochi) 
et Mummios tribunos auctoritate deterruit, ne adversa- 
rentur rogationi. Remittentibus ergo his intercessionem, 
omnes tribus , uti rogassent , iusserunt. 

LV. Ser. Sulpicio deinde referente, quem rogatione 
Petillia quaerere vellent , Q. Terentium Culleonem patres 
iusserunt. Ad hunc praetorem , adeo amicum Corneliae 
familiae , ut , qui Romae mortuum elatumque P. Sci- 
pionem ( est enim ea quoque fama ) tradunt, pileatum, 
sicut in triumpho ierat , in funere quoque ante lectum 
isse , memoriae prodiderint, et ad portam Capenam mul- 
sum prosecutis funus dedisse , quod ab eo inter alios 
captivos in Africa ex hostibus receptus esset : aut adeo 

inimicum eundem , ut propter insignem simultatem ab 
ea factione, quae adversa Scipionibus erat, delectus sit 
potissimum ad quaestionem exercendam; ceterum ad hunc 
nimis aequum aut iniquum praetorem reus extemplo fac- 
tus L. Scipio ; simul et delata et recepta nomina lega- 
torum eius, A. et L. Hostiliorum, Calonum, et C. Furii 
Aculeonis quaestoris : et , ut omnia contacta societate 
peculatus viderentur , scribae quoque duo et accensus. 
L. Hostilius , et scribae , et accensus , priusquam de Sci- 

f )ione iudicium tieret, absoluti sunt: Scipio, et A. Hostilius 
egatus , et C. Furius damnati: Quo commodior pax 'An- 
tiocho daretur , Scipionem sex millia pondo auri, quadrin- 
genta octoginta argenti plus accepisse , quam in aerarium 
retulerit : A. Hostilium octoginta pondo auri, argenti qua- 
dringenta tria : Furium quaestorem auri pondo centum tri- 
ginta , argenti ducenta. Has ego summas auri et argenti 
relatas apud Antiatem inveni. In L. Scipione malim equi- 
dem librarii mendum , quam mendacium scriptoris, esse 
in summa auri atque argenti. Similius enim veri est , 
argenti , quam auri, maius pondus fuisse; et potius qua- 
dragies , quam ducenties quadragies litem aestimatam : 
eo magis , quod , tantae summae rationem etiam ab ipso 
P. Scipione requisitam esse in senatu, tradunt: librumque 
rationis eius , quum Lucium fratrem afferre iussisset , 
inspectante senatu suis ipsum manibus concerpsisse : in- 
dignantem , quod , quum bis millies in aerarium intu- 
lisset, quadragies ratio ab se posceretur. Ab eadem fiducia 
animi , quum quaestores pecuniam ex aerario contra le- 
gem promere non auderent , poposcisse claves , et se 
aperturum aerarium dixisse, qui, ut clauderetur, effecisset. 

LVI. Multa alia , in Scipionis exitu maxime vitae , 
dieque dicta, morte, funere, sepulcro, in diversum trahunt: 
ut , cui famae , quibus scriptis assentiar , non habeam. 
Non de accusatore convenit : alii M. Naevium, alii Pe- 
tillios diem dixisse scribunt: non de tempore, quo dicta 
dies sit: non de anno, quo mortuus sit: non ubi mortuus, 
aut elatus sit. Alii Romae, alii Literni et mortuum, et 
sepultum : utrobique monumenta ostenduntur et statuae. 
Nam et Literni monumentum monumentoque statua super- 
imposita fuit , quam tempestate disiectam nuper vidimqs 

ipsi. Et Romae extra portam Capenam in Scipionum 
monumento tres statuae sunt: quarum duae P. et L. Sci- 
pionum dicuntur esse, tertia poetae Q. Ennii. Nec inter 
scriptores rerum discrepat solum, sed orationes quoque, 
si modo ipsorum sunt , quae feruntur , P. Scipionis et 
Ti. Gracclii, abhorrent inter se. Index orationis P. Sci- 
pionis nomen M. Naevii tribuni plebis habet: ipsa oratio 
sine nomine est accusatoris , nebulonem modo , modo 
nugatorem appellat. Ne Gracchi quidem oratio aut Petil- 
liorum , accusatorum Africani , aut diei dictae Africano 
ullam mentionem habet. Alia tota serenda fabula est 
Gracchi orationi conveniens: et illi auctores sequendi sunt, 
qui , quum L. Scipio et accusatus , et damnatus sit pe- 
cuniae captae ab rege, legatum in Etruria fuisse Africanum 
tradunt : quo post famam de fratris casu allatam, relicta 
legatione , cucurrisse eum Romam ; et , quum a porta 
recta ad forum se contulisset, quod in vincula duci fratrem 
dictum erat, repulisse a corpore eius viatorem: et tribunis, 
retinentibus, magis pie, quam civiliter, vim fecisse. Hinc 
enim ipse Gracchus queritur , dissolutam esse a privato 
tribuniciam potestatem : et ad postremum , quum auxi- 
lium L. Scipioni pollicetur, adiicit, tolerabilioris exempli 
esse , a tribuno plebis potius , quam a privato , victam 
videri et tribuniciam potestatem , et rempublicam esse. 
Sed ita hanc unam impotentem eius iniuriam invidia 
onerat , ut , increpando quod degenerarit tantum a se 
ipse , cumulatas ei veteres laudes moderationis et tem- 
perantiae pro reprehensione praesenti reddat. Castigatum 
enim quondam ab eo populum , ait , quod eum perpe- 
tuum consulem et dictatorem vellet facere : prohibuisse 
statuas sibi in comitio , in rostris , in curia, in Capitolio, 
in cella Iovis poni : prohibuisse , ne decerneretur , ut 
imago sua triumphali ornatu e templo Iovis Optimi Ma- 
ximi exiret. 

LVII. Haec vel in laudatione posita , ingentem ma- 
gnitudinem animi moderandis ad civilem habitum hono- 
ribus significarent , quae exprobrando inimicus fatetor. 
Huic Graccho minorem ex duabus filiis ( nam- maior 
P. Cornelio Nasicae haud dubie a patre collocata erat) 
nuptam fuisse convenit. Illud parum constat, utrum post 

mortem patris et desponsa sit, et nupserit : an verae illae 
opiniones sint, Gracchum, quum L. Scipio in vincula 
duceretur, nec quisquam collegarum auxilio esset, iurasse, 
Sibi inimicitias cum Scipionibus , quae fuissent , manere ; 
nec se gratiae quaerendae causa quiilquam facere : sed in 
quem carcerem reges ct imperatores hostium ducentem vi- 
disset P. Africanum , in eum se fratrem eius duci non pas- 
surum : senatum , eo die forte coenantem in Capitolio, 
consurrexisse, ct petisse, ut inter epulas Graccho filiam 
Africanus desponderet: quibus ita inter publicum solemne 
sponsalibus rite factis, quum se domum recepisset, Sci- 
pionem Aemiliae uxori dixisse , filiam se minorem de- 
spondisse : quum illa , muliebriter indignabunda , nihil 
de communi filia secum consultatum , adiccisset, non, si 
Ti. Graccho-daret , expertem consilii debuisse matrem 
esse ; laetum Scipionem tam concordi iudicio , ei ipsi 
desponsam respondisse. Haec de tanto viro , quanquani 
et opinionibus, et monumentis litcrarum variarent , pro- 
ponenda erant. • 

LV111. ludiciis a Q. Terentio praetore perfectis, Ho- 
stilius et Furius damnati, praedes eodem die quaestoribus 
urbanis dederunt. Scipio , quum contenderet , omnem , 
quam accepisset, pecuniam in aerario esse, nec se quid - 
quam publici habere, in vincula duci est coeptus. P. Scipio 
Nasica tribunos appellavit, orationemque habuit plenam 
veris decoribus, non communiter modo Corneliae gentis, 
sed proprie familiae suae. Parentes suos et P. Africani ac 
L. Scipionis , qui in carcerem duceretur , fuisse Cn. et 
P. Scipiones, clarissimos viros. Eos, quum per aliquot annos 
in terra Hispania , adversus jnullos Poenorum Hispano- 
rumque et auces et exercitus , nominis romani famam au- 
xissent , non bello solum , sed quod romanae temperantiae 
fideique specimen illis gentibus dedissent , ad extremum ambo 
pro republica morte occubuisse. Quum illorum tueri gloriam 
posteris satis esset , P. Africanum tantum paternas supe- 
ravisse laudes, ut fidem fecerit, non sanguine humano, sed 
stirpe divina satum se esse. L. Scipionem , de quo agatur , 
( ut , quae in Hispania , quae in Africa , quum legatus fra- 
tris esset , gessisset , praetereantur ) consulem et ab senatu 
dignum visum , cui extra sortem Asia provincia et bellum 

cum Antiocho rege decerneretur ; et a fratre, cui post duos 
consulatus censuramque et triumphum legatus in Asiam iret. 
Ibi , ne magnitudo et splendor legati laudibus consulis offi- 
ceret , forte ita incidisse , ut , quo die ad Magnesiam signis 
collatis L. Scipio Antiochum devicisset, aeger P. Scipio Elaeae 
dierum aliquot via abesset. Non fuisse minorem eum exer- 
citum, quam Hannibalis, cum quo in Africa esset pugnatum. 
Hannibalem eundem fuisse inter multos alios regios duces, 
qui imperator punici belli fuerit. Et bellum quidem ita gestum 
esse , ut ne fortunam quidem quisquam criminari possit. 
In pace crimen quaeri : eam dici venisse. Hic decem legatos 
simul argui, quorum ex consilio data pax esset. Quin exsti- 
tisse ex decem legatis, qui Cn. Manlium accusarent: tamen 
non modo ad criminis fidem , sed ne ad moram quidem 
triumphi eam accusationem valuisse. 

LIX. At , hercule , in Scipione ipsas leges pacis, ut ni- 
mium accommodatas Antiocho, suspectas esse. Integrum enim 
ei regnum relictum : omnia possidere eum victum , quae 
ante bellum cius fuerint : auri et argenti quum vim ma- 
gnam habuisset , nihil in publicum relatum , omne in pri- 
vatum versum. An non praeter omnium oculos tantum 
auri argentique in triumpho L. Scipionis , quantum non 
decem aliis triumphis , si omne in unum conferatur , sit 
latum? Nam quid de finibus regni dicam? Asiam omnem 
et proxima Europae tenuisse Antiochum? Ea quanta regio 
orbis terrarum sit , a Tauro monte in Aegaeum usque pro- 
minens mare , quot non urbes modo , sed gentes amplectatur, 
omnes scire. Hanc regionem , dierum plus triginta in longi- 
tudinem , decem inter duo maria in latitudinem patentem, 
usque ad Tauri montis iuga Antiocho ademptam , expulso 
in ultimum angulum orbis terrarum. Quid, si gratuita pax 
esset , plus adimi ei potuisse ? Philippo victo Macedoniam, 
Nabidi Lacedaemonem relictam : nec Quinctio crimen quae- 
situm : non enim habuisse eum Africanum fratrem ; cuius 
quum gloria prodesse L. Scipioni debuisset , invidiam no- 
cuisse. Tantum auri argentique iudicatum esse in domum 
L. Scipionis illatum, quantum, venditis omnibus bonis redigi 
non posset. Id ubi ergo esse regium aurum ? ubi tot here- 
ditates acceptas ? In domo, quam sumptus non exhauserint, 
exstare debuisse novae fortunae cumulum. At enim, quod ex 

bonis redigi non possit , ex corpore et tergo per vexationem 
et contumelias L. Scipionis petituros inimicos : ut in car- 
cerem inter fures nocturnos et latrones vir clarissimus in- 
cludatur , et in robore et teriebris exspiret : deinde nudus 
ante carcerem proiiciatur. Non id Corneliae magis familiae, 
quam urbi romanae ,fore erubescendum. 

LX. Adversus ea Terentius praetor rogationem Petil- 
liam , et senatusconsultum , et iudicium de L. Scipione 
factum recitavit: se, ni referatur pecunia in publicum, 
quae iudicata sit , nihil habere , quod faciat , nisi ut 
prehendi damnatum , et in vincula duci iubeat. Tribuni 
quum in consilium secessissent , paullo post C. Fannius 
ex sua collegarumque aliorum , praeter Gracchum, sen- 
tentia pronuntiavit , praetori non intercedere tribunos, quo 
minus sua potestate utatur. Ti. Gracchus ita decrevit: Quo 
minus ex bonis L. Scipionis , quod iudicatum sit, redigatur, - 
se non intercedere praetori. L. Scipionem , qui regem opu- 
lentissimum orbis terrarum devicerit, imperium popxdi romani 
propagaverit in ultimos terrarum fines , regem Eumenem , 
Rhodios , alias tot urbes Asiae devinxerit populi romani 
beneficiis , plurimos duces hostium in triumpho ductos carcere 
incluserit , non passurum inter hostes populi romani in car- 
cere et in vinculis esse, mittique eum se tubere. Tanto assensu 
auditum est decretum, adeo dimissum L. Scipionem laeti 
homines viderunt , ut vix in eadem civitate videretur 
factum iudicium. In bona deinde L. Scipionis possessum 
publice quaestores praetor misit : neque in iis non modo 
vestigium ullum comparuit pecuniae regiae , sed nequa- 

J [uam tantum redactum est , quantae summae damnatus 
iierat. Collata pecunia a cognatis amicisque et clientibus 
est L. Scipioni ; ut , si acciperet eam , locupletior ali- 
quanto esset , quam ante calamitatem fuerat. Nihil ac- 
cepit : quae necessaria ad cultum erant , redempta ei a 
proximis cognatis sunt. Yerteratque Scipionum invidia in 
praetorem , et consilium cius , et accusatores. 

